
UVOD 


Neka je vječna hvala Uzvišenom Allahu na dobrotama koje nam je 
podario. Neka je salavat na Njegovog voljenog Poslanika, najboljeg, 
najcjenjenijeg i najodabranijeg među ljudima, Muhammeda, sallallahu alejhi 
ve sellem. Neka je salavat i na najvrijednije ljude, ashabe Božijeg poslanika, 
koji su počašćeni viđenjem njegovog lijepog lica i slušanjem njegovih lijepih 
riječi, i na one koji ih slijede. 

U historiji postoji period koji se naziva "Džahilijjetsko doba "', u 
kojem su stanovnici Arabijskog poluotoka obožavali kipove, pili alkohol, 
kockali itd. Oni koji su posjedovali moć, imali su i prava. Žene su prodavane 
poput robe a ženska djeca živa sahranjivana. Nije samo Arabijski poluotok 
živio u tami, već i cijeli svijet. Stanje na ostalim kontinentima takođe nije bilo 
bolje. Naravno, ljudi čiste savjesti su nezadovoljni ovakvim poretkom žudili 
za tim da ovom mračnom dobu dođe kraj. Allah je iz svoje milosti prema 
ljudima, koji su živjeli na raznim mjestima i podnebljima, slao svoje 
poslanike. Tako je poslao i posljednjeg Nebijja i Resula, Muhammeda, 
sallallahu alejhi ve sellem, da svjetlom rastjera tamu koja je prekrila svijet. 

Koliko god zahvaljivali Uzvišenom Gospodaru na ovoj blagodati, 
malo je. Uzvišeni nam je dao svoju najveću blagodat, samim tim što nas je 
učinio dijelom ummeta Božijeg Poslanika. Učenjaci Ehl-i-Sunneta kažu: 
"Svaki poslanik je prvak svoga vremena, mjesta i plemena, u svakom 
pogledu. " 

Muhammed, sallallahu alejhi ve sellem, je pored toga, najbolji 
čovjek svih vremena, podneblja i generacija, na svaki mogući način, od 
postanka svijeta pa sve do Sudnjeg dana. Uzvišeni Allah je prije svega 
stvorio "mubarek nur'"! Muhammeda, alejhi selam. U Kur'an-i kerimu se o 
Poslaniku, sallallahu alejhi ve sellem, kaže: "Tebe smo samo kao milost 
svjetovima poslali", a u hadis-i kudsijji: "Da tebe nije, da tebe nije, kosmose 
stvorio ne bih. " 

Suštinski uslov imana je: "Hubb-i fillah ve bugd-i fillah", tj. voljeti 
Allahove, dželle šanuhu, prijatelje, nasuprot Njegovih neprijatelja. Bez 
ispunjavanja ovoga šarta nijedan ibadet ne biva primljen i vraća se svome 
vlasniku. Zbog toga nam je obaveza da volimo Poslanika svih svjetova, da tu 
ljubav nosimo u svojim srcima, te da se okitimo najljepšim vladanjem i 
moralom. Stoljećima su pisane knjige koje opisuju mubarek život Poslanika, 
sallallahu alejhi ve sellem, da bi se među ljudima širila ljubav prema njemu. 
One se pišu i danas. Mi smo pokušali dati doprinos tim nastojanjima i 
napisati knjigu o njegovom mubarek životu, da bi njegova ljubav osvojila i 
naša srca. 

Neka Uzvišeni naša srca napuni ljubavlju prema Resulullahu, 
sallallahu alejhi ve sellem, i neka nas drži na putu koji su nam prosvijetlili 
učenjaci Ehl-i Sunneta. Amin! 

Prof. dr. Ramazan Ayvalli 


POSLANIKOV MUBAREK "NUR" 


Božiji miljenik, Muhammed, alejhisselam, poslan je svim ljudima i 
drugim stvorenjima, kao najbolji, najljepši i najčasniji primjer. Odabran je i 
upućen ljudima i džinnima, kao posljednji i najbolji Poslanik. Poslan je kao 
milost svim svjetovima i sve što je stvoreno, stvoreno je u njegovu čast. 
Mubarek ime mu je Muhammed, alejhisselam, što znači: ,od svakoga 
hvaljen", ,,od svakoga cijenjen." Vlasnik je i drugih mubarek imena, kao što 
su: ,,Ahmed", ,Mahmud" 1 ,,Mustafa.'" Otac mu se zvao Abdullah. Rođen je u 
Mekki, u ponedjeljak navečer 12. rebiul-evvela 53. godine prije hidžre. 
Historičari smatraju da ovaj dan odgovara 20. aprilu 571. godine nove ere. 

Nekoliko mjeseci prije rođenja, Poslaniku je preselio otac Abdullah, 
a kada je imao šest godina, na Ahiret je preselila i njegova majka Amina. 
Zbog toga je Poslanik, alejhisselam, dobio nadimak Durr-i Jetim 
(najvrijedniji biser - jedini te vrste u svemiru). Do osme godine živio je sa 
djedom Abdul Muttalibom, a nakon njegove smrti brigu o njemu preuzima 
amidža Ebu Talib. Sa 25 godina je oženio hazreti Hatidžu, koja mu je rodila 
prvog sina Kasima. Među Arapima je bio običaj da se otac zove po imenu 
prvorođenog sina, te su zbog toga Poslanika zvali Ebu-l1 Kasim, odnosno 
Kasimov otac. 

Kada je imao četerdeset godina, Allahovom, dželle šanuhu, 
odredbom, postao je poslanik svim ljudima i džinima. Tri godine poslije 
počeo je pozivati ljude u vjeru. Sa 52 godine otputovao je na Miradž. U 53. 
godini života, odnosno 622. g. n. e., učinio je hidžru iz Mekke u Medinu. 
Dvadeset sedam puta je vodio rat protiv neprijatelja. Preselio je na ahiret u 
Medini, u 63. godini života, u ponedjeljak, dvanaestog rebiu'-evvela 
jedanaeste godine po hidžri (632 g. n. e.) 

Allah, dželle šanuhu, je sve poslanike oslovljavao njihovim 
imenima, a njega je zvao "Miljenikom". Uzvišeni u jednom ajetu kaže: "Tebe 
smo kao milost svjetovima poslali"'!, a u hadis-i kudsiji kaže: "Da tebe nije, 
da tebe nije, kosmose stvorio ne bih." 

Svaki poslanik je bio uzor u svom mjestu i među svojim 
savremenicima. Naš poslanik Muhammed, alejhisselam, bio je najčedniji i 
najbolji od svih bića koja su bila i koja će biti, od dana kada je nastao ovaj 
svijet pa sve do Sudnjeg dana, na svim mjestima i u svakom pogledu. Niko 
nikada neće biti kao on. Takvim ga je stvorio Uzvišeni Allah. 


! El-Enbija, 107. 
H Sujuti, el-Leali 'l-Masnua, I, 272; Adžluni, Kešfu '!-Hafa, II, 164; Ali el- 
Kart, Šerhu 'š-Šifa, I, 6. 


Nastanak mubarek "nura" 


Allah, dželle šanuhu, je prije stvaranja bilo čega, stvorio mubarek 
,nur'" (svjetlost) našeg Resulullaha, sallallahu alajehi ve sellem. Mnogi 
mufessiri i muhaddisi nam prenose sljedeće: "Uzvišeni je od Svog nura 
najprije stvorio veliki dragi kamen, a potom iz njega otjelotvorio sva 
stvorenja u univerzumu. Ovaj kamen se zove 'Nur-i Muhammedi"'. Izvor i 
početak svih duša i tijela je iz tog kamena." 

Jednog dana, ashab Džabir ibni Abdullah je upitao: "O Allahov 
poslaniče! Iz čega je Allah, dželle šanuhu, sve stvorio?"' - "Prije svega stvorio 
je nur tvoga Poslanika, odnosno moj nur od Svoga nura. Tada nisu postojali 
ni Levh ni Kalem niti Džennet, Džehennem, meleki, nebesa, Zemlja, Sunce, 
Mjesec, čovjek niti džini", odgovori on. 

Kada je stvoreno mubarek srce i tijelo Adema, alejhisselam, nur 
Muhammeda, alejhi selam, spušten je među njegove obrve. Zatim je Ademu, 
alejhisselam, udahnuta duša, nakon čega je primijetio da mu na čelu svijetli 
svjetlost poput zvijezde Sjevernjače. 

Adem, alejhisselam, je bio oslovljen riječima: "Ebu Muhammed", 
odnosno "Muhammedov otac", pa upita Dženab-i Hakka: "Gospodaru! Zašto 
si meni dao nadimak Ebu Muhammed?", Allah, dželle šanuhu, mu reče: "O 
Ademe! Podigni glavu!" Adem, alejhisselam, to učini, pa na Allahovom Aršu 
ugleda nurom našeg dragog Poslanika, sallallahu alejhi ve sellem, ispisano 
ime ,,Ahmed'.Tada upita: "Ko je ovo, Gospodaru?" Allah, dželle šanuhu, 
odgovori: "Ovo je Poslanik koji će biti tvoj potomak. Njegovo ime na nebu je 
, Ahmed" a na zemlji ,Muhammed." Da nije bilo njega, ne bih ni tebe 
stvorio, niti bih Zemlju i nebesa nastanio ljudima." 


Prelazak njegovog ,,nura" preko čistih lica 


Kada je stvoren Adem, alejhisselam, na njegovo čelo je postavljen 
nur našeg dragog Poslanika Muhammeda, alejhisselam, koji je od tada počeo 
svijetliti. Kako nam je poznato iz Kur'ana, taj nur je dalje, preko Adema, 
alejhisselam, i njegovih čestitih potomaka, došao sve do poslanika 
Muhammeda, sallallahu alajehi ve sellem. Allah, dželle šanuhu, u Kur'anu 
kaže: "Ti, odnosno tvoj nur, prenesen je preko onih koji sedždu obavljaju i 
dostavljen tebi." (Ovo je tumačenje navedenog ajeta od strane Ibni Abbasa, 
radijallahu anhu. Op.p.) 

U jednom hadisu se kaže: "Allah, dželle šanuhu, je Stvoritelj ljudi. 
Mene je stvorio od najodabranijih ljudi. Potom je sakupio najbolje među 
njima (u Arabiji) i moje tijelo stvorio u savršenom obliku. Nakon toga je 
sakupio najbolje pojedince iz svih porodica i stvorio moje biće. Zbog toga su 


3 fbn Asakir, Tarihu Dimašk, VII, 437; Hejsemi, Medžmau 'z-ZevVđid, VIII, 
198. 
4 eš-Šuara, 26/219 


moja duša i tijelo prvaci među svim stvorenjima, a moji potomci i sljedbenici 
su najbolji ljudi." 

U drugom hadis-i šerifu se kaže: "Allah, dželle šanuhu, je sve 
stvorio iz ničega. Ljude je odlikovao nad svim drugim bićima, a 
najodabranije među njima smjestio u Arabiju. Među stanovnicima Arabije je 
odabrao mene i smjestio me u najodabraniju grupu ljudi koje je ikada stvorio. 
Ko voli stanovnike Arabije odane meni, čini to zbog mene, a ko je njima 
neprijatelj, neprijatelj je i meni." 

S obzirom na to da je prvi čovjek na zemlji, Adem, alejhisselam, 
nosio dio Muhammedovog, alejhisselam, nura na sebi, njegovo čelo je sijalo 
tim nurom. To svjetlo se prenijelo na Havvu, zatim na Šita, alejhisselam, i 
tako preko čestitih muškaraca na čestite žene, a zatim sa čestitih Žena na 
čestite muškarce. Muhammedov, alejhisselam, nur se prenosio generacijama. 
Kada bi meleki pogledali u lice Adema, alejhisselam, na čelu bi mu uvijek 
prepoznali nur Muhammeda, sallallahu alejhi ve sellem, i zbog toga bi činili 
istigfar. 

Kada dođe vrijeme smrti Adema, alejhisselam, on reče sinu Šitu: 
€Sine! Nur koji svijetli na ovom čelu je nur posljednjeg poslanika 
Muhammeda (a.s.). Prenesi taj nur na čedne, čestite i čiste Žene i oporuči i 
svome sinu da tako učini!" Resulullahovi preci su ovu oporuku prenosili 
svojim sinovima sve do njegova rođenja. Svi su ispunili ovu zadaću i ženili 
se najčasnijim i najčestitijjim ženama. Nur je tako prelazio preko čistih 
potomaka i stigao do Muhammeda, sallallahu alajehi ve sellem. Kada bi neki 
od Poslanikovih predaka imali dva sina, i ukoliko bi se njihovo pleme dijelilo 
na dva ogranka, Muhammedov, alejhisselam, nur bi pripadao uglednijoj i 
časnijoj strani. Stoljećima su se mubarek lica njegovih djedova lahko 
prepoznavala po svojoj ljepoti i nuru. Na osnovu toga su se međusobno 
razlikovala braća, te bi se tako određivalo koje je pleme na višem stepenu i 
položaju. 

Poslanik, sallallahu alejhi ve sellem, je u jednom hadisu rekao: 
Nijedan od mojih djedova nije činio blud. Allah, dželle šanuhu, me je 
stvorio od čestitih predaka i čistih majki. Kada bi neki moj djed imao dva 
sina, ja sam poticao od boljeg među njima." 

Nur Adema, alejhisselam, prelazio je sa jednog potomka na drugog. 
Tako je prešao sa Taruha na Ibrahima, alejhisselam, a sa njega na Ismaila, 
alejhisselam, na čijem čelu je sijao poput Sunca.Nakon toga, nur sa Adnana 
prelazi na Me'ada, a potom na sina Nizara. Kada se rodio Nizar, otac Me'ad je 
ugledao nur na čelu svoga sina pa se silno obradovao. Pripremio je veliku 
gozbu i uzviknuo: "Za ovakvog sina, ova gozba je mala stvar." Tako je i 
dobio ime Nizar, što znači nešto u maloj količini. I nakon njega je nur redom 
prelazio sa pokoljenja na pokoljenje dok nije stigao do njegovog konačnog 
vlasnika, dovoljenog poslanika, Muhammeda, alejhisselam. 

MUHAMMED Poslanikovo, sallallahu alejhi ve sellem, 
ALEJHISSELAM | porijeklo do Adnana je sljedeće: 
I Resulullah, sallallahu alejhi ve sellem, je 
Abdullah u jednom hadisu rekao: "Ja sam sin Abdullaha, 
Abdul Muttalib Abdul Muttaliba, Hašima, Abdu Menafa, Kusajja, 
(Šejbe) Kilaba, Murre, Ka'ba, Luvejja, Galiba, Fihra, 
Hašim (Amr) Malika, Nadra, Kinane, Huzejme, Mudrika, Ilijasa, 
Abdu Menaf Mudara, Nizara, Me'ada i Adnana. Kada bi se 
(Mugire) krvna loza iz koje potičem razdvojila na dva dijela, 


Kusajj (Zejd) 
Kilab, Murre 


Allah, dželle šanuhu, bi sigurno učinio da 
pripadnem onoj koja je bolja među njima... U 


Ka'b drugom hadisu kaže: "Allah, dželle šanuhu, je od 
Luvejj Ibrahimove, alejhisselam, djece odabrao Ismaila, 
Galib, Fihr alejhisselam. Od Ismailovih, alejhisselam, sinova 
Malik Kinana, a od Kinanovih je odabrao sinove 
Nadr, Kinane Kurejša. Od Kurejša je odabrao Hašima, od 
Huzejme Hašima Abdul Muttaliba, a od Abdul Muttalibove 
Mudrike-(Amir) = |djece je odabrao mene." 
Milos Djed Abdul Muttalib 
Mudar 
Nizar, Me'ad Poslanik, sallallahu alejhi ve sellem, 
Adnan potiče iz plemena Kurejš, odnosno njegovog 


ogranka Hašimovića. Njegov otac se Zvao 
Abdullah, a djed Šejbe. Poslanikov djed Šejbe je rođen u Medini, gdje je još 
kao dijete ostao bez oca Hašima. U Medini je jednom prilikom vježbao sa 
prijateljima gađanje strijelom. Tom prilikom, prisutnima privuče pažnju nur 
koji je sijao sa Šejbina čela. Kada je došao na red Šejbe, zategnuo je luk i 
precizno pogodio metu. Uzbuđen zbog tog uspjeha reče: "Kako bih mogao 
promašiti kada sam ja Hašimov sin!" Na taj način Mekelije saznadoše za 
njegovo porijeklo. Jedan od Abdul-Menafovih sinova nakon povratka u 
Mekku ode do Hašimovog brata Muttaliba i reče mu: "Tvoj bratić iz Medine, 
Šejbe, je izuzetno plemenito dijete. Na čelu mu svijetli nur kojem se svi dive. 
Zar je pametno ovako dragocjeno dijete držati daleko od sebe?" Odmah 
nakon toga, Muttalib ode u Medinu i dovede nećaka kod sebe u Mekku. Na 
ulicama Mekke ga upitaše: "Ko je dijete koje vodiš sa sobom?" a on im 
odgovori: "To mi je rob." Od tada Šejbu nazvaše imenom Abdul Muttalib, 
što znači: Muttalibov rob." 

Abdul Muttalib je ostao sa amidžom Muttalibom sve dok nije 
preselio na ahiret. Iz Abdul Muttalibovog mubarek tijela se širio miris 
mošusa, a na čelu mu je svijetlio nur Poslanika, sallallahu alejhi ve sellem, 
koji se širio na sve strane prenoseći bereket i dobrotu. Kada bi zbog 


5 {bn Sa'd, er-Tabakat, I, 55-56. 
$ {bn Sa'd, er-Tabakat, I, 20. 
7 {bn Sa'd, er-Tabakat, I, 82. 

nedostatka kiše u Mekki nastupila suša, Mekkelije su molile Abdul Muttaliba 
da sa njima krene na brdo Sebir, tražeći od njega da prouči kišnu dovu. On 
nikoga ne bi odbijao, te bi zamolio Allaha, dželle šanuhu, da spusti kišu. 
Uzvišeni Gospodar bi, bereketom nura koji je sijao na njegovu čelu, 
prihvatao dove i svojom milošću spuštao obilnu kišu. Tako su Abdul 
Muttalibova popularnost i ugled rasli iz dana u dan. Mekkelije su ga izabrale 
za svoga poglavara i niko mu se nije suprotstavljao. Onaj ko ga je prihvatio 
za vođu, živio je u blagostanju i miru. I vladari tog vremena su posvjedočili 
veličinu Abdul Muttaliba, sa izuzetkom iranskog dvora, koji ga nije 
uvažavao, otvoreno iskazivajući neprijateljstvo prema njemu. 

Abdul Muttalib je po vjeri bio Hanif, to jeste musliman. To je bila 
vjera i njegovih djedova, odnosno Ibrahima, alejhisselam, i iz tog razloga se 
nikada nije približavao kipovima niti im se klanjao. Molio se Allahu, dželle 
šanuhu, i ibadetio Mu ispred Ka'be. Jednom prilikom je u snu začuo nečiji 
glas kako mu govori: "O Abdul Muttalibe! Ustani i otkopaj Tajjib!" Isti glas 
je čuo i sljedeći dan: "Ustani, otkopaj Berrej!'! Treći dan isti glas naredi: 
Ustani, otkopaj Mednun!" San i dalje nije prestajao, pa je i četvrti dan usnio 
kako mu isti glas poručuje: "O Abdul Muttalibe! Ustani, otkopaj izvor 
Zemzema!" Na to je Abdul Muttalib rekao: "Šta je Zemzem? Gdje mu je 
izvor?" Glas mu reče: "Zemzem je voda koja se nikako ne umanjuje i čije se 
dno ne može pronaći. Ona je dovoljna hadžijama koji dolaze sa sve četiri 
strane svijeta. Nastala je na mjestu gdje je Džibril, alejhisselam, udario 
svojim krilom. To je voda koju je Allah, dželle šanuhu, stvorio za Ismaila, 
alejhisselam, koja poji žedne, hrani gladne i liječi bolesne. Saopštit ću ti 
mjesto njezina izvora. Za vrijeme klanja kurbana, ostaci se sklanjaju na jedno 
mjesto. Kada budeš tamo, doći će vrana sa crvenim kljunom i njime će kopati 
zemlju. Na mjestu gdje bude kopala, vidjet ćeš i jedan mravinjak. Eto, na tom 
mjestu se nalazi Zemzem." ? 

Abdul Muttalib je u zoru idućeg dana sa sobom poveo sina Harisa i 
otišao do Ka'be. Ono što je rečeno u jednom dijelu sna se i ostvarilo - došla je 
vrana sa crvenim kljunom, spustila se u jednu uvalu i počela kopati kljunom 
zemlju dok se ne pojavi mravinjak. Abdul Muttalib zajedno sa sinom odmah 
poče kopati na tom mjestu. Nakon nekog vremena pojavi se izvor. Abdul 
Muttalib ushićeno poče uzvikivati: ,,Allahu ekber, Allah je najveći!" 

Kurejšije, koje su od samoga početka pratile šta se dešava, rekoše: 
,,O Abdul Muttalibe! Ovo je izvor i našeg pretka Ismaila, alejhisselam. I mi 
imamo pravo na njega. Stoga nam moraš dozvoliti da ti se i mi priključimo." 
Abdul Muttalib im se odmah usprotivi: ,,Ne! Ovaj posao je jedino meni 
povjeren u dužnost." Kurejšije na to odgovoriše: ,,Ti si sam. Nemaš nikoga, 
osim jednog sina. Zbog toga nemaš nikakvih izgleda za uspjeh ukoliko nam 
se suprotstaviš! Te njihove riječi ga veoma rastužiše. Digavši ruke prema 


š fbn Ishak, es-Stre, s, 2-5; Ibn Hišam, es-Sire, I, 143; ibn Sa'd, er-Tabakat, I, 
83-84. 

nebu, on zavapi: ,Gospodaru moj! Podari mi desetero djece. Ako primiš ovu 
moju molitvu, jednog od njih ću žrtvovati Tebi ispred Ka'be.? 

Abdul Muttalib je shvatio, da će nastavak radova za posljedicu imati 
žestoke međuplemenske sukobe. Okani se kopanja i odluči s njima stupiti u 
pregovore. Zahtijevao je da o ovoj situaciji presudi pravedan sudija. Na kraju 
odlučiše da bi im izlazak iz neprilike mogao ponuditi jedan kahin, proricatelj 
sudbine, koji živi u Šamu. Tako prvaci Kurejšija, zajedno sa jednom grupom 
trgovaca, krenuše put Šama. Na putu je karavana ostala bez hrane i vode, te u 
tako teškom stanju nisu mogli nastaviti put. Skapavali su od žeđi. Iako im je 
to bila jedina želja, bilo je nemoguće pronaći vodu usred pustinje. I baš kada 
su ostali bez nade, Abdul Muttalib povika: ,,Dođite, dođite! Sakupite se! 
Našao sam dovoljno vode i za vas i za vaše životinje!" Abdul Muttalib, 
vlasnik nura Muhammeda, alejhisselam, tražeći vodu zakači nogom svoje 
deve za veliki kamen, i na mjestu kuda je prošao taj kamen poteče voda. Svi 
su dotrčali, okrijepili se tom vodom, i tako ponovo prigrabili snagu. 

Kurejšije shvatiše veličinu Abdul Muttaliba, pa posramljeni rekoše: 
£0 Abdul Muttalibe! Nemamo ti više šta prigovoriti. Ti si jedini koji je 
dostojan da kopa izvor Zemzema. I nećemo se više nikada prepirati sa tobom 
u vezi toga. Nema potrebe da idemo kod sudije, vraćamo se nazad." Tako se 
vratiše nazad u Mekku. Abdul Muttalib ispoštova čast nura koji mu je 
darovan, iskopa izvor Zemzem, i bi počašćen da on bude uzrokom njegova 
poticanja.'" 


Žrtvovanje Abdullaha 


Nakon što je pronašao izvor Zemzema, Abdul Muttalibov ugled i 
slava se povećaše. Prošlo je mnogo godina kada Uzvišeni Allah primi Abdul 
Muttalibovu iskrenu dovu Osim Harisa podari mu još deset sinova i šest 
kćeri. Sinovi su se zvali: Kusem, Ebu Leheb, Hadži, Mukavvim, Dirar, 
Zubejr, Ebu Talib, Abdullah, Hamza i Abbas, a kćerke Safija, Atika, Ummu 
Hakim Beida, Berra, Umejma i Erva. Abdul Muttalib je od svoje djece 
najviše volio Abdullaha, jer je upravo na njegovom čelu prepoznao nur koji 
je i sam nosio. 

Jednog dana u snu ponovo začu glas: "O Abdul Muttalibe! Ispuni 
svoje obećanje!" Ujutro Abdul Muttalib zakla ovna, ali istu večer u snu mu 
ponovo bi naređeno: ,,Zakolji nešto veće od toga!'! On potom zakla kravu no 
ponovo u snu dobi naređenje: ,,Zakolji nešto veće od toga!'! Abdul Muttalib 
na to upita: ,,Šta je veće od toga?" Tada glas reče: ,,Zavjetovao si se da ćeš 
učiniti kurbanom jednog od svojih sinova. Ispuni svoj zavjet!" 

Sljedećeg dana, Abdul Muttalib okupi svoju djecu i ispriča im za 
dovu koju je davno uputio. Saopšti im da nekoga od njih mora žrtvovati. 
Niko od djece se ne usprotivi. Pristadoše na ono što je od njih tražio, i rekoše: 
,Oče naš! Uradi kako si se 1 zavjetovao! Slobodan si da radiš kako želiš!" 


?fbn Hišam, es-Stre, I, 144-145; Ibn Sa'd, et-Tabakat, I, 88. 
10 {bn Hišam, es-Stfre, I, 144-145; {bn Sa'd, et-Tabakat, I, 81-88. 

Abdul Muttalib kockom odabra kojeg od sinova će žrtvovati. Kocka je 
pokazala na Abdullaha, njegova najdražeg sina; na čijem čelu je svijetlio nur 
našeg dragog Poslanika, sallallahu alajehi ve sellem. Kada shvati šta mu je 
činiti, na tren se zaprepasti, a oči mu ispuniše suze. Nije imao drugoga izbora 
nego da ispuni zavjet kojeg je dao Allahu, dželle šanuhu. Shrvan od tuge, u 
jednu ruku uze nož, a drugom povede Abdullaha prema Ka'bi kako bi ga 
žrtvovao Uzvišenom Gospodaru. 

Poglavari Kurejšija su sa čuđenjem pratili šta se dešava. Među njima 
je bio i Abdullahov daidža koji reče: "O Abdul Muttalibe! Stani! Mi ne 
možemo pristati na to da žrtvuješ sina. Ako to uradiš, poslije će među 
Kurejšijama to postati običaj. Svi će ubuduće žrtvovati sinove. Nemoj 
započinjati nešto takvo! Ti zadovolji svoga Gospodara na neki drugi način!... 
Pitaj nekog proroka za savjet." 

Abdul Muttalib pristade na to, i zaputi se u Hajber kod proroka koji 
se zvao Kutbe (ili Sedžak), te mu objasni stanje u kom se našao. Prorok ga 
upita: ,,Kolika je kod vas krvarina za ubistvo?" - ,,Deset deva", reče Abdul 
Muttalib. Čuvši taj odgovor on mu reče: ,,Izvlači strelice između sina 1 deset 
deva. Ako izvučeš sina, dodaj još deset deva pa izvlači ponovo. Nastavi tako 
sve dok ne izvučeš deve." 

Abdul Muttalib se odmah vrati u Mekku i uradi kako mu reče 
prorok. Izvlačio je tako mnogo puta, povećavajući broj deva koje će 
žrtvovati. No, svaki put bi izvlačio Abdullaha. Tek kad je broj deva dostigao 
stotinu, strelice su pokazale na deve. Da bi bio siguran, izvlačio je strelice još 
dva puta i oba puta je izvukao deve. Abdul Muttalib prouči tekbir: ,, Allahu 
ekber! Allahu ekber!" te žrtvova deve kao kurbane. Njihovo meso ne uze za 
sebe već sve podijeli siromasima. '' 

Od Adema, alejhisselam, pa sve do Ibrahima, alejhisselam, bio je 
običaj da se kolje kurban. Aludirajući na svoje porijeklo od Ibrahima, 
alejhisselam, Resul-i ekkem Muhammed, alejhisselam, je rekao: ,,Ja sam sin 
dva kurbana (dvije žrtve). ? 


Otac Abdullah 


Kada se rodio hazreti Abdullah, također vlasnik nura Poslanika svih 
svjetova Muhammeda, alejhisselam, sljedbenici Knjige (kršćani i jevreji) 
obavijestiše jedni druge: ,,U Mekki je na svijet došao otac posljednjeg 
Božijeg poslanika." Izraelćani su posjedovali jedan pleteni ogrtač od vune, 
koji je pripadao Jahjau, alejhisselam, i kada je on postao šehid, njegova 
mubarek krv se razlila po tom ogrtaču. U njihovim knjigama se nalazilo 
proročanstvo koje je glasilo: ,Kada se ova krv ponovo prospe, na svijet će 
doći otac posljednjeg Poslanika." Vidjevši ovaj znak, sljedbenici Knjige su 


U fbn Ishak, es-Sire, s, 10-17; ibn Hišam, es-Sire, I, 151-154; Ibn Sa'd, et- 
Tabakat, I, 88-94. 

2 fbn Ishak, es-Sfre, s, 10-18; Hakim, el-Mustedrek, II, 604, 609; Adžluni, 
Kešfu 'l-Hafa, I, 199, 230. 

shvatili da se rodio hazreti Abdullah. Iako su ga zbog zavisti mnogo puta 
pokušavali ubiti, Allah, dželle šanuhu, je sačuvao nur na Abdullahovom čelu. 

Kada se približio dobu zrelosti, on se isticao fizičkom ljepotom kao i 
lijepom ćudi, pa je tako stekao ugled među ljudima. Svi su se utrkivali da 
udaju svoje kćeri za njega, bilo da su iz okoline Mekke ili iz drugih krajeva. 
Mnogi vladari su dolazili Abdul Muttalibu i nudili svoje kćeri Abdullahu, 
znajući da će zbog toga morati pretrpjeti odricanja. No, Abdul Muttalib ih je 
odbio sve do jednoga, obrazlažući to na različite načine. 

Kada je Abdullah napunio osamnaest godina njegova ljepota je 
postala nadaleko čuvena. Nur koji mu je na čelu svijetlio poput Sunca, 
privlačio bi djevojke, htjele to one ili ne. Glas o njegovoj ljepoti proširio se i 
do Egipta, pa je u Mekku stiglo oko dvije stotine djevojaka sa ponudom za 
brak. Abdul Muttalib je sinu tražio najplemenitiju, najljepšu i najučtiviju 
djevojku tog vremena, koja slijedi njihovu vjeru, vjeru Hanif, kojoj i oni 
pripadaju još od vremena Ibrahima, alejhisselam. Obzirom da su Izrelćani iz 
svojih objava znali da posljednji Poslanik neće biti iz njihova naroda, oni su 
se iz zavisti zakleli da će ubiti Abdullaha. Tim povodom su poslali u Mekku 
sedamdeset naoružanih ljudi koji su čekali pravu priliku da ispune zadatak. 
Konačno, kada je Abdullah jednoga dana sam izašao do obližnjeg polja, 
isukaše svoje mačeve i napadoše Abdullaha, misleći da nema nikoga ko bi 
mu mogao pomoći. Tog dana, Božijim određenjem, jedan Abdullahov rođak, 
Vehb ibn Abd-i Menaf, sa nekoliko prijatelja izađe u lov. Vidjevši Izraelćane 
kako napadaju Abdullaha, rođačkom revnošću odlučiše mu priteći u pomoć. 
Ipak su brojčano bili mnogo slabiji i bilo je očigledno da će sami u ovom 
sukobu izgubiti. Na kraju, odlučiše da bi najbolji put bio savjetovanje. Kada 
su ih napali, vidjeli su da im se pridružio veliki broj bića koja nikada ranije 
nisu vidjeli. Ovi konjanici isukaše mačeve i sa tekbirima posjekoše sve 
Izraelćane. Odmah zatim oni se izgubiše. Vehb se zaprepastio onim što je 
vidio i obzirom na način na koji je Uzvišeni Allah spasio Abdullaha, shvatio 
je njegovu pravu vrijednost. Po dolasku kući, ispriča svojoj hanumi šta se 
dogodilo. Shvatiše da za njihovu kćerku nema boljeg muža od hazreti 
Abdullaha, i odlučiše da za njega udaju svoju kćerku Aminu. 

Abdul Muttalib je ranije čuo za Aminu, kćerku Vehba, velikana 
plemena Beni Zuhr, o njenoj ljepoti, čednosti, stidu i odanosti vjeri. Oni su i 
rodbinski bili vezani i odvajalo ih je nekoliko generacija njihovih predaka. 
Odluči da ovu djevojku zatraži za svoga sina, te ode do Vehbove kuće. Kada 
Abdul Muttalib zatraži Amininu ruku za svoga sina Abdullaha, Vehb mu 
reče: ,,Eh moj amidžiću! Mi smo ovu ponudu prihvatili još 1 prije vašeg 
dolaska!" Zatim je dodao: ,,Aminina majka je usnila jedan san. Ispričala je 
kako nam je u tom snu u kuću ušao nur koji je osvjetljavao i nebo i Zemlju. 
Ja sam ove noći u snu vidio našeg djeda Ibrahima, alejhisselam, kako mi 
govori: ,Ja sam izvršio vjeridbu Abdul Muttalibovog sina i Amine. I ti to 
prihvati!" Od jutros sam čitav dan pod utjecajem tog sna. Samo sam se pitao 
kada ćete doći." Čuvši ove riječi, Abdul Muttalib zaklikta: ,,Allahu ekber! 

Allahu ekber!" Na kraju je oženio sina Abdullaha Vehbovom kćerkom 
Aminom. O vjenčanju Amine i Abdullaha postoje i neke druge predaje." 


Prelazak mubarek nura na majku 


Kada je nur našeg Poslanika prešao na njegovu majku, sva živa bića 
se počeše sašaptavati: "Približilo se vrijeme kada će se pojaviti Poslanik svih 
svjetova. On je najbolji čovjek na Zemlji i predvodnik svih generacija." Te 
večeri svi kipovi oko Ka'be popadaše na tlo. U Mekke-i mukerremi je u to 
vrijeme harala glad. Kiša već godinama nije padala. Na drveću nije bilo niti 
jednog zelenog lista a o žetvama se više nije ni govorilo. Među ljudima je 
vladala glad i bili su u takvom stanju da više nisu znali šta da rade. Nakon što 
je nur našeg dragog Poslanika, sallallahu alejhi ve sellem, prešao sa hazreti 
Abdullaha na hazreti Aminu, te godine je pala tako obilna kiša i u njoj je bilo 
toliko žetve da su tu godinu nazvali "Godinom blagostanja". 

Nakon što je majka Amina ostala trudna, njen muž Abdullah je 
otišao u Šam zbog trgovine. On se po povratku u Medinu razbolio i preselio 
na ahiret kod daidža Nedžarovih sinova. Tada je prema nekim predajama 
imao osamnaest a prema drugima dvadeset i pet godina. Čim se ova vijest 
pročula Mekkom, taj veliki grad je utonuo u tugu.'" Ashab Abdullah ibn 
Abbas, radijallahu anhu, taj događaj opisuje ovako: "Obzirom da je otac 
našeg Poslanika preselio prije nego mu se sin rodio, meleki su rekli: 
'Gospodaru, Resul-i ekrem je ostao siroče.' Allah, dželle šanuhu, je rekao: 'Ja 
sam njegov zaštitnik i pomoćnik.'" 


Događaj sa slonom 


Dva mjeseca prije rođenja Poslanika, sallallahu alejhi ve sellem, 
desio se događaj sa slonom. Upravitelj Jemena Ebreha, namjeravao je 
spriječiti dolazak ljudi u posjetu Ka'bi, te je uz pomoć bizantijskog cara 
sagradio veliku crkvu u Sani. Htio je da ljudi na silu posjećuju ovu crkvu. 
Kako su Arapi još od davnina posjećivali Ka'bu, na Ebrehinu crkvu se nisu ni 
obazirali. Gledali su na nju sa podozrenjem, pa se čak desilo da ju je neko i 
onečistio. 

Ebrehu je to razbijesnilo pa odluči da zapali Ka'bu i sa tom 
namjerom krenu prema Mekki. Približavajući se Mekki, Ebrehina vojska je 
počela pljačkati robu Kurejšija. Tom prilikom su uzeli i dvije stotine deva 
koje su pripadale Abdul Muttalibu. Abdul Muttalib zatim ode do Ebrehe i 
zatraži od njega svoje deve nazad. Ovaj mu tad odgovori: "Ja sam došao da 
zapalim vašu svetu Ka'bu. Zar si ti odustao od njene odbrane, pa si došao da 
tražiš svoje deve?" Abdul Muttalib mu reče: "Ja sam vlasnik deva. Zasigurno 
i Ka'ba ima svoga vlasnika. Nju će čuvati On! - "Nema toga koji će je moći 
spasiti od mene!" reče Ebreha i vrati Abdul Muttalibu deve, a zatim vojsci 
naredi napad na Ka'bu. Na čelu Ebrehine vojske bio je slon po imenu 


13 {bn Ishak, es-Stre, s, 19-24; Ibn Sa'd, et-Tabakat, I, 94-95. 
14 {bn Sa'd, et-Tabakat, I, 99-100. 

Mahmud, zbog čije su snage bili ubijeđeni u pobjedu. Kada Ebreha naredi 
pokret prema Ka'bi, slon pade na zemlju, nemogavši se pomjeriti sa mjesta. 
Ebreha ga je bezuspješno pokušavao okrenuti prema Ka'bi, iako bi on, kada 
bi se vojska okrenula prema Jemenu, trčao svom snagom. 

Uzvišeni Allah je na već oslabljenu Ebrehinu vojsku poslao i jato 
ptica -Ebabil. Svaka od ovih ptica je nosila po tri grumena gline, manje 
veličine: po jednu u ustima, i dvije u kandžama. One su to kamenje bacale na 
Ebrehinu vojsku, svaki kamen bi probijao glavu vojnika; presijecajući ih po 
cijeloj dužini tijela. Kao što nam je poznato iz ajet-i kerima, uništena 
Ebrehina vojska je izgledala poput truhlog lišća. Ebreha je sav uplašen 
pokušao pobjeći, ali u tome nije uspio. Ptice su ga gađale kamenjem, tako da 
mu je u bijegu otpadao komad po komad mesa; sve dok nije pao mrtav. O 
ovom događaju se u kur'anskoj suri Fil kaže: 

Zar nisi čuo šta je sa vlasnicima slona Gospodar tvoj uradio! Zar lukavstvo 
njihovo nije omeo i protiv njih jata ptica poslao, koje su na njih grumenje od 
gline pečene bacale, pa ih On kao lišće koje su crvi istočili učinio?" 


Radosna vijest 


Dolazak Resulullaha, sallallahu alejhi ve sellem, najavljivan je svim 
poslanicima i ummetima još od Adema, alejhisselam. Kako se rođenje 
bližilo, tako se povećavao 1 broj događaja koji su prethodno bili najavljeni. 

U Tevratu, koji je objavljen Musau, alejhisselam, a koji je poslije 
iskrivljen, navodi se sljedeće: "On je mubarek čovjek čija su djela vrijednija 
od ostalih a njegov šefaat-zauzimanje je jedinstveno. Miljenik je siromašnih, 
upućivač bogatih. On je ljepota nad ljepotama, čistota nad čistotama. U 
govoru je blag, u raspodjeli dobara pravedan, te u svakom postupku ispravan. 
Prema nevjernicima je oštar i istrajan. Poštuje starije a prema mlađima je 
blag i milostiv. Zahvaljuje se i na sitnom dobročinstvu. Smijeh mu je bio 
blag, nikako napastan i glasan. Bio je ummijj: sve mu je objavljeno, iako nije 
čitao niti pisao. On je Allahov poslanik. Nije bio loše naravi niti 
bezosjećajan. U govoru nije bio grlat. Pripadnici njegova ummeta su lijepe 
ćudi i Allahovo ime spominju u odabranom društvu. Mujezini sa munare 
pozivaju vjernike koji uzimaju abdest i klanjaju namaz. U namazu ravnaju 
safove, i stoje jasno poredani. Uvečer se njihov zikr čuje poput zujanja 
medonosnih pčela. Rodit će se u Mekki. Upravljat će svim mjestima od 
Medine do Šama. Ine mu je Muhammed, a dao sam mu i ime Mutevekkil. 
Ostat će na zemlji sve dok ne prokaže lažne vjere i uspostavi vjeru u 
Istinskog Boga. On poziva narod Istini, njegovim bereketom progledaju oči 
koje ne vide, a čuju uši koje do tada nisu čule. Sa srca se skida koprena..." 

U Zeburu koji je objavljen Davudu, alejhisselam, a koji je također 
kasnije iskrivljen navodi se: 


S jfbn Ishak, es-Sire, s, 38-44; Ibn Hišam, es-Stre, I, 43-56; ibn Sa'd, et- 
Tabakat, I, 55-56, 92, 108; Suhejli, er-Ravzul-Unf, s. I, 269-270. 

On je uvijek raširenih ruku i blage naravi. Nikada se ne srdi. 
Izuzetno je ljubazan, lijepog , nurli lica i umiljatog glasa. On je lijek za 
ljudska srca. Više plače nego što se smije. Malo spava a puno razmišlja. 
Njegova pojava je prijatna 1 lijepa. Njegove riječi plijene srca, i privlače 
duše... O voljeni! Izvuci svoj mač himmeta (služenja i truda) i stani na 
mejdan kafirima (nevjernicima). Lijepim govorom učini da Me robovi 
veličaju i zahvaljuju Mi. Glave nevjernika će se pognuti pred tvojim mubarek 
rukama..." 

Indžil je objavljen Isau, alejhisselam. Nažalost ni on nije sačuvan u 
izvornom obliku, u kome stoji: 

£On ne jede puno i nije škrt. Ne vara, ne govori ružno o drugima i 
nikada ne žuri. Ne sveti se radi ličnih stvari i nije lijen. Nikoga ne ogovara..." 

U Indžilu još stoji: 

£Da dođe taj Munhamenna, kojega će stvoriti Uzvišeni Gospodar, da 
dođe taj Ruhu'l-kuds od strane Rabba, On bi mene posvjedočio. I vi biste me 
posvjedočili. Vi postojite zajedno sa mnom, već dugo vremena. Rekao sam 
vam ovo da ne biste upali u sumnju i napravili grešku." Riječ Munhamenna, 
koja se spominje na asirskom jeziku znači Muhammed. " 


Period neznanja 


Prije rođenja našeg Fahr-i alem Poslanika, ponosa svih svjetova, 
cijeli dunjaluk je bio u duhovnoj krizi i okovan mrakom. Ljudi su se ponašali 
poput divljaka, gazeći sve granice ljudskosti. Allahove, dželle šanuhu, upute 
bile su zaboravljene. Umjesto Božijih propisa, ljudi su se ponašali shodno 
svome nahođenju. Sva stvorenja su bila na mukama zbog okrutnosti i 
nezahvalnosti ljudske vrste. 

Uzvišeni Allah je zaboravljen od strane svih naroda na zemlji. 
Nestalo je tevhida (vjerovanja u jednoću), koji je izvor svih sreća i 
zadovoljstava na ovome dunjaluku. Vatra kufra (nevjerništva) pokidala je i 
izbacila vjeru iz srca, tako da su ljudi umjesto Allaha, dželle šanuhu, štovali 
kipove. 

Objava koju je donio Musa, alejhisselam, zaboravljena je. Tevrat je 
iskrivljen, a Izraelćani su se međusobno zavadili. Indžil koji je objavljen Isau, 
alejhisselam, također je iskrivljen, tako da ono što je od njega ostalo nije 
imalo skoro nikakvih dodirnih tačaka s Istinskom vjerom. Prihvaćeno je 
trojstvo, odnosno vjerovanje u tri božanstva. Originalni Indžil je nestao, 
sveštenici su ga izmijenili na način koji je njima odgovarao. Ni jedna od te 
dvije knjige više nije bio Allahov, dželle šanuhu, govor. 

U Egiptu se vladalo po iskrivljenom Tevratu, a u Bizantiji po 
izmijenjenom kršćanstvu. U Iranu se obožavala vatra. Vatra tih 
vatropoklonika nije se gasila tokom čitave godine. U Kini je vladala lažna 
vjera konfučionizam, a u Indiji budizam. 


16 fbn Ishak, es-Sire, s, 119-124; Ibn Hišam, es-Sire, I, 232-233; Ibn Sa'd, et- 
Tabakat, I, 360-363. 

Stanovnici Arabije su bili još gore izbezumljeni i zalutali. Oni su 
kod Ka'be, kojoj je Allah, dželle šanuhu, dao veliku počast, postavili ukupno 
360 kipova. Kabe-i Muazzama je odsjaj Bejt-i Ma'mura koji se nalazi na 
Aršu a koji posjećuju meleki. Ko god bi oskrnavio Kabu, Uzvišeni bi ga 
odmah uništio. 

Pleme Džurhum je prednjačilo u neredu i prostituciji. Vladari koji su 
uviđali pogubnost njihovih nedjela im rekoše: "Opametite se i zaštitite 
Allahov, dželle šanuhu, Harem-i šerif. Znate šta se desilo sa ummetima 
Huda, Saliha i Šu'ajba, alejhimusselam, koji su bili prije vas, te kako su 
uništeni. Naređujte međusobno dobro, a odvraćajte od zla. Nemojte se 
zavaravati prolaznom moći koju imate. Čuvajte se okretanja lica od 
Gospodara u Mekki i nasilja u njoj, jer je nasilje uzrok ljudskog uništenja. 
Kunemo se Allahom da, ako stanovnici ovoga mjesta budu nasilnici, ako 
budu okretali glave od Uzvišenog Gospodara; Allah, dželle šanuhu, će ih 
zbrisati s lica zemlje i uništiti kompletan rod, te na njihovo mjesto dovesti 
druge ljude. Ko nastavi to raditi, i nastavi okretati glavu od Uzvišenog, za 
njega nema mjesta među Mekkelijama. Znate šta se desilo sa narodima 
Tasma, Džedisa i Amalika, koji su nastanjivali ove krajeve prije vas i živjeli 
mnogo duže nego vi, bili u odnosu na vas puno snažniji, brojniji i bogatiji. 
Oni su, zbog toga što su Harem-i šerif smatrali nevažnim, i što su okrećući 
glavu od Uzvišenog, činili nasilje, bili uništeni i nestali iz ovog mjesta. Čuli 
ste 1 vidjeli da je Allah, dželle šanuhu, na neke od njih poslao mrave, neke je 
iskušao neimaštinjom a neki su uništeni. Oni se ipak nisu opametili, pa ih je 
na kraju Allah, dželle šanuhu, zbog ovog divljaštva učinio bijednicima..." 

Tako je u tim vremenima, u svetoj Mekki, koja je bila centar Zemlje, 
bujalo nevjerništvo, a Bejtullah je bio ispunjen stotinama kipova poput Lata, 
Uzzata i Menata. Nasilje je prevršilo svaku mjeru, a nemoral se prihvatao kao 
pohvalno svojstvo. Arabija je sa stanovišta vjere, duha, jedinstva i politike 
bila u okovima tame. Narodom je vladala nepismenost, divljaštvo i razne 
nastranosti. U to vrijeme, koje se još naziva vremenom neznanja 
(džahilijjeta), ljudi su uglavnom živjeli kao lutalice, često se seleći (kao 
nomadi), i bili su podijeljeni na brojna plemena. Arapska plemena su bila u 
stalnim sukobima i otimačini, a napade su tretirali kao legalne izvore zarade. 
U Arabiji sastavljenoj od zavađenih plemena, kojima je vladalo nasilje i 
pljačka, nije ni na vidiku bilo političkog blagostanja. Osim toga, pijančenje, 
kockanje, zinaluk, lopovluk, nasilje, laž i druge krajnosti su se bez ikakvih 
smetnji širile i stanje činile još gorim. Jači su provodili nasilje nad slabijima a 
žene su prodavali kao najobičniju robu. Jedan dio njih je smatrao da je 
rođenje ženskog djeteta nesreća i sramota. Ovakav pristup je doveo do toga, 
da su malu žensku djecu živu zakopavali. Nisu se obazirali na njihove 
uplakane povike i grljenja već su ih tako zakopavali i ostavljali da umiru. 
Savjest ih zbog toga nije pekla i svoja djela su čak smatrali junaštvom. Kao 
neumitna posljedica, među ljudima tog vremena nestale su lijepe osobine 
poput nježnosti, samilosti, dobrote i pravičnosti. 

Ipak je u ovo vrijeme među Arapima bio jedan običaj vrijedan 

pažnje. To je bilo cijenjenje mudrosti, govorništva i književnosti. Pjesniku i 
poeziji je dat veliki značaj, i smatrani su vrijednim hvale. Dobar pjesnik je 
osiguravao ugled 1 za sebe i za svoje pleme. U određenim periodima su 
pravljeni skupovi nalik sajmovima i na njima bi bila organizirana takmičenja 
u govorništvu i pjesništvu. Pobjedničke pjesme ili besjede su se kačile na 
zidove Ka'be. Najpoznatije pjesme koje su kačene na zid Ka'be su se zvale: 
el-Muallakatu's-Seb'a"', što znači:"Sedam Zakački". 

U tom periodu Arapi su bili razjedinjeni po pitanju vjere. Jedan dio 
njih nije prihvatao ništa osim ovozemaljskog života i razvratništva. Jedan dio 
je ipak vjerovao u Allaha, dželle šanuhu, i Sudnji dan, no nisu mogli 
prihvatiti da će se Njegov poslanik pojaviti među ljudima. Neki su vjerovali u 
Allaha, dželle šanuhu, a nisu u ahiret. Najviše njih je činilo širk 1 vjerovalo u 
kipove, tako da je u kući svakog mušrika bio po jedan kip. 

Pored svih nabrojanih, bilo je i onih što su vjerovali u Ibrahimovu, 
alejhisselam, vjeru, koja se zove Dinu-1 Hanif. Oni su vjerovali u Allaha, 
dželle šanuhu, i nisu su se klanjali kipovima. Otac našeg Poslanika Abdullah, 
djed Abdul Muttalib i njegova majka, bili su jedni od tih sljedbenika. 

Svi osim Hanifa su bili u zabludi i zbog toga su živjeli u nasilju i 
tmini. 

SPUŠTANJE MILOSTI NA ZEMLJU (ROĐENJE) 


Svijet je bio zapao u takvu tamu i takvo nasilje, da su ljudi prestali 
da slave Uzvišenog Allaha, Stvoritelja svemira. Božanstvima su nazivali 
kipove koje su pravili od kamena i drveta. 

Sve je bilo obavijeno tugom: dunjaluk, sva stvorenja na njemu i 
njihove duše. Teško se igdje mogao pronaći tračak bilo kakve nade. Uzvišeni 
Allah je ljudsku vrstu stvorio iznad svih drugih stvorenja, i zbog toga je bila 
potrebna osoba koja će ih spasiti džehennemske vatre. Do dolaska najvećeg 
spasitelja ostalo je još malo vremena. Zemlja se još od vremena Adema, 
alejhisselam, pripremala za doček vlasnika nura koji je bio na pomolu. Dolazi 
čovjek kome nema ravnoga, donositelj vječne sreće ljudima i džinima. Dolazi 
izvor blagosti i samilosti, čovjek koga je odgojio njegov Gospodar!... Dolazi 
vlasnik Makam-i mahmuda, kruna šefa'atdžija!...Učitelj kosmosa, najbolji 
među ljudima. Šefa'atdžija Sudnjeg dana, pečat poslanstva. Dolazi Allahov 
miljenik čijim hurmetom smo svi stvoreni, milost svim svjetovima, 
Muhammed, sallallahu alejhi ve sellem!... 

Svih sedam katova nebesa i Zemlje, i sve živo na njima je sa 
nestrpljenjem i radošću iščekivalo Sejjidu'l-murselina, Hatemu'l-Enbija, 
Habib-i Huda, posljednjeg Poslanika, sallallahu alejhi ve sellem. Sva 
stvorenja su ga na svoj način pozdravljala: ,,Dobro došao, ja Resulullah! 
Tačno pedeset tri godine prije hidžre, dva mjeseca poslije događaja sa 
slonom, dvanaeste večeri rebi'ul-evvela, u ponedjeljak, uoči sabaha, u 
plemenu Benu Hašim, u Mekki, u blizini brda Saffa, rođen je Allahov, dželle 
šanuhu, nur Muhammed, Mustafa, sallallahu alejhi ve sellem. Milošću 
Gospodara, njegovim dolaskom je cijeli dunjaluk ponovo oživio. Najednom 
je svjetlo zamijenilo tamu. 

U knjizi "Medaridžu'n-nubuvve'"? se navodi da je najčasnija, 
najpočašćenija 1 najsretnija majka svoju trudnoću opisala ovako: "U danima 
trudnoće nisam uopće osjećala bol niti muku. Skoro da nisam ni primjećivala 
da sam trudna. Tek nakon šestog mjeseca trudnoće, u jednom trenutku 
između jave 1 sna, reče mi neki glas: 'Znaš li ti koga nosiš u svom stomaku?' 
Nakon što sam odgovorila da ne znam, reče mi: 'Znaj da nosiš zadnjeg među 
poslanicima.' Kada se približio dan poroda, ta ista osoba mi ponovo dođe i 
reče: 'O Amina! Kada se dijete rodi, daj mu ime Muhammed.' U drugoj 
predaji se navodi da je taj glas rekao: 'O Amina! Kada se dijete rodi, daj mu 
ime Ahmed." 

Hazreti Amina je trenutak poroda opisala slijedećim riječima: "Kada 
je došao trenutak poroda čula sam jedan veličanstven zvuk. Počela sam se 
tresti. Poslije sam vidjela bijelu pticu, koja mi priđe i prekri svojim krilima. 
Tada sam se prestala bojati i tresti. U tom trenutku sam osjećala žeđ, kao da 
sam gorijela od neke vreline. Pored sebe sam vidjela posudu, a u njoj šerbe 

bijelo poput mlijeka. Kada okusih šerbe koje mi dadoše, osjetih da je bilo 
hladno i slatko poput meda. Poslije toga nisam osjećala žeđ. Potom ugledah 
veliku svjetlost, koja mi obasja kuću tako jako, da osim nje ništa drugo nisam 
vidjela. 

Oko mene su bile žene koje su me služile. Vratovi su im bili dugi, a 
lica su im sijala poput Sunca. Ličile su na žene iz plemena Abdul-Menaf. 
Bila sam iznenađena njihovim naprasnim pojavljivanjem. Jedna od njih mi 
reče: "(Ja sam faraonova žena Asija', a druga: 'Ja sam Merjem, kći Imranova, 
a ovo su džennetske hurije.' 

U tim trenucima sam primjetila i svileno platno koje se protezalo od 
Zemlje do neba. Rekoše: 'Njega sakrijte od ljudskih očiju.' U tom trenutku se 
pojavi jedna ptica čija su usta bila od smaragda a krila od rubina. Od straha 
sam se znojila, ali se od kapljica znoja koje su padale širio miris miska. Dok 
sam bila u tom stanju, sklonili su mi sa očiju taj zastor. Vidjela sam čitavu 
Zemlju, od istoka do zapada. Sva je bila okružena melekima." 

Nakon što se Muhammed, sallallahu alejhi ve sellem, rodio, svoju 
mubarek glavu je spustio na sedždu, te je podigao kažiprst u znak šehadeta. 
Poslije se spustio jedan bijeli oblak koji ga je okružio. Čula sam tada glas: 
'Njega provedite na sve strane, od magriba do mašrika. Provedite ga tako da 
ga sav dunjaluk upozna po imenu, izgledu i ćudi. Neka znaju da mu je ime 
Mahi i da je Uzvišeni Allah sa njim uništio tragove širka (kipove).' Taj je 
oblak nestao iz vidokruga a Muhammeda, sallallahu alejhi ve sellem, sam 
vidjela zamotanog u jedan bijeli vuneni ogrtač. Ponovo su u tom trenutku 
došle tri osobe, čije je lice svijetlilo poput Sunca. Jedan je u ruci držao 
srebreni ibrik, drugi smaragdnu posudu a treći svilu. Iz ibrika se širio miris 
miska. Mog mubarek sina staviše u tu posudu, opraše mu mubarek glavu i 
noge, i obmotaše svilom. Poslije su mu na mubarek glavu posuli neki lijep 
miris a oči namazali surmom. Potom nestadoše." 

Kada se Muhammed, alejhisselam, rađao, pored hazreti Amine su 
bili majka Abdurrahmana ibin Avfa Šifa, majka Osmana bin Ebi'l-Asa 
Fatima i tetka Pejgambera, sallallahu alejhi ve sellem, Safijja. I one su 
prenijele dešavanja sa nurom i drugim stvarima kojima su posvjedočile. 

Šifa je događaje prenijela na sljedeći način: "Ja sam tu večer bila 
kod Amine i pomagala joj. Dok se još nije rodio Muhammed, sallallahu alejhi 
ve sellem, primjetila sam da je ona upućivala dove. Začu se glas: 'Jerhamuke 
Rabbuke', nakon kojeg se pojavi tako jak nur-svjetlo, da obasja sve od istoka 
do zapada." 

Šifa je osim ovoga posvjedočila još mnoge nadnaravnosti, pa je zbog 
toga rekla: "Kad je Muhammedu, sallallahu alejhi ve sellem, objavljeno 
poslanstvo, ja sam bez imalo kolebanja bila među prvima koji su 
povjerovali." 

Safijja je rekla: "Kada se Muhammed, alejhisselam, rodio, sve je 
prekrilo svjetlo. Odmah je učinio sedždu, zatim je podigao svoju glavu i 
jasno rekao: 'La ilahe illallah, inni resulullah.' Kada sam ga htjela okupati, bi 
mi rečeno: 'Mi smo njega poslali okupanog.' Rođen je prerezane pupčane 

vrpce i obrezan.Čim se rodio, učinio je sedždu. Tada je počeo nešto šaputati 
pa sam približila uho njegovim mubarek ustima, kada sam čula kako govori: 
'Moj ummete! Moj ummete!'' 

U trenucima kada se Resul-i ekrem, sallallahu alejhi ve sellem, 
rodio, njegov djed Abdul Muttalib je u blizini Kabe-i šerifa i upućivao dove 
Uzvišenom Allahu. Tada mu bi saopštena radosna vijest. U tom danu je 
Abdul Muttalib vidio mnoga čuda, pa se ovoj vijesti silno obradovao. "Ovaj 
sin će imati izuzetno visoke počasti i ugled." 

Abdul Muttalib je sedmog dana po rođenju Poslanika, sallallahu 
alejhi ve sellem, narodu Mekke priredio tri dana veselja kako bi proslavio 
ovaj radostan čin. Čak su u svakoj mekkanskoj mahali zaklane deve, pa su se 
počastili 1 ljudi i životinje. Onima koji su ga u toku veselja pitali kako je 
djetetu dao ime, on je odgovarao: "Muhammed "', sallallahu alejhi ve sellem. 
Kada su ga pitali zašto mu nije dao ime nekog pretka, on im je odgovorio da 
bi ga hvalio Uzvišeni Allah i ljudi. U drugoj predaji se navodi da mu je 
Amina, radijallahu anha, dala ime Muhammed. 


Događaji u noći njegovog rođenja 


Prije rođenja Resul-i ekrema, sallallahu alejhi ve selem, kao i u 
trenutku njegovog rođenja, ukazali su se mnogi znakovi koji su 
nagovještavali njegov dolazak na dunjaluk. Mnoge uglednee ličnosti toga 
doba su pred rođenje Resulullaha, alejhisselam, usnile snove. Kada su tražili 
od učenjaka i tumača snova da im to protumače, oni su im govorili da su sve 
to nagovještaji dolaska Muhammeda, alejhisselam. Djed našeg voljenog 
Poslanika, sallallahu alejhi ve sellem, pripovijeda: "Jedne prilike sam zaspao. 
Tada sam usnio san koji me je silno uplašio. Probudio sam se i vidio kako se 
tresem od straha. Odmah sam otišao do jednog tumača da mi taj san 
protumači. Vidjevši me preplašenog on me upita: 'O vođo Kurejšija, šta ti je? 
Ne izgledaš kao obično. Šta te je dovelo u takvo stanje?! — 'Da, usnio sam 
jedan strašan san, koji još nikome nisam ispričao. Sjedoh pored njega i 
ispričah mu šta sam vidio." 

€Noćas sam u snu vidio veliko drvo. Jedan krak tog drveta se 
prostirao do neba a drugi se širio i na istok i na zapad. Iz tog drveta je 
isijavao takav nur, da je Sunce pored njega izgledalo blago. Čas je bio vidljiv, 
a čas je nestajao iz vidokruga. Ljudi su se okretali prema njemu, dok mu se 
svakog trena nur još više povećavao. 

Neki pripadnici plemena Kurejš su se hvatali za to drvo, a neki su 
pokušavali da ga posjeku. Jedan mladić je sprečavao one koji su pokušavali 
da ga posjeku. Imao je veoma lijepo lice, kakvo još u životu nisam vidio. Iz 
njegovog tijela su se širili najljepši mirisi. Ispružio sam svoju ruku da bi 
dohvatio jednu granu, međutim nisam uspio. 

Kada sam tumaču ispričao za ovaj san, u trenu mu se promijeni izraz 
lica. Sav preblijedi, a zatim reče: 'Tebi on nije suđen.' - 'A kome je suđen?', 

upitah ga. - 'Onima koji su se uhvatili za grane tog drveta', odgovori on, te 
nastavi: 'Iz tvog potomstva će se roditi jedan poslanik, širit će dobročinstvo 
posvuda i ljudi će slijediti njegovu vjeru.' Zatim se okrenu prema Ebu Talibu, 
koji je stajao do mene i reče: 'On će mu vjerovatno biti amidža.' Ebu Talib je 
ovo ispričao Poslaniku, sallallahu alejhi ve sellem, kada mu je došla objava, i 
zaključio: 'Eto, to drvo je Ebu'l Kasim, el-Emin Muhammed, alejhisselam." 

U noći kada je Resul-i ekrem, Muhammed, alejhisselam, došao na 
ovaj svijet, pojavila se jedna zvijezda. Jevrejski učenjaci su po njoj shvatili da 
je rođen Muhammed, alejhisselam. Plemeniti ashab Hasan bin Sabit je 
govorio: ,,Kada sam imao osam godina, jednog jutra viđoh nekog židova 
kako trči uokolo i vrišti na sav glas: ,,O Židovi, o Židovi! Znajte da je noćas 
rođena Ahmedova zvijezda! Ahmed je noćas rođen..." 

U noći rođenja Resul-i Ekrema, svi kipovi u Ka'bi su se srušili na 
zemlju. Urvet ibni Zubejr pripovijeda: ,,U plemenu Kurejš je bila jedna 
skupina koja je imala svog posebnog kipa. Oni su ga obilazili jednom 
godišnje, klali deve i pili vino. Kada su tako jednom prilikom došli do kipa, 
našli su ga srušenog na zemlji. Podigli su ga, međutim, on je opet pao. To se 
ponovilo tri puta. Nakon što su ga učvrstili, začu se glas koji reče: , Rođena je 
osoba, zbog koje se sva Zemlja pomjerila. Svi kipovi su se srušili a 
kraljevima su srca zadrhtala od straha." Ovaj događaj se zbio tačno u noći 
kad je rođen Muhammed, alejhisselam. 

U gradu Medajinu, u Iranu, srušilo se četrnaest kula Kisrine palače. 
Tu večer su se svi stanovnici Kisre probudili i u panici istrčali na ulice. Tada 
su se mnogi javili da su sanjali razne snove. I tumači snova i ostali stanovnici 
su se složili da je to predznak nekog velikog događaja. Iste večeri se ugasila 
ogromna vatra vatropoklonika, koja je gorjela već hiljadu godina. Oni su 
zabilježili datum kada se to desilo, i taj datum se podudara sa datumom 
rušenja kula Kisrinog dvorca. 

Tu veče je i jezero Save, koje je smatrano svetim, iznenada 
presušilo. U Šamu je protekla rijeka Semave, koja nije tekla već hiljadu 
godina. Šejtani i džini nakon noći rođenja Muhammeda, alejhisselam, nisu 
mogli čarobnjacima Kurejša otkrivati vijesti o raznim događajima. Okončano 
je proricateljstvo sudbine... 

Pored pobrojanih, u noći rođenja Habib-i Ekrema, kao 1 poslije toga, 
desile su se i mnoge druge neobjašnjive pojave. Svi ovi događaji su bili 
nagovještaji dolaska Muhammeda, alejhisselam, na ovaj svijet. ? 


Noć rođenja 


Noć u kojoj se rodio Poslanik, sallallahu alejhi ve sellem, zove se 
Noć Mevluda. Mevlud označava trenutak rođenja. Ova noć je najvrijednija 
noć poslije Lejletu-l-Kadra (Noći Kadra), 1 u toj noći se praštaju grijesi 
onima koji se u njoj raduju rođenju voljenog Poslanika, sallallahu alejhi ve 

sellem. Lijepo je u ovoj noći, čitati, slušati i učiti o mudžizama koje su se 
desile za vrijeme Poslanikova rođenja. I sam Poslanik je činio isto. 

I plemeniti ashabi su se u ovoj noći okupljali, te bi čitali ipričali 
jedni drugima odogađajima iz te mubarek noći. Svi muslimani svijeta, gdje 
god oni bili, svake godine ovu noć proslavljaju sa posebnim poštovanjem. 
Svugdje se uče ilahije, mevludi, te se tako prisjećamo sultana svih svjetova. 
Ummeti svih poslanika su proslavljali dan rođenja svoga poslanika. Tako je 
ovaj dan muslimanski blagdan, dan radosti i ljubavi. 


Njegovo davanje dojilji 


Kada je majka Amina uzela u krilo svoje čedo, u trenu je zaboravila 
na tugu zbog preseljenja hazreti Abdullaha. Nakon devet dana, hazreti Amini 
je došla Ebu Lehebova robinja Suvejba, kako bi joj nekoliko dana bila na 
ispomoći oko dojenja. Suvejba je prije toga dojila hazreti Hamzu, a poslije i 
Ebu Selema. Hafiz ibni Džezeri govori: ,,Ebu Leheba je neko vidio pa ga 
upita kako je. On odgovori da trpi kaburski azab." -"No, svake godine, u 
dvanaestoj noći mjeseca rebi'ul-evvela, kaburski azab mi bude blaži. 
Osviježim se bistrom vodom koja mi dolazi između dva prsta. U noći kada je 
Resulullah došao na svijet, robinja po imenu Suvejba mi je saopštila tu vijest. 
Ja sam je od radosti oslobodio, te joj naredio da mu bude dojilja. Zbog toga 
mi azab u ovoj noći bude blaži." 

U to vrijeme u Mekki je bio običaj da se novorođenčad daju drugoj 
dojilji na dojenje. Djeca su se na neko vrijeme slala na periferiju gdje su zrak 
i voda čistiji. Pri tome je značajno utjecala i činjenica da je u Mekki 
temperatura bila znatno viša. Zbog toga bi u potrazi za dojenčadima svake 
godine u Mekku dolazio veliki broj žena koje su ih nosile svojim kućama. 
Nakon što bi djeca odrasla, one bi za svoj trud dobivale naknadu i mnoge 
poklone. 

U godini kada se rodio Poslanik, sallallahu alejhi ve sellem, u 
Mekku su u potrazi za dojenčadima, došle mnoge žene iz plemena Beni Sa'd i 
svaka je sebi obezbijedila po jedno dijete koje je trebala dojiti. Pleme Beni 
Sa'd je među plemenima iz okoline Mekke bilo poznato po svojoj časti, 
darežljivosti, dobroćudnosti, skromnosti, i po čistom izgovoru arapskog 
jezika. Ugledniji pripadnici plemena Kurejš su preferirali da svoju djecu šalju 
u ovo pleme. Te godine je u plemenu Beni Sa'd zavladala velika suša i glad. 
Pripadnica ovog plemena Halima situaciju pripovijeda na sljedeći način: ,,Te 
sam godine sakupljala travu obilazeći područja koja su daleko od moga 
zavičaja, 1 zahvaljivala Allahu, dželle šanuhu, što sam i to uspjela naći. 
Nekada je znalo proći i tri dana a da nisam imala ništa čime bih se nahranila. 
U takvom stanju sam se i porodila. Sa jedne strane me je mučila glad, a sa 
druge muke poroda. Bilo je trenutaka kada od gladi nisam razlikovala dan od 
noći niti zemlju od neba. Jedne sam noći zaspala u pustinji. U snu me je neko 
zaronio u vodu koja je bila bjelja od mlijeka i reče mi: ,,Napij se ove vode!" 
Pila sam koliko sam mogla. Kasnije me ponovo natjera da pijem i sve 
vrijeme sam osjećala slast te vode poput meda. ,,Puno mlijeka imala, o 

Halima! Zar me nisi prepoznala?" upita me. Rekoh da nisam a glas će 
ponovo: ,,Ja sam tvoja zahvala koju si činila kada ti je bilo teško. O Halima! 
Idi u Mekku. Tamo će ti prijatelj biti jedan 'Nur', on će ti donijeti mnogo 
bereketa. I nemoj o ovome snu nikome govoriti!'! Kada sam se probudila, 
uočila sam da su mi grudi bile pune mlijeka, i više nisam osjećala glad. 

Zbog nestašice koja se desila te godine, broj žena koje su došle u 
potrazi za dojenčadima i željom da osiguraju svoju opskrbu, bio je mnogo 
veći. Takmičile su se međusobno koja će od njih dobiti dijete iz imućnije 
porodice. Tako su užurbano birale djecu koja će im obezbijediti veću zaradu. 
Obzirom da je Poslanik, sallallahu alejhi ve sellem, bio siroče, mnoge su se 
uplašile kako za njega neće moći mnogo ušićariti pa su ga izbjegavale uzeti. 
Među ovim ženama je bila i majka Halima koja je bila prepoznatljiva po 
čistoti, blagosti, stidu i lijepom ahlaku. Životinja na kojoj su se zaputili 
prema Mekki bila je slabija od ostalih pa su u Mekku stigli kasno. No, to 
kašnjenje im je vrijedilo mnogo više nego bilo kakvo ovodunjalučko blago. 
Halima zajedno sa svojim mužem obiđe Mekku 1 uvidje da su djeca bogatih 
porodica već bila preuzeta. Ipak se nisu htjeli vratiti praznih ruku. Jedina 
želja im je bila da nađu dijete koje će povesti sa sobom. 

Napokon su sreli jednog uglednog čovjeka lijepe vanjštine. To je bio 
starješina Mekke, Abdul Muttalib. On bi obradovan njihovom željom da 
preuzmu Resulullaha, i reče im kako će im to dijete donijeti mnogo sreće i 
radosti. Privuče ih ova ljubaznost i bliskost Abdul Muttaliba te odmah 
pristadoše na njegovu ponudu. Poslije je starac Halimu odveo do hazreti 
Aminine kuće. Halima taj događaj opisuje na sljedeći način: ,,Kada sam došla 
do djeteta, vidjela sam da je bilo umotano. Spavao je na ogrtaču od zelene 
svile, a uokolo se širio miris miska. Ostala sam zadivljena njime i toliko mi je 
postao drag, da nisam imala srca da ga probudim. Kada sam mu stavila ruku 
na prsa, probudio se, pogledao me, te se nasmijao. Taj me osmjeh tako 
ošamutio da sam se u trenu izgubila. Pomislila sam da mi ovako lijepo i 
mubarek dijete njegova majka neće htjeti predati, pa sam mu odmah pokrila 
lice, i uzela ga u naručje. Pružila sam mu desnu stranu grudi a on poče da 
doji. Kada bih ga okrenula na lijevu stranu, nije htio dojiti. Abdul Muttalib 
mi se okrenu i reče: ,Blago tebi! Znaj da niti jedna žena nije imala sreću 
poput tebe!"?" 

Nakon što mi je hazreti Amina dala svoje voljeno čedo, reče: ,,O 
Halima! Prije tri dana sam čula glas kako mi govori: ,,Žena koja će dojiti 
tvoga sina, pojavit će se iz plemena Benu Sa'd, i poroda Ebu Zuejba." 
Odgovorila sam joj da sam ja iz plemena Benu Sa'd, i poroda Ebu Zuejba. 

Halima je prenijela i sljedeće: , Amina mi je ispričala još mnogo 
velikih događaja i lijepo me posavjetovala. I ja sam njoj ispričala san koji 
sam usnila prije nego sam došla u Mekku, i o glasovima koji su dolazili sa 


20 Suhejli, er-Ravzul-Unf, s. II, 144-145; Kastalani, el-Mevahibu 'l-Lediinijje, 
s. 37. 

moje desne i lijeve strane, koji su mi govorili: ,,Blago tebi o Halima! Tebi će 
biti suđeno da dojiš tu svjetlost i blještavilo koje zadivljuje cijelu zemlju." 

Halima nastavi sa pripovijedanjem: 

,Uzeh Muhemmeda, alejhisselam, i napustih hazreti Amininu kuću. 
Kada pokazah dijete svome mužu i on bi očaran njime. Pogleda u njegovo 
lice pa reče: ,,O Halima! Nikada nisam vidio ovako lijepo lice." Kada vidje 
koje sve berekete ovo dijete nosi sa sobom, reče: ,,O Halima! Znaj da si uzela 
mubarek, blagoslovljeno dijete koje će imati veliki ugled." Ja mu odgovorih: 
, Allah mi je svjedok da sam ja ovakvo dijete tražila, i desilo se ono što sam 
htjela." 

Halima uze Muhammeda, alejhisselam, i zajedno sa svojim mužem 
krenu iz Mekke. Od trenutka kada su izašli iz grada, bereket im je počeo 
pristizati sa svih strana. Slaba i izmorena životinja koju su jahali, najednom 
krenu poput vjetra. Iako je karavana sa kojom su došli prije njih krenula iz 
Mekke, ubrzo ih sustigoše i ostaviše za sobom. Čim se vratiše u svoj kraj, u 
područje gdje je živjelo pleme Beni Sa'd, počeše im pristizati neviđene 
blagodati. Životinje koje su do tada imale malo mlijeka, počeše davati 
ogromne količine mlijeka. I njihovim susjedima bi jasno da je ovakav bereket 
donijelo dijete koje su uzeli. 

Suša je stanovnicima pričinjavala velike poteškoće pa su počeli 
upućivati kišne dove. Na dovišta su sa sobom vodili i Muhammeda, 
alejhisselam, i upućivali dove njegovim hurmetom. Ubrzo počeše padati 
obilne kiše i dolaziti i drugi bereketi. 

Poslanik, sallallahu alejhi ve sellem, dojio je desnu stranu grudi a 
lijevu je odbacivao. Nju je prepuštao svojoj sestri po mlijeku. Sa dva mjeseca 
je počeo puzati. Sa tri mjeseca je stajao na nogama, a kada je imao četiri 
mjeseca, mogao je hodati oslanjajući se na zid. Sa pet mjeseci je hodao bez 
ikakve pomoći, a sa šest je već mogao pomalo trčati. Sa sedam mjeseci se 
kretao svuda uokolo. Sa osam mjeseci je počeo govoriti tako da su ga drugi 
mogli razumjeti a sa devet mjeseci je govorio potpuno jasno. Sa deset 
mjeseci je počeo koristiti luk i strijelu. Majka Halima pripovijeda: ,,Kada je 
počeo govoriti, prve riječi su mu bile 'La ilahe illallahu vallahu ekber. 
Velhamdulillahi rabbil alemin.' Od tag dana nije pružio ruku ni prema čemu a 
da se pri tome nije sjetio imena Uzvišenog Allaha. Nije jeo lijevom rukom. 
Kada je počeo hodati, udaljavao bi se od djece koja su se igrala, i govorio bi 
'Mi nismo stvoreni zbog ovoga.' Svaki dan bi ga prekrivao neki nur poput 
sunčeve svjetlosti, a zatim bi se ponovo otkrivao. Razgovarao bi sa 
Mjesecom, i kada bi mu išaretio, Mjesec bi se pomjerao." 

Halima dalje govori: 

,,Kada je Muhammed, alejhisselam, napunio dvije godine, prestala 
sam ga dojiti. Potom sam se zaputila prema Mekki zajedno sa mužem, kako 
bih ga vratila njegovoj majci. Toliko smo sa njim imali bereketa, da nam je 
teško padalo to što se moramo od njega odvojiti i što više nećemo moći 
gledati njegovo mubarek lice. Ispričala sam njenoj majci šta se sve događalo 
sa njim a hazreti Amina mi reče: ,,Moj sin će postići veliku slavu." Rekoh joj 

,Tako mi Allaha, ja nisam vidjela nikoga ko u sebi ima veći blagoslov od 
njega." Poslije sam Aminu zamolila da ga ostavi sa nama još neko vrijeme, 
navodeći razna opravdanja. Nije nas odbila i dozvolila je da sa nama provede 
još neko vrijeme. Ponovo smo se, zajedno sa njim, vratili u naše pleme. 
Zahvaljujući njemu, kuća nam se još jednom napunila bereketom. Povećala 
nam se i imovina i ugled. Pristiglo nam je bezbroj blagodati. ?' 


Otvarenje njegovih mubarek prsa 


Halima pripovjeda: ,,Kada me Server-i alem, sallallahu alejhi ve 
selem, jednog dana upita; ,,Zašto ne vidim svoju braću danju?"', odgovorih 
mu: ,,Oni danju čuvaju ovce i vraćaju se tek navečer." On me tada zamoli: 
, Pošalji i mene zajedno s njima. I ja želim čuvati ovce! Navodila sam mu 
mnoge razloge kako bih ga spriječila, no na kraju pristadoh, kako bih mu 
udovoljila. Slijedećeg dana počešljah njegovu mubarek kosu, obukoh ga i 
poslah zajedno sa ostalom braćom po mlijeku. Nekoliko dana je tako išao i 
vraćao se. Kada jednog dana njegova sestra po mlijeku Šejma dođe, upitah je; 
Gdje mi je sin Muhammed, zjenica oka moga?" ,,Ostao je u pustinji", reče 
ona. Upitah je kako podnosi žestoku pustinjsku vrelinu a ona mi odgovori: 
,O majko! Njemu se ne može ništa ružno desiti. Iznad njegove mubarek 
glave je jedan oblak koji ga stalno prati i tako štiti od vreline sunca" - ,,O 
čemu govoriš? Je li to istina?", upitah je. Smirila sam se tek kada se zaklela 
da je to istina. Ponovo mi jednog popodneva dotrča njegov brat po mlijeku 
Abdullah, sav zadihan: ,,Majko! Požurite!... Čuvao sam zajedno da svojim 
bratom Kurejšijom ovce kad najednom dođoše trojica nepoznatih ljudi 
obučenih u zeleno. Uzeli su nam brata, i odveli ga na vrh planine. Nakon što 
su ga položili na leđa, nožem su mu rastvorili prsa. Potrčao sam da vam 
saopštim šta se desilo i ne znam je li mi brat dobro." Krv mi udari u mozak te 
za čas otrčasmo do tog mjesta. Ugledah ga i poljubih njegovo mubarek lice i 
glavu. Upitah ga; ,,O nuru oka moga! Milosti svjetova! Šta ti se to desilo? Ko 
te je uznemirio?" On mi reče: ,,Kada sam izašao iz kuće, vidio sam dvojicu u 
zelenoj odjeći. Jedan je u ruci imao srebren ibrik, a drugi smaragdnu posudu. 
Posuda je bila napunjena nečim bijelim poput snijega. Odveli su me na vrh 
planine i jedan me je položio na leđa. Dok sam ga gledao rastvorio mi je prsa 
do stomaka. Nisam osjetio nikakvu bol ili patnju. Gurnuli su svoju ruku i 
izvadili sve što je bilo unutra. Oprali su to onom bijelom tečnošću i vratili sve 
nazad. Zatim drugi čovjek reče: ,Ustani da i ja obavim svoj zadatak!" 
Zavukao je ruku i izvadio mi srce. Prepolovio ga je, iz njega izvadio nešto 
crno. Tada mi reče; ,,Ovo je bilo šejtanovo sklonište u tvome srcu. Izvadili 
smo ga i bacili. O Allahov miljeniče! Zaštitili smo te od šejtanovih spletki i 
smutnji.'" Poslije su mi srce napunili nečim blagim i mehkim, te ga zapečatili 
sa nekim pečatom od nura. Još uvijek je taj pečat prisutan na mome tijelu. 
Kada je jedan od njih stavio ruku na mjesto gdje mi je bila rana, ona je 


2! {bn Ishak, es-Stre, s, 25-28; Ibn Hišam, es-Stre, I, 158-167; Ibn Sa'd, er- 
Tabakat, I, 108-115. 

zarasla. Nakon toga su me stavili na vagu sa deset pripadnika moga ummeta, 
bio sam teži. Stavili su me naspram hiljadu ljudi, pa sam opet bio teži. Jedan 
drugome rekoše: ,Nemoj ga više vagati! Vallahi, da ga izvagaš sa cijelim 
njegovim ummetom, opet bi bio teži." Svaki od njih mi poljubi ruku i lice, te 
me ostaviše ovdje i odoše."' Mjesto na prsima koje je bilo otvoreno, jasno se 
moglo vidjeti." 

Ovo što se desilo Poslaniku, sallallahu alejhi ve sellem, spominje se 
i u Kur'an-i kerimu, u prvom ajetu sure Inširah, i naziva se ,Šakk-i sadr" ili 
otvaranje prsa. 

Kada je Muhammedu, alejhisselam, došla objava, neki od plemenitih 
ashaba ga upitaše: ,Ja Resulallah! Možeš li nam reći nešto o sebi?" On im 
reče: ,Ja sam dova mog pretka Ibrahima. Radosna sam vijest moga brata 
Isaa, a san moje majke! Dok je bila trudna, vidjela je kako iz nje izlazi nur 
koji osvjetljava dvorove Šama... Dojio sam i odrastao među sinovima Sa'd 
bin Bekra." 

Halima ga je sa napunjene četiri godine odvela u Mekku i vratila 
njegovoj majci. Njegov djed Abdul Muttalib darovao je Halimu mnogim 
poklonima i prema njoj se ponio velikodušno. Kada ga je Halima ostavila u 
Mekki, osjeti tugu zbog rastanka sa njim pa reče: ,,Kao da su mi i srce i duša 
zajedno sa njim ostali." 


Preseljenje njegove mubarek majke 


Resul-i ekrem, sallallahu alejhi ve sellem, je do šeste godine ostao 
kod svoje majke. Sa šest godina je otišao zajedno sa majkom i robinjom 
Ummu Ejmen u Medinu, da posjeti mezar svoje rodbine i oca Abdullaha. Tu 
su ostali mjesec dana. Poslanik, sallallahu alejhi ve sellem, je u Medini, u 
bazenu koji je pripadao sinovima Nedžara, naučio da pliva. Tom prilikom je 
jedan jevrejski učenjak primjetio kod njega znakove poslanstva. Prišao mu je 
i upitao ga za ime. Kada mu je poslanik rekao da se zove Ahmed, učenjak je 
uzviknuo: ,,Ovo dijete će biti posljednji Poslanik!!! Još su neki jevrejski 
učenjaci vidjeli na njemu znakove poslanstva, te su međusobno pričali o tome 
kako će on biti poslanik. Ummu Ejmen ču te razgovore i prenese ih hazreti 
Amini. Ona je, zbog straha da se Resulullahu ne bi nešto desilo, odmah 
krenula nazad u Mekku. Kada su došli u mjesto po imenu Ebva, Amina se 
razboli. Bolest se stalno pogoršavala te je često padala u nesvijest. Pogledavši 
Muhemmeda, alejhisselam, koji je stajao iznad njene glave, reče: ,,O sine 
plemenitog čovjeka, koji je spašen Allahovom dobrotom u zamjenu za 
stotinu deva. Neka te Uzvišeni Allah učini mubarek-blagoslovljenim. Ako 
bude tačno ono što sam sanjala, ti ćeš biti počašćen od strane Uzvišenog 
Allaha, Koji je vlasnik dželala i ikrama, i bićeš poslan da podučiš Ademove 
sinove onome šta je dozvoljeno, a šta zabranjeno. Dženabi Hak će te zaštiti 
od kipova i od idolopoklonstva koji su došli zajedno sa narodima." 


? Ahmed b. Hanbel, el-Musned, III, 121; Ibn Hišam, es-Stfre, I, 164-165; 
Suhejli, er-Ravzul-Unf, s. II, 167. 

Nakon toga je preselila. U trenutku preseljenja, hazreti Amina je 
imala dvadeset godina. Ummi Ejmen tada preuze Muhemmeda, sallallahu 
alejhi ve sellem, i nakon putovanja koje je trajalo nekoliko dana, zajedno sa 
njim stigla je u Mekku i predala ga njegovom djedu Abdul Muttalibu.?? 


Poslanik sallallahu alejhi ve sellem kod svog djeda 


Otac i majka našeg miljenika, sallallahu alejhi ve sellem, bili su 
sljedbenici vjere Ibrahima, alejhisselam, a to znači da su bili mu'mini. 
Islamski učenjaci tvrde da su poslanikov otac i majka pripadali vjeri 
Ibrahima, alejhisselam, te da su nakon što je Poslaniku dostavljeno 
poslanstvo, oživljeni da bi postali dio Poslanikovog, sallallahu alejhi ve 
sellem, ummeta. Proučili su šehadet i tako postali sljedbenici njegovog 
ummeta. '' 

Muhammed, alejhisselam, je do svoje osme godine ostao kod djeda. 
Njegov djed je bio ugledna osoba u Mekki i bavio se raznim poslovima. Bio 
je posebno strpljiv, dobroćudan, pošten, povjerljiv i nesebičan čovjek. Hranio 
je gladne. Čak je hranio i pojio i gladne životinje. Vjerovao je u Uzvišenog 
Allaha i Budući svijet. Čuvao se zla i ružnih običaja iz džahilijetskog doba. 
Spriječavao je nasilje i nepravdu koja je vladala Mekkom i primao goste. U 
mjesecu Ramazanu je imao običaj da se osamljuje na brdu Hira. Abdul 
Muttalib je volio djecu 1 bio saosjećajan, tako da bi svog voljenog unuka 
prislonio na prsa i dugo vremena provodio tako sa njim. Prema njemu je 
pokazivao posebnu ljubav i samilost. Sjedio bi u hladu Ka'be na minderu koji 
je bio ostavljen posebno za njega, zajedno sa Muhammedom, sallallahu alejhi 
ve sellem, i onima koji bi mu se suprotstavljali govorio je: ,,Pustite moga 
sina, on će steći veliki ugled. ?? Posebno je upozoravao Resulullahovu, 
sallallahu alejhi ve sellem, dadilju Ummi Ejmen, da stalno bude na oprezu: 
,Pazi mi sina. Sljedbenici Knjige za moga sina tvrde da će biti poslanik 
ovoga ummeta." Ummu Ejmen je za Resulullaha rekla: ,, Tokom njegovog 
djetinstva nikada nisam vidjela da se žalio na glad ili žeđ. Jutrom bi popio 
gutljaj Zemzema, a kada bismo ga htjeli nahraniti, on bi govorio: ,,Ne želim, 
sit sam." 

Dok je Abdul Muttalib spavao ili provodio vrijeme sam u sobi, ne bi 
dozvoljavao da ulazi iko osim njega. Njega bi nježno privio na prsa, i uživao 
u njegovom govoru i pokretima. Tokom jela ga je uzimao sebi u krilo, pa bi 
mu davao najbolje i najukusnije dijelove hrane. Dok Resulullah ne dođe, ni 
Abdul Muttalib ne bi sjedao za sofru. O njemu je sanjao mnoge snove i bio 
svjedok mnogih događaja u vezi sa Poslanikom, alejhisselam. Kada je u 
Mekki zavladala suša i glad, Abdul Muttalib je na osnovu sna koji je usnio, 
uzeo Muhammeda, alejhisselam, za ruku i odveo ga na brdo Ebu Kubejs, a 
zatim uputio dovu Gospodaru riječima: ,,Allahu moj! Radi hakka ovog 


2 {bn Hišam, es-Sfre, I, 168; ibn Sa'd, et-Tabakat, I, 116. 
24 Kastalani, el-Mevđhibu 'l-Lediinijje, I, 652. 
27 {bn Sa'd, et-Tabakat, I, 70-74. 

djeteta, obraduj nas sa plodonosnom kišom." Dova mu je primljena i spustila 
se obilna kiša. Pjesnici tog vremena su ovaj događaj opjevali kroz svoje 
stihove. 


Nedžranski sveštenik 


Jednog dana, dok je Abdul Muttalib sjedio pored Kabe, došao mu je 
jedan nedžranski sveštenik i otpočeo razgovor sa njim: ,,Mi smo u svojim 
knjigama čitali o svojstvima posljednjeg poslanika, koji će doći od potomaka 
Ismaila, alejhisselam. Mekka je mjesto njegovog rođenja a njegova svojstva 
su sljedeća", te ih poče nabrajati. U tom času Resul-i ekrem dođe među njih. 
Nedžranski sveštenik ga poče pažljivo posmatrati. Približi mu se, pogleda u 
njegove oči, leđa, noge, te sav uzbuđen povika: ,,Evo, to je on. Je li ovo dijete 
iz tvog potomstva?" upita Abdul Muttaliba. On mu odgovori ,,To je moj sin!" 
— ,Prema onome što smo mi sreli u knjigama, ne bi trebalo da je njegov otac 
živ", reče sveštenik. Abdul Muttalib mu pojasni: ,,On je sin moga sina, a 
njegov otac je preselio prije nego se rodio, dok mu je majka još bila trudna." 
- ,Rekao si istinu'', uzvrati mu sveštenik. Ponukan ovim događajem Abdul 
Muttalib svojim sinovima reče: ,,Čujte šta je rečeno o sinu vašeg brata, pa ga 
pazite i čuvajte." 


Preseljenje njegovog djeda 


Neposredno prije nego će preseliti sa ovoga svijeta, Abdul Muttalib 
je okupio svoje sinove i poručio im: ,,Konačno je došlo vrijeme da preselim 
na ahiret. Jedina briga što mi ostaje jeste ovo siroče. Volio bih da mi je Bog 
dao duži život, pa da sa zadovoljstvom nastavim ovaj hizmet prema njemu. 
plamenu čežnje. Htio bih da ovaj biser ostavim u amanet nekome od vas. 
Koji će od vas pažljivo štititi njegova prava i kome od vas ne bi bilo teško da 
ga prihvati?" EbuLeheb mu se pokloni i reče: ,,O vođo Arapa! Ako si nekoga 
već odabrao da preuzme ovaj emanet, onda se slažem sa tvojom odlukom, a 
ako ne, ja bih volio da ga prihvatim.'" Abdul Muttalib mu odgovori; ,,Tebi je 
dato veliko bogatstvo, ali ti je srce tvrdo i nemaš samilosti. Srce siročeta je 
ranjivo i nježno, pa se lahko može povrijediti.'" I drugi sinovi zatražiše isto ali 
ih Abdul Muttalib, jednog po jednog, odbi zbog raznih razloga. Kada je red 
došao na Ebu Taliba, on reče: ,,Ja bih želio biti počašćen njime više od svih 
drugih, no iz poštovanja prema starijima nisam želio istupati prvi. Nemam 
puno imetka, ali sam darežljiviji od njih." Abdul Muttalib reče: ,,U pravu si, 
ti zaslužuješ da obavljaš ovaj hizmet. Ipak, ja se u vezi svakog posla 
posavjetujem i sa njim i na taj način svaki put postignem željeni rezultat. 
Zbog toga bih se i sa njim posavjetovao. Za kog se od vas on opredijeli, i ja 
na to pristajem.'"? Potom se okrenu Resulullahu, sallallahu alejhi ve sellem, i 
upita ga: ,,O nuru mojih očiju! Idem ka ahiretu a ostaje mi čežnja za tobom. 
Kojeg od svojih amidža biraš?" Poslanik je ustao, zagrlio Ebu Taliba, i sjeo u 
njegovo krilo. Abdul Muttalib se obradova i reče: ,,Neka je hvala Uzvišenom 
Allahu. Ovo je bila i moja želja." Zatim se okrenu Ebu Talibu: ,,O Ebu 

Talibe! Ovaj biser nije osjetio nježnost oca i majke. Zbog toga ga dobro 
pripazi. Tebe smatram boljim od ostale djece. Predajem ti ovaj veliki i 
vrijedni emanet, zato što ti i njegov otac potječete od iste majke. Čuvaj ga 
kao sebe samog. Pristaješ li da preuzmeš tu odgovornost?" Kada Ebu Talib 
reče da pristaje, Abdul Muttalib zagrli voljenog Poslanika, poljubi njegovu 
mubarek glavu i lice, pomirisa ga, a zatim reče: ,,Budite svjedoci da ja nikada 
nisam osjetio ljepši miris i vidio ljepše lice od ovoga. ?" 


Ebu Talibovo starateljstvo 


Nakon djedovog preseljenja, Resul-i ekrem, sallallahu alejhi ve 
sellem, je od svoje osme godine bio pod zaštitom Ebu Taliba i odrastao je 
kod njega. Ebu Talib je, poput Resulullahova oca, poticao iz plemena Kurejš, 
i u Mekki bio ugledna i rado viđena osoba čija se riječ poštivala. Prema 
Poslaniku, sallallahu alejhi ve sellem, pokazivao je veliku ljubav i nježnost. 
Volio ga je više i od svoje vlastite djece. Bez njega pored sebe, ne bi spavao, 
niti bi igdje išao. Govorio mu je: ,,Ti si izuzetno dobar i blagoslovljen 
dječak." Dok on ne bi pružio ruku ka jelu, ni Ebu Talib ne bi počinjao sa 
objedom. Ponekad bi za njega postavljao odvojenu sofru. Kada bi se Polanik, 
alejhisselam, ujutro probudio, lice bi mu sijalo poput mjeseca, a kosa bi mu 
bila počešljana. Ebu Talib nije bio naročito bogat, a imao je i veliku 
porodicu. Nakon što je uzeo našeg voljenog Poslanika, sallallahu alejhi ve 
sellem, pod zaštitu, darovane su mu mnoge blagodati. Tokom suša koje su se 
dešavale u Mekki, Ebu Talib je sa sobom do Ka'be vodio Poslanika, 
sallallahu alejhi ve sellem, i zajedno s njim upućivao dove. Njegovim 
bereketom bi počela padati obilna kiša, kojom bi bili spašeni od gladi i suše." 


Sveštenik Behira 


Jedne prilike, dok je Resulullah, sallallahu alejhi ve sellem, imao 
dvanaest godina, vidio je Ebu Taliba kako se sprema na put radi trgovine. 
Kada je shvatio da ga Ebu Talib neće povesti sa sobom on mu reče; ,,Kome 
ćeš me ostaviti u ovom gradu? Niti imam oca niti nekog drugog ko bi me 
zaštitio..." Ove riječi rastužiše Ebu Taliba pa odluči da ga povede sa sobom. 
Nakon dugog puta, trgovačka karavana je zanoćila u Basri, u blizini jednog 
kršćanskog manastira. U tom manastiru je stanovao sveštnik po imenu 
Behira, koji je ranije bio jevrejski učenjak, a kasnije se preobratio na 
kršćanstvo. Posjedovao je jednu knjigu koju je skrivao, a na osnovu koje je 
odgovarao na pitanja koja su mu postavljana. Iako su ovim putem i ranije 
prolazile brojne karavane Kurejšija, on nije toliko obraćao pažnju na njih. 
Tog jutra se popeo na vrh manastira, i gledao u pravcu iz kojeg su dolazile 
karavane, kao da je nešto očekivao. Ovaj put se sa njim dešavalo nešto 


26 fbn Ishak, es-Stre, s, 45-48; ibn Hišam, es-Sfre, I, 169-178; Ibn Sa'd, er- 
Tabakat, I, 117; Suhejli, er-Ravzul-Unf, II, 188. 
27 {bn Hišam, es-Sfre, I, 179-180; Ibn Sa'd, et-Tabakat, I, 119. 

čudno. Uzbuđeno je poskakivao, jer je još izdaleka vidio jedan manji oblak 
iznad karavane Kurejšija kako ih prati. To je bio oblak koji je Resulullahu, 
sallallahu alejhi ve sellem, pravio hlad. Nakon što se karavana smjestila, 
Behira se uznemirio kada je vidio da su grane drveta ispod kojeg je sjedio 
Habibullah, sallallahu alejhi ve sellem, nagete prema njemu. Odmah je 
naredio da se pripremi hrana, a zatim je poslao jednog izaslanika da pozove 
sve pripadnike plemena Kurejš na ručak. Trgovci su ostavili Muhammeda, 
alejhisselam, da čuva robu, a oni su otišli kod Behire. Behira je pažljivo 
posmatrao goste a zatim ih upita: ,,O skupino Kurejšija, da li ima neko od 
vaših da nije došao na ručak?" — ,,Da, ima još jedna osoba" odgovoriše oni. 
Behira je vidio da je oblak ostao na mjestu gdje su prethodno boravili, te je 
tako shvatio da neko nedostaje. Zatražio je da i on dođe. Nakon što je 
Poslanik, sallallahu alejhi ve sellem, došao, Behira ga je počeo zagledati. 
Tom prilikom upita Ebu Taliba: ,,Da li je ovo dijete iz tvog potomstva?" Ebu 
Talib mu reče da je to njegov sin, a Behira mu prigovori: ,,U knjigama piše 
da ovom djetetu otac neće biti živ, ovo nije tvoje dijete." — ,On je sin moga 
brata" odgovorio je Ebu Talib. — ,,Šta se desilo sa njegovim ocem?", upita ga 
Behira. — , Otac mu je umro malo prije nego što će se on roditi", pojasni mu 
Ebu Talib. ,,Rekao si istinu! A šta se desilo sa njegovom majkom", upita ga 
ponovo Behira? ,,I ona je umrla", reče Ebu Talib. ,,I to je istina'', odgovori 
Behira, te se okrenu prema Poslaniku, sallallahu alejhi ve sellem, i zakle se 
kipovima. Resul-i ekrem mu reče; ,,Nemoj se zaklinjati kipovima, meni nema 
većih neprijatelja na svijetu od njih, ja ih zaista mrzim." 

Tada se Behira zakle imenom Uzvišenog Allaha, i upita Poslanika 
da li spava? Poslanik mu odgovori: ,,Oči mi spavaju, ali srce ne spava." 
Behira je postavio još mnoga pitanja, i na sva je dobio odgovore koji su 
odgovarali onome što je ranije nalazio u knjigama. Nakon toga pogleda u 
Resulullahove mubarek oči, te upita Ebu Taliba: ,,Je li ovo crvenilo stalno u 
njegovim mubarek očima?" — ,,Da, nismo primijetili da je ono nestajalo", 
odgovori on. Kada je Behira vidio da se i ovaj predznak ispunio, poželje da 
vidi pečat poslanstva kako bi se njegovo srce u potpunosti smirilo. Poslanik, 
sallallahu alejhi ve sellem, je zbog stida odbijao otkriti svoja mubarek leđa. — 
,O nuru mojih očiju! Ispuni mu i ovu želju" reče Ebu Talib. Resulullah tada 
otkri svoja mubarek leđa. Behira od uzbuđenja nije skidao pogleda sa 
njegovog biljega, Pečata poslanstva. Poljubi ga i kroz suze reče: ,Ja 
svjedočim da si ti Allahov, dželle šanuhu, poslanik." Potom još glasnije 
povika: ,Ovo je milost svjetovima. Ovo je poslanik Gospodara svjetova... 
Ovo je veliki Poslanik kojeg je Uzvišeni Allah poslao kao milost svim 
svjetovima." Kurejšije se nisu mogle načuditi svećenikovim riječima: 
,,Kakvu samo vrijednost Muhammed ima kod ovog svećenika!" 

Behira se potom obrati Ebu Talibu: ,,On je zadnji i najvrijedniji 
među svim poslanicima.'!? Njegova vjera će se raširiti po cijeloj zemlji, i 
dokinut će prethodne vjere. Nemoj voditi ovo dijete u Šam, jer su njemu 
Izraelćani neprijatelji. Bojim se da mu neće nauditi. Mnogi od njih su dobili 
ahd i misak u vezi toga!" — , A šta je to ahd i misak?", upita Ebu Talib. — 

Uzvišeni Allah je ummete svih poslanika, pa tako i zadnjeg poslanika Isaa, 
alejhisselam, obavijestio o poslaniku ahiri zamana (posljednjem poslaniku) 
koji će doći"', odgovori mu Behira. 

Čuvši ove Behirine riječi, Ebu Talib odusta od puta za Šam, robu 
rasproda u Basri a potom se vrati u Mekku." Behirine riječi su mu 
odzvanjale u ušima tokom cijelog života. Još više je zavolio Resulullaha, 
sallallahu alejhi ve sellem, štitio ga je i pomagao u svakom poslu, sve do 
svoje smrti. 

Pojam dobrote 1 ljepote, Resul-i ekrem, sallallahu alejhi ve sellem, 
odrastao je i ušao u svoju sedamnaestu godinu. Amidža Zubejr ga je poveo na 
jedno od svojih trgovačkih putovanja u Jemen, zbog njegova bereketa. I na 
tom putovanju su se desili nesvakidašnji događaji. Po povratku u Mekku ovi 
događaji su se počeli prepričavati, pa su Kurejšije govorile: ,,On će biti 
izuzetno slavan i ugledan!? 


28 {bn Ishak, es-Sire, s, 53-58; Ibn Hišam, es-Sire, I, 180-182; Ibn Sa'd, et- 
Tabakat, I, 76, 154-156; Suhejli, er-Ravzul-Unf, II, 216-220; Ibn Kestr, el- 
Bidaje, III, 283-286. 

2 {bn Ishak, es-Stre, s, 53-59; Ibn Sa'd, et-Tabakat, I, 120-123. 

MLADOST I VJENČANJE 


Najbolji čovjek svih vremena, Muhammed, alejhisselam, je još u 
toku svoje mladosti bio izrazito omiljen među stanovnicima Mekke. Ljude su 
privlačile njegove brojne lijepe osobine - lijepo ophođenje sa ljudima, 
smirenost, blagost i drugo. Stanovnici Mekke su se divili njegovoj ljudskoj 
veličini, a posebno njegovoj istinoljubivosti i pouzdanosti, pa su mu dali 
nadimak El-Emin (onaj kojem se uvijek može vjerovati). U mladosti je bio 
poznat pod tim nadimkom. 

U periodu Resulullahove mladosti, Arapi su živjeli u jednom od 
najmračnijih doba- džahilijjetu. Među njima je bilo rasprostranjeno 
obožavanje kipova, pijančenje, kockanje, zinaluk, nasilje i mnogi drugi 
poroci. Muhammed, alejhisselam, je prezirao kompletno stanje u kojem su se 
nalazili, i nikada se nije približavao ovim porocima. Njegov odnos je bio 
poznat svim stanovnicima Mekke i zbog toga su ga izuzetno cijenili. Prema 
kipovima je osjećao naročit prezir. Nije se hranio mesom životinja žrtvovanih 
kipovima. U djetinjstvu i mladosti je vodio ovce na ispašu na brdo Džijad i 
okolicu, i tako zarađivao za život. Na taj način se držao daleko od ovih ružnih 
običaja,koji su bili u svim porama tadašnjeg mekanskog društvenog života. 
Jednom prilikom Resulullah svojim plemenitim ashabima reče: ,,Nema 
poslanika koji nije bio čoban." -"Ja Resulallah! Jesi li i ti bio čoban?" 
upitaše, - "Da, i ja sam bio čoban", reče on. 

Kada je Resulullah napunio dvadeset godina, u Mekki je došlo do 
totalnog nereda i rasula. Nasilje je prelazilo sve granice 1 nigdje nije postojala 
bezbjednost za život, imetak i čast. Stanovnici Mekke su na razne načine 
činili nasilje nad strancima koji su dolazili u posjetu Kabi. Oni kojima bi bilo 
učinjeno nasilje, nisu se imali kome obratiti za pomoć i potražiti svoja prava. 
Jedne prilike je jedan Mekkelija nasilno oteo robu jemenskog trgovca, As bin 
Vaila, koji je u Mekku došao s namjerom da trguje. On se iz nemoći popeo 
na brdo Ebu Kubejs i vikao iz sve snage. Tražio je pomoć od svih plemena ne 
bi li dostigao pravdu. I sami svjesni da se nasilje i nespokoj raširilo do 
neslućenih granica, pripadnici plemena Hašima i Zuhre sakupiše se sa 
ostalim plemenskim vođama u kući Abdullaha bin Džude. Dogovoriše se da 
se ubuduće nipošto ne ugrožava ničije pravo, te da se spriječi nasilje nad 
posjetiocima i domicilnim stanovništvom. Odlučiše stati u zaštitu onih 
kojima je učinjena nepravda, pa formiraše grupu koja će se baviti pitanjima 
zaštite pravde.?" Nazvaše je "Hilful Fudul' a i sam Resulullah se jako mlad 
uključio u rad ove grupe, i u njoj je imao velikog utjecaja. Ranije je već 
postojala slična grupa koju su osnovali dvojica mekelija po imenu Fadl, pa je 
otuda 1 došao njen naziv. Time je ponovo uspostavljen red u Mekki. 
Resulullah je poslije objave poslanstva govorio plemenitim ashabima o tome: 
,I ja sam prisustvovao davanju zavjeta u kući Abdullaha bin Džuda. Draži mi 


30 Suhejli, er-Ravzul-Unf, s. I, 91. 

je taj zavjet nego vlasništvo nad devama crvene dlake (bogatstvo). Kada bih i 
danas bio pozvan u rad nečega sličnog, ponovo bih se odazvao. "! 


Okupiranost trgovinom 


Mekkelije su stoljećima zarađivali opskrbu baveći se trgovinom. 
Resulullahov amidža Ebu Talib bješe jedan od Mekanskih trgovaca. Kada je 
Resul-i ekrem imao dvadeset i pet godina, u Mekki je vladao težak i turoban 
život. Mekkelije su pripremile veliku trgovačku karavanu za Šam, kako bi 
stanje pokušali popraviti nabolje. Tih dana Ebu Talib pozva Resulullaha i 
reče mu: ,Dragi bratiću! Siromaštvo ljudi je na granici izdržljivosti. 
Posljednje godine, koje smo proveli u nestašici i bitkama, potpuno su nas 
istrošile. Eto, Kurejšije su pripremile karavanu koja treba krenuti put Šama. I 
Hatidža će u karavani poslati svoju robu. Traži nekoga kome može vjerovati 
da će posao odraditi valjano. Nema sumnje da joj je potreban neko poput 
tebe, ko je pouzdan i čestit. Bilo bi dobro kada bismo porazgovarali sa njom 
da te pošalje kao svoga zastupnika. Ona tebe sigurno cijeni više nego druge. 
Zapravo, iako ne želim da ti ideš u Šam, jer se bojim da bi ti tamošnji Jevreji 
mogli nauditi, nemam drugog izbora." Resulullah, sallallahu alejhi ve sellem, 
mu reče: ,,Kako god želiš!" 

Hazreti Hatidža je u Arabiji uživala veliki ugled zbog svoje ljepote, 
imetka, mudrosti, čednosti, stida i pristojnosti. Zbog toga je imala veliki broj 
prosaca. Ipak, zbog sna kojeg je ranije usnila, ona nije bila zainteresirana ni 
za jednog od njih. U tom snu u njeno naručje se sa nebesa spustila ogromna 
svjetlost, te se potom vinula u nebo, obasjavajući cijeli dunjaluk. Ujutro je 
svoj san ispričala jednom od rođaka, Varaki bin Nevfelu. On joj reče: 
, Posljednji poslanik je rođen! Oženit će se tobom i početi primati objavu dok 
budete u braku. Svjetlost vjere će obagsjati cijeli svijet. Ti ćeš biti prva koja će 
povjerovati. Pojavit će se među Kurejšijama i pripadat će rodu Beni Hašima." 
Hazreti Hatidža se veoma obradovala ovom tumačenju i od tada je sa 
nestrpljenjem čekala dolazak Poslanika. 

Hazreti Hatidža se bavila trgovinom udružujući se sa onima s kojima 
bi našla zajedničku riječ. Ebu Talib objasni hazreti Hatidži kakav je 
Resulullah čovjek, te ga ona pozva da dođe na razgovor. Kada ju je Resul-i 
ekrem posjetio, prema njemu je pokazala veliko poštovanje. Zadivi je 
Resulullahova, alejhisselam, blagost, čednost i njegova ljepota, pa reče 
Poslaniku: ,,Znam da si iskren, vjeran, pouzdan i lijepe ćudi. Za ovaj posao 
ću te bogato nagraditi, kao nikoga prije tebe." Potom mu darova odjeću 
potrebnu za put, i nakon razgovora s njim osjeti smirenost 1 zadovoljstvo. 

Majka hazreti Hatidža je već znala za Resulullahove, alejhisselam, 
osobine koje joj je saopštio njezin učeni amidžić Varaka bin Nevfel. Tokom 
Poslanikove posjete, osvjedočila se u mnoge od tih osobina. Zbog toga 


31 {bn Hišam, es-Sire, I, 133; Ibn Sa'd, et-Tabakat, I, 82; Suhejli, er-Ravzul- 
Unf, s. I, 91; Ibn Habib, el-Muhabber, s. 167; ibn Kestr, el-Bidaje, III, 290- 
293. 

zapovijedi svome robu Mejseri: ,,Kada karavana krene iz Mekke, neka 
Muhammed vodi deve, kako Mekkelije ne bi širile ružne glasine. Kada se 
udaljite od grada, obuci mu ovu otmjenu odjeću." Ona dodatno ukrasi 
najljepšu devu koju je posjedovala i reče Mejseri: ,,Tada ga popni na ovu 
devu i ti je lično vodi. Želim da mu budeš u potpunosti na usluzi. Nemoj 
raditi ništa bez njegove dozvole i nemoj žaliti ni svoj život da ga zaštitiš od 
svake opasnosti! Nemojte se bespotrebno zadržavati na mjestima koja budete 
posjećivali i vratite se što prije. Ne želim da se obrukam pred Hašimovim 
sinovima. Ako uradiš sve kao što sam ti zapovijedila, oslobodit ću te ropstva, 
i dati ti imetka koliko god budeš želio." 

Karavana se brzo pripremi a rodbina Mekkelija se okupi da se 
pozdrave sa putnicima. Među njima se nađoše i Resulullahovi rođaci, 
njegove amidže i ostali ugledni Hašimovići. Tetka Poslanika, sallallahu alejhi 
ve sellem, strašno se rastuži vidjevši kako odjeven poput sluge uzima uzde 
deve. Poče kroz plač i jecaj govoriti: ,,O, Abdul Muttalibe! O, velikanu koji si 
iskopao izvor Zemzema! O, Abdullah! Ustanite iz grobova svojih, i 
pogledajte u kakvom je stanju ovaj časni mladić!" Ebu Talib je podjednako 
osjećao bol i tugu. Habibullahu, sallallahu alejhi ve sellem, iz mubarek očiju 
potekoše suze poput bisera i reče im: ,,Nemojte me nipošto zaboraviti. Sjetite 
se kakvu tugu ću osjećati u tuđini!' Ove riječi sve prisutne natjeraše na suze. 
Taj prizor rastuži i meleke na nebu, pa rekoše: ,Gospodaru naš! Ovo je 
Muhammed, alejhisselam, koga si izabrao među svim svojim stvorenjima i 
podario mu najveći ugled. Koja je mudrost u ovome?" Allah, dželle šanuhu, 
im odgovori: ,,Da, on je moj miljenik. Ali vi ne možete dokučiti tajnu moje 
ljubavi. Ne možete pojmiti odnose među voljenima. Niko ne može razumjeti 
mudrost Mojih tajni! Kada je konačno karavana krenula, i odmakla se od 
Mekke, Mejsera postupi po naređenju i obuče Resulullahu lijepu odjeću. 
Pope ga na najljepšu devu i sam preuze njene uzde. 

Učesnici ove karavane su vidjeli kako Resulullaha, alejhisselam, 
neprestano prati oblak koji mu pravi hlad i dva meleka u obliku ptice, koji se 
također nisu odvajali od njega tokom cijelog putovanja.? Nakon što je 
rukama prešao preko nogu dviju deva, koje su zaostajale za karavanom zbog 
umora, one skočiše kao preporođene. Saputnici ga tad silno zavolješe i 
shvatiše da će on biti čovjek izuzetnoga ugleda. Kada stigoše do Basre, 
ponovo zakonačiše u blizini tamošnjeg manastira. Svećenik Behira, koji je 
prethodno uvidio mnoge znakove Muhammedovog, alejhisselam, poslanstva, 
bio je mrtav i na njegovo mjesto je došao drugi svećenik po imenu Nastura. 
Svećenik je posmatrao karavanu Kurejšija kako se spušta i približava 
manastiru. Zapazio je potom da je truhlo drvo ispod kojeg je sjeo jedan 
mladić u trenu ponovo ozelenilo, pa upita Mejseru: ,,Ko je onaj što sjedi 
ispod tog drveta?" Mejsera mu reče: ,Pripada plemenu Kurejš, narodu 
Harema."' Svećenik će na to: ,Ispod ovoga drveta niko nikada nije sjedio, 
osim Poslanika." Zatim upita: ,,Da li on ima malo crvenila u svojim očima?" 


22 Kastalani, el-Mevahibu 'l-Ledinijje, s. 41. 

Mejsera mu reče: ,,Da, ima. I to crvenilo mu je stalno u očima." Nastura reče: 
, Tako mi Allaha, dželle šanuhu, koji je objavio Indžil Isau, alejhisselam, ovaj 
čovjek će biti posljednji Poslanik. Šta bih sve dao da dočekam vrijeme 
njegovog poslanstva." 

Dok je Muhammed, alejhisselam, prodavao hazreti Hatidžinu robu, 
pregovarao je sa jednim Jevrejom o cjeni a ovaj je prema njemu pokazao 
nepovjerenje. Zbog toga zatraži da se Resul-i ekrem zakune u kipove Lata i 
Uzzata, kako bi mu povjerovao. Muhammed, alejhisselam, mu reče: ,,Nikada 
se ne bih zakleo imenima tih kipova! Ja okrenem glavu na drugu stranu dok 
prolazim pored njih!" Jevrej kod njega primijeti i druge znakove poslanstva, 
pa mu reče: ,Istinu si rekao. Tako mi Allaha, ovaj čovjek će biti Poslanik! 
Naši učenjaci su ove njegove osobine opisali u mnogim knjigama." 

Mejsere je pomno pamtio sve što je vidio ili čuo o Poslaniku, te mu 
se divio sve više i više. Mejserino srce se polahko topilo pa je postao u 
potpunosti privržen Resulullahu. Služio ga je sa zadovoljstvom i 
poštovanjem, i najmanji povjereni mu zadatak izvršavao je pažljivo i draga 
srca. 

Bereketom prisustva Poslanika, alejhisselam, sva roba je rasprodata, 
a zarada je bila ogromna. Karavana je potom krenula nazad. Kada su došli do 
mjesta Merruzzahran, Mejsera predloži Muhammedu, alejhisselam, da on 
saopšti radosne vijesti Mekkelijama. Poslanik, alejhisselam, to prihvati, 
odvoji se od karavane i brže potjera svoju devu prema Mekki. 

Nefise binti Munije pripovijeda: ,,Približilo se vrijeme dolaska 
karavane. Hatidža je svaki dan sa slugama izlazila pred kuću iščekujući 
karavanu. Jednog dana sam i ja bila sa njom kada smo u daljini primjetili 
nekoga na devi. Iznad njega su letjela dva meleka u obliku ptice, a mubarek 
nur na njegovom čelu je sijao poput Mjeseca. Shvativši ko dolazi, hazreti 
Hatidža osjeti olakšanje, no za svaki slučaj upita: ,,Ko bi ovo mogao biti na 
ovako toplom danu?" ,Ovaj što ide liči na Muhammeda, alejhisselam", 
odgovoriše joj sluge. Poslije je Resul-i ekrem, sallallahu alejhi ve sellem, 
došao do kuće naše majke Hatidže i ispričao joj šta se dešavalo. Vijesti koje 
je Resulullah donio jako su je obradovale. 

Nakon nekog vremena i karavana pristiže u Mekku. Mejsera majci 
Hatidži ispriča sve pojedinosti putovanja; o tome kako je Poslanik, sallallahu 
alejhi ve sellem, bio prekriven sjenom, riječi svećenika Nasture, ubrzavanje 
umornih i slabih deva, i druge neobične događaje kojima je posvjedočio. O 
Poslaniku, sallallahu alejhi ve sellem, govorio je sve najbolje. Hazreti 
Hatidža je to znala i ranije, ali su ove riječi još više učvrstile njeno uvjerenje. 
Mejseru je upozorila: ,,Nemoj nikome pričati o onome šta si vidio!" 

Majka Hatidža je otišla do Varake bin Nevfela da bi se ponovo sa 
njim posavjetovala u vezi novih dešavanja. Varaka je sasluša sa velikim 
divljenjem pa reče: ,,O Hatidža, ako je istina to što si ispričala, Muhammed, 
alejhisselam, će zaista biti Poslanik ovog ummeta." 


3jbn Ishak, es-Sire, s, 59. 

Poslanik, alejhisselam, je četiri puta išao na put radi trgovine; sa 
dvanaest godina je zajedno sa amidžom Ebu Talibom išao u Basru, sa 
sedamnaest godina sa amidžom Zubejrom u Jemen, sa dvadeset godina u 
Šam, a u dvadeset petoj godini je ponovo išao u Šam kako bi prodao robu 
hazreti Hatidže. Nije imao drugih dužih putovanja. 


Vjenčanje sa Hatidžom 


Majka hazreti Hatidža je, nakon što joj je Varaka bin Nevfel 
saopštio radosne vijesti, i nakon što se i sama uvjerila u Resulullahove brojne 
vrline, zaželjela da postane njegova supruga. Nefisa binti Munija je to 
predosjetila pa je otišla do Resul-i ekrema, i upitala ga: ,,O Muhammede! 
Zašto se ne ženiš?" Poslanik reče: ,Nemam dovoljno imetka koji je 
neophodan za vjenčanje." Nefisa reče: ,O Muhammede! Ako želiš oženiti 
ženu koja posjeduje čednost, imovinu i ljepotu, spremna sam da ti 
pomognem." Resulullah je upita: ,,Ko je ta žena?", a Nefisa mu reče: 
,Hatidža binti Huvejlid." Poslanik je upita: ,,Ko će posredovati u tome?", a 
ona mu ponovo reče: ,,Ja ću to učiniti. Odmah je saopštila hazreti Hatidži 
radosnu vijest. Ona pozva rođake Amr bin Eseda i Varaku bin Nevfela i 
saopšti i njima svoje namjere. Nakon toga, posla vijest Poslaniku, sallallahu 
alejhi ve sellem, da dođe u posjetu zbog dogovora. Ebu Talib sa svojom 
braćom obavi neophodne pripreme, i krenuše zajedno sa Poslanikom. 

Majka Hatidža je lijepo ukrasila kuću, sretna zbog dana koji je 
doživjela sav nakit je poklonila slugama a potom ih oslobodila. Poslanik u 
njenu kuću stiže zajedno sa svojim amidžama. Ebu Talib tom prilikom reče: 
,Hvala Stvoritelju, koji nas je stvorio od djece Ibrahima, alejhisselam, i 
potomaka Ismaila, alejhisselam, i učinio nas čuvarima Bejtullaha. Nama je 
povjerio to mubarek mjesto, Harem-i šerif, koje je sačuvao od svih zala, 
ljudima ga učinio kiblom i cijeloj vasioni mjestom obilaska. Sin moga brata 
Abudllaha, Muhammed, najbolji je među Kurejšijama. Istina je da nema 
mnogo imetka ali imetak nije mjerilo vrijednosti. Zato što je imetak poput 
sjene. Prelazi iz jedne ruke u drugu i tako stalno odlazi. Ugled moga bratića 
je svima poznat. On sada traži ruku Hatidže binti Huvejlida. Koliki vjenčani 
dar želite da joj se da? Kunem vam se da je Muhammed na velikom stepenu 
poštovanja!'! Varaka bin Nevfel je potvrdio istinitost ovih riječi, pa amidža 
majke Hatidže, Amr bin Esed reče: ,Budite svjedoci da sam dozvolio da 
Hatidža binti Huvejlid bude žena Muhammeda, alejhisselam." Na taj način 
brak je bio zaključen. Prema jednoj predaji mehr je bio 400 miskala zlatnika, 
prema drugoj 500 dirhema a prema trećoj dvadeset deva." 

Ebu Talib je zaklao devu u čast tog događaja i pripremio gozbu 
kakva do tad nije viđena. Vjenčanje je obavljeno i majka Hatidža je poklonila 
sve što je posjedovala Muhammedu, alejhisselam, uz riječi: ,,Svu svoju 
imovinu predajem tebi. I ja pripadam tebi i tebi sam zahvalna." 


"bn Hišam, es-Sfre, I, 43; Ibn Sa'd, et-Tabakat, VIII, 9; Suhejli, er-Ravzul- 
Unf, II, 231; Kastalani, el-Mevađhibu 'l-Ledanijje, s. 41. 

Hazreti Hatidža je Muhammedu, alejhisselam, tokom braka uvijek 
služila na najljepši način i bila njegov najodaniji pomoćnik. Njihov brak je 
trajao 25 godina, sve do smrti hazreti Hatidže. Od toga, petnaest godina prije 
poslanstva i deset godina nakon što je postao Poslanik. Resulullah, 
alejhisselam, se nije ženio drugom ženom tokom njezina života. S njom je 
dobio šestero djece; dva sina i četiri kćerke. Imena djece su im: Kasim, 
Zejneb, Rukajja, Ummu Kulsum, Fatima i Abdullah (Tajjib ili Tahir). Imao 
je i sina Ibrahima sa Marijom koju je oženio za vrijeme poslanstva. Sa 
ostalim ženama nije imao djece. Zejneb je bila najstarija među ženskom 
djecom. Najmlađa kćerka Fatima je bila očeva miljenica. Rodila se trinaeste 
godine prije Hidžre. Muška djeca su preselila na Ahiret dok su bili još mali, a 
i sva ženska djeca osim Fatime, radijallahu anha, preselila su prije njega. I 
majka Fatima je preselila šest mjeseci poslije Resulullahovog preseljenja. 
Udala se za hazreti Aliju. Muhammedova, alejhisselam, loza se tako nastavila 
putem hazreti Fatiminih potomaka."? 

Resul-i ekrem, sallallahu alejhi ve sellem, se i poslije ženidbe 
majkom Hatidžom nastavio baviti trgovinom. Što bi zaradio, trošio bi na 
usluživanje gostiju, te pomaganje siročadima i siromasima. 


Zejd bin Haris 


Zejd bin Haris je jednom, dok je još bio dijete, otišao u posjetu 
rodbini zajedno sa majkom Su'dom. Tom prilikom su napadnuti od strane 
drugog plemena i Zejd je odveden u roblje. Doveli su ga na Mekansku 
tržnicu poznatu kao Suk-i Ukaz i ponudili ga na prodaju. Hazreti Hatidžin 
bratić, Hakim bin Hizam, kupio je Zejda za 400 dirhema. Poklonio ga je 
svojoj tetki, hazreti Hatidži, koja ga je poslije poklonila Poslaniku, sallallahu 
alejhi ve sellem. Resulullah ga je odmah oslobodio, dok je još bio u braku sa 
hazreti Hatidžom. No i kada ga je oslobodio, Zejd bin Haris nije imao gdje 
otići, niti naći boljeg zaštitnika od Poslanika. Zbog toga je drage volje ostao 
sa Resulullahom, sallallahu alejhi ve sellem. 

Zejd bin Haris, ni prije objavljivanja poslanstva Muhammedu, 
alejhisselam, nije se htio odvajati od Poslanika 1 volio ga je više nego svoje 
roditelje zbog njegovih lijepih osobina, u koje se osvjedočio, poput 
pravednosti, samilosti, ljubavi prema drugima, vedrine lica, plemenitosti, 
velikodušnosti,  povjerljivosti, požrtvovnosti, pouzdanosti, — strpljenja, 
nježnosti, brige za siromasiima, ljubavi i privrženosti prema djeci, 
ispravnosti, iskrenosti, blagosti, skromnosti, staloženosti, upućivanja ljudi na 
dobro, hrabrosti i drugih vidljivih 1 nevidljivih, znanih i neznanih vrlina, te 
zbog toga što je bio svjestan njegove nadmoći nad drugim ljudima i ugleda 
na osnovu nadimka El-Emin, što znači povjerljivi. 

Roditelji nisu znali šta se desilo sa njihovim sinom. Otac Haris 
izgarao je od tuge za sinom i neprestano je tragao za njim. Napomonjao bi 


3 {bn Ishak, es-Stre, s, 59-61; Ibn Sa'd, et-Tabakat, I, 82-85; 131-132; ibn 
Kestr, el-Bidaje, III, 293-295. 

uplakanih očiju rođake i prijatelje koji su često išli iz Jemena u druge zemlje, 
i molio ih da mu donesu bilo kakvu vijest o sinu Zejdu. Na kraju su neki od 
pripadnika plemena Beni Kelb, koji su došli u obilazak Ka'be, prepoznali 
Zejda. To se desilo prije objave Islama. Zejd im reče: ,Znao sam da će 
porodica tugovati za mnom ali im prenesite da to ne čine, da sam zahvalan 
Gospodaru na Njegovoj milosti i presretan kod onih u čijoj se blizini 
nalazim." 

Haris se strašno obradova pristiglim vijestima. Odmah uze brata 
saznao je za Resulullahovu kuću, došao do nje i rekao: ,O vođo plemena 
Kurejš! O Abdul-Muttalibov unuče! O dijete Benu Hašima! Vi ste komšije 
Harem-i šerifa. Gostima ukazujete gostoprimstvo a robovima činite 
dobročinstvo i spašavate ih od ropstva. Kaži, koliko tražiš za svoga roba a 
moga sina, pa da ti odmah dam! Reci, šta god želiš, samo nemoj odbiti ovu 
moju molbu!" Resulullah, sallallahu alejhi ve sellem, reče: ,,Najbolje je da 
zovnemo Zejda i obavijestimo ga o situaciji. Pustimo njega da odluči. Ako 
izrazi želju da ide sa vama, možete ga povesti bez ikakve naknade. Ako 
odabere da ostane, kunem se Allahom da ja ne napuštam nikoga ko izabere 
da bude sa mnom. Takav ostaje sa mnom." 

Haris i njegov brat su bili zadovoljni ovim Poslanikovim riječima pa 
mu rekoše: ,,Prema nama si se ponio pravedno i sa puno saosjećanja!" 

Poslanik pozva Zejda i upita ga: ,,Poznaješ li ove ljude?" Zejd reče: 
,,Da, jedan mi je otac, a drugi amidža." Na to Poslanik reče: ,Zejde, upoznao 
si me i uvjerio se na koji način sam se ophodio prema tebi. Oni su došli da te 
vode sa sobom. Imaš mogućnost da ostaneš sa mnom ili da ideš s njima. 
Učini kako god želiš! Otac i amidža su očekivali kako će njegov izbor pasti 
na njih, i već su se pripremali da ga povedu sa sobom. Tada Zejd reče: ,,Ja ne 
želim nikoga osim tebe. Ti si mi i otac i amidža. Želim da ostanem." 

Otac i amidža ostaše zapanjeni. Kada se otac malo pribra, poče grditi 
Zejda: ,,Stidi se! Znači, ti više voliš ropstvo nego i oca i majku i amidžu i 
svoju slobodu. Zejd mu odgovori: ,,Oče, ja sam od njega doživio takvu 
ljubaznost i dobrotu, da nikada neću poželjeti da budem sa nekim drugim." 

Poslaniku je Zejd bio izuzetno drag. Uvjerivši se u njegovu 
privrženost i ljubav, odveo ga je kod Kabe-i muazzame, i tamo se obratio 
ljudima: , Budite svjedoci da je Zejd moj sin. On mene nasljeđuje a ja 
nasljeđujem njega.'" Kada su to vidjeli, Zejdov otac i amidža su promijenili 
mišljenje. Vratili su se kući zadovoljni. Plemeniti ashabi su poslije ovog 
slučaja Zejda zvali Zejd bin Muhammed (Muhammedov sin Zejd). Allah, 
dželle šanuhu, je kasnije u suri Ahzab, u 5. i 40. ajetu objavio: ,,Zovite ih po 
očevima njihovim, to je kod Allaha ispravnije." i , Muhammed nije otac ni 
jednom od vaših ljudi, nego je Allahov poslanik i posljednji vjerovjesnik — a 
Allah sve dobro zna.'! Ashabi su nakon ovoga Zejda ponovo počeli zvati po 
imenu oca, odnosno Zejd, sin Harisov.?" 


36 Buhart, "Tefsir", 2; Ibn Sa'd, et-Tabakat, I, 487. 

Presuda kod Ka'be 


Kada je Poslanik imao trideset i pet godina, riješio je spor oko 
Ka'be. Kiša i poplave su tada oštetili zidove Ka'be. Pored toga izbio je i požar 
koji ju je skoro uništio pa ju je bilo neophodno renovirati. Zbog toga su 
Kurejšije porušili zidove Ka'be koje je postavio Ibrahim, alejhisselam, do 
temelja, te je potom ponovo sagradiše. Povećali su njene zidove zaduživši za 
svaki dio Ka'be po jedno pleme. Predstavnici plemena se nakon završetka 
radova nisu mogli dogovoriti ko će vratiti kamen Hadžeru-l-esved na njegovo 
mjesto. Kako je svako pleme htjelo tu privilegiju za sebe, zbog časti koju ta 
dužnost sa sobom nosi, među njima je nastala velika svađa. Abduddarovi 
sinovi se zakleše: ,,Ako ovaj zadatak obavi neko osim nas, biće prolivena 
krv." Zbog ove svađe koja je trajala nekoliko dana, umalo je došlo do 
krvoprolića. 

Tada su Abdul-Muttalibov daidža i još jedan ugledni čovjek, Huzejf 
bin Mugire, rekli: ,,O Kurejšije! Obzirom da se niste mogli dogovoriti oko 
ovoga, neka vam presudi prvi koji uđe na ova vrata" i pokaza na vrata zvana 
Beni Šejbe, koja se nalaze pred Ka'bom. Svi se složiše sa ovim prijedlogom i 
sa nestrpljenjem počeše čekati prvoga koji će ući na vrata i odrediti kojem 
plemenu će pripasti ta velika čast. Konačno se na vratima pojavi Muhammed, 
alejhisselam, koga su zvali El-Emin - povjerljivi, čije su lijepo ponašanje i 
iskrenost svi uvažavali. Zajednički se složiše: ,Ide El-Emin. Prihvatamo 
njegovu presudu." 

Nakon što su objasnili Poslaniku o čemu je riječ, Muhammed, 
alejhisselam, od njih zatraži jedan komad platna. Prostrije ga, stavi Hadžeru- 
1-esved na sredinu pa reče: ,,Neka po jedan iz svakog plemena uhvati za jedan 
kraj." Svi zajedno podigoše kamen i donesoše ga do Ka'be. Tada ga uze 
Resulullah i stavi na njegovo mjesto. Predstavnici svih plemena bijahu 
zadovoljni rješenjem ovoga slučaja te dovršiše zidanje Ka'be."' 


37 {bn Ishak, es-Sire, s, 83-105; ibn Hišam, es-Sfre, I, 192-198; Ibn Sa'd, et- 
Tabakat, I, 145-147; ibn Kestr, el-Bidaje, III, 298-305. 

PRISEGA (POSLANSTVO) I POZIV 


Kada je Resulullah imao trideset i sedam godina počeli su se 
javljivati glasovi koji su ga zvali imenom: ,,O Muhammede!" Sa trideset i 
osam godina je opažao posebne svjetlosti. O svemu što mu se dešavalo, 
govorio je jedino hazreti Hatidži. Kada se približio dolazak poslanstva, jedan 
od vodećih pjesnika tog vremena, Kus bin Saide, na brdu Ukaz, sa svoje 
deve, recitovao je pred velikim brojem ljudi pjesmu u kojoj nagovijesti 
Resulullahov dolazak. Među onima koji su slušali taj govor bio je i 
Muhammed, alejhisselam. U jednom dijelu tog poznatog govora Kus bin 
Saide kaže sljedeće: 

,O ljudi! Dođite, slušajte, čekajte i uzmite pouku! Ko god Živi 
umrijet će, a kada umre u teško stanje dopast će, i šta bude biće!... Slušajte 
pomno i pažljivo! Na nebesima se pojavljuju znakovi, na zemlji će se nešto 
veliko desiti! Allahova istinita vjera će doći! I Njegov poslanik će se pojaviti. 
Njegov dolazak je veoma blizu. Njegova sjena se nadvila nad vašim glavama. 
Blago onima koji ga poslušaju i povjeruju, a teško onima koji to odbiju." 

U to vrijeme je Arabija bila daleko od života uspostavljenog na 
načelima vjere. Ljudi su se cijenili na osnovu njihovog bogatstva, snage i 
društvene moći. Snažniji su gazili slabije, ne smatrajući ih dostojnim života. I 
ono malo imetka što su siromasi imali, bilo bi im otimano, jer nije bilo 
nikoga ko bi mogao da to spriječi. U nedostatku strahopoštovanja koje daje 
vjera u Allaha, bili su daleko od svake vrste blagostanja. Bio je rasprostranjen 
svaki oblik nemorala, čast i obraz su bacani pod noge, a alkohol, kocka i sve 
druge vrste poroka su prevazilazile svaku moguću mjeru tolerancije. Stalna 
ubistva, kojima se nije nazirao kraj, prostitucija i otimačina uništavali su sve 
pred sobom, a nebom su se prolamali jauci obespravljenih i ugnjetavanih 
siromaha. U moralnom smislu, dogodio se totalni krah, dok su se ljudi gušili 
u moru neznanja. Žene su prodavane kao obična roba, a ženska djeca su bez 
imalo milosti živa zakopavana u zemlju. Povrh svega, ti neljudi, koji su bili 
daleko od svakog dobra i milosti, smatrali su čašću da se klanjaju kumirima, 
koje su izrađivali vlastitim rukama i od kojih nisu imali nikakve koristi. 

Još od Adema, alejhisselam, na Zemlji nije postojao takav nered, 
divljaštvo, nemoral, nevjerovanje i bijeda. Ljudi su se pretvarali u Zvijeri. 
Svako je svakome bio neprijatelj, cijela zajednica je bila poput tempirane 
bombe. Bilo je neophodno da se u toj tami pojavi svjetlost koja će ljude 
izvesti iz mraka. Kada se to desi, nevjerovanje će biti zamijenjeno 
vjerovanjem, nepravda pravdom, neznanje znanjem, te će ljudi na taj način 
postići konačni spas. 

Poslaniku su se, nakon svega, počeli ukazivati istiniti snovi. U hadis- 
i šerifu se navodi da je prvi vid Objave bio istiniti san. Ono što bi Poslanik, 
alejhisselam, vidio u snu, ubrzo bi se obistinilo. Takvo stanje je trajalo šest 
mjeseci. Kako se približavalo vrijeme Objave, učestalije se dešavalo i 
dozivanje ,O Muhammede!" Nakon tih dešavanja Resulullah je zavolio 

samoću i često je odlazio do pećine Hira, gdje bi imao vremena za duboko 
razmišljanje. Povremeno bi obilazio Ka'bu i odlazio do kuće. Tu bi uzimao 
nešto hrane i ponovo se vraćao u pećinu Hira, nastavljajući sa razmišljanjem i 
ibadetom. Ponekad bi tamo ostajao danima. Tada bi mu hazreti Hatidža 
odnosila ili slala hranu.?? 


Prva Objava 


Kada je imao četrdeset godina, Poslanik je dane mjeseca ramazana, 
kao i obično, provodio u pećini Hira. Sedamnaeste noći ramazana, u 
ponedeljak poslije ponoći, začuo je glas koji ga doziva imenom. Kada je 
podigao glavu da vidi odakle taj glas dolazi, ponovo je čuo isti glas i vidio 
jaku svjetlost. Potom je pred njega došao Džibril, alejhisselam, i naredio mu: 
,UČi, čitaj!'! Poslanik mu odgovori: ,Ja ne znam čitati! Tada ga Džibril jako 
stisnu i ponovo mu naredi; ,,UČči, čitaj!'? Poslanik odgovori: ,Ja ne znam 
čitati." Isto se ponovilo 1 treći put, nakon čega ga pusti i reče: ,,(O 
Muhammede!) Čitaj u ime Gospodara tvoga koji stvara. Stvara čovjeka od 
ugruška! Čitaj, plemenit je Gospodar tvoj, koji poučava peru, koji čovjeka 
poučava onome što ne zna." To je bilo značenje prvih pet ajeta sure Alek.?? 
Muhammed, alejhisselam, je učio ponavljajući za njim. Na taj način je došla 
prva Objava i rodilo se sunce koje je obasjalo cijelu vasionu.? 

Resulullah, sallallahu alejhi ve sellem, se sa strašnom zebnjom i 
strahom krenuo spuštati iz pećine prema gradu. Kada je došao na sred brda, 
ponovo je začuo glas. Džibril, alejhisselam, mu reče: ,Muhammede! Ti si 
Allahov resul, a ja sam Džibril" nakon čega udari u zemlju. Na tom mjestu 
poteče voda, i on poče uzimati abdest. Resulullah ga je pažljivo posmatrao. 
Kada je Džibril završio, zatraži od Resullullaha da ponovi za njim, na isti 
način kako je to i on uradio. Kad je i Resulullah, alejhisselam, uzeo abdest, 
klanjaše dva rekata namaza a Džibril im biješe imam. Potom mu Džibril reče: 
, Muhammede! Prenosim ti selam od tvoga Gospodara koji ti poručuje: ,,Ti si 
moj poslanik - džinima i ljudima. Pozovi ih u tevhid (vjeru u Jednog Boga)." 
Nakon toga se i Džibril uputi ka nebu. 

Poslanik, alejhisselam, je na putu do kuće čuo kako mu se svaki 
kamen i drvo obraćaju sa: ,,)Es-selamu alejke ja Resulallah!'! Kada je došao 
kući reče: ,,Pokrijte me, pokrijte me!" te se nastavi odmarati sve dok ga strah 
nije prošao. Potom ispriča sve svojoj supruzi, hazreti Hatidži; ,,Džibrila, 
alejhisselam, sam izgubio iz vida. No, ostala je u meni njegova 
veličanstvenost, snaga i strah. Bojim se da će mi ljudi reći da sam lud i da će 
o meni početi ružno govoriti." Hazreti Hatidža koja je čekala ove dane i bila 
spremna za njih reče: ,,Neka te Uzvišeni Allah sačuva! Gospodar svjetova će 
ti podariti dobro i ništa osim dobra! U Allahovo ime vjerujem da ćeš ti biti 
Poslanik ovoga ummeta. Ti voliš gosta. Istinoljubiv si i pravedan. Pomažeš 


38 fbn Hišam, es-Sire, I, 233-240. 
39 el-Alak 96/1-5. 
40 {bn Sa'd, et-Tabakat, I, 196. 

nevoljnicima, čuvaš siročad, pomažeš onima kojima je pomoć potrebna. Uz 
to si i lijepe ćudi. Vlasnik ovih osobina ne treba da se plaši." 

Potom ode do Varake bin Nevfela da ga pita o ovome. Kada je 
Varaka saslušao šta je Resulullah rekao, uzviknu: ,,Neka je sa srećom, ja 
Resulallah! Tako mi Uzvišenog Allaha, ti si posljednji Poslanik koga je 
nagovijestio Isa, alejhisselam. Melek kojega si vidio je Džibril, alejhisselam, 
koji je prije tebe došao i Musau, alejhisselam. Kamo sreće da sam mlad. Da 
doživim vrijeme kada te budu protjerali iz Mekke pa da ti pomognem. 
Uskoro ćeš dobiti naredbe o širenju Islama i borbi!" Nakon toga poljubi 
Resulullahovu mubarek ruku. Ubrzo nakon toga preseli na ahiret. '! 


Dolazak naredbe Tebliga 


Resulullahu je tako stigla prva objava, koja je zatim prekinuta i 
Poslanik je tri godine čekao do dolaska sljedeće Objave. U međuvremenu mu 
je dolazio melek Israfil koji ga je podučavao nekim stvarima. U vremenu 
kada je Resulullah bio nesretan, pojavljivao se Džibril, alejhisselam, 
otklanjajući mu tugu riječima: "O Allahov miljeniče! Ti si Allahov 
poslanik!" Resulullah je rekao: "Bilo je vrijeme kada bi došlo do prekida 
vahja. Dok sam silazio sa brda Hira, iznenada sam čuo glas sa neba. Kada 
sam pogledao u zrak vidio sam Džibrila. Sjedio je na jednoj stolici koja je 
bila između neba i Zemlje. Obuzeo me je strah. Stigao sam kući i rekao da 
me pokriju nečim. Uzvišeni Allah mi je poslao Objavu. Poslao mi je prve 
ajete sure Muddesir u značenju: ,,O ti, pokriveni! Ustani i opominji! I 
Gospodara svoga veličaj! I haljine svoje očisti!" Poslije toga se dolazak 
Objave više nije prekidao." 

Resulullah, alejhi efdalu-s-salavat, je počeo sa pozivanjem ljudi u 
Islam 1 objelodanjivanjem Allahovih, dželle šanuhu, naredbi i zabrana. 
Džibril, alejhisselam, bi ponekad dolazio u ljudskom liku a od ashaba je 
uzimao lik Dihje-i Kelbija. Nekada bi dostavljao objavu u Resulullahovo srce 
a da ga Poslanik, alejhisselam, nije vidio. Ponekad bi mu došao u snu a 
nekada sa strašnim zvukom. To je bio najteži način Resulullahovog primanja 
Objave. U tom stanju bi sa Resulullahovog lica i u najhladnijem danu kapao 
znoj sa čela, a ako bi bio na devi, ona je od težine padala na zemlju. I ashabi 
koji bi se nalazili pored njega bi osjećali težinu Vahja. Džibril, alejhisselam, 
mu je nekoliko puta dolazio u svome prirodnom obliku. 

Uzvišeni Allah je dostavljao Objavu Resulullahu i direktmnim 
putem, bez posredstva meleka ili zastora između njih. To se desilo u noći 
Miradža. 

Sa prvom Objavom počinje i poslanstvo Muhammeda, Mustafe, 
sallallahu alejhi ve sellem, koje je trajalo dvadeset i tri godine. Od toga 
trinaest godina je proveo u Mekki a deset u Medini. 

Muhammed, alejhisselam, je bio Ummij. To znači da nije čitao, 
pisao niti bio podučavan. Rodio se i odrastao u Mekki. Unatoč tome, donio je 
mnoge informacije koje su se nalazile u Tevratu i Indžilu, kao i znanja iz 
perioda Stare Grčke i Rima. Kako bi širio Islam, šeste godine po hidžri 
poslao je pisma: bizantijskom, perzijskom i abesinijskom vladaru, kao i 
drugim predvodnicima Arapa. Na njegove noge je došlo više od osamdeset 
stranih izaslanika. Ovo se opisuje u Kur'anu riječima: "Ti prije nje nijednu 
knjigu nisi čitao, a nisi je ni desnom rukom svojom pisao; inače, posumnjali 
bi oni što laži govore. ? 

U hadis-i šerifu se kaže: "Ja sam ummij poslanik Muhammed... 
Poslije mene nema više poslanika." ? U Kur'anu se na drugom mjestu kaže: 
On ne govori po hiru svome — to je samo Objava koja mu se obznanjuje. 


Prvi muslimani 


Prva osoba koja je po dolasku objave povjerovala Resulullahu jeste 
hazreti Hatidža. Prihvatila je Islam bez imalo razmišljanja, počašćena da 
bude prvi musliman. Resulullah je podučio hazreti Hatidžu da uzme abdest 
na način koji mu je pokazao Džibril. Potom su klanjali dva rekata a 
Muhammed, alejhisselam, je bio imam. Hazreti Hatidža je poštovala i 
izvršavala svaku Resulullahovu naredbu i svaku njegovu riječ na najljepši 
mogući način. Tako je kod Uzvišenog Allaha postigla visok stepen. Kada bi 
Resulullah bio tužan i kada bi ga nevjernici ismijavali, ona bi ga utješila. 
Rekla bi mu: "Ja Resulallah! Ništa se nemoj žalostiti! Na kraju će naša vjera 
pobijediti a mušrici će biti uništeni. Tvoj narod će te slijediti." Zbog ovakvog 
zauzimanja i pomaganja Resulullahu, alejhisselam, jednog dana je došao 
melek Džibril i rekao mu: "Ja Resulallah! Prenesi Hatidži selam od 
Uzvišenog Gospodara." Resulullah je obradova time i reče: ,,Hatidža! Upravo 
ti Džibril prenosi selam od Tvoga Gospodara! 

Resulullah je jedne prilike rekao: "Allah mi je naredio da obradujem 
Hatidžu sa kućom u Džennetu od bisera. Tamo neće biti bolesti, tuge niti 
glavobolje!" 

Poslije hazreti Hatidže, prvi Resulullahov bliski prijatelj je bio 
hazreti Ebu Bekr, koji je dvadeset godina prije toga usnio san kako se sa neba 
pun Mjesec spustio na Kabu i razdijelio na mnogo zraka. Svaka od tih zraka 
otišla je u jednu od Mekanskih kuća, a zatim su se ponovo vratile i u jednom 
komadu zaputile ka nebu; hazreti Ebu Bekr je to gledao i odmah zatvorio 
kućna vrata, kao da je htio da mu ta svjetlost ostane u kući. 

Nakon tog sna, hazreti Ebu Bekr je uzbuđen otrčao do židovskog 
učenjaka da ga upita za značenje onoga što je usnio. On mu reče: "To je 

jedan od složenih snova koji se ne može protumačiti! No, taj san je i dalje 
nastavio okupirati Ebu Bekrovo razmišljanje. Odgovor židova ga nije 
zadovoljio. Kada je jednom prilikom išao na neko trgovačko putovanje, put 
ga odvede do sveštenika Behire. Zamoli ga za mišljenje vezano Za san, a on 
ga upita: ,Odakle si?" Hazreti Ebu Bekr odgovori da pripada plemenu 
Kurejš. Tada mu Behira reče: ,,Tamo će se pojaviti jedan poslanik, i svjetlo 
upute će obasjati svaki ćošak Mekke. Ti ćeš za vrijeme svoga života biti 
njegov pomoćnik a poslije njegove smrti i njegov halifa. Hazreti Ebu Bekra 
je ovaj odgovor zapanjio. O ovom tumačenju nije nikome ništa govorio sve 
dok se nije pojavio Muhammed, alejhisselam, kao Poslanik. 

Kada je Muhammed, alejhisselam, saopštio svoje poslanstvo, Ebu 
Bekr mu je odmah potrčao; ,,Poslanici imaju dokaze poslanstva. Koji je tvoj 
dokaz?" Resulullah odgovori: ,Ja sam Allahov poslanik. Poslan sam tebi kao 
i svim drugim Ademovim sinovima. Zato prihvati iman, kako bi postigao 
Allahovo zadovoljstvo i spasio se džehennemske vatre." Hazreti Ebu Bekr ga 
upita: ,,Koji dokaz imaš za to što govoriš?" - "Dokaz je priča starca koju si 
čuo u Jemenu!"- odgovori Muhammed, alejhisselam. 

Hazreti Ebu Bekr reče: "Ja sam u Jemenu vidio mnogo mladića i 
staraca." Resulullah mu odgovori: ,,To je starac koji ti je povjerio dvanaest 
bejtova i poslao ih meni!'', a nakon toga mu je izrecitirao tih dvanaest 
bejtova. Kada ga je Ebu Bekr upitao: "Ko te je obavijetio o ovome?"', on 
reče: "Obavijestio me je melek koji je dolazio ranijim poslanicima." Čim je 
to čuo zatraži od Resulullaha ruku da je uzme i izgovori: "Ešhedu en la ilahe 
ilallaa ve ešhedu enne Muhammeden abduhu ve resuluhu", te tako primi 
Islam. '" 

Vratio se kući kao musliman, sa radošću koju je osjećao po prvi put 
u svome životu. U jednom hadisu se kaže: ,,Kome god sam prenosio iman, 
namrštio bi lice i gledao me sa oprezom. Jedino Ebu Bekr nije nimalo 
oklijevao kada je prihvatao Islam." 

Dok je Resulullah jednog dana klanjao namaz zajedno sa hazreti 
Hatidžom, vidio ih je hazreti Alija. Tada je imao deset ili dvanaest godina. 
Poslije namaza ih je upitao šta je to?Resul-i ekrem, sallallahu alejhi ve 
sellem, mu odgovori: , Ovo je vjera Uzvišenog Allaha. Pozivam te u tu vjeru. 
Allah je jedan i nema druga. Pozivam te da vjeruješ u jednog Allaha koji 
nema sudruga niti ravnoga sebi..." Hazreti Alija na to reče: ,Prvo ću da se 
posavjetujem sa svojim ocem!" Resulullah mu reče: ,,Ako ne prihvatiš Islam, 
nemoj nikome otkrivati ovu tajnu." Hazreti Alija dođe sljedećeg jutra sa 
molbom: Ja Resulallah! Poduči me Islamu!" 1 tako postade musliman. 
Hazreti Alija je treći po redu koji je prihvatio Islam. Požrtvovanost i odanost 
koju je on pokazao prema Resulullahu bolja je od svakog drugog govora o 
njemu. 

Zejd bin Haris je bio jedan od onih koji su prvi primili Islam. Četvrti 
je musliman poslije hazreti Hatidže, hazreti Ebu Bekra i hazreti Alije a prvi je 
musliman među oslobođenim robovima. Zajedno s njim na Islam je prešla i 
njegova supruga Ummu Ejmen."? 

Čim je hazreti Ebu Bekr prihvatio Islam, odmah je otišao do svojih 
dragih prijatelja. I njih je ubijedio da prihvate Islam. Prvi među njima su 
Osman bin Affan, Talha bin Ubejdullah, Zubejr bin Avvam, Abdurrahman 
bin Avf i Sa'd bin Ebi Vekkas. Ova grupa muslimana, koji su Islam primili 
poslije hazreti Hatidže, nazivaju se Sabikun-i Islam ili prvi muslimani. 

Hazreti Osman ovako pripovijeda svoj prelazak na Islam: "Ja sam 
imao tetku koja je bila proricateljica sudbine. Jednog dana, kada sam je 
posjetio reče mi: ,,Bit će ti suđena jedna žena. No, ni ona prije tebe neće znati 
za muškarca, niti ćeš ti prije nje znati za ženu. Ona je lijepog izgleda, čestita i 
trebala bi biti kćerka poslanika." Ja sam ostao začuđen tetkinim riječima. 
,,Došao je Poslanik i stigla mu je objava s neba", reče ona. "Draga tetko!" 
rekoh "Takvu tajnu još niko nije čuo u gradu. Pojasni mi to!f -"-Muhammedu 
bin Abdullahu je dato poslanstvo. Pozivaće ljude u vjeru. Za kratko vrijeme 
će se njegovom vjerom obasjati zemaljska kugla a neprijatelji će biti 
poraženi." 

Ove tetkine riječi su na mene ostavile dubok trag pa me je obuzela 
briga. Bio sam jako dobar prijatelj sa hazreti Ebu Bekrom. Bili smo 
nerazdvojni. Odmah sam se sljedeći dan zaputio ka Ebu Bekru da bih o tome 
porazgovarao sa njim. Kada sam mu ispričao šta mi je tetka rekla, reče mi: 
Ti si pametan čovjek Osmane! Kako nekoliko kamenčića koji ništa ne vide, 
niti utiču na bilo šta, mogu zaslužiti da budu obožavani." Ja mu odgovorih da 
je u pravu i da moja tetka govori istinu." 

Nakon što je hazreti Ebu Bekr govorio hazreti Osmanu o Islamu, 
poslao ga je Muhammedu, alejhisselam, koji je Resulussekalejn, to jeste 
poslanik i ljudima i džinima. Resulullah je hazreti Osmanu rekao sljedeće: 
Uzvišeni Allah te poziva u Džennet, o Osmane! Ti prihvati Njegov poziv. Ja 
sam poslan kao uputa svim ljudima!" 

Hazreti Osman bi zadivljen Resulullahovim riječima, njegovom 
ljubaznošću i odnosom, te ushićeno reče: ,Ešhedu en la ilahe ilallah ve 
ešhedu enne Muhammeden abduhu ve resuluhu" i postade musliman. 

Resulullah je prve tri godine ljude u Islam pozivao u tajnosti. Ljudi 
su Islam prihvatali polahko, po jedan ili po dvojica. U tom vremenu je Islam 
prihvatilo tek tridesetak ljudi. Oni su činili ibadet u svojim kućama i napamet 
učili ajete koji su objavljivani Muhammedu, alejhisselam. 


Poziv bližoj rodbini 


Resulullah je počeo sa pozivanjem u Islam objavom sure Muddessir. 
Ovo pozivanje je vršio tajno, a nakon nekog vremena je objavljen ajet: ,,I 

opominji rodbinu svoju najbližu!" Objavom ovoga ajeta, Resulullah posla 
hazreti Aliju da pozove njegovu rodbinu i sve ih okupi u Ebu Talibovoj kući. 
Ispred sebe je stavio tanjir hrane koji je bio dovoljan samo za jednu osobu, i 
jednu posudu mlijeka. Nakon što je sam počeo jesti sa Bismillom, pozva 
okupljenu rodbinu da se i oni počaste. Bilo ih je četerdeset. Postavljena hrana 
bi dovoljna svima pa im i preteče. Prisutni su nad ovom mu'džizom ostali u 
čudu. Resulullah se poslije jela pripremao da ih pozove u Islam, međutim, 
riječ uze njegov amidža Ebu Leheb: "Mi još nismo vidjeli čaroliju kao što je 
ova danas. Rođak nas je začarao nekom čarolijom. O sine moga brata! 
Nikada nisam sreo nekoga ko donosi toliko zla poput tebe." 

Resulullah mu reče: "Ti si mi učinio zlo koje mi ne mogu učiniti ni 
pleme Kurejš niti sva arapska plemena zajedno." Zatim se raziđoše a da niko 
od njih nije prihvatio Islam. Kratko nakon toga on ponovo pozva svoju 
rodbinu. Zadužio je hazreti Aliju da ih okupi kao i prošli put. Pred njih je 
postavljeno jelo, a nakon što su jeli Resulullah im se obrati: , Zahvala pripada 
jedino Allahu! Jedino od Njega tražim pomoć. Njega vjerujem i u Njega se 
uzdam. Prenosim vam da bez sumnje nema drugog Boga osim Allaha. On je 
jedan i nema druga niti ravnoga Sebi. Nipošto vas ne lažem već vam 
prenosim istinu. Pozivam vas u vjeru u Allaha Koji nema druga. Ja sam 
poslanik koga je On poslao vama i cijelome čovječanstvu. Tako mi Allaha, 
svi ćete pomrijeti kao što to činite kada zaspite i svi ćete biti ponovno 
oživljeni kao što to činite kada se probudite iz sna. Polagat ćete račune Za sve 
što ste radili. Za dobra djela ćete biti nagrađeni a za zla kažnjeni. To znači da 
ćete vječno ostati u Džennetu ili ćete vječno biti u Džehennemu. Vi ste prvi 
ljudi za koje se bojim ahiretske kazne!" 

Nakon što je Ebu Talib saslušao ove riječi, reče: 

,Moj dragi bratiću! Ne znam da postoji nešto bolje od pomaganja 
tebi. Prihvatili smo tvoje savjete a tvoje riječi od srca pozdravljamo. Ovdje su 
okupljena djeca tvoga djeda Abdul-Muttaliba. Sigurno i ja spadam među njih 
i želim da ti udovoljim prije svih drugih. Obećavam ti da ću se zauzeti za tebe 
i neću posustati niti jednog trena u tome da budeš siguran i zaštićen. Ti 
nastavi sa onim što ti je naređeno. Ipak, znaj da mi moj nefs ne dozvoljava da 
promijenim svoju staru vjeru." 

Osim Ebu Džehla, ostala prisutna rodbina na lijep način govoriše sa 
Resulullahom. Ebu Džehel mu ovaj put poče prijetiti: ,O Abdul-Muttalibovi 
sinovi! Spriječite ga vi prije nego ga spriječi neko drugi. Ako prihvatite ono 
što je on danas rekao, bićete posramljeni. Ako ga budete štitili, svi ćete biti 
pobijeni!...+ Nasuprot Ebu Leheba, Resulullahova tetka reče: ,,Brate moj! Zar 
ti priliči ostaviti svoga bratića i njegovu vjeru bez pomoći? Tako mi Allaha, 
naši učenjaci tvrde da će iz Abdul-Muttalibovog potomstva doći poslanik. 
Ovo je taj poslanik!" 

Na ove riječi Ebu Leheb nastavi sa uvredama na Resulullahov račun. 
Ebu Talib se naljuti na njega, te mu reče: ,,Strašljivče! Tako mi Allaha, dok 

smo mi živi, štitit ćemo ga!'{ Potom se okrenu Muhammedu, alejhisselam: 
, Reci nam kada budeš htio da pozoveš ljude svome Gospodaru, da se 
naoružamo i izađemo zajedno s tobom." Riječ ponovo uze Resul-i ekrem: ,,O 
Abdul-Muttalibovi sinovi! Tako mi Allaha, niko od Arapa nije donio ništa 
bolje niti na ovome svijetu niti na ahiretu od onoga sa čime sam ja vama 
došao (ove vjere). Pozivam vas da izgovorite dvije riječi koje su lahke na 
jeziku a teške na Mizanu na Sudnjem danu. To je da posvjedočite da nema 
drugog Boga osim Allaha i da sam ja Njegov rob i Njegov poslanik. Uzvišeni 
Allah mi je naredio da vam uputim ovaj poziv. Pa ko će od vas prihvatiti ovaj 
moj poziv i biti mi pomoćnik na tom putu?" Svi su oborili glave i nisu 
progovarali ni riječi. Resulullah, alejhisselam, je ove riječi ponovio tri puta. 
Kad god bi to Poslanik rekao, hazreti Alija bi ustajao na noge. Kada je 
ponovio treći put, hazret Alija mu reče: ,Ja Resulallah! Bez obzira što sam 
najmlađi među njima, ja ću ti pomoći." Na to je Poslanik, alejhisselam, uzeo 
hazreti Aliju za ruku a ostali su se razišli, čudeći se. 

Allahov miljenik, Muhammed, alejhisselam, bio je jako tužan zbog 
ovakvog odnosa njegove rodbine. No, nastavio ih je pozivati u Istinsku vjeru 
bez posustajanja, kako bi ih spasio od džehennemske vatre. 

Četvrte godine od prisege, objavljen je 94. ajet sure Hidžr: ,,Ti javno 
ispovijedaj ono što ti se naređuje i mnogobožaca se okani!'" Resulullah je 
tada Mekkelije počeo javno pozivati u Islam. Jednog dana pope se na 
brežuljak Safa 1 reče: ,,O Kurejšije! Okupite se i poslušajte šta vam imam 
reći!" Kada se oni okupiše, nastavi: ,,O narode moj! Jeste li ikada od mene 
čuli da lažem?" Svi uglas odgovoriše: ,,Nismo!'! "Uzvišeni Allah mi je 
podario poslanstvo i poslao me je vama kao poslanika.'? Nakon toga prouči 
im 158. ajet sure: A'Taf: ,Reci: ,,O ljudi, ja sam svima vama Allahov 
poslanik, Njegova vlast je na nebesima i na Zemlji; nema drugog Boga osim 
Njega, On život i smrt daje, i zato vjerujte u Allaha i Poslanika Njegova, 
vjerovjesnika, koji ne zna da čita i piše, koji vjeruje u Allaha i riječi Njegove; 
njega slijedite - da biste na pravom putu bili! Među prisutnima bi i njegov 
amidža Ebu Leheb. On tada pobijesni i reče: ,,Moj bratić je skrenuo s pameti. 
Ne slušajte onoga koji se ne klanja našim kipovima i ne slijedi našu vjeru!" 
Svi se raziđoše a da pri tome niko od njih ne primi Islam. Okrenuli su glave 
od Resulullaha iako su znali da on uvijek govori istinu i da je najljepše ćudi. 

Resulullah se još jednom pope na brežuljak Safa, nakon Allahove 
naredbe: ,,Objasni im ono što ti je naređeno (naredbe i zabrane)?" i jakim 
glasom povika: ,O ljudi! Okupite se! Imam veoma važnu vijest da vam 
saopštim!" Prisutni se brzo okupiše. Počeše da sa zebnjom iščekuju šta će im 
reći. Oni koji nisu došli poslali su svoje izaslanike da vide zašto se ljudi 
okupljaju. Neko od prisutnih reče: ,O Muhammedu-l1 Emin! Zašto si nas 
ovdje pozvao? Šta imaš da nam saopštiš?" On reče: ,,O Kurejšije! Ja sam u 
odnosu na vas poput onoga koji ugleda neprijatelja pa trči svojoj porodici da 
im to saopšti i uzvikuje; , Ja sabahah!'' (Opkoljeni smo od strane neprijatelja, 


2 Buhari, "Tefstr", 4; Tirmizi, "Tefsiru'1-Kur'an", 91. 

došlo je vrijeme da odmah moramo krenuti u borbu!), plašeći se, pri tome, 
više za sigurnost svoje porodice nego za sebe. O Kurejšije! Da li biste mi 
povjerovali kada bih vam rekao da iza ove planine stoji vojska koja je 
krenula da vas napadne?" Odgovoriše mu: ,,Da, vjerovali bismo ti! Ti si 
uvijek govorio samo istinu. Nikada te nismo zatekli u laži!..." 

Nakon toga Resulullah pobroja imena svih prisutnih plemena 
govoreći: ,,O sinovi Hašimovi! O sinovi Abdu-1 Menafovi! O sinovi Abdul- 
Muttalibovi!... Ja sam došao da vas obavijestim o žestokoj kazni koja će vas 
sigurno snaći. Uzvišeni Allah mi je naredio da najbližu rodbinu opomenem 
ahiretskom kaznom. Pozivam vas da prihvatite iman izgovarajući: La ilahe 
illallahu vahdehu la šerike leh (Allah je jedan, nema Boga osim njega). I ja 
sam Njegov rob i Poslanik. Ako u to povjerujete, ući ćete u Džennet. Dok ne 
izgovorite La ilahe illallah, niti vam mogu pomoći na ovome svijetu, niti od 
mene možete imeti kakve koristi na ahiretu." Među prisutnima ponovo bijaše 
i Ebu Leheb koji reče: ,,Zar si nas zbog toga okupio?" i baci jedan kamen 
prema Resulullahu. Ostali nisu reagovali poput njega. Nakon kratkog 
međusobnog razgovora se raziđoše."' 


Kada bi mi u desnu ruku dali Sunce... 


Poslije ovog poziva Resulullah je o Islamu govorio svakome koga bi 
sreo. Saopštavao im je da se istinski spas može postići ukoliko se suprotstavi 
nefsu (prohtjevima), udalji od nasilja, nepravde i svake druge vrste Zla i 
povjeruje u Uzvišenog Allaha. Oni koji su se pokoravali svojim prohtjevima, 
gazili slabije i pretjerivali u oholosti, redom su mu se suprotstavljali. Uvidjeli 
su da će svim tim njihovim porocima doći kraj, te su zanijekali 
Resulullahove, alejhisselam, riječi. Postali su neprijatelji i njemu i 
vjernicima. 

Mušrici su ih isprva ismijavali a potom su odlučili pojačati pritisak i 
mučenja. Željeli su natjerati mu'mine da odustanu i ugase svjetlo Islama. Na 
njihovom čelu su bili; Ebu Džehl, Utbe, Šejbe, Ebu Leheb, Ukbe bin Ebi 
Mu'ajt, As bin Vail, Esved bin Muttalib, Esved bin Abdi Jagves, Velid bin 
Mugire... 

Jednog dana Ebu Talibu dođoše Utbe, Šejbe i Ebu Džehl sa 
prijedlogom: ,,Ti si naš velikan. Uvijek smo te poštovali i priznavali. Sada 
tvoj bratić poziva u novu vjeru. Vrijeđa naše kipove i optužuje nas da smo 
kafiri. Posavjetuj ga. Odgovori ga od toga. Ako ne odustane, mi znamo kako 
da ga odgovorimo."' Ebu Talib ih je smirio i o tome nije govorio Resulullahu, 
kako ga ne bi žalostio. Mušrici se, nakon nekog vremena, ponovo okupiše i 
dođoše Ebu Talibu; ,,Već smo ti došli i saopštili stanje. Nisi nas poslušao. On 
nastavlja sa ružnim govorom o našim kipovima. Više nemamo strpljenja. Sa 
obojicom vas ćemo se boriti do posljednje kapi krvi. Ili će on nestati iz 
Mekke, ili mi." Ebu Talib ih je pokušao umiriti ali oni ne odustaše. 


3! {bn Ishak, es-Stfre, s, 188-191; ibn Sa'd, et-Tabakat, I, 133; ibn Kestr, el- 
Bidaje, III, 38-41. 

Ebu Talib nije želio da povrijedi Resulullaha, ali isto tako nije želio 
ni da među njegovim narodom izbiju sukobi. Otišao je Poslanku, 
alejhisselam, i rekao mu: ,Muhammede! Cijeli narod se okupio u 
neprijateljstvu prema tebi, i došli su da se žale. Međurodbinski sukobi nisu 
dobri. Oni žele da za njih ne tvrdiš da su kafiri i da ih ne optužuješ da su na 
krivome putu." Na to Habib-i ekrem reče: ,,Amidža moj! Znaj da, kada bi mi 
u desnu ruku stavili Sunce a u lijevu Mjesec (šta god da mi obećaju) ja 
nikada neću odustati od ove vjere i njenog širenja i objavljivanja. Ili će 
Uzvišeni Allah ovu vjeru proširiti na cijeli dunjaluk, pa ću tako ispuniti svoju 
misiju, ili ću na tom putu dati svoj život!" Tada je ustao na noge a mubarek 
oči su mu bile pune suza. 

Ebu Talib uvidi da je rastužio Resulullaha, pa se pokaja zbog svojih 
riječi, zagrli ga i reče: ,,Bratiću moj! Nastavi na svome putu i radi šta želiš. 
Dok sam ja živ, štitit ću te! "2 

Kada je deset vodećih mušrika shvatilo da, Resulullaha, Ebu Talib 
uzima pod svoju zaštitu, uzeše uza se i Umaru bin Velida i ponovo odoše do 
Ebu Taliba sa sljedećim prijedlogom: ,,O Ebu Talibe! Ti znaš da je Umare 
najljepši, najjači i najučtiviji mladić u Mekki! On je ujedno i dobar pjesnik. 
Uzmi ga sebi, neka ti pomaže u tvojim poslovima, a daj nam Muhammeda da 
ga ubijemo. Dajemo ti čovjeka za čovjeka. Šta još možeš poželjeti!" Ove 
riječi razbijesniše Ebu Taliba pa im reče: ,,Prvo mi dajte svoje sinove da ih 
poubijam, pa ću ja vama dati svoga bratića." Oni shvatiše šta im se govori i 
prigovoriše: ,,Ali naša djeca ne govore ono što govori Muhammed..." Ebu 
Talib im ponovo reče: ,Kunem vam se da je moj bratić bolji od sve vaše 
djece. Vi tražite da ja hranim vašu djecu a da vam dam svoju dušu da ga 
ubijete! Čak ni deva ne voli i ne poželi nikoga osim svog mladunčeta. To što 
pričate je daleko od pameti. Sada ste prelili čašu. Ko god je neprijatelj mome 
Muhammedu, neprijatelj je i meni. Neka to znate, pa činite što god 
možete." Mušrici su nezadovoljni ustali i napustili kuću. Ebu Talib je 
odmah okupio Hašimove i Abdul-Muttalibove sinove, objasnio im u kakvoj 
se situaciji nalaze te ih ubijedio da pomognu Muhammedu, sallallahu alejhi 
ve sellem. Odlučili su da slome ruke koje se dignu protiv Muhammeda, 
alejhisselam. Saglasili su se da, u vezi ovoga, budu jedinstveni protiv 
mušrika. Jedino Ebu Leheb nije pristao na to. Ebu Talib im reče: ,,O junaci! 
Sutra svi zadijte mačeve za pas i pođite sa mnom." Sljedećeg dana Ebu Talib 
ode do Resulullahove kuće i svi zajedno odoše do harem-i šerifa. Tu stadoše 
naspram mušrika, a Ebu Talib im se obrati riječima: ,,O Kurejšije! Čuo sam 
da ste odlučili da ubijete moga bratića. Znate li da ovi mladići iza mene imaju 
mačeve i da sa nestrpljenjem čekaju moj znak da krenu na vas? Kunem se da, 
ako ubijete Muhammeda, niko od vas neće ostati živ!.." Potom poče 
recitovati stihove koji hvale Muhammeda, alejhisselam. Prisutni mušrici, sa 
Ebu Džehlom na čelu, se raziđoše. 


92 fbn Ishak, es-Stre, s, 135. 
3 {bn Sa'd, et-Tabakat, I, 134-135. 


52 


Mulke, patnja i nasilje 


Glavešine mušrika su sada vrijeđale Resulullaha, kada bi ga zatekli 
samoga, pa čak 1 fizički nasrtali na njega. Nisu ni ashabe štedjeli patnji. 
Jednog dana vođe Kurejšija su sjedile kod Ka'be. Počeli su pričati o Resul-i 
ekremu pa rekoše: ,,Nismo trpili nikoga kao što trpimo njega. Govori nam da 
smo bezbožnici, ocrnjuje naše bogove i ružno govori o našoj Vjeri, 
razjedinjuje nas a mi ga i dalje trpimo.' U tim trenucima Habib-i ekrem dođe 
da posjeti Ka'bu. Poljubi Hadžeru-1 esved i poče tavaf oko Kabe. Kada je 
prolazio pored njih, mušrici ga izvrijeđaše na razne načine. Iako ga je to 
pogađalo, nije im uzvraćao, nastavio sa tavafom. Kada je treći put prolazio 
pored njih reče: ,,O Kurejšije! Slušajte me. Kunem se Allahom u čijoj je ruci 
moja duša, da sam obaviješten da će vas snaći propast..." Mušrici se zalediše 
ne znajući šta da rade. Niko nije progovarao ni riječi osim Ebu Džehla, koji 
priđe Resulullahu 1 reče: ,,O Ebu 1 Kasime! Ti nisi stranac. Nemoj se 
obazirati na naše postupke već nastavi sa svojim ibadetom. Ti nisi tolika 
neznalica da slijediš nas." Nakon toga Muhammed, alejhisselam, ode sa tog 
mjesta. 

Sljedećeg dana mušrici se okupiše na istom mjestu i ponovo počeše 
vrijeđati Resulullaha. U trenutku dolaska Resul-i ekrema, mušrici odmah 
napadoše na njega a najbezobzirniji među njima bi Ukbe bin Mu'ajt, koji 
Resulullaha uhvati za jaku i toliko je stegnu da Poslanik više nije mogao 
uzeti zraka. Kada Ebu Bekr prođe pored njih reče im: ,,Zar ćete ubiti nekoga 
ko govori: ,,Moj Bog je Allah." Donio vam je ajete od Gospodara svih 
svjetova..." potom stade između njih. Mušrici tada ostaviše Poslanika a 
napadoše na Ebu Bekra. Utbe bin Rebia ga udari nekoliko puta obućom po 
licu, nakon čega ga obli krv. Bijaše u neprepoznatljivom stanju. Da 
pripadnici plemena Tejjim nisu uskočili da ih rastave, usmrtio bi ga. Prisutni 
sugrađani iz Ebu Bekrovog plemena, staviše ga u jedan čaršaf i odnesoše 
kući. Potom se vratiše do Ka'be i rekoše: ,,Ako Ebu Bekr umre, kunemo se da 
ćemo ubiti Utbu.'" Nakon toga se ponovo vratiše Ebu Bekru. 

Hazreti Ebu Bekr nije mogao doći do svijesti dugo vremena iako su 
se i njegov otac i Beni Tejmije trudili da ga osvijeste. Probudio se tek pred 
večer. Čim je otvorio oči reče: ,Gdje je Resulullah? I njega su napali i 
vrijeđali! Njegovoj majci Ummu-l Hajr rekoše: ,,Pitaj ga hoće li nešto da 
jede ili pije?" Ebu Bekr niti je šta htio jesti niti piti. Kada se prisutni raziđoše, 
majka ga upita šta će da pojede i popije. On otvori svoje mubarek oči i reče: 
,Gdje je Resulullah? Šta radi?" Majka mu odgovori: ,,Kunem se Allahom da 
ne znam ništa o tvome prijatelju." Ebu Bekr joj reče: ,,Odi do Hattabove kćeri 
Ummu Džemil i pitaj je za Resulullaha!" 

Ummu Džemil je bila hazreti Omerova sestra, koja je već primila 
Islam. Ummu-l hajr ode do nje i upita je: ,Moj sin Ebu Bekr pita za 
Muhammeda, alejhisselam! U kakvom je stanju?" Ummi Džemil: ,Ja ne 
znam ništa ni o Muhammedu, alejhisselam, niti o Ebu Bekru. Hajmo zajedno 
za ih potražimo!'' Krenuše zajedno i stigoše do Ebu Bekra. Kada je Ummu 
Džemil vidjela Ebu Bekra u tako teškom stanju, ne uspjede suzdržati suze te 

zaplaka: ,,Narod koji ti je to uradio je sigurno obijestan. Molim Allaha da im 
vrati za ono što su radili." Hazreti Ebu Bekr upita Ummi Džemil šta radi 
Resulullah i kako je. Ona ga upozori da je tu njegova majka i da će čuti ono 
što ona kaže. Na to joj hazreti Ebu Bekr reče: ,Od nje nećeš imati nikakvu 
štetu i neće odati tvoju tajnu." Tada Ummi Džemil reče: ,,Živ je i dobro je." 
Kada je Ebu Bekr upita gdje se sada nalazi ona reče; ,,U kući Erkama." — 
, Tako mi Allaha, niti ću šta jesti niti piti dok ne vidim Resulullaha"', reče 
hazreti Ebu Bekr. Majka ga tada utješi: ,,Sačekaj dok svi ne utonu u san." 
Kada su ostali pospali, Ebu Bekr se polahko izvuče iz postelje i naslanjajući 
se na majku i Ummi Džemil dođe do Resulullaha. Zagrli ga i poljubi. Zagrli i 
ostalu braću muslimane. Resulullaha duboko rastuži kada vidje Ebu Bekra u 
takvom stanju. Hazreti Ebu Bekr mu reče: ,,Neka su ti moji roditelji kurban, 
ja Resulallah! Ništa mi nije žao, osim što me je onaj grubijan tako istukao da 
mi je lice neprepoznatljivo. Pored mene je moja majka Selma. Molim te da za 
nju učiniš dovu. Možda je Uzvišeni Allah, tvojim hurmetom, spasi 
džehennemske vatre. Na to je Resulullah učinio dovu Uzvišenom Allahu da 
uputi Selmu. Njegova dova je primljena tako da je i Ummu-l hajr prihvatila 
Islam i bila počašćena da bude jedna od prvih muslimanki. 

Resulullahova, alejhisselam, kuća je bila između kuća dvojice 
obijesnih mušrika, Ebu Leheba i Ukbe bin Mu'ajta. Oni su se trudili da 
iskoriste svaku priliku da napakoste Poslaniku, alejhisselam. Čak bi po noći 
unutrice životinjskih leševa ostavljali pred Resulullahovim kućnim pragom. 
Njegov amidža Ebu Leheb se nije zadovoljavao time već bi iz kuće njegova 
susjeda Adija bacao kamenje na njega. Ni njegova žena Ummu Džemil nije 
bila ništa bolja od njega pa bi bacala trnje na put kojim bi Resulullah 
prolazio, kako bi nagazio na njega svojim mubarek nogama. Jednog dana, 
kada je Ebu Džehl donio izmet pred Poslanikova vrata, ugledao ga je hazreti 
Hamza. Potrčao je i istresao na glavu Ebu Leheba svu prljavštinu koju je 
donio. 

Zbog uznemiravanja koje su priređivali Poslaniku, alejhisselam, u 
vezi Ebu Leheba i njegove žene objavljena je sura Leheb: ,,Neka propadne 
Ebu Leheb, i propao je...!" 

Kada je Ummi Džemil čula da je objavljena sura o njima, ode da 
potraži Resulullaha, alejhisselam. Rekoše joj da je kod Ka'be, uze u ruku 
veliki kamen i zaputi se tamo. Resulullah je u tim trenucima bio u društvu 
Ebu Bekra, koji ugleda kamen u njenoj ruci pa reče: ,Ja Resulallah! Dolazi 
Ummi Džemil. Ona je izuzetno zla žena i bojim se da ti ne naudi. Kada bi se 
ti htio pomjeriti negdje u prikrajak, da ti ne naudi!'! Resulullah mu odgovori: 
,,Ona mene ne vidi!" Ummi Džemil stade pred Ebu Bekra i reče mu: ,,Brzo 
mi reci gdje ti je prijatelj! Čula sam da je ocrnio mene i moga muža. Ako je 
on pjesnik i ja i moj muž smo pjesnici. Zato mu ja sada odgovaram. Mi mu se 
suprostavljamo, ne priznajemo njegovo poslanstvo i ne sviđa nam se njegova 
vjera. Kunem se, da ga vidim, gađala bih ga ovim kamenom u glavu..." 
Hazreti Ebu Bekr joj reče: ,,Moj prijatelj nije pjesnik i nije vas ocrnio.'" Tada 
Ummi Džemil ode a hazreti Ebu Bekr se okrenu Resulullahu: ,Ja Resulallah! 


54 


Zar te nije vidjela?" "Nije me vidjela. Allah je njene oči učinio takvim da 
me više ne može vidjeti", reče Muhammed, alejhisselam." 

Resulullahove dvije kćeri su bile zaručene za dvojicu sinova Ebu 
Leheba: hazreti Ummi Kulsum za Utejbu, a hazreti Rukajja za drugog sina 
Utbu. Kada je objavljena sura Leheb, Džehennemlija Ebu Leheb, kao i ostali 
prvaci Mekke rekoše Utbi i Utejbi: ,,Vi ste uzeli njegove kćeri i time ga 
rasteretili. Razvedite se od njih, neka mu bude još teže. Zauzvrat recite koju 
kćer Kurejšija želite. Oni na to pristadoše i razvedoše se od njih. Utejbe je 
otišao i dalje, pa se pojavio pred Resulullahom, alejhisselam, i rekao mu: ,,O 
Muhammede! Ja ne priznajem ni tebe ni tvoju vjeru. Puštam tvoju kćer. Od 
sada niti ti mene poznaješ niti ja tebe! Nemoj mi dolaziti a neću ni ja dolaziti 
tebi!'{ Potom napade na hazreti Poslanika i povuče ga za jaku. Podera mu 
košulju i izvrijeđa ga. Na to Muhammed, alejhisselam, učini dovu: ,,Ja Rabbi! 
Pošalji mu jednog od tvojih čudovišta !'! Kada Utejbe ispriča Ebu Lehebu šta 
se desilo, on reče: , Bojim se da Muhammedova kletva ne stigne Utejbu." 

Nakon nekoliko dana Ebu Leheb posla sina Utejbu na put za Šam. 
Karavana zastade u mjestu zvanom Zerka kako bi tu zanoćila a jedan lav se 
odmah poče vrzmati oko njih. Čim je to Utejbe vidio reče: , Teško meni! 
Kunem se da je Muhammedova kletva primljena! Ovaj lav će me živog 
pojesti. On je moj ubica bez obzira što je sada u Mekki!'' Lav se malo zatim 
izgubi. Utejbu ostali putnici staviše da spava na visokom mjestu radi 
sigurnosti. Lav ponovo dođe po noći. Pomirisa sve članove karavane i dođe 
do Utejbe. Odmah skoči na njega i raspori mu stomak. Uhvati ga za glavu 
svojim oštrim zubima i skonča njegov život na strašan način. Dok je 
izdisao,Utejbe reče: ,,Zar vam nisam rekao da Muhammed uvijek govori 
istinu?" Tako umrije vrišteći i zapomagajući. Kada Ebu Leheb ču kako mu je 
sin skončao, reče: ,,Zar vam nisam rekao da se plašim Muhammedove dove 
za njega", te poče plakati."? 

Resulullah, sallallahu alejhi ve sellem, je nastavio pozivati ljude ka 
vječnoj sreći 1 vjerovanju u Allahovu jednoću i trudio se da ih izbavi iz 
džehennemske vatre. Mušrici su nastavljali sa obožavanjem kipova govoreći: 
,Ovo je vjera naših očeva!" Poslanik, alejhisselam, ih je pozivao na častan 
život 1 postizanje najvećih stepena koje čovjek može doseći, no oni su i dalje 
ustrajavali u svome inatu. Ebu Leheb je bio na čelu tlačitelja i mrzitelja 
muslimana. Stalno je pratio Resulullaha i odgovorao ljude od njegovog 
poziva, pokušavao je da unese sumnju i smutnju među njih. Resul-i ekrem je 
na mjestima gdje su se ljudi okupljali govorio: ,,O ljudi! Izgovorite La ilahe 
illallah i budite spašeni!", a on bi odmah išao Za njim i govorio: ,,O ljudi! 
Ovo je moj bratić. Nipošto ga ne slušajte i držite se dalje od njega!" 

Muhammed, alejhisselam, je jednoga dana obavljao namaz kod 
Ka'be-i šerifa kada mu dođe grupa od sedam mušrika; Ebu Džehl, Šejbe ibn 


34 {bn Asakir, Tarihu Dimašk, LXVII, 173; Hejsemi, Medžmau 'z-Zevđid, VII, 
53. 
5 {bn Asakir, Tarihu Dimašk, XXXVIII, 301. 

Rebia, Utbe bin Rebia, Ukbe bin Ebi Mu'ajt i drugi, koji sjedoše blizu 
Resulullaha. Ebu Džehl u blizini ugleda unutricu deve koja je žrtvovana dan 
ranije, pa upita prisutne: ,,Ko će od vas uzeti ovu unutricu i staviti je između 
Muhammedovih ramena kada on bude na sedždi?" Najgori među njima, 
najnepravedniji i najpokvareniji, Ukbe bin Ebi Mu'ajt, reče: ,,Ja ću to uraditi." 
Ustade i svu prljavštinu iz unutrice deve stavi na Resulullahova ramena, dok 
je on bio na sedždi. Mušrici se nad tim prizorom počeše glasno smijati. 
Resulullah, sallallahu alejhi ve sellem, produži sa sedždom, držeći 1 dalje 
svoju glavu na sedždi. To vidje ashab Abdullah bin Mes'ud koji slučaj 
prenosi sljedećim riječima: ,,Kada sam vidio Resulullaha u takvom stanju, 
krv mi je udarila u glavu. No, nisam imao pleme koje bi me moglo štititi od 
mušrika. Bio sam slabašan, bez igdje ikoga. U tim trenucima nisam smogao 
snage čak ni da govorim. Stajao sam na nogama i čekao, posmatrajući 
Resulullaha, gotovo uplakan. Da sam imao nekoga ko bi me mogao štititi od 
mušrika, skinuo bi je sa Resulullahovih ramena. Dok sam ja čekao, 
obavijestili su o tome njegovu kćerku hazreti Fatimu. Fatima je tada bila još 
mala ali odmah dotrča i skide tu prljavštinu sa njegovih ramena. Kada je 
Resulullah završio sa namazom, prouči tri puta sljedeću dovu, kao da se ništa 
nije desilo: ,,Allahu moj! Ovu grupu Kurejšija ostavljam Tebi! Allahu! Ebu 
Džehla Amra bin Hišama ostavljam Tebi! Allahu! Ukbe bin Rebiu ostavljam 
Tebi! Allahu! Šujbe bin Rebiu ostavljam tebi! Allahu! Ukbe bin Mu'ajta 
ostavljam Tebi! Allahu! Umejje bin Halefa ostavljam Tebi! Allahu! Velida 
bin Utbu ostavljam Tebi! Allahu! Umare bin Velida ostavljam Tebi!" Kada 
su mušrici čuli ovu kletvu, prestali su se smijati i obuzeo ih je strah. Vjerovali 
su da se dova koja je upućena kod Bejtullaha prima. Resulullah, alejhisselam, 
se okrenu Ebu Džehlu: ,,Tako mi Allaha, ili ćeš se okaniti ovoga ili će te 
zadesiti strašna nesreća!" Svi koje je Poslanik, alejhisselam, pobrojao su 
ubijeni u bici na Bedru i njihova usmrdjela tijela su bačena u jedan jarak." 

Jednog dana Ebu Džehl reče mušricima koji su bili okupljeni oko 
Bejtullaha: ,,O Kurejšije! I sami vidite da Muhammed ne odustaje od 
ponižavanja naših kipova i ugonjenja nas i naše vjere u laž. Kunem se, pred 
vama, da ću sutra donijeti ogroman kamen i kada na sedždi bude obavljao 
namaz, baciti ga njemu na glavu. Nakon toga, ako želite, zaštitite me od 
Abdul-Muttaliba, a ako ne želite, nemojte! Nakon što ga ubijem, neka sa 
mene njegova rodbina čini šta želi...!'! Prisutni mušrici rekoše: ,,Kunemo se 
da ćemo te štititi i da te nikome nećemo prepustiti. Tvoje je samo da ga 
ubiješ!" 

Ujutro je Ebu Džehl došao do Ka'be sa ogromnim kamenom U ruci. 
Sjede kod mušrika i poče čekati. Resulullah, sallallahu alejhi ve sellem, kao i 
uvijek, dođe i poče obavljati namaz. Ebu Džehl ponese kamen i pođe prema 
Resul-i ekremu da mu naudi. Svi mušrici su uzbuđeno posmatrali šta će se 
desiti. Kada se Ebu Džehl približio Resulullahu, počeo je da drhti. Kamen mu 
ispade iz ruku i pretvori se u prah. On se prestraši i vrati odakle je i došao. 
Mučšrici izbezumljeni priđoše Ebu Džehlu 1 upitaše ga: ,O Amre bin Hišam! 
Šta se desilo?" On im odgovori: ,,Kada sam podigao kamen da bacim na 

njega, preda mnom se pojavi ogromna deva. Kunem se da u životu nisam 
vidio tako veliku devu, da ima tako oštre zube i da je tako razuzdana. Da sam 
se još malo približio sigurno bi me ubila!$ 

Ebu Džehl ponovo jednog dana okupi mušrike i upita ih: ,,Da li 
Abdullahov jetim ovdje obavlja namaz i spušta čelo na sedždu?", -"Da", 
rekoše oni. Ebu Džehl, koji je i očekivao ovakav odgovor, reče: ,,Ako ga 
vidim, nagazit ću mu glavu nogama!" Resulullah jednoga dana stade na 
namaz kod Kabe, kada dođoše Ebu Džehl i njegovi prijatelji. On odmah 
krenu prema Resulullahu. Pošto mu priđe jako blizu, poče brisati Znoj sa lica 
i brzo poče trčati u suprotnom pravcu. Mušrici ga upitaše šta mu je bilo, a on 
reče: ,Između nas se pojavila rupa ispunjena vatrom. Kad sam vidio da nešto 
ide prema meni, uplaših se i počeh bježati." 

Nekoliko mušrika, među kojima Velid bin Mugire, Ebu Džehl, Amr 
bin Hišam, Esved bin Muttalib, Umejje bin Halef, Esved bin Abdijegas, As 
bin Vail 1 Haris bin Kajs, bi ismijavali Resulullaha, kad god bi ga vidjeli: ,,I 
ovaj misli da je poslanik i da mu dolazi Džibril!" Jednog dana kada su ga oni 
tako ismijavali, dođe mu Džibril, alejhisselam, i donese mu nekoliko ajeta iz 
Kur'an-i Kerima: "Poslanicima su se i prije tebe rugali, pa je one koji su im se 
rugali stiglo baš ono čemu su se rugali.?9 - ,Mi ćemo te osloboditi onih koji 
se rugaju, koji pored Allah drugog boga uzimaju; i znaće oni! Mi dobro 
znamo da ti je teško u duši zbog onoga što oni govore!'"" 

Dok je Resul-i ekrem jednoga dana činio tavaf oko Kabe, dođe mu 
Džibril-i Emin i reče: "Meni je naređeno da se pobrinem za njih!'{ Nedugo 
nakon toga pored njih prođe Velid bin Mugire. Džibril, alejhisselam, ga 
upita: "Kakav je ovaj što prolazi?" Resulullah mu reče: "On je jedan od 
najgorih Allahovih robova!" Džibril, alejhisselam, pokaza prema Velidovoj 
nozi i reče: "Njegov slučaj je riješen." Nedugo zatim prođe As bin Vail. Kada 
i za njega upita i dobi isti odgovor, pokaza prema njegovom stomaku i reče: 
I on je svoje dobio!'' Kada je prošao Esved bin Muttalib pokaza na njegovo 
oko a Abdijegusu pokaza na njegovu glavu. Potom prođe Haris bin Kajs, a 
Džibril pokaza i na njegovu glavu te reče: "Ja Muhammed! Uzvišeni Allah te 
je spasio njihova zla. Uskoro će svakoga od njih zadesiti nedaća." 

As bin Vail je uskoro nagazio na trn. Koliko god da su ga liječili, 
ništa mu nije pomoglo da ozdravi. Napokon mu je noga natekla poput 
devinog vrata i umro je uzvikujući: ,Muhammedov Bog me je ubio!" Esved 
bin Muttalib je oslijepio. Džibril, alejhisselam, je njegovom glavom udario u 
drvo i smrskao je. Dok je Esved bin Abdijegus bio na mjestu Bad-i Semum, 
tijelo mu je poplavilo. Kada je došao kući nisu ga prepoznali, te su ga 
otjerali. Umro je udarajući glavom o zid ispred kućnog ulaza, zbog 
izbezumljenosti. Haris bin Kajs je pojeo slanu ribu nakon čega mu je 
temperatura tijela u trenu skočila. Koliko god da je pio vode, to nije bilo 
dovoljno, pa je na kraju umro. Velidu bin Mugiri se u nogu zario komad 

željeza. Umro je od krvarenja uzvikujući: ,,Ubio me je Muhammedov Allah! 
Na taj način je svaki od njih kažnjen po zasluzi. Osim toga, ajetom je 
objavljeno da će mušrici vječno boraviti u Džehennemu. 

Resul-i ekrem je jednog dana sreo Ebu 1 Asa. Nakon što je 
Resulullah otišao, Hakem ga je ismijavao iza leđa, poigravajući se licem i 
ustima. Resulullah je to svojom nadnaravnošću vidio i zamolio Allaha da 
ostane takav. Istog trena, tijelo mu je obuzela drhtavica i ostao je u tom stanju 
do kraja života. 


Patnje ashab-i kirama 


Mušrici nisu ezijetili samo Resulullaha, alejhisselam. I njegovi 
plemeniti ashabi su maltretirani. Među njima su posebno birali siromašne, 
koji nisu imali zaštite mučivši ih na svirep način. Jedan od njih je bio Bilal-i 
Habeši. Hazreti Bilal je bio rob mušrika po imenu Umejje bin Halef a Islam 
je primio posredstvom hazreti Ebu Bekra. Umejje je od dvanaest robova 
koliko ih je posjedovao, najviše volio Bilala te ga je postavio za čuvara 
hrama. Kada je hazreti Bilal postao musliman, poobarao je sve kipove koji su 
se nalazili u hramu. Čim je Umejje saznao za to, obuzeo ga je strašan bijes. 
Odmah ga je pozvao sebi: ,,Je li istina da si postao musliman i da padaš na tle 
pred Muhammedovim Bogom?" Hazreti Bilal mu odgovori: "Da! Klanjam se 
Uzvišenom Allahu!!! Čim je to Bilal izgovorio, Umejje je počeo sa 
mučenjima. Zavezao bi ga za zemlju tačno u podne, kada sunce najžešće 
grije, i na njegovo golo tijelo stavljao vrelo kamenje. Nakon što bi stavio 
kamenje, rekao bi mu: "Odustani od Islama!... Prihvati Lata i Uzza-a Za svoje 
bogove!" No, hazreti Bilal je hrabro izgovarao: "Nema Boga osim Allaha! 
Nema Boga osim Allaha!" 

Ta Bilalova ustrajnost još više razbijesni Umejja te stade vući 
njegovo tijelo po trnju. Hazreti Bilal se ponovo nije obazirao na krv koja je 
tekla sa svih strana njegova tijela već je govorio: "Allahu! Ja sam zadovoljan 
s onim što mi Ti daš!" 

Hazreti Bilal je svoje stanje opisao ovako: "Umejje bi me mučio i 
danju i noću. Jednog vrelog dana me je, po običaju, ponovo počeo mučiti. 
Govorio je: 'Pokori se našim kipovima! Zaniječi Muhammedovog Allaha !' Ja 
sam mu samo odgovarao riječima: Nema Boga osim Allaha! Tog dana stavi 
na mene ogroman kamen. U istom trenu sam izgubio svijest. Kada sam došao 
sebi vidio sam da kamenja više nema, a da je sunce zaklonio jedan oblak. 
Tada se zahvalih Allahu i rekoh: O Bilale! Kako je lijepo sve što je od 
Allaha!" 

Umejje bin Halef ponovo jednog dana krenu da muči hazreti Bilala. 
Svukao je sa njega sve osim veša i položio ga na vreli pustinjski pijesak 
stavivši ponovo na njega vrelo kamenje. Okupili su se i drugi mušrici i uz 
uvrede počeli da mu prijete: "Ako se ne odrekneš Islama, ubit ćemo te!" 
Hazreti Bilal je na ove neizdržive patnje odgovarao samo: "Allah je jedan!" 
U tim trenucima prođe Resulullah, sallallahu alejhi ve sellem. Rastuži se 

kada vidje u kakvom je stanju hazreti Bilal i reče: "Spasit će te izgovaranje 
Allahovog, dželle šanuhu, imena!" 

Kada se vratio kući, ubrzo mu dođe hazreti Ebu Bekr. Resulullah mu 
ispriča šta se dešava sa Bilalom i reče da je zbog toga žalostan. Hazreti Ebu 
Bekr smjesta ode do mušrika i reče im: "Šta ćete dobiti time što ovako 
postupate s njim? Prodajte ga meni!" "Ne bismo ti ga prodali ni za ogromno 
blago! Jedino bismo ga zamijenili za tvoga roba Amira!"', odgovoriše oni. 
Amir je radio za Ebu Bekra i donosio mu velike novce. Pored ličnog imetka 
imao je deset hiljada zlatnika. Bio je pomoćnik hazreti Ebu Bekra i vodio je 
sve njegove poslove. No, bio je kafir i bio je uporan u tome. Hazreti Ebu 
Bekr reče: "Dajem vam Amira sa svim njegovim novcem u zamjenu za 
Bilala! Umejje bin Halef 1 ostali mušrici se obradovaše i rekoše: "Prevarili 
smo Ebu Bekra!" 

Hazreti Ebu Bekr odmah podiže kamenje sa hazreti Bilala i pomože 
mu da ustane. Zbog svih mučenja kojima je bio podvrgnut, Bilal je izgledao 
oslabljelo. Hazreti Ebu Bekr ga uze ze ruku i odvede direktno Resulullahu! 
Ja Resulallah! U ime Allaha, danas oslobađam Bilala!'! Resulullah se silno 
obradova i učini brojne dove za Ebu Bekra. U tim trenucima Džibril, 
alejhisselam, donese 17. i 18. ajet sure Lejl, u kojem je Uzvišeni Allah 
obradovao Ebu Bekra i udaljio Džehennem od njega: "A od nje će daleko biti 
onaj koji se bude Allaha bojao, onaj koji bude dio imetka svoga udjeljivao, 
da bi se očistio." 

Jedan od ashaba, koji je mučen da bi se odrekli din-i islama je i 
Habbab bin Eret. I on je bio sam, bez igdje ikoga i bio je rob mušrikinje po 
imenu Ummul Emmar. Pošto nije imao porodice koja bi ga štitila, mušrici bi 
se okupili, skinuli sa njega odjeću a zatim po njegovom tijelu vukli trnje. 
Ponekad bi na njegovo golo tijelo stavljali vrelo željezo i ostavljali da u tom 
stanju bude na vrelom suncu. Pritiskali bi na njegovo tijelo veliko kamenje 
govoreći mu: ,,Odustani od te vjere! Pokori se Latu i Uzzau!" I Habbab je bio 
ustrajan u svojoj vjeri pa je govorio: "La ilahe illallah Muhammedun 
resulullah!' 

Mušrici se jednog dana okupiše i zapališe vatru na trgu. Skinuše 
odjeću sa hazreti Habbaba 1 staviše na vatru. Imao je izbor ili da odustane od 
svoje vjere ili da bude spaljen. Hazreti Habbab, stavljen prsima prema vatri 
prouči dovu: ,,Allahu! Ti poznaješ moje stanje 1 vidiš šta mi se dešava. Ojačaj 
iman u mome srcu i podari mi veliko strpljenje." Jedan od mušrika tada stade 
svojom nogom na hazreti Habbabova leđa, no nisu znali da Uzvišeni Allah 
čuva svoje iskrene robove. 

Kada su hazreti Habbaba upitali o tom događaju, on pokaza 
opekotine na prsima i reče: Zapalili su vatru i potom me stavili na nju. Ipak, 
tu vatru je ugasilo moje tijelo." 

Dok su se iživljavali nad hazreti Habbabom, njegova vlasnica 
Ummu Emmara bi stavljala željezo u vatru a zatim njime pritiskala hazreti 
Habbabovu glavu kako bi ga natjerala da odustane od svoga ubjeđenja. On je 
odolijevao svim ovim iskušenjima i mučenjima radi svoje vjere i nije 

popustio pred njihovom torturom. Jednog dana hazreti Habbab izađe pred 
Resulullaha i reče mu: "Ja Resulallah! Mušrici me bacaju na vatru gdje god 
stignu. U kući me vlasnica muči prislanjajući na moju glavu vrelo željezo. 
Molim te da učiniš dovu za mene!'{ Potom mu pokaza opekotine na prsima i 
glavi. Rasulullahu bi žao zbog stanja u kome je hazreti Habbab bio i muka 
koje je radi din-i imana morao podnositi, pa uputi dovu Gospodaru: "Ja 
Allah! Pomozi Habbahu!'! Uzvišeni Allah istoga trena primi Poslanikovu 
dovu i Ummi Emmara odjednom osjeti nesnosne bolove u glavi. Jecala bi po 
cijelu noć od strašnih bolova koji su je snašli. Kao lijek joj preporučiše da na 
glavu prisloni željezo od vatre. Na koncu pozva hazreti Habbaba i naredi da 
to on učini... Tako hazreti Habbabu bi suđeno da svojoj vlasnici uzvrati za 
sva njena mučenja... 

U prvim danima širenja Islama mušrici nisu mnogo obraćali pažnju 
na Habbaba bin Ereta. Kada su uvidjeli da se svakim danom povećava broj 
muslimana, morali su ozbiljnije pristupiti odnosu spram muslimana. Tako su 
hazreti Habbaba mučili na razne načine i stalno ga stavljali na sve gore 
muke... 

Hazreti Habbab je, bez obzira na sve, ostao postojan u svojoj vjeri i 
nije odstupio od nje niti za pedalj. No, patnje kroz koje je prolazio su u 
jednom trenutku postale nesnosne, pa je zamolio Resulullaha da spasi 
muslimane muka na koje su stavljeni. Resulullah mu odgovori držeći svoju 
mubarek ruku na njegovim leđima: ,,Među pripadnicima ummeta prije vas, 
bili su takvi ljudi da im je željeznim grabljama derana koža i meso, a oni opet 
nisu odustajali od svoje vjere. Neki su rezani testerama pa se ipak nisu 
pokolebali. Uzvišeni Allah će sigurno ovu misiju upotpuniti. Islam će učiniti 
iznad svih drugih vjera. Doći će tako vrijeme, da se osoba koja sama krene na 
konju od Šama do Hadramevta neće bojati nikoga osim Allaha, a za svoje 
ovce se neće bojati nikoga osim vukova da ih ne pojedu. A vi požurujete..." 

Hazreti Abbas je držao ogromno blago kod zakletog mušrika As bin 
Vaila. Kada mu je otišao to potražiti, ovaj mu reče: ,,Dok se ne odrekneš 
Muhammedove vjere, nećeš ništa dobiti!'! -"Tako mi Allaha!'', odgovori mu 
Habbab ,,Kao što se Resulullahu neću suprotstaviti na ovome svijetu, neću to 
učiniti ni kada ustanem iz kabura. Odustat ću od svega a neću zanijekati 
Resulullaha." Na to mu As bin Vail odgovori: ,,Zar će biti Dana proživljenja? 
Ako je tako, onda ću ja tamo imati i imetaka i djece pa ću ti tada vratiti 
tvoje!" 

Ove Asove riječi su bile povod objave ajeta sure Merjem: "Zar nisi 
vidio onoga koji u dokaze naše ne vjeruje i govori: Zacijelo će mi biti dato 
bogatstvo i djeca!" Ili je on budućnost prozreo ili je od Milostivog obećanje 
primio? Nijedno! Mi ćemo ono što on govori zapisati i patnju mu veoma 
produžiti." (Merjem 77-79.) 


Mučenja do iznemoglosti... 
Mušrici u mučenju nisu pravili razliku između muškaraca i žena. 


Zinnira je bila jedna od prvih muslimanki, koja je bila robinja bez igdje 

ikoga. Čim su mušrici saznali da je primila Islam, počeli su je mučiti. Hvatali 
bi je za vrat i davili je dok ne bi izgubila svijest, tjerajući je da se pokloni 
Latu i Uzzau. Ona je bez obzira na sve ostajala ustrajna. Posebno ju je mučio 
Ebu Džehl, pa je zbog njega Zinnira oslijepila. Ebu Džehl joj zbog toga 
jednom reče: "Jesi li vidjela? Lat i Uzza su ti oduzeli vid!" Zinnira mu tada 
odgovori: "O Ebu Džehle! Tako mi Allaha, to što govoriš nije istina! Kipovi 
Lat i Uzza, o kojima ti govoriš, nisu u stanju ništa učiniti. Uopće nisu 
obaviješteni o onima koji im se klanjaju. Moj Gospodar je sigurno moćan da 
mi vrati vid!% 

Ebu Džehl je ostao zapanjem snagom imana Zinnire. Uzvišeni Allah 
je primio Zinnirinu dovu i vratio joj vid, pa je čak vidjela i bolje nego prije. 
Bez obzira na to, Ebu Džehl i drugi mušrici ostadoše uporni u svome 
nevjerovanju. Naprotiv, rekoše: "I ovo je jedna od vradžbina tvoga poslanika! 
Zar ne vidite koliko su bez pameti oni koji ga slijede? Da je njegov put 
ispravan, mi bismo ga prvi slijedili. Znači, jedna robinja je pronašla Pravi put 
prije nas?" 

Ovo je bio povod za objavu 11. ajeta sure Ahkaf: "I govore 
nevjernici o vjernicima: Da je kakvo dobro, nas oni u tome ne bi pretekli. A 
kako pomoću njega pravi put nisu našli, sigurno će reći: Ovo je još davna 
izmišljotina." 

Dar-ul Erkam 


Resulullah, sallallahu alejhi ve sellem, je stalno tugovao zbom 
mučenja i patnji kojima su ashabi bili izloženi od strane mušrika. Bilo je 
potrebno da se nađe sigurno mjesto gdje bi se mogao podučavati 1 širiti Islam. 
Poslanik, alejhisselam, je u tu svrhu odabrao hazreti EFrkamovu kuću. Ona se 
nalazila istočno od brežuljka Safa, na visokom mjestu u jednoj uskoj ulici. Sa 
ovog mjesta se mogla s lahkoćom vidjeti Ka'ba-i Muazzama. Ulaz 1 izlaz iz 
kuće su bili jako pogodni za nadgledanje prolaznika, a osim toga hazreti 
Erkam je bio jedan od cjenjenijih ljudi u Mekki. Habib-i ekrem je u ovoj kući 
svoje ashabe podučavao vjerIslamu. Tu su dolazili Allahovi robovi koji su 
namjeravali da prihvate Islam i u njoj bivali počašćeni nurom din-i Islama i 
bereketom Resulullahovih, alejhisselam, mubarek riječi. Slušali bi Poslanika, 
alejhisselam, sa takvom pažnjom, kao da im se na glavi nalazi ptica koja će 
pobjeći ako se samo malo pomaknu. Učili su njegove mubarek riječi odmah 
napamet, ne propuštajući ništa od onoga što bi on govorio. Resulullah je 
čitave dane provodio u Erkamovoj kući odgajajući svoje ashabe. To je bilo 
prvo sklonište muslimana - ,,Daru-l1 Islam", u kome su oni bili sačuvani od 
mušričkog gonjenja. 

Ammar bin Jasir prenosi sljedeće: ,,Htio sam, nakon što vidim 
Resulullaha, otići do Daru-l1 erkama i počastiti se Islamom. Na vratima sam 
sreo hazreti Suhejba. Kada sam ga upitao šta radi ovdje, isto pitanje postavi i 
on meni. Rekoh mu: ,,Želim čuti Resulullahove mubarek riječi i postati 

musliman.'" Tad mi on reče da je i on zbog toga došao. Zajedno smo otišli do 
Resulullaha. Objasnio nam je osnove Islama i tako postasmo muslimani." 

Ammar je bio jedan od mudžahida koji nije krio da je prihvatio 
Islam. Bio je spreman na najgora mučenja kako bi sačuvao svoju vjeru. 
Jednom su ga mušrici uhvatili samog, odveli ga na mjesto Ramda, skinuli sa 
njega odjeću i opasali željezom. Tako je ostavljen na žestokom suncu da gori. 
Svaki put bi mu, pri tome, govorili: ,Odustani!... Odustani!... Pokloni se Latu 
i Uzzau i spasi se!" Hazreti Ammar je unatoč nesnošljivim mukama govorio: 
La ilahe illallah, Muhammedun resulullah!" Mušrici bi bivali još bjesniji, pa 
su mu na prsa povremeno stavljali i vrelo kamenje, a nekada bi ga gušili u 
vodi tjerajući ga da se predomisli. Jednog dana hazreti Ammar susrete 
Resulullaha, sallallahu alejhi ve sellem, i reče mu: ,Ja Resulallah! Na granici 
smo iznemoglosti zbog patnji od strane mušrika!" Tada mu se Resulullah 
smilova pa reče: ,,Strpi se o Jahzanov oče!'', a potom uputi dovu Gospodaru: 
,Ja Rabbi! Nedaj da nikoga iz Ammarove porodice dodirne Džehennemska 
vatra!" 


Prvi šehid 


Hazreti Ammarov otac Jasir, majka Sumejja 1 brat su porodično 
prihvatili Islam. Koliko su mušrici mučili hazreti Ammara, još više su na 
muke stavljali ostale članove njegove porodice. Tokom mučenja, stalno su im 
nudili da se odreknu svoje vjere i vrate kufru a kao odgovor su dobijali 
sljedeće: ,,Kada biste nam oderali kožu i na komade isjekli naše tijelo, opet 
vas ne bismo poslušali." Zatim bi izgovorili: "La ilahe  illlallah, 
Muhammedun resulullah"' Dok su tako jednoga dana na mjestu Batha ponovo 
mučili kompletnu njihovu porodicu, naiđe Resulullah, alejhisselam. Zateknuti 
prizor ga je veoma rastužio. Hazreti Jasir reče: "Ja Resulallah! Zar ćemo 
neprestano trpiti ova mučenja?" Resulullah mu na to odgovori: ,,Strpite se o 
porodico Jasera! Radujte se o Ammarova porodico! Nema sumnje da je vaša 
nagrada Džennet." 

Jednog dana mušrici su ponovo mučili hazreti Jasira vatrom. 
Resulullah dođe na to mjesto 1 reče: "O vatro! Budi hladna Ammaru kao što 
si bila hladna Ibrahimu i budi mu spas kao što si bila njemu!" Kada je 
Ammar kasnije pokazivao prsa, vidjele su se samo opekotine koje je zadobio 
prije Resulullahove dove. 

Tokom jednog mučenja, mušrici su učinili šehidima hazreti Jasira i 
njegovog sina Abdullaha. Ebu Džehl je naredio da se sveže konop za noge 
hazreti Sumejje. Taj konop je zavezao za dvije deve i potjerao ih u suprotnim 
smjerovima. Tako je raskomadao hazreti Sumejju i učinio ju šehidom. 
Resulullah i njegovi časni ashabi nisu mogli povjerovati kada su saznali na 
kakav okrutan način je Ebu Džehl, sa svojom mušričkom družinom, ubio 


% {bn Sa'd, et-Tabakat, III, 227; Hakim, el-Mustedrek, III, 449; Ibn Asakir, 

članove porodice hazreti Jasira. Ovaj događaj je bio uzrokom još jačeg 
zbližavanja ashaba."? 

Ashabi bi obavljali namaz na mjestima gdje ih niko ne bi vidio i 
tamo se molili Gospodaru svjetova. Tako su jednoga dana Sa'd bin Ebi 
Vekkas, Sa'id bin Zejd, Abdullah bin Mes'ud, Ammar bin Jasir i Habbab bin 
Eret obavljali namaz na mjestu zvanom Ebu Dub. Do tog mjesta su ih pratili 
Ahmed bin Šerik i još neki mušrici pa ih tada počeše ismijavati i 
omalovažavati. Hazreti Sa'd bin Ebi Vekkas i njegovi drugovi nisu to mogli 
izdržati te napadoše na njih. Hazreti Sa'd udari jednog mušrika u glavu 
devinom košću, koju je našao negdje u blizini, i odmah mu raskrvari glavu. 
Kafiri se prepadoše i razbježaše. Tako su muslimani po prvi put prolili krv 
mušrika. 


Prelazak na Islam Ebu Zerra el-Gifarija 


Prelasci na Islam su vršeni pojedinačno ili po dvoje, tako da se 
svjetlo Islama širilo i izvan Mekke. 

Čim su mušrici saznali da se Islam počeo širiti, počeli su tražiti 
načine kako da to spriječe. Na kraju je ova vijest stigla i do plemena beni 
Gifar. Ebu Zerr el-Gifari je za to saznao i odmah poslao brata Unejsa u 
Mekku da ispita situaciju. Unejs uskoro stiže u Mekku i priđe družini u kojoj 
je bio i Resulullah. Ostade zadivljen njim i ubrzo se vrati bratu u Medinu. 
Ebu Zerr ga upita: "Šta si vidio?" "Tako mi Allaha, vidio sam čovjeka koji 
stalno poziva u dobro i neumorno odvraća od zla", odgovori mu Unejs. — 
Dobro a šta ljudi govore o njemu?"', upita Ebu Zerr. Unejs, koji je bio jedan 
od poznatih pjesnika svoga vremena, reče mu: ,,Kažu da je pjesnik, vračar i 
sihirbaz. No, njegove riječi ne liče riječima čarobnjaka. Osim toga, njegov 
govor sam uporedio sa svim vrstama poema. Ni njima nije sličan. Ove 
jedinstvene riječi nisu ni sa čim uporedive! Kunem se Allahom, da on 
saopštava Istinu i govori Istinu. Oni koji mu ne vjeruju su na stranputici i u 
laži!" 

Ebu Zerr El-Gifari je nakon ovoga odlučio otići u Mekku te se sresti 
sa Resulullahom i primiti Islam. Sa sobom je ponio malo hrane i jedan štap i 
zaputio se prema Mekki. Kada je stigao u Mekku nikome nije govorio o 
svojim namjerama jer su mušrici sada na svakom koraku proganjali 
Resulullaha i njegove sljedbenike. Posebno su se obrušavali na siromahe i 
one koji nisu imali zaštittu. Ebu Zerr je u Mekki bio stranac. Tamo nikoga 
nije poznavao pa stoga nikoga ništa nije ni pitao. Čekao je pored Ka'be da 
naiđe Resulullah, tražeći neki znak koji bi ga uputio njemu. 

Pred večer se povukao u jedan krajičak i odlučio tu čekati. Tu ga 
ugleda hazreti Alija i pomisli da je beskućnik. Kako ga nije pitao zbog čega 
je tu, ni Ebu Zerr nije ništa govorio. Kada je jutro svanulo uputi se ka Kabi. 
Hodao je sve do večeri, ali nije ostvario svoju želju. Ponovo sjede na staro 
mjesto. U tom trenutku hazreti Alija naiđe istim putem i zatekavši ga pomisli: 


9 {bn Sa'd, et-Tabakćat, VIII, 264; Suhejli, er-Ravzul-Unf, II, 86. 

Ovaj sirotan još nije našao kuću." Tada ga povede sa sobom. Sljedeće jutro, 
on ponovo ode ka Bejtullahu. Opet ga hazreti Alija pozva, ali ga pri tome 
priupita odakle je i zbog čega je došao. Ebu Zerr mu reče: "Ako mi obećaš da 
ćeš mi reći istinu, saopštit ću ti to!'{ Hazreti Alija mu obeća da će to učiniti i 
da o tome neće drugima govoriti, pa mu Ebu Zerr reče: "Čuo sam da se ovdje 
pojavio poslanik. Došao sam da bih ga vidio i upoznao!" Hazreti Alija se 
obradova: "Na pravom si mjestu i postupio si pametno. Ja sam upravo pošao 
kod njega. Prati me u stopu. Kada ja uđem u kuću, uđi i ti zamnom. Ako 
vidim da ti neko želi nauditi na putu, ja ću se pretvarati da popravljam obuću, 
a ti tada brzo prođi pokraj mene i nastavi svojim putem!" 

Ebu Zerr el-Gifari je pratio hazreti Aliju u stopu i na kraju stigao do 
Resulullaha, alejhisselam. Nazva mu selam riječima: "Es-selamu alejkum!" 
To je prvi selam u historiji Islama, i Ebu Zerr je prvi koji je uputio pozdrav 
na taj način. Resulullah mu odgovori riječima: "Neka je Allahova milost na 
tebe!" Upita ga: "Ko si?" a on odgovori da pripada plemenu Benu Gifar. — 
Koliko dugo si već ovdje?"', upita Poslanik. "Tri dana i tri noći", odgovori 
on. "Ko te je nahranio?' "Nisam našao nikakvu hranu osim Zemzem vode. 
No, kad bih se napio Zemzema, ne bih osjećao ni gladi ni žeđi!" Resulullah 
mu reče: "Zemzem je mubarek voda. Ona gladnoga čini sitim.'" Ebu Zerr ga 
tada zamoli: "Uvedi me u Islam!" Resulullah prouči kelime-i šehadet, koji on 
ponovi za njim i tako postade musliman.'? 

Nakon primanja Islama, Ebu Zerr reče Resulullahu: ,Ja Resulallah! 
Kunem se Allahom Koji te je poslao kao Istinitog Poslanika, da ću o ovome 
otvoreno govoriti pred mušricima." Ode do Ka'be i glasno povika: "O 
Kurejšije! Ešhedu en la ilahe illallah ve ešhedu enne Muhammeden abduhu 
ve resuluhu! - Svjedočim da nema drugog Boga osim Allah i svjedočim da je 
Muhammed, alejhisselam, Allahov rob i Allahov poslanik.'"? Mušrici odmah 
napadoše na njega i raskrvariše ga udarcima, kamenjem, štapovima i kostima 
deve. Hazreti Abbas to vidje pa reče: "Pustite čovjeka! Ubit ćete ga. On 
pripada plemenu koje se nalazi na putu kojim prolaze vaše trgovačke 
karavane. Kako mislite kasnije proći tim putem?" Na taj način spasi hazreti 
Ebu Zerra od mušrika. Ebu Zerr je sijao od uzbuđenja zbog prihvatanja din-i 
Islama. Sljedećeg dana ponovo ode do Ka'be i koliko je mogao glasno povika 
kelime-i šehadet. Ponovo ga mušrici istukoše, a hazreti Abbas mu ponovo 
priteče u pomoć. 

Resulullah, sallallahu alejhi ve sellem, mu naredi da se vrati u svoje 
mejsto i tamo širi Islam. On se odazva naredbi i nastavi govoriti o Islamu 
svome plemenu. Govorio im je o ljepoti vjerovanja u Jednog Boga i 
pogubnosti klanjanja kipovima. Neki koji su ga slušali počeše se buniti. Tada 
ih plemenski vođa Haffaf ušutka i reče: ,,Stanite da vidimo šta nam ima 
ispričati." Ebu Zerr nastavi: 

, Prije nego sam postao musliman, jednoga dana sam otišao do kipa 
Nuhem i pred njega stavio posudu mlijeka. Tada viđoh kako priđe neki pas, 

popi mlijeko pred sobom i izvrši nuždu po kipu. Uvjerio sam se da kip nema 
nikakvu moć kojom bi ga spriječio u tome. Zar vam odgovara da se klanjate 
kipu po kojem i pas može vršiti nuždu? Zar to nije ludost? To je ono što vi 
činite! Svi su poobarali glave. Neko od njih reče: ,,A o čemu govori poslanik 
kojeg ti spominješ? Kako znaš da on govori istinu?" Ebu Zerr na ovo 
odgovori glasno: ,,On saopštava da je Allah jedan, da nema drugog Boga 
osim njega, da je on Stvoritelj i Vlasnik svega stvorenog... Poziva ljude da ga 
slijede u dobroti i lijepom ophođenju sa drugima. Opominje na pogubnost i 
besmislenost zakopavanja žive ženske djece i drugih nedjela, nepravdi i 
nasilju koje činite." Potom je još dugo nastavio objašnjavati propise vjere, 
nabrajajući jednu po jednu zabranu, koja je postojala među pripadnicima 
njegova plemena. Mnogi prisutni tada prihvatiše Islam a među njima i 
plemenski vođa Haffa i njegov brat Unejs."! 


Javno učenje Kur'an-i kerima u Kabi 


Ashabi su se jednog dana okupili i razgovarali među sobom; 
,Kunemo se da osim Resulullaha, alejhisselam, nema nikoga ko bi 
Kurejšijama javno mogao učiti Kur'an. Ima li neko ko bi to mogao učiniti?" 
To je čuo Abdullah bin Mes'ud koji reče: ,,Ja ću to učiniti!" Neki ashabi ga 
upozoriše: ,,Mi se bojimo, o Abdullah, da će ti mušrici nauditi. Mi mislimo 
da to treba biti neko koga, ako zatreba, mogu štititi njegova porodica i 
njegovo pleme"', no hazreti Abdullah im odgovori: ,,Pustite vi mene! Mene će 
čuvati Uzvišeni Allah! 

Sljedećeg jutra stiže do Makam-i Ibrahima. Među okupljenim 
mušricima hazreti Abdullah prouči bismillu i poče učiti ajete sure ,,Er- 
Rahman"''. Mušrici se počeše sašaptavati: ,O čemu govori sin ibn-i Abda? 
Vjerovatno izgovara riječi koje je donijeo Muhammed "', a potom nasrnuše na 
njega. Toliko su ga istukli da mu je lice bilo neprepoznatljivo, no, on je 
nastavio učiti bez obzira na to. Vrati se ashabima sav u ranama. Ashabi 
bijahu ožalošćeni time te mu rekoše: ,,Mi smo se svakako bojali da ti se ovo 
ne desi! Nažalost zadesilo te je ono čega smo se pribojavali!" 

Abdullah bin Mes'ud, za razliku od njih, uopće nije bio tužan; , Ja 
još nikada Allahove neprijatelje nisam vidio ovako slabe! Mogao bih sutra 
isto ovo uraditi!" Ashabi ga tada prekidoše: ,,Ne! Ovo je dovoljno od tebe! 
Učinio si da oni zakleti Allahovi neprijatelji slušaju ono što im se ne sviđa. "? 


Prelazak na Islam Tufejla bin Amra 


U godinama nakon javnog obznanjivanja poziva u Islam, Resulullah 
je danonoćno savjetovao ljude i pozivao ih na Pravi put. Makanski mušrici 
su, sa druge strane, svim sredstvima nastojali da ga u tome spriječe, govoreći 
onima koji su slijedili Poslanika, alejhisselam, najbezobzirnije laži, 

smišljajući spletke i otvoreno ih uznemiravajući. Čim bi vidjeli da neko 
razgovara sa Resulullahom, alejhisselam, odmah bi mu dotrčali te ga na sve 
moguće načine odgovarali od prihvatanja vjere. Osim toga, trudili su se da 
one koji su sa strane dolazili u Mekku spriječe da se uopšte susretnu sa 
Resul-i ekremom. 

U trenucima kada su muslimani proživljavali izuzetno teška 
vremena, u Mekku je došao Tufejl Bin Amr ed-Devsi. Mušrički prvaci se 
odmah zalijepiše za njega: ,,Da znaš Tufejle, da se nešto čudno dešava sa 
Abdul-Muttalibovim jetimom. Riječi su mu poput čarolije. Razdvaja oca od 
sina, rođenu braću i supružnike. Sve je uznemirio svojim idejama. Kada 
njega čuje, sin prestane govoriti sa ocem i zaputi se za njim. Niko više nikoga 
ne sluša i svi prihvataju Islam. Bojimo se da se i tebi i tvome narodu ne desi 
ova nevolja što snađe nas. Savjetujemo ti da s njim ni u kom slučaju ne 
razgovaraš. Najbolje je da mu se ne obraćaš ali da i njemu ne dozvoliš da se 
tebi obraća. Ne osvrći se na njegove riječi. Budi jako oprezan i ne zadržavaj 
se ovdje dugo." Tufejl bin Amr ostatak dešavaja priča na sljedeći način: 

,,Kunem se da su ove riječi ponavljali toliko puta da sam odlučio da 
se ne susrećem sa njim i da se suzdržim od bilo kakvog kontakta. Čak sam 
prilikom odlaska do Ka'be začepljao uši, kako ga slučajno ne bih čuo. 
Sljedeće jutro sam ponovo otišao do Ka'be. Vidio sam Resul-i ekrema kako 
klanja namaz, pa sam ipak odlučio da mu priđem bliže. Allahovom voljom, 
neke njegove riječi su mi zapele za uši. Kako je to bio lijep govor! Sam sebi 
rekoh: ,,Pa nisam ja čovjek koji ne zna razlikovati dobro od zla. UZ to, ja sam 
i pjesnik. Zašto ga ne bih saslušao? Ako mi se njegove riječi ne svide, 
svakako ću ih odbaciti, a ako mi se svide, onda ću ih prihvatiti. Potom sam 
krenuo za njim i kada je ušao u kuću zovnuh ga: ,,O Muhammede! Kada sam 
došao ovamo, tvoj narod mi reče to 1 to. Tražili su od mene da se držim što 
dalje od tebe. Od straha sam začepljao uši kako ne bih slušao tvoj govor. No, 
Uzvišeni Allah mi je podario da ipak čujem neke od tvojih riječi. Izuzetno su 
me se dojmile. Sada mi možeš saopštiti šta god poželiš." Resulullah mi je 
pojasnio propise Islama i proučio nekoliko ajeta iz Kur'ana. Kunem se da u 
životu nisam čuo ljepše riječi. Odmah sam proučio Kelime-i šehadet i 
prihvatio Islam. 

Tada rekoh sebi: ,Ja Resulallah! Ja sam ugledan u svome plemenu. 
Niko mi neće otkazati poslušnost. Otišao bih da i njih pozovem u Islam. 
Učini dovu da mi Allah pokaže neki znak. Neka taj znak bude meni olakšanje 
u mome pozivu i njihovom prihvatanju din-i Islama." Na to Resulullah reče: 
, Allahu! Podari mu neki znak!" 

Potom sam se vratio u svoje mjesto. Kada sam stigao do brdašca 
pokraj izvora vode, gdje su sjedili moji sunarodnjaci, bila je mrkla noć. Tada 
se na mome čelu pojavilo ogromno svjetlo koje je obasjalo sve oko mene. 
Podigoh ruke Gospodaru i zamolih ga: ,,Allahu! Pomjeri ovu svjetlost na 
neko drugo mjesto. Neznalice bi mogle pomisliti kako me je Bog kaznio time 
što sam odustao od stare vjere. Tada sam vidio kako se svjetlo pomjerilo na 
vrh štapa koji sam držao. Kada sam im se počeo približavati, oni su jedan 

drugome pokazivali na svjetlo koje sam nosio. Tako dođoh do svoje kuće. 
Prvi mi priđe otac i zateče me u takvome stanju. Sav sretan me zagrli. Bio je 
u poznom životnom dobu. Rekoh mu: ,,Oče moj! Ako ustraješ u svome 
prijašnjem stanju, niti ja više pripadam tebi niti ti meni!'{ Kada to otac ču, 
začudi se pa me upita za razlog. -"Ja sam prihvatio Muhammedovu, 
alejhisselam, vjeru i postao sam musliman"', rekoh. —"Sine, i ja sam prihvatio 
tvoju vjeru. Neka tvoja vjera bude i moja vjera!", reče otac, prouči Kelime-i 
šehadet i počasti se Islamom. Podučio sam ga Islamu vjeri koliko sam Znao i 
pripremio mu čistu odjeću da je obuče nakon što se okupa. Poslije mi priđe 
hanuma. I njoj rekoh isto pa i ona prihvati din-i Islam. 

Ujutro sam otišao do plemena Devs. Svim pripadnicima tog plemena 
sam govorio o Časnoj vjeri. Pozvao sam i njih da je prihvate ali su oni 
oklijevali. Dugo su se oko toga raspravljali jer se nisu htjeli odreći grijeha i 
zala koje su činili. Čak su otišli i korak dalje pa su me počeli ismijavati. Bili 
su zatrovani kamatom i kockom te nisu poslušali moje riječi. Odbili su 
priznati Allaha i Njegova poslanika. 

Nakon nekog vremena dođoh u Mekku i požalih se na svoje 
sunarodnjake; ,Ja Resulallah! Pleme Devs se usprotivilo Allahu, dželle 
šanuhu. Nisu prihvatili poziv u Islam koji sam im uputio. Učini dovu za 
njih! Resulullah je bio utočište milosti i blagosti prema svakome, pa podiže 
svoje mubarek ruke: ,,Ja Rabbi! Pokaži pripadnicima Devsa Pravi put. Ukaži 
im na Islam!'! Potom se okrenu meni: ,,Vrati se svome narodu 1 nastavi ih 
pozivati lijepom riječju i nasmijanim licem. Postupaj blago sa njima." Odmah 
sam se vratio i nastavio pozivati svoje sunarodnjake." 


Pozivi na okupljanima ljudi 


Ljudi iz raznih krajeva Arabije bi u određenom periodu godine 
dolazili u obilazak Ka'be-i Muazzame. Resul-i ekrem bi dočekivao svaku 
grupu koja bi dolazila i objašnjavao im Islam, savjetujući ih da prihvate 
Uzvišenog Allaha kao Jedinog Boga i Muhammeda, alejhisselam, kao 
Njegova poslanika. Jednoga dana Velid bin Mugire okupi mušrike te im reče: 
,.O Kurejšije! Približilo se vrijeme posjete Ka'bi. Muhammedov glas se Širi 
svijetom. Kada razni posjetioci dođu, biće zavedeni njegovim slatkim 
riječima pa će ga početi slijediti. Trebamo to nekako preduprijediti. Moramo 
se dogovoriti šta ćemo o njemu govoriti kako ne bismo jedni druge ugonili u 
laž." Kurejšije mu odgovoriše: ,,O oče Abduššemsov! Ti si najmudriji među 
nama. Šta god ti kažeš i mi ćemo to govoriti.. Kada im Velid reče da insistira 
da oni ponude rješenje, a da će ih on slijediti, rekoše: , Recimo da je 
čarobnjak!" Velid se odmah tome usprotivi, govoreći: ,,Ne! Tako mi Boga, 
on nije čarobnjak. Vidjeli smo mnogo čarobnjaka, oni i istinu 1 laž govore 
bez ustezanja. Ono što Muhammed govori uopće ne liči govoru čarobnjaka. 
Osim toga, do sada nismo od Muhammeda nikada čuli laž. Ako to kažemo, 
niko nam neće vjerovati." Tada rekoše: ,Recimo da je lud!" Velid im se 

ponovo usprotivi: ,,Ne! Kunem se da nije lud! Mi poznajemo takve po 
njihovim osobinama. On niti se trese, niti se guši, niti pokazuje neki drugi 
znak ludila. Ako kažemo nešto tako, proglasit će nas lažovima. Rekoše: 
,Proglasimo ga pjesnikom!'! Velid ponovo reče: ,,Ne! On nije ni pjesnik. Mi 
poznajemo sve vrste poezije. To što on govori ne liči poeziji." Tada rekoše: 
, Recimo da je sihirbaz!" Velid reče: ,,On nije ni sihirbaz. Poznajemo i njih i 
njihova djela. U njegovom govoru nema tragova sihira ali ipak uspijeva 
osvojiti ljudska srca. UZ to, on nije neko nepoznat. Ne možemo ga izolirati i 
spriječiti da govori. Također, njegov govor je po čistoći i jasnoći nadmoćan u 
odnosu na njegove drugove. Šta god da kažemo, narod će shvatiti da 
lažemo." Kada Kurejšije ne nađoše ništa drugo što bi mogli reći, ponovo se 
obratiše njemu: ,,Ti si najiskusniji i najstariji među nama. Šta god ti kažeš, mi 
ćemo to prihvatiti!f 

Velid bin Mugire se dade neko vrijeme u razmišljanje, pa reče: 
,Ipak najbolje od svega je da kažemo da je sihirbaz i čarobnjak. To je 
najprihvatljivije razumu. On svojim govorom razdvaja rodbinu. Razdvaja 
međusobno braću 1 prijatelje." Ostali to prihvatiše i raziđoše se po Mekki 
govoreći svima: ,Muhammed je sihirbaz!" Kada su ljudi počeli dolaziti u 
obilazak Ka'be, trudili su se spriječiti Resulullaha, alejhisselam, pri svakom 
pokušaju da razgovara sa stranim posjetiocima. 

Ovakav potez mušrika pojačao je rasprave o Islamu na cijelom 
arabijskom poluotoku i još više pod lupu stavio smisao obožavanja kipova. 

Uzvišeni Allah je objavio ajete koji nagovještavaju tešku kaznu za 
Velida bin Mugiru. U suri ,,Muddessir"', od 11. ajeta pa dalje se kaže: ,,Meni 
ostavi onoga koga sam ja izuzetkom učinio (Velid bin Mugire je po rođenju 
bio siromah, bez ičega), (moja kazna će mu biti dovoljna, Ja sam ga svorio) i 
bogatstvo mu ogromno dao (iako prije toga taj nezahvalnik nije ništa imao) i 
sinove koji su s njim (koji žive sa njim u Mekki, pa sam im zajedno dao 
bogastvo) i čast i ugled mu pružio (On je u Mekki bio na visokom položaju. 
Bio je vlasnik mnogih polja i vrtova između Mekke i Taifa. Dobio je 
nadimak Rejhanetu-1 Arab. Sebe je narodu predstavljao kao nekoga izrazite 
ljepote. Pa zar nije trebao zahvaljivati na tim blagodatima? Zar nije trebao 
potvrditi istinitost Gospodara Koji mu je sve to podario?) —i još žudi da 
uvećam! (Poslije takve nezahvalnosti, sinove i imetak). Nikako! (Želje tog 
griješnika se nikako neće ostvariti) On, doista, prkosi ajetima našim, (Kur'anu 
i poslaniku Muhammedu alejhisselam, iako je shvatio da je istina, nije ih 
prihvatio iz svoje oholosti) - a naprtiću Ja njemu teškoće (O kazni koja se 
spominje u ovom ajetu govori se i u hadisu Muhammeda, alejhisselam: ,,Saud 
je jedna planina u džehennemu. Na nju se nevjernik može popeti za 
sedamdeset godina. Potom će pasti, i sve tako!) jer je smišljao i računao 
(kako da napakosti i laž izrekne na Kur'an-i kerim) - 1, proklet bio, kako je 
proračunao! I još jednom, proklet bio, kako je proračunao! — Zatim je 
pogledao pa se onda smrknuo i namrštio (jer nije našao bilo šta što bi mogao 
Kur'anu sporeći) i potom se okrenuo i uzoholio, i rekao: ,Ovo (što govori 
Muhammed) nije ništa drugo do vradžbina koja se nasljeđuje, ovo su samo 

čovjekove riječi!'! Prethodno je taj isti čovjek pred svojim narodom priznao 
da ovaj govor ne liči ni džinskome niti ljudskome govoru. Poslije je taj 
poricatelj iznio razne laži na Kur'an kako bi se dodvorio svome narodu. Na 
taj način je sam sebi pripremio vječnu patnju. Uzvišeni Allah dalje kaže: ,,U 
Sekar ću Ja njega baciti — a znaš li ti šta je Sekar? Ništa on neće poštedjeti, 
kože će crnim učiniti!" 

Mujčšrici su slušali učenje Kur'ana 


Prvaci mušrika su raznim spletkama i korištenjem sile sprečavali 
ljude da prihvate Iman. Nisu dozvoljavali stanovnicima Mekke da uopće čuju 
Muhammedovo, alejhisselam, učenje Kur'ana, a sami su se noću prikradali 
Resulullahovoj kući i slušali šta govori. Kada bi se razdanilo ugledali bi jedni 
druge kako se prikradaju Poslanikovoj kući i grdili bi se među sobom. 
Dogovarali bi se da to više neće činiti, no ponovo bi dolazili. Razlog zbog 
kojeg nisu prihvatali istinu je bilo njihovo puko slijeđenje strasti i strah da će 
ih drugi mušrici napasti, te da će tako izgubiti ugled koji su među njima 
imali. 

Jedne večeri se mušrici okupiše oko Ka'be 1 rekoše: ,Zovnite 
Muhammeda da s njim ovo raspravimo, kako nas ne bi grdili i kako bi nam to 
bilo opravdanje."" Kada je Resulullah dobio poziv, zaputi se prema Kabi i 
sjede nasuprot mušrika. Oni mu se obratiše: , Muhammede! Pozvali smo te 
kako bismo se dogovorili sa tobom. Kunemo se da među Arapima još nije 
bilo nekoga, ko je svoje pleme zavio u nevolje, kao što si to ti. Ti nijekaš 
našu vjeru. Vrijeđaš naša božanstva. Smatraš da si pametniji od nas. 
Razjedinio si nas i zavadio. Nema zla koje nam se, zbog tebe, nije desilo. 
Ako ovim želiš steći bogatstvo, podarit ćemo ti i više nego što tražiš. Ako 
tražiš položaj, stavit ćemo te na svoje čelo. Ako želiš biti vladar, proglasit 
ćemo te vladarom i okupiti oko tebe. Ako si pod utjecajem nečega, spasit 
ćemo te toga. Ako si u nevolji zbog džina, na sve načine ćemo se potruditi da 
te izliječimo..." 

Resulullah ih sasluša a potom im reče: ,,Kurejšije! Ništa od toga što 
govorite nema kod mene. Ja nisam došao ni da pokupim vaše imetke, niti da 
steknem položaj, niti da vama vladam. Uzvišeni Allah me je poslao kao 
poslanika i podario mi Knjigu. Naredio mi je da obveseljavam Džennetom 
one koji povjeruju, i zastrašujem Džehennemom onima koji to ne prihvate. Ja 
sam izvršio naredbu svoga Gospodara i posavjetovao vas. Ako prihvatite ono 
sa čim sam vam došao, to će vam biti spas i na dunjaluku i na ahiretu. Ako 
odbijete, na meni je da se sa vam borim i izvršavam naredbe Gospodara, dok 
On ne presudi i vama i meni..." 

Ebu Džehl, Umejje bin Halef i ostali mušrici odmah reagovaše na 
ovaj govor: ,Muhammede! Ti znaš da mi preživljavamo veoma teško. Kad 
već tvrdiš da si Poslanik, zamoli svoga Gospodara da makne ove planine oko 
nas, što nam stvaraju nedaće i čine nas siromašnim. Neka proširi našu zemlju 
i dovede rijeke kao što ih ima Šam ili Irak. Osim toga neka oživi neke od 
naših očeva, počevši sa Kusaj bin Kilabom. On je bio mudar i rječit predak, 

pa da njega upitamo da li govoriš istinu ili laž. Ako on potvrdi da je istina to 
što govoriš i ako ispuniš ono što smo ti rekli, i mi ćemo te priznati. Ako to ne 
ispuniš, traži da ti tvoj Gospodar podari nešto što bi potvrdilo tvoje riječi i 
pošalje meleka koji bi te zaštitio od nas. Neka ti Gospodar podari blaga, 
imanja i vrtove kako bi se spasio neimaštine. Mi vidimo da i ti, poput nas, 
obilaziš čaršije i tražiš opskrbu!...? 

Resulullah im odgovori: ,Ja nisam poslan da činim to što govorite. 
Ja vam samo prenosim odredbe Uzvišenog Allaha. Ne tražim (blago i imetak) 
od svoga Gospodara... Uzvišeni Allah me je poslao kao obveselitelja i 
zastrašitelja. Ako prihvatite ono što vam donosim, to će vam biti spas i na 
dunjaluku i na ahiretu. Ako to odbijete, na meni je da se sa vama borim i 
izvršavam naredbe Gospodara, dok On ne presudi i vama i meni..." 

Tada mušrici rekoše: ,,Ako već tvrdiš da tvoj Bog može sve, neka 

rascijepi ovo nebo iznad nas i neka ga sruči na nas. Mi ti nećemo povjerovati 
sve dok to ne uradiš!! "To je Allahova volja! Ako On bude želio, sigurno to 
može učiniti", odgovori Resulullah. 
Mučšrici nastaviše: ,,Zar tvoj Bog nije znao da ćemo ti mi doći i da ćemo o 
ovome razgovarati, zar te nije o tome ranije obavijestio? Zašto ti nije rekao 
šta će sa nama biti ako ti ne povjerujemo?... Nećemo ti vjerovati dok nam ne 
dođu meleki koji će potvrditi tvoje riječi. Od sada prema tebi više ne 
osjećamo bilo kakvu odgovornost... Kunemo se da te od sada nećemo 
ostavljati na miru. Ili ćeš ti uništiti nas ili mi tebe... Kada je Resulullah vidio 
da se oni, umjesto da mu se približe, još više udaljavaju od njega, on ih 
napusti." 

Poslije odbijanja Resulullahovog, alejhisselam, poziva, od strane 
Mekanskih mušrika, Uzvišeni Allah je poslao meleka Džibrila i odgovorio im 
Objavom, saopštavajući im kaznu koja ih čeka. U suri En-am od 4. do 11. 
ajeta se kaže: SA nevjernicima ne dođe ni jedan dokaz od Gospodara njihova 
od koga oni glave ne okrenu. Oni smatraju da je laž Istina koja im dolazi, ali, 
njih će sigurno stići posljedice onoga čemu se rugaju. Zar oni ne znaju koliko 
smo Mi naroda prije njih uništili, kojima smo na Zemlji mogućnosti davali 
kakve vama nismo dali i kojima smo kišu obilatu slali i učinili da rijeke pored 
njih teku, pa smo ih, zbog grijeha njihovih, uništavali, i druga pokoljenja, 
poslije njih, stvarali." 

A 1 da ti Knjigu na papiru spustimo i da je oni rukama svojim 
opipaju, opet bi sigurno rekli oni koji neće da vjeruju: 'Ovo nije ništa drugo 
do prava vradžbina.' Oni govore: 'Trebalo je da mu se pošalje melek!' A da 
meleka pošaljemo, s njima bi svršeno bilo, ni cigli čas vremena im ne bi više 
dao. A da ga melekom učinimo, opet bismo ga kao čovjeka stvorili i opet 
bismo im učinili nejasnim ono što im nije jasno. Poslanicima su se i prije tebe 
rugali, pa je one koji su im se rugali stiglo baš ono čemu su se rugali. Reci: 
'Putujte po svijetu, zatim pogledajte kako su završili oni koji su poslanike 
lažnim smatrali!" 


$4 {bn Hišam, es-Sfre, I, 315. 


70 


I u suri Furkan u 7. 1 11. ajetu se kaže: ,,/ oni govore: Šta je ovom 
, poslaniku", on hranu uzima i po trgovima hoda; trebalo je da mu se jedan 
melek pošalje da zajedno s njim opominje" (O miljeniče!) Neka je uzvišen 
Onaj koji ti, ako hoće, može dati bolje od toga: vrtove kroz koje rijeke teku i 
dvorove." 

U 21. ajetu se kaže: ,,Oni koji ne vjeruju da će pred Nas stati — 
govore: ,,Zašto nam se ne pošalju meleki ili zašto Gospodara svoga ne 
vidimo?" Oni su, zaista, u dušama svojim oholi, a u nepravičnosti su sve 
granice prešli." 

U 9. ajetu sure Sebe Uzvišeni kaže: ,,Kako ne vide nebo i Zemlju, 
ono što je iznad njih i ono što je ispod njih?! Kad bismo htjeli, u zemlju 
bismo ih utjerali, ili komade neba na njih sručili. To je, zaista, pouka svakom 
robu koji je odan." 

U 97. ajetu sure Isra se kaže: , Onaj kome Allah ukaže na Pravi put — 
na Pravom putu je, a onome koga u zabludi ostavi, tome, mimo Njega, nećeš 
naći zaštitnika. Mi ćemo ih, na Sudnjem danu, sakupiti, licem zemlji 
okrenute, slijepe, nijeme i gluhe; boravište njihovo biće džehennem; kad god 
mu plamen jenja, pojačaćemo im oganj." 

Nakon objavljivanja ajeta o njima, mušrici su još više pojačali svoja 
neprijateljstva. U tome su se isticali Ubejj bin Halef i njegov brat Umejje. 
Ubejj je izašao pred Resulullaha, alejhisselam, sa jednom truhlom kosti: "O 
Muhammede! Da li ti tvrdiš da će tvoj Bog ovu kost oživiti nakon što ona 
struhne? Ti zaista vjeruješ u to?" Puhnu prema kosti i prašinu sa nje otpuha 
na Resulullaha. -"Ko ovo može oživjeti, nakon što ovako struhne, Oo 
Muhammede?" Resulullah mu odgovori: "Da. Uzvišeni Allah će i tebe 
usmrtiti i nju... Poslije će te oživjeti i smjestiti u Džehennem." Ovo je bio i 
povod objave sljedećih ajeta: "Kako čovjek ne vidi da ga Mi od kapi sjemena 
stvaramo, i opet je otvoreni protivnik, i Nama navodi primjer, a zaboravlja 
kako je stvoren, i govori: 'Ko će oživjeti kosti, kad budu truhle?' Reci: 
'Oživjeće ih Onaj koji ih je prvi put stvorio; On dobro zna sve što je stvorio, 
Onaj Koji vam iz zelenog drveća vatru stvara 1 vi njome potpaljujete.' Zar 
Onaj Koji je stvorio nebesa i Zemlju nije kadar da stvori njima slične? Jeste, 
On sve stvara i On je sveznajući. ? 


Iman Halida bin Sa'ida 


Na samom početku širenja Islama, Halid bin Sa'id je usnio jedan san 
u kome je stajao na ivici Džehennemske provalije a otac ga je pokušavao 
gurnuti u nju. U tom trenutku mu je prišao Poslanik, alejhisselam, uhvatio ga 
i spasio sigurnog pada u Džehennem. Probudio se vrišteći na sav glas, te 
reče: ,, Tako mi Allaha, ovaj san je istinit." Izašao je iz kuće isreo hazreti Ebu 
Bekra. Odmah mu ispriča svoj san a hazreti Ebu Bekr mu reče: ,,T'voj san je 
istinit. Onaj o kome govoriš je Allahov poslanik. Odmah mu otiđi i počni ga 
slijediti. Ti ćeš mu biti sljedbenik i prihvatit ćeš vjeru sa kojom je on došao. 


$5 Jastn, 36/77-81. 

On će te, kao što si i vidio u snu, spasiti Džehennema dok će tvoj otac završiti 
u njemu." 

Hazreti Halid bin Sa'id je bio pod uticajem sna. Nije gubio vrijeme 
već je otišao do mjesta Edžjad gdje se nalazio Resulullah, te mu reče: ,Ja 
Muhammed! U šta ti pozivaš ljude?" Resulullah, sallallahu alejhi ve sellem, 
mu odgovori: ,Ja pozivam ljude da vjeruju u Allaha, Koji nema sličnog, da 
vjeruju da je Muhammed njegov rob i poslanik i da odustanu od robovanja 
komadima kamenja koji niti vide, niti čuju, niti mogu pružiti bilo kakvu 
korist ili štetu, niti znaju za one koje im se klanjaju, niti za one koji to ne 
čine!" 

Halid bin Sa'id tada reče: ,I ja svjedočim da nema drugog Boga 
osim Allaha i svjedočim da si ti Allahov poslanik." Resulullah je bio 
obradovan njegovim prihvatanjem Islama. Poslije njega je Islam prihvatila i 
njegova supruga Umejja. 

Hazreti Halid je želio da i njegova braća prihvate Islam i svim 
sredstvima se trudio da to ostvari. Brat mu Omer, tako, također primi Islam. 
Kada njihov otac, Ebu Uhajha, sazna da su mu dvojica sinova primili Islam i 
da na određenom mjestu u Mekki obavljaju namaz, posla ostale sinove, koji 
nisu prihvatili Islam, da ih dovedu njemu. Reče im da se odmah odreknu 
nove vjere. Poče ih grditi i udarati, a Halidu bin Sa'idu reče: ,,Zar si ti postao 
sljedbenik Muhammeda? Zar si to učinio, iako vidiš da se on ponaša suprotno 
tvome narodu i da napada naša božanstva?" Halid mu odgovori: ,,Kunem se 
Allahom da Muhammed, alejhisselam, govori istinu. Slijedim ga i radije ću 
umrijeti nego se toga odreći!" Na to se njegov otac još više razbijesni. 
Udarao ga je štapom dok ga nije polomio, pa reče: ,,O beskorisni sine! Idi 
kuda god želiš ali se kunem da ti neću dati ni hljeba!" "Ako mi ti uskratiš 
nafaku, Uzvišeni Allah će mi sigurno podariti drugu", reče mu hazreti Halid. 
Otac se okrenu i zaprijeti ostaloj djeci: ,,Ko progovori sa njim makar jednu 
riječ, tek će vidjeti šta će se desiti!'! Hazreti Halidu više nije dopuštao da 
uopće izlazi iz kuće. Tri dana ga je ostavio bez vode i hrane na mekanskoj 
žegi. 

Halid ipak nekako uhvati priliku i spasi se. Oca mu, Ebu Uhajhu, 
ubrzo zateče teška bolest. Dok je ležao u samrtničkoj postelji reče: ,,Da mi je 
samo ustati iz ove postelje, sve Mekkelije bi obožavale naše kipove... Niko 
ne bi obožavao bilo šta osim njih...,, Hazreti Halid podiže svoje ruke kako bi 
neprijateljstvo njegova oca prema Islamu i muslimanima prestalo, te zamoli 
Gospodara: ,,Ja Ilahi! Ti Koji si stvorio nebesa i Zemlju. Nemoj podariti 
ozdravljenje mome ocu!" Allah, dželle šanuhu, mu je primio dovu. Otac mu 
je nastavio bolovati, te je najzad i umro. 


Mus'ab bin Umejrovo primanje Islama 


Mus'ab je pripadao bogatoj Kurejševićkoj porodici. Kada je čuo 
Resulullahove, alejhisselam, riječi, u srcu mu se javio osjećaj topline i s 
nestrpljenjem je iščekivao da se sretne s njim. Na koncu je otišao do Dar-ul 
Erkama i primio Islam. I njega roditelji počeše ezijetiti na razne načine, 

nakon saznanja o njegovom prihvatanju Islama. Zatvoriše ga u jednu 
prostoriju u kući i ostaviše danima bez hrane i vode, kako bi ga natjerali da 
odustane od svoje vjere. No, hazreti Mus'ab sve to izdrža i ne odreče se 
Islama. 

Hazreti Mus'ab je prije primanja Islama živio u izobilju koje mu je 
pružalo bogastvo njegove porodice. Svi su mu na tome zavidili. Čim je 
primio Islam, roditelji ga ostaviše bez ičega i podvrgnuše mnogim patnjama. 
Mus'ab ipak jednog dana uspjede doći do Resulullaha, sallallahu alejhi ve 
sellem, a taj njegov dolazak hazreti Alija prepričava na sljedeći način: 
,Sjedili smo zajedno sa Resulullahom, alejhisselam, kada je došao Mus'ab 
bin Umejr. Na sebi je imao jednu poderanu košulju i izgledao je bijedno. 
Kada ga Poslanik takva ugleda, mubarek oči mu se napuniše suzama. Pošto 
se on nije odrekao Islama, unatoč patnjama i bijedi u kojoj je živio, reče mu: 
, Pogledajte ovog čovjeka što mu je Allah osvijetlio srce. Vidio sam kada su 
ga njegovi roditelji hranili najboljom hranom. Ljubav prema Allahu i 
Njegovom Resulu su ga doveli u ovakvo stanje!" 

SEOBA U ABESINIJU 


U petoj godini Muhammedovog, alejhisselam, poslanstva, bez 
obzira na sve muke kroz koje su prolazili, broj muslimana se povećavao iz 
dana u dan. No, i mušrici su još intenzivnije pronalazili načine kako da 
naškode muslimanima i stavljali ih na nesnosne muke. Resulullah je jako 
teško podnosio patnje kojima su muslimani bili izloženi. Bili bi vezani 
užadima za noge, s jedne strane, i za deve sa druge, te bi se deve tjerale u 
suprotnim smjerovima dok ih ne rastrgaju. Ne samo da ovim mukama nije 
bilo kraja već su one bivale sve žešće. Jednog dana okupi ashabe i reče im: 
Ashabi moji! Sada se raziđite po zemlji. Uzvišeni Allah će vas uskoro 
ponovo sakupiti." Oni ga upitaše kuda da idu a Poslanik im rukom pokaza 
prema Abesiniji i reče: , Tamo! Idite u zemlju Abesinaca.'" Tamo ima vladar 
koji nikome ne čini nasilje. To je ujedno zemlja pravde. Ostanite tamo dok 
vam Uzvišeni Allah ne pokaže neki izlaz:" Tako je Resulullah odlučio da 
poštedi ashabe muka kojima su bili izloženi, te da borbu protiv mekanskih 
mušrika nastavi sam. Resul, koji je prilikom rođenja rekao: ,Moj ummet! 
Moj ummet!", sada je bio spreman žrtvovati sebe za svoje ashabe. Po 
njegovoj dozvoli jedan dio ashaba napusti Mekku i zaputi se ka Abesiniji. I 
oni su također bili tužni jer su se rastavljali od voljenog Poslanika. 

Ovu prvu hidžru su učinili: Hazreti Osman i njegova supruga hazreti 
Rukajja binti Resulillah, Ebu Huzejfe i njegova supruga Sehla binti Suhejil, 
Zubejr ibn Avvam, Mus'ab ibn Umejr, Abdurrahman bin Avf, EbuSeleme bin 
Abdul-esed i njegova supruga Ummu Selema, Hatib bin Amr, Amir bin 
Rebia i njegova supruga Lejla binti Ebu Hasme, Osman bin Mu'az, Ebu Sebre 
bin Ebi Ruhm i njegova supruga Ummi Kulsum binti Suhejl, Suhejl bin 
Bejda i Abdullah bin Mes'ud, radijallahu anhum."" 

Resulullah je za hazreti Osmana rekao: ,,Nema sumnje da je Osman 
prvi koji poslije Luta, alejhisselam, seli zajedno sa svojom suprugom." Dio 
ashaba je napustio Mekku jašući a dio pješice. Učinili su to krišom. Platili su 
trgovcima, ukrcali su se na brodove i preko Crvenog mora stigli u Abesiniju. 
Kada su za to saznali mušrici, dadoše se u potjeru za njima no nisu uspjeli 
ništa uraditi po tom pitanju i vratili su se poniženi. 

Kralj Abesinije Nedžašija je sa muslimanima postupio na lijep 
način. Primio ih je u svoju zemlju. Ashabi su za Abesiniju rekli: ,,Mi smo 
ovdje naišli na lijepe susjede i njihovu zaštitu. Nisu nas ometali u našoj vjeri i 
obredima, niti su nas vrijeđali. Nismo čak čuli niti jednu neprijatnu riječ. 
Činili smo ibadet Uzvišenom Allahu u miru. 8 


66 {bn Ishak, es-Stre, s, 194; ibn Hišam, es-Sire, I, 321; Ibn Sa'd, et-Tabakat, 
I, 203-204; ibn Kestr, el-Bidaje, III, 94. 

$7 fbn Ishak, es-Sire, s, 205-210; ibn Sa'd, et-Tabakat, I, 204. 

$8 {bn Ishak, es-Sire, s, 194-204; Ibn Hišam, es-Sfre, I, 321-332; Ibn Sa'd, et- 
Tabakat, I, 204. 

Prelazak na Islam hazreti Hamze 


Svakim danom se glas islama prenosio od čovjeka do čovjeka i 
osvajao sve veći broj srca. Iako je takvo stanje Kurejšije dovodilo do ludila, 
ništa nisu mogli učiniti da to spriječe. 

U djelima "Delaili-n-nubuvve" i "Me'aridžu-n-nubuvve'' susrećemo 
sljedeće: Jedan od mušrika po imenu Velid posjedovao je vlastiti kip. Još 
neki bi se s njim sastajali na brežuljku Safa i klanjali tom kipu. Jednog dana 
im priđe Poslanik i pozva ih u Islam. Neki džin nevjernik uđe u taj kip i poče 
o Poslaniku govoriti nedolične stvari. Fahr-i alem, sallallahu alejhi ve sellem, 
je bio jako tužan zbog toga. Nakon nekog vremena, Poslaniku selam nazva 
osoba koja je bila nevidljiva i reče mu kako je čuo da je neki džin nevjernik o 
njemu govorio na ružan način. -Ja sam ga pronašao i ubio. Ako želiš dođi 
sutra opet na brežuljak Safa i ponovo ih pozovi u Islam a ja ću ući u kip i reći 
o tebi lijepe stvari. Poslanik, alejhisselam, prihvati prijedlog ovog džinna po 
imenu Abdullah. 

Resulullah naredni dan ode na isto mjesto i pozva ih u Islam. Tom 
prilikom je bio prisutan i Ebu Džehl. Džin uđe u taj kip, kao što je i obećao, i 
napadoše na Poslanika. Lice mu je bilo svo raskrvavljeno a kosa počupana. 
Ipak je na sve to otrpio i rekao: ,,O Kurejšije! Vi mi nanosite bol a ja sam vaš 
poslanik." Napusti ih i ode kući. Jedna sluškinja posvjedoči tom događaju od 
početka do kraja. 

U tim trenucima hazreti Hamza je bio u lovu. Taman kad je htio 
ispaliti strijelu prema jednoj srni ona progovori: ,,0 Hamza! Umjesto što 
mene gađaš, bolje bi ti bilo da gađaš one koji žele ubiti tvoga bratića." 
Začuđen onim što je čuo, hazreti Hamza požuri kući. Prema običaju, poslije 
lova je prvo svraćao do Harem-i šerifa radi tavafa, pa bi tek onda išao kući. 
Dok je toga dana obavljao tavaf, priđe mu služavka 1 ispriča mu šta je Ebu 
Džehl učinio Muhammedu, alejhisselam. Kada ču kako su se prema njemu 
ponijeli, u hazreti Hamzi proradi osjećaj rodbinske povezanosti. Naoruža se i 
ode do mjesta gdje su bili mušrici: , Jesi li ti govorio ružne riječi mome 
bratiću i povrijedio ga? Da znaš da je njegova vjera i moja vjera. Ako smiješ 
uradi i meni ono što si njemu!" Tada lukom udari Ebu Džehla i povrijedi mu 
glavu. Tamošnji kafiri htjedoše napasti na hazreti Hamzu no, Ebu Džehl ih 
spriječi: ,,Ne dirajte ga! On je u pravu. Povrijedio sam njegova bratića." 
Hazreti Hamza ode a Ebu Džehl reče prisutnima: ,Nemojte se s njim 
sukobljavati! Može se naljutiti na nas pa i on postati musliman. Time bi 
Muhammed ojačao!" Bio je spreman da podnese rane koje je zadobio, samo 
kako hazreti Hamza ne bi primio Islam. Na taj način je pokazao kakvo 
poštovanje, ugled i snagu je imao hazreti Hamza. 

Hazreti Hamza dođe do Resulullaha: ,Ja Muhammed! Osvetio sam 
te kod Ebu Džehla. Oblio sam ga krvlju. Nemoj se žalostiti već se raduj!" 
Resulullah mu odgovori: ,Ja se ne radujem takvim stvarima!" - ,,Reci šta 
želiš da učinim kako bi se razveselio i ja ću to uraditi", odgovori mu hazreti 
Hamza. "Mene bi jedino obradovalo kada bi ti povjerovao i kada bi spasio 

svoje tijelo od džehennemske vatre", reče mu Resulullah! Hazreti Hamza 
odmah primi Islam. Tim povodom bi spušten i ajet: Prema Abdullahu ibn 
Abbasu riječi 122. ajeta kur'anske sure En'am u kome se govori o 
stvorenome čovjeku koji će postići svjetlost'', odnose se na hazreti Hamzu, a 
riječi "onaj koji će propasti u tami", koje se spominju u istom ajetu, odnose 
se na Ebu Džehla.' 

Hazreti Hamza je otišao među mušrike, saopštio im da je postao 
musliman i da će štititi. Muhammeda, alejhisselam, čak i po cijenu Života, te 
im tu pročita jednu pjesmu o njemu. U njoj je rekao: ,,Zahvaljujem se Allahu 
koji mi je srce okrenuo prema Islamu i prema Gospodaru. Ova vjera je 
objavljena od strane Onoga Koji zna sve šta Njegovi robovi rade, Koji se 
prema svakome odnosi darežljivo, Čija je snaga veća od svega drugoga i Koji 
je stvorio nebesa i zemlju. Kada se uči Kur'an, oni koji imaju pameti i čista 
srca, puštaju suze zbog njega. Kur'an je objavljea Muhammedu, alejhisselam, 
kroz jasan i razumljiv jezik. Muhammed, Mustafa je neko, čija se mubarek 
riječ poštuje među nama i koga se slijedi. O mušrici! Budite pametni i O 
njemu nemojte govoriti grube i teške riječi. Ako vam to i padne na pamet, 
neka znate da do njega nećete doći osim preko tijela nas muslimana!" 

Resulullah, sallallahu alejhi ve sellem, se silno obradovao hazreti 
Hamzinom prelasku na Islam. Muslimani su time bili izuzetno osnaženi. 

Njegovim prelaskom na Islam promijenila se i situacija koja je 
vladala. Mekkelije su znale da je hazreti Hamza hrabar, neustrašiv i pravedan 
borac. Zbog toga mekanske Kurejšije više nisu mogle činiti zulum nad 
muslimanima bez povoda, bojeći se upravo hazreti Hamzinog mača." 


Prelazak na Islam hazreti Omera 


Islam se širio iz dana u dan, a svjetlost Kur'an-i Kerima je 
obasjavala duše. Griješnici su Allahovom milošću prihvatali iman i dolazili 
do Upute. Ovi sretnici, što bijahu počašćeni da budu ashabi Poslanika, 
sallallahu alejhi ve sellem, stadoše rame uz rame i u potpunosti se predadoše 
Resulullahu. I najmanju želju ili znak Poslanika prihvatali su kao svoju 
obavezu, te se takmičili ko će je prije ispuniti, ne žaleći pri tom ni svoje 
živote. Na drugoj strani briga i očaj mušrika dostižu vrhunac. Razlog tomu je 
prelazak na Islam hazreti Hamze, junaka koji se rijetko rađa. Ovaj 
neočekivani događaj u potpunosti je razbijesnio mušrike. Tako je Omer, sin 
Hattabov, jednoga dana krenuo iz kuće sa namjerom da ubije Poslanika, 
alejhisselam, čim ga ugleda. Zatekao je Poslanika u Mesdžidu-1 haramu kako 
klanja, no, želio je sačekati da završi sa namazom, pa da se onda obračuna s 
njim. Tako poče slušati Resulullaha dok je učio ajete sure El-Hakka: 

,Čas neizbježni. Šta je Čas neizbježni? I odakle ti znaš o času 
neizbježnome? Semud i Ad poricali su svijeta Smak. Pa kad je Semud 
posrijedi on strašnim povikom uništen bi! A Ad kad je posrijedi on, on 
uništen bi vjetrom ledenim, moćnim! Potčini ga nad njima sedam noći i osam 


9 {bn Ishak, es-Stre, s, 151-153; Ibn Hišam, es-Sire, I, 291-292. 

dana uzastopnih, pa si u njima ljude povaljane vidio ti, poput šupljih debala 
datulinih. Pa da li ikoga vidiš da je ostao od njih? Pa dođe faraon i oni prije 
njega, i zbog grijeha prevrnuta naselja, pa bijahu neposlušni poslaniku svoga 
Gospodara, i On ih kazni najtežom kaznom. Mi smo vas zaista kad je voda 
preplavila, u lađi ponijeli, da bi vam je poukom učinili, i da je zapamte uši 
koje pamte! Pa kad se u rog jednom puhne, a Zemlju i brda digne, i potresom 
jednim zdrobe, tog dana Potres Svijeta će da se zbude, i da rascijepi Nebo, 
toga Dana rasklimano će biti ono! A meleki na krajevima Njegovim bit će, 
prijestolje Gospodara tvoga toga dana iznad njih osmerica nosit će - toga 
Dana izloženi ćete vi biti, nijedna skrovita stvar vaša neće skrovita ostati! 

A onaj kome knjiga njegova bude data u njegovu desnu ruku reći će: 
,Evo vam pa čitajte knjigu moju, ja sam zbilja i mislio da račun svoj ću 
susresti", a on u zadovoljnom životu bit će, u bašči rajskoj visokoj, plodovi 
čiji su sasvim blizu. ,jedite i pijte zadovoljni nek" ste za ono što u danima 
minulim uradiste!" A onaj kome knjiga njegova u njegovu lijevu ruku data 
bude reći će: ,,Kamo sreće da mi knjiga moja ni data nije, i da nisam ni znao 
za račun svoj, kamo sreće da smrt bi moj kraj, bogatstvo moje od koristi mi 
nije, moć 1 vlast moja propala je!" ,,Zgrabite ga i u okove okujte, a potom ga 
u paklu pržite, a zatim u lance sedamdeset lakata duge vežite! Jer, on zbilja 
nije vjerovao u Allaha Veličanstvenoga, niti je podsticao da se nahrani 
bijedni! E danas njemu nije druga vjernoga, niti hrane osim iz splačina, ne 
jedu je drugi osim griješnici." 

Hazreti Omer je sa oduševljenjem slušao Resulullaha. U životu nije 
čuo ovako lijepe riječi. Kasnije je sam to ovako ispričao: ,,Bio sam 
oduševljen redom, pripovijedanjem i dubinom smisla ovih riječi. Sam sebi 
rekoh: 'Kunem se da je ovo jedan od pjesnika, kako za njega kažu Kurejšije." 
Tada Poslanik nastavi sa učenjem ajeta: 

,,Pa, Ja se kunem onim što vi vidite i onim što vi ne vidite! Doista je 
Kur'an govor objavljen poslaniku plemenitome! A nije to govor nekog 
pjesnika, kako vi malo vjerujete!" 

Hazreti Omer ponovo sebi reče: ,,Mora da je ovo neki čarobnjak, 
dok zna o čemu sada razmišljam." Poslanik nastavi dalje: 

Niti je govor nekog proricatelja, kako se vi malo opominjete. 
Objava je to od Gospodara Svjetova! A da je on na Nas kakve izgovorio 
riječi, zbilja bismo ga za desnicu uzeli i žilu mu zatim kucavicu presjekli, i 
nikog nema među vama ko bi ga mogao odbraniti! A zbilja je Kur'an 
bogobojaznima opomena, a dobro znademo Mi da se među vama poricatelja 
nahodi! A Kur'an je zbilja propast za nevjernike, i on je zaista istina 
obistinjena! Zato ti slavi ime Gospodara svoga, Veličanstvenoga!" 

,,Kada je Resulullah proučio kompletnu suru, u mome srcu se javi 
čežnja za islamom", zaključi hazreti Omer. 

Tri dana nakon prelaska na Islam hazreti Hamze, Ebu Džehl okupi 
mušrike i saopšti im: ,,O Kurejšije! Muhammed je izvrijeđao naše kipove. 
Kaže da će naši preci završiti u Džehennemu, te da ćemo im se i mi tamo 
pridružiti. Ne postoji drugi izlaz iz ove situacije nego da ga ubijemo. Onome 

ko ga ubije obećavam 100 deva i još zlata povrh toga." U trenutku slast koju 
je Omer sin Hattabov osjetio prema Islamu minu, te on skoči: ,,To ne može 
obaviti niko osim Omera.'! Ostali ga u tome podržaše sa oduševljenjem. 
Opasa mač i dade se na put. U putu srete Nu'ajm bin Abdullaha: ,,Kuda ćeš 
tako ljut o Omere?" - ,Idem da ubijem Muhammeda, koji je unio razdor 
među narod, koji je zavadio rođenu braću." - ,,To je težak zadatak, on je oko 
sebe okupio ashabe koji ga danonoćno čuvaju i hizmete mu. Čak i da ga 
ubiješ, ne možeš se spasiti od sinova Abdul-Muttalibovih." 

Hazreti Omer se na ove riječi jako rasrdi: ,,Zar si i ti jedan od njih? 
Ako je tako da prvo sa tobom završim." — ,Okani se mene, o Omere! Nego 
otiđi do svoje sestre Fatime i zeta Sa'id bin Zejda, ta oni su postali 
muslimani." Omer nije mogao vjerovati ovim riječima. - ,,Ako ne vjeruješ, 
otiđi pa vidi" reče mu Nu'ajm. 

Kad bi postigao cilj, nestale bi razlike u vjeri 1 krvna osveta, koja je 
bila običaj kod Arapa, a Kurejšije bi se podijelile, došlo bi do sukoba kojima 
ne bi bilo kraja. Tako ne bi stradao samo Omer, već i svi sinovi Hattabovi. 
No, Omer bin Hattab je bio izuzetno snažan, hrabar i ljutit, te o tome nije htio 
ni misliti. Istog časa se zaputio ka kući sestre. Tada je sura Ta-ha bila tek 
objavljena, Said i Fatima radijallahu anhum, su je dali zapisati te su je 
zajedno sa ashabom Habbab bin Eretom iščitavali u svojoj kući. Hazreti 
Omer ih je sa ulaznih vrata čuo kako uče te snažno udari u vrata. Kada su ga 
vidjeli sa mačem u ruci, sakriše i pismo a i Habbaba. Potom mu otvoriše 
vrata. On odmah ljutito upita; ,,Šta ste učili? , Ništa" odgovoriše. Još ljući 
nastavi; ,,Znači istina je ono što sam čuo, 1 vi ste zavedeni njegovim 
čarolijama." Uhvati hazreti Seida za jaku te ga baci na pod. Sestra mu pokuša 
pomoći ali u tome dobi snažan šamar. Kada ugleda krv na licu sestre, sažali 
se. Iako je Fatima bila sva u krvi, snaga imana je ponovo pokrenu te mu, 
utječući se Allahu reče: ,,O Omere, šta te navelo da nemaš stida prema 
Gospodaru, da ugoniš u laž Njegovog poslanika koji je došao sa ajetima i 
mudžizama? Istina je da smo ja i muž počašćeni islamom. Nećemo od toga 
odustati ni po cijenu života." Nakon toga donese kelime-i šehadet. 

Na ovako odvažan odgovor, hazreti Omer odjednom omekša te 
sjede. ,,Dajte da vidim to što ste čitali." Fatima mu odgovori: ,,Dok se ne 
očistiš ne mogu to učiniti." Hazreti Omer obavi gusul pa mu Fatima dade 
stranicu Kur'ana koju su čitali. Čitao je lijepo. Na stranicama je bila ispisana 
sura Ta-ha. Ljepota stila, razgovjetnost, značenje i druge nadnaravnosti 
Kur'ana su mu dobrano omekšale srce. Kada pročita šesti ajet sure u 
značenju: , Njegovo je sve što je na nebesima i na zemlji i između njih", 
duboko se zamisli. ,,O Fatima, zar svo ovo blago pripada Bogu kome se vi 
klanjate?"" - ,,Tako je", odgovori mu Fatima, ,,zar sumnjaš?" - ,,O Fatima mi 
imamo pet stotina kipova napravljenih i ukrašenih od zlata, srebra, bronze i 
kamena pa oni opet ne posjeduju ništa na zemlji", zavapi u čudu te nastavi 
čitati. 

Kada je došao do ajeta: ,,Allah, drugog Boga osim Njega nema, 
najljepša imena ima"''!', dade se u duboko razmišljanje. ,,Zaista, kako je ovo 
ispravno!" Na ove riječi Habbab skoči i nakon donesenog tekbira kliknu: 
, Muštuluk, Omere! Poslanik je činio dovu Uzvišenome; ,,Gospodaru, ojačaj 
ovu vjeru Ebu Džehlom ili Omerom!" Eto ta sreća je pripala tebi." 

Ovaj ajet i dova su ugasili neprijateljstvo u Omerovom srcu. On 
odmah upita: , Gdje je Resulullah?" Srce mu je već bilo vezano za Poslanika. 
Taj dan je Poslanik u kući hazreti Erkama podučavao ashabe. Ashabi, 
okupljeni oko Poslanika, u beskrajnom zadovoljstvu i sreći, krijepili su svoje 
duše posmatrajući njegov lik od svjetlosti, te snažili srca, slušajući njegove 
slatke i poučne riječi. 

Prisutni su iz Erkamove kuće vidjeli kako prema njima ide hazreti 
Omer. Bio je opasan mačem. Znajući kako je bio plahovit i snažan, ashabi su 
opkolili Poslanika. Hazreti Hamza reče: ,,Zašto bismo se plašili Omera, ako 
je došao sa dobrim, dobro došao. Ako ne, skinut ću mu glavu prije nego što 
isuka mač. U tome Poslanik reče: ,, Pustite ga neka uđe!" 

Džibril, alejhisselam, je već obavijestio Resulullaha da Omer dolazi 
da prouči Šehadet. Poslanik ga dočeka sa osmjehom te reče ashabima: 
,Pustite ga, odmaknite se od njega!" Omer se spusti na koljena, a Poslanik ga 
uze za ruku govoreći mu: ,,Prihvati iman, o Omere!f On na to prouči šehadet 
a radosni tekbiri okupljenih ashaba se nastaviše prolamati do neba. 

Hazreti Omer je, nakon što je prihvatio Islam, svoje stanje opisivao 
na sljedeći način: ,,Kada sam primio Islam, ashabi su se krili od mušrika i 
Islam praktikovali u tajnosti. To me je užasno rastuživalo. -"Zar mi nismo, 
Poslaniče, na Pravom putu?", pitao sam ga. -"Da! Tako mi moga poslanstva, 
tako mi Allaha, Koji je Vlasnik svake moći, bili živi ili mrtvi, vi ste na 
Pravom putu!", odgovori Poslanik. Na to mu rekoh: ,,Ako smo mi na Pravom 
putu, a mušrici u zabludi, zašto onda krijemo svoju vjeru? Tako mi Allaha, 
mi imamo veće pravo saopštavati istinu nego oni neistinu. Allahova vjera će 
bez sumnje osvojiti Mekku. Ako nas prihvate, dobro je, a ako nas napadnu, 
borit ćemo se protiv njih." Poslanik odgovori: ,,Mi smo malobrojniji." 

,Ja Resulallah! Kunem se Onim Koji te je kao istinskog Poslanika 
poslao, da neće ostati niti jedna skupina nevjernika, kojima neću kazivati o 
našoj vjeri bez straha i sustezanja. Treba da se javno obznanjujemo." Kada je 
to Poslanik prihvatio, izašli smo vani u dva safa i zaputili se prema Harem-i 
šerifu. Na pročelju jednog safa je stajao Hamza a drugog ja. Postojanim 
koracima i odlučnim hodom smo ušli u Mesdžidu-1 haram. Kurejševićki 
mušrici su čas posmatrali mene, čas Hamzu. Tako su bili rastuženi i 
razočarani, da nešto slično vjerovatno nisu doživjeli u cijelom životu. Nakon 
što je vidio hazreti Omera, Ebu Džehl istupi: ,,O Omere! Šta je ovo?" Hazreti 
Omer povika, ne obazirući se na njega: ,,Ešhedu en la ilahe illallah ve ešhedu 
enne Muhammeden abduhu ve resuluhu.'" Ebu Džehl se izgubi. Nije mogao 
ni riječ izustiti. Hazreti Omer se okrenu ovoj grupi mušrika i reče: ,,O 

Kurejšije... Ko me ne poznaje, neka zna da sam ja Omer, sin Hattabov. Ko 
hoće da napravi od žene udovicu, a od djece siročad, neka istupi. Ko se samo 
pomakne, posjeći ću ga mačem." Na to se Kurejšije za čas raziđoše. Resul i 
ashabi se poredaše u saf i počeše glasno učiti tekbire. Nebo iznad Mekke je 
odzvanjalo povicima ashaba ,,Allahu ekber." Po prvi put su javno obavili 
namaz u Harem-i šerifu.' 

Kada je hazreti Omer primio Islam, objavljen je 64. ajet sure Enfal: 
,,O Vjerovjesniče, Allah je dovoljan tebi i vjernicima koji te slijede." Mnogi 
koji su se do tada dvoumili da li da prihvate Islam, kada su vidjeli da je to 
učinio hazreti Omer, nisu više oklijevali. Počašćeni su da budu ashabi. Od 
tada se broj muslimana uvećavao iz dana u dan. 


Druga hidžra u Abesiniju 


Muslimani, koji su se nalazili u Abesiniji, dobili su lažnu dojavu da 
su mekanski muslimani sklopili savez sa mušricima. Na to rekoše: ,,Mi smo 
napustili svoje domove i imetke u Mekki zbog mušrika. Pošto su se odnosi s 
njima popravili, najbolje bi bilo da se vratimo Poslaniku i da budemo 
počašćeni njegovim prisustvom.'' Zatražiše dozvolu od abesinskog kralja da 
krenu na put, te otputovaše u Mekku. No, tamo saznadoše da je vijest koju su 
dobili bila lažna.'? Posjetiše Poslanika i saopštiše mu da su voćke u Abesiniji 
dale izuzetne plodove, da postoje četiri objekta za obavljanje molitve, da se 
svaki dan kolju deve i ovce koje se potom daju siromasima, da ih kralj lično 
posjećuje i brine za njihovu sigurnost, te da su izuzetno zadovoljni tamošnjim 
uslovima za život.'! 

Kada su se ashabi, alejhimurridvan, vratili u Mekku, ponovo 
otpočeše progoni i mučenja. Zulum nad njima se neprekidno povećavao na 
Poslaniku: ,,Poslaniče, vidio sam Abesiniju kao pogodno mjesto za trgovinu. 
Trgovina donosi veliku dobit. Dok nam Allah, dželle šanuhu, ne propiše 
mjesto hidžre, mislim da nema boljeg mjesta za privremeni boravak. Osim 
toga, muslimani će se spasiti patnji od strane Kurejšija. Nedžašija nam je 
ukazao ogromno gostoprimstvo." Poslanik, nakon svega što je čuo, reče: 
,Vratite se ponovo u Abesiniju, kako biste Allahovom voljom bili zaštićeni." 

Hazreti Osman dodade: ,,Ja Resulallah! Ako bi se i ti tamo pojavio, 
možda bi oni prigrlili Islam. Obzirom da su Ehl-i kitabije, brzo bi prihvatili 
istinitu vjeru, te nam pružili pomoć." — ,Nije mi naređeno uživanje. 
Očekujem Allahov emer po pitanju hidžre. Ja ću učiniti onako kako mi bude 
naređeno." 


= fbn Ishak, es-Sire, s, 160-165, 221-229; ibn Hišam, es-Stre, I, 342-350; 
Suhejli, er-Ravzul-Unf, II, 119. 

1 {bn Sa'd, et-Tabakat, I, 205. 

Prema jednoj predaji karavana od stotinu i jedne osobe se ponovo 
zaputila prema Abesiniji. Na čelo ove povorke postavljen je Dža'fer bin ebi 
Talib i u Abesiniju su stigli živi i zdravi. Poslanikova muhterem supruga 
Ummu Seleme, radijallahu anha, događaje koji su slijedili opisuje na sljedeći 
način: 

, U Abesiniji smo sreli jednog izuzetnog susjeda. To je bio kralj 
Nedžašija. Ispunio nam je svaku želju. Mogli smo izvršavati zapovijedi naše 
vjere kako smo to željeli. Slobodno smo i bez ikakvog uznemiravanja mogli 
ibadetiti. Nismo čuli niti jednu ružnu riječ." 

Kada su mekanski mušrici saznali za to, odlučiše poslati dvojicu 
izaslanika kralju. Nedžašiji su poklonili razne dragocjenosti. Pripremljene su 
mu, u izobilju, posebne vrste mekanske kože, koju je Nedžašija izrazito 
cijenio. Darovani su i njegovi vjerski prvaci. Ovaj zadatak su obavljali 
Abdullah ibni ebi Rebia i Amr ibni As. Podučeni su tačno, šta govoriti pred 
kraljem Nedžašijom. Rečeno im je: ,,Prije nego se obratite kralju, dajte 
poklone pojedinačno svakom njegovom svešteniku i komandantu. Potom 
darujte Nedžašiju a nakon toga zatražite da vam se izruče tamošnji 
muslimani. Ne dopustite da muslimani razgovaraju sa Nedžašijom.? 

Izaslanici su, nakon što su došli u Abesiniju, sreli tamošnje prvake i 
svakome pojedinačno podijelili njihove poklone uz riječi: ,Među nama se 
pojavila grupa ljudi koji su počeli propovijedati novu, izmišljenu vjeru, koja 
nije poznata ni vama ni nama. Želimo ih povesti sa sobom u zajedničko nam 
rodno mjesto. Potrdite se da, kada to budete tražili, ne dozvolite da se oni 
susretnu sa kraljem. Najupućeniji da se bave njima jesu članovi njihovih 
porodica i njihove komšije. Oni ih najbolje poznaju." Sveštenici su prihvatili 
prijedlog, nakon čega su im uručeni pokloni. Kralj Nedžašija je prihvatio 
darove i sastao se s njima. 

Poslanici se obratiše kralju sljedećim riječima: ,, Grupa naših 
sugrađana je doputovala kod vas. Oni pored toga što su se odrekli naše vjere, 
nisu ni vašu vjeru prihvatili. Izmislili su sebi vjeru koja nije poznata ni vama 
ni nama. Poslali su nas prvaci naroda kojem i oni pripadaju. Ti prvaci su 
ujedno očevi i drugi srodnici većine njih. Njihova želja je da im se oni vrate 
jer bolje poznaju stanje u kojem se oni nalaze." Najveća želja, kako Amr ibni 
Asa tako i Abdullaha ibni Rebie, je bila da ih kralj sasluša te da udovolji 
njihovoj želji. Nakon izaslanika riječ uzeše Nedžašijini vjerski prvaci: , Ovi 
su u pravu. Narod iz kojeg oni potiču bolje poznaje njihovo stanje i kako 
treba s njima postupiti. Zato ih prepustite ovim izaslanicima da ih nazad 
odvedu njihovom narodu." 

Kralj Nedžašija se jako rasrdi na ove riječi: , Tako mi Boga, ne! Ja 
ove ljude nikada neću predati. Nipošto ne mogu izdati ljude koji su se sklonili 
pod moje okrilje, u moju zemlju. Oni su odabrali mene pored drugih i sklonili 
se u moju zemlju. Zbog toga želim pozvati svoje goste na dvor i upitati ih šta 
oni imaju reći o svemu ovome. Ako su muhadžiri onakvi kakvim ih ovi 


T {bn Ishak, es-Stre, s, 195; Ibn Hišam, es-Sfre, I, 334. 

su u mojoj zemlji." On je zapravo znao da se približilo vrijeme dolaska 
Muhammeda, alejhisselam, i da će ga njegov narod protjerati iz Mekke. 

Nedžašija je upitao mekkanske poslanike koga oni slijede. Oni 
odgovoriše da je to Muhammed. Čim je čuo ovo ime Nedžašija je znao da je 
on Poslanik ali nije to htio obznaniti. Ponovo je upitao: ,,Šta zagovara ta 
njegova vjera, taj njegov mezheb?"! Amr odgovori: ,On nema mezheba." — 
Kako onda očekuješ da vam predam narod čiji mezheb 1 vjeru ne poznajem. 
Dajte da i njih vidim, pa da vas suočim jedne sa drugima.'" Nakon toga je 
pozvao muslimane na dvor." 

Muslimani su se prvo međusobno posavjetovali šta bi mogli reći, šta 
će se dopasti Nedžašiji. Hazreti Džafer reče: , Tako mi Allaha, sve štomi 
znamo o ovome jeste ono što nam je prenio Poslanik. Čemu god to vodilo, mi 
smo zadovoljni." Svi su se složili s tim i ovlastili Džafera da on govori u ime 
svih. I kralj Nedžašija je okupio svoje vjerske prvake. Napravljen je veliki 
divan a potom su pozvani muslimani. Po dolasku, muslimani su nazvali 
selam, ali nisu pred kraljem pali na tle. Kada ih je Nedžašija upitao zašto se 
nisu poklonili, odgovoriše: ,,Mi na tle padamo samo pred Allahom. Poslanik 
nas je podučio da jedino Njemu činimo sedždu." 

Nedžašija: ,,O vi koji ste se okupili ispred mene. Recite mi zašto ste 
došli u moju zemlju? Šta vas je navelo na to? Niste trgovci, a nemate ni neke 
druge želje. Ko je taj Poslanik koji se pojavio među vama? Zašto se ne 
pozdravljate kao što se pozdravljaju ovi predstavnici vašeg naroda?" Džafer, 
radijallahu anhu, mu odgovori: 

-O vladaru! Ja ću prije svega kazati tri stvari. Ako kažem istinu, vi 
je potvrdite, a ako slažem isto tako potvrdite da je to laž. Prvo, naredi da 
ispred njih govori samo jedan!'f Amr ibni As reče da će on govoriti. 
Nadžašija na to reče Džaferu da on prvi započne govor. Džafer: ,Imam tri 
pitanja za njega: Da li smo mi robovi koje treba vratiti nazad vlasniku?" Kralj 
se okrenu Amru i ponovi mu pitanje. - ,,Ne, oni nisu robovi već slobodni 
ljudi", odgovori on. -"Jesmo li mi to nečiju krv bespravno prolili pa nas treba 
vratiti da bi se poravnala krvarina?'" Amr odgovori da nisu prolili niti kap 
bilo čije krvi. — ,,Da li smo bespravno otuđili nečiji imetak pa nas treba vratiti 
kako bi se to izravnalo?"! Nedžašija se ponovo okrenu Amru: ,,Ako su oni 
dužni čak i veliku sumu zlatnika, kaži mi i ja ću to izmiriti umjesto njih." 
Amr: ,,Ne, nisu dužni ništa." — ,,Pa šta onda želite od njih?" Na to Amr 
odgovori: ,,Mi smo imali zajedničku vjeru. Oni su odstupili od tog puta. 
Pokorili su se Muhammedu i njegovoj vjeri." Kralj upita Džafera: ,,Zašto ste 
napustili svoju vjeri a poveli se za nekim drugim? Kakva je to vjera koju 
slijedite a koja nije ni vjera vašeg naroda a ni mog? Pojasni mi to! 

- ,0O vladaru! Mi smo bili narod neznalica. Klanjali smo se 
kipovima. Jeli smo leševe životinja i činili svaku vrstu zla. Prekidali smo 
rodbinske i komšijske veze. Jači su činili nasilje nad slabijima i nisu znali za 

samilost. Bili smo u tom stanju sve dok nam Allah nije poslao Poslanika, 
između nas, u čiju pravednost, pouzdanost 1 čistoću smo se osvjedočili i čiji 
smo rod kao takav poznavali. Taj Poslanik nas je pozvao da vjerujemo u 
jednog Allaha, i da mu se pokoravamo a da odbacimo kipove kojima smo se 
klanjali i mi i naši preci. Naredio nam je da istinu govorimo, da povjerenje ne 
iznevjerimo, da čuvamo rodbinske veze, da se lijepo odnosimo sa susjedima 
te da se klonimo grijeha i prolijevanja krvi. Naredio nam je da se držimo 
dalje od svih vrsta laži, nepristojnosti, uzimanja imetka od siročadi i lažnog 
optuživanja poštenih žena. Mi smo mu povjerovali i prihvatili sve sa čim je 
došao od Gospodara, te postupili po tome. Pokorili smo se Allahu. Prihvatili 
smo da je dozvoljeno ono za što je on rekao da je dozvoljeno, a zabranjeno 
ono za što je on rekao da je zabranjeno. Zbog toga nas je naš narod uzeo za 
neprijatelje i počeli nam činiti zulum. Podvrgli su nas raznim mučenjima i 
patnjama kako bi nas odvratili od Allahovog puta i vratili na stazu 
obožavanja kipova. Učinili su prema nama brojne nepravde. Naše stanje je iz 
dana u dan bivalo sve teže. Htjeli su nas odvojiti od naše vjere. Mi smo zbog 
toga napustili svoje domove i potražili utočište u tvojoj zemlji. Odabrali smo 
tebe među drugima i stavili se pod tvoju zaštitu. Nadamo se da kod tebe 
nećemo naići na nepravdu." Hazreti Džafer je svoj govor nastavio sljedećim 
riječima: 

,Što se tiče pozdravljanja, pozdravili smo te selamom Resulullaha. 
Tako se i međusobno pozdravljamo. Obavijestio nas je Poslanik da će se i 
džennetlije pozdravljati tim pozdravom. Zbog toga smo Vaše Veličanstvo 
tako pozdravili. Utječemo se Allahu od činjenja sedžde bilo kome osim 
Njemu, zato što nas je tako uputio Poslanik." 

-XA znaš li ti išta od toga što je Allah objavio?", upita Nedžašija. 
Kada mu Džafer odgovori potvrdno, zatraži od njega da mu nešto prouči. 
Hazreti Džafer poče učiti prve ajete sure Merjem. (Ima predaja da je učio i 
suru Rum i Ankebut). Nedžašija je počeo plakati pa mu suze nakvasiše bradu. 
I sveštenici počeše plakati. - ,,O Džafere! Uči nam te slatke riječi." Džafer 
poče učiti, od početka, ajete sure Kehf: ,,Hvaljen neka je Allah koji svome 
robu objavljuje Knjigu, i to ne iskrivljenu, nego ispravnu, da teškom kaznom, 
koju će On dati, opomene, a da vjernike koji čine dobra djela divnom 
nagradom obraduje, u kojoj će vječno boraviti, i da opomene one koji govore: 
Allah je sebi uzeo sina." O tome oni ništa ne znaju, a ni preci njihovi. Kako 
krupna riječ izlazi iz usta njihovih! Oni ne govore drugo do neistinu! Pa Zar 
ćeš ti za njima od tuge svisnuti, ako oni u govor ovaj neće da povjeruju? Sve 
što je na Zemlji Mi smo kao ukras njoj stvorili da iskušamo ljude ko će se od 
njih ljepše vladati." '/ 

Nedžašija se nije mogao suzdržati: ,,/Tako mi Allaha ovo je svjetlost 
koja izvire iz istog Izvora. I Musa i Isa, alejhisselam, su došli s njim." Okrenu 
se predstavnicima Kurejša te im reče: , Idite odavde, niti ću vam ih izručiti, 

niti ću im pomisliti neko zlo." Na to su Abdullah ibni Rebia i Amr ibni As 
odstupili. % 
Amr se potom obrati Abdullahu: ,,Tako mi Allaha, vidjet ćeš da ću 


Sve 


ae 


Sljedeći dan ponovo dođoše do Nedžašije. —"O vladaru! Oni o Isau 
sinu Merjeminu govore teške stvari. Već, ti pošalji jednog svog čovjeka, pa 
ih upitaj šta misle o Isau alejhisselam." Kralj posla po muslimane, a oni se 
počeše dogovarati šta će reći ako ih bude pitao za Isaa, alejhisselam. Hazreti 
Džafer: ,,Tako mi Allaha reći ćemo ono o čemu nas je obavijestio Poslanik 
od Allaha, dželle šanuhu. 

Kada ih kralj upita šta misle o Isau, sinu Merjeminom, Džafer 
odgovori: ,,Mi ćemo ti reći ono što nam je o Isau, alejhisselam, prenio naš 
Poslanik od Uzvišenog Allaha. Mi ga priznajemo kao Allahovog Poslanika i 
Njegovog roba, kao Riječ Njegovu koju je spustio hazreti Merjemi, koja se 
odrekla ovoga svijeta i muškaraca, i koja je bila čedna. To je ono što znamo o 
Isau, sinu Merjeminom. Vjerujemo da kao što je Allah stvorio Adema od 
zemlje, tako je Isaa stvorio bez oca." Na ove riječi Nedžašija spusti ruke na 
pod te uze malo prašine govoreći: ,, Kunem se da Isa nije ništa više od onoga 
kako ga vi opisujete. Tu nema razlike ni koliko ova prašina koju držim. 

Kada je to izgovorio, glavešine oko njega se počeše došaptavati. 
Nedžašija to primijeti pa reče: , Kunem se da, šta god vi kazali, ja o njima 
mislim samo dobro. Potom se obrati muslimanima, muhadžirima: ,, Čestitam i 
vama i Velikanu koji vas je poslao. Ja svjedočim da je on Poslanik. On nam 
je svakako najavljen u Indžilu. Njega je nagovijestio i Isa, sin Merjemin. 
Kunem se, da je ovdje, činio bih mu svaki hizmet. Idite! Smjestite se u 
netaknute predjele moje zemlje i živite tamo u miru i sigurnosti. Uništit ću 
onoga koji vam nanese zlo. Kada bi mi dali zlata koliko planina, ne bih 
nikoga od vas rastužio. "? 

Nedžašija se potom obrati Kurejšijama u vezi njihovih poklona: 
,Meni ovo ne treba. Uzvišeni Bog nije uzeo mito od mene kada mi je dao 
blago koje imam i kada mi je potčinio stanovnike i ovu zemlju." Predstavnici 
Kurejšija su se tako vratili praznih ruku. Iskreni Nedžašija je odabrao Islam i 
tako obradovao ashabe. 


Godine tuge... (Muhasara) 


Mušrici su se neprestano trudili da zaustave dalje širenje islama. 
Unatoč tome, broj muslimana se povećavao iz dana u dan. Sve patnje i 
iskušenja na koja su muslimani stavljani nisu doprinijele da oni skrenu sa 
svog puta, naprotiv, činili su da se još čvršće i iskrenije vežu jedni za druge. 
Niko nije odustajao od svoje vjere i bili su spremni žrtvovati i Živote na 


18 {bn Ishak, es-Stre, s, 195; Ibn Hišam, es-Stre, I, 332-333. 

Resulullahovom putu. I plemena izvan Mekke, koja su pratila šta se dešava, 
bila su sve radoznalija, pa se Islam svakodnevno širio na nova mjesta. 
Mušrici su prosto izluđeni saznanjem da ništa nisu postigli zagovaranjem 
protiv muslimana kod kralja Abesinije Nedžašije Eshama. Okupili su se da bi 
izvršili još veći pritisak na muslimane i da bi u potpunosti iskorijenili Islam i 
donijeli nevjerovatnu odluku: ,,Muhammed, alejhisselam, mora biti ubijen, 
nebitno gdje i kako..." Kafiri su se čvrsto zakleli da će to izvršiti. 

Ebu Talib, koji je saznao za ovu njihovu odluku, bio je duboko 
ožalošćen. Silno se zabrinuo za život svog voljenog mubarek bratića. Okupio 
je svoje pleme i naredio im da ga moraju dobro čuvati od kurejševićkih 
mušrika. Hašimovi sinovi su se okupili, osnaženi rodbinskim vezama, da bi 
ovaj zadatak ispunili. Zbog toga su pozvali Muhammeda, alejhisselam, i 
ashabe koji su povjerovali u Ši'bi Ebu Talib, odnosno, Ebu Talibovu mahalu, 
brdo koje se nalazi tri kilometra sjeverno od Kabe u Mekki. Poslanik se 
odazvao pozivu, jedino se Ebu Leheb suprotstavio naredbi da štiti Poslanika, 
te nije došao na Ši'b. Mušrici, među kojima je bio i on, stadoše se okupljati i 
tražiti priliku da ubiju Poslanika, alejhisselam.?" 

Kada su mušrici saznali da su se Poslanik, alejhisselam, i ashabi 
okupili u mahali Ebu Taliba, ponovo se sakupiše i donesoše sljedeću odluku: 
,Niko se neće ženiti kćerkama sinova Hašimovih sve dok im se Muhammed, 
alejhisselam, ne preda da bi bio ubijen. Niti će dozvoliti da se oni žene 
njihovim kćerkama. Ništa im se ne smije prodavati niti od njih kupovati. 
Ubuduće nije dozvoljeno sastajati se, niti komunicirati s njima. Ne smiju se 
posjećivati niti zalaziti u njihovu mahalu. Ni pod koju cijenu se neće 
prihvatiti bilo kakvo primirje koje oni predlože. Nema milosti prema njima. 
Mušrik po imenu Mensur ibni Ikrime je ove odluke stavio na papir a ostali su 
svojim pečatima isti potvrdili. Okačili su papir na zid Kabe, kako bi svi bili 
obaviješteni o ovoj odluci. 

Poslanika je ova vijest duboko potresla, pa je uputio dovu koja bi 
uslišana i ruke mušrika Mensura se u trenu osušiše. Mušrici su bili 
izbezumljeni. Protumačili su kako su se Mensurove ruke osušile zbog 
nepravde koju su nanosili Hašimovićima. I umjesto da se opamete, još su više 
pobjesnili. Postavili su straže na sve puteve koji vode u Ši'b i spriječili prolaz 
hrane i odjeće. Trgovcima koji su dolazili u Mekku rečeno je da ne ulaze u 
njihovo naselje, a u slučaju potrebe oni će njihovu robu otkupiti i po višoj 
cijeni. Smatrali su da će stanovnike Ši'ba na ovaj način natjerati da pomru od 
gladi ili da se pokaju, pa da im predaju Muhammeda, alejhisselam. Ovakvo 
stanje se nastavilo svake godine, izuzev perioda kada se posjećivala Kaba. 

Shodno običajima, ovo je bilo doba u godini kada je bilo zabranjeno 
prolijevati krv. Tako su Hašimovići slobodno odlazili u Mekku i namirivali 
se za cijelu godinu. Čim bi se neko od njih približio trgovcu, odmah bi 
mušrici poput Ebu Leheba ili Ebu Džehla, prilazili trgovcu 1 tražili od njega 
da enormno povisi cijenu, tako da je ne može kupiti. Garantovali bi im da će 

svu robu koja bi ostala oni otkupiti. Tako su oni na svoju robu stavljali visoke 
cijene i muslimani bi se vraćali bez nabavljenih potrepština... 

Zbog toga su Muhammed, alejhisselam, njegova supruga Hatidža i 
Ebu Bekr potrošili sav svoj imetak, kako bi utihnuli jecaje za hranom gladne 
djece. Kada bi im nestalo hrane jeli su lišće sa grana i ostatke stare kože, koju 
su pekli na vatri. Muhammed, alejhisselam, i neki ashabi su zbog gladi vezali 
kamenje za stomak. Majke su se, žrtvujući sebe zarad djece, pretvorile u kost 
i kožu. Kada bi se neko od mušrika sažalio i donio nešto, bio bi pretučen i 
žestoko ukoren. Muslimani su tako zapali u jako tešku situaciju. 

Mušrici su i dalje čekali da muslimani popuste pred ovim patnjama i 
da im Ebu Talib preda Muhammeda, alejhisselam. Suprotno od očekivanog, 
muslimani su sve pažljivije štitili Poslanika, kako mu se nešto ne bi dogodilo. 
Ebu Talib je, iz predostrožnosti, naredio da se postavi straža ispred kuće 
Poslanika ili ga je pozivao da spava kod njega. Muhammed, alejhisselam, je 
bez predaha, sve svoje vrijeme koristio kako bi izvršio Božiju zapovijed i 
širio Islam, te stpljivo dijelio savjete 1 tražio od ljudi da se okane djela koja 
vode ka Dženennemu. Poželio je da i kurejševićki mušrici, koji su ga ugonili 
u laž, shvate kako je biti potlačen na tako surov način, pa je podigao ruke i 
učinio dovu Allahu, dželle šanuhu: O Allahu! Daj i njima kao što si 
Jusufovom, alejhisselam, narodu dao kaznu u vidu sedam nerodnih godina!" 

U danima koji su slijedili nije pala ni kap kiše. Zemlja je sva 
ispucala od suše i nestalo je zelenila. Mušrici su bili izgubljeni. Jeli su leševe 
životinja uginulih od gladi, pa i kože pasa, kako bi preživjeli. I njihova su 
djeca počela umirati od gladi. Kada bi se okrenuli prema nebu, sve što 
bividjeli bio je gusti dim na sve strane. Kao da su shvatili veličinu nepravde 
koju su muslimanima nanosili pa poslaše Ebu Sufjana kod Poslanika, koji se 
poče kleti: ,O Muhammede. Ti tvrdiš da si poslan kao milost svjetovima. Ti 
tražiš da se vjeruje u Allaha i da se čuvaju rodbinske veze. Pogledaj kako tvoj 
narod umire od gladi i suše. Učini dovu da se ovo proklestvo digne sa nas; 
Allah će primiti dovu koju ti uputiš. Ako uputiš takvu dovu, svi ćemo ti 
povjerovati." 

Tako su ostavili po strani nepravdu i nasilje koje su činili i počeli 
preklinjati Poslanika za pomoć. Poslanik je, čuvši njihovo obećanje kako će 
povjerovati, podigao ruke Gospodaru, Koji mu je ponovo primio molbu. U 
Mekki su počele padati obilne kiše i zemlja je ponovo oživjela. Mušrici su, 
zaboravili na svoje obećanje i nastavili sa ustrajnošću u kufru, bez obzira što 
su spašeni od suše... 

Allah, dželle šanuhu, im odgovara Kur'anskim ajetima: 

Ali ovi sumnjaju i zabavljaju se. Zato sačekaj dan kada će im se činiti da 
prema nEbu vide vidljiv dim koji će ljude prekriti. 'Ovo je neizdrživa patnja! 
Gospodaru naš otkloni patnju od nas, mi ćemo sigurno vjerovati!' A kako će 
oni pouku primiti a već im je došao istiniti Poslanik od koga oni glave okreću 
i govore: 'Poučeni - umno poremećeni!' Mi ćemo patnju malo po malo 
otklanjati i vi ćete se sigurno u mnogobožačku vjeru vratiti; ali onoga Dana 
kada ih svom silom zgrabimo, zbilja ćemo ih kazniti. Još davno prije njih Mi 

smo faraonov narod u iskušenje stavili, kada im je bio došao plemeniti 
poslanik; 'Ispunite prema meni ono što ste dužni, o Allahovi robovi, jer ja 
sam vam poslanik pouzdani, i ne uzdižite se iznad Allaha, ja vam donosim 
dokaz očigledni, i ja se obraćam i svome i vašem Gospodaru da me ne 
kamenujete, a ako mi ne vjerujete onda me na miru ostavite. I on pozva u 
pomoć Gospodara svoga: 'Ovo je doista narod nevjernički!'- Izvedi noću 
robove Moje, za vama će potjera poći i ostavi more nek miruje, oni su vojska 
koja će zaista potopljena biti. ?! 

Mušrici nisu održali riječ da će povjerovati 1 vratili su se činjenju 
zuluma. Allah, dželle šanuhu, se jednog dana objavom obratio Poslaniku da 
je poslao moljca koji je pojeo sve papire na Kabi, na kojima su bila ispisana 
imena božanstava, osim onoga sa Allahovim imenom. Poslanik, alejhisselam, 
se obrati Ebu Talibu: "O amidža! Allah, dželle šanuhu, je poslao moljca da 
pojede napise koje su kačile Kurejšije i sve ih uništio, poput neredbi da se sa 
nama prekinu rodbinske veze. Jedino su ostali dijelovi na kojima je pisalo 
Allahovo uzvišeno ime." 

Kada ga je Ebu Talib upitao da li mu je to objavio Gospodar, on to 
potvrdi. Ebu Talib mu reče: "Onda ja svjedočim da govoriš istinu", i uputi se 
prema Ka'bi, gdje je zatekao okupljene mušričke prvake. Oni su odmah 
pomislili da im dolazi predati Muhammeda, alejhisselam. Kada je stigao, Ebu 
Talib ih opomenu: "O Kurejšije! Moj bratić je el-Emin, onaj koji nikada nije 
slagao. Obavijestio me je da je moljac pojeo sve papire na Ka'bi osim 
Allahovog imena. Donesite mi te papire koje ste pisali protiv nas. Ako je 
istina ono što on kaže, kunem vam se da ćemo ga svi čuvati do smrti. Pa 1 vi 
se više okanite ovih nepravdi koje činite... !$ 

Mušrici su uzbuđeno potrčali da donesu papire sa Kabe. Kada im je 
Ebu Talib rekao da čitaju, nije bilo ničega osim dijela ,,Bismike Allahumme." 
Mučšrici su ostali bez riječi. Nakon što su neki počeli odustajati, okanili su se 
ove nepravde i nezapamćenog tlačenja, koje je trajalo pune tri godine. Ipak, 
nisu odustali od neprijateljstava prema muslimanima. Ona su se, nasuprot, 
povećala. Na sve moguće načine su se pokušavali ispriječiti širenju islama. 
No, bez obzira na sve njihove napore, Islam se širio munjevito a Poslanik je 
otklanjao nepravde koje sežu još od perioda džahilijjeta ili neznanja, te im 
ukazivao na put Sreće. Oni koji su postigli ovu veliku sreću, zahvaljivali su 
na nimetima i nipošto nisu posustajali pred mučenjima i neprijateljstvima 
mušrika. Srca mnogih, koji su viđali mudžize Muhammeda, alejhisselam, i 
ljepotu islama, bila su obasjana nurom imana. 


š! ed-Duhan 44/17-24. 

Cijepanje mjeseca na dva dijela 


Jedna od velikih mudžiza Muhammeda, alejhisselam, jeste i 
cijepanje mjeseca. Grupa mušrika među kojima su bili Ebu Džehl i Velid bin 
Musgire su izazvali Poslanika; ,,Ukoliko si ti zaista poslanik, rascijepi mjesec 
na dva dijela tako da jedan dio bude vidljiv iznad planine Kuajkijan a drugi 
iznad planine Ebu Kubejs.'" Kada ih je Poslanik upitao da li će povjerovati 
ako to učini, oni su odgovorili da hoće. Muhammed, alejhisselam, je uputio 
dovu Allahu, dželle šanuhu, da mu podari tu mudžizu, nakon čega mu dolazi 
Džibril i naređuje da obavijesti Mekkelije da tu večer zajedno prisustvuju 
nadnaravnom djelu - mudžizi. Te četrnaeste noći, kada je Mjesec bio pun, 
Poslanik pozva sugrađane da dođu i da zajedno posvjedoče tom događaju. 
Kada je Muhammed, alejhisselam, pokazao svojim mubarek prstom na njega, 
Mjesec se raspolovio, tako da je jedna polovica bila iznad Kuajkijana a druga 
iznad Ebu Kubejsa. Potom se ponovo sastavio. 

Poslanik pozva ashabe: ,,O Seleme bin Abdu-1 Esede, o Erkame bin 
Ebi-1 Erkame, budite svjedoci ovom događaju." Pozvao je i druge ashabe da 
posvjedoče onome što se dogodilo. Mušrici su vlastitim očima mogli vidjeti 
ovo čudo. Oni ne samo da nisu održali obećanje i povjerovali nego su i druge 
sprečavali da to učine, govoreći: ,Ovo je jedna od Muhammedovih čarolija. 
Ako je nas prevario, ne može sve ljude prevariti. Nego, da mi upitamo i 
stanovnike drugih gradova. Ako i oni potvrde ovo, znači da je zaista 
Poslanik, a ako ne, onda je sigurno sihirbaz - čarobnjak." Pitali su putnike 
koji su dolazili u Mekku, čak su slali svoje ljude u druge krajeve da to 
ispitaju, no svi su potvrdili ono što se dogodilo. Ni to im nije bilo dovoljno pa 
su i poslije toga sve zanijekali. Na čelu onih koji su to činili je bio Ebu Džehl, 
koji je govorio: "Ebu Talibovo siroče je uspjelo začarati i nebo", te je na taj 
način trovao i druga srca. 

Na to je Allah, dželle šanuhu, objavio sljedeće ajete: "Bliži se Čas i 
Mjesec se raspolutio. A oni, uvjek kada vide čudo okreću glave i govore: 
'Čarolija neprestana.' Oni ne vjeruju i povode se za prohtjevima svojim, a sve 
je već određeno. I dolaze im vijesti koje treba da ih odvrate - mudrost 
savršena - ali opomene ne koriste. Zato se okreni od njih! Na Dan kada ih 
glasnik pozove na nešto užasno, oni će oborenih pogleda iz grobova izlaziti, 
kao skakavci rasuti, i netremice gledajući u glasnika i žureći nevjernici će 
govoriti: 'Ovo je težak dan!'"?? 


Da Gospodar i vas uputi!... 


Nakon što je okončan trogodišnji bojkot muslimana od strane 
mušrika, Poslaniku, alejhisselam, je došla prva grupa musafira iz Nedžrana. 
Bilo je dvadeset osoba koji su za Islam čuli od ashaba, potom učinili hidžru u 
Abesiniju i došli u Mekku, kako bi bili počašćeni viđenjem Poslanika. Željeli 
su da od njega lično čuju više o onome što propovijeda. Sa Poslanikom su se 

sastali pored veličanstvene Kabe i postavili su mnoga pitanja na koja im je 
Resulullah odgovarao, dok su ih Kurejševićki mušrici posmatrali sa strane. 
Muhammed, alejhisselam, im je pročitao nekoliko ajeta iz Kur'an-i Kerima. 
Bili su toliko oduševljeni da se nisu mogli suzdržati da ne puste suze. Potom 
su na poziv Poslanika radosno prihvatili Islam, izgovarajući kelime-i šehadet. 
Kada su htjeli krenuti nazad, svojim domovima, zaustavio ih je Ebu Džehl: 
Zaista nisam vidio maloumnije ljude od vas...! Samo što ste jednom 
razgovarali s njim, odrekli ste se vaših bogova i prihvatili sve što vam je on 
rekao. Na to mu novi ashabi odgovoriše: ,,Molimo Gospodara da i vama to 
podari. Mi se svakako ne bismo ponijeli prema vama na ovakav način. Istina 
je da mi nismo pogazili bilo koje vaše pravo, no znajte da zbog nekoliko 
džahila — neznalica, mi nipošto ne bismo napustili ovu veličanstvenu vjeru i 
ovu veliku blagodat koja nam je ukazana." 

Allah, dželle šanuhu, ovim povodom šalje ajete: ,Oni kojima smo 
dali Knjigu prije Kur'ana, vjeruju u nj, a kada im se kazuje, govore: Mi 
vjerujemo u nj, on je istina od Gospodara našega, mi smo i prije bili 
muslimani. Oni će dobiti dvostruku nagradu zato što trpe i što lijepim zlo 
uzvraćaju i što od onoga što im dajemo udjeljuju; a kad čuju besmislicu 
kakvu, od nje se okrenu i reknu: ,Nama naša djela a vama vaša djela; mir 
vama! Mi ne želimo društvo neukih. Ti, dosita, ne možeš uputiti na pravi put 
onoga koga ti želiš da uputiš, -Allah ukazuje na pravi put onome kome On 
hoće, i On dobro zna one koji će pravim putem poći." 


Godina tuge 


Sin Poslanika, alejhisselam, Kasim, preselio je kada je imao 
sedamnaest mjeseci. Nekoliko godina nakon ovog tužnog događaja preselio 
je i Resulullahov sin Abdullah. Shrvan svom tom tugom, Poslanik je jednom 
zavapio: ,,O planino, da te je snašla tuga koja je mene snašla, ne bi to mogla 
izdržati, raspala bi se! Kada ga je hazreti Hatidža upitala gdje se oni sada 
nalaze, on joj je odgovorio da su u Džennetu. 

Mušrici su bili silno obradovani smrću Poslanikovih sinova. Kafiri 
poput Ebu Džehla su počeli slavodobno uzvikivati: , Muhammed nema 
muškog potomka. Nema ga ko naslijediti. Kada umre, nestat će i svako 
sjećanje na njega." Na to Allah objavljuje suru Kevser: ,,Mi smo ti (O 
Muhammede), uistinu, mnogo dobro dali. Zato se Gospodaru svome moli i 
kurban kolji. Onaj koji tebe mrzi sigurno će bez pomena ostati." Nakon smrti 
Poslanikovih sinova, i njegov amidža se jako razbolio, njegovo stanje se 
pogoršavalo iz dana u dan. Kurejševićki mušrici se stadoše došaptavati: ,,Ebu 
Talib je, dok je bio živ, na sve moguće načine štitio Muhammeda. Njegov čas 
smrti se približava. Hajde da ga posjetimo u ovim njegovim posljednim 
trenucima." 


8 fbn Ishak, es-Sfre, s. 199-200; Ibn Hišam, es-Sfre, I, s. 391-392. 
84 el-Kasas 28/52-55. 

Pored Ebu Taliba su sjele viđenije ličnosti poput Ukbe, Ubejde, Ebu 
Džehla i Umejje bin Halefa. "Mi zaista svjedočimo tvoju veličinu nad nama. 
Zbog toga ti se nipošto nismo suprostavljali. No, bojimo se da će nakon tvoje 
smrti Muhammed krenuti da se obračunava sa nama, te da će se sukobi među 
nama nastaviti. Ti nas pomiri, kako ne bismo omalovažavali božanstva jedni 
drugih." 

Ebu Talib nakon toga pozva Muhammeda, alejhisselam: ,,Sve vođe 
Kurejšija te mole da se ne miješaš u njihovu vjeru. Ako to prihvatiš, oni će 
raditi za tebe i biće ti pomagači.'" Poslanik, alejhisselam, odgovori: ,,O 
amidža! Ja njih pozivam da izgovore samo jednu rečenicu, sa kojom će im 
svi Arapi postati odani a ostali će im plaćati porez." Potom se okrenu 
Kurejšijama: ,,Da, ako izgovorite samo jednu rečenicu, ovladat ćete svim 
Arapima, a pokorit će vam se i ostali." Ebu Džehl se složi i obeća da će 
izgovoriti i deset puta više, a kada upitaše Poslanika koja je to rečenica, on 
im odgovori: ,,Ako izgovorite La ilahe illallah i odreknete se svih drugih 
božanstava." Oni mu odgovoriše da od njih zatraži bilo šta drugo. — ,,Kada bi 
ste mi u ruku dali Sunce, ja neću od vas ništa drugo tražiti osim ovoga"', reče 
Poslanik. 

-O Ebu Kasime! Iznosiš nam čudan prijedlog. Mi iz poštovanja 
prema tebi hoćemo da se izmirimo a ti ne pokazuješ poštovanje prema 
nama"', odgovoriše mušrici i pođoše. Nakon što su otišli, Ebu Talib reče 
Poslaniku: ,,Ono što si ti tražio od njih je posve razumljivo. Rekao si istinu!f 
Ove riječi dadoše nadu Poslaniku da će Ebu Talib prihvatiti iman, te mu reče: 
,,O amidža! Izgovori La ilahe illallah, da se mogu zauzeti za tebe na Sudnjem 
danu." "Bojim se da će moji sunarodnjaci reći da sam se prepao smrti pa da 
sam zbog toga prihvatio Islam, inače bih ti ugodio", odgovori on, te mu se 
ubrzo pogorša stanje i preseli na onaj svijet." 


Preseljenje majke hazreti Hatidže 


I mubarek hazreti Hatidža, supruga Poslanika dvadeset i četiri 
godine, nakon tri godine bojkota koji je prošao u bijedi i žalosti, a tri godine 
prije hidžre, preseli na Onaj svijet početkom ramazana, u 65 godini života. 
Fahr-i Kainat, sallallahu alejhi ve sellem, voljenu je suprugu sahranio 
vlastitim mubarek rukama. Silno ga je ožalostio njen odlazak. Gubitak i 
supruge Hatidže i amidže Ebu Taliba u istoj godini duboko ga je potresao. 
Zbog toga se ova godina naziva senetu-l huzn ili godina tuge. 

Preseljenje hazreti Hatidže je ozbiljno poljuljalo Poslanikov moral. 
Ona je bila prva osoba koja je povjerovala i posvjedočila istinitost njegovih 
riječi. Ona mu je bila najveća potpora i pomagač. Kada su mu svi bili 
neprijatelji, ona mu je bila prijatelj. Poklonila je sav svoj imetak za stvar 
islama i danonoćno se žrtvovala da bi bila potpora Poslaniku. Nikada nije 
rastužila Poslanika, niti mu se usprotivila. Poslanik bi to pričao s vremena na 
vrijeme i tako čuvao uspomenu na svoje supruge. 

Jednog dana je izašla da traži Poslanika dok je on bio vani. Džibril, 
alejhisselam, joj se tada ukaza u ljudskom liku. Iako ga je htjela pitati za 

Poslanika, sjeti se da bi mogao biti neprijatelj pa odusta od toga. Kada je 
Poslanik došao kući, ona mu ispriča šta se dogodilo. Poslanik je potom upita 
da li zna ko je bio taj čovjek i dodade: - ,,To je bio Džibril. Poručio mi je da ti 
prenesem njegov selam. Još mi je rekao da ti saopštim da je za tebe u 
Džennetu pripremljena kuća od bisera. Tamo sigurno neće biti ovakve 
žalosti, tegoba i ostalih neprijatnosti. 


Ruka zalijepljena za vrat 


Muhammed, alejhisselam, je ashabima, tim najodabranijim ljudima, 
priređivao jedinstvene sohbete na kojima su se nurom obasjavala njihova 
srca. Objašnjavao bi im objavljene ajete 1 nije ništa ostavljao nejasnim. U 
međuvremenu su neumorno odlazili na mjesta gdje se okupljaju kafiri 
pozivajući ih u iman. Ebu Džehl i Velid bin Mugire su se posebno srdili na 
to: ,Ako ovako nastavi, Muhammed će sve ljude prevesti u svoju vjeru, pa 
neće niko ostati da se klanja našim kipovima." Jednog dana su se usaglasili 
da je jedini izlaz iz ove situacije da ubiju Poslanika. Ebu Džehl je poveo 
Velida bin Mugiru i nekoliko Mahzurovih sinova i zaputio se prema Kabi. U 
tom trenutku je tamo Poslanik klanjao namaz. Ebu Džehl je odmah potrčao 
prema njemu sa kamenom u ruci, no, kada je htio baciti kamen na habib-i 
ekrem, nebijj-i muhterem Poslanika, ruka mu je ostala nepomična u zraku. 
Nije je mogao pomaknuti ni u jednom smjeru i ostao je prestrašen. U takvom 
stanju se vratio odakle je i došao, tek kada se vratio među mušrike, ruka mu 
se povratila u prvobitno stanje, te je kamen ispao iZ nje. 

Isti kamen uze jedan od Mahzumovih sinova i krenu prema 
Poslaniku, siguran da će on uspješno obaviti zadatak. Kada se približio, oči 
su mu iznenada oslijepile. Na to svi Mahzurovi sinovi nagrnuše na Poslanika, 
ali kada mu se primakoše, on se izgubi pred njihovim očima, iako su mu i 
dalje čuli glas. Kada bi došli do mjesta odakle glas dolazi, on bi se čuo na 
drugoj strani, a kada bi ponovo tamo došli, čuo bi se na suprotnoj strani. I oni 
su se vratili bez obavljenog zadatka. Ovim povodom je Allah, dželle šanuhu, 
objavio ajet: ,, I kao oni ispred kojih i iza kojih smo pregradu stavili i na oči 
im koprenu stavili, - zato oni ne vide." (Jasin 9.) 


Poziv u Islam stanovnicima Taifa 


Iako su posvjedočili mnogim mudžizama - nadnaravnostima, 
mušrici zbog svoje tvrdoglavosti odbijaju prihvatiti istinu, čak su vlastitu 
djecu i druge članove porodice podvrgavali neviđenim torturama. Poslanik je 
bio posebno žalostan zbog povećanja nasilja i nepravdi od strane mušrika. 
Odlučio je otići u Taif, mjesto u blizini Mekke, kako bi njene stanovnike 
pozvao u Islam. Poveo je sa sobom i Zejd ibni Harisa, sastali su se sa 
prvacima Taifa, Amrovim sinovima Abd-i Jalilom, Habibom i Mesudom. 
Objasnili su im načela islama i pozvali ih da ga prihvate. Oni su, umjesto da 
prihvate taj poziv, počeli vrijeđati Poslanika: ,,Zar Allah nije našao nikog 

drugog osim tebe da prenese svoju poruku? Zar nije mogao neko drugi biti 
Poslanik? Idi iz našeg kraja, pa kuda god to bilo! Tvoj narod nije prihvatio to 
što govoriš pa si došao kod nas, zar ne? Kunemo ti se da ćemo se i mi držati 
podalje od tebe i nećemo udovoljiti ni jednoj tvojoj želji!" 

Poslanik, alejhisselam, otišao je od njih sav shrvan. Pleme Sekif je 
pozivao u Islam deset dana ili mjesec, no niko se nije odazvao pozivu, čak su 
ga ismijavali i ponižavali. Poredali su djecu i mladiće pored puta kojim je 
trebao proći, pa su ga zasuli kamenjem. Hazreti Zejd je Poslanika pokušao 
zaštititi svojim tijelom, kako se ne bi povrijedio. Stalno je obilazio oko 
Poslanika, praveći štit, kakobi spriječio kamenice da dođu do njega i nije se 
obazirao na bolove koje su mu zadavali udarci kamenja. 

Iako je Zejd ulagao sve moguće napore kako bi zaštitio Poslanika, 
kamenje ga je pogađalo jedno za drugim. Zbog toga je Zejd bio sav u krvi. 
Vikao je, koliko ga je glas služio: "Ne činite to! Nemojte! Pa on je najbolji na 
svim svjetovima! On je Resulullah! Raskomadajte mene ali nemojte njemu 
nanositi bol!" Kamenje je bez obzira na sve prolijetalo do Poslanika, te 
okrvavilo njegove mubarek noge. 

Sav izmoren i ukrvavljen, Poslanik je ušao u voćnjak dvojice braće 
Ukbe i Šejbe. Tamo su ga vjernici zbrinuli, i saprali krv sa njegova tijela. 
Uzeo je abdest a potom ispod drveta klanjao dva rekata namaza, nakon čega 
je podigao ruke Svevišnjem. 

Sve su ovo posmatrali vlasnici voćnjaka i posvjedočili svim 
nedaćama na koje je Poslanik tamo naišao. U njima je proradio osjećaj 
samilosti pa su Poslaniku po slugi Addasu poslali grožđa. Kada je počeo jesti 
grožđe, Poslanik je proučio Bismillu. Rob, kršćanin, ču njegove riječi pa mu 
reče: ,Godinama živim ovdje i još nikada nisam čuo ovakav govor. Odkud ti 
to?" 

Poslanik ga upita odakle je, na što mu on odgovori da je iz Nenive. — 
€ Znači ti si iz zemlje Junusove!'! Addas ga upita kako on zna za Junusa koji 
je ovdje nepoznat. -"On je moj brat. I on je poput mene bio Poslanik." — 
Vlasnik ovako lijepog lica i ovako toplih riječi ne može nikako biti lažov. Ja 
svjedočim da si ti Allahov poslanik", reče on i tako postade musliman. Zatim 
nastavi: "Ja Resulallah! Godinama služim ovim nepravednicima koji otimaju 
od svakoga i varaju sve ljude. U njima nema nikakva dobra. Spremni su na 
svaku podlost samo da bi dobili i osigurali ovozemaljska dobra. Gade mi se. 
Želim zato poći sa vama, da se počastim služenjem tebi i da se žrtvujem kako 
bih te zaštitio od neprijatnosti koje ti ove neznalice i nepravednici mogu 
nanijeti. 99 

Resulullah mu odgovori: ,,Za sada ostani s njima. Uskoro ćeš čuti 
moje ime posvuda. Tada mi se pridruži." Odmoriše se neko vrijeme i ponovo 
zaputiše ka Mekki. Kada su se približili Mekki na dva konaka, ugledaše kako 
Poslanika prati jedan oblak. Pogledali su pažljivije i vidješe da je to bio 
Džibril, alejhisselam. Ovaj događaj je Poslanik ispričao hazreti Aiši. U 


86 Ibn Sa'd, et-Tabakat, I, 42; Ibn Kestr, el-Biddje, III, 135-137. 

Buharijinom "Sahihu" i Ahmed ibni Hanbelovom "Musnedu" se prenosi: 
Hazreti Aiša upita Poslanika: 'O Resule! Da li si imao teži dan u životu od 
Bitke na Uhudu?' Poslanik joj odgovori: 'Tako mi Allaha, od tvog naroda sam 
doživio takvu zlobu kakvu nisam doživio od mušrika na Uhudu. Kada sam 
Ibni abdi Jalilu, sinu Abdu-1l Kulale, saopštio svoje poslanstvo, nije ga 
prihvatio. Od onih oko njega sam naišao na takve nevolje, da nisam mogao 
doći sebi sve dok nisam došao do mjesta Karn-i Sealib. Na tom mjestu sam 
podigao glavu u visinu i vidio kako mi jedan oblak pravi hlad. U njemu viđoh 
Džibrila, alejhisselam, a zatim začuh govor: 'O Muhammede, Gospodar je 
čuo tvoje riječi. Posvjedočio je i tome da te nisu htjeli zaštititi. Poslao ti je 
ovog meleka koji upravlja planinama da mu narediš šta poželiš.' Nakon što 
mi je melek nazvao selam, reče: 'O Muhammede! Kao što ti je rekao Džibril, 
koga je poslao Uzvišeni, ja sam melek koji upravlja planinama, pa mi naredi 
šta god želiš. Ja sam ti sluga. Reci da sastavim ove dvije planine (Kuajkan i 
Ubu Kubejs) tako da se obruše na Mekkelije 1 ja ću to odmah učiniti." Ja 
nisam pristao na to, te rekoh: "Ne, ja sam došao kao milost svjetovima. Molim 
Stvoritelja da ovom narodu da porod koji će se samo Njemu klanjati i nikoga 
Mu za sudruga neće uzimati." 

U povratku iz Taifa u Mekku Poslanik se odmorio u mjestu Nahla. U 
jednom trenutku su stali na namaz. Kada je tim putem naišla grupa džina 
Nusajba, čula je Poslanika kako uči Kur'an, te se zaustaviše. Potom se 
obratiše Poslaniku 1 primiše Islam. Poslanik im reče: ,,Prenesite svom narodu 
da ih pozivam u din-i Islam." Oni su prenijeli svome plemenu ovaj poZIV i svi 
su prihvatili Islam.?! Ovaj događaj se spominje u Kur'anu, u suri Džinn, kao i 
u poznatim zbirkama hadisa Buharije i Muslima. Nakon tog događaja zaputili 
su se u Mekku. 


Spasite se izgovarajući: "La ilahe illallah...$ 


Muhammed, alejhisselam, je u Mekku došao u pratnji Mut'im ibn 
Adija. Ljude je pozvao da se okrenu Pravom putu. Na to su mušrici 
odgovorili još žešćim protjerivanjem i progonima. Allah, dželle šanuhu, je 
naredio Poslaniku da poziva sva arapska plemena koja dolaze u obilazak 
Kabe. Poslanik je po ovoj naredbi otišao do velikih pijaca u blizini Mekke po 
imenu Zulmedžaz, Ukaz i Medženna i tamo je plemena pozivao da ga 
prihvate za poslanika, te ih pozivao vjeri u Allaha i Njegovu jednoću. 
Saopštio im je da, ukoliko to prihvate, kao nagradu od Svevišnjeg imaju 
Džennet. Iako ih je Poslanik preklinjao da to učine, mnogi su odgovorili 
uvredama i grubostima a neki samo okretanjem glave i izgovaranjem ružnih 
riječi. Kurejšije su stalno pratili Poslanika i plemenima koje je pozivao 
govorili o njemu kao lažovu. 

Od Imam-i Ahmeda, Bejhekija, Taberanija i Ibni Ishaka se prenosi 
da Rebia ibni Abbad kaže sljedeće: "Bio sam mlad kada sam sa ocem odlazio 
na Minu. Poslanik bi dolazio na mjesta gdje su plemena noćila i pozivao ih: 


87 {bn Sa'd, et-Tabakat, I, 212. 

'O sinovi toga i toga! Ja sam Allahov Poslanik, koji vam naređuje da me 
štitite sve dok ne obavim ulogu kojom me je Gospodar zadužio. Pozivam Vas 
da odbacite te kipove kojima se klanjate, da robujete Allahu, ne pripisujući 
Mu druga, da vjerujete meni i mome poslanstvu !' Za njim je išao raščupan 
čovjek, teturajući i govoreći: ' O ljudi! On vas poziva da se odreknete Lata i 
Uzzaa kojima se klanjamo i da prihvatite izmišljenu vjeru koju on promovira! 
Čuvajte ga se. Ne slušajte ga i ne pokoravajte mu se.' Kada sam oca upitao ko 
je ovaj što ga prati, on je odgovorio: 'Njegov amidža Ebu Leheb.'' 

Taberani od Tarik ibni Abdullaha prenosi sljedeće: ,,Vidio sam 
Poslanika na pijaci Zulmedžaz. Govorio je jakim glasom kako bi ga ljudi 
čuli: 'O ljudi! Recite: La ilahe illallah (nema boga osim Allaha) i budite 
spašeni. Čovjek koji je išao za njim je bacao kamenje ka njegovim nogama i 
govorio: 'O skupino! Ne vjerujte mu! Čuvajte ga se jer je lažov!' Tako je 
nastavio pozivati iako su mu noge bile krvave. Upitaše ko je ovaj mladić, a 
drugi rekoše da je jedan od Abdul-Muttalibovih sinova. -'A ko je ovaj što ga 
gađa kamenjem?' -'Amidža mu Ebu Leheb." 

Imam Buhari u svom djelu "Tarihu-l1 Kebir", a Taberani u 
Mu'džemu-l Kebir" prenosi: Mudrik bin Munib prenosi od svoga oca, a on 
od svoga: ,,Bio sam sa ocem na Mini na konaku. Sreli smo jednu grupu ljudi. 
Jedan među njima reče: 'Recite La ilahe illallah i budite spašeni.' Neki ljudi iz 
okoline su pljuvali u njegovo lijepo lice, neki su mu na glavu bacali zemlju, 
dok su neki izgovarali psovke i druge uvrede ne njegov račun. Tada je došla 
jedna djevojka koja je u ruci držala posudu za vodu. Kada ga je vidjela u 
takvom stanju počela je plakati. On se tada napi vode te se okrenu djevojci: 
'Kćeri, ne boj se da bi tvoj otac mogao upasti u kakvu zamku i biti ubijen!' 
Upitali smo ko je taj čovjek, a ko djevojka. —"To je bio jedan od Abdul- 
Muttalibovih sinova, Muhammed i njegova kćerka Zejneba." 

Se'id bin Jahja bin Se'id el-Emevi u svome djelu "Medžazi" prenosi 
od svoga oca, on prenosi od Ebu Naima Abdurrahman Amirija, a on od 
drugih, da je Poslanik, alejhisselam, jednoga dana otišao na pijacu Ukaz. 
Dođe do pripadnika plemena Beni Amir te im se obrati: ,,O pripadnici Beni 
Amira! Kako vi postupate sa onima koji se sklone pod vaše okrilje?" "Niko 
nam ne može prigovoriti bilo šta, niti se ogrijati o našu vatru, bez našeg 
znanja"'', odgovoriše. "Ja sam Allahov Poslanik. Kada bih vam došao, da li 
biste me čuvali dok ne izvršim zapovijed Gospodara da prenesem ljudima 
Njegovu objavu?" — ,,Od kojih Kurejšija si?", upitaše. -+ Od Abdul- 
Muttalibovih sam sinova"'- reče. -"Ako je tako zašto te oni ne čuvaju?" 
Poslanik im odgovori: ,,Oni su prvi koji su me utjerali u laž." — ,,0 
Muhammede! Niti ćemo te odbiti niti ti povjerovati. No obećavamo ti da 
ćemo te čuvati dok ne obaviš svoju ulogu." 

Na to Poslanik sjede među njih. Tada sa pijace dođe jedan od prvaka 
Beni Amira, Bejhara bin Faris, te upita prisutne; ,,Ko je ovaj?"', pokazujući na 
Muhammeda, alejhisselam. Odgovoriše da je Muhammed bin Abdullah. — 
eŠta ima on da radi sa vama, pa ste mu dozvolili da sjedi među vama?" - 
Zatražio je našu zaštitu. Tvrdi da je Allahov Poslanik i traži od nas da ga 

štitimo sve dok ne prenese ljudima poruku od Gospodara." Potom reče 
Poslaniku: ,,Staviti te pod našu zaštitu znači staviti na sebe metu za napad 
svih arapskih plemena"', okrenu se svome plemenu i dodade: ,,Nema plamena 
koje se vratilo svojim kućama sa gorom stvari od vas. Znači, vi ste odlučili 
zaratiti sa svim Arapima. Da je njegovo pleme u njemu vidjelo kakva dobra, 
ta oni bi ga zaštitili. Vi se usuđujete pomoći čovjeku kojeg lažovom smatra 
njegovo pleme i zbog toga ga udaljava od sebe. Pravite ogromnu grešku!" 

Nakon toga se okrenu Muhammedu, alejhisselam: ,Odmah idi od 
nas i vrati se svom plemenu. Kunem se da nisi među mojim sunarodnjacima, 
već bih ti posjekao glavu." Poslanik se pope na svoju devu, ogorčen 
njegovim riječima, a silnik Bejhara ga obori s nje. Sashabijka po imenu 
Dabaa binti Amir, vidjevši šta rade Poslaniku, uzviknu: ,,Kako možete mirno 
gledati ovo što rade Allahovom Poslaniku? Ima li iko ko bi za moj hatar 
spasio Resulullaha iz ruku ovih nasilnika?" Trojica njenih amidžića odmah 
krenuše na Bejharu. Iako su dvojica pokušali pomoći Bejhari, ostali iz 
Dabainog plemena ih pritisnuše i istukoše. Poslanik je na to za trojicu, koja 
su se borila za njega, učinio dovu ,, Ja Rabbi! Podari svoj bereket ovoj 
trojici", dok je za Bejharu i njegove pomoćnike rekao: ,,Bože udalji od njih 
svoju milost! 

Trojica za koje je dovio primiše Islam, dok ostali umriješe bez 
priznanja Istine. Kada su se pripadnici Beni Amira vratili svome plemenu, 
prenesoše šta se desilo jednom starijem pripadniku koji je poznavao prijašnje 
objave. Čim je čuo Poslanikovo ime, poče ih grditi:" O Beni Amir! Šta ste to 
uradili? Niko do sada od Ismailovih sinova nije lažno tvrdio da je Poslanik. 
Sigurno je govorio istinu. Sada je izuzetno teško popraviti propuštenu 
priliku." 

MIRADŽ 


Muhammed, alejhisselam, je na ovaj način prenosio istine islama 
svakom plemenu kojeg bi sreo. Od svih je tražio da ga uzmu pod svoju 
zaštitu i da mu budu pomoćnici u širenju svjetla islama. No, niti je ko pristao 
širiti Islam, niti njega uzeti pod zaštitu. Unatoč tome, činili su mu razne 
nepravde, od uvreda do vršenja torture na razne načine. Poslanik, 
alejhisselam, je fizički bio izuzetno oslabio. Bio je gladan, onemoćao i 
izuzetno tužan. Tako su mu prolazili dani sve do kasno u noć. Kurejševićki 
mušrici su neprestano slijedili Poslanika, obeshrabrivajući plemena koja su 
dolazila posjetiti Mekku da prime Islam, te su na razne načine terorisali 
Poslanika i njegove drugove. Poslanik više nije imao mjesta gdje bi mogao 
otići. Sa svih strana je bio opkoljen neprijateljima. Jedne večeri ode do Ebu 
Talibove kuće da posjeti njegovu kćer Ummihanu. 

Ona je tada već bila prihvatila Islam. Kada je Poslanik pokucao 
upitala je ko je? - ,,Sin tvoga amidže, Muhammed. Ako dozvoliš volio bih ti 
biti musafir." —" Ne žalim ni života za poštenog, iskrenog i časnog gosta kao 
što si ti. Samo da ste mi ranije javili, nešto bih vam pripremila. Trenutno 
nemam ništa od hrane kod sebe." 

Resulullah: ,,Ne treba mi hrana. Ništa od toga mi nije na pameti. 
Dovoljno mi je samo mjesto gdje se mogu moliti sovome Gospodaru." 
Ummihana primi Poslanika i dade mu ibrik sa vodom. Arapi su smatrali čin 
čašćenja gosta i njegovo štićenje najčasnijim djelom. Kada bi se gostu nešto 
desilo, to bi za domaćina predstavljalo veliku sramotu. Ummihana je 
razmišljala kako Poslanik ima mnogo neprijatelja u Mekki, čak onih koji bi 
ga rado ubili. Tako je odlučila da pazi na njega sve do zore. Uzela je očev 
mač i počela obilaziti oko kuće. 

Taj dan je Poslanik bio posebno povrijeđen. Uzeo je abdest, te počeo 
moliti Gospodara da oprosti Svojim robovima, da dođu do imana i tako do 
vječne sreće. Bio je izuzetno umoran, gladan i tužan. Legao je na jednu 
hasuru i zaspao. Tada se Allah, dželle šanuhu, obrati Džibrilu: Mnogo sam 
rastužio svoga miljenika. Povrijedio sam i njegovo tijelo i dušu. No, on bez 
obzira na sve i dalje Mene moli. Ne misli ni na šta osim na Mene. Idi dovedi 
mi Miljenika. Pokaži mu Džennet i Džehennem. Neka vidi blagodati koje 
sam pripremio njemu i njegovim sljedbenicima. Neka vidi kazne onima koji 
mu ne povjeruju i koji mu se suprotstave, bilo riječju ili djelom. Ja ću ga 
utješiti. Ja ću zacijeliti rane njegove duše." 

Kada je Džibril, alejhisselam, došao do Poslanika, zatekao ga je u 
dubokom snu. Nije se usuđivao probuditi ga. Bio je u ljudskom liku pa mu je 
poljubio mubarek nogu, što je Poslanika probudilo. Odmah je poznao 
Džibrila: ,,O brate Džibrile! Čemu ovako iznenadan dolazak? Da li sam nešto 
pogriješio? Da li sam naljutio svoga Gospodara? Da li mi donosiš neku tužnu 
vijest?" 

Džibril, alejhisselam: = ,,O najbolje stvorenje! O Stvoriteljev 
miljeniče! O prvače poslanika, ti koji si izvor svih dobara! Gospodar ti šalje 
selam i poziva te k Sebi! Molim te ustani da krenemo!" 

Muhammed, alejhisselam, uze abdest. Džibril mu stavi ahmediju i 
ogrtač od svjetlosti. U ruku mu dade štap od kristala ukrašen sa četiri stotine 
bisera i mnogim drugim dragocjenostima, a potom zajedno odoše do Kabe. 
Tu je Džibril, alejhisselam, rastvorio Poslanikove grudi i izvadio mu srce. 
Oprao ga je Zemzem vodom a potom mu ponovo Zatvorio grudi. 

Poslije toga pokaza na nebeska kola, životinju po imenu burak (iz 
istog korijena kao i bark, što znači munja), i reče Poslaniku: "Popni se na nj! 
Svi meleki te iščekuju.'" Tada Poslanika obuze tuga i dade se u razmišljanje. 
Allah, dželle šanuhu, naredi Džibrilu da pita Poslanika za njegovo stanje. 
Poslanik mu odgovori: ,Ja sam počašćen sa toliko blagodati. Na um mi je 
pao moj ummet, šta li će biti sa njima na Sudnjem danu. Kako će čistiti 
grijehe pedeset hiljada godina koliko će ostati na Araratu? Kako će preći 
preko sirat-ćuprije, preko koje se ide trideset hiljada godina? 

Gospodar mu tada odgovara: ,,Ne budi žalostan Miljeniče. Vrijeme 
od pedeset hiljada godina ttome ummetu će biti kao jedan tren." 

Tada se Poslanik pope na burak. Išao je tako brzo da je u jednom 
koraku prelazio koliko bi oko moglo dosegnuti. Na određenim mjestima je 
Poslanik tražio od Džibrila da stane i da obavi namaz i Poslanik je to činio tri 
puta. Džibril bi pitao Alejhisselama da li su mu poznata mjesta na kojima je 
stajao, a potom bi mu sam odgovarao: ,,Prvo mjesto je Medina i tu ćeš učiniti 
hidžru. Drugo mjesto je Tur-i Sina, na kome je Musa, alejhisselam, na 
nepoznat način razgovarao sa Allahom, dželle šanuhu. Treće mjesto je bilo 
Bejt Lahm, mjesto gdje je rođen Isa, alejhisselam. Potom su zajedno otišli u 
Kuds, do Mesdžidu-1 Aksaa. 

Tu je Džibril, alejhisselam, napravio udubljenje u jednom kamenu 
kako bi zavezao burak. Potom su zajedno sa nekim od prijašnjih poslanika 
klanjali namaz. Redom su pozivani da budu imami, Adem, Nuh pa Ibrahim, 
alejhimusselam, ali su svi oni to odbili. Džibril tada reče Poslaniku da u 
njegovom prisustvu niko drugi ne može biti imam, te mu reče da prođe u 
mihrab kako bi predvodio namaz. 

Klanjali su dva rekata. Dešavanja koja su slijedila opisuje ovako: 
,Džibril mi je donio jednu čašu džennetskog vina i jednu čašu mlijeka. 
Odabrao sam mlijeko. Reče mi da sam odabrao sreću. Potom mi ponudiše još 
dvije čaše. U jednoj je bila voda, a u drugoj med. Uzeh obje. Džibril reče: 
,Med znači da će tvoj ummet trajati do Sudnjeg dana, a voda da će biti 
očišćeni od grijeha. Potom smo zajedno otputovali u više nebeske sfere. 
Džibril pokuca na jedna vrata. ,,Ko si?"', upitaše. -"Ja sam Džibril." "A ko je 
sa tobom?"! "Muhammed alejhisselam." "Da li mu je upućen poziv da 
dođe?" "Jeste." "Dobrodošao taj dobri rob. Kako je on samo lijep putnik." 
Tada su se vrata otvorila i našao sam se pred Ademom, alejhisselam. 
Poselami me i uputi dovu... 


97 


Tu sam vidio mnogo meleka. Svi su, puni bogobojaznosti i 
poniznosti, stojeći izgovarali: ,,Subbuhun kuddusun, rabu-l melaiketi ver- 
ruh." Upitao sam Džibrila da li je ovo zadatak ovih meleka, a on mi odgovori 
da jeste. ,,Oni stoje na kijamu od kako su stvoreni i tako će stajati do Sudnjeg 
dana. Moli Gospodara da ttom ummetu podari ovaj ibadet. Zamolio sam i 
dova mi je uslišena. To je stajanje u namazu. Potom sam naišao na skupinu 
kojoj su meleki drobili glave, a one bi potom ponovo dobivale stari oblik. 
Ponovo bi ih udarali a zatim bi ponovo dobijale stari oblik. - ,,Ko su ovi?", 
upitah. -"To su oni koji su izbjegavali džume i džemat, te oni koji nisu 
upotpunjavali sedžde. Pripadnici sljedeće grupe su bili goli i gladni. Zebanije 
su ih tjerale da jedu slamu. - ,,Ko su ovi?", upitah. —" Oni koji nisu pokazivali 
sažaljenje prema siromasima 1 koji nisu davali zekat." 

Potom vidjeh skupinu pred kojom su stajala ukusna jela s jedne, a 
leševi s druge strane. Ostavili bi ta prekrasna jela i jeli leševe. - ,,Ko su ovi?" 
upitah. -"To su muškarci i žene koji su napuštali halal, a jeli haram. Iako su 
imali halal imetak, oni su se hranili haramom. 

Potom sam vidio ljude koji od težine na leđima nisu mogli da se 
kreću. Unatoč tome, od ljudi su tražili da ih još više opterete. - ,,Ko su ovi?" 
upitah. "To su ljudi koji su pronevjerili emanet. Uzurpirali su tuđa prava i 
činili im nepravdu." 

Sreli smo potom skupinu ljudi koji su trgali meso sa sebe a potom ga 
jeli. - ,,Ko su ovi?" upitah. "To su oni koji ogovaraju i prenose tuđe riječi", 
odgovori Džibril. 

Viđoh ljude crnih lica, oči su im gledale prema nebu, gornje vilice 
su im bile do čela a donje do nogu. Povraćali su krv i gnoj. Njima su u 
vatrenim posudama davali da piju otrovanu krv i gnoj a oni bi na to vrištali. - 
, Ko su ovi?" upitah. "To su oni koji su pili alkohol"', odgovori on. 

Potom smo sreli skupinu ljudi kojima su iščupani jezici iz usta, 
izopačena lica, tako da izgledaju poput svinja. - ,,Ko su ovi?" upitah. -"To su 
oni koji lažno svjedoče", reče. Ponovo naiđosmo na grupu kojima su se 
napuhani stomaci okačili o tijelo, ruke i noge im vezane, poplavili, ne mogu 
da ustanu sa mjesta. - ,Ovo su oni koji su uzimali kamatu"', reče Džibril." 

Sretosmo grupu žena crnih lica i tamnih očiju. Odjevene su u odjeću 
od vatre, dok ih meleki stalno udaraju vatrom, one skiče poput pasa. - ,,Ko su 
ove?" upitah. "To su žene koje čine blud i koje vrijeđaju muževe", reče on. 

Viđoh zatim veliku skupinu ljudi. Bijahu zatočeni u dolinama 
Džehennema. Vatra bi ih sagorijevala te bi ponovo bili oživljeni i tako ukrug. 
- ,Ko su ovi?" upitah. -"To su sinovi nepokorni prema svojim očevima", 
odgovori. 

Sretoh skupinu ljudskih zametaka, koji odmah sazriješe i dadoše 
plodove. - ,,Ko su ovi?" upitah. -"To su oni koji su u ibadetu svome 
Gospodaru", reče Džibril. 

Dođosmo do jednog mora. Ne mogu vam opisati u kakvom se stanju 
nalazilo. Bilo je bjelje od mlijeka i imalo je valove poput planina. - ,,Kakvo je 
ovo more?", upitah. ,,To je more života. Kada Allah, dželle šanuhu, bude 
oživljavao tijela, pasti će kiša iz ovoga mora. Truhle kosti i raspadnuta tijela 
će se sastaviti i ustati iz svojih mezarova poput trave'', odgovori on. 

Potom smo se popeli na drugi kat nebesa. Džibril ponovo zakuca na 
vrata. -"Ko si?", upitaše. -"Ja sam Džibril." "Ko je s tobom?" — 
Muhammed, alejhisselam." -"Da li mu je data objava i upućen poziv da 
dođe?" "Jeste." "Dobrodošao taj dobri rob. Kako je on samo lijep putnik", 
rekoše i odmah se otvoriše vrata. Nađoh se ispred Isaa i Zekerijjaa, 
alejhimusselam. Poželješe mi mir i uputiše dovu... 

Naišao sam na saf meleka. Svi su bili na ruku'u. Darovan im je 
poseban vid slavljenja Allaha. Stalno su stajali na ruku'u i nikako nisu dizali 
glave. Džibril mi reče:" Ovi meleki stalno ibadete na ovaj način. Zamoli 
Gospodara da to podari i tvome ummetu." Učinio sam dovu i ona bi uslišena 
te mi bi podaren ruku' u namazu. 

Potom se popesmo na treći kat. Nakon istog pitanja i odgovora 
otvoriše se vrata, kada ispred sebe ugledah Jusufa, alejhisselam. Viđoh da mu 
je data polovina ljepote. I on mi zaželi mir i uputi dovu... 

Vidio sam mnogo meleka. U safovima bijahu na sedždi. Od 
stvaranja su tako na sedždi i čine zikr svojstven njima. Džibril mi ponovo 
reče da je to njihov ibadet i da poželim da i moj ummet dobije takav ibadet, 
pa to učinih. Dova bi uslišana, te dobih sedždu u namazu. 

Dođosmo do četvrtog kata. Napravljen od čistog srebra sa vratima 
od svjetlosti. Imao je i katanac od svjetlosti. Na katancu bi ispisano ,,La ilahe 
illallah Muhammedun resulullah.'" Nakon istog pitanja i odgovora nađoh se 
pred Idrisom, alejhisselam. I on mi poželi mir i uputi dovu. Allah, dželle 
šanuhu, za njega kaže: ,,I mi smo ga uzdigli na visok stepen. ?? 

Ugledah jednog meleka. Sjedio je na nekoj stolici zamišljen i tužan. 
Samo Bog zna koliko je bilo meleka oko njega. Viđoh posebno svijetle 
meleke sa njegove desne strane, obučene u zeleno i prelijepog mirisa. Od 
ljepote im se u lice nije moglo gledati. Na lijevoj strani su bili meleki kojima 
je iz usta izbijala vatra. Pred njima vatrene strijele i mačevi. Nije im se moglo 
gledati u oči. Melek koji je sjedio za prijestoljem je imao oči od glave do 
nogu. Stalno je gledao u svesku ispred sebe i nije odvajao svog pogleda od 
nje niti za jedan tren. Ispred njega se nalazilo drvo. Na svakom listu je bilo 
zapisano jedno ime. Pred njim je bilo i nešto poput posude. Jedno vrijeme bi 
desnom rukom nešto uzimao iz nje i davao svijetlim melekima, a potom bi 
uzimao lijevom rukom i davao melekima koji su izbacivali vatru. Kad se 
prisjetim ovog meleka, obuzme me strah. Upitah Džibrila ko je ovaj melek. - 
, To je Azrail. Niko mu ne može gledati u oči. Priđe mu 1 reče: ,,O Azraile, 
ovo je pejgamber ahireta, Božiji miljenik." Azrail podiže glavu i nasmija se. 
Ustade i pokloni mi se. - ,Merhaba! Gospodar nije stvorio veličanstvenije 

biće od tebe. I tvoj je ummet bolji od svih ostalih. Ja sam milostiviji prema 
tvome ummetu od njihovih očeva i majki." - ,Imam jednu molbu za tebe! 
Kada budeš uzimao duše pripadnicima moga ummeta, čini to blago i nježno", 
reče mu Resulullah. -"Tako mi Onoga Koji te je poslao kao Posljednjeg 
poslanika, On mi sedamdeset puta u toku dana i noći naredi da duše tvoga 
ummeta uzimam blago. Zbog toga sam prema njima nježniji od njihovih 
roditelja." 

Potom smo se popeli na peti sprat nebesa. Tamo smo se susreli sa 
Harunom, alejhisselam. Pozdravio me je sa ,,merhaba" i uputio hair-dovu. Tu 
sam posvjedočio ibadetima meleka sa petog kata. Svi su stajali gledajući u 
nožne prste, ne skrećući poglede sa njih i glasno izgovarajući tespih. Upitao 
sam Džibrila; , Jeli ovo ibadet meleka koje vidimo?" - , Jeste", odgovori. -" 
Zamoli Gospodara da i tvome ummetu podari ovaj ibadet." Potom sam učinio 
dovu i bila je primljena. 

Na šestom spratu smo se sreli sa Musaom, alejhisselam. Pozdravi 
me sa ,,merhaba" te poželi dobrodošlicu. Nakon toga smo otišli na sedmi kat. 
Uslijedi isto pitanje i odgovor, a onda viđoh Ibrahima, alejhisselam, 
naslonjenog na Bejtu-1 Ma'mur. U njega svaki dan ulazi sedamdeset hiljada 
meleka koji potom nemaju priliku ući ponovo. Poselamio sam Ibrahima, 
alejhisselam, sa ,,Merhaba dobri poslaniče i dobri čovječe!" On odgovori: ,,O 
Muhammede! Džennet je izuzetno prostran a njegova zemlja je čista. Reci 
svome ummetu da na njegovoj zemlji posade što više drveća." - ,, Kako se 
sadi drveće u Džennetu?", upitah. - ,,Učeći tespih: ,,La havle ve la kuvvete 
illa billah", (prema drugoj predaji ,,Subhanallahi vel hamdulillahi ve la ilahe 
illallahu vallahu ekber.'{ Potom me je Džibril, alejhisselam, odveo u sidretu-1 
munteha. Njegovi su mi listovi izgledali poput slonova uha a voćke poput 
dvoraca.?" Kada bi se sreo sa nekim od Allahovih, dželle šanuhu, odredbi, 
tako bi se mijenjao i bivao ljepši, da niti jedno Božije svorenje nije kadar 
opisati tu ljepotu. 

Džibril, alejhisselam, me je uputio dalje prema Sidretu-I Munteha-u i 
spremao se da me napusti. "O Džibrile! Zar ćeš me napustiti?" upitah ga. 
Džibril je počeo osjećati tegobe. Počeo je drhtati od straha govoreći: ,,O 
Muhammede! Ako napravim još samo jedan korak, bit ću uništen pred 
Allahovom veličinom." 

Poslanik svjetova je do tog mjesta došao sa Džibrilom. Tu mu se 
pokazao u izvornom obliku u kakvom ga je Uzvišeni stvorio. Rastvorio je 
svih svojih šest stotina hiljada krila iz kojih su se presijavali biseri i 
merdžani. Potom se pojavi džennetska svjetlost po imenu Refref, koja bijaše 
svjetlija od Sunca, neprestano čineći zikr Gospodaru svjetova. 

Poselami Poslanika, alejhisselam, a on sjede na njega. U trenu se 
vinuše u visine i prođoše pored sedamdeset hiljada zastora - hidžaba. Prostor 
između dva hidžaba je bio ogroman. Pored svakog zastora su stajali meleki 

čuvari. Refref je proveo Poslanika, alejhisselam, redom pored svih zastora, 
jednog po jednog. Tako su prešli svjetove Kursa, Arša i Ruha. 

Habib-i ekrem, Muhammed, sallallahu alejhi ve sellem, je kada bi se 
približio svakom od zastora začuo glas koji mu naređuje: ,,Ne boj se 
Muhammede, dođi..." Došao je tako blizu da je stupio pred Kab-i kavsejn. 
Neobjašnjivo, neshvatljivo i na neopisiv način je došao u blizinu Gospodara 
svjetova. Vidio je Allaha, Koji je van ograničenja prostora, vremena i oblika. 
Razgovarao je s njim bez posredstva očiju, ušiju ili nekih drugih čula. 
Postigao je blagodati koje niti jedno živo stvorenje ne može pojmiti. 

Imam-i Rabbani u svome djelu "Mektubat" veli: "Najodabranije 
stvorenje, Muhammed, alejhisselam, tu večer nije Gospodara vidio na 
dunjaluku. Vidio ga je na ahiretu. Te noći Poslanik je izašao iz okvira 
prostora i vremena. Našao se u trenutku vječnosti. U jednom trenu je pojmio 
početak i kraj svega. Vidio je stanovnike Dženneta koji će u njega ući nakon 
hiljada godina. Zapravo, viđenje koje je Poslanik tamo imao, ne odgovara 
ovosvjetskom čulu vida. To je ahiretsko viđenje." 

Kada je Poslaniku naređeno da hvali Gospodara, on je odmah 
izgovorio ,,Ettehijjatu lillahi vessalavatu vettajjibat", ili ,, Allahu pripadaju 
sve zahvale koje jezici mogu izgovoriti, sve pokornosti i odanosti koje tijelo 
može iskazati i sve dobrote koje se mogu imetkom postići." Uzvišeni Allah 
prije svega selami svoga miljenika: ,,Esselamu alejke ejjuhennebijju ve 
rahmetullahi ve berekatuhu"; ,,O poslaniče! Neka su na tebe Moj mir, 
blagoslov i milost." Poslanik, alejhisselam: ,,Esselamu alejna ve ala 
ibadillahissalihin'; ,Gospodaru! Neka je selam na nas i na dobre robove." 
Meleki koji su slušali ovaj razgovor u jedan glas rekoše: ,,Ešhedu en la ilahe 
illallah ve ešhedu enne Muhammeden abduhu ve resuluhu"'; ,, Svjedočim da 
nema Boga osim Allaha i da je Muhammed, alejhisselam, Njegov rob i 
Njegov poslanik."! Kada je Poslanik rekao ,,Esselamu alejna... ,, Gospodar ga 
upita: ,,O Miljeniče, Ovdje nema nikoga osim nas dvojice. Zašto si rekao ,,na 
nas?" Poslanik reče: , Gospodaru! Tačno je da tijela pripadnika moga ummeta 
nisu sa mnom, no njihove duše su tu. Moja briga i pomoć nije daleko od njih. 
Na mene si spustio Selam-mir, i sačuvao me od svih zala. Kako da isključim 
iz Tvoga mira i milosti ummet koji je na ogromnom iskušenju, punom muka i 
nevolja?" 

-"Miljeniče! Noćas si Moj gost. Poželi od Mene šta god hoćeš!" 
Poslanik tada reče: ,,Želim svoj ummet!" Prema jednoj predaji isto pitanje je 
ponovljeno sedam stotina puta i Poslanik je svaki put ponovio isto. ,,Želiš 
samo ummet'', reče mu Gospodar. "Gospodaru! Moje je da tražim, a Ti si 
Onaj koji ispunjava želje. Podari mi moj ummet. "Ako ti noćas podarim 
cijeli ummet, neće biti potpuni ni Moj rahmet — milost, ni tvoj izzet-veličina. 
Jedan dio ti poklanjam noćas. Dva dijela ostavljam za kasnije. Na Sudnjem 
danu ću im oprostiti kada me ti to zamoliš. Na taj način će se pokazati Moja 
milost i tvoja veličina." 

Poslanik, alejhisselam, u hadisu kaže: ,, Tražio sam te noći od Allaha 
da mi podari cijeli ummet. On mi je odgovorio: ,,O Muhammede! Ti želiš da 

niko ne sazna za grijehe tvoga ummeta. Ti si Poslanik pun blagosti i 
samilosti. Moja je želja da njihovi grijesi ne budu skriveni samo od drugih 
već 1 od tebe. O Muhammede! Ti si njihov putovođa. Ja sam im Gospodar. Ti 
si ih tek upoznao. Ja ih poznajem oduvijek i zauvijek. O Muhammede! Da ne 
volim razgovarati sa tvojim ummetom, ne bih ih na Sudnjem danu pozvao na 
odgovornost. Ne bi ih pitao i za najmanji ali i najveći grijeh." 

Allah, dželle šanuhu, kaže: ,,O Muhammede! Otvori svoje mubarek 
oči i pogledaj ispred sebe." Kada sam pogledao, ugledah parče zemlje. 
Uzvišeni reče: ,,Sve što postoji može stati u zemlju ispred tvojih nogu. Zar si 
tu zemlju donio pred Mene? Lakše mi je oprostiti ttome ummetu nego 
oprostiti zbog prašine koja se našla na odjeći dosta." 

Poslanik, alejhisselam, u hadis-i šerifu veli: , Uzvišenog sam pitao o 
mnogim stvarima. A kada bih dobio odgovor, pokajao bih se što sam to 
upitao. (Neka od pitanja su sljedeća...): ,Gospodaru! Džibrilu si dao šest 
stotina hiljada krila. Šta si dao meni, što bi bilo podjednako tome?" — , Jedna 
tvoja dlaka mi je draža od svih njegovih krila. Zbog jedne tvoje dlake, 
oprostit ću hiljadama ljudi na Sudnjem danu. O Muhammede! Kada bi 
Džibril rastvorio svoja krila, pokrio bi prostor između istoka i zapada. Kada ti 
učiniš šefa'at, oprostio bi im čak i kada bi čitav prostor između istoka i 
zapada bio pun nezahvalnika.'"" Ponovo sam upitao: Mome praocu Ademu si 
učinio da mu meleki učine sedždu, kakva je meni blagodat data? — ,,Razlog 
zbog kojeg su meleki učinili sedždu Ademu je to, što je tvoj nur na njegovom 
čelu. Tebi sam, Muhammede, dao veću blagodat. Tvoje ime sam učinio 
bliskim Svome imenu. Zapisao sam ga na Uzvišeni Arš. Tada Adem još nije 
bio ni stvoren. Tvoje ime sam dao zapisati na vratima nebesa, na zastorima, 
na džennetskim vratima, na dvorcima i drveću, te na svakom mjestu u 
Džennetu. Ne postoji ništa u Džennetu na čemu ne stoji ,,La ilahe illallah 
Muhammedurresulullah.'' Tvoj stepen je, dakle, veći od Ademovog. 

-+Gospodaru! Nuhu si dao lađu. Šta si meni dao?" - , Tebi sam dao 
burak, koji te je u jednoj noći doveo sa Zemlje na Arš. Vidio si Džennet i 
Džehennem. Dao sam tvome ummetu mesdžide, koji su poput lađa. Na 
Sudnjem danu će se penjati na mesdžide kao na lađe, i preći će sirat-ćupriju u 
treptaju oka, te se tako spasiti Džehennema." 

-"Gospodaru! Izraelćanima si dao halvu koja im je davala snagu i 
meso ptice poput prepelice." Uzvišeni mu reče: ,Tebi i tvom ummetu sam 
dao nimete dunjaluka i ahireta. Likove Izraelćana sam pretvarao u likove 
medvjeda, majmuna i svinja. Nikome od pripadnika tvoga ummeta nisam to 
učinio, iako su radili iste stvari, nisam im odredio takvu kaznu. O 
Muhammede! Dao sam ti suru koje nema ni u Tevratu ni u Indžilu. To je sura 
-Fatiha. Ko god prouči tu suru, Džehennemu će biti zabranjeno doticati 
njegovo tijelo. Ublažiću kaznu njegovim roditeljima. O Muhammede! Nisam 
stvorio nikoga sa većim počastima od tebe! Tebi i tvome ummetu sam danju i 
noću propisao pedeset namaza. U Džennet će ući svako ko Me prizna kao 
Jedinog Boga i ne bude Mi pripisivao druga. Džehennem sam učinio 
haramom tvome ummetu. Moja milost je veća od Moje srdžbe. 

O Muhammede! Ti si najodabraniji među Mojim stvorenjima. Na 
Sudnjem danu ćeš imati takve počasti da će svi biti zadivljeni. O Miljeniče! 
Drugim poslanicima i njihovim narodima je zabranjen ulazak u Džennet sve 
dok ti ne uđeš u njega. Dok tvoj ummet ne uđe, neće to moći učiniti ni drugi 
ummeti. O Muhammede! Želiš li vidjeti šta sam pripremio tebi i tvome 
ummetu?" -"Želim Gospodaru." Okrenu se prema Israfilu te mu reče: ,,0 
Israfile! Prenesi mom poslaniku i miljeniku Džibrilu neka uvede voljenog 
pejgambera u Džennet, i neka mu pokaže šta sam u njemu pripremio za njega 
i njegov ummet. Neka tamo bude sve dok mu ne budu strane bilo kakve 
brige. 

Poslanik svjetova je u društvu Israfila došao do Džibrila, 
alejhisselam. Kako bi ispunio naredbu Uzvišenog, Džibril odvede 
Muhammeda, alejhisselam, u Džennet. Meleki su čekali, držeći u jednoj ruci 
nakit a u drugoj tanjire od svjetlosti. Džibril reče: , Ja Resulallah! Ovo je 
stvoreno osamdeset hiljada godina prije Adema. Oni koje vidiš, jedva čekaju 
da predaju tebi i tvome ummetu sadržaj tanjira. Allahovom odredbom će oni, 
na Sudnjem danu, kada ti i tvoj ummet priđete Džennetu, posuti po vama ovo 
blago." Tada ih je dočekao melek po imenu Ridvan, koji je bio zadužen u 
Džennetu. Proveo ga je džennetskim prostranstvima te je obradovao 
Poslanika riječima: ,,Allah je podijelio Džennet na tri dijela, tako da će tebi i 
tvome ummetu pripasti dva dijela, a ostalim narodima treći dio." 

Habib-i ekrem, Poslanik reče: ,,Na sred Dženneta sam vidio jedno 
vrelo. Teče iznad Arša. Iz jednog mjesta teku voda, mlijeko, vino i med ali se 
ne miješaju. Bio je ograđen kristalima. Unutar njega je bilo razno drago 
kamenje. Oko njega su bile srebrene posude čiji je broj bio poput broja 
zvijezda na nebu. Oko njih su bile ptice veličine deve. Ko god okusi njihovo 
meso i pije sa tog vrela, zaslužit će Allahovo zadovoljstvo. Kada sam upitao 
Džibrila kakvo je ovo vrelo, reče mi: ,,To je vrelo Kevser. Uzvišeni ga je 
poklonio tebi. Drveće iz osam Dženneta uzima vodu iz ovog izvora. Na 
rubovima izvora sam vidio šatore. Bili su ukrašeni rubinima i biserima. Pitao 
sam Džibrila za njih a on reče da su one za moje supruge. U tim šatorima sam 
vidio hurije. Lica su im sijala poput sunca i blagim glasom su pjevušile. 
Govorile su: ,,Mi smo radosne. Nas tuga nikada ne dotiče. Uvijek smo 
pokrivene. Nikada ne starimo, uvijek smo vedre, nikada ljute i nikada 
nećemo umrijeti." Nihovi milozvučni glasovi dopiru svuda. Imaju takve 
glasove da, kada bi se čuli na dunjaluku, ne bi bilo tuge niti smrti. Tada me 
Džibril upita da li želim vidjeti njihova lica. Rekoh da želim. Kada je otvorio 
jedan šator, vidjeh lica čiju ljepotu ne bih mogao opisati ni da to činim 
cijeloga života. Lica su im bila bjelja od mlijeka a obrazi crveniji od dragog 
kamenja, te svjetliji od Sunca. Kože su im bile mekše od svile, poput 
svjetlosti Mjeseca, a miris im je bio ljepši od miska. Imale su crne kose, kod 
nekih puštene, a kod nekih skupljene. Kada bi sjele, te kose bi ih obavile 
poput šatora, a kada bi ustale pružale bi im se do nogu. Ispred svake je stajao 
po jedan sluga. Džibril reče: , Ovo je pripremljeno za tvoj ummet." 

Poslanik, alejhisselam, reče: "Vidio sam nimete i ljepote svih osam 
Dženneta. Volio bih vidjeti i Džehennem i njegove stepene." Džibril me uze 
za ruku i odvede do Malika, najvećeg meleka Džehennema. — "O Malik! 
Muhammed želi vidjeti gdje će završiti njegovi neprijatelji, pa mu pokaži 
Džehennem." Malik tada otvori Džehennemske kapije. Vidio sam sedam 
stepena. Sedmi stepen je stepen Havija. Patnje u ovom dijelu Džehennema 
bijahu daleko veće od ostalih. Upitah Malika za koga je on predviđen, na što 
mi odgovori: "Ovo je predviđeno za faraone, Karuna i munafike tvoga 
ummeta." Šesti stepen nosi ime Lazi. Tamo su smješteni mušrici. Peti stepen 
je Hutame, a tamo će biti kažnjavani vatropoklonici, budisti i obožavaoci 
krave. Četvrti stepen je Džahim, gdje će biti obožavatelji Sunca i zvijezda. 
Treći stepen je Sekar, predviđen za kršćane. Drugi stepen je Sair, 1 tu će se 
nalaziti židovi. Prvi stepen je Džehennem i kazna u njemu će biti blaža od 
kazni ostalih nivoa. Unatoč tome, tu sam vidio sedamdeset hiljada različitih 
mjesta ispunjenih vatrom. Svako od tih mjesta je bilo toliko veliko, da kada 
bi i nebesa i zemlju bacili u jedno od njih, pa zatražili od meleka da ih 
pronađu, trebalo bi im više od hiljadu godina da to učine. Zebanije 
(Džehennemski meleki čuvari) su bili takve veličine da kada bi svojim ustima 
zaogrnuli nebesa i Zemlju, jedva da bi se u njima primijetili. Ta su se 
džehennemska mjesta kretala poput talasa sa kojih bi dolazili strašni krikovi. 
Kada bi takav glas zadesio Zemlju, u trenu bi uništio sve živo na njoj. Upitao 
sam za koga je ovaj dio Džehennema predviđen, no nisam dobio odgovor. 
Upitao sam i drugi put, a Malik je i dalje šutio. Džibril tada upozori Malika 
da čekam od njega odgovor, a on me zamoli da mu oprostim. Rekoh mu da 
mi odgovori, bez obzira o kome se radilo, kako bi se pripadnici moga 
ummeta mogli pripremiti. — ,Ja Resulallah. Ovo je mjesto za neposlušne 
pripadnike tvoga ummeta. Posavjetuj ih, kako bi izbjegli ovo strašno 
boravište. Neka se okane onoga zbog čega će njihova tijela biti na ovako 
strašnim mukama. Tog dana neću imati milosti prema neposlušnima. Nit ću 
se smilovati starima niti mladima." 

Poslanik svjetova tada poče plakati. Skide pokrivač sa glave i stade 
moliti Gospodara za milost i šefa'at. Toliko je molio za svoj ummet, 
obećavajući kako neće podleći iskušenjima, da su i prisutni meleki počeli 
plakati s njim. Začuše se tada riječi Uzvišenog: ,,O miljeniče! Tvoja 
vrijednost i hurmet su kod mene veliki pa ti primam upućenu dovu. Budi 
spokojan, ispunit ću je. Imat ćeš takvo mjesto, da ću mnogim nezahvalnicima 
oprostiti tvojim šefa'atom. Sve dok ti ne kažeš da je dovoljno. Miljeniče moj! 
Ko god bude postupao po mojim odredbama, spasit će se patnje i zaslužit će 
Moju milost. Imat će čast da me vidi u Džennetu. Tebi i tvome ummetu sam 
propisao pedeset namaza u toku dana i noći." 

Poslanik, alejhisselam, nastavi pripovijedati: , Odatle sam stigao na 
Arš. Prošao sam kroz više nebesa i ponovo susreo Musaa, alejhisselam. Upita 
me šta mi je Gospodar naredio a ja mu rekoh da je meni i mome ummetu 
naređeno pedeset namaza u toku dana i noći". — ,,Vrati se Gospodaru i moli 
ga da taj broj smanji jer tvoj ummet to neće moći izdržati. Ja sam se u to 

osvjedočio sa Izraelćanima.'" Na ove riječi se vratih Gospodaru i zavapih: 
,Gospodaru! Olakšaj mome ummetu naredbu koju si uputio." Poslije toga je 
naređeno pet namaza manje. Ponovo sretoh Musaa i opet mi reče da se vratim 
jer i to ummet neće moći izdržati. Tako sam išao od Gospodara do Musaa, 
alejhisselam, sve dok nije naređeno samo pet namaza. Za svaki namaz je 
ostala nagrada od deset sevapa tako da je u pogledu nagrada ostao broj od 
pedeset namaza. Svako ko naumi učiniti jedno dobro djelo, za njega dobija 
sevap. Ako ga učini, dobija deset sevapa. No, ako naumi učiniti grijeh, ne 
piše mu se ništa. Ako ga učini, dobija taj jedan grijeh. Kada sam to rekao 
Musau, ponovo mi reče da tražim još manji broj ali ovaj put mu odgovorih da 
sam toliko toga tražio od Gospodara da me je više stid ići zbog toga. ?' 

Allah, dželle šanuhu, je tako zacijelio Poslanikovo povrijeđeno srce. 
Podario mu je blagodati i nimete, kakve niko ni prije niti poslije nije dobio. 
Potom se Allahov poslanik u trenu vrati u Kuds, a odatle u kuću Ummihane. 
Postelja mu bijaše još topla a voda u posudi iz koje je uzimao abdest još se 
nije bila smirila. Ummihana, koja je bila vani, ništa nije primijetila. U 
povratku iz Kudsa je Poslanik naišao na jednu karavanu. Ugledavši Poslanika 
jedna deva iz karavane se prestraši i uginu. 

Kad je svanula zora, Resulullah se uputi prema Kabi gdje ispriča šta 
mu se desilo na Miradžu. Nevjernici ga odmah stadoše ismijavati: 
,Muhammed je potpuno skrenuo s uma." Čak i oni koji su namjeravali 
prihvatiti Islam, dopadoše sumnji. Nekoliko mušrika radosni potrčaše prema 
kući Ebu Bekra. Znali su ga kao pametnog, iskusnog i proračunatog trgovca. 
Kada ih on dočeka rekoše: ,,O Ebu Bekre. Ti si mnogo puta pohodio Kuds. 
Dobro poznaješ taj put pa nam reci koliko vremena treba da se dođe iz 
Mekke u Kuds?" Ebu Bekr odgovori: ,,Tačno je, dobro poznajem taj put. 
Potrebno je više od mjesec dana." Obradovani ovim odgovorom, počeše se 
naslađivati: ,Ovo su riječi pametnog i iskusnog čovjeka." Smatrajući da se 
Ebu Bekr i dalje s njima slagati, nastaviše mu se ulagivati, ismijavajući 
Resulullaha; ,,Tvoj Poslanik tvrdi da je taj put prešao u jednoj noći. Potpuno 
je poludio." 

Kada ču Resulullahovo mubarek ime, Ebu Bekr im odgovori: ,,Ako 
je on to rekao, rekao je istinu. Ja vjerujem da je on to proputovao u jednom 
trenutku." Mušrici ostadoše u čudu: ,,Pa zar je moguće da je Muhammed 
začarao i Ebu Bekra, kakav je samo to čarobnjak." 

Hazreti Ebu Bekr se odmah zaputi ka Resulullahu. Među brojnom 
masom povika: ,,Ja Resulallah! Neka ti je miradž mubarek. Neka je beskrajna 
hvala Uzvišenom Allahu, koji nas je počastio da budemo sluge Poslaniku 
tvoje veličine i što nam je podario blagodati da gledamo tvoje mubarek lice i 
slušamo tvoje slatke riječi. Ja Resulallah! Svaka tvoja riječ je istina. 
Vjerujem ti i stavljam ti svoj život na raspolaganje." Nevjernici se, čuvši šta 
Ebu Bekr reče, u nevjerici raziđoše. Te riječi ujedno osnažiše nekoliko srca 


9! Ahmed b. Hanbel, el-Musned, III, 164; IV, 208; Bejheki, es-Sunen, I, 265; 
Kadi ijaz, Šifa-i Šerif, s. 179. 

koja bijuhu dopala sumnje. Poslanik, alejhisselam, od tog dana Ebu Bekra 
prozva Es-Siddik. Dobivši ovu titulu, poveća mu se stepen kod Allaha, dželle 
šanuhu.?? 

Izbezumljeni kafiri nisu više mogli izdržati pred snagom imana 
vjernika, činjenicom da vjeruju u svaku Poslanikuvu riječ i da stalno bdiju 
nad njim. Počeše ga ispitivati o putovanju kako bi dokazali da ne govori 
istinu i osramotili ga: 

,,O Muhammede! Pošto tvrdiš da si bio u Kudsu, reci nam koliko 
tamošnji mesdžid ima prozora i vrata?" Poslanik im odgovori na ovo ali i na 
mnoga druga pitanja, jedno po jedno. Dok je Poslanik odgovarao, Ebu Bekr 
je potvrđivao istinitost njegovih odgovora. Dok je govorio, zbog svog 
plemenitog odgoja nije podizao lice, već je gledao ispred sebe. ,,Nisam 
razgledao oko sebe u Mesdžidi Aksa-u. Tada je Džibril donio Mesdžid pred 
moje oči. Tako sam brojao prozore i odmah odgovarao na postavljena 
pitanja. Resulullah reče da je na putu vidio karavanu sačinjenu od deva. - 
Ako Bog da, trebali bi doći u srijedu." Navedena karavana zaista stiže u 
srijedu, dok je sunce zalazilo. Kad su putnike upitali šta se desilo, opisaše taj 
događaj kao snažan vjetar pri kojem je jedna deva podlegla. Ovaj slučaj još 
ojača srca vjernika dok je neprijateljstvo nevjernika bivalo sve veće. 

Ova mudžiza, koja se desila 27. redžeba godinu dana prije hidžre, 
zove se miradž. Resulullah je bio na Miradžu dušom 1 tijelom u svjesnom 
stanju. U noći Miradža su mu obznanjene brojne istine i propisano pet 
dnevnih namaza. Tu su mu objavljena posljednja dva ajeta sure Bekare. O 
miradžu se govori u kur'anskim surama Isra i Nedžm, te u brojnim 
hadisima." 

Poslanik je pričajući ashabima o Džennetu, poslije miradža rekao: 
,0O Ebu Bekre! Vidio sam tvoj dvorac. Napravljen je od suhog Zlata. 
Osvjedočio sam se o blagodati kojima ćeš biti počašćen. Ebu Bekr mu na to 
odgovori: ,,I taj dvorac, kao i njegov vlasnik, pripadaju tebi, ja Resulallah!$ 
Potom se okrenu hazreti Omeru: ,O Omere! Vidio sam i tvoj dvorac. 
Sačinjen je od dragulja. Bio je pun hurija no nisam ušao u njega. Sjetio sam 
se tvoga zalaganja i truda." Hazreti Omer je počeo jako plakati. Sav u suzama 
reče: ,Ja Resulallah! Tvoji su i Omer i njegova porodica. Zar se može biti 
ljubomoran na nekoga osim tebe?" Potom se obrati hazreti Osmanu: ,,0 
Osmane! Tebe sam vidio na svakom nebu. I tvoj sam dvorac vidio i mislio o 
tebi." Nastavi obraćajući se hazreti Aliji: ,,O Alija! Tvoj lik sam vidio na 
četvrtom nebu. Pitao sam Džibrila za tebe a on mi reče da meleki željno 
iščekuju da vide Aliju. Uzvišeni Allah je stvorio meleka sa tvojim likom 
koga ostali meleki posjećuju na četvrtom nebu 1 stiču tako bereket. Potom 


% {bn Sa'd, et-Tabakćt, I, 144. 

?% {bn Sa'd, et-Tabakćt, I, 215. 

9% Buhari, "Menakibul-Ensar", 42; Tirmizi, "Tefstru'l-Kur'an", 20; ibn 
Hišam, es-Stre, I, 403; Bejheki, es-Sunen, I, 255; Suhejli, er-Ravzul-Unf, II, 

sam ušao u tvoj dvorac. Pomirisah cvijet na jednom drvetu. Iz njega izađe 
hurija i sakri lice. Kada sam je upitao ko je i kome pripada, odgovori: 
Stvorena sam za sina tvoga amidže, ja Resulallah." 

Pred svitanje noći miradža, Džibril pokaza Poslaniku kako će 
obavljati pet dnevnih namaza, klanjajući pred njim kao imam. U hadisu se 
prenosi: ,,Džibril mi je, pred kapijom Kabe, dva dana bio imam. Zajedno smo 
klanjali sabah-namaz u zoru, podne kada se sunce odvajalo sa polovice neba, 
ikindiju kada bi se sjena nekog predmeta udvostručila, akšam pri zalasku 
sunca i jaciju kada bi noć u potpunosti pala. Drugi dan smo klanjali sabah- 
namaz kada se rasvijetlilo, podne kada bi se sjena predmeta udvostručila, 
ikindiju odmah poslije toga, akšam kada se mrsi post, a jaciju kada je prošla 
trećina noći. To su namaska vremena. Potom mi reče: ,O Muhammede! Ovo 
su namaska vremena tebe i poslanika prije tebe. Neka tvoji pripadnici svaki 
od pet namaza obavljaju između ova dva vremenska perioda, kako smo to mi 
učinili. ? 

Nakon što su objavljena namaska vremena, obaviješteni su i 
stanovnici Abesinije o njima i njihovoj obaveznosti kao i o naklanjavanju 
propuštenenih namaza. 


% Hakim, el-Mustedrek, IV, 648-649; ibn Hišam, es-Stfre, I, 403-404; Ibn 
Sa'd, et-Tabakat, I, 213-215. 

HIDŽRA 


Muhammed, alejhisselam, je nastavio ispunjavati svoju poslaničku 
misiju, pozivajući u Islam plemena koja bi svake godine dolazila posjetiti 
Kabu. Upućivao ih je kako da se spase Džehennemske vatre i postignu vječni 
spas, iako je na tom putu svakim danom doživljavao sve više uvreda i 
neprijatnosti. Obraćao se posjetiteljima: ,,Ko će mi pomoći u mojoj misiji i 
stati uz mene, dok ne izvršim poslanički zadatak koji mi je postavio 
Stvoritelj, a ja mu, zauzvrat, garantujem Džennet?"" Uprkos tome, niti je 
nalazio koga da mu pomogne, niti koga da stane u njegovu zaštitu. Bila je 
jedanaesta godina poslanstva. Sastao se sa jednom grupom musafira iz 
Medine koji su došli posjetiti Kabu. Rekoše da pripadaju plemenu Hazredž iz 
Medine. Majka Poslanikovog djeda Abdul-Muttaliba, Selma, rodom je 
pripadala Nedžranovim sinovima iz plemena Hazredž. Resulullah, sa šest 
pripadnika ovog plemena provede neko vrijeme, citirajući im ajete iz sure 
Ibrahim (35-52.) i objašnjavajući im din-i Islam. Pozvao ih je da prime 
šehadet. Oni su već čuli od svojih predaka i od Židova koji su živjeli u 
Medini, da uskoro treba doći Poslanik Istine. Nakratko se posavjetovaše i 
prihvatiše Resullullahovu ponudu. Još od davnina medinska plemena Evs i 
Hazredž su bili u zavadi sa tamošnjim Židovima i s vremena na vrijeme su s 
njima ulazili u sukobe. Mislili su da, ako prihvate Istinu prije Židova, to će 
im pomoći da izvojevaju konačnu pobjedu protiv njih i da ih protjeraju iz 
Medine. Vođeni tim, iskazaše poslušnost Resulullahu i donesoše šehadet: ,Ja 
Resulallah! Kada smo krenuli na put ka Mekki, naše pleme je ostalo u ratu sa 
židovima. Nadamo se da će Gospodar svjetova i njih počastiti islamom 
zahvaljujući tvojoj veličini. Čim se vratimo i njih i naš narod ćemo pozvati da 
nam se pridruže i povjeruju ti. Objasnit ćemo im šta smo dobili, prihvatajući 
ovaj din. Ako Dragi Allah pomogne da se slože u ovoj časnoj vjeri, niko neće 
imati većeg ugleda i časti od tebe." 

Ovih šest ljudi zaista iskazaše poslušnost Poslaniku i povjarovaše u 
ono s čim je došao. Zatražiše dozvolu od Resulullaha 1 vratiše se u svoj rodni 
kraj. Ti novi muslimani bijahu: Ukbe bin Amir, Es'ad bin Zurare, Avf bin 
Haris, Rafi" bin Malik, Kutbe bin Amir i Džabir bin Abdullah, radijallahu 
anhum. 


Prva prisega na Akabi i Svjetlost koja krenu sijati iz Medine 


Šesterica počašćenih islamom odmah po povratku počeše da 
upućuju u vjeru pripadnike svoga plemena, objašnjavajući im njegove 
principe i govoreći im o Muhammedu, alejhisselam. Toliko su imali uspjeha 
da u Medini nije bilo niti jedne kuće u kojoj se nije raspravljalo o 
Muhammedu, alejhisselam, ili o Islamu. Tako se Islam raširio među 


% {bn Hišam, es-Stre, I, 429-431; ibn Sa'd, et-Tabakat, I, 219-220; ibn 
Asakir, Tarihu Dimašk, IX, 82. 

pripadnicima plemena Hazredž a i nekoliko pripadnika plemena Evs prihvati 
ovaj din. 

Nakon navedenog sastanka na Akabi, iduće godine u posjetu Kabi, 
zajedno sa Es'adom bin Zurarom, dođoše i njegovih dvanaest prijatelja koji 
također prihvatiše Islam. Te godine su muslimani bili još više na meti napada 
mekanskih mušrika u odnosu na prethodne godine. Neprestano su pratili 
Resulullaha i fizički nasrtali na one koji su s njim komunicirali. Medinelije 
koje za to saznadoše, dadoše prisegu da će se sastati ponovo sa Poslanikom 
na Akabi u toku noći. Prilikom tog susreta obećaše mu da će stajati uz njega 
bez obzira šta se desilo i da će bespogovorno prihvatiti sve njegove naredbe. 
Tom prilikom su se također obavezali da: ,,Neće pripisivati druga Uzvišenom 
Allahu, da neće činiti zinaluk - nemoral, da neće krasti, da će izbjegavati 
potvaranje drugih i da neće ubijati djecu iz straha od neimaštine i stida. "7 
Predvodnik ovih dvanaest muslimana, od kojih dvojica bijahu iz plemana Evs 
a ostali iz plemena Hazredž, bio je Es'ad bin Zurare. 

Resulullah je njih dvanaestoricu učinio svojim predstavnicima u 
njihovim plemenima. Zaduženi su da upućuju ljude u vjeru i da budu 
Poslanikovi predstavnici. Es'ad bin Zurare je bio prvak među njima. Prvom 
sastanku na Akabi prisustvovali su: od sinova Malika ibni Nedždžara, Es'ad 
bin Zurare, Avf bin Haris i Muaz bin Haris, od sinova Zurejk bin Amira, 
Rafi' bin Malik i Zekvan bin Abdil Kajs, od sinova Ganam bin Avfa, Ubabe 
bin Samit, od sinova Gusajna, Jezid bin Sa'lebe, iz porodice Adžlan bin 
Zejda, Abbas bin Ubabe, iz porodice Haram bin Ka'ba - Ukbe bin Amir, iz 
porodice Abdulešhel bin Džušema - Ebul Hejsem Malik bin Tejjihan 1 iz 
porodice Amr bin Avfa - Uvejm bin Saide. 

Poslije ovog sastanka hazreti Es'ad i njegovi prijatelji danonoćno 
nastaviše ljude pozivati u Islam. Ti pozivi urodiše plodom pa se vjera u 
Medini širila velikom brzinom. Tako su se dva prethodno zavađena plemena 
Evs i Hazredž sastali 1 tražili od Resulullaha nekoga ko će ih podrobnije 
uputiti u din-i Islam. Resulullah im je kao podučavatelja vjeri poslao hazreti 
Mus'aba bin 'Umejra. 

Hazreti Mus'ab je odsjeo u kući hazreti Es'ada. Zajedno s njim 
nastaviše upućivati u vjeru stanovnike Medine. Tražili su od njih da prisegnu 
da će Resulullaha štiti svojim imecima i životima od svih neprijatelja. 
Pripremali su ih, tako, za susret sa Poslanikom, alejhisselam. 

Vođa plemena iz kojeg je bio Es'ad bin Zurare bio je Sa'd bin Mu'az, 
koji je s njim ujedno bio povezan i rodbinskim vezama. U to vrijeme je bio 
običaj da se izbjegava sukob među rođacima, te stoga Sa'd nije sprečavao 
Es'ada u njegovoj misiji. Nije to htio činiti zbog uloge plemenskog vođe koju 
je obnašao. Poslao je jednog od vodećih ljudi plemena Usejd bin Hudajra sa 
uputstvom: ,Idi u našu mahalu i nađi tog i tog čovjeka. Radi šta znaš. Da 
Es'ad nije sin moje tetke, ne bih ti nipošto prepustio ovaj zadatak." 


9 {bn Sa'd, et-Tabakat, I, 220. 

Na to je Usejr bin Hudajr uzeo koplje i krenuo ka kući hazreti 
Mus'ab bin Umejra. Kada je stigao počeo je govoriti ljutito: ,,Zašto ste došli 
nama? Vi varate ljude. Ako želite sačuvati glavu odmah napustite ovo 
mjesto." Kada je Mus'ab bin Umejr vidio sa kakvom srdžbom im se obraća, 
blago i pažljivo mu odgovori: ,,Molim te, smiri se i poslušaj šta ti imamo reći. 
Ako ti naše riječi budu prihvatljive, pridružit ćeš nam se, ako ne, stat ćeš 
protiv nas." Usejd se tada smiri, zabode koplje u zemlju i prizna Mus'abu da 
je u pravu. 

Pomno je slušao Mus'above slatke riječi, koje su dopirale duboko do 
njegovog srca i milozvučno učenje kur'anskih ajeta. U zanosu zavapi: ,,Kakva 
je ovo ljepota!" Potom upita šta treba učiniti da bi prihvatio ovu vjeru. 
Objasniše mu, i tako Usejd bin Umejr izgovori šehadet i posta musliman. 
Hazreti Usejd, sav radostan reče: ,Odoh ja da pozovem jednog čovjeka, koji 
ako prihvati Islam, u Medini neće ostati niko iz njegova naroda ko to za njim 
neće učiniti... ,,, 1 ode pravo do Sa'd bin Mu'aza. Ugledavši ga Sa'd reče: 
,, Kunem se da Usejd nema izraz lica sa kojim nas je napustio." 

Potom ga upita: ,,Šta si uradio, o Usajde?" Pošto je htio pridobiti 
Sa'da na stranu muslimana, odgovori: ,, Razgovarao sam sa čovjekom kojem 
si me poslao (Mus'ab bin Umefjr) i ništa loše kod njega nisam našao. Ali sam 
čuo da je Harisova porodica ustala da ga ubije, sumnjičava prema tvome 
tetiću Es'adu, zato što je u kući ugostio osobu poput njega." 

Ove riječi su posebno dotakle Sa'd bin Mu'aza. Razlog tome je bio 
što su prije par godina tokom jednog rata koji su vodili protiv porodice Beni 
Harisa, izvojevali pobjedu i prisilili ih da se sklone u Hajber. Godinu nakon 
toga su im oprostili i dozvolili da se vrate svojim domovima. Ovakav stav 
Benu Harisa, uprkos dobročinstvu koje im je ukazano, jako je razbijesnilo 
Sa'd bin Mu'aza. Ustvari to nije bila istina. Koristeći ovu varku Usejd bin 
Hudagjr je htio spriječiti da budu povrijeđeni Sa'd bin Muazova tetka, njen sin 
Es'ad bin Zurare, a samim time i Mus'ab bin Umejr. 

Sa'd bin Umejr je na ove riječi Usejda bin Hudajra skočio sa svoga 
mjesta i otrčao do hazreti Es'ada bin Zurare. Kada je tamo stigao našao je 
Es'ada i Mus'aba kako mirno sjede i sohbete. Približi im se i reče: ,,O Es'ade! 
Da nismo rodbina, ti ne bi mogao ovo raditi." 

Odgovori mu Mus'ab bin Umejr: ,,Daj nas malo saslušaj o Sa'de. 
Razmisli o onome što ti imamo reći, pa ako ti se dopadne, neka tako i bude, a 
ako ne, nećemo ti nuditi. Ti u tom slučaju ustani i idi. Umiren ovim riječima, 
Sa'd ih odluči saslušati. 

Mus'ab Sa'du prvo objasni osnovne principe islama a potom 
umiljatim glasom prouči par odlomaka iz Kur'an-i Kerima. Kako je on čitao, 
Sa'du se mijenjao izraz lica i bivao je sve obuzetiji njim. Ljepota i 
razgovjetnost Kur'ana su na njega ostavili takav dojam, da je bio u potpunosti 
ushićen. Nemogavši se suzdržati upita: ,,Šta je potrebno da se prihvati ova 
vjera?" 

Mus'ab ga odmah poduči kelime-i šehadetu. On izgovori: ,,Ešhedu 
en la ilahe illallah ve ešhedu enne Muhammeden abduhu ve resuluhu" i posta 

musliman. Sa'd od radosti zbog prihvatanja islama nije mogao stajati na 
jednom mjestu. S mjesta ode kući i obavi gusul kako je to već naučio. Potom 
je tražio od svoga plemena da se svi sastanu. Uze Usejda uzase i ode do 
mjesta sastanka. Obrati se porodici Abdulešhel: ,,Kakvog me znate o 
porodico Abdulešhelova?" Oni uglas odgovoriše: ,,Ti si naš prvak i naš vođa. 
Mi tebe slijedimo." Na to on reče: ,Onda vas sve obavještavam da sam 
počašćen islamom. Tražim i od vas da posvjedočite da je Allah Bog, i da je 
Muhammed, alejhisselam, Njegov poslanik. Ukoliko to ne učinite neću se 
nikome od vas ubuduće obraćati, niti ću s njim komunicirati." 

Abdulešhelova porodica je, čuvši da je njihov vođa Sa'd bin Mu'az 
postao musliman i da i njih poziva u isti, kompletna prihvatila Islam. Taj dan 
su sve do dolaska noći uzvikivali riječi kelime-i šehadeta i tekbira."? 

Nedugo nakon ovog događaja, kompletno stanovništvo Medine, 
plemena Evs i Hazredž primiše din-i Islam. Svaka kuća je obasjana nurom 
Uzvišene vjere. Sa'd i Usejd su porazbijali sve kipove kojima se njihovo 
pleme klanjalo prije toga. Kada je Muhammed, alejhisselam, saznao Za to, 
bio je izuzetno obradovan. Mekanski muslimani su bili presretni pa se zbog 
toga ta godina (621.) naziva senetu-s-surur (godina radosti). 


Druga prisega na Akabi 


Prošlo je trinaest godina kako je Resulullah primio prvu objavu. 
Nepravde i zločini koje su muslmani trpjeli od mušrika su dostigli svoj 
vrhunac i postale su neizdržive. U isto vrijeme u Medini su pripadnici 
plemena Evs i Hazredž, zahvaljujući zaslugama Es'ad bin Zurare i Mus'am 
bin Umejra, srcem bili spremni u potpunosti se staviti na raspolaganje 
muslimanima iz Mekke, 1 prihvatiti ih. Ujedno su željno iščekivali dolazak 
Resulullaha, alejhisselam, u Medinu i bili su spremni u njegovo ime žrtvovati 
i svoje imetke 1 živote. Kada je došlo vrijeme hodočašća Kabe, zajedno sa 
Mus'ab bin Umejrom u Meku je došlo 73 muškarca i dvije žene. Poslije 
obavljanja hadždža, zajedno su se susreli s Poslanikom, alejhisselam, na 
Akabi. Es'ad bin Zurare je zajedno sa 12 predstavnika plemena tražio od 
Poslanika da se presele u Medinu, a Muhammed, alejhisselam, je, nakon što 
im je pručio nekoliko ajeta iz Kur'an-i Kerima, od njih tražio da mu daju 

S njima je bio i hazreti Abbas, Poslanikov amidža, koji nije bio 
prihvatio Islam. On se obratio skupu, koji je došao dati zakletvu na vjernost, 
sljedećim riječima: ,,O Medinelije! Ovo je sin moga brata. On mi je najdraži 
među svim ljudima. Ako ste povjerovali u njegove riječi, u Objavu koju 
dostavlja od Allaha, i ako ga želite povesti sa sobom, morate mi dati čvrstu 
riječ koja će garantirati za njega. Kao što znate, Muhammed, alejhisselam, 
pripada nama. Mi smo ga štitili od nevjernika. On je među nama ugledan i 
zaštićen. Unatoč tome, on je odlučio otići i pridružiti se vama. Ako imate 
dovoljno vojne snage da se suprotstavite svim Arapima koji bi se mogli 


%8 Ibn Hišam, es-Sire, I, 435; Suhejli, er-Ravzul-Unf, II, 258. 

udružiti protiv vas, onda se možete upustiti u to. Dobro o tome međusobno 
raspravite, kako ne biste kasnije pogazili datu riječ. Možete li održati datu 
učinite to. Ako ćete ga po izlasku iz naše zemlje napustiti, odmah odustanite i 
prepustite nama da ga čuvamo." 

Medinski muslimani su bili iznenađeni ovim govorom hazreti 
Abbasa. Dočekani su kao da Resulullaha, alejhisselam, ne mogu zaštiti u 
Medini ukoliko na njega napadnu mušrici. Poslaniku se od medinskih ashaba 
obrati Es'ad bin Zurare s molbom za par riječi. Kada mu Muhammed, 
alejhisselam, dade dozvolu, reče: ,,Na tvom putu sam spreman sve žrtvovati, 
Poslaniče! Svaki poziv može biti težek ili lahak. Vi nas pozivate u takvu 
stvar, da je ljudima vrlo teško to prihvatiti. Činjenica je, da je ljudima teško 
napustiti kipove kojima su se klanjali generacijama i prihvatiti Islam. Uprkos 
tome, mi smo Islam prihvatili svim srcem. Uz to, naredili ste nam da 
prekinemo kontakte s našom rodbinom koji su mušrici, pa smo i to učinili. 
Znate da je i to stvar koju je veoma teško ispoštovati. Prihvatili smo uzvišeni 
zadatak vaše zaštite i otvorili vam svoja njedra iako su vaše amidže to odbile 
učiniti. Svi stojimo iza svojih riječi. Što nam je na jeziku, to nam je i u srcu. 
kapi krvi, kako to činimo sa svojom djecom. Ako ne održimo obećanje 
pozivamo na sebe Allahovo prokletstvo. Poslaniče! Mi sigurno stojimo iza 
ovih riječi! Neka nam Allah olakša našu misiju.'"? Potom nastavi: ,,Poslaniče! 
Slobodno možete kao uslov postaviti sigurnost kakvu vi želite." Poslanik ih 
ponovo pozva u Islam i prouči im nekoliko kur'anskih ajeta, a zatim reče: 
Uslov koji imam, u ime Gospodara, jeste da budete pokorni Uzvišenom 
Allahu i da mu ne pripisujete druga. Što se tiče uslova vezanih za mene i 
moje ashabe oni su: da nas prihvatite, da meni i mojim ashabima pomognete i 
da nas čuvate od stvari od kojih čuvate 1 sebe." 

Bera bin Marur: ,,/Tako mi Allaha Koji te je poslao sa Istinitom 
knjigom, štitit ćemo te kako to činimo s našom djecom i porodicama. Budi 
siguran u nas!" 

Kako bi potvrdio dogovor s Poslanikom, u ime medinskih ashaba 
javi se Abbas bin Ubade i upita prijatelje: ,,O pripadnici plemena Hazredž! 
Znate li zašto prihvatate Muhammeda, alejhisselam?! Oni odgovoriše da 
znaju. -"Bit ćete mu na usluzi i u miru i u ratu", nastavi on. ,,Ako ćete ga 
ostaviti na cjedilu, bez zaštite, kada vam imeci ili rodbina budu oštećeni, 
bolje to učinite odmah. Tako mi Allaha, ako tako nešto uradite, bit ćete 
upropašteni i na dunjaluku i na ahiretu. Ako ste spremni podržati ga i čuvati 
čak i ako budete zbog toga gubili imetke i članove porodica, onda to i učinite. 
Tako mi Allaha, to vam je bolje i na dunjaluku i na ahiretu." Oni odgovoriše: 
,Kunemo se Allahom da ćemo stajati iza Poslanika čak i ako nam bližnji 
budu ubijeni a imeci oštećeni. Nikada se nećemo odvojiti od njega. Možemo 
umrijeti ali nema povratka." 

Potom se okrenuše Poslaniku: ,Ja Resulallah! Šta mi dobijamo ako 
ispunimo svoj zavjet?" Poslanik im reče da im onda slijedi Allahovo 
zadovoljstvo i Džennet. 

Potom su predstavnici pojednih plemena dali zakletvu. Prvi među 
njima bi Es'ad bin Zurare; ,,Zaklinjem se da ću Allahu i Njegovom poslaniku 
datu riječ održati i da ću ga štititi svim svojim imetkom i životom. Potom i 
ostali donesoše istu zakletvu te rekoše: ,,Prihvatismo poziv Allaha i Njegovog 
poslanika.'' Tako su Resulullahu stavili na raspolaganje svoje imetke i živote. 
Tom prilikom su i žene potvrdile odanost svojim govorom. 

Poslanik, alejhisselam, ih je upozorio i dobio obećanje da neće 
pripisivati druga Allahu, da neće krasti, potvarati, činiti blud i lagati, da će 

U trenucima kada su Medinelije davali prisegu, začuo se glas sa brda 
Akabe: ,,O vi koji konačite na Mini! Medinelije i Muhammed su se 
dogovorili da povedu rat protiv vas. Poslanik reče da je to šejtan sa Akabe i 
obeća mu da će se s njim obračunati. Zatražio je od Medinelija, koji su dali 
prisegu, da se vrate na mjesta svoga konačišta. Abbas bin Ubade reče: 
,,Kunemo se, Poslaniče, ako treba sutra ćemo se mačevima razračunati S 
mušricima koji su na Mini.'! Poslaniku je bilo drago čuti ove riječi ali ih 
upozori: ,Još nam nije naređeno da reagujemo na taj način. Za sada se vratite 
u svoja mjesta." 

Prema rivajetu Abdullaha bin Abbasa, kojeg prenosi imami Nesaija, 
ensarije koje su se priključile Poslaniku na Akabi su postali muhadžiri."? 
Hidžra 

Posljednjom prisegom na Akabi, Medina je postala oaza mira za 
muslimane. Mržnja, koju su mekanski mušrici ispoljavali prema 
muslimanima nakon posljednje prisege na Akabi, poprimila je sada izuzetno 
opasne razmjere. Dalji ostanak muslimana u Mekki je bio nemoguć. 
Obavijestili su Poslanika, alejhisselam, o stanju, i zatražili od njega dozvolu 
za hidžru. Jednog dana Resulullah dođe među ashabe radostan: ,,Rečeno mi 
je gdje ćete izvršiti hidžru. To mjesto je Medina. Idite tamo i sastanite se sa 
braćom muslimanima koji tamo žive. Uzvišeni Allah ih je učinio vašom 
braćom. Jesrib (Medinu) je učinio mjestom u kome ćete pronaći Mir i 
zadovoljstvo." Nakon Resulovog dopuštenja muslimani su počeli činiti 
hidžru u Medinu u manjim grupama. '" 

Poslanik je uputio muhadžire da prilikom hidžre budu izuzetno 
oprezni. Muslimani su odlazili u malim grupama, kako ne bi privlačili pažnju 
mušrika i činili su to u tajnosti, koliko god je to bilo moguće. Ebu Seleme, 
koji je prvi otputovao u Medinu, doživio je razne neprijatnosti od strane 
mušrika. Mušrici su naknadno shvatili razloge njihova putovanja pa su 


2 {bn Hišam, es-Stre, I, 438; ibn Sa'd, et-Tabakat, I, 221-223; Suhejli, er- 
Ravzul-Unf, II, 261. 
100 {bn Sa'd, et-Tabakćat, I, 226. 

nastojali spriječiti u odlasku onog koga su mogli. Odvajali su žene od 
muževa i hapsili muslimane redom, izvrgavajući ih pri tom, nesnosnim 
patnjama kako bi ih odvratili od njihove vjere. Ipak ih nisu smjeli ubijati, iz 
straha od građanskog rata. Muslimani su, bez obzira na to, koristili svaku 
priliku da otputuju u Medinu. 

Jednog dana je i hazreti Omer opasao mač. Ponio je još i strijelu i 
koplje, i na očigled svih sedam puta obišao Kabu. Glasno se obratio 
mušricima oko sebe: ,,Evo i ja na Allahovom putu činim hidžru kako bih 
sačuvao Njegovu vjeru. Ako ima neko ko hoće napraviti od žene udovicu a 
od djece siročad, neka mi stane na put iza ovog brda." Tako je dvadesetak 
muslimana, zajedno s hazreti Omerom krenulo put hidžre usred dana, ne 
izbjegavajući nikoga. Plašeći se hazreti Omera, niko im se nije odvažio 
suprotstaviti. Muslimani su u grupama nastavili neprekidno napuštati Mekku. 

U međuvremenu je i hazreti Ebu Bekr tražio dopuštenje da učini 
hidžru. Resulullah mu reče: ,,Strpi se. Nadam se da će Allah, dželle šanuhu, i 
meni to dopustiti, pa da idemo zajedno. -"Zar postoji takva mogućnost", 
obradova se Ebu Bekr. Poslanik, alejhisselam, mu reče da postoji. 

Ebu Bekr kupi dvije deve za 800 dirhema i poče iščekivati taj dan. U 

Mekki su tada pored Poslanika bili još Ebu Bekr, hazreti Alija, te siromasi, 
bolesnici i zarobljenici mušrika. 
Ensarije (Medinelije) su prihvatili goste iz Mekke na najbolji način. 
Među njima su se uspostavile čvrste veze. Mekanski mušrici su posebno bili 
zabrinuti zbog mogućnosti da se muhadžirima u Medini priključi i 
Muhammed, alejhisselam, i stane na njihovo čelo. Sakupili su se u Daru-n- 
Nedvi da bi se posavjetovali u vezi novonastale situacije. Među njih je došao 
i Šejtan, predstavivši se kao starac iz Nedžda. Pažljivo je saslušao mnoge 
prijedloge koji su izneseni, no niti jedan od njih na kraju nije prihvaćen. 
Potom riječ uze Šejtan: , Nijedan vaš prijedlog nije djelotvoran, zato što 
njegovo nasmijano lice 1 slatke riječi sve to poništavaju. Nađite neko bolje 
rješenje." 

Vođa Kurejšija, Ebu Džehl, predloži da se iz svakog plemena 
odabere po jedan snažan član. -"Neka Muhammeda napadnu mačevima i 
završe posao. Tako se neće znati koji od njih je to učinio. Oni će biti 
primorani da traže odmazdu u novcu. Mi ćemo im to 1 dati i stvar će biti 
riješena. Šejtanu se svidje ovaj prijedlog te i ostale poče nagovarati da ga 
prihvate. "! 

Dok su mušrici kovali zavjeru, Muhammedu, alejhisselam, je došla 
naredba da i on učini hidžru. Džibril, alejhisselam, mu je saopštio dogovor 
mušrika i rekao mu da te večeri ne liježe u svoju postelju. Resulullah reče 
hazreti Aliji da ga te večeri zamijeni u postelji i da vrati stvari koje su 
Poslaniku bile povjerene. -"Noćas lezi u moju postelju i pokrij se mojim 
ogrtačem. Ne boj se. Nikakvo ti se zlo neće dogoditi", reče mu Resulullah. 


101 fbn Hišam, es-Stre, I, 124; Ibn Sa'd, et-Tabakat, I, 227. 

Hazreti Alija prihvati Resulullahov savjet i pripremi se da zauzme 
Poslanikovo mjesto. 

U noći hidžre kafiri su opkolili kuću u kojoj je Poslanik, 
alejhisselam, spavao. Resulullah je izašao iz kuće, proučio prvih deset ajeta 
sure Jasin, i bacio šaku prašine u pravcu kafira. Prenosi se da je svaki koga je 
dotakla ova prašina poginuo u bici na Bedru. Poslanik je neometano prošao 
između njih i došao do kuće Ebu Bekra. Niko ga od mušrika, tom prilikom, 
nije primijetio. 

Kada je, nakon nekog vremena, došao jedan mušrik i upitao ih šta tu 
rade, rekoše da čekaju da Muhammed, alejhisselam, izađe iz kuće. On im 
reče: ,Tako mi Allaha, Muhammed je otišao bacivši na vas šaku prašine. 
Tada su, zaista, pronašli prašinu u kosi. Odmah provališe vrata i nađoše 
hazreti Aliju u postelji. Kada upitaše hazreti Aliju gdje je Poslanik, on im 
odgovori: ,,Ne znam. Zar ste mene zadužili da ga pratim?" Na te riječi ga 
istukoše i odvedoše do Kabe, gdje su ga držali neko vrijeme u pritvoru, a 
potom ga pustiše. Kafiri se raziđoše da traže Resulullaha. '? 

Prvo odoše do kuće Ebu Bekra i upitaše njegovu kćerku Esmu gdje 
se nalaze. Ni tu ne dobiše odgovor, iako su sve pretražili. To ih razbijesni, a 
posebno među njima, Ebu Džehla. Posla telale koji po ulicama raznesoše 
vijest da pronalazaču Resulullaha i Ebu Bekra, ili onome ko im kaže gdje se 
nalaze, slijedi nagrada od 100 deva. Nekoliko njih, željni nagrade, dadoše se 
u potragu za Resulullahom. 

U međuvremenu Resulullah Ebu Bekru saopšti da mu je dozvoljeno 
da učini Hidžru. Hazreti Ebu Bekr, sav uzbuđen, upita Poslanika da li i on ide 
s njim a Resulullah ga obradova i potvrdi mu da će na taj put ići zajedno. Ebu 
Bekru potekoše suze radosnice: ,,Deve su spremne. Biraj među njima koju 
želiš, reče on. Poslanik mu odgovori: ,,Neću se popeti na devu koja mi ne 
pripada. Želim ovu devu kupiti od tebe." Pred ovako jasnom naredbom Ebu 
Bekr nije imao drugog izbora nego da kaže koja je njena cijena. 

Hazreti Ebu Bekr je unajmio jednog od poznatih vodića kroz 
pustinju, Abdullaha bin Urejkita i naredio mu da za tri dana dovede njihove 
deve u pećinu Sevr. Tako 27. safera Poslanik, alejhisselam, povede sa sobom 
Ebu Bekra i sa sobom ponesoše nešto hrane... Za vrijeme putovanja, Ebu 
Bekr je išao čas sa Poslanikove lijeve, čas sa desne strane, čas sprijeda, čas 
sazada, želeći preduprijediti bilo kakvu opasnost koja bi ga mogla zadesiti. 
Poslanik to primijeti i upita ga: ,O Ebu Bekre! Zar želiš da tebe snađe 
nevolja koja je meni namijenjena?" - ,, Želim Poslaniče! Kunem se Allahom 
koji te je poslao sa istinitom vjerom, da želim da se meni desi nedaća koja se 
treba desiti tebi!!%? 

Resulullahove mubarek noge su okrvavile nakon što su tijesne 
papuče, koje je nosio, na posljetku popucale. Teškom mukom su uspjeli doći 
do pećine. Kada stigoše do ulaza, Ebu Bekr zamoli da uđe prvi, pribojavaši se 


102 guhejli, er-Ravzul-Unf, II, 309. 
103 {bn Sa'd, et-Tabakat, I, 230; Ibn Asakir, Tarihu Dimašk, XXX, 78. 

za Poslanika opasnosti koja bi ga mogla zadesiti. Počistio je pećinu i začepio 
rupe komadima svoje odjeće. Kada je nakon svega još jedna rupa ostala 
nezačepljena, nju je odlučio začepiti petom vlastite noge. Potom uđe 
Resulullah i nedugo zatim zaspa u Ebu Bekrovom krilu. Iz rupe koju je Ebu 
Bekr zaklanjao nogom pojavi se zmija i ugrize ga za nogu, a on se i ne 
pomače, kako ne bi probudio Poslanika. Ipak mu jedna suza kanu na 
Poslanikovo lice i tako ga probudi. Poslanik, alejhisselam, ga upita zašto 
plače, a on reče: 

-"Zmija iz rupe koju sam začepio vlastitom nogom me je ugrizla." 
Poslanik tada preko rane pređe rukom koju je malo nakvasio vlastitom 
pljuvačkom. Ubrzo kod Ebu Bekra nestade bol i on ozdravi. 

Mučšrici prateći tragove stigoše do pećine u kojoj su bili Poslanik i 
Ebu Bekr. Primijetiše gnijezdo koje je savila jedna golubica, te ulaz 
prekriven paučinom. Kurz bin Alkame, koji je pratio njihov trag, reče da se 
tragovi tu prekidaju, ali ostali kafiri se složiše kako je nemoguće da je neko 
tim putem prošao a da nije poderao paučinu. Iako neki od njih htjedoše ući i 
provjeriti pećinu. Nevjernik po imenu Umejje bin Halef reče: ,,Zar vi nemate 
pameti? Zašto provjeravati pećinu na čijem je ulazu nekoliko slojeva paučine. 
Kunem se da je ova paučina ispletena još prije nego se Muhammed rodio." 
Dok su se mušrici prepirali pred pećinom, Ebu Bekra obuze strah: 
, Poslaniče, Tako mi Gospodara ne bojim se za vlastiti Život, već toga da bi se 
tebi moglo nešto dogoditi. Ako ubiju mene neće se ništa promijeniti. No, ako 
se tebi nešto desi, cijeli će ummet propasti. Resulullah ga umiri: ,,O Ebu 
Bekre, ne brini se. Allah je sigurno sa nama. — ,Znam Poslaniče, ali ako se 
neko od njih samo sagne, vidjet će nas... — ,,O Ebu Bekre! Ne plaši se! Allah 
je s nama!" Mušrici se okrenuše, te odoše ne provjerivši pećinu. + 

Allah, dželle šanuhu, ovu situaciju u Kur'anu opisuje na sljedeći 
način: ,,Ako ga vi ne pomognete, pa pomogao ga je Allah onda kad su ga oni 
koji ne vjeruju prisilili da ode, kad je s njim bio samo drug njegov, kad su 
njih dvojica bila u pećini i kad je on rekao drugu svome: ,,Ne brini se, Allah 
je s nama." Pa je Allah spustio pouzdanje Svoje na njega, i pomogao ga 
vojskom koju vi niste vidjeli i učinio da riječ nevjernika bude donja, a 
Allahova riječ, ona je — gornja. Allah je silan i mudar. !% 

Poslanik i Ebu Bekr se zadržaše u pećini tri dana i tri noći. Ebu 
Bekrov sin Abdullah je dolazio navečer i saopštavao im dešavanja u Mekki a 
Amir bin Fuhejle, njegov oslobođeni rob i čoban njegovih stada, im je noću 
dobavljao mlijeko, te potom brisao tragove za sobom. 

Resulullah četvrti dan napusti pećinu Sevr i pope se na devu po 
imenu Kasva. Prema jednoj predaji Ebu Bekra je stavio iza sebe. Na drugu 
devu je stavio Amira bin Fuhejla i Abdullaha bin Urejkita, koji je dobro 
poznavao put. 


a Muslim, "Fezailu's-Sahabe", 1; Tirmizi, "Tefstru'l1-Kur'an"'10; ibn Sa'd, 
et-Tabakat, I, 228; Ibn Ebi Šejbe, el-Musannef, VII, 471; VIII, 459. 
105 et-Tevbe 9/40. 

Resulullah, alejhisselam, je napuštao najodabraniji grad, kojeg je 
hvalio i Gospodar svjetova. Okrenu svoju devu prema Harem-i šerifu i tužan 
izgovori riječi: ,, Tako mi Allaha! Ti si najbolje mjesto koje je On stvorio i 
kod Njega imaš najuzvišeniji položaj. Nikada te ne bih napustio da nisam 
prisiljen na to. Meni nema dražeg mjesta. Da me moj narod nije protjerao, 
nikada ne bih potražio drugi dom." 

Tada se spusti Džibril i upita Resulullaha da li žudi za svojim 
rodnim gradom. Kada dobi potvrdan odgovor, on ga obradova 85. ajetom 
sure Kasas, koji nagovještava njegov povratak u Mekku. 

Put je prolazio mirno. Uprkos svim naporima koje su mušrici 
ulagali, nisu ih uspijevali pronaći. Gospodar je štitio Svoga miljenika od 
njihovih spletki. Kada su došli do mjesta Kubejd, Poslanik se zaustavi ispred 
šatora žene po imenu Ummu Ma'bed, koja je bila poznata po dobročinstvu, 
oštroumnosti i poštenju. Želio je od nje kupiti nešto hrane. Ummu Ma'bed mu 
reče da bi mu dala ono što traži i bez novčane naknade, ali da zbog nestašice 
kod nje nije ostalo ništa. — ,,Imaš li mlijeka?", upita on. - ,,Nemam, ovce su 
mi pred umorom.'' Poslanik pokaza na mršavu ovcu pored šatora: ,,Zašto je, o 
Ummu Ma'bed ova ovca ovdje?" -"Bolesna je i mršava. Nije mogla pratiti 
stado i ostala je ovdje. — ,,Da li ona ima mlijeka i hoćeš li mi dozvoliti da je 
pomuzem?" — ,,Sve što vidiš je tvoje, ali ona ne daje mlijeko." Resulullah 
priđe ovci i nakon kratkog zikra, uputi dovu za bereket. Kada htjede da je 
pomuze, odjednom poče isticati ogromna količina mlijeka. Donesoše posudu 
i napuniše je. Najprije ponudiše Ummu Ma'bed da pije. Potom se napi Ebu 
Bekr i ponudi ostalima. Na kraju uze i sam Poslanik. Nakon toga pomuze 
ovcu još jedanput i napuni najveću posudu u šatoru, te to mlijeko ostavi 
Ummu Ma'bad. 

Nakon što su otišli, vrati se njezin muž i obradova se kada ugleda 
punu posudu mlijeka. Upita je odakle je mlijeko, a ona mu reča: ,,Posjetio nas 
je jedan mubarek čovjek i počastio nas. Ovo što vidiš je plod njegovog 
bereketa. 

Mubarek čovjek kojeg sam imala priliku vidjeti bio je izuzetno 
viđen i nasmijan. U njegovim očima se moglo primjetiti malo crvenila, a glas 
mu je bio blag. Imao je duge trepavice, crnu kosu i gustu bradu. Kada bi 
šutio, izgledao je smireno. Kada bi govorio, činio bi to sa osmjehom na licu, 
a riječi su mu bile slatke poput nanizanih bisera. Iz daleka je izgledao 
veličanstveno. Kada bi se približio izgledao je umiljato i privlačno. Ljudi koji 
su bili oko njega, svom snagom su se takmičili ko će prije izvršiti njegovu 
naredbu." 

Muž, koji je začuđen slušao riječi supruge, reče: ,,Kunem se da je to 
osoba koju traže Kurejšije. Da sam ga ja sreo bio bih počašćen služenjem 
njemu, i ne bih se od njega odvajao."" Prema predaji, ovca koju je dodirnuo 
živjela je osamnaest godina. Sa bereketom Poslanika, oni su se izdržavali 
njezinim mlijekom. Ummu Ma'bedin muž je pošao za Poslanikom i stigao ga 

u dolini Rim. Tu je primio Islam. Njegova hanuma Ummu Ma'bed je također 
prihvatila Islam. '% 


Suraka Bin Malik 


Mušrici su neprestano tragali za Muhammedom, alejhisselam, i 
hazreti Ebu Bekrom. Oni su predstavljali izuzetnu opasnost po mušrike 
ukoliko ih ne pronađu. Smatrali su da bi muslimani ubrzo mogli osnovati 
islamsku državu, te ih na taj način zbrisati s lica zemlje. Zbog toga su mušrici 
svo svoje blago stavili na raspolaganje u cilju pronalska Poslanika. Obećana 
je nagrada od stotinu deva i nebrojeno blago onome ko ubije ili zarobi 
Muhammeda, alejhisselam. Ova vijest se brzo širila i stigla do plemena 
Mudlidž, kojem je pripadao Suraka ibni Malik. On je bio izuzetno sposoban u 
čitanju tragova, te je bio jakozainteresiran Za ovaj slučaj. 

Jednog utorka su se pripadnici plemena Mudlidž sastali u mjestu 
Kudejd, gdje je živio i Suraka. I on je lično prisustvovao tom sastanku. 
Tokom sastanka jedan Kurejšija reče Suraki: ,,O Suraka. Maloprije sam, 
hodajući obalom, vidio trojicu jahača. To su sigurno Muhammed i njegovi 
ashabi." Suraka je razumio o čemu se radi, ali pošto je obećana nagrada bila 
izuzetno vrijedna htjede sve sam završiti. Zbog toga nije želio da bilo ko 
drugi bude obaviješten o tome. — ,,Ne! Osobe koje si vidio nisu bili oni. 
Maloprije sam ih vidio kada su krenuli u tom pravcu", reče on. 

Suraka je pričekao još neko vrijeme i neprimjetno otišao do kuće. 
Svome slugi je naredio da ga čeka s druge strane ravnice. Opasao se oružjem 
i uzjahao konja, iskrivivši vrh koplja kako se ne bi sijao na suncu i tako 
privlačio nepotrebnu pažnju. Požurio je i ubrzo našao trag svojih meta. 
Približio im se toliko, da ih je mogao dobro vidjeti. Čak je Suraka, tom 
prilikom, čuo poslanikovo učenje Kur'ana. No, Resulullah se nije osvrtao 
unatrag. Kada se Ebu Bekr okenuo i ugledao Suraku, uplašio se. Poslanik mu 
je ponovo, kao u pećini, rekao: ,,Ne boj se! Allah je s nama!" 

Prema predaji Buharije, Ebu Bekr je u tom trenutku upozorio 
Poslanika da im se približava konjanik, na šta je Poslanik učinio dovu: ,Ja 
Rabbi, učini da padne!" Druga predaja kaže da, kada im se Suraka približio, 
Ebu Bekr je počeo plakati. Kada ga je Resulullah upitao zašto plače, reče: 
, Tako mi Allaha, ne plačem zbog sebe, već zbog tebe!" 

Suraka se približio Poslaniku toliko, da ga je mogao napasti. — ,,O 
Muhammede! Ko će te danas zaštititi od mene?", upita on. - ,,Zaštitit će me 
Allah koji je El-Džebbar i El-Kahhar"', odgovori mu Resulullah. U tom 
trenutku je Surakin konj propao u pijesak do koljena. Uspio ga je izvući te 
ponovo napasti Resulullaha, no desila se ista stvar. Ovaj put, koliko god se 
trudio nije uspijevao izvući konja. Kada je ostao bez nade, stade preklinjati 
Poslanika: ,,O Muhammede! Shvatio sam da te neko štiti. Učini dovu da se 
spasim. Od sada ti nipošto neću nauditi, niti ću onima koji te budu tražili bilo 


106 fbn Sa'd, et-Tabakat, I, 230. 

šta govoriti o tebi." Poslanik uputi dovu: ,Ja Rabbi! Ako su mu riječi iskrene, 
spasi ga!", i njegova dova bi kabul - primljena. 

Surakin konj se tek nakon ove dove uspio izvući. Tada je iz rupe, 
gdje su konjske noge zapale, izbilo nešto poput dima. Suraka je ostao 
zaprepašten i tek tada je zaista shvatio da neko čuva Muhammeda, 
alejhisselam. Posvjedočio je mnogim događajima koji su se tom prilikom 
desili. Na kraju reče: ,, O Muhammede! Ja sam Suraka ibni Malik. Nemoj 
više sumnjati u mene. Obećavam ti da ubuduće neću činiti ništa što se tebi ne 
bi svidjelo. Moje pleme je onome ko te uhvati obećalo veliku nagradu." 
Potom je, jedan po jedan, Resulullahu ispričao planove mušrika. Čak im je 
htio dati svoje deve i potrebštine za put ali je to Poslanik odbio. - ,,O Suraka! 
Sve dok ti ne prihvatiš Islam, ni ja neću prihvatiti tvoje deve i tvoje stvari. Ti 
ne govori nikome da si nas vidio i to će biti dovoljno." Ibni Sa'ad prenosi 
sljedeće: ,, Kada je Suraka rekao Poslaniku da od njega traži šta god poželi, 
reče mu: ,,Vrati se kući 1 spriječi one koji krenu u potragu za nama." 

Kada Allah kaže ,,Budi!"', ono biva. Kada Mu se iskreno povjeruje i 
radi Njega zaputi, svakakva se čuda događaju. Suraka, koji je na put pošao 
kao lav, koji je tražio svoj plijen, na kraju je bio poput malog djeteta. 
Svemoćni Allah je okrenuo srce Surake kako ne bi naudio Resulullahu. Jasno 
je da Allah neće ostaviti svog Miljenika samog. On je Poslanik do Sudnjeg 
Dana, milost ljudima i put do postizanja vječne sreće i zadovoljstva. 

ouraka se potom vratio kući i nije nikome govorio o onome što se 
desilo. 


Mujštuluk! Dolazi sultan svemira... 


Poslanik, alejhisselam, je 8.rebiu-1 evvela, 5. godine po hidžri, ili 20. 
septembra, 622. godine po miladu, zajedno sa Ebu Bekrom, Amir ibni 
Fuhejrom i vodićem Abdullah ibn Urejkitom stigao u mjesto Kuba. Taj dan 
se računa kao prvi dan u godini hidžretskog sunčevog kalendara. Odsjeli su u 
kući muslimana po imenu Kulsum ibn Hidm. U tom mjestu su izgradili i prvi 
Mesdžid. Klanjali su prvi džuma-namaz gdje je Resulullah održao i prvu 
hutbu. Mesdžid u Kubi je spomenut u kur'anskom ajetu: '".mesdžid čiji su 
temelji izgrađeni na bogobojaznosti. {'% 

U međuvremenu je hazreti Alija, koji je ostao u Mekki, neprestano 
boravio u haremu Kabe, na mjestu gdje je bio Poslanik. Govorio bi: ,,Ko god 
je nešto ostavio kod Resulullaha neka dođe da to uzme." Ljudi bi dolazili i 
uzimali stvari koje su kod Resulullaha ostavljali na čuvanje. 

Ashabi koji su ostali u Mekki bili su pod zaštitom hazreti Alije. Sve 
dok su Poslanikove stvari bile u Mekki i hazreti Alija je bio tamo. Jednog 
dana je Poslanik naredio da mu se stvari prenesu u Medinu. Allahov lav, 
hazreti Alija, otišao je do mjesta gdje su se okupljali kurejševićki kafiri: - 
, Ako Bog da, sutra idem u Medinu. Ako mi imate šta reći učinite to sada." 


1097 {bn Hišam, es-Sfre, I, 489; Ibn Ebi Šejbe, el-Musannef, IV, 424. 
108 et-Tevbe 9/108. 

Svi su pogeli glave i nisu progovarali. Ujutro je hazreti Alija pokupio 
Poslanikove stvari i zajedno s Resulullahovom porodicom i svojim rođacima 
krenuo ka Medini. Stigao je Resulullaha, alejhisselam, kod Kubaa, s 
natečenim i krvavim nogama. Danju se skrivao, a putovao je noću, te na 
posljetku bio u takvom stanju da nije mogao izaći pred Resulullaha. Kada je 
za to čuo, Poslanik dođe do njega. Sažali se nad njegovim stanjem, zagrli ga 
svojim mubarek rukama, pomilova mu okrvavljene noge, i učini dovu 
Gospodaru svjetova za ovog neponovljivog borca na Allahovom putu. 
Prenosi se da je to bio i povod objavljivanja ajeta: ,,Ima takvih ljudi, koji su 
spremni žrtvovati svoje živote radi Allaha." 

Ashabi koji su prethodno već preselili u Medinu, kao i medinski 
muslimani, s nestrpljenjem su čekali na Poslanikov, alejhisselam, dolazak. 
Zbog toga su u predgrađa Medine poslali izvidnice, koje će ih obavijestiti o 
njegovom dolasku, kako bi se okupili i zajednički dočekali Resul-i ekrema. 
Danima su iščekivali njegovo pojavljivanje, kao što vreli pustinjski pijesak 
iščekuje vodu. Konačno se začuo glas: ,,Dolazi..! Dolazi..." Svi prisutni 
svoje poglede u trenu okrenuše prema pustinjskom horizontu. I sami su 
primijetili da su nesvjesno krenuli prema toj pustinji, bez obzira na 
nepodnošljivu žegu. Radosno su jedni drugima govorili: , Radujte se! Dolazi 
nam Resulullah! Muštuluk!...+ Vijest se munjevitom brzinom proširila 
cijelom Medinom. Svi su, i mladi i stari, s nestrpljenjem očekivali njegovo 
pojavljivanje. Obukli su najljepšu odjeću i zaputili se u pravcu prema njemu. 
Nebo se prolamalo tekbirima, a suze radosnice su tekle poput rijeka. Osjećala 
se i tuga i radost, a Medina je proživljavala najznačajniji dan u svojoj 
povijesti. S jedne strane su se nalazili oni koji su ga sami prozvali "Emin 
(Povjerljivi), a ipak su ga proganjali i nastojali ga ubiti, i sa druge strane oni 
koji su bili spremni žrvovati svoje živote kako bi ga zaštitili. 

Medinelije su željele što prije vidjeti Resulullahovo mubarek lice. 
To je bio praznik kakav nije zapamćen. Žene i djeca su od radosti pjevali 
sljedeće stihove: 


, Taleal bedru alejna 
Min senijetil veda 
Vedžebeššukru alejna 
Medealillahi dai 
Ejjuhel meb'usu fina 
Dži'te bi-l emri-l muta 
Dži'te šerrefte-l Medine 
Merhaben ja hajre da..." 


G 

, Puni mjesec nas obasja 
Od senijetu-l veda 
Kevserom pojimo duše 
Dok čekamo Ahmeda 
Ti koji su od Allaha 
Cijelom svijetu poslan 
Doš'o si da ružičnjakom 
Namirišeš ovaj dan 
Doš'o si da grad Medinski 
Osvjetliš ko virluna 
Amberom ti cvali puti 
Zbore ti srca puna... " 


Na sve strane se moglo čuti pozivanje: ,,Dobrodošao o Allahov 
poslaniče! Počasti me svojim dolaskom, ostani kod mene.'" Nekoliko prvaka 
Medine se otimalo za uzdu deve Kasve, na kojoj je bio Resulullah, tražeći od 
njega da se smjesti kod njih. Poslanik im reče: ,,Pustite devu. Pred čijom 
kućom ona stane, tu ću odsjesti. ,, Nastalo je uzbuđenje kod svih Medinelija. 
Gdje li će Kasva kleknuti? Kako je Kasva išla ulicama Medine, tako su i 
vlasnici kuća pored kojih je prolazila molili Poslanika da svrati kod njih. 
Poslanik ih s osmijehom upozori: ,,Pustite devu da prođe. Njoj je naređeno 
gdje će stati." Napokon se Kasva spusti pred vrata buduće Poslanikove 
džamije. Resulullah nije silazio sa svoje deve koja se podiže i poče kretati. 
No, ponovo se vrati na isto mjesto sa kojeg više nije ustajala. Na to Poslanik 
siđe sa Kasve i reče: ,,Ako Bog da, ovo je naše boravište. Kome ova zemlja 
pripada?" Odgovoriše da pripada Amrovim sinovima Suhejlu i Sehlu. Ta 
djeca su bila siročad. Potom Poslanik ponovo upita: ,,Čija je kuća, od naše 
rodbine, najbliža ovom mjestu?" Majka Poslanikovog djeda Abdu-l- 
Muttaliba je pripadala plemenu Nedždžar. Halid ibn Zejd Ebu Ejjub el-Ensari 
razdosno uzviknu: ,Ja Resulallah. Moja je kuća najbliža. Evo moje kuće, a 
evo 1 njenih ulaznih vrata. Preuze stvari sa Kasve i ugosti Poslanika, 
alejhisselam. 

Medinski muhadžiri i ensarije su bili izuzetno obradovani 
Poslanikovom hidžrom. 

PERIOD MEDINE-I MUNEVVERE 


Trinaeste godine poslanstva, 12. rebiu-l evvela 622. godine, 
Resulullahovom hidžrom počinje medinski period, koji će trajati deset 
godina. 

Poslanik se odlučio smjestiti na donjem spratu Halid ibni Zejd Ebu 
Ejjub el-Ensarijeve kuće. Na taj način je ovom mubarek velikanu pripala čast 
da ugosti Poslanika svjetova. 

Hazreti Halid pripovijeda sljedeće: ,,Kada je Resulullah došao u 
moju kuću, odabrao je donji sprat. Ja sam živio na gornjem spratu i to me je 
žalostilo. Jednog dana rekoh Poslaniku da ne mogu prihvatiti da on živi ispod 
mene. To je za mene bilo izuzetno teško. Zamolio sam ga da mi dozvoli da ja 
stanujem niže, a da Poslanik bude na spratu iznad mene. Na to mi odgovori: 
,O Ebu Ejjube! Meni bolje odgovara da budem na donjem spratu." Smatrao 
je da mu je lakše primati goste na donjem spratu. 

Jedne prilike smo razbili posudu u kojoj se nalazila voda. Da ne bi 
prokapala Poslaniku i tako ga uznemirila, pokupili smo je jedinim 
pokrivačem koji smo imali u kući." 

Ebu Ejjub je bio izuzetno uznemiren činjenicom da živi iznad 
Božijeg poslanika. Na kraju se spustio u prizemlje, a Poslanika smjestio na 
gornji sprat. Ebu Ejjub reče: ,,Poslaniku smo redovno pravili večeru i odnosili 
mu je. Kada bi nam vratio ono što nije mogao pojesti, ja i supruga Ummu 
Ejjub smo tražili mjesta koja je doticao Poslanik, pa bismo se častili tom 
hranom. Jednog dana Poslanik nam je tako vratio neko jelo koje smo spravili 
od običnog ili bijelog luka. Kad nisam uspio pronaći tragove Resulullahovog 
dodira, otišao sam do njega i požalio mu se: ,Ja Resulallah! Vratili ste nam 
večeru. Nisam na njoj uspio pronaći vaš mubarek trag. Moja supruga i ja 
imamo običaj uzeti bereket sa dijelova koje ste dodirivali.! Poslanik mu 
odgovori: ,,U jelu sam osjetio neki miris, pa zbog toga nisam uzeo. Ja 
razgovaram s melekima." Pitao sam da li je to jelo haram. ,,Ne'' odgovori. 
,Nisam je uzeo zbog mirisa". -"Ono što se ne dopada tebi ne želim ni ja", 
rekoh. Poslanik reče: ,,Vi to jedite." Nakon toga smo pojeli tu večeri i nismo 
je više nudili Resulullahu. 

Drugom prilikom smo napravili jelo dovoljno za Poslanika i Ebu 
Bekra. Poslanik reče: ,,O Ebu Ejjube! Pozovi trideset ensarija na jelo!" Dok 
sam ja razmišljao kako je pred njima bilo malo hrane i kako to Poslanik 
možda nije vidio, on ponovi isto. Sav zamišljen, ispoštovah Poslanikovu 
zapovijed i dovedoh trideset ensarija. Svi su se nahranili tom hranom. 
Shvatili su da se radi o mudžizi, i njihov iman se još više uvećao. 

Potom mi reče da pozovem šezdeset osoba. Pošto sam se osvjedočio 
u nadnaravnost prošlog jela, radostan sam ih pozvao. Svi se najedoše i 
posvjedočiše Poslanikovu mudžizu. Nakon toga mi naredi da pozovem još 
devedeset ensarija. Sjedili su za stolom po deseterica, ponovo se svi 

nahraniše. Tako je ukupno jelo 180 ljudi. Na kraju je ostala ista količina 
hrane koju sam postavio na početku i kao da je bila netaknuta.+!'9 


Bratimljenje ensarija i muhadžira 


Poslanik, alejhisselam, je želio dodatno učvrstiti veze između 
muhadžira koji su preselili iz Mekke i ensarija koji su ih prihvatili u Medini, 
pa je među njima izvršio bratimljenje. Hazreti Alija koji je ostao sam, misleći 
da ga je Poslanik zaboravio, reče: ,Ja Resulalah! Zar si mene zaboravio?" 
Tad mu Poslanik svjetova odgovori: ,,Neka znaš da si ti i na dunjaluku i na 
ahiretu moj brat.f! Ovo bratimljenje se zasnivalo na međusobnom 
potpomaganju na duhovnom i materijalnom polju. Na taj način se, makar 
malo, ublažila tuga i žalost muhadžira koji su se odvojili od svojih porodica i 
imetaka. I bez toga su medinske ensarije otvorili vrata svojih domova, i bili 
im na usluzi na svaki mogući način, kako bi pomogli zajedničku uzvišenu 
vjeru. Resulullah je tom prilikom bratimio ensariju sa muhadžirom koji mu je 
bio blizak. To bratstvo je bilo toliko jako, da je podrazumijevalo zajedničku 
raspodjelu imovine koja je ostala od njihovih očeva. '"! 

Svaki Medinelija je draga srca dijelio na pola zemlju, voćnjake, 
kuću 1 sav ostali imetak sa bratom muhadžirom. Abrdurrahman bin Avf, 
jedan od muhadžira, to opisuje ovako: ,,Kada smo učinili hidžru u Medinu, 
Resulullah, alejhisselam, me je bratimio sa Sa'd bin Rebiom. Na to mi brat 
Sa'd reče: ,,O brate Abdurrahmane! Ja sam po imetku najbogatiji Medinelija 
među muslimanima. Podijelio sam svoj imetak na dvoje, i polovina od toga 
pripada tebi." Ja mu rekoh: ,,Da Allah tvoj imetak učini blagoslovljenim. 
Meni nije potreban imetak. Samo me odvedi na pijacu gdje vi obavljate 
kupoprodaju i to će biti dovoljno." 

Ovakva širokogrudnost je bila moguća samo među muslimanima. 
Od Adema, alejhisselam, do danas su se desile mnoge seobe naroda. No, 
nikada do sada nije se desila ovako značajna seoba, koja je rezultirala 
zbližavanjem i ujedinjavanjem onih koji su doputovali, i onih što ih 
dočekaše. Allah, dželle šanuhu, kaže: ,,Mu'mini su Zaista braća. "2? Ovim je 
dokazano da se istinsko prijateljstvo i bliskost ne temelji na materijalnim 
interesima, već na imanu i vjeri. Poslanik je ovakav odnos izgradio tek 
jednostavnim razgovorom. Blagoslovi i fadileti koji izviru iz Resulullahovog 
srca, prelijevaju se u srca ashaba i kod njih izazivaju neviđenu širokogrudnost 
i požrtvovanost, takvu da interese svoje braće stavljaju ispred svojih. 

Zarekli su se i ensarije i muhadžiri u novom središtu islama da će, 
ruku pod ruku, zajednički, učiniti sve što treba da se Islam ojača, i da u 
konačnici postignu stepen šehadeta. Na taj način su, okupivši se oko 
Resulullaha, činili jedan novi poredak i sistem, radeći u skladu s islamskim 


10 Kadi ijaz, Šifa-i Šerif, s. 289. 
U fbn Sa'd, et-Tabakat, I, 238; ibn Kesir, el-Biddje, III, 226-229. 
12 el-Hudžurat 49/10. 

principima. Od trenutka hidžre Islam je zakoračio u novu fazu organiziranja 
zvanu "država"', a Medine-i munevvera je postajala centar toga. 

Osim muslimana u Medini su živjeli i kršćani, jevreji te mušrici. 
Židovi su bili pripadnici tri plemena: Beni Kajnuka, Beni Kurejza i Beni 
Nadir. Oni su bili osvjedočeni neprijatelji islama i Muhammeda, 
alejhisselam. 

U međuvremenu su mekanski mušrici bratimljenje muhadžira i 
ensarija shvatali kao izrazitu opasnost po njih. Ako novonastalu situaciju ne 
prevaziđu brzo, muslimani će ojačati i postoji mogućnost da će napasti 
Mekku i ponovo preuzeti zemlju, kuće i ostalu imovinu koju su ostavili. 
Počeli su slati prijeteća pisma muslimanima u Medini. U jednom od tih 
pisama se kaže: ,, Bez sumnje niti jedno arapsko pleme sa kojima smo u 
sukobu nije nas učinilo bijesnim, kao što ste to vi učinili. Umjesto da nam 
izručite jednog od naših sugrađana kako smo od vas zatražili, vi ste ga 
ugostili i pomogli mu. To vam je velika greška. Molimo vas da se povučete iz 
sukoba između nas i njega i da nam ga prepustite. Ako se uspijemo s njim 
dogovoriti, mi ćemo biti najradosniji. U suprotnom, ponovo je naša dužnost 
da ga kaznimo na odgovarajući način." 

Na ovo pismo je izuzetno lijep odgovor dao Ka'b bin Malik, hvaleći 
Poslanika, alejhisselam. 

Slali su ista pisma i mušricima u Medini: ,,Ako ne protjerate ili ne 
ubijete tog čovjeka, navalit ćemo na vas i sve vas pobiti, a vaše žene 
porobiti." 

Nakon ovih prijetnji, medinski mušrici su se okupili oko munafika 
Abdullaha bin Rebie i odlučili da, čim dobiju priliku, nekako naude 
Muhammedu, alejhisselam. 

Kada su muslimani saznali za to, sve su učinili da zaštite 
Resulullaha i nisu se od njega odvajali ni trena. Niti su noću izlazili na ulicu, 
niti su danju u kućama spavali. Ubej ibni Ka'b pripovijeda: ,,Kada su 
muhadžiri sa Poslanikom, alejhisselam, doputovali u Medinu, tamošnji 
mušrici su se okomili na sve muslimane Medine. Ashabi su naoružani, do 
zore čuvali stražu." 

Ashabi su postali jedno tijelo, i u situacijama opasnosti trčali da 
pomognu jedni drugima. Na njihovom čelu je bio Muhammed, alejhisselam. 
Kao što je bio vođa u svakoj situaciji, predvodio je svoje ashabe i po stepenu 
hrabrosti. Kada bi se začuo neki zvuk zapomaganja po noći, Poslanik bi na 
konju prvi stizao na to mjesto da vidi šta se desilo, a potom bi smirivao svoje 
ashabe. 


Mesdžidi-n-Nebijj 


Prva stvar koju je Poslanik, alejhisselam, želio izgraditi u Medini 
bila je Džamija u kojoj će se zajednički obavljati namaz i koja će odgajati 
ashabe. Tako Resulullahu dođe Džibril sa porukom: ,,Poslaniče! Allah ti 
naređuje da za Njega sagradiš jednu Džamiju od kamena i kreča." 
Muhammed, alejhisselam, je odmah zatražio vlasnika zemlje na koju je deva 

Kasva kleknula po dolasku u Medinu, da je otkupi od njega. Vlasnici je 
htjedoše pokloniti kazavši da nagradu za njenu vrijednost očekuju jedino od 
Gospodara svjetova. Poslanik je to odbio i isplatio im i više od njene 
protuvrijednosti.'? 

Dok se zemlja na kojoj je trebala početi gradnja čistila i 
poravnavala, u isto vrijeme je pripremano kamenje za zidanje. Kada su sve 
pripreme izvršene, sakupili su se da postave temelje. Prvi kamen je postavio 
Muhammed, alejhisselam, svojom mubarek rukom, a potom je rekao da 
kamenje redom stave Ebu Bekr, Omer, Osman i Alija. Poslije njih je ostalim 
ashabima dao znak da i oni to učine. 

U izgradnji Džamije su, bez predaha, učestvovali svi ashabi, 
predvođeni Poslanikom, sallallahu alejhi ve sellem. Potrebene materijale su 
nosili na svojim mubarek plećima. Kamenom su ozidali temelje visoke jedan 
i po metar, a potom na njih stavili kreč. Muhammed, alejhisselam, je jedne 
prilike utovarao kreč i vozio ga. Jedan od ashaba je krajnje uljudno zatražio 
od Resulullaha da on ponese tovar, a Resulullah mu još ljepše odgovori da su 
njemu sevapi potrebniji. Savjetovao mu je da ode potražiti na drugom mjestu. 

Jedan od najvrijednijih radnika na izgradnji Mesdžid-i-Nebevijj-a 
bio je upravo Muhammed, alejhisselam. Utovarao je najteže kamenje i 
prenosio ga do zidara. Dok je posao trajao, nagrađivao bi ashabe za njihov 
naporan rad. 

Muslimani su, vidjevši sa kakvim žarom Poslanik radi, još više 
prionuli za posao. Potapšao je hazreti Ammarova leđa i rekao mu: ,,O sine 
Sumejjin! Ti imaš duplu nagradu u odnosu na ostale." 

Zidovi Džamije su sazidani za kratko vrijeme, a potom je stavljen 
pokrov. Uz Džamiju su sagrađene i dvije sobe za Resulullaha, alejhisselam, 
prekrivene listovima i stablima datule. (Vremenom su uz njih dograđivane i 
druge, tako da ih je ukupno bilo devet). Po završetku izgradnje Poslanik, 
alejhisselam, se iz kuće hazreti Halid bin Zejda preselio u nove prostorije uz 
džamiju. 

Jecaj stabla datule 


Poslanik, alejhisselam, je petkom, za vrijeme džume-namaza, u 
svojoj džamiji hutbu držao sa panja datule po imenu Hannan. Nakon nekog 
vremena, sagrađen je mimber sa tri stepenice. Jednog petka su se okupili 
ashabi zajedno sa Resulullahom u Mesdžidi-n-Nebevijju. Kada se Poslanik, 
alejhisselam, popeo na novi mimber da održi hutbu, začuo se jecaj i plač 
panja Hannan, koji je zvučao poput plača noseće deve. Ashabi su u čudu 
slušali te zvukove, koji se nikako nisu smirivali. Na to je Poslanik svjetova 
sišao sa mimbera i pomilovao Hannana. Tada je jecaj i plač prestao. Ashabi 
koji su posvjedočili ovom nevjerovatnom događaju 1 ljubavi između 
Resulullaha i suhog panja, nisu mogli izdržati da ne puste suze. 


13 fbn Sa'd, et-Tabakat, I, 239. 

U vezi s ovim događajem hazreti Enes ibni Malik je rekao: ,,Čak se i 
mesdžid od tog glasa zatresao"', a Ibni Ebi Veda: ,,Panj se raspukao i počeo se 
pomicati dok nije Poslanik stavio svoju ruku na njega. Tek tada je prestao." 

Poslanik, alejhisselam, je rekao: , Tako mi Onoga u Čijoj je ruci 
moja duša, da ga nisam pomilovao, jecao bi od žalosti za mnom do Sudnjega 
dana." Poslije je taj panj, po naredbi Resulullaha, zakopan. 

U drugoj predaji se navodi: ,,Ako želiš pokloniću te vrtu u kome se 
nalaziš. Vrati se u prijašnje stanje i nastavi davati plodove. Ako želiš stavit ću 
te u Džennet, da se njegovi stanovnici koriste tvojim plodovima." Kada ga je 
Resulullah poslušao, čuli su da je rekao: ,,Posadi me u Džennetu da moje 
plodove jedu Allahovi odabrani robovi, i da tamo nikada ne istruhnem." Ovaj 
govor drveta čuli su i ostali koji su se nalazili u blizini drveta. Poslanik mu je 
tada obećao: ,,Učinit ću kako želiš", a potom se okrenuo ashabima: ,,Odabrao 
je Vječni, umjesto prolaznog svijeta." 


Vjenčanje sa hazreti Aišom 


Kada su Muhammed, alejhisselam, i Ebu Bekr učinili hidžru, svoju 
su djecu ostavili u Mekki. Godinu nakon smrti hazreti Hatidže, Resulullah je 
zaručio hazreti Aišu u Mekki. Imam-i Buharija prenosi riječi hazreti Aiše 
kada joj se Muhammed, alejhisselam, obratio: ,,O Aiša! Vidio sam te dva 
puta u snu. Čini mi se da sam jednom vidio tvoju sliku u zelenoj svili kada mi 
je rečeno: ,,Ovo je tvoja supruga.'" Nakon tog sna Poslanik se vjerio sa hazreti 
Aišom. No, vjenčanje nije odmah obavljeno. Hazreti Aiša o ovome kaže: 
, Resulullah je prilikom hidžre mene i svoje kćeri ostavio u Mekki. Nakon što 
je stigao u Medinu po oslobođenom robu Zejd bin Harisu i Ebu Refi'i nam je 
poslao 500 dirhema da uzmemo dvije deve i ostale potrepštine. Moj otac im 
je dodao još dvije-tri deve i naredio mome bratu Abdullahu da mene, majku i 
sestru Esmu pošalje u Medinu. Na put smo zajedno krenule moja majka 
Ummu Ruman, Poslanikova, alejhisselam, kćer Zejneba i ja. Kada smo stigli 
u mjesto Kubejd, Zejd nam je kupio još tri deve, a povorci se priključio i 
Talha bin Ubejdullah. Kada smo stiglu u mjesto Bejd u blizini Mine, moja 
deva je pobjegla. Ja sam sa sobom imala nešto stvari a zajedno samnom je 
bila i moja majka. Ona se tada prestrašila: ,O moja kćeri, o moja mlada!" 
Allah, dželle šanuhu, je našoj devi dao smirenost i spasio nas. Na kraju smo 
stigli u Medinu. Ja sam otišla s mojim ukućanima, a članovi Poslanikove 
porodice su otišli do njegove kuće. Neko vrijeme je hazreti Aiša ostala kod 
oca Ebu Bekra. Jednog dana Ebu Bekr upita Resulullaha: ,,Poslaniče! Šta te 
spriječava da se oženiš?" On odgovori da je u pitanju mehr. Tada mu Ebu 
Bekr posla sredstva za mehr. ''! 

Poslije tog događaja desila se udaja hazreti Aiše. Tada je Resulullah 
imao pedeset i pet godina. Hazreti Aiša je bila izuzetno pametna i sposobna, 
događaje je pamtila u trenutku, te ih prepričavala kroz stihove. Ono što je 
naučila ili zapamtila, nipošto ne bi zaboravljala. Bila je izuzetno oštroumna, 


4 fbn Sa'd, et-Tabakat, I, 239; Kadi ijaz, Šif-i Šerif, s. 300-301. 

pametna, prijatna i dobroćudna. Zbog jačine njene memorije ashabi su mnoge 
stvari naučili pitajući nju. Pohvaljena je u jednom kur'anskom ajetu. 


Ezan-i Muhammedija 


Kada je završena izgradnja Džamije, nedostajao je način oglašavanja 
vjernicima da je došlo vrijeme namaza i njihovog pozivanja u džamiju. Tada 
se samo izgovaralo ,,Es-salatu Džamia." 

Jednom prilikom se Poslanik sastao s ashabima i upitao ih za 
mišljenje kako bi se trebali pozivati na namaz. Neki ashabi su predložili da bi 
mogli, poput kršćana, koristiti zvono, a neki da bi mogli koristiti rog, kao što 
to čine Židovi. Bilo je i onih koji su smatrali da treba zapaliti veliku vatru. 
Resulullah nije prihvatio niti jedan od tih prijedloga. '? 

Abdullah bin Zejd bin Sa'lebe i Hazreti Omer su u snu vidjeli učenje 
ezana. Hazreti Abdullah je Poslaniku, alejhisselam, svoj san ispričao na 
sljedeći način: ,, Vidio sam čovjeka sa zelenim šalom i prekrivačem kako drži 
zvono. Upitao sam ga da li bi mi prodao to zvono, a on me je upitao za šta ću 
ga koristtiti. Kada sam mu rekao da želim sa njim oglašavati namsko vrijeme, 
on mi odgovori: ,,Želiš li da te podučim boljem od toga?", i okrenuvši se 
prema kibli glasno poče izgovarati riječi: ,,Allahu ekber, Allahu ekber..." 
Nakon toga mi reče da, kada ustaje na namaz, ponovo prouči ezan, dodavši 
riječi: ,, Kad kametis-salatu, kad kametis-salah.' 

Poslanik potvrdi da je njegov san istinit i zatraži od njega da tim 
riječima poduči Bilala. Taj poziv je dobio ime "Ezan.' !'$ 

Hazreti Bilal se popeo na jedan od visokčijih krovova blizu 
Mesdžid-i šerifa i prvi put proučio ezan. 

Kada je čuo riječi ezana, hazreti Omer je trčeći došao do 
Resulullaha. Prenio je da je i on u snu čuo riječi koje izgovara hazreti Bilal. 
Još nekoliko ashaba je te noći sanjalo isti san. U tim trenucima je objavljen 9. 
ajet sure Džumua, čime je sve i Objavom potvrđeno. 

Jednom prilikom je hazreti Bilal ispred Poslanikovih vrata izgovorio 
riječi: ,,)Es-salatu hajrun mine-n-nevm.'"? To se svidjelo Poslaniku koji mu 
reče: ,,Kako su ovo lijepe riječi o Bilale! Od sada kada budeš učio sabahski 
ezan, izgovaraj i ove riječi." Od tada se ove riječi izgovaraju na svakom 
ezanu za sabah-namaz. 

Bilalov glas, koji je bio mujezin sve do smrti Poslanika, 
alejhisselam, bio je jak, prijatan i jasan. Kada bi učio ezan, svi bi uživali u 
ljepoti njegova glasa i plakali. Medinski mušrici i Židovi su ostali zbunjeni 
kada su vidjeli da se muslimani pozivaju ezanom na namaz. Ismijavali bi 
učenje ezana. Njihovo ismijavanje bilo je povod objavljivanja 58. ajeta sure 
El-Maide: ,I kad pozivate na molitvu i to za podsmijeh i zabavu uzimaju, 
zato što su oni ljudi koji ne shvaćaju. '? 


115 fbn Sa'd, et-Tabakat, I, 247. 
116 fbn Sa'd, et-Tabakat, I, 247. 
17 el-MaAide 5/58. 

Odgajanje ashaba 


Fahr-i kainat, Muhammed, alejhisselam, je u cilju odgoja svojih 
ashaba u Mesdžidu-n-Nebevijju priređivao sohbete - razgovore bez premca i 
na taj način im prenosio bereket i vrline koje mu je podario Uzvišeni Allah. 
Oni koji su imali čast da budu u društvu Resulullaha, već nakon prvog 
sastanka bi u svojim srcima osjećali veliku promjenu i dostizali bi visok 
stepen u spoznaji Gospodara. Zahvaljujući ovim sohbetima ashabi su ojačali 
bratsku ljubav, kako prema Resulullahu, tako i među sobom. Allah, dželle 
šanuhu, ih je spomenuo u časnim ajetima Knjige. Pred Muhammedom, 
alejhisselam, stajali su s takvim poštovanjem i pažnjom, kao da im se na 
glavi nalazi ptica koja bi poletjela istog trena, ako bi se oni samo malo 
pomjerili. Zbog toga su ashabi, nakon poslanika i odabranih meleka, najbolja 
stvorenja. 

Uzvišeni Allah u Kur'anu kaže: ,,Vi ste narod najbolji od svih koji se 
ikada pojavio: tražite da se čine dobra djela, a od nevaljalih odvraćate... +!" 

, Allah je zadovoljan prvim muslimanima, muhadžirima 1 ensarijama 
i svima onima koji ih slijede dobra djela čineći, a i oni su zadovoljni Njime; 
za njih je On pripremio džennetske bašče kroz koje će rijeke teći, i oni će 
vječno i zauvijek u njima boraviti. To je veliki uspjeh!? 

, Muhammed je Allahov poslanik, a njegovi sljedbenici su strogi 
prema nevjernicima, a samilosni među sobom; vidiš ih kako se klanjaju i 
licem na tle padaju želeći Allahovu nagradu i zadovoljstvo, - na licima su im 
znaci, tragovi od padanja licem na tle. Tako su opisani u Tevratu. A u 
Indžilu: oni su kao biljka kad izdanak svoj izbaci pa ga onda učvrsti, i on 
ojača, i ispravi se na svojoj stabljici izazivajući divljenje sijača, - da bi On s 
vjernicima najadio nevjernike. A onima koji vjeruju i dobra djela čine Allah 
obećava oprost i nagradu veliku?" 

Poslanik, alejhisselam, opisujući veličinu svojih ashaba, u hadisu 
kaže: ,,Ne grdite bilo kojeg od mojih ashaba. Ne govorite za njih nešto što im 
ne priliči. Tako mi Allaha u Čijoj je ruci moja duša, kada bi neko od vas dao 
sadake u zlatu koliko brdo Uhud, za to nema nagrade ni koliko ashab ima za 
jedan mud""! ječma." Također je rekao: ,,Moji ashabi su poput zvijezda na 
nebu. Po kojoj god zvijezdi da se orijentišete, spasit ćete se." 


Ashabi Sofe 


Resulullah je naredio da se uz zid s južne strane Mesdžidu-n- 
Nebevijja napravi hlad od hurminih listova. Naredio je da tu borave ashabi 


8 Ali imran 3/110. 

1 et-Tevbe 9/100. 

20 el-Feth 48/29. 

PI Mjera za količinu u vrijeme Muhammeda, alejhisselam. U prvim 
godinama Islama 1 mud je iznosio 4 saja (1 sa je 3, 24 kg). Vidi: Walter 
Hinz, Sistemi mjerenja u Islamu, s. 56. 

koji su preselili iz Mekke, a koji su bili neženje i nisu imali nikakva imetka. 

Njihov broj bi varirao između 10 i 400'"? i oni se nikako nisu 
odvajali od Resulullaha, provodeći sve svoje vrijeme u sohbetu s njim. 
Danonoćno su se obrazovali učeći Kur'an i hadise napamet. Većinu dana bi 
postili, provodeći ih u ibadetu i pokornosti Gospodaru. 

Ashabi koji su tu stasavali, kasnije bi bili upućivani u plemena koja 
su tek prihvatila Islam, i tamo bi ljude poučavali Kur'anu, hadisu i općenito 
Islamu. Bili su izuzetno obrazovani i spospobni u izvršavanju raznih 
zadataka. Poslanik ih je posebno volio i često bi s njima sjedio i ručao. 
Ashabi koji su tu boravili dobili su ime ashab-i suffe (sofe). 

Jednog dana Poslanik ih pogleda i pomisli kako su izrazito 
siromašni. Bez obzira na to, oni su ibadetili iskrenim srcem. Poslanik im se 
obrati: ,,O ashab-i suffe! Neka vam je radosna vijest da, ako neko iz mog 
ummeta bude zadovoljan da boravi u teškim uslovima u kojima vi boravite, 
sigurno će biti među mojim drugovima." 

Muhammed, alejhisselam, je prije svega gledao da udovolji 
potrebama ovih ashaba, pa bi onda udovoljavao Ehl-i bejtu. Ebu Hurejre 
prenosi sljedeće: ,,Kunem se Allahom, osim kojeg nema Boga, da bih nekada 
od gladi prislanjao stomak na pod, a nekada bih vezao kamen za stomak. 
Jedne prilike mi se ponovo to desilo. Tog dana sam sjedio na putu kojim je 
Resulullah išao u mesdžid. Tada mi je prišao on, koji je milost svim 
svjetovima i njihov ukras. Shvatio je u kakvom se stanju nalazim i nasmiješio 
se: - ,,O Ebu Hurejre!"{ — ,,Reci Poslaniče svih svjetova!" — ,,Pođi zamnom." 

Odmah sam se uputio za njim. Ode u svoju kuću gdje je imao jednu 
čašu mlijeka. 

— ,Otiđi i pozovi mi Ehl-i suffu." 

Dok sam išao putem da ih pozovem, ujedno sam razmišljao: ,,Kako 
će jedna čaša mlijeka biti dovoljna za sve njih, i hoće li i meni pripasti makar 
jedan gutljaj." Zajedno dođosmo kod Resulullaha. Tada mi on reče: ,,0 Ebu 
Hurejre! Podaj tu čašu mlijeka ashabima." Ja uzeh čašu i redom počeh 
dodavati svojim prijateljima. Svaki od njih bi uzeo čašu, pio koliko bi mu 
bilo dovoljno i vraćao mi je. Pošto su se svi napili, vidio sam da je u njoj 
ostala ista količina mlijeka. Tada Resulullah uze čašu i okrenu se meni, 
smiješeći se: ,,O Ebu Hurejre! Jedino ti i ja nismo pili mlijeko. Pa hajde i ti 
sjedi i pij! Tako sam i učinio, a Poslanik reče: ,,Pij još!'! Ponovo sam počeo 
piti. Ta situacija se ponovila nekoliko puta, dok mu nisam rekao da sam sit i 
da ne mogu više. ,, Kunem se Allahom, Koji te je poslao s istinitom vjerom da 
više ne mogu", rekoh. — ,Onda je daj meni", reče. Proučivši bismillu i 
zahvalivši se Allahu, poče i on piti. 

Medinelije su posebnu ljubav pokazivali prema ashabima koji nisu 
propuštali niti jedan sastanak s Resulullahom. Jedne večeri ih je obuzela 
takva glad, da je jedan od ashaba došao Resulullahu i objasnio mu u kakvom 
stanju se nalaze. Poslanik upita ima li kod njega kakve hrane. Kada mu 

rekoše da u kući nema ništa osim vode, Poslanik upita prisutne: ,,Ko će 
nahraniti ove gladne?" Jedan Medinelija se trznu prije ostalih i reče da on to 
želi učiniti. 

Odvede svoga gosta do kuće, i reče supruzi: ,Molim te, pripremi 
nešto za ovog Resulullahovog gosta!'"? Ona odgovori da u kući nema ništa 
osim dječije hrane, a on joj poruči da uspava djecu, pa da donese to što ima. 
Ona to i učini, uze hranu koja je bila dovoljna samo za jednu osobu. Postavi 
hranu na sto i počeše zajedno jesti. Domaćin tada ustade kao da želi popraviti 
svjetiljku i ugasi je. Potom u mraku sjede za sofru, i pretvarjući se da jede 
sačeka da se prvo musafir okrijepi. Tu noć je zajedno sa djecom proveo 
gladan. Ujutro je otišao do Resulullaha, koji mu reče: ,,Allah je zadovoljan 
onim što si sinoć učinio." Tada je objavljen deveti ajet sure Hašr: ,,I onima 
koji su Medinu za življenje izabrali i domom prave vjere još prije njih je 
učinili; oni vole one koji im se doseljavaju i u grudima svojim nikakvu 
tegobu, zato što im se daje, ne osjećaju, i više vole njima nego sebi, mada im 
je i samima potrebno. A oni koji se čuvaju lakomosti, oni će sigurno uspjeti." 


Slučaj sa Džibrilom 


Resulullah je svoje ashabe detaljno podučavao naredbama i 
zabranama naše uzvišene vjere. Objašnjavao je sva polja kojih se dotiče dini- 
Islam na shvatljiv i lahak način, potcrtavajući ono što je smatrao važnim i 
ponavljajući to tri puta. Objašnjavao je iman, islamske šarte, namaz, post, 
hadž, zekat i propise vezanje za njega. Pojašnjavao je pojedine ajete, 
dozvoljenu i zabranjenu hranu, odjeću, propise o zakletvi, kefaretu, 
kupoprodaji, međusobno ophođenje, nazivanje selama, komšijske, rodbinske 
i prijateljske veze; zakonodavstvo, kazneno pravo, sporazume i zajedničke 
poduhvate; zdravlje, boj s neprijateljem, ratno pravo i drugo." Propise 
vezane za žene je prenosio putem svojih mubarek supruga. 

Omer bin Hattab, radijallahu anhu, koji je bio hrabri imam 
muslimana, poznat po svojoj pravednosti i velikan ashaba, kaže: ,, Bio je 
jedan od onih dana kada smo nas nekoliko ashaba bili u službi Resulullahu. 
Taj dan i taj sat su bili neprocjenljivo mubarek-časni. Taj dan smo bili 
počašćeni društvom i razgovorom s Resulullahom, alejhisselam. (Naglasio je 
posebnost dana da bi ukazao na čast druženja s Poslanikom, alejhisselam. A 
zar ima veće časti nego Vidjeti Džibrila, alejhisselam u ljudskom obliku, čuti 
njegov glas, primiti njegove i Resulullahove tako dragocjene poruke?) 

Tada nam je došao jedan velikan, sjajan poput mjeseca. Njegova 
odjeća je bila u potpunosti bijela a kosa crna. Na njemu nisu bili vidljivi 
tragovi puta kao što su, znoj ili prašina. Niko od nas ashaba ga nije poznavao 
niti ga je viđao. Sjeo je do Resulullaha i svojim koljenima dotakao njegova 
koljena. (To je bio Džibril u ljudskom liku. Takvo pojavljivanje Džibrila je 
značilo da ima nešto važno za prenijeti. Ovo nam ukazuje i na to da nije 
ispravno osjećati stid prilikom sticanja znanja, već trebe pitati , da oholost i 

hvalisanje onoga kome je dato znanje također nisu ispravni. Džibril je ovdje 
pokazao da svako ko ima neke nedoumice u vezi vjere treba o tome pitati 
svoga učitelja ili muallima.) 

Taj velikan je stavio ruke na Poslanikova, alejhisselam, koljena i 
rekao mu: , Ja Resulallah! Objasni mi islam!" 

Resulullah mu reče: ,,Prvi islamski šart je donijeti kelime-i šehadet. 
(Donijeti kelime-i šahadet znači izgovoriti: 'Ešhedu en la ilahe illallah ve 
ešhedu enne muhammeden abduhu ve resuluhu', to jeste da umno zdrava i 
punoljetna osoba srcem povjeruje i nedvosmisleno izjavi da na nebesima i na 
zemlji ne postoji niko i ništa ko zaslužuje da mu se robuje. Istinski se samo 
On obožava. On je vadžibu-1 vudžud. Njemu pripada svaka veličina. On 
nema nikavog nedostatka. Njegovo ime je Allah. I posvjedočiti da je 
Muhammed sin Abdullahov pripadnik benu Hašima, rođen u Arabiji u 
Mekki, pa time Arap, Velikan najljepšeg lica i tena, crnih očiju i obrva, 
mubarek čela, lijepe ćudi, onaj čija sjena ne pada na zemlju, Allahov rob i 
Njegov Poslanik). 

,Obaviti namaz u njegovo vrijeme. Dati zekat na imetak. Postiti 
svaki dan mjeseca ramazana. Ko je u mogućnosti jednom u životu obaviti 
hadždž," Kada ču Poslanikov odgovor, reče mu: 'Rekao si istinu!' Mi, koji 
smo slušali razgovor, ostali smo začuđeni zašto u isto vrijeme postavlja 
pitanje i potvrđuje odgovor na njega. 

Isti čovjek ponovo reče Poslaniku: ,,O Poslaniče! Reci mi šta je 
Iman!" (U ovom hadisu u prvi plan ne treba stavljati jezičko značenje riječi 
iman. Etimološki riječ ,aman'' znači potvrditi ili povjerovati, i svi Arapi su 
poznavali to značenje. Kako je moguće, u tom slučaju, da to značenje nisu 
znali ashabi, radijallahu anhum. Džibril, alejhisselam, je htio ashabe podučiti 
smislu riječi iman. Ovdje se traži značenje riječi ,iman'" u Islamu). 
Muhammed, alejhisselam, je odgovorio da iman podrazumijeva vjerovati u 
šest sljedećeh stvari: ,,Vjerovati u Uzvišenog Allaha, u Njegove meleke, u 
Njegove Kitabe-Knjige, u Njegove Poslanike, u Sudnji dan i da se sve, i 
dobro i zlo događa i zbiva Njegovom voljom i Njegovim određenjem." 
Čovjek koji ga je pitao, ponovo je potvrdio ono što je Poslanik rekao. Potom 
postavi 1 sljedeće pitanje: ,,Ja Resulallah! Reci mi šta je to ihsan?" Poslanik: 
,To je da vjeruješ Allaha kao da Ga vidiš. Jer iako ti Njega ne vidiš, On tebe 
sigurno vidi." Čovjek ga dalje upita: ,, Objasni mi Kijametski dan!'{ Resul 
odgovori: ,,Upitani o ovoj temi ne zna ništa više od onoga koji ga pita." — 
€Onda mi reci koji su to njegovi predznaci?" Resulullah: ,,Da će majke sebi 
rađati gospodare, te da će se čobani koji su prethodno bili bez odjeće i obuće 
(kao bogataši) takmičiti u izgradnji što visočijih zgrada." Nakon ovog 
odgovora nepoznati čovjek se povuče i ode. 

Resulullah se okrenu prema meni i upita me: ,,O Omere! Znaš li ko 
je ovaj čovjek što je postavljao pitanja?" Rekoh da Allah, dželle šanuhu, i 

Njegov Poslanik najbolje znaju. — ,,To je bio Džibril. Došao je da vas poduči 
vašoj vjeri. ?? 

Poslanik, alejhisselam, je svojim ashabima vjeru objašnjavao u 
skladu sa stepenom razumijevanja vjere, i na način na koji bi je oni razumjeli. 
Jedan od prvaka među ashabima, hazreti Omer, jednog dana naiđe pored 
Resulullaha koji je u tim trenucima nešto objašnjavao hazreti Ebu Bekru. 
Priđe im da ih posluša. I drugi to vidješe, ali im se nisu približavali. Sljedeći 
dan upitaše hazreti Omera o čemu su razgovarali s Resulullahom. Tome je 
svoje ashabe podučio sam Resulullah riječima: ,,Ono što čujete od mene, 
prenesite svojoj braći." Hazreti Omer reče: ,Jučer je Ebu Bekr pitao 
Resulullaha o značenju jednog kur'anskog ajeta kojeg nije razumio." Poslanik 
je Ebu Bekru ajete objašnjavao u skladu sa njegovim poznavanjem i 
stepenom u vjeri. Stepen hazreti Omera je bio toliko veliki da je Poslanik za 
njega rekao: ,Ja sam posljednji Allahov poslanik i poslije mene nema 
poslanika. Ali, da je bilo poslanika poslije mene, to bi bio Omer!" Iako je 
imao ovako visok položaj i duboko poznavanje arapskog jezika, nije razumio 
značenje ajeta koje je Poslanik prenio hazreti Ebu Bekru. Ebu Bekrov stepen 
je bio viši od njegovog. Hazreti Ebu Bekr, pa čak i Džibril, alejhisselam, su 
pitali Resulullaha za značenja pojedinih ajeta. Muhammed, alejhisselam, je 
tefsir kompletnog Kur'ana objasnio svojim ashabima. Poslanik je na ovaj 
način podučavao ashabe vjeri, a u isto vrijeme je riješavao mnogobrojne 
izuzetno komplikovane međuljudske sukobe, saslušavajući sve zainteresirane 
strane. 


Prelazak na Islam Selmana Farisije 


Svakim danom svjetlo islama se širilo a ljudska srca bi na pomen 
Resulullahovog imena treperila. Allahovi robovi, koji su počašćeni mudrošću 
i znanjem, s nestrpljenjem su iščekivali dolazak Posljednjeg Poslanika, 
tragali bi za njim neprestano i u Medini bivali počašćeni istinskim imanom. 
Jedan od takvih bio je i hazreti Selman Farisija. On svoj povratak Islamu 
opisuje na sljedeći način: 

,Ja sam porijeklom iz sela Džej (iranska pokrajina Isfahan). Moj je 
otac bio najbogatiji čovjek u našem selu, i posjedovali smo mnogo imetka i 
zemlje. Bio sam jedinac svojih roditelja i miljenik kuće. Zbog toga sam 
odgajan poput djevojčice. Nije mi bilo dopušteno da izlazim iz kuće. Pošto je 
bio medžusija (vatropoklonik), želio je da ga i ja slijedim, te me je u tančine 
podučio toj vjeri. U kući je neprestano gorjela vatra kojoj smo se mi klanjali. 
Otac je bio bogat, i jedne me je prilike izveo ispred kuće i rekao mi: 'O sine! 
Kada ja umrem ti ćeš biti vlasnik svega što vidiš. Zato idi upoznaj svoje 
vlasništvo.' Ja pristadoh, i krenuh obilaziti vrtove u našem vlasništvu. 

Jednog dana sam obilazeći vrtove naišao na jednu crkvu. Čuo sam 
glasove kršćana i kada sam se približio, vidio sam da se oni tamo mole. Pošto 


24 Buhari, Iman", 32; Muslim, "Iman", 1; Ebu David, "Sunnet", 17; Nesat, 

nikada ranije nisam vidio nešto slično, ostao sam zatečen. Naše molitve su se 
sastojale od paljenja vatre i klanjanja istoj, a oni su se molili Bogu koji je 
nevidljiv. Sam sebi rekoh: 'Tako mi Boga! Njihova vjera je ispravna a naša 
ništa drugo do zabluda!" Posmatrao sam ih sve do zalaska sunca. Uhvatila me 
je noć a da nisam obišao naše zemljište. Upitao sam ih: 'Gdje je izvor ove 
vjere?' Rekoše mi u Šamu. —'A, da li bi me prihvatili u svoju vjeru ako odem 
u Šam?' —Da, prihvatili bi te.' — 'Da li neko uskoro putuje u Šam?' — 'Ima 
jedna karavana koja namjerava ubrzo krenuti u Šam', rekoše mi oni. Ljudi s 
kojima sam razgovarao su bili malobrojni i došli su iz Šama u Isfahan. 

Dok sam bio zabavljen razgovorom s kršćanima, zakasnio sam se 
vratiti kući na vrijeme. Otac je počeo da me traži i poslao je svoje ljude da 
čine isto. Tražili su me bez uspjeha. Kada sam došao kući, zatekao sam svoje 
roditelje jako zabrinute. Otac me upita: 'Gdje si do sada? Nema mjesta gdje te 
nismo tražili. — 'Oče, išao sam u obilazak vrtova. Tom prilikom sam 
pronašao jednu kršćansku crkvu. Ušao sam da vidim šta rade, i zatkekao sam 
ih kako se klanjaju Mudrom i Moćnom Bogu, koga ne vide. Iznenadio sam se 
načinu njihove molitve. Posmatrao sam ih do večeri i shvatio sam da je 
njihova vjera ispravnija.' Kada me je otac saslušao reče: 'Sine, pogrešno je to 
što misliš. Vjera tvojih pradjedova je ispravnija od njihove vjere. Njihova 
vjera je pogrešna. Nemoj dozvoliti da te prevare pa da im povjeruješ. Rekoh 
mu: 'Ne. Ja mislim da je njihova vjera ispravnija od naše.' Otac je poslije 
ovog razgovora bio izuzetno ljut i zatvorio me je u kuću, zavezavši mi noge i 
ruke. 

U takvom stanju sam neprekidno čekao vijest o karavani koja je 
trebala poći u Šam. Nakon nekog vremena sam saznao da su kršćanski 
svećenici pripremili tu karavanu. Nekako sam se odvezao i pobjegao u crkvu 
gdje se nalazila karavana. Objasnio sam im da se tu ne mogu zadržavati i 
priključio se karavani koja je išla u Šam. Tamo su mi preporučili da odem 
kod svećenika koga su oni među sobom držali za najučenijeg. Objasnio sam 
mu da želim da ostanem kod njega, i da mu služim, a da me on zauzvrat uputi 
nauci o Bogu i kršćanstvu. Kada je on to prihvatio, počeo sam služiti njemu i 
crkvi a on me je podučavao vjeri. 

No, poslije izvjesnog vremena provedenog s njim, shvatio sam da je 
loša osoba. Nije davao prikupljena sredstva, zlato i srebro onima kojima su 
namijenjeni, siromasima i potrebnima. Sakupio je sedam posuda punih Zlata i 
srebra. Niko za to nije znao osim mene. Nakon izvjesnog vremena je 
preselio. Svećenici su se oakupili na njegovoj sahrani. Tada sam ih upitao, 
zašto mu ukazuju toliko poštovanje kada to on ne zaslužuje. Prisutni mi ne 
povjerovaše na riječ. Tada sam im pokazao mjesto gdje je zakopao zlato. 
Kada su pronašli posude sa zlatom i srebrom odlučiše da mu neće prirediti 
dostojan pokop i odnesoše njegovo tijelo na nepoznato mjesto, bacivši na 
njega kamenje. Naslijedio ga je drugi svećenik. ? 

Novi svećenik je zaista bio osoba puna mudrosti i Znanja, koji 
ovosvjetskim dobrima nije poklanjao ni najmanju pažnju. Bio je u potpunosti 
okrenut Drugom svijetu i sve vrijeme je provodio u molitvi. Draga srca sam 
mu služio i zajedno smo se molili. 

Jednog dana ga upitah: 'Gospodaru moj! Dugo vremena sam sa 
vama i izuzetno vas cijenim. Pokoravate se Božijim naredbama a izbjegavate 
njegove zabrane. Šta mi preporučujete da uradim, kada napustite ovaj svijet?' 
On mi odgovori: 'Sine! U Šamu nije ostao niko ko bi mogao ljude voditi ka 
dobru. Gdje god odeš, pokvarit će te. Ali u Mosulu ima jedan čovjek. 
Savjetujem ti da njega potražiš. 

Kada i on preseli, uputih se u Mosul, u potragu za čovjekom kojeg 
mi je preporučio svećenik. Prihvatio me je da mu služim. Kao što mi je 
rečeno, i on je bio čovjek okrenut ka Onome svijetu, nezainteresiran Za 
ovodunjalučka dobra. I njemu sam služio dugo vremena, ali se i on jednog 
dana razboli. Pred smrt sam ga upitao istu stvar, i on mi preporuči da 
potražim čovjeka u Nusejbu. Otišao sam u Nusejb i proveo s njim neko 
vrijeme, no i on se razbolio. Po preporuci sam našao čovjeka u mjestu 
Amuriji, gdje sam proveo neko vrijeme u službi. 

I njemu se približi vrijeme preseljenja, pa sam ga upitao za savjet, 
kamo da idem. — 'Tako mi Boga, ne znam čovjeka kakvog tražiš. Ali, 
približilo se vrijeme dolaska posljednjeg Božijeg Poslanika. On će se pojaviti 
među Arapima 1 preselit će iz rodnog mjesta u mjesto prepuno hurmi među 
kamenjarem. Primat će poklone, ali ne i milostinju. Među njegovim plećima 
je poslanički pečat.' Kada je preselio, odlučio sam i njega poslušati, te sam se 
uputio u zemlju Arapa. 

Boraveći u Amuriji zaradio sam nekoliko volova i ovaca. Jedna 
delegacija plemena Benu Kelb je trebala krenuti za Arabiju. Ponudio sam im 
navedeno blago, da me povedu sa sobom do Arabije, na što su pristali. Kada 
smo stigli do mjesta Vadi-1 Kura, prekršiše obećanje te me prodadoše jednom 
Židovu kao roba. U mjestu gdje je živio taj Židov, zapazio sam vrtove datula. 
Pomislih da je to mjesto gdje će preseliti posljednji Poslanik, o kome mi je 
govorio svećenik. Neko vrijeme sam služio tom Židovu da bi me on prodao 
sinu svoga amidže. S njim sam došao u Medinu. Čim sam stigao u Medinu, 
osjećao sam kao da sam ranije tu boravio. Tako su prolazili dani, a ja sam 
služio Židovu radeći u njegovom vrtu. S druge strane sam bio nestrpljiv da 
postignem stvarni cilj koji sam dugo iščekivao. 

Jednog dana, dok sam se nalazio na stablu datule, obrađujući je, 
vidio sam ispod sebe svoga vlasnika kako razgovara sa nekim. U jednom 
trenutku taj čovjek reče: 'Neka su prokleta plemena Evs i Hazredž. U Kubu je 
došao neki čovjek iz Mekke koji tvrdi da je Božiji Poslanik. Ova plemena su 
mu povjerovala i prihvatila njegovu vjeru.' Kada sam čuo njegove riječi, 
teško sam ostao pribran. Sišao sam sa stabla i upitao ga o čemu govOTri. 
Vlasnik me tada ukori i udari šamar: 'Tebe se to ne tiče! Gledaj svoga posla." 
Te večeri sam uzeo sa sobom nešto hurmi i zaputio se u Kubu. Tamo sam 

pronašao Poslanika, alejhisselam, te mu rekoh: 'Ti si dobar čovjek, a oko tebe 
se nalaze siromasi. Primi ove hurme od mene kao sadaku.' 

Poslanik reče ashabima koji su se nalazili oko njega da priđu i 
počaste se hurmama. No, on ne uze niti jednu. Pomislih u sebi: 'Evo 
predznaka. Nije prihvatio sadaku.' Kada je Poslanik došao u Medinu, uzeo 
sam određenu količinu hurmi kojima sam ponovo želio počastiti Resulullaha. 
Rekoh mu da je to poklon od mene. On pozva ashabe da ih zajedno pojedu. 
Rekoh sebi: 'Evo i drugog predznaka.' Broj hurmi koje sam odnio približno je 
iznosio dvadesetpet komada, dok je ispred njih bilo hiljadu košpica. 
Mudžizom Resulullaha broj hurmi se povećao. Jedne prilike dok je 
Resulullah ispraćao neku dženazu, otišao sam da se uvjerim u poslanički 
pečat. Prišao sam mu veoma blizu. Shvativši šta želim, on podiže svoju 
košulju. Kada je to učinio, na njegovim mubarek leđima sam ugledao 
poslanički muhur. Odmah sam u suzama izgovorio kelime-i šehadet. 

Poslije toga sam Resulullahu prepričao šta mi se sve desilo na putu 
do istine. Čudio se mojoj životnoj priči i zamolio me da je ispričam i drugim 
ashabima. ?$ 

Kada je Selman Farisi primio Islam nije poznavao arapski jezik, pa 
su našli prevodioca Židova koji je prilikom prevođenja u potpunosti griješio, 
posebno u riječima zahvale, koje je Farisi upućivao Resulullahu. Džibril, 
alejhisselam, je tom prilikom obavještavao Poslanika o onome šta mu je on 
govorio. Kada je Židov shvatio o čemu se radi, prihvatio je Islam. 

Selman Farisi je nastavio živjeti kao rob i neko vrijeme nakon što je 
prihvatio vjeru Islam. Kada je Resulullah od njega zatražio da se spasi 
ropstva, otišao je svome vlasniku i saopštio mu svoju želju. Pošto je bio 
primoran, vlasnik na to pristade, uz uslov da zasadi tri stotine stabala hurme, 
koja će davati plodove, te da doplati četerdeset rukji zlata (rukja: mjera za 
zlato koja se tada upotrebljavala). 

Obavijestio je o tome Poslanika, alejhisselam, a on poruči ashabima: 
,Pomozite svome bratu!'! Sakupiše tada, za njega, tri stotine stabala hurme. 
Poslanik im reče: ,,Pripremite rupe za njihovo sađenje i obavijestite me kada 
to uradite." Kada su to učinili, Poslanik je lično svojim mubarek rukama 
sadio hurme. Jednu od njh je posadio i hazreti Omer. Te godine, Allahovom 
voljom, sve hurme dadoše plodove, osim one koju je posadio hazreti Omer. 
Resulullah na tom mjestu posadi novu hurmu. I ona nakon toga dade plod. 

Hazreti Selman Farisi pripovijeda sljedeće: ,Jednog dana mi priđe 
jedan čovjek i upita me gdje je Selman-i Farisi Mukateb-i fakir? (rob koji se 
sporazumio s vlasnikom da ga za određeni iznos oslobodi). Kada mu rekoh 
da sam to ja, dade mi komad Zlata veličine jajeta. Odmah o tome obavijestih 
Poslanika, alejhisselam. 

Resulullah reče: 'Uzmi to zlato i otplati svoj dug.' Kada mu rekoh da 
težina ovog komada ne odgovara onoj koju potražuje Židov, Resulullah uze 
komad zlata i dotače ga svojim mubarek jezikom. —'Uzmi ovo, Allah, dželle 

šanuhu, će ovo učiniti dostatnim.' U ime Boga sam izvagao komad i 
odgovarao je težini koju sam trebao platiti za otkup. Učinih kako mi je rečeno 
i spasih se tako ropstva.''!?" Od tada se Selman Farisi priključio Ashab-i suffi. 


Meleki su dolazili da bi slušali 


Prilikom Pejgamberovog, sallallahu alejhi ve sellem, učenja Kur'ana 
i nemuslimani koji bi ga slušali ostaljao su zadivljeni. Mnogo je onih koji su 
slušajući ga prešli na Islam. Hazreti Bera bin Azib pripovijeda: ,Jednom 
prilikom sam, poslije jacije-namaza, čuo Poslanika kako uči suru Tin. Učio je 
tako lijepo, da nikada nisam čuo takav glas i način učenja." 

Mnogi ashabi su imali izuzetno lijep glas, pa bi prilikom učenjea 
Kur'ana dovodili do suza one koji su ih slušali. Jedan od njih je bio Usejd bin 
Hudajr. Jedne noći je svezao svoga konja blizu sebe i počeo učiti suru 
Bekare. Prilikom učenja Kur'ana konj je postajao nervozan i počeo naglo 
poskakivati. Kada bi hazreti Hudajr pravio pauze konj se smirivao. Isto se 
događalo prilikom svakog učenja. Pošto je Usejdov sin Jahja spavao u blizini 
konja, prestao je sa učenjem pobojavši se da mu ne bi naudio. Kada je 
podigao pogled ka nebu, primjetio je sjenke bijelih oblaka kako svjetlucaju 
poput plamena. Ta svjetlost je odlazila u visine, nakon čega je potpuno 
iščeznula. Kad je osvanulo jutro otišao je do Poslanika i ispričao mu šta se 
desilo. Poslanik ga upita da li zna šta je to bilo, a hazreti Usejd mu odgovori: 
, Dragi Poslaniče, ne znam!'' Poslanik mu reče: ,,To su bili meleki. Privukao 
si ih svojim glasom. Da si nastavio učiti, bili bi sa tobom sve do jutra, a 
mogli bi ih vidjeti svi koji su prolazili tim područjem. Ne bi se skrivali od 
pogleda ljudi." 

Jedan od onih koji su Kur'an učili izuzetno plačljivim glasom bio je i 
Ebu Bekr Es-Siddik. Kada je u namazu učio Kur'an, ne bi mogao izdržati a da 
ne zaplače. Oni koji bi ga vidjeli ostali bi radosni. Jednoga dana se okupi 
grupa mušrika te rekoše: ,,Ovaj čovjek uči plačljivim glasom sve što Poslanik 
prenese. Plašimo se da bi naše žene i djeca mogli biti zadivljeni, pa mu 
povjerovati." 

Među ashabima koji su postali muslimani zbog Poslanikove fizičke 
ljepote, kao i ljepote njegova načina učenja Kur'ana je i Abdullah bin Selam. 

On je prije povratka Islamu bio židovski učenjak i dobro je 
poznavao Tevrat i Indžil. Sam pripovijeda kako je prihvatio Islam: ,Ja sam 
Tevrat i njegovo tumačenje učio od svoga oca. Jednoga dana mi je otac 
govorio o osobinama 1 stvarima koje će raditi posljednji Poslanik, te mi 
rekao: 'Ako bude od Harunovih sinova, povjerovat ću mu, ako ne, neću.' 
Preselio je prije nego je Poslanik došao u Medinu. 

Kada je Resulullah oglasio svoje poslanstvo u Mekki, ja sam već 
poznavao njegove osobine, njegovo ime i vrijeme njegova dolaska. Zbog 
toga sam ga iščekivao s nestrpljenjem. To sam krio od ostalih Židova sve dok 

nisam saznao da je odsjeo u kući jednog od pripadnika plemena Amr bin 
Afva, u mjestu Kuba, nedaleko od Medine. 

Prilikom sakupljanja plodova hurmi u svome vrtu, čuh nekoga iz 
plemena Nadir kako povika: 'Danas je došao Arap!' U tom trenutku sam 
pretrnuo. Odmah sam donio tekbir. Moja tetka, Halida bint Haris je sjedila 
ispod stabla. Kada je čula kako donosim tekbir, reče mi: 'Da Bog da se 
veselio uzalud i ne prispio onome kome se raduješ! Tako mi Boga, ne bi se 
tako obradovao ni da ti je došao Musa bin Imran.' Ja joj odgovorih: 'Tako mi 
Boga, on je Musa bin Imranov brat, i Poslanik poput njega. Na njegovom je 
putu, i poslan je sa istim tevhidom kao i on.' 

Potom mi ona reče: 'O sine moga brata! Zar je on Poslanik o kome 
smo obaviješteni da će doći kada bude blizu Sudnji dan?' Rekoh joj da jeste, 
a ona tada potvrdi moje riječi. 

Kada je Resulullah učinio hidžru u Medinu, bio sam među prvima 
koji su ga došli vidjeti. Čim sam vidio njegovo lice i očaravajuću ljepotu 
rekoh sebi: 'Ovo lice ne može biti lažno.' Resulullah je okupljenim ljudima 
govorio o Islamu i prenosio im poruke.Tom prilikom je rekao: 'Širite među 
sobom selam (mir), nahranite siromahe 1 činite sila-i rahm (obilazite 
rodbinu), klanjajte dok drugi spavaju. Tako ćete postići Džennet." 

Fahr-i alem, sallallahu alejhi ve sellem, me je svojim poslaničkim 
nurom prepoznao te mi reče: 'Jesi li ti medinski učenjak Selam?' Odgovorih 
mu da jesam, a on me pozva blizu sebe i upita: 'O Abdullah! Tako ti Allaha, 
reci mi zar nisi moje osobine prepoznao u Tevratu?' Upitao sam ga koje su to 
Allahove osobine, a on sačeka jedno vrijeme sa odgovorom, dok mu Džibril 
ne spusti suru Ihlas. Odmah sam potvrdio: 'Govoriš istinu o Poslaniče! 
Svjedočim da nema drugog Boga osim Allaha i svjedočim da si ti Njegov rob 
i Njegov Poslanik.' Na taj način prihvatih Islam. 

Poslije toga sam se obratio Resulullahu: 'Ja Resulallah! Židovi su 
narod koji je sklon neistini i potvaranju do nevjerovatnih razmjera. Ako ih 
budeš pitao šta o meni misle, nakon što saznaju da sam prihvatio Islam, 
govorit će najgnusnije neistine. Pitaj ih prije nego im to saopštiš.' Potom sam 
se sakrio iza jedne kuće. Poslije mene Resulullahu dođe jedna grupa uglednih 
Židova. Poslanik ih upita: 'Kakav je čovjek Abdullah bin Selam, koji je jedan 
od vas?' Oni odgovoriše: 'On je naš najveći učenjak, a i sin je našeg najvećeg 
učenjaka. On je najbolji među nama, a i sin je najboljeg među nama.' 
Poslanik ih ponovo upita: 'A šta biste rekli kada biste saznali da je prešao na 
islam?' —"Da ga Bog sačuva od nečega takvog', odgovoriše. 

U tom trenutku izađoh sa mjesta gdje sam se krio i rekoh: 'O 
skupino Židova! Bojte se Allaha. Prihvatite onoga ko vam je došao. Kunem 
se Bogom, a i vi to znate; pred vama je čovjek čije su osobine navedene u 
Tevratu i koje je nagoviješten kao posljednji Poslanik. Ja svjedočim da nema 
drugog Boga osim Allaha. Isto tako svjedočim da je Muhammed Njegov rob 
i Njegov Poslanik.' Tada oni počeše da o meni govore potpuno suprotno: ,,On 
je najgori među nama, i sin je najgoreg među nama..." —" Ja sam se upravo 
ovoga bojao. Zar nisam rekao da je to narod koji je sklon lažima, nasilju i 

zlu? Sada je istina izašla na vidjelo.' Poslanik im reče: "Vaše prvo svjedočenje 
nam je dovoljno, drugo je bespotrebno." Nakon toga se odmah vratih kući. 
Pozvao sam u Islam svoju porodicu i rođake. Svi su prihvatili Islam 
uključujući i moju tetku. 

Moje prihvatanje islama je razbijesnilo Židove. Počeli su vršiti 
pritisak na mene pa su me čak neki od židovskih učenjaka pokušali 
odgovoriti, govoreći mi: 'Među Arapima se ne može pojaviti poslanik. 
Čovjek kome vjeruješ je vladar', no u tome nisu uspjeli." 

Zajedno s njim na Islam je dobrovoljno prešlo još nekoliko Židova: 
Sa'lebe bin Sa'je, Usejd bin Sa'je, Esed bin Ubejd i još neki. Neki od 
židovskih učenjaka ponovo prigovoriše: ,Muhammeda su priznali samo 
najgori među nama. Da su bili dobri, ne bi napustili vjeru svojih predaka." Na 
to je Allah, dželle šanuhu, objavio ajet u kome se kaže: ,,Ali, nisu svi oni isti. 
Ima ispravnih sljedbenika Knjige koji po svu noć Allahove ajete čitaju i mole 
se." 


Nekoliko događaja koji su se desili prve godine po hidžri 


Prve godine po hidžri, na ahiret je preselilo nekoliko ensarija: Es'ad 
bin Zurare, Bera bin Marur i Kulsum bin Hidm, a od muhadžira Osman bin 
Maz. Dozvoljeno je da se protiv nevjernika vodi borba. Ebu Bekr i Bilal-i 
Habešija se nisu mogli navići na zrak i vodu u Medini pa su oboljeli od 
astme. Tada je Poslanik, alejhisselam, učinio dovu: ,,Gospodaru, učini nam 
Medinu dragom kao što si nam učinio Mekku i podari nam u njoj obilje 
bereketa.! Svemogući Allah je primio upućenu dovu. Muhadžirima je 
Medinu učinio dragom. 

Ove godine su se desili i pohodi na Ebva i Veddan, koje je lično 
predvodio Resulullah. Početkom druge godine, desili su se pohodi na Buvat, 
Safevan i Zul'ušejru, ali ni na jednom od ovih pohoda nije došlo do sukoba. 


Prvi pisani sporazum 


Mekanski mušrici i dalje nisu mirovali, nastojali su da štetu koju 
nisu uspjeli nanijeti Resulullahu u Mekki nanesu u Medini. Slali su prijeteća 
pisma kako medinskim mušricima tako i tamošnjim Židovima. Prijetnje su 
doprinijele da se oni priklone Muhammedu, alejhisselam. 

Dolazili su Poslaniku i tražili od njega da sastavi pisani ugovor o 
međusobnom uspostavljanju mira, kako bi prestali sukobi između njih. 
Poslanik je sastavio ugovor u 55 tačaka. Neki od donesenih zaključaka su: 

1. Ovaj ugovor je dokument potpisan između Muhammeda, 

Božijeg poslanika, i mekanskih i medinskih muslimana, onih 
koji ih slijede, te onih koji im se kasnije pridruže u ratu na 
njihovoj strani. 

2. Bez sumnje su oni posebna skupina ljudi u odnosu na druge. 

3. Svako pleme će otkupninu za svoje zarobljene pripadnike snositi 

zajednički (prema pravu koje se odnosi na muslimane). 

4. Muslimani će se boriti protiv onih koji budu u sukobu s njima, 

čak i ako se radi o njihovim sinovima. 

5. Židovima koji budu slijedili muslimane, ne smije biti načinjena 

nikakva nepravda, već moraju biti potpomognuti od muslimana. 

6. Židovi će zajedno sa muslimanima sačinjavati jednu grupu, iako 

će svi zasebno ispunjavati svoje vjerske obaveze. 

7. Niko od židova ne može krenuti u vojni pohod bez dozvole 

Muhammeda, alejhisselam. 

8. Niko ne smije nanositi zlo potpisnicima sporazuma, i obavezan je 

pomoći onome nad kim se čini nasilje. 

9. Medina je za one koji sačinjavaju ovaj ugovor sveta i 

nepovrediva. 

10. Mekanski mušrici i oni koji ih podržavaju, ni na koji način ne 

smiju biti štićeni. 

11. Muslimani i židovi će se potpomagati protiv bilo koga ko 

napadne na Medinu. 

Židovi su se ovim ugovorom obavezali da će se sprijateljiti sa 
muslimanima, i da neće protiv njih pokazivati mržnju i neprijateljstvo. '?? 


Miljeniče! Ne tuguj...! 


Abdullah bin Ubejj, poglavar plemena Hazredž, koje je stanovalo u 
Medini prije dolaska Resulullaha, trebao je biti izabran za vladara. Nakon 
prisege na Akabi a potom i hidžre, kojom je većina pripadnika Evsa i 
Hazredža prihvatila Islam, Abdullah bin Ubej nije došao do željene pozicije. 
Zbog toga je on osjećao gnjev prvenstveno prema Poslaniku, alejhisselam, ali 
i prema muhadžirima i ensarijama. Ipak se nije usuđivao obznaniti to javno, 
pa je sa još nekoliko istomišljenika činio grupu munafika - dvoličnjaka. Oni 
su pred muslimanima govorili da prihvataju Islam, a iza leđa su ih ismijavali. 
Tajno su počeli saditi zrna dvoličnosti i smutnje. U tome su otišli toliko 
daleko da su se usudili Poslanikove, sallallahu alejhi ve sellem, riječi 
izokretati. 

Židovi su svoje neprijateljstvo prikrivali, i sklopili sporazum s 
Poslanikom. Dolazili su u skupinama i postavljali mu pitanja koja su smatrali 
izuzetno teškima. Iz dobijenih odgovora su shvatili da je on zaista Božiji 
poslanik, ali zbog inata i ljubomore, nisu prihvatili istinu. Na to je Poslanik 
rekao: ,,Da mi je deset židovskih učenjaka povjerovalo, učinili bi to i Svi 
ostali." Resulullahovo, alejhisselam, takvo stanje tuge, ublažava Uzvišeni 
Allah ajet-i kerimom: ,, O Poslaniče! Neka te ne zabrinjava to što brzo 
nevjerovanje ispoljavaju oni koji ustima svojim govore: 'Vjerujemo' a srcem 
ne vjeruju, i Jevreji koji izmišljotine mnogo slušaju i koji tuđe riječi rado 
prihvataju, a tebi ne dolaze, koji smisao riječima s mjesta njihovih izvrću i 

govore: 'Ako vam se ovako presudi, onda pristanite na to, a ako vam se ne 
presudi, onda nemojte pristati!' A onoga koga Allah želi u njegovoj zabludi 
da ostavi, ti mu Allahovu naklonost ne možeš nikako osigurati. To su oni čija 
srca Allah ne želi da očisti; njih na ovom svijetu čeka poniženje, a na onom 
svijetu patnja golema." Zbog sačinjenog sporazuma neki ashabi su postali 
bliski prijatelji sa svojim susjedima židovima. Allah, dželle šanuhu, i njih 
odvraća od toga riječima: ,, O vjernici! Za prisne prijatelje uzimajte samo 
svoje, ostali vam samo propast žele: jedva čekaju da muka dopadnete, mržnja 
izbija iz njihovih usta, a još je gore ono što kriju prsa njihova. Mi vam 
iznosimo dokaze, ako pameti imate. ?! 

Mekanski idolopoklonici nastavljaju sa konstantnim terorisanjem i 
upućivanjem prijetnji medinskim mušricima, munaficima i židovima, kao i 
plemenima koja su smještena oko Medine. Nastojali su što prije ugasiti 
svjetlo islama, te i dalje smišljali kako da ubiju Muhammeda, alejhisselam. 

Nasuprot ovakvim nastojanjima munafika i kafira, Resulullah je 
uvijek tragao za mirom. Neki od ashaba su smatrali da je došlo vrijeme da se 
fizički usprotive neprijatelju, te su činili dovu: ,Gospodaru! Za nas nema 
ništa vrijednije od toga da se na Tvom putu borimo protiv mušrika. To su 
Kurejševićki mušrici, koji su u laž utjerali Tvoga Poslanika i istjerali nas iz 
Mekke. Gospodaru, nadamo se da ćeš nam dopustiti da se borimo s njima." 

Resulullah je po ovom pitanju čekao uputu Gospodara i činio onako 
nako mu se kaže. Napokon je došao čas. U Objavi koju je donio Džibril, 
alejhisselam, se kaže: ,, I borite se na Allahovom putu protiv onih koji se bore 
protiv vas, ali vi ne otpočinjite borbu! Allah dosita ne voli one koji 
zapodijevaju kavgu. I napadajte takve, gdje god ih sretnete i progonite ih 
odande odakle su oni vas prognali. A zlostavljanje je teže od ubijanja. I ne 
borite se protiv njih kod Časnog hrama, dok vas oni tu ne napadnu. Ako vas 
napadnu, onda ih ubijajte! — Neka takva bude kazna za nevjernike. A ako se 
prođu, - pa Allah zaista prašta i samilostan je." (El-Bekare 190-192.) 

U još jednom ajetu, koji je objavljen kasnije, se kaže: ,,I borite se 
protiv njih sve dok mnogoboštva ne nestane i dok se Allahova vjera slobodno 
ispovijedati ne mogne. Pa ako se okane, onda neprijateljstvo prestaje, jedino 
protiv nasilnika ostaje. + ?? 


Prvi vojni odredi 


Poslanik, alejhisselam, je oformio serijje (male vojne grupacije), 
kako bi čuvao red u Medini i kako bi kontrolisao kretanje neprijatelja. Broj 
onih koji su učestvovali u ovim formacijama se kretao između četiri stotine i 
pet stotina ljudi. Bojevi kojima je lično prisustvovao Poslanik i predvodio ih, 
nazivaju se ,Gazze.'" Poslanik je u Medini uveo stalne straže, kako bi 
spriječio iznenadni upad neprijatelja, te tako poduzeo potrebne mjere zaštite. 


130 e)-MaAide 5/41. 

132 e|-Bakara 2/190-192. 


140 


Mušrike je bilo neophodno finansijski i trgovinski oslabiti i tako ih 
urazumiti. Da bi to ostvarili, morali su presjeći trgovačke puteve za Siriju. U 
to vrijeme saznaše da se u blizini Medine kreće jedna mušrička trgovačka 
karavana. Poslanik je odmah naredio da se izvrše pripreme za put a na čelo 
trideset junaka postavio je hazreti Hamzu. Nakon što mu je preporučio da se 
boji Allaha i da lijepo postupa prema onima koji su mu potčinjeni, još mu 
reče: ,,Krenite u boj sa Allahovim imenom, na Njegovom putu..." Hazreti 
Hamzi dade jedan bijeli bajrak, te ih otprati na put. 

Hazreti Hamza je zajedno s junacima koji su mu bili na raspolaganju 
krenuo u napad na karavanu koju je čuvalo tri stotine vojnika. Karavana je na 
putu iz Šama u Mekku naišla na muslimane - mudžahide u mjestu Sifru-l 
Bahr. Ashabi se odmah poredaše u ratnu formaciju, spremni da se sukobe s 
neprijateljem. Tada se kao posrednik pojavi Medždi bin Amr el-Džuheni. On 
je bio saveznik obiju strana. Kada je vidio koliko su mušrici brojno 
nadmoćniji nad muslimanima, pomislio je da bi mogli izgubiti bitku. On je 
vještim posredovanjem spriječio bitku, zbog želje da muslimanska zajednica 
opstane dovijeka. Potom su se hazreti Hamza 1 ashabi vratili u Medinu. Kada 
su mu prenijeli šta je Medžd uradio, pohvalio ga je: ,,Mubarek je uradio 
dobru i ispravnu stvar. 

Nakon tog događaja stalno su se pojavljivale slične vojne formacije. 
Pod zapovjedništvom Ubej ibni Harisa, sedamdeset ili osamdeset vojnika je 
krenulo za Rabig. Mušrici su, u strahu od muslimana, spas pronašli u 
bijegu. 4 

Poslanik, alejhisselam, je htio oformiti još jednu takvu grupu, da 
nadgleda Kurejševićke mušrike u mjestu Nahla. Na čelo grupe je želio 
postaviti Ubejdu bin Džerraha. Kada je Ubejda čuo za to, poče plakati, 
rastužen što će biti daleko od Resulullaha. Umjesto njega, Poslanik je tada 
imenovao Abdullaha ibni Džahša. ?? 

Abdullah bin Džahš je bio jedan od velikana, koji je Islam 
doživljavao sa posebnom radošću. Iako su ga nevjernici po primanju islama 
stavili na neviđena iskušenja i patnje, na svo to nasilje odgovorio je snagom 
imana i strpljenjem. Zbog toga je Poslanik, alejhisselam, za njega rekao: "On 
je najviše bio gladan i žedan među vama, i izdržao je to!'{ Od kada je čuo 
kakve sve nagrade čekaju šehide, na sve načine je pokušavao da posigne taj 
stepen. U bojevima je bio u prvim redovima. 

Hazreti Abdullah pripovijeda: ,,Tog dana me je Resulullah pozvao 
kod sebe poslije jacije-namaza: 'Dođi do mene kad jutro svane i ponesi oružje 
sa sobom. Šaljem te na put.' Kada je nastupilo jutro, uputio sam se ka 
Džamiji. Ponio sam mač, štit, luk, strijelu i torbu. Resulullah se nakon sabah- 


13 Vakidi, el-Megazt, I, 9; el-Kilat, el-Iktifa, II, 6. 

B4 Vakidi, el-Megazt, I, 10; Ibn Sa'd, et-Tabakat, II, 7; el-Kilat, el-Iktifa, II, 
3-4. 

25 fbn Hišam, es-Stre, I, 601; Vakidi, el-Megazt, I, 2; el-Kilat, el-ISktifa, II, 9- 
10. 

namaza vraćao kući, a pošto sam ja stigao prije njega, čekao sam ga pred 
vratima. Odabrao je nekoliko muhadžira koji će ići sa mnom i dao mi je 
jedno pismo govoreći: 'Postavljam te za komadanta ovim ljudima. Idi, i ovo 
pismo otvori nakon dvije noći putovanja, te postupi po onome kako u njemu 
stoji.' Upitao sam ga na koju stranu da krenem: 'Idi prema Nedždu i drži se 
puta prema Rekiji, prema bunaru', odgovori Poslanik." 

Abdullaha bin Džahša su prilikom putovanja za Nahlu ashabi 
prozvali Emiru-1 mu'minin. On je prvi koji je u Islamu označen ovim 
imenom. Krenuo je na put sa osam ili dvanaest ljudi, i nakon dvodnevnog 
putovanja, kada je stigao u mjesto Melel, otvorio je pismo: 
,,Bismillahirrahmanirrahim. Kada budeš čitao ovo pismo, Allahovim imenom 
i bereketom, već ćeš se spuštati niz dolinu Nahl između Mekke i Taifa. 
Nemoj zahtjevati od svojih drugova da idu sa tobom. Nadgledat ćeš Kurejšije 
i njihove karavane u dolini Nahl. Obavještaj nas o njihovom stanju." 

Nakon što je Emiru-l mu'minin, Abdullah bin Džahš pročitao pismo, 
reče: ,,Mi smo svi Allahovi i svi ćemo se Njemu vratiti. Čuo sam i 
pokoravam se. Ispunit ću zadatak koji su mi povjerili Allah i Njegov 
poslanik", te poljubi pismo i stavi ga na čelo. Zatim se okrenu ashabima: ,,Ko 
od vas želi postati šehid neka krene za mnom. Oni koji ne žele, mogu se 
vratiti. Nikoga od vas ne tjeram da ide sa mnom. Ako vi ne krenete, ja ću ići 
sam 1 ispuniti zadatak koji mi je postavio Resulullah." Prijatelji mu u glas 
odgovoriše: ,,Mi smo čuli Poslanikovu naredbu. Pokoravamo se Allahu, 
Njegovom poslaniku i tebi. Allahovim bereketom idi kuda god poželiš." 

Grupa u kojoj je bio i Sa'd ibni Ebi Vekas krenu ka Hidžazu i dođe 
do Nahle. Smjestili su se na odgovarajućem mjestu odakle počeše posmatrati 
Kurejšije i njihovo kretanje. U tom trenutku naiđe jedna grupa Kurejšija čije 
su deve bile natovarene raznom robom. Ashabi na čelu sa Abdullahom bin 
Džahšom ih pozvaše u Islam. Kada su ovi to odbili učiniti, došlo je do sukoba 
između muslimana i Kurejšija. Jedan pripadnik Kurejša je izgubio život a 
dvojicu su zarobili. Mudžahidima pripade cijeli njihov imetak. Abdullah ibni 
Džahš jednu petinu ovoga imetka odvoji Resulullahu. To je bio prvi plijen 
koji su zarobili muslimani. ?$ 


Mesdžid-i Kibletejn 


Prošlo je sedamnaest mjeseci od hidžre Poslanika u Medinu. 
Muslimani su namaz obavljali okrećući se prema Bejtu-1 makdisu u Kuds-i 
šerifu. Židovi su nastavili sa provokacijama muslimana: ,,Tvrde da imaju 
svoju vjeru a okreću se, kao i mi, prema Kudsu." Prilikom jednog susreta sa 
Džibrilom, Poslanik reče: ,,Želim da Allah da, da svoja lica umjesto židovske 
kible okrećemo prema Kabi." Džibril mu reče da je on samo Božiji rob i da tu 
dovu treba uputiti Gospodaru. Nakon toga je objavljen ajet: ,,Vidimo mi kako 
sa žudnjom bacaš pogled prema nebu, i mi ćemo sigurno učiniti da se okrećeš 


136 fbn Hišam, es-Sfre, I, 601; Vakidi, el-Megazt, I, 13; el-Kilat, el-Iktifa, II, 
9-10. 

prema strani koju ti želiš: Okreni zato lice svoje prema časnom hramu. I ma 
gdje bili, okrenite lica svoja na tu stranu. Oni kojima je data knjiga, sigurno 
znaju da je to istina od Gospodara njihova - a Allah motri na ono što oni 
rade." (El Bekare 144.) 

Kada je spušten ovaj ajet, Poslanik je predvodio podne-namaz. Bili 
su u polovini namaza, ali čim je primio naredbu, Poslanik se okrenuo prema 
veličanstvenoj Kabi. Isto učiniše i ashabi. Mesdžid u kojem su obavljali 
namaz se zbog toga zove Mesdžid-i kibletejn, ili mesdžid sa dvije kible. 
Resulullah je potom otišao i u Kubu, u prvu izgrađenu džamiju i svojim 
mubarek rukama ponovo napravio mihrab, te promijenio zidove džamije. '"/ 


137 fbn Hišam, es-Stre, I, 549. 

BITKA NA BEDRU 


Uspjeh koji su ashabi postigli sa vojnim izvidnicama počeo je 
ozbiljno zabrinjavati nevjernike. Karavane su ubuduće odlazile u kolonama i 
vodile su veći broj vojnika sa sobom. Druge godine po hidžri, mekanski 
mušrici su poslali u Šam ogromnu karavanu od hiljadu deva, sa natovarenim 
blagom, koje je pripadalo svakoj od mekanskih porodica. Na čelu karavane je 
bio mekanski prvak Ebu Sufjan, koji tada još nije bio prihvatio Islam." 
Pored njega, još četerdeset vojnika je bilo zaduženo da čuva karavanu. Novac 
prikupljen od prodaje robe, u potpunosti je trebao biti upotrijebljen za 
kupovinu oružja za rat sa muslimanima. 

Kada je Resulullah saznao da su mušrici poslali veliku karavanu u 

Šam, poslao je nekoliko ashaba da ispitaju situaciju. Stigli su u mjesto Zu-l 
Ašire 1 vidjeli karavanu koja prolazi, te su se vratili u Mekku da o tome 
obavijeste Resulullaha. Cilj ashaba je bio oduzeti naoružanje i robu koju 
nose, i time oslabiti kafire. Povodom toga Poslanik, alejhisselam, je poslao 
Talhu Ibni Abdullaha i Sa'd ibni Zejda da ih obavjeste kada se karavana vrati 
s puta. 
Resulullah je odmah izvršio pripreme za polazak i u Medini ostavio Abdullah 
ibni Ummi Mektuma, da umjesto njega predvodi namaz. ''" Hazreti Osmanu, 
kojem je bila bolesna supruga i još šesterici koji su bili u sličnoj situaciji, dao 
je zaduženja u Medini i naredio im da ostanu u njoj. Muhammed, alejhi 
selam, je 12. Ramazana sa vojskom koja je brojala 305 muhadžira i ensarija 
krenuo prema Bedru. Njihov ukupan broj, zajedno sa onima koji su ostali u 
Medini iznosio je 313 ljudi.''! Bedr je bio na razmeđu puteva između Mekke, 
Medine i Sirije. 

Mnogi mladići, koji su to tek postajali, pa čak i žene su preklinjale 
Poslanika da i njima dozvoli da se bore. Ummu Varaka je tako došla 
Poslaniku i rekla mu: ,Ja Resulallah. Ako mi dozvolite voljela bih poći sa 
vama. Mogu previjate rane ranjenih i pomagati im. Možda Uzvišeni Allah i 
mene počasti da budem šehid.'' Habib-i ekrem, sallallahu alejhi ve sellem, joj 
odgovori: ,,Ti ostani kod kuće i uči Kur'an. Bez sumnje će ti Allah dati da 
postaneš šehid." 

Sa'd bin Ebi Vekas pripovijeda: ,,Dok je Resulullah vraćao djecu 
koja su se pokušavala priključiti vojsci, vidio sam svoga brata Umejra kako 
se skriva da ga Poslanik ne bi primijetio. Tada je imao šesnaest godina. 
Upitah ga: 'Šta ti je? Zašto se skrivaš?' — ,,Strah me je da Poslanik ne pomisli 
da sam i ja mlad za boj, pa da me ne vrati. Želim učestvovati u bici i postati 


128 Vakidi, el-Megazt, I, 27. 

139 fbn Sa'd, et-Tabakat, II, 11. 

140 fbn Sa'd, et-Tabakat, III, 216, 382. 

141 Ahmed b. Hanbel, el-Musned, I, 248; Hejsemi, Medžmau 'z-Zevđid, VI, 

šehid', reče on. Upitaše Poslanika za njegov slučaj, a on mu naredi da se vrati. 
Tada Umejr poče plakati. Habib-i ekrem ne mogaše izdržati na njegove suze, 
pa mu dozvoli da krene sa njima. Brat mi tada nije bio u stanju ni opasati se 
mačem, pa sam to za njega ja učinio. !? 

Resulullahove zastave su nosili: Mus'ab bin Umejr, Sa'd bin Mu'az i 
hazreti Alija." Ashabi su posjedovali samo dva konja i sedamdeset deva. 
Koristili su ih na smjenu. Poslanik, alejhisselam, se smjenjivao sa hazreti 
Alijom, Ebu Lubabom i Mersedom ibni Ebi Mersedom. No, svaki od njih je 
zamolio Resulullaha da ne pješači, već da bude na devi: ,,Božiji Miljeniče! 
Nemojte vi silaziti sa deve. Mi ćemo pješačiti umjesto vas." Resulullah sebe 
nije smatrao drugačijim, u odnosu na svoje drugove: ,,Kao što niste jači od 
mene po pitanju pješačenja, tako ni meni nije manje potrebna nagrada koju 
ću dobiti od Gospodara." Resulullah je sa svojim ashabima pješačio 
pustinjom po nepodnošljivoj vrućini a ujedno su i postili. Ashabi su, kako bi 
se din-i Islam širio, prošli kroz mnoga iskušenja i ispunjeniradošću hodili za 
Poslanikom. Konačna nagrada je bila Allahovo i Poslanikovo zadovoljstvo, 
stepen šehadeta i Džennet koji im je bio obećan. Posmatrajući stanje svojih 
ashaba, Poslanik učini dovu: ,Gospodaru, oni idu pješice. Ti im podari 
jahalicu. Oni su goli i bosi. Ti ih obuci. Oni su gladni pa ih ti nahrani. 
Siromašni su, ja Rabbi, pa im ti podari iz Svojih nepreglednih riznica." 

Dok su muslimani po nevjerovatnim vrućinama išli prema Bedru, s 
druge strane je i mušrička karavana, koja je išla iz Šama, napredovala 
velikom brzinom. Dvojica ashaba koji su poslati da izvide kretanje karavane, 
brzo su se vratili s informacijom da je mušrička karavana na dan-dva 
udaljenosti od Bedra. Mušrici su u selu, u kojem je karavana odmarala, 
saznali za izvidnicu koju je Poslanik poslao. 

Ebu Sufjan je odmah počeo ispitivati ko bi ti ljudi mogli biti. Među 
devinim izmetom, koje se nalazilo na mjestu gdje se izvidnica zadržala, 
pronađe dijelove korijenja koje je raslo u Medini, te reče: ,Ova hrana je 
porijeklom iz Medine, stoga smatram da su u izvidnici bili muslimani." 
Pretpostavio je da su muslimani bili veoma blizu i obuze ga panika. Zabrinuo 
se za karavanu, pa je odlučio danonoćno i bez prestanaka putovati obalom 
Crvenog mora prema Mekki. Ujedno je poslao i Damdama bin Amra 
Giffarija u Mekku da stanovništvo obavijesti o događanjima. ''? 

Damdamje prije dolaska u Mekku pocijepao košulju i sprijeda i 
sazada, i okrenuo uzdu kojom je vezao devu. Tada poče glasno zapomagati; 
,,Upomoć! Pomozite o Kurejšije! Muhammed i njegovi drugovi su napali na 
vašu karavanu i sukobili se sa Ebu Sufjanom. Ako požurite možete još spasiti 
svoj imetak." 

Čim su to čuli, mušrici se brzo spremiše. Sakupili su 700 deva, 100 
konjanika i 150 pješaka. Pozvaše i Ebu Leheba, ali on ne smjede krenuti 


12 {bn Sa'd, et-Tabakat, III, 150; Hakim, el-Mustedrek, III, 208. 
1B {bn Hišam, es-Sfre, I, 612; el-Kilat, el-/ktifa, II, 18. 
14 fbn Hišam, es-Sfre, II, 607; Suhejli, er-Ravzul-Unf, V, 116. 

pravdajući se bolešću. Umjesto sebe posla As bin Hišama kao zamjenu. 
Jedan od mušrika Umejje bin Halef se potpuno opušteno pripremao za boj. 
Prije je čuo Poslanika kako govori: ,,Moji ashabi će ubiti Umejja!"' Pošto je 
znao da Resulullah uvijek govori istinu, plašio se krenuti. Pravdao se Ebu 
Džehlu da je debeo i star. No, kada ga je ovaj optužio da je kukavica, morao 
je poći. 

Većina mušrika je posjedovala štitove. Sa sobom su poveli žene 
lijepih glasova, a nisu propustili ni da ponesu svirke i vina. Smatrali su da 
takvi mogu poraziti 1 hiljadu ljudi, a ne tri stotine, koliko je bilo muslimana. 
Neki od njih su već planirali koga će ubiti i koliko će blago dobiti. Ipak su svi 
imali zajednički cilj, a to je bio uništenje islama. Krenuli su uz pjesmu žena, 
koje su poveli sa sobom. 

U to vrijeme, Ebu Sufjan se već udaljio od Bedra i bio je na putu za 
Mekku. Kada je bio siguran da je opasnost otklonjena, poslao je Kajs ibn 
Imru-1 Kajsa Kurejšijama da im prenese sljedeće: ,,Vi ste krenuli iz Mekke 
kako biste zaštitili svoje imetke. Mi smo se oslobodili opasnosti tako da se 
sada možete vratiti u Mekku." Uz to im je savjetovao da ne kreću ka Medini, 
u sukob sa muslimanima. 

Kada je Kajs obavijestio Ebu Džehla o karavani, ovaj reče: ,,Kunem 
se da ćemo otići na Bedr i tamo slaviti tri dana i tri noći, klati deve i piti vino. 
Neka okolna plemena vide da se ne plašimo nikoga. Nakon toga se niko neće 
usuditi da nas napadne. Naprijed nepobjediva kurejševićka vojsko!" 

Pošto je Kajs uvidio da Ebu Džehl ne namjerava poslušati njegov 
savjet, vratio se i saopštio to Ebu Sufjanu. Oprezni i mudri Ebu Sufjan reče: 
, Teško nama. Šteta za Kurejšije! To je plan Amr bin Hišama (Ebu Džehla). 
Sigurno je to uradio kako bi ga ljudi priznali kao vođu. No, takva arogancija 
je uvijek uvod u propast. Ako muslimani naiđu na njih, teško Kurejšijama." 
Brzo dovede karavanu do Mekke i naiđe na vojsku. 

U isto vrijeme se Bedru približavao Muhammed, alejhisselam, sa 
svojim ashabima. U jednom trenutku su među muslimanskom vojskom 
poznali Hubejb bin Jesafa i Kajs bin Muharrisa. Hubejba su prepoznali 
uprkos gvozdenom šljemu na glavi, te upitaše Sa'd bin Mu'aza: ,,Zar ovo nije 
Hubejb?"+ — ,, Jeste ja Resulallah.'" Hubejb je bio hrabar i vješt borac. Zajedno 
sa Kajsom dođe pred Resulullaha, a on ih upita: ,,Zašto idete sa nama?" "Ti 
si sin naše sestre i naš komšija. A želimo i dio dobara koja će biti osvojena." 
— ,Jesi li ti povjerovao u Allaha i Njegovog Resula?" — ,,Ne." "Onda se 
vrati. Sa nama ne može biti niko ko nije prihvatio našu vjeru." Hubejb: 
,Svakom je poznato kakav sam ja junak i kako se borim protiv neprijatelja. 
Ja ću se boriti zajedno sa tobom radi blaga." Poslanik, alejhisselam, ipak nije 
prihvatio njegovu pomoć. 

Hubejb je otišao ali se ponovo vratio i još jednom tražio od 
Resulullaha da mu dozvoli da ide u boj. Poslanik je rekao da ne može ići sve 
dok ne prihvati Islam. Kada su došli u mjesto Revha, Hubejb ponovo dođe do 
Poslanika i reče mu: ,Ja Resulallah! Vjerujem da je Allah Vlasnik cijeloga 

svemira, a da si ti Njegov Poslanik.'! Poslanik je bio izuzetno obradovan 
ovim činom; a Kajs je nakon povratka u Medinu bio počašćen imanom. 

Kada je muslimanska vojska stigla u dolinu Safra, saznali su za 
mekansku vojsku koju su poslali da štite karavanu u pravcu Bedra. Poslanik 
sabra ashabe i obavijesti ih o tome. Kada su Medinelije dale prisegu na 
Akabi, rekli su Poslaniku: ,,Poslaniče, dođi u naš grad, a mi ćemo te tamo 
Medine. Pred njima je bila daleko brojnija, opremljenija i bogatija vojska. 
Kada je Poslanik upitao ashabe za njihovo mišljenje, hazreti Ebu Bekr i 
Omer su pojedinačno istakli kako se sa neprijateljem treba sukobiti. Od 
muhadžira se oglasio i Mikdad ibni Esved: ,,Poslaniče! Kakva god je naredba 
od Allaha, ti tako učini. Idi Njegovim odobrenjem. Mi ćemo biti stalno sa 
tobom i nećemo te napustiti. Mi ti nećemo reći kao što su Izraelćani rekli 
Musau: 'O Musa!, rekoše oni, dok god su oni u njoj mi nećemo u nju ulaziti! 
Hajde ti i Gospodar tvoj pa se borite, mi ćemo ovdje ostati.'!? Daćemo svoje 
živote na Allahovom i tvom putu. Kunemo se Onim koji te je poslao, da nam 
narediš da odemo u Abesiniju koja je preko mora, opet bismo te poslušali. 
Nećemo ti se ni najmanje usprotiviti. Spremni smo ispuniti svaku tvoju 
želju." Poslanik je bio izuzetno zadovoljan ovim Mikdadovim govorom. 
Učinio je za njega hair-dove.'% 

Ovdje je mišljenje medinskih muslimana bilo izuzetno važno. Bili su 
ujedno i brojniji a i preuzeli su obavezu da štite Poslanika u Medini. Nisu se 
zavjetovali da će se boriti izvan Medine. Kada je to bilo očito, od ensarija je 
ustao Sa'd bin Mu'az koji reče: ,,Poslaniče! Ako mi dozvoliš i ja bih volio 
nešto reći u ime ensarija. Mi smo ti povjerovali i prihvatili tvoje poslanstvo. 
Sve sa čim si došao je istina. Zavjetovali smo se bez ikakve sumnje da ćemo 
te podržavati. Mi nećemo pogaziti svoju riječ i uradićemo kako god nam 
zapovijediš. Spremni smo za tebe žrtvovati i svoje živote. Kunemo se 
Allahom, Koji te je poslao kao istinitog poslanika, da kada bi i u more 
zagazio, mi bismo pošli za tobom. Niko od nas nebi ni korak učinio protiv 
tebe. Naredi nam šta god želiš. Poklanjamo ti i svoje imetke i svoje živote. 
Nikada od neprijatelja nećemo okrenuti leđa. Strpljivi smo u nedaćama. 
Želimo samo da si ti zadovoljan..." Ashabi, koji su slušali ove riječi, su bili 
veoma uzbuđeni. Svi su potvrdili da srcem stoje iza ovih riječi. Poslanik, 
alejhisselam, je ponovo bio obveseljen. Učinio je hair dovu za sve ashabe. 

Više nije bilo nikakvih sumnji. Koliko god neprijatelj bio brojan i 
jak, sa tolikom će željom ashabi trčati u šehadet. Toliko su željeli zadobiti 
Allahovo i Poslanikovo zadovoljstvo. Sve dok im je na čelu bio najbolji 
čovjek svih svjetova, nije bilo mjesta gdje ne bi za njim išli... Kada je vidio 
uzbuđenje i odanost svojih ashaba, obveselio ih je: ,,Krenite! Budite 
blagoslovljeni Allahovim blagoslovom. Tako mi Allaha, kao da vidim 

Kurejšijske vojnike kako padaju u boju!" Na to su ashabi radosni krenuli za 
Poslanikom. 


Dolazak meleka u pomoć 


U okolinu Bedra stigli su u petak navečer. Tu Resulullah dade upute 
ashabima: ,,Nadam se da mi možete prikupiti neke informacije o bunaru na 
ovom brdašcu." Poslao je Allahovog lava hazreti Aliju, Sa'd bin ebi Vekasa, 
Zubejr bin Avvama i još neke svoje ashabe u izvidnicu. 

Hazreti Alija i njegovi prijatelji su odmah otišli do bunara. Tamo su 
vidjeli Kurejšijske nosače vode i čuvare deva, koji su se razbježali čim su 
vidjeli ashabe. Dvojica njih ipak nisu uspjeli umaći. Jedan je bio rob 
Hadždžadža, Ešlem, a drugi je bio rob As bin Sa'ida, Ariz Ebu Jesar. Kada su 
ih doveli Poslaniku, on ih je upitao gdje se Kurejšije naleze. -"Odmah iza 
ovog brdašca od pijeska"', rekoše oni. -"Koliko ih ima?'! -"Ne znamo." — 
Koliko deva dnevno zakolju?" "Jednog dana devet, drugog deset." "Onda 
ih ima manje od hiljadu a više od devet stotina." Resulullah nastavi sa 
ispitivanjem: ,,Ko ima od kurejšijskih uglednika među njima?" -"Utbe, 
Šejbe, Haris ibn Amr, Ebu 1 Buhteri, Hakim bin Huzam, Ebu Džehl, Umejje 
bin Halef..." Kada je ovo čuo, reče asashabima da su im Mekelije poklonile 
svoje džigerice. Još upita: ,Je li se neko od Kurejšija vratio?" —" Jeste. Vratio 
se Anes bin ebi Šerik koji pripada beni Zuhri.'" Poslanik na to reče: ,,On je 
ukazao porodici Zuhre na Pravi put, iako sam nije na njemu, i iako ne 
poznaje Allaha i Njegovu knjigu... Je li se vratio iko osim njega?" "Vratili 
su se sinovi Adi bin Ka'ba'',!"" odgovoriše oni. 

Resulullah je poslao hazreti Omera da ih posljednji put upozori i da 
im ponudi dogovor. Omer im reče: ,,O moj tvrdoglavi narode! Poslanik vam 
poručuje: 'Neka svi odustanu od sukoba i neka se vrate u miru. Meni je 
prihvatljivije da se sukobim sa nekim drugim a ne sa vama!"'" 

Na ovaj poziv odgovori Hakim bin Huzam, u ime mekanskih 
mušrika: ,,O Kurejšije! Muhammed je prema vama bio izuzetno susretljiv. 
Ako ne učinite kako kaže, kunem se da ubuduće neće biti takav.'? Ebu Džehl 
se naljuti na ove Hakimove riječi: ,,Nikada nećemo pristati na to i sigurno se 
nećemo vratiti dok se ne osvetimo muslimanima. Više niko neće moći 
napadati naše karavane." Na taj način on je zatvorio vrata dogovoru, te se i 
hazreti Omer vratio. 

Te noći Poslanik i ashabi dođoše do bunara prije mušrika, i zauzeše 
pozicije u njihovoj blizini. Poslanik se posavjetovao sa ashabima oko toga 
gdje bi trebalo postaviti šator. Među njima se za riječ javi Habbab bin 
Munzir, koji je imao tek trideset i tri godine: ,,Poslaniče, da li je ovo mjesto 
Uzvišeni Allah odredio objavom, da bude pristanište, ili je to plod tvoje lične 
procjene i ratne taktike?" Poslanik mu odgovori da se radi o vojnoj strategiji 
a ne o objavi. 

Na to hazreti Habbab reče: ,,O Miljeniče! Mi se cijeli život bavimo 
ratom. Dobro poznajemo ovo područje. Blizu mjesta gdje će ove Kurejšije 
prenoćiti ima obilje čiste vode. Ako dopustiš, možda bismo trebali tamo 
odsjesti. Zauzmimo sve okolne izvore vode, a potom napravimo jedan bazen 
i napunimo ga vodom. Tako ćemo imati odakle crpiti vodu, dok budemo 
ratovali. S druge strane, neprijatelj će ostati bez pitke vode." 

Tada je Džibril donio Objavu koja potvrđuje ovu ideju. ,,O 
Habbabu!", reče Poslanik i ustade. ,,Tvoje mišljenje je ispravnije." Zajedno 
su otišli do izvora o kome je Habbab govorio. Ostale izvore su zatvorili i 
napravili jedan veliki bazen, koji su napunili vodom, i pripremili posude za 
piće. 

Tada pristupi i Sa'd bin Mu'az: ,,Ja Resulallah! Šta misliš o tome da 
ti od listova palme napravimo hlad u kojem ćeš moći sjediti?" Poslanik se 
obradova Sa'dovoj želji i učini hair-dovu za njega. Odmah sagradiše hlad. 

Zajedno je sa svojim ashabima obišao borbeno polje, zaustavljajući 
se, svremena na vrijeme, na pojedinim mjestima: ,,Ako Bog da, taj i taj će 
pasti mrtav na ovom mjestu, a drugi, taj i taj će pasti na ovom mjestu..." Tako 
je svojim mubarek rukama nagovijestio mjesta gdje će svoj život skončati 
pojedini kurejševićki mušrici. 

Poslije je o tome hazreti Omer rekao: ,,Vidio sam da je svaki od onih 
čiju je smrt Poslanik najavio, poginuo tačno na mjestima gdje je on rekao. Ni 
za pedalj ispred ili iza pomenutog mjesta." 

Miljenik svih svjetova, sallallahu alejhi ve sellem, je svoje ashab-i 
kirame podijelio u tri grupe. Zastavu muhadžira je povjerio Mus'anu bin 
Umejru. Zastavu pripadnika Evsa ponio je Sa'd bin Muaz, a Hazredža 
Habbab bin Munzir. Svi su se okupili oko svojih zastava. Poslanik je 
kompletnu vojsku poredao ispred sebe.'? 

Poslanik je sada postrojio svoju vojsku, pa je sa strijelom u ruci 
prošao ispred svakog čovjeka kako bi u sve njih ulio hrabrosti. Usput želio je 
poravnati njihove redove. Tom prilikom je je bocnuo strijelom Sevvada bin 
Gazijja, koji je bio malo ispred ostalih, govoreći mu: ,,Stani u red o Sevade!" 
Sevad na to reče: ,Ja Resulallah! Strijela kojim si me dotakao mi je nanijela 
bol. U ime Onoga Koji te je poslao sa istinom, dozvoli da ti uzvratim istom 
mjerom" Svi su se ashabi začudili onome što je govorio. Zar je moguće da je 
neko tražio poravnanje od Resulullaha? No, Poslanik je svojim mubarek 
rukama raskopčao košulju i rekao Sevadu da mu uzvrati na onome što mu je 
učinjeno. 

Hazreti Sevad je jedva dočekao priliku da poljubi Poslanikova 
mubarek prsa. Iako su svi očekivali da uzvrati istom mjerom, Sevadov 
postupak ih je zadivio 1 bili su ljubomorni na njegov postupak. Kada ga je 
Resulullah upitao zašto je to učinio, reče: ,,Danas, Allahovom voljom, vidim 
da mi se primakao kraj ovozemaljskog života, pa me je obuzela žal zbog 

rastanka sa tobom. Zato želim da ove posljednje zajedničke trenutke 
iskoristim na najljepši način. Želim da mi to bude zagovornik od grijeha na 
Sudnjem danu." Poslanik je bio ganut Sevadovim postupkom te je i za njega 
učinio lijepu dovu. 

Za komadanta desnog krila muslimanske junačke vojske postavljen 
je Zubejr bin Avvam, a lijevu stranu je predvodio Mikdad bin Esved. 

Resulullah, alejhisselam, se želio posavjetovati sa ashabima i oko 
načina postavljanja vojske za početak bitke. Kada je upitao ashabe kako da 
otpočnu boj, javi se Asim bin Sabit: ,Ja Resulallah. Kada nam se Kurejšije 
približe na stotinu metara, trebamo ih zasuti strijelama. Kada nam se približe 
toliko da ih možemo gađati kamenjem, gađajmo ih, a kada se približe na 
daljinu bacanja koplja, i to učinimo tada. Poslije toga trebamo isukati mačeve 
i boriti se do kraja." Poslaniku se ova taktika svidjela pa je dao ashabima 
naređenje: 

,N1 pod koju cijenu ne napuštajte svoje položaje. Osigurajte da na 
svome mjestu izvršavate svoje zadatke. Ne započinjite sa bojem dok ja ne 
izdam naređenje za to. Ne ispaljujte u prazno svoje strijele prije nego što vam 
se neprijatelj dovoljno približi. Kada neprijatelj podigne svoje štitove, tada 
ispalite svoje strijele. Kada se neprijatelj dovoljno približi; gađajte ih 
kamenjem a potom kopljima. Kada sa neprijateljem budete prsima u prsa, 
isukajte svoje mačeve." 

Potom je postavio stražare, a ashabe ostavio da se odmaraju. 
Allahovom odredbom su pali u tako dubok san, da nisu mogli ni očiju 
otvoriti. Kada je i Poslanik otišao da se odmori u hladu palminog lišća, koji je 
napravljen za njega, stražu nad njim je čuvao Ebu Bekr a potom Sa'd bin 
Muaz. Poslanik je u tišini, pun tuge, podigao ruke Gospodaru: ,Ja Rabbi! 
Ako uništiš ovu malu grupu vjernika, na zemlje neće ostati niko da ti robuje." 
Nastavio je tako sve do jutra. 

Mjesto gdje su muslimani osnovali štab bilo je pjeskovito, tako da su 
imali poteškoća sa kretanjem, jer su im noge propadale u pijesak. Allahovom 
voljom, poslije Poslanikove dove je pala tako jaka kiša, da su neki predjeli 
poplavili. Bunarevi su se napunili, a zemlja pod nogama muslimana je 
očvrsnula. 

Mušrici su tako ostali u blatu. Resulullah je poslije zore pozvao 
ashabe na namaz. Nakon obavljenog namaza, govorio im je o fadiletima boja 
na Allahovom putu (džihad), te ih na taj način hrabrio. Tada im je poručio: 
,Nema sumnje da Uzvišeni Allah naređuje istinu. Allah neće primiti ničije 
djelo, koje nije učinjeno u Njegovo ime. Izvršite svoju zadaću, i položite ovaj 
ispit, čija je nagrada Gospodarov rahmet (milost) i magfiret (oprost). Njegova 
obećanja i riječi su istinite, a Njegova kazna je žestoka. Mi smo vezani za 
Allaha, Koji je Hajj i Kajjum. Sklonili smo se u Njegovo okrilje, na Njega se 
oslanjamo i na kraju ćemo se svi Njemu vratiti. Neka Allah oprosti meni i 
svim muslimanima!..." 

U petak, sedamnaestog dana mjeseca ramazana je izašlo sunce. 
Ubrzo će otpočeti najvažnija i najveća bitka u historiji čovječanstva... Na 


150 


jednoj strani Fahri alem, sallallahu alejhi ve sellem, i šačica ashaba, koji ni 
najmanje nisu oklijevali žrtvovati svoje živote, a sa druge strane, skupina 
bijesnih kafira, koji su odlučili ubiti Allahovog miljenika, iako su počašćeni 
njime, i tako ugušiti Islam u samome začetku. Nažalost, među njima je bilo i 
Resulullahovih rođaka. I oni su došli na Bedr da se sukobe sa svojim 
bratićem. 

Poslanik je pregledao da li je vojska ispravno postavljena, te je 
ponovio svoje zapovijedi. U tim trenucima su mušrici krenuli iz svog stožera 
prema Bedru. Mnogi od njih su bili zaogrnuti štitovima. Krenuli su u napad 
na muslimansku vojsku sa ogromnom umišljenošu i arogancijom. Kada je to 
Resulullah vidio, ušao je u šator sa Ebu Bekrom i zamolio Allaha: ,Ja Rabbi! 
Evo mušrika punih oholosti i gordosti!... Suprotstavljaju se Tebi, a Tvoga 
Poslanika ugone u laž. Gospodaru! Molim te da ispuniš obećanje pobjede 
koje si mi dao. Ako ova šačica muslimana nestane, neće ostati niko da te 
veliča!..." 

Tako je neprestano molio Allaha za pomoć. Upućivao je ovu 
poniznu i nesebičnu molitvu sve dok mu nije spao ogrtač sa ramena. Ebu 
Bekr više nije mogao izdržati da gleda Resulullaha takvoga, pa ga je, 
podižući ogrtač sa zemlje, zamolio da se ne zamara toliko, smatrajući da je 
dovoljno to što je učinio do sada, pa reče: ,,Bio si uporan u svojoj dovi. Allah 
će ti sigurno podariti pobjedu!'? U tom trenutku, dok je izlazio iz šatora, 
Poslanik je proučio sljedeće ajete: ,,Skup će sigurno poražen biti, a oni će se 
u bijeg dati! Međutim Smak svijeta im je rok, a Smak svijeta je užasniji i 
gorči!P0 

Voljeni Resul je stao pred vojsku i citirao im ove ajete Kur'an-i 
Kerima: ,,O vjernici! Kada se sa kakvom četom sukobite, smjeli budite i 
neprestano Allaha spominjite da biste postigli što želite. I pokoravajte se 
Allahu i poslaniku Njegovu, i ne prepirite se, da ne biste klonuli i bez 
borbenog duha ostali; i budite izdržljivi, jer Allah je, zaista, na strani 
izdržljivih.+! 

Ovo je bio prvi zajednički sukob sa neprijateljem. Boj samo što nije 
planuo i uzbuđenje je bilo na najvišem stepenu. Ashabi su neprestano učili 
tekbire i drugi zikr, rukovođeni Poslanikovim ponavljanjem kur'anskih riječi: 
,. 1 spominjite mnogo Allaha... ,,, i tako molili Gospodara da im podari 
pobjedu. Sada su samo čekali Poslanikov znak. 

Prema tadašnjem ratnom običaju, prije same borbe sukobili bi se 
najveći junaci iz protivničkih redova. Tim borbama bi se povećao moral i Žar 
za borbom na obje strane. Mušrik po imenu Amir bin Hadrami nije postupio 
po ovom običaju i ispalio je jednu strijelu u pravcu muslimana. Strijela je 
pogodila muhadžira Mihdžu i tako ga učinila šehidom, a njegova duša je 
otišla u Džennet. Poslanik je na to rekao kako je Mihdža vođa šehida i tako 
dao radosnu vijest ashabima. Ashabi više od uzbuđenja nisu mogli stajati u 

mjestu. Ipak, nisu činili ni najmanji pokret bez naređenja Poslanika. Svaki od 
njih je ključao poput vulkana... 

Tada su ugledali trojicu mušrika kako dolaze sa suprotne strane. To 
su bili pripadnici manjeg broja nevjernika od plemena Rebia, i to Utbe, 
njegov brat Šejbe i sin mu Velid. Izazvali su mudžahide riječima: ,,Ima li 
među vama iko ko nam se može suprotstaviti?" Kada je prvi istupio hazreti 
Huzejfe da se suprotstavi svome ocu Utbi, Resulullah mu reče da stane. Tada 
su istupili medinski mudžahidi, sinovi časne Afre, Mu'az, Muavvez i 
Abdullah bin Revvaha; i stali nasuprot Utbe, Šejbe i Velida. Čekali su 
spremni sa mačem U ruci. 

Mušrici ih upitaše ko su. Rekoše im da su medinski muslimani. — 
Mi nemamo sa vama nikakvog posla. Hoćemo Abdul-Muttalibove sinove, 
da se s njima borimo. O Muhammede! Izvedi pred nas nama jednake iz našeg 
naroda." 

Resul-i ekrem, alejhisselam, je učinio dovu za ovu trojicu junaka, te 
ih pozvao da se vrate. Potom poče razgledati po ashabima: ,,O sinovi 
Hašimovi! Ustanite. Borite se na Pravom putu protiv onih koji svojim lažima 
žele ugasiti svjetlo islama. Uzvišeni Allah je, svakako, i mene zbog toga 
poslao. Ustani o Ubejde, Hamza i Alija!" 

Allahovi lavovi hazreti Hamza, hazreti Alija i hazreti Ubejde su 
obukli svoje pancire 1 istupili. Kada su stali pred njih, mušrici od njih ponovo 
zatražiše da im se predstave i rekoše da se s njima neće boriti ako im nisu 
ravni. Kada im se predstaviše mušrici rekoše: ,,Vi ste časni ljudi poput nas. 
Prihvatamo da se borimo proiv vas." Iako su ih muslimanski junaci najprije 
pozvali u Islam, oni to nisu prihvatili. Zasukaše sve trojica mačeve i pojuriše 
na mušrike. Hazreti Hamza i Alija su Utbu i Velida ubili u jednom potezu. 
Hazreti Ubejde je ranio Šejbu, a i on njega. Hazreti Alija i Hamza pritekoše u 
pomoć Ubejdi i tu ubiše Šejbu. Ponesoše hazreti Ubejdu do Resulullaha. '?? 

Iz članka noge hazreti Ubejde bin Harisa tekla je krv. On je ne 
obazirući se na to upitao Poslanika, alejhisselam: ,, Ja Resulallah! Šta će biti 
sa mnom ako umrem zbog ovoga? Da li ću biti šehid?" "Hoćeš Ubejde!", 
odgovori mu Resulullah i tako mu nagovijesti Džennet. (Hazreti Ubejde je 
preselio po povratku sa boja u mjesu Safra) 

Mušrici, koji su u ovome boju izgubili trojicu važnih ratnika, ostaše 
izbezumljeni. No Ebu Džehl nije dozvoljavao da se moral njegove vojske 
poremeti, pa je njihovu smrt opravdavao preranim ulaskom u boj. -"Kunem 
se da se nećemo vratiti dok ne porobimo muslimane." 

Ashabi su već bili nestrpljivi da kazne ovu mušričku rulju svojim 
mačevima. Poslanik je neprestano učio dovu: ,,Allahu, ispuni obećanje koje si 
mi dao! Ako uništiš ovu šaku vjernika, neće biti nikoga da ti sedždu čini..." 

Tada je sa mušričke strane istupio Ebu Bekrov sin Abdurrahaman, 
najhrabriji Kurejšija, a ujedno i najbolji bacač koplja, koji tada još nije bio 
musliman. U istom trenu se pojavi Ebu Bekr, i sa isukanim mačem jurnu 

prema Abdurrahmanu. To je bio najbolji čovjek poslije Poslanika, čovjek koji 
je imao čast da bude prvi musliman, i da nosi nadimak Es-siddik. Potrčao je 
da se suprotstavi svome sinu. U trku ga zaustavi Poslanik svjetova: ,,O Ebu 
Bekre! Zar ne znaš da si ti moje oči i moje uši...?" Tada Ebu Bekr reče sinu: 
,,O pokvarenjače! Imaš li makar jednu moju osobinu?" 

Potom vidješe Poslanika kako se saginje i uzima pijesk sa zemlje, 
koliko je moglo stati u njegovu šaku. Baci ovu prašinu prema nevjernicima i 
reče: ,,Neka im lica budu crna! Gospodaru unesi strah u njihova srca, i zebnju 
u njihove noge!"! Okrenu se ashabima i zapovijedi: ,,Naprijed! Napadnite!" 
Ashabi koji su jedva čekali taj znak, pokrenuše se na način kako je bilo i 
dogovoreno. Među povicima: ,,Allahu ekber", na sve strane prolijetaše 
strijele, kamenja i koplja. Allahov lav, hazreti Hamza se borio sa dva mača, u 
dvije ruke, a hazreti Alija, Omer, Zubejr bin Avvam, Sa'd bin Ebi Vekas, Ebu 
Dudžane i Abdullah bin Džahš su ulazili sa jedne strane mušričke vojske, a 
izlazili sa druge i tako dovodili neprijatelje do očaja. Svaki od njih je bio 
poput neosvojive tvrđave. Nebo se ispunjavalo poklicima: ,,Allahu ekber... 
Allahu ekber...!'" a veličanstvenost Allahovog imena je udarala u glave 
nevjernika poput malja. Resulullah je mollio Gospodara: ,Ja Hajjun! Ja 
Kajjum!" Hazreti Alija prenosi: ,,Najhrabriji među nama je bio Resulullah, 
alejhisselam. On je bio najbliži mušričkim redovima. Kada bismo zapali u 
tešku situaciju, priklanjali bismo se njemu." 

Mušrici su svoga vođu Ebu Džehla držali u sredini a jednom vojniku 
su obukli njegovu odjeću, kako bi zavarali muslimane. Ime tog nesretnika 
bilo je Abdullah bin Munzir. Hazreti Alija ga je napao i pred očima Ebu 
Džehla mu odrubio glavu. Potom su obukli Ebu Kajsa, ali je i njega ubio 
hazreti Hamza. 

Hazreti Alija se borio sa jednim mušrikom, kada je on zamahnuo 
mačem koji se zabio u njegov štit. Hazreti Alija ga tada posječe preko štita 
svojim Zulfikarom, i to od ramena do pojasa. Tada je ugledao nagli odsjaj 
mača preko mušrikove glave koja se otkotrlja u stranu: ,,Ovo ti je od Hamze 
bin Abdul-Muttaliba.'" Kada se hazreti Alija okrenuo prema svome amidži 
Hamzi, vidio je da se bori sa dva mača. Resulullah, alejhisselam, bi zadivljen 
hrabrošću svojih ashaba, pa reče: "Oni su Allahovi lavovi na zemlji." 

U toku borbe, hazreti Ukaš, koji se borio u blizini Resulullaha, 
prelomi mač, tada mu Poslanik dodade jedno drvo koje nađe u blizini, 
savejtujući mu: ,Bori se ovim o Ukaše!'" Kada je uzeo drvo, ono se 
Poslanikovom mudžizom pretvorilo u izvanredno oštar mač. Ukaš je ovim 
mačem ubio mnogo mušrika do kraja borbe. 

Poslanik je tokom borbe, u kojoj je i sam učestvovao, hrabrio ashabe 
riječima koje su ih oduševljavale: ,,Kunem se Allahom, u čijoj je ruci moja 
duša, da je nagrada onome ko se danas bude borio u ime Allaha, i bude 
poginuo, ne okrećući leđa od neprijatelja, strpljivo podnoseći ono što ga 
zadesi, zagarantovan Džennet." Umejr bin Humam, podskoči čuvši ove riječi, 
pa poče još hrabrije napadati na neprijatelja uz povike: ,,Kakva blagodat! Ne 
treba mi ništa više od toga da budem šehid, kako bih postigao Džennet." Još 

je govorio: ,,Pred Allaha se ne izlazi sa ovozemaljskim blagom, već sa 
bogobojaznošću 1 dobrim djelima, a u džihad se ide strpljenjem i 
neustrašivošću." Borio se tako sve dok nije postao šehid. 

Boj je postajao sve okrutniji. Na jednoga ashaba su napadala po 
trojica mušrika. No, ashabe ništa nije moglo spriječiti u naporima da se 
odupru brojnijem protivniku. UZ povike: ,,Allahu ekber!" dobijali su snagu i 
napadali iznova. U jednom trenutku su mušrici pojačali napad, a ashabi su 
došli u tešku situaciju. 

Poslanik je za to vrijeme bio u šatoru sačinjenom od listova stabla 
hurme, zajedno sa Ebu Bekrom. Poslanik zatraži pomoć od Gospodara: 
, Gospodaru, ispuni mi svoje obećanje...!" Tada mu dolazi Objava: ,,/I kada 
ste od Gospodara svoga pomoć zatražili; On vam se odazvao: 'Poslaću vam u 
pomoć hiljadu meleka koji će jedni za drugima dolaziti""?? Resulullah skoči: 
,Muštuluk o Ebu Bekre. Došla ti je pomoć od Uzvišenoga Allaha. Eno 
Džibrila. Stoji na brdu od pijeska opasan mačem, i čeka naredbu od 
Gospodara." 

Kao što se spominje u suri Enfal, Allah je melekima objavio: ,,Kad 
je Gospodar tvoj nadahnuo meleke: 'Ja sam s vama, pa učvrstite one koji 
vjeruju.' U srca nevjernika ja ću strah uliti, pa ih vi po šijama udarite, i 
udarite ih po prstima. Zato što se suprotstavljaju Allahu i Poslaniku Njegovu; 
a onoga ko se suprostavlja Allahu i Poslaniku Njegovu, Allah će zaista 
strašno kazniti. 3 

Po ovoj naredbi Džibril, Mikail i Israfil su sa po hiljadu meleka za 
svakim od njih stali uz Resulullaha, sa njegove desne 1 lijeve strane i pored 
njega." 

Džibril, alejhisselam, je na glavi imao žuti saruk-šal, dok su se na 
glavama ostalih meleka nalazili bijeli. Vrh saruka su prebacili preko leđa i 
uzjahali bijele konje. Resulullah, alejhisselam, je poručio svojim ashabima: 
,Meleki imaju znakove i nišane, pa i vi sebi napravite takve!" Zubejr bin 
Avvam je na glavu stavio žuti saruk a Ebu Dudžane crveni. Hazreti Alija je 
na glavu stavio ptičije pero a hazreti Hamza je na prsa stavio pero sa nojeva 
krila. 

Ulaskom meleka, naglo se preokrenuo tok bitke. Glave kafira su 
padale i prije nego bi ashabi zamahnuli svojom sabljom. Nepoznate osobe su 
viđane kako se bore sa svih Resulullahovih strana. 

Hazreti Sehl prenosi sljedeće: ,,Tokom Bitke na Bedru, svi smo bili 
svjedoci da bi glave neprijatelja padale prije nego bismo zamahnuli svojim 
mačevima." 


19 el-Enfal 8/9. 

154 el-Enfal 8/12-13. 

155 Vakidi, el-Megazt, I, 57; Ibn Sa'd, et-Tabakat, I, 16; Hakim, el-Mustedrek, 
III, 72. 

Ubistvo Ebu Džehla 


Nosilac mušričke zastave, Ebu Aziz bin Umejr, je zarobljen ali je 
njihov vođa Ebu Džehl nastavio recitovati razne stihove, nastojeći podići 
moral mušričke vojske. Napadao je poput mladića, govoreći: ,,Majka me je 
radi ovoga rodila!..." 

Jedan od mušrika, Ubejde bin Sa'id, bio je sav u oklopima. Okretao 
se na svom konju čas na jednu stranu, čas na drugu, izazivajući muslimane 
riječima: ,Ja sam Ebu Zatulkeriš!"', što je značilo: , Ja sam vlasnik najvećeg 
stomaka". Hazreti Zubejr bin Avvam mu se približi, nacilja njegovo oko, i uz 
tekbir: "Allahu ekber", uspjede odapeti strijelu. Ona precizno pogodi metu i 
obori ga sa konja. Kada mu se Zubejr primakao, on je već bio mrtav. Pokušao 
je izvaditi strijelu iz njegove glave, no tom prilikom ju je oštetio. 

Hazreti Zubejr je na Bedru pokazao veliko junaštvo. Nije imao 
mjesta na tijelu koje nije bilo povrijeđeno. Njegov sin Urve o tome kaže: 
, Moj otac je dobio tri snažna udarca mačem. Jedan od njih je bio u predjelu 
vrata. Tu se nalazila toliko široka rana, da sam u nju mogao staviti svoj prst." 

I Abdurrahman bin Avf se bespoštedno borio, ne obazirući se na 
udarce koje je zadobijao, i krv koja je tekla iz njegova tijela. On prenosi 
jedan događaj o kome svjedoči: ,,U jednom trenutku nikoga nije bilo ispred 
mene. Kada sam pogledao oko sebe vidio sam dvojicu mladih ensarija. Htio 
sam biti uz hrabrijeg među njima. Jedan od tih mladića me primijeti, i upita: 
'O amidža! Poznaješ li Ebu Džehla?' — 'Poznajem', rekoh, i upitah ih šta žele 
od njega. "Čuo sam da je psovao i uznemiravao Resulullaha. Tako mi 
Allaha, ako ga vidim, neću se odmaknuti od njega dok ga ne ubijem, ili dok 
ne poginem.' Ostao sam začuđen odlučnošću i hrabrošću ovoga mladića. 

I drugi mladić mi reče kao i njegov prethodnik. U tom trenutku 
ugledah Ebu Džehla, kako među Kurejševićkim vojnicima neprestano ide 
naprijed-nazad. Kada sam im rekao da je uznemireni čovjek, koga vide ispred 
sebe, Ebu Džehl, odmah se uhvatiše mačeva i pođoše prema njemu da ga 
napadnu. Ta dvojica mladića su bili sinovi majke Arfe, Mu'az i Mu'avvez. 

Tada se jednom od junaka među ashabima, Mu'az bin Amru, ukaza 
prilikua da se približi Ebu Džehlu. On to iskoristi, i snažno zamahnu mačem 
po njegovoj nozi koja u trenu odleti u stranu. Njegov sin Ikrime, koji još nije 
bio musliman, priteče u pomoć ocu i sukobi se sa Mu'az bin Amrom. 

To iskoristiše braća Mu'az i Mu'avvez i probiše se do Ebu Džehla, 
poput jastrebova. Snažno su ga udarali svojim mačevima dok nisu pomislili 
da je izdahnuo. 

Hazreti Mu'az je tokom bitke sa Ikrimom ranjen u ruku i nogu. 
Mubarek ruka mu je bila presječena ispod šake, 1 visila je samo na koži. No, 
on se nato nije obazirao, već se i u tom stanju nastavio hrabro boriti. Allahu 
ekber! Kako je to snažan iman! Kakav je to bio prizor! Nakon nekog 

vremena, hazreti Mu'az je primijetio da mu ponestaje snage, a razlog tome je 
bila njegova ruka. Smjesta ju je stavio pod nogu, otkinuo i bacio. 

Među najviđenijim Kurejševićkim junacima bio je Nevfel bin 
Huvejlid. Stalnim povicima pokušavao je dovesti mušričku vojsku u red i 
podići im moral. Resulullah ga ugleda, pa učini dovu: , Gospodaru! Pomozi 
mi protiv Nevfel bin Huvejlida. Uništi ga!" Allahov lav, hazreti Alija ga 
napade čim ga ugleda. Udario ga je tako jako, da su mu jednim udarcem obje 
noge bile otkinute, iako su bile prekrivene štitom. Potom mu je mačem 
odrubio glavu. "7 

Veliki i ljuti neprijatelj muslimana bio je i Umejje bin Halef, koji je 
oborio Bilala Habešiju na vreli pustinjski pijesak i pritisnuo ga ogromnim 
kamenom. Ovaj zakleti neprijatelj Poslanika, koji ga je na svaki mogući 
način pokušavao maltretirati, trudio se da ojača vojsku. Kada ga je Hazreti 
Bilal ugledao, stao je ispred njega i poručio mu: ,,O vođo kafira, Umejje! 
Ako se ti spasiš, neka ja propadnem."' Potom je pozvao ensarije da mu priđu. 
Ashabi su odmah prišli i ubili ga.'?$ 

Mušrici više nisu imali vođu. Svi su, u neizvjesnosti, bježali glavom 
bez obzira.Tvrđava kufra je bila uništena. Ashabi su ih nastavili pratiti i 
zarobili su određen broj mušrika. Među njima je bio i Poslanikov amidža 
Abbas. 


Pobjeda je pripala vjernicima... 


Poslanik, alejhisselam, je upitao ashabe da li neko od njih ima 
informaciju o Nevfel bin Huvejlidu. Hazreti Alija je istupio i rekao da ga je 
on ubio. Poslanik na tu vijest uzviknu: ,,Allahu ekber! Allah je uslišio moju 
dovu u vezi njega." 

Razveselio se i kada je sazao da je ubijen Umejje bin Halef: 
€Elhamdulillah. Neka je hvala Uzvišenom Allahu. Gospodar je potvrdio 
istinitost Svoje vjere i njenu nadmoć." Resulullah je naredio da se 
pronađe tijelo Ebu Džehla, kako bi se ustanovilo šta se desilo s njim, tako da 
su ashabi počeli pregledati mrtva tijela mušrika. Ipak, nisu ga uspjeli pronaći. 
- , Još ga tražite", reče on. ,Imam vam u vezi njega nešto reći. Tražite ga po 
rani na koljenu. Jednoga dana smo Ebu Džehl i ja bili na gozbi Abdullaha bin 
Džud'ana. Obojica smo bili mladi. Ja sam bio visočiji od njega, i kada sam 
bio stiješnjen malo sam ga odgurnuo. Pao je na koljena, i jedno od njh je 
povrijedio. Taj ožiljak ima i danas." 

Na to je Abdullah bin Mes'ud ponovo otišao u potragu za tijelom 
Ebu Džehla. Uspio ga je pronaći i prepoznati, iako je bio ranjen. ,,Da li si ti 
Ebu Džehl?" upita ga. Tada je pritisnuo nogom njegov vrat i povukao ga za 


156 Buhari, "Megazi", 8; Muslim, "Džihad ve Sijer", 147; Ibn Hišam, es-Sfre, 

157 Vakidi, el-Megazt, I, 92. 

bradu: ,,O Allahov neprijatelju! Zar te Allah danas nije ponizio?" Ebu Džehl 
mu odgovori: ,,Ne! Zašto bi me ponizio? O čobane! Neka tebe ponizi! Ti si 
na prilično visokom mjestu. Reci mi ko je danas izvojevao pobjedu?" Ibni 
Mes'ud mu odgovori: ,,Pobjeda je na strani Allaha i Njegova Poslanika." 
Skidajući mu ogrtač sa glave ponovo mu se obrati: ,,O Ebu Džehle! Sada ću 
te ubiti!'', na što on odgovori: ,,Nećeš biti prvi koji je ubio velikana svoga 
naroda. Istina je da će mi pasti teško to što ćeš me ti ubiti. Ako ništa drugo, 
odsijeci mi glavu blizu prsa, da izgleda otmjeno.'" Ebu Džehl je pokazao 
koliko ima kibura i umišljenosti čak i u trenucima smrti. 

Nakon što mu svojim mačem nije uspio odrubiti glavu, učinio je to 
Ebu Džehlovim. Uzeo mu je oružje, oklop, ogrtač i glavu, i donio ih pred 
Resulullaha. "Allahov Poslaniče. Ovo je glava Allahovog neprijatelja, Ebu 
Džehla.'! Poslanik reče: ,On je Allah i nema drugog Boga osim Njega!" 
Potom zajedno sa ashabima ode do tijela Ebu Džehla: ,,Hvala Allahu Koji te 
je ponizio. O Allahov neprijatelju! Ti si bio faraon ovog ummeta.'? Nakon 
toga se zahvali Gospodaru: ,,Allahu ti si ispunio svoje obećanje!" 

Poslanik je naredio da se ranjenici liječe. Sakupio je sve šehide. Bilo 
je šesterica muhadžira i osmerica ensarija. Ukupno četrnaest šehida. Dok su 
njihove mubarek duše lebdile ka Džannetu, usmrćeno je sedamdeset mušrika 
i još toliko zarobljeno. Poslanik je kao muštulukdžije u Medinu poslao 
Abdullaha bin Revahu i Zejd bin Harisa. 

Klanjali su potom dženazu šehidima i pokopali ih. Dvadeset i četiri 
tijela mušrika su bačena u jednu jamu, a ostala tijela su grupno pokopana na 
više mjesta. 

Resulullah dođe, zajedno sa svojim ashabima do jame i reče: ,,O vi 
koji ste bačeni u jamu!"', potom ih pobroja po imenima i imenima njihovih 
očeva. ,,O Utbe bin Rebia! O Umejje bin Halef! O Ebu Džehl bin Hišam. ..! 
Kako ste vi bili loš narod prema svome Poslaniku! Vi ste me u laž utjerivali, 
a drugi su mi povjerovali. Otjerali ste me iz mog rodnog mjesta, a drugi su mi 
otvorili svoja vrata. Vi ste ratovali protiv mene, a drugi su stali uza me. Jeste 
li postigli ono što vam je moj Gospodar obećao? Ja sam postigao pobjedu 
koju mi je Gospodar obećao." 

Hazreti Omer ga upita da li to govori leševima, a Resulullah reče: 
, Tako mi Allaha koji me je poslao kao poslanika, vi me ništa bolje ne čujete 
od njih, samo što oni ne mogu odgovoriti." 

Mučšrici su u panici da spase živu glavu ostavili sve što su ponijeli sa 
sobom. Sve je to ostalo u rukama muslimana. Poslanik je svo blago koje je 
nađeno raspodijelio među učesnicima bitke. 

U to vrijeme su Abdullah bin Revvaha i Zejd bin Haris stigli blizu 
Medine. U nedjelju, pred podne su se razdvojili u mjestu Akik, i u Medinu 
ušli sa različitih strana. Išli su od kuće do kuće i saopštavali pobjedu. 
Abdullah bin Revvaha je bio Poslanikov pjesnik i širio je vijest o pobjedi 
pjevajući na sav glas: 

O skupe ensarija! Vijest vam je radosna 

Da je Pejgamber zdravlja kreposna 

Mučšrici su pobijeni i zarobljeni 

Među njima znani i ugledni 

Sinovi Hadždžadžovi i Rebiini su završili 

A ubijeni su na Bedru i Ebu Džehl, Amr bin Hišam 
Jer su svaku mjeru prevršili 


Hazreti Asim bin Adij ga upita: ,,O Ibn Revvaha! Je li istina to što 
govoriš?" 

-Istina je. Tako mi Allaha. Ako Bog da, Resulullah će sutra doći sa 
zarobljenicima vezanih ruku." 

Toga dana je na bolji svijet preselila kćer Resulullaha, hazreti 
Rukajja. Dženazu- namaz je predvodio njezin muž hazreti Osman. Radosna 
vijest, koja je došla poslije ove tužne, malo je razgalila njihova srca. 

Poslanik, alejhisselam, je najprije učinio sedždu zahvalnosti 
Uzvišenom Allahu, na pobjedi koju mu je podario, a zatim se uputio ka 
Medini zajedno sa zarobljenicima. 

Abdullah bin Revvaha i Zejd bin Sabit, koji su stigli ranije, prenijeli 
su vijest o šehidima, i o ostalim dešavanjima. Žene, djeca i ostali kojima su 
date dužnosti u Medini, bili su jako obradovani vijestima koje su stigle. Izašli 
su da dočekaju Resulullaha. Među šehidima je bio i Haris bin Suraka. 
Harisova majka Rebia je saznala da je njezin sin poginuo od neprijateljske 
strijele koja je doletjela, dok je on pio vodu pokraj bunara. Kada je saznala za 
ovu vijest, Rebia se zarekla da neće plakati dok ne dočeka Poslanika. ,,Kada 
Poslanik stigne u Medinu, upitat ću ga za situaciju. Ako mi je sin u Džennetu, 
uopće neću plakati. Ako je u Džehennemu, umjesto suza lit ću krv." 

Kada je Poslanik, alejhisselam, stigao u Medinu sa svojim ashabima, 
Rebia mu priđe i reče: ,,Ja Resulallah! Znaš koliko volim svoga sina Harisa. 
Da li je on sada u Džennetu kao šehid? Ako jeste, strpit ću se. Ako nije tako, 
krv ću iz očiju liti." Habib-i ekrem je obradova odgovorom: ,,0O ummu Haris! 
Tvoj sin nije u jednom Džennetu već u više njih. On je u Firdevsu.'" Na to 
Rebia reče: ,,U tom slučaju neću plakati.'" Resulullah je zatražio jednu posudu 
vode u koju je umočio svoju mubarek ruku, a potom ponudio Harisovoj majci 
i sestri da iz nje popiju i umiju svoja lica. Od tog dana njihova lica su bila 
puna svjetlosti, i proživjele su dug život. 

Hadže-i kainat, alejhi efdalu-s-salevat, rasporedio je među ashabima 
zarobljenike koji su stigli u Medinu, i naredio da se prema njima lijepo 
postupa. Još nije bila stigla Objava od Allaha, dželle šanuhu, u vezi 
zarobljenika. Nakon vijećanja sa ashabima, dogovoreno je da se zarobljenici 
puste uz plaćanje otkupnine. Utvrđena je cijena za koju će biti pušteni 
pojedini zarobljenici u zavisnosti od njihovog bogatstva. Oni koji nisu imali 
imetka, a bili su pismeni, zaduženi su da na ime otkupnine poduče čitanju i 
pisanju deset muslimana. Među zarobljenicima je bio i Resulullahov amidža 
hazreti Abbas. Poslanik mu reče: O Abbase! Pošto si ti bogat čovjek, treba da 

platiš otkupninu za sebe, za svoga bratića Akila bin Ebi Taliba i Nevfel bin 
Ebi Harisa. Hazreti Abbas mu odgovori: ,,O Poslaniče! Ja sam musliman. 
Kurejšije su me dovele na Bedr pod prisilom" Poslanik, alejhisselam, nastavi: 
, Allah najbolje zna tvoj islamijjet. Ako govoriš istinu, Allah će ti sigurno dati 
selamet. No prema onome što pokazuješ, ti nisi na našoj strani. Zbog toga si 
dužan isplatiti otkupninu." — ,, Ja Resulallah! Ja nemam ništa osim 800 
dirhema koje ste mi uzeli." — ,, A zašto prešućuješ zlaznike?" — ,,Kakve 
zlanike?" — ,,Zlatnike koje si na dan izlaska iz Mekke povjerio kćeri tvoje 
supruge Harise, Ummu-l Fad1?" — ,,Kada si ih dao niko nije bio sa vama. 
Tada si rekao Ummu-l Fadil: ,,Ne znam šta će se sa mnom desiti na ovome 
putovanju. Ako se ne vratim, od ovog Zlata toliko pripada tebi, toliko Fadlu, 
toliko Abdullahu, toliko Ubejdullahu a toliko Kusemu."" Abbas je ostao 
zaprepašten: ,,Tako mi Allaha niko nije bio prisutan kada sam joj ostavljao 
zlatnike. Kako znaš za to?" — ,Obavijestio me je Uzvišeni Allah." — 
Svjedočim da je Allah Bog a da si ti Njegov poslanik i da govoriš istinu." 
Kada je prešao na Islam, Poslanik, alejhisselam, je hazreti Abbasu dao 
zaduženje u Mekki. Naredio mu je da štiti muslimane koji su ostali tamo i da 
mu dostavlja vijesti u vezi sa mekanskim neprijateljima. 

Kurejšijama koji su na Bedru doživjeli težak poraz, javljeno je da 
mogu preuzeti zarobljenike uz plaćanje otkupnine. Jedino su ubijeni Nadr bin 
Haris, koji je Poslanika prije hidžre zlostavljao na neviđene načine, i Ukbe 
bin Ebi Mu'ajt, koji je na Poslanikova leđa, dok je klanjao pred Kabom, 
prosuo kamilju iznutricu. Kada je odrubljena glava ovom zakletom 
neprijatelju Poslanika, alejhisselam, Resulullah se zahvalio Gospodaru, 
dodavši pri tome: ,, Tako mi Allaha, niko nije bio toliko zao u negiranju 
Allaha, Njegovog poslanika i Objave, kao što si ti." 

Zarobljenici su ostali kod ashaba, alejhimur-ridvan, sve do njihova 
preuzimanja. Oni su ih lijepo pazili, dijeleći s njima svoje obroke. Mus'ab bin 
Umejrov brat, Ebu AZiz, bio je jedan od zarobljenih. On prenosi sljedeće: ,,Ja 
sam bio zarobljen kod jednog Medinelije. Prema meni su bili izuzetno 
pažljivi. Davali su mi hranu ujutro i navečer, te su tako bili primorani da sami 
jedu samo hurme. Ako bi neko od njih dobio koji komad hljeba, odmah bi ga 
meni davali. Od stida sam taj hljeb vraćao. No, ipak bi mi taj hljeb ponovo 
dali." 

Još jedan zarobljenik, Jezid, prenosi sljedeće: ,,Muslimani su na putu 
sa Bedra do Medine na deve popeli nas zarobljenike, dok su sami išli 
pješice." 

Žestoki poraz koji su mušrici doživjeli, te bijeg sa bojnog polja 
mnogih njihovih vojnika, u Mekki je dočekan sa zaprepaštenjem. Ovakav 
ishod nikako nisu očekivali. Vijesniku koji je prvi stigao i prenio novosti nisu 
povjerovali ni Ebu Leheb, niti druge glavešine. Kada je Ebu Sufjan bježeći sa 
bojnog polja stigao do Mekke, odmah su ga pozvali kod sebe. Ebu Leheb od 
svog bratića odmah zatraži da mu saopšti šta se desilo. Ebu Sufjan tu sjede, 
iako su drugi stajali i poče kazivati: 

,, Bolje je da me ne pitate. Kada smo se sreli sa njima kao da su nam 
i ruke i noge bile vezane. Kretali su se veoma brzo. Dio naših su pobili a dio 
porobili. Kunem se da ne korim nikoga od naših vojnika. Tada smo se susreli 
sa osobama koje su dolazile na konjima, i sa neba i iz zemlje, i bili su 
zaogrnuti u bijelo. Niti im je šta škodilo, niti im se ko mogao suprotstaviti." 

Iako je još u početku primio Islam, hazreti Abbas to nije objelodanio 
iz straha od odmazde mušrika. Prilikom Ebu Sufjanovog govora, Abbasov 
sluga Ebu Rafi' je, čuvši šta ovaj govori povikao: ,,To su bili meleki!%, na što 
mu je Ebu Leheb udario tako jak šamar, da ga je oborio na zemlju. Potom ga 
je nastavio tući. Abbasova supruga, Ummu Fadl nije mogla izdržati, jer je i 
sama prethodno prihvatila Islam. Uzela je jedan kolac koji se nalazio u sobi i 
udarila Ebu Leheba u glavu govoreći: ,,Napao si na njega jer nema nikoga da 
ga štiti. Ebu Leheb poče snažno krvariti i ode. Nakon sedam dana, Allah mu 
je poslao bolest od koje je uskoro umro. Njegovo mrtvo tijelo sinovi nisu 
htjeli sahrniti dva ili tri dana. Niko mu se zbog prirode bolesti nije 
približavao, tako da je njegov leš počeo užasno zaudarati. Tada neko od 
Kurejšija napade Ebu Lehabove sinove: ,,Zar vas nije stid. Ostavili ste oca da 
se usmrdi. Makar ga pokopajte i tako završite s njim." Oni mu odgovoriše da 
se plaše bolesti koju on ima. On im obeća da će im i on pomoći oko sahrane. 
Ponesoše ga i baciše u jednu rupu, te preko njega nabacaše kamenja dok mu 
se tijelo više nije vidjelo. Tako on dospje u svoje konačno odredište, mračan 
kabur koji je bio Džehennemska provalija. 

Među zarobljenima na Bedru je bio i Velid bin Velid. Njega je 
zarobio Abdullah bin Džahš. Velidova braća Hišam i Halid bin Velid, koji još 
nije bio musliman, su stigli u Medinu kako bi tražili njegovo oslobađanje. 
Abdullah bin Džahš je od njih dvojice za Velida zatražio otkupninu. Iako je 
Halid pristao, Hišam koji je bio njegov brat samo po ocu, nije pristao na to. 
Resulullah je predložio da za njega daju očevo oružje i ratnu opremu. Ovaj 
put na to nije pristao Halid. Na kraju su se dogovorili da otkup bude očeva 
ratna oprema u vrijednosti od stotinu dinara. Kada su krenuli na put za 
Mekku, Velid se odvojio do njih u mjestu Zu-1 Hulejfe i vratio se u Medinu, 
te primio Islam. Nakon nekog vremena je ponovo došao u Mekku i tu ga 
napade brat Halid: ,,Kada si već htio postati musliman, zašto to odmah nisi 
učinio? Zbog tebe smo dali uspomenu na našega oca." On im odgovori da se 
plašio da će mu Kurejšije prigovoriti da je primio Islam jer nije mogao 
izdržati muke zarobljeništva. 

Braća su bila izuzetno ljuta nakon ovog njegovog odgovora, te su ga 
zatvorili zajedno sa Ijaš Bin Rebiom i Seleme bin Hišamom, koji su pripadali 
porodici Manzuma. Velid je zbog imana godinama ostao u zatvoru. Doživio 
je nesnosne patnje od svoga amidže Hišama, koji je bio jedan od najvećih 
neprijatelja islama, te druge mušričke rodbine. Poslanik, alejhisselam, je za 
ovu trojicu zarobljenika učinio sljedeću dovu: , Allahu! Spasi Velid bin 
Velida, Selemu bin Hišama, Ijaš bin Rebiju i druge vjernike u rukama 
mušrika. Allahu! Kazni Kurejšije velikom kaznom. Učini im ove godine 
Jusufovim (alejhisselam) godinama." Velid je, zahvaljujući Resulullahovoj 

dovi, iskoristio priliku i uspio pobjeći i stići u Medinu Resulullahu. Kada ga 
je on upitao za preostalu dvojicu zatvorskih drugova, rekao je da su im noge i 
da proživljavaju nesnosne patnje. 

Poslanik, alejhisselam, je bio jako ožalošćen njihovim stanjem i 
tražio je način kako da ih oslobodi. Upitao je ko bi mogao da ih spasi. Tada, 
unatoč godinama robijanja, hrabro istupi Velid: ,,Ja ću to učini Poslaniče!" 
Ponovo se vrati u Mekku i prateći jednu ženu koja je nosila hranu 
zarobljenicima otkri mjesto njihovog zarobljeništva. Nalazili su se u jednoj 
kući bez krova. Velid je po noći, ne osvrćući se na opasnost, prešao preko 
zida i dospio do prijatelja. Dvojica ashaba čiji je jedini grijeh bio šehadet, bili 
su vezani za kamen, i na ogromnoj pustinjskoj vrućini podvrgavani 
mučenjima na različite načine. Velid je spasio svoju braću i popeo ih na 
devu, a sam je nastavio pješačiti. Htio je što prije stići do voljenog 
Resulullaha. Njega nije pržila pustinjska žega, već ašk za susretom sa 
Resulullahom. Stigli su u Medinu nakon tri dana, gladni, žedni i iznemogli. 
Noge su mu se skoro rapadale od rana zadobijenih od pustinjskog kamenja, 
ali je uspio stići voljenom Poslaniku. 

Pobjeda na Bedru je među muslimanima izazvala ogromno 
oduševljenje. Mušrici su, s druge strane bili u očaju. Kada je abesinski kralj 
Nedžašija čuo da su muslimani pobijedili na Bedru, otišao je do ashaba koji 
su se nalazili kod njega, te im čestitao: ,Neka je hvala Allahu koji je 
Poslaniku dao pobjedu na Bedru." 


Brak hazreti Alije i hazreti Fatime 


Bila je to druga godina po hidžri. Fatima, kćer našeg poslanika 
Muhammeda, alejhisselam, napunila je petnaest godina. Jednog dana je 
hazreti Fatima ušla kod Resulullaha radi neke usluge. Tom prilikom se 
Poslanik osvjedočio da je Fatima došla u period kada se mogla udati. Od toga 
dana su mnogi tražili njenu ruku. Resulullah ih je odbijao govoreći: ,,Njen 
slučaj će odrediti Uzvišeni Allah." 

Jednog dana su u mesdžidu sjedili Ebu Bekr, Omer i Sa'd bin Mu'az, 
i međusobno razgovarali: ,,Fatiminu ruku su tražili svi osim hazreti Alije. No, 
niko je nije uspio pridobiti." Siddik tada reče: ,Ja mislim da je ona suđena 
Aliji. Hajdemo u prošnju kod Resulullaha i riješimo tu stvar. Ako kao razlog 
navedu siromaštvo, mi ćemo im pomoći." Tada reče hazreti Sa'd: ,,O Ebu 
Bekre! Ti samo činiš dobro, hajde da to zajedno obavimo!" Tako njih trojica 
zajedno ustadoše i odoše do hazreti Alije. Hazreti Alija je uzeo devu i sa 
njom otišao navodnjavati nečiju baštu hurmi. Kada ih je primijetio, 
poselamio ih je i upitao za njihovo stanje. Obrati mu se hazreti Ebu Bekr: ,,O 
Alija! Ti si prvak u svakom hairli poslu, i kod Resulullaha si na stepenu na 
kakvom nije niko drugi. Svi su tražili ruku hazreti Fatime, ali ničija ponuda 
nije prihvaćena. Mi mislimo da je ona tebi suđena. Zašto ti ne pokušaš?" 

Kada je ovo Alija čuo, oči mu se napuniše suzama: ,,O0 Ebu Bekre! 
Pogodio si me u srce. Niko njoj ne pristaje bolje od mene, ali znaš da je moje 
siromaštvo tome prepreka." -"Ne pričaj tako. Ovaj svijet je u poređenju sa 

Allahom 1 Njegovim poslanikom bezvrijedan. Siromaštvo ne može biti 
prepreka tome. Već, ti otiđi i pitaj!" 

Hazreti Alija dalje prenosi: ,,Kod Resulullaha sam došao sav 
postiđen. Bio je dobrog raspoloženja, tako da nisam smogao snage ni da 
progovorim. Resulullah me upita: 'Zašto si došao? Da li nešto trebaš?' Šutio 
sam. — 'Jesi li došao da tražiš Fatiminu ruku?' Tada sam nekako uspio 
izgovoriti 'jesam.' Poslanik je prenio hazreti Fatimi da sam došao da je 
zaprosim. I ona je šutila. Potom se Poslanik ponovo obrati meni: 'A šta ti 
imaš da daš kao mehr?' - 'Ne posjedujem ništa što bih joj mogao dati, 
Poslaniče. — 'A gdje ti je oklop koji sam ti ja dao?' Rekoh da je tu. — 'Prodaj 
ga, i donesi novac od njegove prodaje. To će biti dovoljno." Prema drugom 
rivajetu, kada je Poslanik Aliju upitao šta ima, on mu je odgovorio da ima 
konja i oklop, a Resulullah mu je rekao da proda oklop, a da konja zadrži jer 
će mu trebati. Prema trećoj predaji Poslanik mu je naredio da nađe kuću pod 
zakup. 

Do sklapanja braka, hazreti Alija je boravio kod Resulullaha. Prema 
naredbi Poslanika zakupio je kuću Harisa bin Nu'mana, koja se nalazila u 
blizini Poslanikovog mesdžida. Oklop je prodao hazreti Osmanu, koji mu je 
za njega dao 480 dirhema. Nakon što ga je kupio, hazreti Osman mu ga je 
potom poklonio. 

Kada je hazreti Alija došao sa oklopom i parama, Poslanik je 
proučio dovu za Osmana bin Affana te rekao: ,Osman je moj refik u 
Džennetu." Potom je pozvao Bilala Habešiju i jedan dio novca dao njemu uz 
poruku: ,,Uzmi ovaj novac i otiđi na čaršiju. Uzmi malo ružinog soka i meda. 
Potom to pomiješaj sa vodom u nekoj čistoj posudi u Džamiji. Napravite tako 
šerbe od meda da to možemo popiti poslije vjenčanja. Pozovi u mesdžid 
prisutne ashabe muhadžire 1 ensarije, i objavi svima da će se obaviti venčanje 
Alije i Fatime." 

Hazreti Bilal je izašao i prisutnima najavio vjenčanje. Ashabi su 
došli u Poslanikovu džamiju i napunili i duše i tijelo. Poslanik je održao 
sljedeći govor: ,Sva zahvala pripada Gospodaru svjetova. On zaslužuje 
zahvalu za nimete kojima nas opskrbljuje, Njemu se čini ibadet zbog 
beskrajne veličine i snage, od Njega se boji zbog kazne i polaganja računa, i 
Njegov se zakon štuje i na nebu i na zemlji. On je taj koji je stvorio sva 
stvorenja svojom voljom, Koji je ta ista stvorenja podijelio na pravedan 
način, i Onaj Koji je počastio ljude sa din-i islamom i Muhammedom, 
alejhisselam. 

Uzvišeni Allah mi je naredio da svoju kćerku Fatimu udam za Aliju 
bin Ebi Taliba. Pozivam vas da budete svjedoci da sam vjenčao svoju kćer 
Fatimu za Aliju, uz mehr od 400 srebrenih kovanica. Neka ih Gospodar spoji 
i ujedini, i neka ovaj čin učini mubarek-blagoslovljenim. Neka njihovo 
potomstvo učini čistim, da budu ključ milosti, izvor mudrosti i da budu odani 
ummetu Muhammedovom. To je ono što sam htio reći. Molim Gospodara da 
i meni i vama podari magfiret-oprost." 

Hazret Alija je ustao i rekao nekoliko rečenica: ,Donosim salat i 
selam na prisutnog Muhammeda, i svjedočim da uzimam njegovu kćerku 
Fatimu za svoju suprugu, uz mehr od 400 srebrenih kovanica. Braćo u vjeri! 
Čuli ste i posvjedočili Poslanikovim riječima. I ja sam svjedok onome što ste 
čuli. Prihvatam to. Allah je svjedok svima nama." 

Nakon što je čin vjenčanja završen Poslanik je donio svježe hurme i 
ponudio ih prisutnima. Svi prisutni su se počastili hurmama i šerbetom od 
meda, i zajedno proučili dovu: ,,Barekallahu fikuma ve alejkuma ve džeme'a 
šemlekuma." 

Hazreti Fatima je poslije vjenčanja plakala. Poslanik joj priđe i upita 
je: ,,O Fatima! Zašto plačeš? Allah mi je svjedok da sam te vjenčao za 
najpametnijeg prosca, najpametnijeg i najučenijeg, koji je bio prvi 
musliman." Hazreti Fatima na to odgovori: ,,Dragi oče! Mehr svake žene se 
mjeri zlatom 1 srebrom koji dobija. Ako i moj mehr bude tako vrednovan, 
kakva će biti razlika između tebe i drugih? Ja hoću da, koliko god ti bio 
zagovornik vjernicima na Sudnjem danu, i ja toliko budem zagovornica 
njihovim suprugama. To je moja želja." 

Kada je Uzvišeni Allah obavijestio Poslanika da je ova njena dova 
primljena, Poslanik joj reče: ,,Ti si, Fatima, ovim dokazala da si Poslanikova 
kćer." 

Hazreti Alija dalje prenosi: ,,Prošlo je mjesec dana od tog događaja a 
niko o tome više nije govorio. Ni ja nisam iz stida smio govoriti o toj temi. 
Poslanik bi me tješio kada bi vidio da sam žalostan: ,,Kako je tvoja supruga, 
dobra žena!? Neka ti je radosna vijest da je ona prvakinja svih žena na ovom 
svijetu." Nakon što je prošlo mjesec dana, Alijin brat Ukajl mu reče: ,,O 
Alija! Svima nam je drago što je posao oko vjenčanja hairli zarvršen, no moja 
je želja da vas dvoje sretnika budete zajedno." Hazreti Alija mu reče da i on 
to želi ali da osjeća stid da za to pita. Ukajl ga tada uze za ruku i odvede do 
Poslanika. Na putu sretoše Poslanikovu komšinicu Ummu Ejmen. Objasniše 
joj situaciju, a ona im reče: ,Nema potrebe da se vi oko toga brinete. Mi 
ćemo uspostaviti vezu i obavijestiti vas kada bude vrijeme. Znajte da se u 
vezi ovih stvari sluša riječ žena." Ummu Ejmen je ovo prenijela 
Poslanikovim suprugama, te se one sakupiše kod hazreti Aiše. Spomenuše 
tada hazreti Hatidžu; ,,Da je ona među nama, ne bimo se ni oko čega 
brinule." Resulullah zaplaka i reče: ,Kamo žene poput Hatidže! Ona mi je 
vjerovala kada su me svi u laž utjerivali, i cijeli svoj imetak je poklonila za 
moju službu. Mnogo je pomogla din-i Islam. Dok je još bila u životu, 
Uzvišeni Allah mi je poručio da joj saopštim radosnu vijest da joj je 
pripremio kuću od dragulja u Džennetu." 

Poslanikove supruge su ga upitale za Alijino stanje. Na to je 
Resulullah Ummi Ejmen naredio da pozove hazreti Aliju. Kada je Alija 
stigao prisutne žene se raziđoše. Hazreti Alija je pogeo glavu, a Poslanik ga 
upita. ,,Da li želiš svoju suprugu o Alija?" Alija odgovori: ,,Da.' Resul naredi 

Esmi bint Umejs da pripremi Fatiminu kuću. Esma je tako i učinila i otišla u 
buduću kuću hazreti Fatime. Pripremila je nekoliko neophodnih stvari za 
kuću, koje je Poslanik pregledao prilikom odlaska na jaciju. 

Naredio je da se od dvije trećine novaca koje je donio hazreti Alija 
pripremi nešto hrane, ukrasa i mirisa, a od jedne trećine da se pripremi 
odjeća. Stvari koje je hazreti Fatima posjedovala bile su:tri mindera koje je 
pripremila Esma bint Umejs, jedan ćilim, jedan jastuk napunjen od žila 
hurme, dva ručna mlina, dvije posude za vodu, jedan zemljani bokal, jedna 
čaša od kože, jedan peškir, ovčije krzno, jedan stari istrošeni jemenski ćilim, 
ležaj prekriven palminim listom, dva odijela porijeklom iz Jemena i jedan 
jorgan od kadife. Poslije toga je Poslanik hazreti Aliji dao nešto para da kupi 
hurme i ulje. Hazreti Alija nastavlja pripovijedati: 

,Za pet dirhema sam kupio hurme a za četiri dirhema ulje koje sam 
donio Resulullahu. On je zatražio sofru od kože i svojom rukom je napravio 
neko jelo, pomiješavši brašno, hurme, ulje i jogurt. Naredio mi je da 
pozovem sve koje poznajem. Izašao sam iz kuće i naišao na veliki broj ljudi. 
Sve sam ih pozvao u kuću obavijestivši Poslanika da ih ima mnogo. Tada mi 
reče: 'Uvodi ih deset po deset, neka svi ručaju', pa sam tako i uradio. Tom 
prilikom je sadam stotina ljudi i žena ručalo kod nas i nahranilo se." 

Ummu Ejmen prenosi: ,, Nakon obroka u čast sklapanja braka, 
Resulullah je hazreti Aliji rekao: 'Moja kćerka Fatima je otišla u tvoju kuću 
kao žena, a ja ću doći poslije akšama da proučim dovu. Očekujte me.' Hazreti 
Alija ode kući i sjede u jedan ugao, a na suprotnoj strani je bila hazreti 
Fatima. Ubrzo dođe Poslanik, alejhisselam, i pokuca im na vrata. Kada sam 
otvorila vrata, Resulullah upita: 'Je li moj brat ovdje?' zbunila sam se, pa 
priupitah: 'A ko je vaš brat?' Ali ibn Ebi Talib', odgovori Poslanik. —"Pa 
jeste li onda udali svoju kćer za brata?' Resulullah odgovori: 'Jesam.' Na 
Poslanikovo pitanje da li je tu njegov brat, pomoslila sam da njihov brak nije 
valjan. Sa odgovorom: 'da', Poslanik je ukazao da se zabrana odnosi na djecu 
rođenu od iste majke. 

Potom me Poslanik, alejhisselam, upita: 'A da li je ovdje Esma bint 
Umejs.' Kada dobi potvrdan odgovor, reče: 'Znači došla je da učini uslugu 
mojoj kćerki.' Ja to potvrdih, on poželi da joj to bude hajr. 

Naredio je, zatim, da se u jednoj posudi donese vode kako bi oprao 
svoje mubarek ruke. U vodu stavi malo miska i pozva hazreti Fatimu. 
Nakvasi je sa malo vode po prsima, glavi i leđima i učini dovu: 'Allahumme 
inni e'izuha bike ve zurrijeteha mineš-šejtanir-radžim' - (Gospodaru, utičem 
Ti se u njeno ime i ime njenog potomstva od prokletog šejtana). Isto je 
ponovio i sa hazreti Alijom, proučivši: 'Allahumme barik fihima ve barik 
alejhima ve barik lehuma fi neslihima.—Nakon sure ihlas i muavizetejn, 
zamoli Gospodara riječima: 'Uđite među Allahove dobre robove Njegovim 
imenom i blagoslovom.' Potom prouči još jednu dovu, držeći se za kućna 
vrata, napusti ih. '$! 


161 Abdurrezzak, el-Musannef, V, 485. 


164 


Hazreti Alija prenosi: ,,Poslanik nas je posjetio četiri dana nakon 
vjenčanja. Posavjetovao nas je blagim riječima, punim mudrosti, i na kraju je 
od mene zatražio da mu donesem vodu. Kada sam to učinio, proučio je jedan 
ajet i rekao mi da to popijem, ali da nešto od vode i ostavim. Ostatakom vode 
mi je nakvasio glavu i prsa. Ponovo mi naredi da donesem vodu i učini isto sa 
Fatimom, a zatim meni reče da izađem napolje. 

Kada sam izašao, postavio joj je nekoliko pitanja u vezi mene. Ona 
mu reče: 'Dragi babo! Njegove su sve osobine Zaista prelijepe ali mi neke od 
žena Kurejšija govore da je on siromašan. Resulullah joj odgovori: "Draga 
kćeri! Tvoj babo i muž nisu siromašni. Meni su ponuđena sva blaga nebesa i 
zemlje a ja ih nisam prihvatio. Prihvatio sam ono sa čim je zadovoljan 
Uzvišeni Allah. O kćeri! Da znaš ono što ja znam, ovaj svijet bi ti po značaju 
bio na posljednjem mjestu. Tvoj muž, je radi Allaha, prvak među ashabima. 
On je 'Velikan islama', najučveniji od svih. Kćeri, Allah je od ehli bejta 
izabrao dvojicu ljudi. To su tvoj otac i tvoj muž. Zato ga nemoj iznevjeriti, 
niti mu se suprotstavljati.' 

Nakon toga me je Fahr-i kainat pozvao i rekao mi: 'O Alija! Budi 
pažljiv prema Fatimi. Ona je dio mene. Uveseljavaj je. Ako je rastužiš, Znaj 
da si i mene rastužio.' Oboje ih je stavio pod Allahovu zaštitu. Kada je htio 
izaći hazreti Fatima ga još nešto zamoli: 'Ja Resulallah! Ja ću paziti na 
unutrašnjost kuće, a Alija će na vanjštinu. Ako bi mi mogao naći neku 
pomoćnicu, da bude uz mene i pomaže mi oko nekih stvari, bila bih jako 
zadovoljna.' Resulullah joj odgovori: 'O Fatima! Hoćeš li pomoćnicu ili nešto 
bolje od nje?" 

Hazreti Fatima reče da želi bolje od toga. — 'Svakog dana prije nego 
zaspiš prouči 33 puta Subhanallah, 33 puta Elhamdulillah i 33 puta Allahu 
ekber. Potom prouči: 'La ilahe illallahu vahdehu la šerike leh, lehul mulku ve 
lehul hamdu ve huve ala kulli šej'in kadir. To zajedno čini stotinu riječi. Za 
njih ćeš na Sudnjem danu imati hiljadu sevapa, a na mizanu će sevapi biti 
izuzetno teški.' Nakon toga je otišao svojoj kući." 

Hazreti Alija i hazreti Fatima su se vjenčali pet mjeseci nakon hidžre 
a svečanost je obavljena poslije bitke na Bedru. ''? 


Ubistvo Ka'b bin Ešrefa 


Pobjedom muslimana u Bitci na Bedru, uvukao se strah u srca 
medinskih Židova i mnogobožaca. Neki Židovi su shvatili istinu: ,,Ovo je 
sigurno poslanik koji se spominje i u našim knjigama. Više mu se nije 
moguće suprotstavljati. On će sigurno uvijek izlaziti kao pobjednik." Drugi 
im se usprotiviše: ,, Muhammed je ratovao sa Kurejšijama koji se ne razumiju 
u ratovanje. Zbog toga je i pobijedio. Da se nama suprotstavio, pokazali 
bismo mu kako se ratuje i kako se izvojeva pobjeda." 

Jedan Židov po imenu Ka'b bin Ešref se, od bijesa zbog pobjede 
muslimana, preselio u Mekku. Ponovo je počeo sakupljati i ohrabrivati 

tamošnje mušrike da napadnu Medinu, recitujući poeme 1 koristeći razna 
druga sredstva za podsticaj. Dogovorio je sa njima da napadnu Resulullaha. 
Čak je organizirao i atentat na Poslanika, alejhisselam. Uzvišeni Allah je o 
ovome obavijestio Resulullaha: ,,Njih je Allah prokleo, a onome koga je 
Allah prokleo, nećeš naći nikoga ko bi mu pomogao. '$? 

Na to je Resulullah upitao ashabe ko je od njh voljan da izvrši 
ubistvo Ka'b bin Ešrefa, jer se on zainatio protiv Allaha i Njegovog 
Poslanika. Javi se Muhammed bin Mesleme: ,,Ja Resulallah! Želiš li da ja to 
učinim?" — ,,Želim', odgovori Poslanik. On je nekoliko dana vršio pripreme 
da izvrši zadatak. Posavjetovao se sa prijateljima: Ebu Nailom, Abbas bin 
Bišrom, Haris bin Evsom i Ebu Abs ibni Džebrom, i saglasili su se da to 
obave zajedno. Još su zamolili Resulullaha: ,,Možemo li, dok budemo s njim 
razgovarali, Ka'bu reći neke stvari o tebi koje će se njemu svidjeti?" Poslanik 
im to dozvoli. 

Nakon toga je Muhammed bin Mesleme, zajedno sa svojim 
drugovima, otišao do Ka'ba nin Ešrefa i rekao mu: ,,Muhammed je od nas 
tražio sadake i natovario je na nas velike poreze. Zato sam došao kod tebe da 
uzmem nešto novca u zajam." Ka'ba su obradovale ove riječi. Pomislio je da i 
Muhammed bin Mesleme misli isto kao i on, pa mu je to prokomentarisao 
riječima da će on njima učiniti još dosta zla. Muhammed bin Mesleme: 
,Jednom smo mu se zarekli na vjernost, pa šta je tu je. Vidjet ćemo dokle će 
to ići, nego možeš li ti nama dati u zajam nešto hurmi?" "Hoću", reče on, 
, uz uvjet da mi ostavite nešto kao osiguranje." Kada su ga upitali šta želi, 
reče da mu ostave svoje žene, što su oni odbili. Onda im Ka'b predloži da 
ostave sinove, no ni to nisu prihvatili. , Reći će da smo sinove ostavili kao 
garanciju za nekoliko deva natovarenih hurmama, a to bi bila ljaga koju 
nikada ne bismo mogli saprati kod ljudi." Ostavit ćemo ti svoja oružja i svoje 
štitove. Ka'b je to prihvatio i poručio im kada da dođu. '"' 

Muhammed bin Mesleme je jedne noći došao do Ka'ba. S njim je 
bio i Ebu Naile. Ka'b ih je pozvao da dođu na njegov dvorac a i sam je 
odlučio izaći pred njih. Ka'ba supruga upita kuda ide u to doba a on joj reče 
da dolaze Muhammed bin Mesleme i njegov brat Ebu Naile. Supruga mu 
reče: ,Ne sviđa mi se zvuk koji čujem. Kao da sa njega kapa krv. — ,,Ma ne. 
To su Muhammed i moj brat po mlijeku Ebu Naile. On je dobar mladić. Ne 
bi oklijevao ni da ga po noći neko pozove na dvoboj mačevima. On je takva 
osoba." Muhammed je prema jednoj predaji u dvorac ubacio dvojicu, a 
prema drugoj predaji trojicu ljudi. To su bili Ebu Abs bin Džebr, Haris bin 
Evs i Abbad bin Bišr.'"? Muhammed bin Mesleme reče prijateljima: ,, Kada 
Ka'b dođe, reći ću mu da želim da mu pomirišem glavu, a kada vidite da sam 
mu čvrsto zgrabio glavu, posijecite ga mačem." Ka'b dođe među njih lijepo 
obučen i namirisan. Ibn Mesleme povika: ,,Nikada do sada nisam osjetio 

ovako lijep miris", te priđe Ka'bu. — ,,Ka'b im se pohvali kako su kod njega 
žene najljepšeg mirisa." Mesleme mu zatraži dozvolu da mu pomiriše glavu a 
ovaj mu to dozvoli. Mesleme ga je pomirisao, te 1 prijateljima preporučio da 
učine isto. Potom ga zamoli da to učini još jednom. Ovoga puta ga uhvati za 
glavu i dade znak prijateljim da stupe u akciju. Kada je primio prvi udarac 
mačem, Ka'b je vrisnuo ali nije umro. Potom ga je Muhammed bin Mesleme 
svojim mačem lično usmrtio. Nakon toga napustiše to mjesto i zaputiše se ka 
Medini. Kada su saopštili Resulullahu radosnu vijest, on se zahvali Allahu i 
učini hair dovu Za njih. 

Ubistvo Ka'b bin Ešrefa je dodatno prestrašilo Židove. Nakon što je 
ubijen velikan kakav je bio Ka'b, i njihov svršetak je bio pitanje momenta. 
Sakupiše se ujutro i dođoše Poslaniku, alejhisselam. Požalili su mu se na ono 
što se zbilo, a Resulullah im odgovori: ,,On nas je stalno uznemiravao i 
recitovao pjesme protiv nas. Ko god od vas tako bude radio, neka zna da mu 
je kazna mač." Nakon ovog događaja Židovi su od straha potpisali još jedan 
ugovor sa Poslanikom, alejhisselam. '$" 


Židovi plemena Benu Kajnuka 


Jednom prilikom su Židovi iz plemena Kajnuka ismijavali neku 

muslimanku, a jedan od ashaba, koji je bio prisutan, isuka mač i ubi jednog 
od njih. Tada se i Židovi sakupiše i usmrtiše tog ashaba. O događaju je 
obaviješten Muhammed, alejhisselam, nakon čega on pozva Židove da se 
okupe na pijaci Kajnuka: ,,O skupino Židova! Bojte se Allahove kazne koja 
je spopala Kurejšije i budite muslimani. Dobro znate da sam ja Allahov 
poslanik. To je zapisano i u zavjetu Allaha, dželle šanuhu, datag vama, a i u 
vašim svetim knjigama. ..,, 
Uprkos ovoj milosti, Židovi koji su prekršili sklopljeni sporazum rekoše: ,,O 
Muhammede! Neka te ne zavede pobjeda koju si ostvario protiv naroda koji 
ne zna ratovati. Kunemo ti se da smo mi vitezovi. To možeš uvidjeti tek ako 
se sukobiš sa nama... Tako su otvoreno pogazili prethodni dogovor i izazvali 
muslimane... Ovim povodom Džibril, alejhisselam, je donio Objavu: ,, Čim 
primjetiš vjerolomstvo nekog plemena, i ti njemu isto tako otkaži ugovor. 
Allah uistinu ne voli vjerolomnike.''$7 

U drugom ajetu se kaže: ,, Reci onima koji neće da vjeruju: ,,Bićete 
pobijeđeni i u Džehennem sakupljeni, a on je grozno boravište. !% 

Habib-i ekrem odmah sakupi vojsku i krenu prema utvrđenju 
plemena Kajnuka. Bijelu zastavu je nosio hazreti Hamza a kao zamjenik je u 
Medini ostao Ebu Lubabe.'"? Ubrzo su opkolili utvrdu Kajnuka. Židovi koji 
su se prethodno prsili kao junaci, osim što nisu smjeli izaći iz utvrde, nisu 

smjeli ispaliti niti jednu strijelu na muslimane. Poslanik, alejhisselam, je 
preuzeo kontrolu nad svim ulazima i izlazima, tako da iz utvrde niko nije 
mogao izaći. Takvo stanje je potrajalo petnaest dana.!" Židove je obuzeo 
strah te su se na posljetku predali. Iako ih je mogao sve poubijati, Poslanik, 
koji je na ovaj svijet došao kao milost, dozvolio je svima da otputuju u Šam. 
Tako su oni napustili Medinu. ""' 

Resulullah se u Medini borio na tri strane: s jedne strane su bili 
Židovi, s druge strane mušrici, a s treće munafici, koji su izgledali poput 
muslimana, kao što je bio Abdullah bin Ubej. U isto vrijeme se trudio da 
pozove i plemena van Medine da prihvate Islam i tako se počaste Pravim 
putem. Pohodi na Sevik, Gatafan, Karde, Bahran su se desili poslije Bitke na 
Bedru. 

U međuvremenu su došle naredbe zekata, sadaka-i fitra, bajram- 
namaza i klanja kurbana. Resulullah je kćer Ummi Kulsum udao za hazreti 
Osmana. Sam je oženio Zejneb-bint Džahš i hazreti Omerovu kćerku Hafsu. 
Na svijet je došao sin hazreti Alije, hazreti Hasan. 

BITKA NA UHUDU 


Mušrici nisu uzeli nikakvu pouku iz Bitke na Bedru, niti su mogli da 
smire bol koja ih je tištila zbog tako teškog poraza. Mnogi kurejšijski prvaci 
su na Bedru izgubili najuže članove svojih porodica. Činjenica da je i 
trgovački put koji vodi za Šam, sada pod kontrolom muslimana, unosila im je 
dodatni nemir. 

Karavana koju je vodio Ebu Sufjan se vratila u Mekku sa 
stoprocentnom zaradom. S obzirom na to da je dobit pripadala mnogim 
poginulim mušricima na Bedru, odlučili su je čuvati u zgradi nazvanoj Daru- 
n-Nedve, gdje su se ubuduće sastajali i kovali planove kako zajednički 
nastupiti prema muslimanima. Mnogi mušrici poput Saffan bin Umejje, 
Ikrime bin Ebi Džehla i Abdullaha bin Rebie, koji su na Bedru izgubili 
očeve, muževe, braću 1 sinove, obratili su se Ebu Sufjanu: ,,Muslimani su 
poubijali naše najmilije. U crno su nas zavili. Vrijeme je da im se za to 
osvetimo. Trebali bismo od dobiti, ostvarene trgovačkom karavanom, 
pripremiti vojsku i napasti na Medinu, te tako osvetiti svoje najmilije." 

Ebu Džehl, Utbe i Šejbe su već ubijeni, a na čelo mušrika je stao 
Ebu Sufjan, koji u tom trenutku još nije bio primio Islam. U trgovačkoj 
razmjeni sa Šamom ostvarena je dobit od stotinu hiljada zlatnika. Polovina 
toga je bila protuvrijednost robe a polovina čista zarada. Osnovica je odmah 
podijeljena među vlasnicima imetka, a dobit je podijeljena na dva dijela. Od 
prvog dijela će se nabaviti oružje, a od drugog okupiti vojska. Dio su dobili i 
pjesnici i govornici. Oni su svojim pjesmama i govorima podstrekivali narod 
na rat, a u tome su im pomagale i žene sa defovima u rukama. Mučšrici, koji 
su imali konačan cilj da protjeraju muslimane iz Medine, ubiju Resulullaha i 
ugase svjetlo islama, obišli su i okolna plemena sakupljajući od njih određeni 
broj vojnika. 

Na posljetku je u Mekki prikupljena vojska koja je brojala 3.000 
ljudi. Od tog broja 700 je bilo oklopnika, 200 konjanika i 3000 deva. U 
povorci su učestvovali i mnogi pjevači i žene, a na čelu im je bio Ebu Sufjan. 
Njegova supruga Hinda je predvodila žene i izbezumljeno pozivala mušrike 
na hrabrost i osvetu. Ona je na Bedru izgubila oca i dva brata, tako da je 
imala posebnu želju za osvetom. Nikako to nije mogla zaboraviti, a onima 
koji su bili protiv odlaska žena u boj govorila je: ,,Sjetite se Bedra. Pobjegli 
ste sa njega, kako biste došli svojim ženama i djeci!... Ko ovaj put pokuša 
pobjeći, naići će na nas!" Svom snagom je tako pozivala Kurejšije da ovaj 
put hrabro istupe i izvojevaju pobjedu. 

Mušrik Džubejr bin Mut'a je imao roba po imenu Vabhši, koji je bio 
izuzetno sposoban u bacanju koplja. Nije znao promašiti. Hinda i Džubejr su 
osjećali posebnu mržnju i želju za osvetom prema Hamzi, koji im je ubio oca 
Utbu, odnosno amidžu Tuajma. Džubejr je, ukoliko ubije Hamzu, Vahšiju 

obećao slobodu. Hinda mu je uz to obećala i mnogo Zlata, pod uslovom da 
uspješno obavi postavljeni zadatak. "? 

Nakon opsežnih priprema, Kurejšije su za zastave zadužile Talhu 
bin Ebi Talhu, jednog pripadnika porodice Ehabiš te Uvejfovog sina Sufjana. 

Pripreme u Meki su se okončale. Hazreti Abbas je poslao u Medinu 
povjerljivog izaslanika koji je muslimane obavijestio da protivnička vojska 
broji 3000 mušrika, među njima sedam stotina oklopnih, 200 konjanika, kao i 
3000 deva i veliku količinu oružja. 

Na to je Resulullah zadužio nekoliko ashaba da detaljno ispitaju 
situaciju, a oni su se odmah krenuli na put u Mekku. Tokom putovanja su 
saznali da je mušrička vojska krenula, i počeli su ispitivati sve okolnosti 
vezane za vojsku. Obavili su to veoma brzo i hitno se vratili u Medinu. Ono 
što su vidjeli, poklapalo se sa pismom koje su dobili od hazreti Abbasa. 

Poslanik je odmah počeo sa pripremama. Postavio je stražu oko 
Medine kako im se ne bi desila neka nepredviđena situacija. Ashabi su se 
mobilizirali i izvršili pripreme za kratko vrijeme. Poselamili su se sa svojim 
ukućanima i okupili oko Resulullaha, alejhisselam. 

Bio je to petak. Poslanik, alejhisselam, je predvodio džumu-namaz, 
kada je na hutbi govorio o značaju širenja Allahove vjere i džihada - borbe za 
odbranu vjere. Obećao je onima koji na tom putu poginu, da će biti šehidi i 
da je njihovo konačno boravište Džennet. Također ih je obradovao viješću da 
će Allah onima koji se suprotstave neprijatelju, stalno biti na pomoći. 

Resul-i ekrem se posavjetovao sa ashabima oko mjesta održavanja 
bitke, te im prenio san koji je te noći usnio; ,,U snu sam se vidio u jednom 
čvrstom oklopu. Ugledao sam da se na vrhu moga mača (Zulfikara) otvorio 
rascjep, kada mi donesoše vola prerezanog vrata, i pored njega ovna." Ashabi 
ga zamoliše da im protumači taj san, pa Poslanik, alejhisselam, reče: ,,Čvrst 
oklop znači da treba da ostanemo u Medini. Rascjep na mome maču je znak 
da će me zadesiti neka nevolja. Vo prerezanog vrata je znak da će neki od 
mojih ashaba pasti kao šehidi. Ovan koji je donesen poslije toga je znak jedne 
vojne grupe, koju će, ako Bog da, Uzvišeni Allah usmrtiti." 

U drugom rivajetu se kaže: ,,U snu sam udario mačem od zemlju i 
vrh mu se slomio. To je znak da će na Uhudu neki od mojih ashaba postati 
šehidi. Kada sam ponovo udario mačem, vratio se u prethodno stanje a to je 
znak da će nam Allah podariti pobjedu, i da će se muslimani ujediniti." 

Poslanik se dogovarao sa svojim ashabima u vezi stvari na koje nije 
ukazivala objava, i dalje korake činio na osnovu dogovora s njima. Neki 
ashabi su predložili da mjesto dočeka neprijatelja bude unutar Medine, a taj 
prijedlog je imao simpatije i samog Resulullaha. Hazreti Ebu Bekr, Omer i 
Sa'd bin Mu'az su bili takvog mišljenja. 

No, mladići kojima nije bilo suđeno da učestvuju u Bitci na Bedru, 
slučajući o blagodatima koje su postigli mudžahidi, bili su jako tužni što i oni 
nisu bili u mogućnosti da se bore. Zbog toga su se htjeli obračunati sa 

neprijateljem, prsa u prsa, i tražili su da se bitka vodi izvan Medine. Među 
njima su bili hazreti Hamza, Nu'man bin Malik i Sa'd bin Ubade. Tada se 
obrati hazreti Hajseme: 

Ja Resulallah! Kurejšije su prikupile vojsku među raznim arapskim 
plemenima. Zajahali su svoje konje i deve, i došli u našu zemlju. Opkolit će 
nas u vlastitim kućama i utvrdama, a potom se vratiti. O nama će govoriti 
mnoge ružne stvari. To će ih ohrabriti, i organizirat će nove napade. Ako im 
se sada ne suprotstavimo, i druga arapska plemena će željeti da nas napadnu. 
Nadam se da će nam Allah podariti pobjedu nad mušricima. 

Druga opcija je postati šehid. Nisam počašćen tim na Bedru. Kada 
mi je sin odlučio ići na Bedr, bacili smo kocku koja odluči da to učini on. Bio 
je sretniji i poginuo je kao šehid. 

Ja Resulallah! Imam veliku želju da i ja postignem stepen šehida. 
Noćas sam u snu vidio sina u jako lijepom liku. Šetao se Džennetskim 
baščama i potocima, te mi reče: ,,I ti se priključi stanovnicima Dženneta. Ja 
sam dobio ono što mi je Allah obećao." 

Ja Resulallah! Tako mi Allaha, od jutra iščekujem da se pridružim 
sinu u Džennetu. I godine su mi počele pristizati. Nemam druge želje osim da 
odem svom Gospodaru. 

Tako ti tvoje veličine, Poslaniče, čini dovu Dragom Bogu da me 
učini šehidom.' Poslanik ga nije mogao odbiti, pa je učinio dovu za koju je 
zamoljen. 

Kada je Resulullah vidio da je većina za ovu opciju, odlučio je 
neprijatelja sačekati van Medine. Potom reče ashabima: "Ako budete uporni i 
strpljivi, i ovog puta će vas Allah nagraditi dobrim. Na nama je da uložimo 
trud!" 

Nakon što je predvodio ikindiju-namaz, vratio se svojoj kući. Za 
njim dođoše hazreti Ebu Bekr i Omer. Pomogli su mu da obavije saruk i 
obuče oklop. Resulullah je uzeo mač a na leđa stavio štit. 

U međuvremenu su se okupili ashabi, iščekujući Poslanika, 
alejhisselam. Oni koji su željeli ostati u Medini i braniti se, upozorili su druge 
ashabe: , Resulullah nije bio za opciju čekanja neprijatelja van Medine. 
Pristao je na to zbog vašeg nagovaranja. No, on prima zapovijedi od 
Uzvišenog Allaha. Prepustite njemu odluku i povinujte joj se." Ostali su se 
pokajali što su tražili drugačije pa rekoše: ,Ja Resulallah. Ti uradi, kako ti 
želiš. Ako želiš da ostanemo u Medini, mi ćemo to i učiniti. Mi se utječemo 
Svevišnjem Bogu od toga da ti se suprotstavimo." 

Resul-i ekrem: ,,Poslanik neće skinuti oklop koji je obukao bez 
borbe, sve dok Allah ne presudi između njega i njegovih neprijatelja. 
Preporučujem vam da mi se pokoravate i da budete strpljivi i uporni, onda 
Allahova pomoć sigurno neće izostati." 

Amr bin Džemuh je preklinjao svoja četiri sina da i njega povedu u 
boj, dok su ga sinovi odvraćali: "Dragi oče! Zbog oboljele noge, Allah, dželle 
šanuhu, ti je dao opravdanje da ne ideš u boj. Resulullah ti nije dozvolio da se 
boriš. Zbog toga ćemo umjesto tebe u boj ići mi." No, hazreti Amr je bio 

uporan: ,, Sram da vas je! Isto ste mi rekli i kod Bitke na Bedru i nisam 
postigao stepen šehida. Zar ćete mi isto učiniti i ovaj put?..." Potom ode do 
Resulullaha: ,,Poslaniče! Moja duša je u tvojim rukama. Moji sinovi navode 
razna opravdanja kako bi me spriječili da se borim. Tako mi Allaha, ja želim 
poći sa tobom i zaraditi Džennet. Smatraš li ti da nije prikladno da ja budem 
šehid i tako ovim svojim šepavim nogama obezbijedim da se šetaju po 
Džennetu. Fahr-i alem mu odgovori: "Smatram da je to uredu." Izuzetno 
obradovan, Amr krenu da se pripremi za bitku. '? 

U Medini je ostavljen Abdullah bin Ummi Mektum da predvodi 
namaz. '/? Sultan svih Vjerovjesnika je rasporedio tri bajraka. Jedan je ponio 
Habbab bin Munzir, drugi Usejd bin Hudajr a treći Mus'ab bin Umejr. Među 
vojskom koja je brojila 1000 ratnika bila su dvojica konjanika i stotinu 
vojnika s oklopom. ? 

Ispred Resulullaha su bili u oklopima Sa'd bin Ubade i Sa'd bin 
Mu'az, s lijeve strane su bili muhadžiri a s desne ensarije. U petak poslije 
ikindije-namaza krenuše prema Uhudu uzvikujući tekbire ,,Allahu ekber", 
kao da su pošli na Bajram. 

Na putu su susreli grupu židovskih vojnika kojih je bilo šest stotina. 
Oni su bili saveznici Abdullaha bin Ubej bin Selula i željeli su se priključiti 
muslimanskoj vojsci. Poslanik, alejhisselam, upita da li su prihvatili Islam. 
Odgovorili su mu da nisu. -"Onda im recite da se vrate. Mi ne prihvatamo 
pomoć kafira u borbi protiv mušrika." 

Nebijj-i muhterem, alejhisselam, je stigao do mjesta Šejhajn, koje se 
nalazi na putu između Medine i Uhuda. Tu je postavio šator kako bi zanoćio. 
Sunce još nije bilo zašlo. Neki od ashaba koji su se htjeli priključiti vojsci, i 
postati šehidi, još nisu bili punoljetni. Kada je poredao vojsku, Resulullah je 
među njima pronašao sedamnaestero djece. Jedan od njih je bio Rafi' bin 
Hadidž i propinjao se na prste kako bi izgledao visočiji. Primljen je u vojsku 
zbog zalaganja hazreti Zuhejra, jer ga je on preporučio kao preciznog 
strijelca. Semmure bin Džundub to vidje, pa reče: "Ja Resulallah! Ja mogu 
Rafi'a pobijediti u hrvanju i zbog toga i ja želim učestvovati u bici." 
Resulullah se nasmija i reče im da se pohrvu. Hazreti Semmure zaista 
pobijeti Rafi'a i bi mu dozvoljeno da se priključi vojsci. Ostala djeca su 
poslana u Medinu kako bi branili tamošnje stanovništvo. '"$ 

Akšamski i jacijski ezan prouči Bilal Habešija svojim lijepim 
glasom. Nakon što je predvodio namaz, Resulullah na čelo jedne grupe 
vojnika postavi Muhammeda bin Meslemu i naredi im da do jutra čuvaju 
stražu. Ostali ashabi su otišli da se odmaraju. Te noći je čast da stražari ispred 
šatora Resulullaha pripala Hazreti Zekvanu. U međuvremenu su mušrici 


13 fbn Hišam, es-Sire, II, 90; VAkidi, el-Megazt, I, 265. 

saznali da se muslimani odmaraju u mjestu Šejhajn, i poslali su jednu četu u 
izvidnicu na čelu sa Ikrimom. Ikrime, koji tada još nije bio prihvatio Islam, 
uspjede da uđe među muslimansku vojsku i dođe do mjesta Harre, ali se tada 
preplaši vidjevši muslimanske stražare, te se vrati zajedno sa svojom četom. 

Resulullah je ashabe probudio nakon zore. Stigoše do brda Uhud 
gdje su se dvije vojske mogle međusobno vidjeti. Bilal-i Habešija je tu 
proučio izvanredan sabahski ezan koji je opijao duše. Mudžahidi su pod 
vojnom spremom klanjali sabah-namaz i učinili dovu. Resulullah opasa još 
jedan štit, a na glavu stavi šljem. 

Tada vođa munafika Abdullah bin Ubej povika: ,,Pa zar smo mi 
došli ovdje da izginemo? Kako to nismo uspjeli shvatiti ranije?" 1 okrenu se 
nazad, put Medine, a za njim pođoše i tri stotine njegovih sljedbenika. Broj 
vjernika koji nisu žalili svoje živote na putu šehadeta je ostao sedam stotina. 
Svi su se zakleli Resulullahu da će ga štititi do zadnje kapi krvi. 

Resulullah, alejhisselam, poreda svoju vojsku. Postavio ju je tako da 
im je brdo Uhud došlo iza leđa a ispred njih je bila Medina. Za komadanta 
desnog krila je imenovao Ukašu bin Mihsana a lijevog Ebu Selema bin 
Abduleseda. Sa'd bin Ebi Vekas i Ebu Ubejde bin Džerrah su predvodili čete 
strijelaca koje su se nalazile sprijeda. Na čelu oklopnih vojnika je bio Zubejr 
bin Avvam, a na čelu vojnika bez štita bio je hazreti Hamza. Mikdad bin Amr 
je predvodio vojsku koja je bila smještena pozadi. 

S lijeve strane muslimanske vojske nalazilo se brdo Ajnejn, a na 
njemu jedan uzak klanac. Iznad klanca je Resulullah poslao 50 strijelaca pod 
zapovjedništvom Abdullaha bin Džubejra. Kada su strijelci zaposjeli svoja 
mjesta, Poslanik, alejhisselam, im se obratio sljedećim riječima: "Čuvajte 
naša leđa. Ostanite na svojim mjestima i ni slučajno se ne pomjerajte. Čak i 
ako vidite da smo porazili neprijatelja, nemojte se pomjerati sa svog mjesta 
dok vam neko ne dođe sa drugačijom naredbom. Ako vidite da je neprijatelj 
porazio nas, opet se ne pomjerajte i nemojte nam pomagati. Vaš zadatak je da 
gađate konjanike, čim krenu prema vama, jer konjanici ne mogu protiv 
strijelaca. Allahu, pozivam te za svjedoka da sam im ovu poruku prenio." 

Ovu naredbu je Resulullah ponovio još nekoliko puta: "Čak da 
vidite ptice kako raznose naše leševe, ne pomjerajte se sa svojih mjesta, dok 
vam ne dođe neko sa drugačijom naredbom. ''' Nemojte to raditi ni ako vidite 
da neprijatelje gazimo svojim nogama...!{ Potom se vrati na čelo vojske. '? 

U međuvremenu im se pridružio i hazreti Hanzala koji je tek bio 
oženjen. 

Na čelu mušričke vojske, koja je na Uhud stigla prije tri dana, bio je 
Ebu Sufjan. Postavili su se tako da je Medina bila iza njihovih leđa. 
Konjanicima na desnoj stani upravljao je Halid bin Velid, a na lijevoj strani 


77 Buhari, "Džihad", 164; "Megazi", 10, 20; Ebu Davad, "Džihad", 116; 
Ahmed b. Hanbel, el-Musned, IV, 293; ibn Hišam, es-Sire, II, 65; Vakidi, el- 
Megazt, I, 160, 220, 224; ibn Sa'd, et-Tabakat, I, II, 47; III, 476. 

Ikrime. Prenosi se podatak da je na čelu svih konjanika bio Saffan bin 
Umejje. Mušričku zastavu je nosio Talha bin Ebi Talha. 

Omjer snaga među dvjema vojskama je bio vidljivo nejednak. 
Mučšrička vojska je bila više od četiri puta brojnija od muslimanske i po broju 
vojnika, oružju, ali i po zalihama. 

Mušričkim redovima se nije moglo proći od graje i pjesme, a na sve 
strane su odzvanjali osvetnički pokliči. Vojnici su ohrabrivani vrištanjem 
žena i tutnjavom defova, te molitvama kumirima koje su obožavali. 

U isto vrijeme na strani mudžahida se mogla čuti samo dova: 
, Allahu ekber! Allahu ekber!'? Molili su Uzvišenog Allaha da im podari 
pobjedu i da očuva i raširi din-i Islam. I sam Resulullah je ohrabrivao ashabe 
za predstojeću borbu, obećavajući im nagrade za to: ,O moji ashabi! 
Malobrojnijoj vojsci je teže ratovati. Ako pokažete strpljenje i čvrstoću, 
Allah će vam podariti pobjedu, jer Allah je zajedno s onima koji Ga 
obožavaju. Zato tražite od svoga Gospodara nagradu koju vam je obećao..." 
U ajetima vezanim za Bitku na Uhudu se kaže: ,, I pokoravajte se Allahu i 
Poslaniku da bi vam bila milost ukazana, i nastojte da zaslužite oprost 
Gospodara svoga i Džennet, prostran kao nebesa i Zemlja, pripremljen za one 
koji se Allaha boje, za one koji, i kad su u obilju i kad su u oskudici, 
udjeljuju, koji srdžbu savlađuju i ljudima praštaju — a Allah voli one koji 
dobra djela čine." i ,Njih čeka nagrada — oprost od Gospodara njihova i 
Džennetske bašče kroz koje će rijeke teći, u kojima će vječno ostati, a divne 
li nagrade za one koji budu tako postupili !++!8" 

Plemeniti ashabi, čije su duše bile ispunjene imanom, nisu mogli 
smireno stajati od želje da se što prije bace na neprijatelja, i od želje za 
konačnim šehadetom. Kao i na Bedru, Hazreti Alija je na glavu stavio bijeli, 
Zubejr bin Avvam žuti a Ebu Dudžane crveni saruk. Hazreti Hamza je na 
odjeću ponovo prikačio nojevo pero. 

Dvije vojske su se približile jedna drugoj i uzbuđenje je bilo na 
vrhuncu. Za kratko vrijeme će se desiti boj između mudžahida-muslimana, 
koji ne prezaju boriti se ni sa najbližim srodnicima, kako bi širili Allahovu 
riječ, i mušrika, upornih u svom nevjerovanju. 

Kada su se jedni drugima primakli, koliko se može dobaciti 
strijelom, između mušričkih redova se pojavi vojnik na devi, u oklopu, 
tražeći sebi protivnika na muslimanskoj strani. Misleći da ga se svako 
pribojava, ponovi svoj zahtjev tri puta. Tada se među muslimanima pojavi 
junak koji je na glavi imao žut saruk, i koji je smjelo koračao na svojim 
nogama. Bio je to Poslanikov tetić Zubejr bin Avvam. S muslimanske strane 
su se začuli tekbiri i dove za Zubejrovu pobjedu. Čim se približio, Zubejr 
skoči na protivnikovu devu i započe strašna borba. Prenosi se da je tada 
Resulullah povikao: ,,Obori ga na tlo. Čim je to čuo, hazreti Zubejr je 
prizemljio svog protivnika. Potom skoči na njega, i posječe svojim mačem 


19 Ali imran 3/132-134. 

neprijateljevu glavu koja se odkotrlja od ostatka tijela. Resulullah odmah 
prouči hair-dovu za Zubejra. 

Potom na megdan iskoči vođa mušrika, Talha bin ebi Talha "Ima li 
ko od vas da mi se smije suproststaviti?'" Pred njega izađe Allahov lav, 
hazreti Alija. Jednim udarcem mača, posiječe Talhinu glavu do ispod brade. 
Kada to vidje Poslanik, od uzbuđenja povika: ,,Allahu ekber, Allahu ekber." 
Tekbirima se priključiše i ashabi, a nebo stade odjekivati njihovim 
poklicima. ?! 

Talhin brat, Osman bin Ebi Talha, vidjevši da je njihova zastava na 
zemlji, dotrča i podiže je, a potom zatraži junaka koji će se s njim obračunati. 
Pred njega izađe hazreti Hamza. Uz jedan povik: ,Ja, Allah", zadao je 
Osmanu tako snažan udarac, da mu je ruku otkinuo iz ramena. Nakon toga 
Osman pade i izdahnu. ?? 

Za njim pješice izađe Ebu Sa'd bin Ebi Talha, također mušrik. I 
njegovo kompletno tijelo je bilo prekriveno oklopom. Podiže zastavu kufra sa 
zemlje i stade prkositi: ,Ja sam Kusamov otac, pa ima li ko hrabar da stane 
preda me?" Resulullah, alejhisselam, ponovo posla hazreti Aliju koji i njega 
posiječe, te se vrati neđu mudžahidske redove. 

Mnogi su mušrici nakon toga izlazili i dizali zastavu, tražeći sebi 
protivnika među muslimanskom vojskom, ali su svaki put, Allahovom 
voljom, bili poraženi od strane junaka, ashaba. Kada su se izredali svi koji su 
imali hrabrosti, ponovo se začuo tekbir među mudžahidima, dok mušrička 
usta nož nije mogao otvoriti. Čak su ih i žene koje su vodili sa sobom 
ponižavale: ,,Sram vas bilo! Šta još čekate? Zašto ne napadate?" 

Obje vojske su bile na vrhuncu izdržljivosti i strpljenja da ne krenu 
jedna na drugu. Tada Poslanik, alejhisselam, podiže svoj mač na kome je bilo 
zapisano ,,U kukavičluku je slabost, a u napredovanju je ponos i deredža. 
Čovjek se ne može spasiti od sudbine kukavičlukom" i upita ashabe: ,,Ko želi 
preuzeti ovaj mač?" Mnogi ashabi tada pružiše svoje ruke, ali Poslanik, 
alejhisselam, ponovo postavi isto pitanje: ,,Ko će uzeti ovaj mač, ali da mu da 
njegovo pravo?" Među ashabima koji su žarko željeli preuzeti mač isticao se 
hazreti Zubejr bin Avvam. No, Poslanik ga ne dade ni njemu. Potom ga 
zatražiše i hazreti Ebu Bekr, Omer i Alija ali Resulullah ga ni njima ne dade. 

Tada ga Ebu Dudžane upita: ,Ja Resulallah! Koje je njegovo 
pravo?" — "Njegovo pravo je da udara na neprijatelja dok se ne iskrivi ili ne 
prepukne. Njegovo pravo je da s njim ne ubijaš muslimane, i da ne bježiš 
ispred kafira. S njim ti se dužnost boriti dok ti Allah ne podari pobjedu, ili 
dok ne postaneš šehid." Ebu Dudžane, nakon šo je saslušao Resulullahov 
govor, preuze na sebe obavezu da će ispunjavati njegovu dužnost, i 

Resulullah mu tada preda svoj mač.'"? Iako je bio izuzetno hrabar junak, na 
bojnom polju je hazreti Ebu Dudžane bio izuzetno mudar. Besprijekorno je 
slijedio hadis Poslanika: ,,Rat je prevara.!Š" Preuzeo je mač, i odvažnim i 
ponosnim koracima kročio na bojno polje. Na sebi je imao samo jednu 
košulju i crveni ogrtač na glavi. 

Ovakav hod Ebu Dudžane nije dočekan sa oduševljenjem među 
ashabima. Na to Resulullah reče: ,Ovo je hod koji na bilo kojem drugom 
mjestu osim u boju, prouzrokuje Allahov gnjev." Tako nam je prenio da je 
nadmen hod zabranjen, osim u slučaju hoda prema neprijatelju. 

Halid bin Velid nije mogao više čekati i sa vojskom pod njegovim 
zapovjedništvom krenu u napad. Tada je i Poslanik dao znak ashabima da 
krenu u napad jer su bili krajnje nestrpljivi. Odjednom su se stali prolamati 
tekbiri: ,, Allahu ekber." Naprijed je stajao hazreti Hamza sa dva mača u dvije 
ruke, koji je mahao mačevima i dočekivao sve neprijateljeske nasrtaje na 
njega, iako je bio na čelu vojnika koji nisu imali nikakvu zašitu. Postrojenja 
Halid bin Velida su izvršila žestok napad, ali su odmah bili prisiljeni povući 
se. Halid bin Velid napravi širok luk i dođe na brdašce Ajnejn, kako bi 
zaobišao muslimane, prišao im kroz uski prolaz, te ih napao s leđa. No, tamo 
su naišli na hazreti Abdullaha bin Džubejra i njegovih 50 junaka, koji su ih 
odbili svojim strijelama. 

Bitka se tada izuzetno zahuktala. Obje strane su se borile svim 
raspoloživim sredstvima. Hazreti Hamza je uzvikivao tekbire, te govorio ,Ja 
sam Allahov lav", sijekući neprijatelje koji su padali pred njega. Saffan bin 
Umejje se među borcima raspitivao gdje je hazreti Hamza, i tako obilazio dio 
po dio bojnog polja. Kada ugleda junaka koji se bori sa dva mača u dvije 
ruke, upita ko je to, a vojnici oko njega mu rekoše: ,,To je čovjek koga tražiš. 
To je Hamza." Safvan tada ushićeno reče: ,Ja do sada nisam vidio nikoga ko 
se protiv svoga naroda bori tako žustro i baz straha." 

U međuvremenu je hazreti Zubejr bio povrijeđen što Resulullah nije 
njemu dao svoj mač, i govorio je samome sebi: ,Ja sam tražio mač od 
Resulullaha, a on ga je dao Ebu Dudžani, iako sam ja sin njegove tetke 
Safijje i pripadam Kurejšu. Uz to sam ga zatražio prije njega. Odoh da vidim 
šta će to s njim učiniti Ebu Dudžane." Tada Ugleda Ebu Dudžanu kako 
uzvikuje tekbire i ubija sve mušrike pred sobom. Pred njega izađe jedan 
ogroman mušrik, čije je kompletno tijelo bilo prekriveno štitovima, tako da 
su mu se vidjele samo oči. Mušrik prvi napade Ebu Dudžanu, ali se 
neuspjede odbraniti svojim štitom. Tom prilikom se mač mušrika zaglavi u 
štitu Ebu Dudžane i nikako ga nije uspijevao izvaditi. Ebu Dudžane ga usmrti 
jednim potezom mača. 

Nakon toga on nastavi sjeći mušrike pred sobom, dok ne dođe do 
padina brda na kojima su bile mušričke žene, koje su bodrile svoje muževe 
pjesmom i defovima. No, iako je podigao mač da ubije Ebu Sufjanovu ženu 
Hindu, nije to učinio." Vidjevši to, Zubejr Bin Avvam reče sam sebi: ,, Tako 
mi Allaha, Poslanik najbolje zna kome treba dati mač. Nisam vidio nekog ko 
se bori bolje od njega." 

Svaki od ashaba: Mikdad bin Umejr, Zubejr bin Avvam, hazreti 
Alija, hazreti Omer, Talha bin Ubejdullah i Mus'ab bin Umejr, su bili poput 
nepremostivih kula. Ashabi koji bi povrh svega vidjeli Resulullaha kako se 
bori prsa u prsa protiv din-dušmana, nisu mogli stajati u mjestu. Okružili su 
Resulullaha, kako mu se ne bi nešto desilo i nanosili ogromne gubitke 
neprijateljskim oklopnicima. U tim trenucima je šehidom postao Abdullah 
bin Amr. On je bio prvi šehid na Uhudu. To je još više podstaklo ashabe da 
krenu naprijed i da nose sve pred sobom. 

Kako je borba odmicala, susreli su se dvojica junaka: hazreti 
Abdullah bin Džahš i najbolji strijelac Sa'd bin Ebi Vekas. Obojica su bili 
ranjeni na raznim dijelovima tijela. Sa'd bin Ebi Vekas prenosi: ,,Bio je jedan 
od trenutaka žestoke borbe na Uhudu. Najednom se predamnom našao 
Abdullah bin Džahš. Uhvatio me je za ruku i odvukao do jedne stijene. Reče 
mi da ja činim dovu, a da on izgovara 'amin', a potom da on učini dovu a da 
ja izgovaram isto. Pristadoh na to. Ja sam činio sljedeću dovu: ,,Allahu, 
pošalji mi jake i čvrste neprijatelje da se s njima žestoko borim. Da ih sve 
poubijam i da se vratim kao pobjedik." On na ovu moju dovu uzvrati svim 
srcem 'amin.' 

Potom on prouči dovu: ,,Allahu pošalji mi snažne neprijatelje da se s 
njima borim. Da činim pravi džihad. Da ih sve poubijam. A potom da me 
jedan od njih učini šehidom. Neka mi potom odsiječe usne, nos i uši da pred 
Tebe dođem sav okrvavljen. Kada me budeš pitao: ,,Šta ti je s nosem, ušima i 
usnama?", da kažem da sam njima počinio mnoge grijehe, i da me je stid 
takav se pojaviti pred Tobom. Da kažem da sam došao sav prašnjav iz boja u 
kom sam bio zajedno s Resulullahom." Srce mi nije dozvoljavalo da na 
ovakvu dovu kažem amin, ali sam zbog obećanja koje sam mu ranije dao, bio 
primoran da to učinim. 

Poslije smo se vratili i nastavili sa borbom. Obojica smo obarali 
neprijatelje pred sobom. On je napadao s nevjerovatnom hrabrošću čineći 
strašnu pometnju među neprijateljskim redovima. Uvjek je udarao iznova, 
žarko želeći postati šehid. Uz tekbire je podigao mač da udari još jednog 
neprijatelja, kada mu je Resulullah pružio jednu granu hurme, i rekao mu da 
nastavi sa bojem. Ova grana se mudžizom pretvorila u mač, 1 sjekla je sve 
neprijatelje ispred njega. Pred kraj bitke ga je strijelom pogodio mušrik po 
imenu Ebu 1 Hakem. Tada ga napadoše kafiri i odrezaše mu uši, nos i usne, 
nakon čega ga cijlog obli krv." 

Još jedan od boraca u redovima mudžahida, koji je pokazao veliku 
snagu i hrabrost u borbi s neprijateljem, bio je Kuzman, koji je govorio: 
,Bolje je i umrijeti, nego bježati." Nakon što je ubio osam nevjerničkih 
vojnika, na kraju je i sam ranjen pao na zemlju. Ashabi su bili začuđeni 
junaštvom koje je pokazivao pa su o tome obavijestili Resulullaha, a on im 
reče: ,,On je stanovnik Džehennema." Katade bin Nu'man je, ne znajući za 
ove Resulullahove riječi, prišao Kurmanu i rekao mu: ,,Neka ti je šehadet 
mubarek, o Kuzmane!"! On mu na to odgovori: ,Ja se nisam borio za vjeru, 
već da Kurejšije ne uđu u Medinu, pa mi ne unište stabla hurmi." Potom je 
strijelom sebi prerezao vene 1 tako počinio samoubistvo. Tada su svi shvatili 
zašto je Poslanik, alejhisselam, za njega rekao da je on stanovnik vatre. 

Još od početka borbe ashabi su, predvođeni Muhammedom, 
alejhisselam, učinili velike napore i pokazali ogromno junaštvo. Snažnim 
napadima su odbili mušričku vojsku. Mušrici koji su obožavali kipove od 
kamena i drveta po imenima: Lat, Uzza i Hubel, beskorisno su ih molili za 
pomoć, dok su im mudžahidi nanosili ogromne gubitke. Kada su počeli 
bježati, žene koje su ih bodrile su stale jecati i zapomagati da se okrenu i 
nastave borbu. 

Oni su iza sebe ostavljali sva blaga koja su ponijeli, trčeći prema 
Mekki, kako bi spasili živote. Ashabi su zahvaljivali Svevišnjem Stvoritelju 
na pobjedi koju im je obećao. Iako su brojčano bili izrazito nadmoćbni, 
mušrici su bili totalno rasprsnuti. Dok su bježali, gazeći jedni preko drugih, 
ashabi su išli za njima i ubijali koga bi sustigli. U ovoj potjeri je novopečeni 
mladoženja, Hanzala bin Abu Amir stigao vođu Kurejšija Ebu Sufjana, koji 
je bježao na konju. Udario je konja mačem po nogama i oborio ga. Tada Ebu 
Sufjan stade moliti: ,,O Kurejšije! Pomozite mi. Ja sam Ebu Sufjan, a 
Hanzala me želi ubiti." Mušrici koji su bili oko njega nisu se osvrtali na 
njegove pozive, tražeći spasa samima sebi. 

No, u tom se trenutku iza Hanzale nađe Šeddad bin Esved i pogodi 
ga svojim kopljem. Hazreti Hanzala uzviknu: ,,Allahu Ekber"', i pade na 
zemlju. Tako posta šehid, a mubarek duša mu odleti u Džennet. Resul-i 
ekrem, alejhisselam, je rekao: ,,Vidio sam kako meleki kupaju Hanzalu 
između nebesa i zemlje, kišnicom iz jedne posude od srebra." Ebu Usejdi 
prenosi sljedeće: ,,Nakon što sam čuo ove Resulullahove riječi, otišao sam do 
Hanzale i vidio kako kapa kišnica sa njegove glave. Vratio sam se i o tome 
obavijestio Poslanika, alejhisselam. Hanzalu su prozvali "Gasilu-1 melaike" 
(koga su okupali meleki).+'"" Strijelci koji su se nalazili na brdu Ajnejn, 
ugledaše mušrike kako bježe, pa su smatrali da je boj završen. Svi osim 
njihovog komadanta Abdullaha bin Džubejra i još dvanaest strijelaca, 
napustiše svoje položaje. 


186 {bn Hišam, es-Sfre, II, 74; VAkidi, el-Megazt, I, 273-274; Suhejjli, er- 

Junaštvo hazreti Alije 


Komandant konjanika Halid bin Velid, uvidjevši da se broj 
mudžahida koji su obezbjeđivali prolaz drastično smanjio, naredi vojnicima 
pod svojom komandom da odmah krenu. Četa u kojoj je bio i Ikrime bin Ebi 
Džehl ubrzo stiže do prolaza Ajnejn. Hazreti Abdullah bin Džubejr i nekoliko 
njemu odanih ashaba su se poredali u jedan red i hrabro stali ispred 
neprijatelja. Gađali su ih strijelama dok nisu i zadnju potrošili. Potom uzeše 
svoje mačeve i suočiše se s Kurejšijama prsa u prsa. Ni tu ne uzmakoše ni 
pedlja. Omjer vojnika koji su se tu sukobili je bio 25:1 u korist mušrika. 
Časni ashabi su se borili do zadnje kapi krvi kako bi ispunili obećanje dato 
Poslaniku, alejhisselam. Njihova mubarek tijela su padala na zemlju jedno za 
drugim. Tako su postigli šehadet i smiraj u džennetskim baščama. 

Mušrici su, iz bijesa, poderali odjeću hazreti Abdullaha i strijelama 
izrešetali kompletno njegovo tijelo. Čak su mu razrezali stomak i izvadili 
njegovu unutrašnjost. 

Kada su Halid bin Velid i Ikrime uspjeli učiniti šehidima ashabe koji 
su obezbjeđivali prolaz, odmah su se uputili prema ostatku muslimanske 
vojske napadajući ih s leđa. Ashabi su u toj situaciji ostali potpuno 
iznenađeni i nisu se uspjevali pregrupisati. Mnogi od njih su već bili odložili 
oružje, kada se najednom sve promijenilo. Kurejševićki mušrici, koji su 
bježali pred muslimanima, ugledaše Halid bin Velida kako napada 
muslimane straga, pa se povratiše i nastaviše borbu. Mudžahidi su se našli 
između dvije vatre. Neprijatelj je napadao i sprijeda i straga dovodeći 
muslimane u zaista tešku situaciju. Ashabi su izgubili pribranost i bili su 
prisiljeni da se razdvoje. ?$ 

Hazreti Alija prenosi sljedeće: "Ušao sam među jedu skupinu 
mušrika, gdje se nalazio i Ikrime bin Ebi Džehl. Opkolili su me, ali sam 
mnoge od njih uspio ubiti. Potom sam upao u drugu grupu pa sam i tu 
usmrtio veliki broj mušrika. Ništa mi se nije desilo jer nije bila sudbina da tu 
postanem šehid. Jedno vrijeme nisam mogao vidjeti Resulullaha pa sam sebi 
rekoh: ,,Tako mi Allaha, on nije od onih koji bi pobjegao i okrenuo nam leđa. 
Sigurno ga je Allah izdvojio od nas zbog naše neposlušnosti. Meni ne 
preostaje ništa drugo nego da se borim dok ne izdahnem. Napao sam na 
mušrike i razbio jednu grupu, te sam vidio da je Poslanik, alejhisselam, bio 
među njima. Shvatio sam da ga Uzvišeni Allah čuva posredstvom svojih 
meleka. Neprijateljski vojnici su bili doprli do Resulullaha. Situacija je bila 
izuzetno opasna, a Poslanik se borio poput cijele čete i neprijatelju nije 
dozvoljavao da se pomjeri s smjesta. U isto vrijeme je pokušavao ponovo 
okupiti ashabe, raspršene na više strana: ,,O, ti! Kreni prema meni! O ti i ti! 
Krenite prema meni. Ja sam Allahov Poslanik! Ko krene prema meni, 
konačno odredište će mu biti Džennet." Ashabi hazreti Ebu Bekr, 
Abdurrahaman bin Avf, Talha bin Ubejdullah, Ali ibn Ebi Talib, Zubejr bin 

Avvam, Ebu Dudžane, Ebu Ubejde bin Džerrah. Sa'd bin Muaz, Sa'd bin Ebi 
Vekas, Habbab bin Munzir, Usejd bin Hudajr, Sehl bin Hanif, Asim bin Sabi 
i Haris bin Simme su tada načinili živi štit oko Resulullaha u obliku prstena. 

Hazreti Abbas bin Ubade pozva sve svoje saborce: ,,O braćo! 
Nevolja na koju smo naišli je rezultat neposlušnosti prema Resulullahu. Ne 
rasipajte se već se okupite oko Poslanika, alejhisselam. Ako ne zaštitimo 
Resulullaha i nešto mu se desi, nećemo imati nikakvog opravdanja pred 
Uzvišenim Gospodarom." Hazreti Abbas je zajedno s Haridž bin Zejdom i 
Evs bin Erkamom krenuo na neprijatelje. Hrabro su se borili uz Resulullaha, 
kako bi ga zaštitili. Haridže bin Zejd je zadobio devetnaest rana na svome 
tijelu, a nisu bolje prošla ni ostala dvojica i na kraju svi postigoše željeni 
šehadet. 

U ovim kritičnim trenucima, broj ashaba koji se okupljao oko 
Resulullaha se malo po malo povećavao. Mušrici su bili opkolili Resulullaha 
i njegove najbliže ashabe koji su svoja tijela postavili kao štit ispred 
Resulullaha, i vremenom su sve više sužavali krug u kojem su se nalazili. 
Poslanik, alejhisselam, primjeti jednu grupu Kurejšija kako su se izdvojili 
ispred ostalih, pa upita svoje ashabe ko bi im htio izaći na mejdan. Javi se 
Vehab bin Kabus: ,Ja Resulallah! Žrtvovao bih za tebe sve što imam. Ja ću to 
učiniti! Ovaj hrabri Allahov vojnik se baci među grupu mušrika samo sa 
svojim mačem i Allahovim imenom na usnama, a Poslanik, alejhisselam, ga 
obradova da je stanovnik Dženneta. Dok je gledao kako se hrabro bori protiv 
mušrika, Resulullah za njega uputi dovu: ,Gospodaru, smiluj mu se! 

Kada Sa'd bin Ebi Vekas ugleda da su mušrici Vehaba zadržali u 
sredini, i da su ga strijelama učinili šehidom, on iskoči ispred njih i nastavi se 
boriti. Pokaza se kao vojnik bez premca. Mnogim kafirima je presudio na 
tom mjestu, a ostale je odbacio nazad. Potom se vrati do Resulullaha koji za 
Vehaba reče. "Ja sam zadovoljan hazreti Vehbom, pa neka i Allah bude 
njime zadovoljan." 

Mušrici uspiješe na jednom mjestu probiti štit i priđoše Poslaniku 
veoma blizu. Resulullah naredi hazreti Aliji da napadne na njih. On tom 
prilikom usmrti Abdullaha bin Abdullaha, a ostali pobjegoše. Kada mu se 
slomio mač, Poslanik mu dade svoj Zulfikar i uputi Aliju na drugu grupu 
mušrika: - ,Otkloni njihovo zlo od mene, o Alija! Allahov lav odmah krenu 
u napad. Usmrti Šejbu bin Malika a ostale ponovo odbaci. Poslaniku priđe 
Džibril-i emin: ,Ovo je djelo začuđujuće hrabrosti i odanosti." Poslanik, 
alejhisselam, tada reče: ,,On je dio mene, a ja dio njega." Džibril na to 
dodade: ,,A ja pripadam obojici." Tada se začu glas: ,Nema junaka poput 
Alije, niti mača poput Zulfikara." 

Mušrici shvatiše da se ne mogu približiti Resulullahu pa ga počeše 
gađati strijelama. Sve strijele su ga prelijetale ili su padale oko njega. Čim su 
ugledali strijele, ashabi su potpuno opkolili Resulullaha braneći ga od strijela 
vlastitim tijelima. Resulullah naredi da i ashabi odgovore strijelama, što oni i 
učiniše. Pored sebe postavi Sa'd bin Ebi Vekasa, izuzetno preciznog strijelca. 
Svaki put kada bi povlačio novu strijelu činio bi dovu: ,,Ja, Rabbi! Ovo je 

Tvoja strijela. Pogodi njom neprijatelja" A Resulullah bi činio dovu: 
Allahu! Primi Sa'dovu dovu. Upravi njegovu strijelu. Nastavi o Sa'de! Samo 
nastavi!" Poslanik je ponavljao ovu dovu pri izbačaju svake strijele. 

Resulullah mu je davao svoje strijele da i njih upotrijebi. Svaka 
strijela bi pogodila neprijatelja ili njegovu jahalicu. Mušričke strijele je 
zaustavljao Ebu Talha, što svojim štitom, što tijelom. Povremeno bi 
uzvikivao strašne poklike, zvukove koji su neprijatelja dovodili do ludila. 
Poslanik je rekao: ,,Među vojskom je Ebu Talhin glas bolji od glasa stotinu 
vojnika. Nije propuštao ni da izbaci strijele kada bi mu se ukazala prilika, 
uspješno gađajući svaku svoju metu. Poslanik je podizao glavu iz znatiželje 
gledajući gdje strijele završavaju, a Talha bi ga opominjao, bojeći se da ga ne 
pogodi strijela: ,,Poslaniče, ne podiži svoju mubarek glavu. Može te pogoditi 
strijela, a ovako sam ja ispred, tako da, dok mene ne pogodi, tebi se ništa ne 
može desiti. Sve dok sam ja Živ, ti si siguran! 

Žestoke borbe su se vodile na svim stranama Uhuda. Negdje su to 
bile borbe između vojnika na jahalicama a negdje mačevima na nogama, no 
boj vjere i kufra nije jenjavao. Ashab-i kirami se još uvijek nisu uspjeli 
oporaviti od svega što se dešavalo. Oko Resulullaha je bilo svega tridasetak 
ashaba, koji su bdjeli nad njim, stavljajući svoja tijela na megdan strijelama i 
ostalim opasnostima namijenjenim Resulullahu. Jedina želja im je bila u 
potpunosti ispuniti preuzete emanete i biti pokorni Resulullahu do kraja, 
sprječavajući svaku vrstu Zla. 

Prvak među junacima, hazreti Hamza, u svoj toj gužvi ostade 
podalje od poslanika Muhammeda, alejhisselam, boreći se protiv neprijatelja 
sa dva mača u rukama i uzvikujući ,,Allahu ekber." Bio je srtrah i trepet 
mušričkoj vojsci. Do tog trenutka je sam ubio trideset i jednog borca, a 
mnoge druge je osakatio. Kada je razbacao mušričku rulju ispred sebe, 
ugledao je Siba' bin Ummu Emmara kako ga izaziva: ,,Ima li junaka koji mi 
se smije suprostaviti?" Hazreti Hamza mu odgovori: ,,Dođi ovamo sine žene 
koja suneti. Ti se usuđuješ izazivati Allaha i Njegova Poslanika." Uhvatio ga 
je za noge i oborio na zemlju.'?? Zatim skoči i odvoji mu glavu od ostatka 
tijela. Tada ispred sebe ugleda Vahšija kako ga cilja kopljem. Odmah potrča 
prema njemu da se i s njim obračuna, ali se spotače na rupu nastalu 
prolaskom nabujale vode preko tog mjesta. Pade na stomak tako da mu dio 
leđa ostade nezaštićen. Vahši odmah iskoristi ukazanu priliku i baci svoje 
koplje koje probode Hamzina leđa i izađe na stomak. Povika ,,Allah!', i tu se 
sruši na zemlju. Postigao je stepen šehida kome se sve vrijeme nadao. Neka 
je Allah zadovoljan s njim. 

Tada neko iz redova neprijatelja povika: ,,O Kurejšije! Ne odustajete 
od boja protiv Muhammeda koji nije ispoštovao rodbinske veze i koji vas je 
podijelio. Ako se on spasi, neka ja propadnem..." Na taj način je podsicao 
mušrike da napadnu na poslanika svjetova Muhammeda, alejhisselam. Ovaj 

glas je pripadao Asimu bin Ebi Avfu. Hazreti Ebu Dudžane je čuo ovaj 
poziv, pa je probijajući se među mušricima uspio pronaći Asima i usmrtiti ga. 
Mušrik Ma'bed, koji se nalazio iza njegovih leđa, svom snagom zamahnu 
svojim mačem prema Ebu Dudžani. Allahovom odredbom, on se uspio sageti 
nevjerovatnom brzinom i izbjeći Ma'bedov mač. Potom ustade i zadade mu 
smrtonostan udarac koji ga dokrajči. 

Krajnji cilj mušrika Kurejšija bio je Poslanik, alejhisselam. Na svaki 
mogući način su pokušavali da mu priđu, ali nisu uspijevali proći pored 
ashaba koji su svojim tijelima branili Resulullaha, i koji su bili spremni na 
sve kako bi ga zaštitili. Ovih trideset junaka uglas rekoše Poslaniku: ,Ja 
Resulallah! Jedina stvar koja nam je bitna jeste da ti budeš bezbjedan. Naša 
lica i tijela su tvoj oklop i štit." Mušrici su napadali u četama. Fahr-i alem, 
alejhisselam, pokaza odanim ashabima oko sebe jednu grupu mušrika i upita 
ih: ,,Ko je spreman žrtvovati život na Allahovom putu?" Istog trena se ispred 
njega pojaviše peterica ashaba Medinelija. Počeše uzvikivati tekbire i 
navališe na neprijatelja. Četverica, od njih pet, na posljetku postadoše šehidi. 
Kada od četrnaest zadobijenih rana, na cijelom tijelu, na zemlju pade 1 peti 
među njima, Poslanik, alejhisselam, naredi da mu ga prinesu. Iz njegova 
tijela krv je tekla na sve strane. U tom trenutku Resulullah sjede i stavi 
njegovu glavu na svoje mubarek noge. Ashab koji je imao čast postati 
šehidom na taj način je hazreti Umare bin Jezid. 


Junaštvo Talhe bin Ubejdullaha 


Brojne grupe su napadale na Resulullaha, pa tako pozva ashabe da 
se suprotstave još jednoj od njih. Odazva mu se Talha bin Ubejdullah. Kada 
htjede iskočiti, Poslanik upita ima li još neko ko je ravan Talhi. Javi se još 
jedan ashab porijeklom iz Medine i Poslanik mu reče da on napadne, što ovaj 
odmah i učini. 

Poslanik još jednom upita ashabe za neku od mušričkih grupa. Tada 
se ponovo javi Talha, a Resulullah, kao i prošli put zatraži nekog drugog. Javi 
se jedan ensarija i Resulullah njemu dade znak da to učini. On u borbi 
postade šehid. Tako se ponavljalo dok svi ashabi oko Resulullaha ne 
postigoše šehadet. Niko nije ostao pored Resulullaha osim Talhe bin 
Ubejdullaha. Talha je bio veoma zabrinut za Resulullaha pa je stalno trčao 
oko njega i dočekivao neprijatelja. Slika neprekidne borbe Talhe bin 
Ubejdullaha oko zaštite Poslanika, alejhisselam, i njegovo postavljanje 
vlastitih prsa kao bedema strijelama, kopljima i mačevima, jedinstven je 
slučaj hrabrosti i odvažnosti. Hazreti Talha je oko Resulullaha oblijetao 
poput pčele, ne obazirući se na udarce koje je pritom primao. Konačna želja 
mu je bila da zaštiti najboljeg među ljudima i na kraju postane šehid. Nije 
ostao niti jedan dio njegovog tijela koji nije bio povrijeđen, niti se na 
njegovoj odjeći moglo zapaziti bilo šta drugo osim krvi. On je, uprkos tome, 
stizao na sve četiri strane. Tada Resul-i ekremu u pomoć pristigoše Ebu Bekr 
i Sa'd bin Ebi Vekkas. 

Hazreti Talha je već bio izgubio mnogo krvi. Nije više mogao 
izdržati pa je pao, ostavši bez svijesti. Kompletno tijelo mu je bilo prekriveno 
ranama zadobijenim od strijela, mačeva i kopalja. Imao je šezdeset velikih i 
bezbroj malih rana. Poslanik, alejhisselam, odmah naredi Ebu Bekru da 
pritekne u pomoć Talhi, a on mu posu vode po licu kako bi došao svijesti. 
Čim se osvijesti on povika: ,O Ebu Bekre! Šta radi Resulullah?" Time 
pokaza neviđenu odanost i čežnju za Resulom. Šta je mogao više uraditi kako 
bi to dokazao! Hazreti Ebu Bekr mu odgovori: ,,Resulullah je dobro. Upravo 
me je on poslao." Talha duboko odahnu; ,,Neka je hvala Uzvišenom Allahu. 
Kada je on dobro, sve nevolje su zanemarive.'" Tada im upomoć pristiže još 
nekoliko ashaba. 

Poslanik svjetova Muhammed, Mustafa, alejhisselam, priđe hazreti 
Talhi. Kada ugleda Resulullaha, ranjeni ashab zaplaka. On svojim mubarek 
rukama pređe preko Talhinog tijela i učini dovu Gospodaru: "Allahu! Podari 
mu ozdravljenje i snagu." Resulullahovom mudžizom - nadnaravnošću, Talha 
ustade potpuno zdrav i nastavi se boriti. Za Talhu Resulullah reče: "Na 
Uhudu mi niko nije bio bliži od Džibrila sa desne i Talhe bin Ubejdullaha s 
lijeve strane.?" Ako želite vidjeti kako izgleda Džennetlija na zemlji, 
pogledajte Talhu." 

Vojske su se nastavile sudarati svom silinom na svim frontovima. U 
Resulullahovoj, alejhisselam, blizini bijahu Ebu Dudžane, Mus'ab bin Umejr, 
koji je nosio zastavu, Talha bin Ubejdullah, zatim časna Nesiba, koja je 
pristigla iz zadnjih redova kako bi dala svoj doprinos u zaštiti Resulullaha, te 
još nekoliko ashaba. Zajedno sa Resulom su se borili protiv mušrika. 
Abdullah bin Hunejd, jedan od mušrika ogrezlih u zlu, koji je bio sav u 
oklopima, vikaše na sve strane: "Pokažite mi gdje je Muhammed. Ili ću ga 
ubiti, ili ću ja umrijeti pored njega." Kada ga ugleda, pojuri svojim konjem na 
njega, ali mu se ispriječi Ebu Dudžane: "Samo dođi! Ja štitim Muhammeda, 
alejhisselam, svojim tijelom, tako da moraš prvo mene ubiti da bi došao do 
njega." Udari Abdullahovog konja mačem po nogama tako da ga obori na 
zemlju. Tada ponovo zamahnu mačem, te dokrajči mušrika uz poruku: ,,Ovo 
ti je od Harišinog sina'',. Resulullah je vidjevši to rekao: ,, Allahu, ja sam 
zadovoljan Harišinim sinom (Ebu Dudžanom), pa budi i Ti!f 

Malik bin Zuhejr je slovio među mušricima kao precizan rukovalac 
strijelom. I on je tražio Resula na sve strane kako bi ga ubio. U jednom 
trenutku je uhvatio priliku, naciljao Resulullahovu glavu, te odapeo strijelu. 
Talha se tada ispriječi stavivši svoju ruku ispred Poslanikove, alejhisselam, 
glave. Strijela mu smrska ruku pokidavši sve nerve prstiju i kosti šake. 
Poslanik je to gledao, pa reče: ,,Da si prilikom pružanja ruke izgovorio 
,Bismillah', dok bi te ljudi gledali, meleki bi te digli na nebesa. +?! 

Među onima koji su se zakleli da će ubiti Resulullaha bili su i 
četverica mekanskih mušrika: Abdullah bin Kamia, Ubej bin Halef, Utbe bin 
Ebi Vekas i Abdullah bin Šihab-i Zuhri. Poslanik se, unatoč tome što je oko 
sebe imao nekoliko ashaba, borio kao da je bitka tek počela. Ispred njega je 
bio bajraktar hazreti Mus'ab bin Umefjr, koji je na sebi imao oklop, pa je 
podsjećao na Resulullaha. I on se hrabro borio, iako je u desnoj ruci nosio 
zastavu. U međuvremenu mu se približi Ibn-i Kamia, koji je bio na konju, i 
zatraži da mu pokažu Resulullaha. Govorio je i to da jedan od njih dvojice 
danas mora umrijeti. Potjerao je konja prema Resulullahu kada mu se 
pri čemu Ibn-i Kamia mačem odsiječe ruku Nesibi, a potom udari i hazreti 
Mus'aba. Otkinu i njemu desnu ruku u kojoj je držao zastavu islama, a on joj 
ne dopusti da padne i uhvati je lijevom, izgovarajući pri tom kur'anski ajet iz 
sure Ali Imran: ,Muhammed je Allahov poslanik a bilo je i prije njega 
poslanika...+'?2? Kada mu mačem odsiječe i drugu ruku, Mus'ab je ponovo 
uhvati nadlakticama i prisloni na grudi. Tada Ibn-i Kamia na njega baci 
koplje koje pogodi Mus'aba u grudi te i on, kao i njegovi drugovi, posta 
šehid, i zadobi vječni rahmet. 

Kada je Mus'ab pao, pojavio se melek u njegovom liku koji je 
preuzeo zastavu i nastavio je nositi. Poslanik povika: ,,Naprijed o Mus'abe, 
naprijed!" a melek mu odgovori: ,,Nisam je Mus'ab.'" Tada Resulullah shvati 
da je to melek i zastavu predade hazreti Aliji.'? 

Ibn-i Kamia je mislio da je umjesto hazreti Mus'aba bio resulullah, 
Muhammed, alejhisselam, pa se vrati među mušrike i poče glasno uzvikivati 
, Ubio sam Muhammeda!" Mušrici koji su to čuli dobili su još više elana za 
borbu, te još jače nasrnuše na muslimane. Ashabi nisu bili upoznati sa svim 
što se dešava, tako da su ostali kao skamenjeni. Muslimani su bili u nevjerici. 
Čak je i hazreti Omer pao na koljena ukočenih ruku, i nije znao šta da radi. 
Kada ih je u takvom stanju ugledao Enes bin Nadr, upitao ih je šta rade. 

Oni mu odgovoriše da je Resulullah postao šehid. Enes im na to 
reče: ,,Ako je Resulullah postao šehid, njegov je Gospodar sigurno vječan. 
Zar da poslije Resula mi nastavimo živjeti? Hajde, ustanite, da i mi poginemo 
za ono, za što je poginuo najbolji čovjek." Potom, uz tekbire, nasrnu na 
neprijatelje. Iako je usmrtio mnoge kafire, na kraju je postao šehid. Samo na 
licu je imao sedamdeset rana, i niko ga, osim sestre, nije mogao prepoznati. 

Mnogi ashab-i kiram su se raspršili, a neki od njih su dočekali i 
šehadet. Mušrici su to iskoristili i sakupili se oko Resulullaha. Nastojali su da 
ga ubiju mačem i kamenjem. Udarci mu nisu nanosili štetu jer je na sebi imao 
dva oklopa. Kamen koji je bacio Utbe bin Ebi Vekas pogodio je Poslanika u 
glavu i rasjekao mu donju usnu. Pri tom mu je slomljen i donji sjekutić. U 
tom trenutku dođe i Ibn-i Kamia i udari Resulullaha mačem po glavi. Od 
udarca raspuknu šljem koji je Resul nosio, a dvije male halke koje su bile 

prikačene za nju, zabiše se u njegovo mubarek lice. Još jednim udarcem Ibn-i 
Kamia povrijedi Resulullahovo rame, te ga obori u duboki jarak koji je 
iskopao Ibn-i Amir, kako bi muslimani upali u nj. Poslanik, alejhisselam, je 
za Ibn-i Kamiu učinio dovu: ,,Neka te Allah ponizi i uništi!" Ibn-i Kamiu 
ponovo obuze veselje, i otrča do Ebu Sufjana uzvikujući: ,,Ubio sam 
Muhammeda, konačno sam ga ubio!" Mušrici su postigli svoj cilj, i nisu se 
više bavili Resulullahom. Povukli su se iznad rupe u kojoj je bio Poslanik, 
alejhisselam, i nastavili da se bore s ashabima. 

Prilikom pada u jarak, sa Poslanikovih mubarek obraza je potekla 
krv. Kada je rukama dotaknuo svoje lice, uvidio je da su mu lice i brada 
nakvašeni krvlju. Prije nego što su kapi krvi pale na zemlju, uhvatio ih je 
Džibril: ,,O Allahov Miljeniče! Da je pala ijedna kap tvoje krvi na zemlju, 
radi Allaha, ne bi ponikla trava na zemlji do Sudnjega dana." Poslanik, 
alejhisselam, reče: ,,Ako kap moje krvi padne na zemlju, s neba će se spustiti 
kazna. Ja Rabbi! Oprosti mome narodu, jer oni ne znaju!" Tako je on činio 
dovu da Allah izvede na pravi put one koji su se usudili da ga pokušaju ubiti, 
koji su polomili njegove zube i raskrvarili lice. 

Resulullaha ugleda Ka'b bin Malik koji na sav glas stade vikati: ,,O 
muslimani! Neka vam je radosna vijest da se Resulullah nalazi ovdje. Ashabi 
su, čuvši to, živnuli i potrčali da ga vide. Hazreti Alija i Talha su odmah došli 
do jarka i izvadili Resulullaha. Hazreti Ebu Ubejde bin Džerrah je svojim 
zubima povadio halke koje su se zabile u Resulovo lice. Dok je to obavljao, 
polomio je oba svoja prednja sjekutića. Hazreti Malik bin Sinan je obrisao 
krv koja je tekla iz Resulovog lica. Na to Resulullah reče: ,Čija se krv 
pomiješa sa mojom, neće ga dotaći Džehennemska vatra." 

Mušrici počešesa novim napadima. Ashabi su od radosti što je 
Resulullah živ, odmah napravili prsten oko Poslanika i više nikome nisu 
dopuštali da mu priđe blizu. Mušrici shvatiše da više ne mogu nauditi 
Poslaniku ni na koji način, pa se krenuše povlačiti na obližnje brdo. Poslanik 
naredi Sa'd bin Ebi Vekasu da ih spriječi. ,Ja Resulallah!"', reče Sa'd, ,,Kod 
sebe imam samo jednu strijelu. Kako ću ih vratiti?" Kada mu Poslanik i drugi 
put isto naredi, Sa'd bin Ebi Vekas odape strijelu kojom ubi jednog mušrika. 
Ponovo vrati ruku na leđa u torbu za strijele, a unutra se nađe još jedna 
strijela. I nju izbaci, ali uvidje da se ista ponovo nalazi kod njega. Tako se 
desilo više puta. Poslanikovom, alejhisselam, mudžizom, ista strijela bi se 
našla u torbi svaki put, iznova. Kada shvatiše da je dovoljno Kurejšija već 
ubijeno, oni odustaše od penjanja na brdo te se vratiše na polje, nakon čega se 
povukoše. 

Ubej bin Halef se odvoji od mušričke grupe i potjera konja prema 
mjestu gdje je bio Resulullah, uzvikujući:,,Gdje je taj što tvrdi da je poslanik? 
Neka izađe preda me, ako smije." Ashabi krenuše da se obračunaju s njim ali 
ih Resulullah spriječi. Uze strijelu Harisa bin Simme 1 izađe naprijed. Ubejj 
još brže potjera konja, uzvikujući da je došao Poslanikov kraj, prizivajući i 

svoj kraj, ako u tome ne uspije. Iako je Ubejj bio u oklopima, Poslanik odape 
strijelu prema njemu pogodivši ga u vrat, jedino mjesto na tijelu koje je bilo 
nezaštićeno. Ubejj pade sa konja i otkotrlja se, pri čemu je polomio rebra. 
Mušrici ga digoše i ponesoše, a on izdahnu na putu uzvikujući: ,,Ubi me 
Muhammed...!Y" 

Resulullah se nastavi penjati zajedno sa svojim ashabima prema 
stijenama na Uhudu. Kada dođe do njih, htjede se popeti na njihov vrh, ali to 
ne uspjede učiniti od umora, zadobijenih rana i težine oklopa. Talha ga, 
potom, uze na leđa i iznese na stijene. Resulullah reče: ,,Kada je Talha 
pomogao Allahovom poslaniku, Džennetu je postala obaveza da ga primi." 
Tu je, zbog manjka snage, podne-namaz obavio sjedeći. 

Ashabi su se u podnožju brda nastavili neustrašivo boriti protiv 
dušmana. Riješili su da će život onih koji su napali na Resulullaha učiniti 
nesnošljivim. 

Hazreti Hatib bin Balta'a dođe do Resulullaha i reče mu: ,,Moj život 
pripada tebi, Allahov miljeniče, ko ti je to uradio?" — ,,Utbe bin Ebi Vekas 
me je pogodio kamenom, i od tog udarca mi je ispao zub." Hazreti Hatib ga 
ponovo upita: ,,A na koju je stranu otišao?" Resulullah mu pokaza pravac a 
on odmah zaputi tamo. Dugo je tražio Utbu dok ga konačno nije i pronašao. 
Oborio ga je s konja, i odrubio glavu jednim udarcem. Potom se vratio 
Poslaniku s radosnom viješću. Poslanik zamoli Uzvišenog Allaha da bude 
zadovoljan njime. 

Mušrici se nisu uspjeli suprotstaviti ujedinjenim, i imanom 
ispunjenim ashabima. Izgubili su sedamdeset svojih pripadnika, a potom su 
se zaputili nazad u Mekku. U međuvremenu je do Medine stigla lažna vijest 
da je Resulullah postao šehid. Odmah, po primitku vijesti, prema Uhudu su 
se uputile: hazreti Fatima, Aiša, Ummu Sulejm, Ummu Ejmen, Hamne bint 
Džahš i Kuajba. Kada je vidjela povrijeđnog oca, hazreti Fatima je zaplakala, 
a Resul je pokušavao da je utješi. Hazreti Alija na štitu donese vode kojom 
hazreti Fatima sapra krv s očevog lica. Krv je i dalje nastavila teći, sve dok 
hazreti Fatima nije zapalila komad tkanine, i na Poslanikovo, alejhisselam, 
lice stavila pepeo. Tada je krv stala. ? 

Potom se vratiše na bojno polje. Prvo pronađoše ranjenike, te im 
previše rane. Mušrici su neke šehide učinili neprepoznatljivim. Mnogima su 
odječene uši, nos i oči, a nekima su rasporeni i stomaci. Abdullah bin Džahš 
je bio jedan od njih. Resulullah je, kao i ashabi, bio užasnut tim prizorom. 
Neki od najodabranijih ashaba su postali šehidi, ostavivši svoju krv na 
Uhudu. No slika unakaženih ashaba je bilo nešto što se teško moglo 
prihvatiti. Poslanik, alejhisselam, na posljetku zaplaka, a i ostali ashabi teško 
podnesoše te trenutke. Resulullah pritom reče: ,Ja ću posvjedočiti na 
Sudnjem danu da su ovi ljudi dali živote u ime Allaha, i da su šehidi. 
Pokopajte ih okrvavljene. Tako mi Allaha, na Sudnjem danu će se pojaviti s 

ranama koje će krvariti. Iako će boja krvi biti ista, miris će im biti poput 
mirisa miska." 

Resulullah uvidje da nema Hamze pa upita za njega. Hazreti Alija ga 
potraži i pronađe. Kada je Muhammed, alejhisselam, došao do mjesta 
njegovog počinka, nije mogao vjerovati svojim očima; odsječene su mu uši, 
nos i ostali udovi, a lice mu je bilo neprepoznatljivo. Rasporen mu je stomak 
i izvađena jetra. Resulullah se tada, lijući suze, obrati hazreti Hamzi: ,,O 
Hamza! Niko nikada nije propatio koliko si ti, niti će to učiniti u budućnosti. 
O Poslanikov amidža! O Allahov i Poslanikov lave! O dobri Hamza! O 
Poslanikov zaštitniče Hamza! Neka ti se Uzvišeni Allah smiluje!" 

Sa suprotne strane ashabi ugledaše kako ide žena, sva usplahirena i 
zabrinuta. To je bila časna tetka našeg voljenog Poslanika, hazreti Safijja. 
Kao i druge žene, i ona je čim je čula da je Resulullah postao šehid, potrčala 
prema Uhudu da se lično uvjeri u to. Kada je Resul, alejhisselam, ugleda, 
naredi njenom sinu Zubejru bin Avvamu da je vrati, zabrinut kako će 
prihvatiti smrt i stanje u kome je bio njezin brat. Hazreti Zubejr otrča do 
majke a ona mu, sva zadihana, postavi pitanje: ,,Sine! Šta se desilo sa 
Resulullahom?... ,, Priđe i hazreti Alija, te joj rekoše da je Poslanik, hvala 
Bogu, dobro. Ona odahnu, ali od njih ipak zatraži da joj ga pokažu. Hazreti 
Alija joj pokaza gdje se nalazi, a Safijja od radosti zahvali Allahu što je Živ i 
zdrav. Potom upita za svoga brata Hamzu i krenu da ga traži. Tada je zaustavi 
Zubejr i reče : ,Resul je naredio da se vratimo." — ,,Ako to čini da bi mi 
sakrio brata, ja već znam da je on sav isječen i unakažen. Sve to mu se 
izdešavalo na Allahovom putu, a mi smo za taj put spremni žrtvovati i mnogo 
više. Nagradu za to očekujemo od našeg Gospodara. Ako Bog da, strpit ćemo 
se, pa će sve biti kako treba." Zubejr prenese njene riječi Poslaniku, a on joj 
dozvoli da ga vidi. 

Hazreti Safijja priđe tijelu hazreti Hamze i tiho poče plakati. Na put 
je sa sobom ponijela dva pokrivača. Skide ih i reče da ih je donijela bratu 
Hamzi pa ga ogrnu njima. Sejjidu-š-šuheda, odnosno najboljeg među 
šehidima, hazreti Hamzu, su pokopali ogrnutog jednim od tih pokrivača. ?" 

Habibullah dođe iznad glave bajraktara Mus'aba bin Umejra. Ruke 
su mu bile otkinute a imao je i mnogo rana po tijelu. Oko njega je bila lokva 
krvi. Resulovoj tuzi nije bilo kraja, pa je, obraćajući se šehidima, proučio 23. 
ajet sure Ahzab: "Ima vjernika koji ispunjavaju zavjet dat Allahu, ima ih koji 
su poginuli, i ima ih koji to očekuju - nisu ništa izmijenili (svoje obećanje). 
Potom Resulullah reče: "I Allahov poslanik je svjedok da ćete vi na Sudnjem 
danu pred Allaha biti dovedeni kao šehidi." 

Potom se okrenu onima koji su se nalazili oko njega: "Obilazite ih. 
Donosite im selam. Kunem se Allahom da, ko im donese selam na ovome 
svijetu, ovi šehidi će im odgovoriti na selam na ahiretu." 

Ashabi nisu uspjeli pronaći ćefin Mus'abu bin Umejru, a njegov lični 
ogrtač je bio suviše kratak. Ako bi mu pokrili glavu, noge bi ostajale 

nepokrivene i obratno; ako bi mu pokrili noge, ne bi mu mogli pokriti glavu. 
Habibullah, alejhisselam, reče: ,Glavu mu pokrijte pokrivačem a noge 
listovima Izhira!'{ '""7 Ovaj ugledni ashab, koji je život proveo u pokornosti 
Allahu i Njegovom Resulu, otišao je sa ovoga svijeta u kratkom ćefinu. ?" 

I drugim šehidima je klanjana dženaza, i pokopani su okrvavljeni, po 
dvojica ili po trojica u jedan kabur. Na Uhudu je poginulo sedamdeset šehida. 
Broj poginulih ensarija je iznosio 64, a muhadžira 6. 

Mnogi ashabi su izgubili svoje rođake u ovome boju, koji su pali kao 
šehidi. Zbog toga su bili potišteni, a Resulullah je, da bi ih utješio, rekao: 
Allah mi je svjedok da sam i ja, poput mojih ashaba, želio postati šehid na 
Uhudu, i zanoćiti u podnožju tog brda. Kada su vaša braća postali šehidi, 
Allah je njihove duše smjestio u zelene ptice. One odlijeću do Džennetskih 
vrela i piju sa njih. Koriste se njegovim voćem i razgledaju po Džennetu. 
Lete po njegovim cvjetnjacima, a uvečer ulaze u zlatne kandilje koji su 
zakačeni za Arš-i 'ala. Kada vide sve te džennetske ljepote, oni će reći: 'Kamo 
sreće da naša braća znaju kakve sve ljepote Džennet u sebi sadrži, pa da ne 
oklijevaju u džihadu, i da ne okreću lica od neprijatelja zbog kukavičluka.'" 
Uzvišeni Allah će reći: ,Ja ću ih obavijestiti o vašem stanju!" Spustio je i 
kur'anski ajet u kome se kaže: "Nikako ne smatraj mrtvima one koji su na 
Allahovu putu izginuli! Ne, oni su živi i u obilju su kod Gospodara svoga, 
radosni zbog onoga što im je Allah od dobrote Svoje dao i veseli zbog onih 
koji im se još nisu pridružili, za koje nikakva straha neće biti i koji ni za čim 
neće tugovati. +? 

Ukazat će im se Uzvišeni Allah i reći će im: "O robovi Moji! Tražite 
od Mene šta god vam duša poželi! Oni će odgovoriti: "Gospodaru! Nema 
većih nimeta i blagodati od onih koje si nam već podario. Mi u Džennetu 
imamo svakojake hrane. Kada bismo nešto tražili, to bi bio povratak na 
zemlju da možemo ponovo poginuti na Tvome putu." 

Pošto su postavljeni zadatak uspješno obavili, sabrali su se na jedno 
mjesto. Na Uhudu, njihovom mejdanu odanosti na Allahovom putu, odigrala 
se jedna od najznačajnijih bitki u historiji čovječanstva. Ashabi su pokazali 
junaštvo kakvo do tada još nije bilo viđeno, a kafirima je održana još jedna 
lekcija. 

Muhammed, alejhisselam, se zaputio ka Medini, zajedno sa časnim 
ashabima. Zastao je na mjestu Harre, sakupio ashabe i Uzvišenom Gospodaru 
uputio sljedeću dovu: "Allahu, Tebi pripada najveća čast i zahvala. Nema 
toga ko može uputiti onoga koga si Ti u zabludi ostavio, niti ima onoga ko 
može u zabludu odvesti onoga koga si Ti uputio... Gospodaru, učini nam 
iman dragim. Naša srca ukrasi imanom. Udalji nas od kufra, umišljenosti i 
ljenosti! Učini nas od onih koji razlikuju dobra od loših djela za naš dunjaluk 
i ahiret. Gospodaru, poživi nas kao muslimane 1 učini da umremo samo kao 

muslimani. Učini nas od onih koji su dobri, jer oni neće izgubiti svoje 
dostojanstvo i čast, niti će odustati od svoje vjere. Gospodaru, kazni one koji 
u laž utjeruju Tvoga poslanika, koji odvraćaju od Tvoga puta i koji se bore 
protiv Tvoga poslanika. Kazni ih onako kako si obećao, ja Rabbi! Amin!" 
Ashabi su na Poslanikove riječi uzvraćali riječima amin. 

Resulullah se sa ashabima približio Medini, a žene i djeca su sa 
neizvjesnošću i tugom među vojnicima pokušavali pronaći Resulullaha. Kada 
su vidjeli njegovo mubarek lice, što osvjetljava Zemlju, zahvalili su 
Uzvišenom Gospodaru što je živ i zdrav. Potom su među vojnicima 
pogledom tražili očeve, muževe, sinove, amidže i daidže. Kada ih ne bi 
pronašli, puštali bi za njima svoje mubarek suze. I Resulullah je, dirnut 
tugom ashaba, kvasio svoje mubarek lice, suzama bola i žalosti. 

Poslaniku, alejhisselam, priđe Sa'd bin Muazova majka Kebša, čiji je 
sin Amr na Uhudu postao šehid. Kada mu je prišla, reče: "Halal bilo sve na 
tvome putu, Poslaniče. Hvala Allahu kada sam tebe vidjela živog i zdravog. 
Kada si ti dobro, sve su moje brige i tegobe sitnica." Nije upitala za svoga 
voljenog sina. Poslanik joj je izrazio saučešće 1 rekao: ,O majko Sa'dova! 
Neka je radosna vijest i tebi a i ostalim njegovim ukućanima, da su svi 
poginuli zajedno u Džennetu, u jednom društvu. Oni će zagovarati Za svoje 
ukućane.'" Kebše reče: ,,Mi smo zadovoljni svakom Allahovom odredbom, 
Božiji Poslaniče." Ko bi plakao za njima nakon ovih radosnih vijesti. Molimo 
te da učiniš dovu za one koji su ostali. Resulullah tako i uradi pa zamoli 
Allaha: ,Gospodaru! Odstrani tugu iz njihovih srca, a one koji su ostali iza 
njih učini najboljim ljudima! 

Poslanik, alejhisselam, zatim reče: ,,Vratili smo se iz malog džihada 
a ulazimo u veliki džihad!'', misleći na borbu sa svojim strastima. Potom 
preporuči da se svi odmore i pomognu ranjenicima da im zacijele rane. Pošto 
je i sam bio povrijeđen, otišao je svojoj kući. 


Put za Hamrau-l Esed 


Povratkom muslimana u Medinu na čelu sa Resulullahom, postojala 
je stalna opasnost od ponovnog organiziranja mušrika i napada na Medinu, 
stoga je Resulullah iz predostrožnosti poduzeo mjere opreza. Odmah 
sljedećeg dana je, iako su mnogi bili ranjeni, naredio Bilalu Habešiji da prate 
nevjernike, kako oni ne bi stekli dojam da su muslimani oslabljeni i iscrpljeni 
nakon bitke. Bilal je prenio Resulullahovu naredbu da se neprijatelj prati i da 
to izvrše samo učesnici Uhuda. Čak su dvojica braće, Abdullah i Rafi', iako 
su bili teško ranjeni, krenuli da se pridruže ashabima govoreći: "Zar da 
propustimo priliku da se sa Božijim poslanikom borimo protiv nevjernika?" 

Poslanik, alejhisselam, je zajedno sa ashabima počeo pratiti mušrike. 
U mjestu Revha su saznali da su se mušrici sastali i dogovorili novi napad na 
Medinu. Tako je izašlo na vidjelo da je i ova mjera opreza Resulullaha 
zapravo njegova mudžiza. 


189 


No, kada su saznali da Resulullah ide za njima, odustali su od svoje 
namjere i vratili se u Mekku." 

Poslanik, alejhisselam, ih je pratio do mjesta Hamrau-l Esed i u putu 
su zarobili dvojicu mušrika. Tu su se zadržali tri dana a potom vratili u 
Medinu. 

Uzvišeni Allah je ashabe koji su učestvovali u ovom pohodu 
spomenuo u Kur'an-i Kerimu: "One koji su se Allahu i Poslaniku i nakon 
zadobijenih rana odazvali, one među njima koji su dobro činili i bogobojazni 
bili — čeka velika nagrada. 2"! 

Ibni Kamia je bio jedan od mušrika koji su se zavjetovali da će ubiti 
Resulullaha. Nakon povratka sa Uhuda, odluči da ode čuvati ovce u planinu. 
Tom prilikom, jedan ovan se snažno zaleti prema njemu i udari ga rogovima. 
Tako je nastavio sve dok ga nije usmrtio. 

Abdullaha Šihabi Zuhrijju je na putu za Mekku ugrizla zmija i tako 
ga usmrtila. Svi koji su digli ruku na Resulullaha su u roku od godine dana 
platili za svoja nedjela i pomrli. 


Slučaj Redži' 


Hazreti Asim bin Sabit je na Uhudu svojim preciznim pogotcima 
strijelom usmrtio dvojicu mušrika, Musafi bin Talhu i Harisa. Njihova majka, 
Sulafe binti Sa'd, koja je bila poznata po svojoj netrpeljivosti prema drugima, 
obećala je nagradu od stotinu deva onome ko joj donese Asimovu glavu. 
Zaklela se da će iz njegove lobanje piti vino. Povrh toga, Abdullah bin Unejs 
je tokom jedne akcije, koju je naredio sam Resulullah, usmrtio pripadnika 
plemena Lihjan, Halida bin Sufjana, tako da je ovo pleme sklopilo ugovor sa 
plemenima Adel i Kare. 

Ova dva plemena su van Medine sklopila savez i poslala izaslanika 
koga su savjetovali na sljedeći način: , Reći ćeš da si musliman i da želimo 
dati zekat, te da želimo da nam se pošalje neko ko će nas podučiti Islamu. 
Neke od izaslanika ćemo ubiti i tako izvršiti osvetu, a ostale ćemo prodati 
Mekkelijama." 

U mjesecu saferu, četvrte godine po hidžri, Poslaniku je došlo šest ili 
sedam izaslanika sa željom da prihvate Islam, i zahtjevom da im se pošalje 
neko ko će ih podučavati vjeri. Poslanik je prethodno pripremio deset ashaba 
koji će ići u izvidnicu i provjeriti da li se Mekkelije pripremaju za novi pohod 
na muslimane. Kada su isti zahtjevi došli i iz plemena Adel i Kare, 
Resulullah je poslao tih deset ashaba s njima, davši im u zadatak da iskoriste 
tu priliku 1 provjere stanje u Mekki. Među ashabima koji su krenuli nalazili 
su se Mersed bin Ebi Mersed, Halid bin Ebi Bukejr, Asim bin Sabit, Hubejb 
bin Adijj, Zejd bin Desinne, Abdullah bin Tarik, Mu'attib (Mugir) bin Ubejd i 
još trojica ashaba, čija imena nisu poznata. 


200 Vakidi, el-Megazt, I, 4; ibn Sa'd, er-Tabakat, II, 48. 
201 Ali imran 3/172. 

Ova grupa ashaba se danju skrivala a noću putovala, dok pred zoru 
jednoga dana nisu stigli na izvor Redži'. Tu su prikupili snagu od 
iscrpljujućeg puta i krijepili se posebnom vrstom hurme Adžve. Nakon toga 
su se sakrili iza obližnjeg brda. Uskoro je jedna čobanica iz plemena Huzejl 
došla na izvor Redži', i po košpicama hurmi shvatila da je tu boravio neko iz 
Medine. Odmah je o tome obavijestila svoje pleme. U isto vrijeme je jedan 
od pripadnika grupe iz plemena Adel pronašao opravdanje da se nakratko 
odvoji od njih, i odmah obavijestio pleme Lihja. 

Čim su pripadnici plemena Lihje primili ovu vijest, digli su se na 
noge. Poslali su na ovu grupicu muslimana dvije stotine vojnika, od kojih 
stotinu strijelaca. Opkolili su Asim bin Sabita i njegove drugove na brdu gdje 
su boravili. Ashabi su tada shvatili da su prevareni te su isukali mačeve 
odlučivši da se bore protiv neprijatelja. Mušrici tada pokušaše da ih prevare 
riječima: ,,Ako siđete kunemo se da vas nećemo ubiti. Samo želimo da za vas 
dobijemo nadoknadu u Mekki. Asim bin Sabit, Mersed bin Ebi Mersed i 
Halid bin Ebi Bukejr su to glatko odbili riječima: ,,Mi ne vjerujemo 
obećanjima mušrika." Asim bin Sabit tada reče: , Tako mi Allaha, nikada 
neću prihvatiti zaštitu mušrika i predati im se u ruke." Potom učini dovu: 
, Allahu! Obavijesti Poslanika o našem stanju!" Njegova dova bi primljena pa 
Resulullah sazna šta se s njima zbilo. 

Hazreti Asim se potom ponovo okrenu mušricima: ,,Mi se ne 
plašimo smrti. Mi smo u našoj vjeri basireti (kada umremo bit ćemo šehidi i 
otići ćemo u Džennet). Vođa mušrika ga još jednom pozva da se preda uz 
savjet da bez potrebe ne troši živote ashaba. Hazreti Asim je na to odgovorio 
tako što je na njih bacio strijelu. U torbi je imao sedam strijela i svakom od 
njih je usmrtio jednog mušrika. Potom je uzeo koplje i njime dokrajčio još 
nekoliko njih ali mu se i koplje prelomilo. Nakon toga je izvadio mač i 
odlomio njegovu dršku. (To je bio znak da će se boriti dok ne umre i da se 
neće nikada predati). Potom učini dovu: ,Gospodaru! Ja sam do danas čuvao 
tvoju vjeru. Molim te da Ti sačuvaš moje tijelo na kraju ovoga dana.'" Uz 
tekbire su hazreti Asim i ostali ashabi obarali jednog po jednog neprijatelja 
pred sobom. Na kraju je hazreti Asim od zadobijenih rana pao, no ni tada mu 
se od straha nisu smjeli približiti, već su ga izrešetali strijelama i učinili 
šehidom. Tog dana je ubijeno sedam ashaba a trojica su zarobljeni. 

Mušrici su odmah htjeli odrubiti Asimovu glavu kako bi je prodali 
Sulafi, ali je Uzvišeni Allah primio Asimovu dovu i poslao roj pčela na 
njegovo tijelo koje mušricima nisu dozvoljavale da mu se primaknu. Na kraju 
su odustali, govoreći da će se pčele razići do večeri te da će se vratiti po 
njegovu glavu. 

Uvečer je Allah spustio tako jake padavine, da je poplava odnijela 
Asimovo tijelo u nepoznatom pravcu. Tako mušrici nisu uspjeli rastaviti niti 
jedan dio Asimovom mubarek tijela. Kada su mu ispričali šta se desilo 
hazreti Asimu, hazreti Omer je rekao: ,, Jasno je da Allah čuva svoje mu'mine. 
Kako god se Asim čuvao dok je bio zdrav, tako je Allah nastavio štititi 

njegovo tijelo poslije njegove smrti. Asim bin Sabit se spominje kao 'Čovjek 
koga su čuvale pčele'. "2 

Trojica ashaba koji su bili zarobljeni i vezani, bili su Hubejb bin 
Adij, Zejd bin Desinne i Abdullah bin Tarik. Abdullah bin Tarik nije pristao 
da ga predaju mekanskim mušricima. Odupirao im se govoreći: ,,Moji 
drugovi su postali šehidi i sada su u Džennetu!"', potom je pokidao poveze i 
krenuo na mušrike. Oni su ga dočekali kamenicama te je i on postao šehid. 
Hubejb bin Adijj i Zejd bin Desinne su ostali pribrani, pomislivši da će 
možda imati priliku da izvrše zadatak koji im je postavio Resulullah, 
alejhisselam. 

Obojicu ih odvedoše u Mekku. Tamošnji mušrici su bili bijesni zbog 
gubitka mnogih rođaka na Bedru i Uhudu, i samo su tražili priliku da se za to 
osvete muslimanima. Hubejba je otkupio Hudžejr bin Ebi Ihab-i Temimi, da 
bi se osvetio za ubijenog brata na Bedru, a za Zejda je otkupninu dao Safvan 
bin Umejje, kako bi osvetio oca Umejju bin Halefa, koji je također poginuo 
na Bedru. Obojica su odmah trebali biti ubijeni, ali, pošto su u toku bili 
mjeseci kada je zabranjeno ratovati, zatvorili su ih i čekali da prođe 
predviđeno vrijeme. Odveli su ih na različita mjesta. Obojica ashaba su 
pokazali veliko strpljenje i dostojanstvo tokom zarobljeništva. 

Sluškinja u kući u kojoj je bio zarobljen Hubejb bin Adijj, po imenu 
Mavija (poslije je prihvatila islam), prenosi događaje ovako: ,,Hubejb je bio 
zarobljen u kući u kojoj sam ja bila sluškinja. Nisam vidjela zarobljenika 
ljepše ćudi od njega. Jednog dana sam vidjela kako jede grozd velik poput 
ibrika. I poslije toga sam ga često viđala sa grozdom u rukama, iako u to 
godišnje doba u Mekki nije bilo moguće nabaviti grožđe. Allah, dželle 
šanuhu, ga je njime opskrbljivao. U ćeliji je obavljao namaz i učio Kur'an. 
Žene koje su slušale njegovo učenje su plakale i žalostile se. Kada bih ga 
upitala treba li mu šta, rekao bi: 'Donesi mi malo slatke vode, nemoj mi 
donositi meso žrtvovano kipovima, i molim te da me obavijestiš o danu moga 
pogubljnja.' Kada je došlo vrijeme egzekucije, obavijestila sam ga o tome. 
Nisam primijetila promjenu na njegovom licu. Rekao je da se želi očistiti 
prije nego ga ubiju. Zatražio je od mene jednu posudu i britvu, koju sam 
poslala po djetetu, da bih kasnije shvatila kako bi mu njome mogao nauditi. 

Hubejb je uzeo britvu i stavio dijete na svoje koljeno kako bi ga 
pomilovao. Kada sam vidjela taj prizor, počela sam od straha zapomagati. On 
shvati čega sam se preplašila, pa mi reče: 'Zar se bojiš da bih mu mogao 
nauditi? Naša vjera to zabranjuje. Nama ne priliči da bez razloga ubijamo 
bilo koga!" 

Došao je dan kada su Hubejb i Zejd trebali biti pogubljeni. Ujutro su 
odvezali njihove lance i odveli ih izvan Mekke u mjesto Temim. Mnogi 
mekanski prvaci kao i ostali stanovnici su se okupili da posmatraju njihovo 
smaknuće, tako da se tu našao veliki broj ljudi. 


207 Buhart, "Megazi" 28; Vakidi, el-Megazt, I, 354; Abdurrezzak, el- 
Musannef, V, 354. 

Na mjestu smaknuća su za njih dvojicu postavili dvije omče. Kada 
su popeli Hubejba, zamolio ih je da ga spuste da klanja dva rekata. Pustili su 
ga a on je skrušeno obavio dva rekata namaza. Svi okupljeni su ga pažljivo 
posmatrali. Kada je završio sa namazom reče: 'Tako mi Allaha, da znam da 
ne mislite da otežem sa namazom zato što se bojim smrti, klanjao bih duže.' 
Tako je Hubejb prvi koji je klanjao dva rekata pred smaknuće, i on je uveo taj 
običaj. Resulullah, alejhisselam, je kasnije odobrio njegov namaz. 

Poslije namaza su mu stavili omču oko vrata, okrenuli ga prema 
Medini, suprotno od kible, i pozvali ga da se odrekne svoje vjere. Obećali su 
mu da da će ga pustiti na slobodu ako to učini. On im je odgovorio: 'Tako mi 
Allaha, neću to učiniti. Ne bih to učinio ni kada biste mi dali cijeli dunjaluk.' 
Mušrici ga upitaše: 'A zar ne bi volio da je sada na tvome mjestu 
Muhammed? Oprostit ćemo ti ako kažeš da bi to volio.' — 'Ne bih pristao ni 
da ga trn ubode u nogu', reče on. Mušrici se na to nasmijaše: -'Odustani od 
svoje vjere, Hubejbe, jer ćemo te, u suprotnom, sigurno ubiti. -'"Sve dok sam 
na Allahovom putu, smrt mi ništa ne znači', hrabro im odgovori Hubejb. 

Nakon toga reče: 'Gospodaru! Pred sobom ne vidim nikoga, osim 
lica Tvojih neprijatelja. Dostavi moj selam Resulullahu! Obavijesti ga o 
ovome što nam se desilo. Tada je rekao ,,Esselamu alejke ja Resulallah!' Zejd 
bin Haris je u tom trenutku bio kod Poslanika, alejhisselam, i prenosi da je 
Poslanik rekao 'Ve alejhisselam.' Ashabi su ga upitali kome uzvraća na 
selam, a on je rekao da mu je Džibril prenio Hubejbov selam. 

Okupljene Kurejšije počeše podstrekivati prisutne mladiće na 
osvetu, riječima: 'Ovo je čovjek koji je poubijao vaše očeve.' Oni ga zasuše 
strijelama i izranjavaše njegovo mubarek tijelo. Hubejb okrenu lice prema 
Kabi ali mu to mušrici ne dozvoliše i okrenuše ga prema Medini. On podiže 
ruke Gospodaru: 'Allahu, ako si Ti zadovoljan sa mnom, okreni moje lice 
prema Kibli!' Tada mu se lice ponovo okrenulo prema kibli i više ga niko nije 
mogao okrenuti u drugom pravcu. Hubejb tada izrecitova pjesmu koja govori 
o čudnom načinu njegovog postajanja šehidom. Kada su strijele počele 
pogađati njegove vitalne organe, on reče: 'Tako mi Allaha, sve dok umirem 
kao musliman, nije mi važno na koju stranu će moje tijelo pasti. Sve strane 
pripadaju Allahu.' 

Hubejb je potom učinio dovu protiv mušrika. 'Gospodaru! Ti uništi 
sve kurejšijske mušrike. Razjedini ih. Usmrti ih jednog po jednog i nikoga od 
njih ne ostavljaj u životu.' Mušrike je ova dova tako preplašila, da su neki od 
njih odmah pobjegli s tog mjesta. Jedna od ispaljenih strijela je prošla kroz 
njegove mubarek grudi i izašla na leđa. Hubejb izgovori riječi šehadeta 
'Ešhedu en la ilahe illallah ve ešhedu enne Muhammeden abduhu ve resuluhu' 
i postade šehid." 

Njegovo tijelo je ostalo obješeno četrdeset dana, ali se nije raspalo 
niti se iz njega širio ružan miris. Ostalo je svježe kao što je bilo u trenutku 


20% Buhart, "Megazi" 28; Vakidi, el-Megazt, I, 354. 
204 Abdurrezzak, el-Musannef, V, 354. 

kada je preselio. Resulullah, alejhisselam, je poslao Zubejr bin Avvama i 
Mikdada bin Esveda da donesu njegovo mubarek tijelo. Potajno su stigli u 
Mekku u noćnim satima. Skinuli su njegovo tijelo, popeli ga na devu i 
zaputili se ka Medini. Kada su Mekelije saznale šta se dešava, velika grupa 
krenu u potjeru za njima. U jednom trenutku su ih sustigli, pa su ashabi 
spustili njegovo tijelo na zemlju kako bi se branili. Tada se desilo čudo, i svi 
su vidjeli kako je zemlja povukla njegovo mubarek tijelo. Nakon tog 
događaja ashabi su nastavili put ka Medini. 

I Zejd bin Desinnu su privezali za jedno drvo. Prisiljavali su ga da se 
odrekne svoje vjere, ali je to hazreti Zejda samo još više osnažilo. Pošto nisu 
uspjeli u svojoj nakani, zasuli su ga strijelama da bi ga, na posljetku, rob 
Safvan bin Umejje učinio šehidom. 


Slučaj Bi'r-i Maune 


U mejsecu saferu, iste godine, u Medinu je došao Ebu Bera Amir bin 
Malik, poglavar plemena Benu Amir iz pokrajine Nedžd. Posjetio je Resul-i 
ekrema, alejhisselam, a on mu je govorio o Islamu i savjetovao mu da 
prihvati istinitu vjeru. Ebu Bera nije prihvatio Islam, ali je drugima o njemu 
govorio kao o časnoj i lijepoj vjeri. Osim toga, zatražio je da nekoliko ashaba 
ode do Nedžda kako bi tamo širili din-i Islam. Resulullah reče da nije siguran 
u bezbjednost onih koje će tamo poslati, a Amir mu reče da će ih on uzeti pod 
vlastitu zaštitu i da im se ništa neće desiti. 

Resulullah, alejhisselam, je prihvatio ovu prisegu i poslao 
sedamdeset ashaba, pripadnika ashab-i suffe, pod zapovjedništvom Munzira 
bin Amra. 

Ebu Bera je do svog plemena stigao prije ashaba, želeći im lično 
prenijeti poruku i obavijestiti ih da su oni pod njegovom zaštitom. Svi su 
prihvatili da ih štite osim Ebu Beraovog bratića Amira bin Tufejla. Amir bin 
Tufejl je naoružao pripadnike tri plemena i preuzeo komandu nad njima. 
Opkolio je ashabe u mjestu Bi'r-i Maune. Opkoljeni ashabi su izvadili 
mačeve i borili se sve dok, svi osim jednoga, nisu postali šehidi. 

Zadnje riječi ovih mubarek ashaba bile su: ,Ja Rabbi! Nema nikoga 
osim Tebe ko može obavijestiti Resulullaha o našem stanju. Prenesi mu naše 
selame."' Tada Džibril, alejhisselam, krajnje tužan dođe Resulullahu i saopšti 
mu tužne vijesti: ,,Oni su otišli svome Gospodaru. Allah je njima zadovoljan 
a i oni su zadovoljni Allahom." Resulullah se potom, i sam krajnje tužan 
okrenu ashabima 1 reče im: ,,Vaša braća su se sukobili sa mušricima. Mušrici 
su ih sasjekli mačevima i strijelama." 

Tokom ovog događaja Amir bin Fuhejru je u leđa pogodila strijela 
mušrika po imenu Džebbar. Tada Amir reče: ,,Tako mi Allaha uspio sam 
postići Džennet", te je pred očima Džebbara i drugih mušrika otišao ka nebu. 
Svi su ostali zaprepašteni ovim slučajem, ali je jedino Džebbar koji ga je 
učinio šehidom, prihvatio Islam. 

Resulullah je bio izuzetno povrijeđen i ožalošćen događajima oko 
Redži'a i Bi'r-i Maune. Mjesec dana je činio dovu protiv plemena koji su 

počinili navedena nedjela poslije svakog namaza. Allah je primio 
Poslanikove dove 1 ta plemena kaznio neviđenom sušom i neimaštinom. 
Nakon toga je njih sedam stotina umrlo od zaraznih bolesti." 


Židovi plemena Beni Nadir 


Četvrte godine po hidžri, nakon Bitke na Uhudu, pripadnici 
židovskog plemena Beni Nadir su odlučili izvršiti atentat na Resulullaha. 
Džibril, alejhisselam, je o tome obavijetio Poslanika, tako da je taj atentat 
spriječen. Resulullah je židovskom plemenu koje je prekršilo sporazum, 
poslao Muhammeda bin Meslemu i poručio mu: ,,Otiđi Židovima iz plemena 
Benu Nadir. Reci im da sam te poslao da im preneseš ultimatum da napuste 
ovu zemlju jer su planirali atentat na mene. Imaju rok od deset dana, a nakon 
toga će biti ubijen svako ko se zatekne na tom mjestu." 

Čim im je ovo Muhammed bin Mesleme prenio, od straha su počeli 
sakupljati stvari. No spriječio ih je vođa munafika Abdullah bin Ubejj: ,,Ni 
slučajno ne napuštajte svoju utvrdu. Ne napuštajte svoje imetke i domovinu. 
Ja ću vam doći u pomoć sa dvije hiljade vojnika.'? Resulullah je krenuo sa 
svojim ashabima na utvrdu udaljenu četiri kilometra od Medine. Bajrak je 
nosio hazreti Alija. Utvrda je opkoljena i počela je opsada. Židovi koji su 
prethodno izazivali ashabe, sada nisu smjeli da izađu iz svoje utvrde. A ni 
pomoć munafika nije pristigla. Ashabi su preuzeli kontrolu nad utvrdom i 
nisu dopuštali ni pticama da lete oko nje. Nakon dvadeset dana opsade Židovi 
su se predali. Svo svoje naoružanje i zlato su predali muslimanima, a neki od 
njih su se uputili prema Šamu, dok su neki otišli prema Hajberu. Tako su u 
Medini od Židova ostali jedino pripadnici plemena Benu Kurejza.?% 


Smrt Fatime binti Esed 


Ajet koji je zabranio upotrebu alkohola objavljen je četvrte godine 
po hidžri. Muž hazreti Ummu Selem, koji je ranjen na Uhudu, a poginuo 
nedugo nakon te bitke, iza sebe je ostavio nekoliko djece. Ummu Selema je 
zbog starosti zapala u tešku situaciju. Poslanik je bio dirnut njenom 
situacijom i počastio ju je ponudom braka, kako bi joj pomogao." 

Iste godine se zbila bitka Zaturrika kojom su okolna mušrička 
plemena stavljena pod kontrolu." 

Na bolji svijet je sa šest godina preselio Abdullah, sin hazreti 
Osmana 1 Poslanikove kćeri hazreti Rukajje. Resulullah je lično obavio 
dženazu svome unuku i spustio ga u mezar. Ožalošćen je pustio svoje 
mubarek suze u njegov kabur. Lično je postavio kamen na njegovom mezaru 


205 Buhari, "Megazi", 28; Muslim, imare", 147; ibn Hišam, es-Sfre, II, 183; 
Vakidi, el-Megazt, I, 346-352; ibn Sa'd, er-Tabakat, II, 51-54. 

206 Vakidi, el-Megazt, I, 441; Suhejli, er-Ravzul-Unf, VI, 282. 

207 Tirmizi, Nikah", 40. 

208 Buhari, "Vuzu", 34; Ahmed b. Hanbel, el-Musned, III, 343; Ibn Hišam, 
es-Sire, II, 203; Vakidi, el-Megazt, I, 396; Ibn Sa'd, et-Tabakat, II, 61. 

uz riječi: , Uzvišeni Allah će se smilovati svojim robovima koji su i sami 
milostivi i koji posjeduju stid. 2? 

U istoj godini je život okončala i majka hazreti Alije, Fatima binti 
Esed. I taj slučaj je potresao Resulullaha, te je rekao: ,,Danas mi je preselila 
majka." Resulullah je poslije smrti djeda Abdul-Muttaliba odrastao kod 
Fatime, i čim je primio poslanstvo, Fatima je bila jedna od prvih koja je 
počašćena islamom. Zbog toga je ona za Resulullaha bila poput majke i 
prema njoj je imao posebno poštovanje. Iz počasti prema njoj skinuo je svoju 
košulju i dao da joj ona bude ćefin. Nakon klanjanja dženaze rekao je da je 
njoj prisustvovalo sedamdeset hiljada meleka. Spustio se u njen kabur, i 
pokazao rukama kao da želi da ga proširi, a zatim je legao u njega. Kada je 
izašao, bio je sav u suzama. Koliko je samo imao merhameta i samilosti. S 
druge strane, kako je sretna i majka Fatima. Resulullahovo stanje je 
primijetio i hazreti Omer, te mu reče: ,Ja Resulallah! Ono što si učinio za 
ovu ženu nisi ni za koga drugoga"', na što mu Resulullah odgovori: ,,Nema 
nikoga ko mi je učinio viša dobra od ove majke, poslije Ebu Taliba. Ona je 
bila moja majka. Prvo bi mene nahranila, iako su i njena djeca bila gladna. 
Iako su njena vlastita djeca bila nesređena, ona bi prvo mene češljala i 
mirisala. Dao sam joj vlastitu košulju kao ćefin da bi joj obukli džennetska 
odijela. Legao sam pored nje da bi joj kaburski život bio ugodan. Džibril mi 
je prenio vijest od Uzvišenog Allaha da će ova žena ući u Džennet." Potom je 
za Fatimu binti Esed učinio sljedeću dovu: ,,Neka ti Allah oprosti, i neka te 
nagradi. O majko! Neka ti se Allah smiluje. Hranila si me i kada si ti bila 
gladna. Umjesto sebe odijevala si mene. Allah, dželle šanuhu, je Onaj Koji 
proživljava i usmrćuje. On je Vječni i ne umire. Allahu smiluj se mojoj majci 
Fatimi binti Esed i oprosti joj. Proširi njen kabur. O Ti koji si Najmilostiviji 
od milostivih. Primi ovu dovu u moje ime i u ime poslanika prije mene." 

Nakon ovih događaja preselila je i Poslanikova supruga hazreti 
Zejneb binti Huzejme, iako je imala samo trideset godina. Iste godine se 
rodio i drugi sin hazreti Alije i Fatime, hazreti Husein. '? 

U toku iste godine dvije hiljade mušrika, predvođeni Ebu Sufjanom, 
krenuli su prema Bedru da napadnu muslimane. Resulullah je na Bedr došao 
prije njih sa hiljadu i pet stotina ashaba. Kada su saznali da su muslimani na 
Bedr stigli prije njih, obuzeo ih je strah. Došli su samo do Merrazzahrana i 
nisu se smjeli suprotstaviti junačkoj muslimanskoj vojsci, već su se vratili u 
Mekku. Resulullah je zajedno sa ashabima čekao mušrike na Bedru osam 
dana, a potom su se vratili u Medinu. 


20 Hakim, el-Mustedrek, IV, 51. 
210 Ahmed b. Hanbel, el-Musned, VI, 392; Hejsemi, Medžmau 'z-Zevđid, IV, 

Pohod na Benu Mustalik 


Pete godine po hidžri je glavešina plemena Benu Mustalik okupio 
veliki broj ljudi, kako bi se borio protiv Resulullaha. Namjeravao ih je 
naoružati i krenuti ka Medini. Čim je Resulullah za to saznao, krenuo je sa 
sedam stotina ashaba na pleme Benu Mustalik. Napravili su bazu pored 
bunara Murejse, te su pozvali ovo pleme da prihvate Islam. Oni to nisu 
prihvatili, već su ih zasuli strijelama i tako započeli rat. Ashabi su poslušali 
naređenje Resulullaha da na njih krenu svi, u isto vrijeme, i odmah su ubili 
desetericu neprijatelja. Vođa plemena je uspio pobjeći ali je zarobljena 
njegova kćerka Berra i šest stotina pripadnika njegovog plemena. Podijeljen 
je ratni plijen, a Berra je istupila pred Resulullaha: ,,Dogovorila sam se sa 
vlasnikom, kome sam dodijeljena, da će me pustiti uz otkup od devet 
zlatnika, pa te molim da mi pomogneš." Resulullah joj se smilova, te plati 
njenu otkupninu i oslobodi je. Nakon toga, ona je svojom voljom prihvatila 
Islam što je jako obradovalo Poslanika svih svjetova. Ubrzo poslije toga on ju 
je počastio brakom. Ashabi su iz poštovanja prema rodbini Resulullahove 
supruge i njihove majke oslobodili i sve ostale zarobljenike tog plemena. 
Resulullah je promijenio njeno ime u Džuvejrija. Za nju je hazreti Aiša rekla 
da nije vidjela hairnije i berićetnije žene.?'' 

Dok su se muslimani vraćali kao slavljenici u svijetlu Medinu, 
mušrike je ponovo obuzeo strah, i uvjerili su se kako završavaju oni koji se 
usude napasti na muslimane. 


21 fbn Hišam, es-Sire, II, 294; Vakidi, el-Megazt, I, 413; ibn Sa'd, er- 
Tabakat, II, 74. 

BITKA NA HENDEKU 


Bila je peta godina po hidžri. Kao rezultat raznih spletki i intriga 
koje su polazile iz Medine-i Munevvere, pripadnici židovskog plemena Benu 
Nadir su se rascijepili, tako da je jedan dio otišao prema Šamu a drugi prema 
Hajberu. Želja za osvetom nad muslimanima i Resulullahom im je u 
potpunosti obuzela srca. Plemenski vođa Hujej se zaputio u Mekku zajedno 
sa još dvadeset plemenskih prvaka. Sastao se sa Ebu Sufjanom i dogovorili 
su se da smaknu Resulullaha. Obećali su im da će biti uz njih sve dok ovaj 
zadatak uspješno ne obave. Ebu Sufjan reče: ,,Oni koji su neprijatelji naših 
neprijatelja, kod nas uživaju posebne počasti. Ipak, mi vam ne možemo 
vjerovati dok se ne budete klanjali našim kipovima. Samo tako možemo biti 
posve sigurni u vašu iskrenost." S obzirom na to da su bili spremni žrtvovati i 
vjeru da bi ostvarili svoj cilj, Židovi su se poklonili kipovima i tako postali 
mnogobošci. Donijeli su zavjet da će smaknuti Resulullaha, bez obzira na 
cijenu. 

Mušrici su odmah izvršili pripreme za rat. Poslali su izaslanike svim 
okolnim plemenima i sakupili četiri hiljade ljudi. I Židovi su upregli sve 
snage da i oni na svoju stranu privuku što je moguće više vojnika. Neka od 
plemena su naoružali obećavajući im hurme i novac. Mušrici su angažovali 
značajan dio vojske iz okoline Mekke, a Ebu Sufjan je na Daru-n-Nedvi 
predao bajrak Osmanu bin Ebi Talhi. Posjedovali su tri stotine konja, veliku 
količinu naoružanja i hiljadu i pet stotina deva. 

Kada je mušrička vojska stigla na Merrazzahran, pridružila su im se 
i mnoga druga plemena poput Benu Sulejman, Benu Fezare, Gatafan, Benu 
Murre, Benu Esed 1 drugih, tako da se broj vojnika popeo na deset hiljada. 
Tako brojna vojska je u to vrijeme predstavljala izuzetnu snagu. 

Pleme Huzaa je bilo još od ranije u savezničkim odnosima sa 
Resulullahom, te su odmah poslali konjanika, koji je put od deset dana 
jahanja prešao za četiri dana i detaljno izvjestio Poslanika o svemu što se 
sprema. 

Poslanik je odmah okupio ashabe i počeo se s njima dogovarati kako 
da odgovori na novonastalu situaciju. Svaki ashab je pojedinačno iznio svoje 
mišljenje gdje i kako bi se trebala desiti bitka. Među okupljenim ashabima je 
bio i Selman Farisi: ,Ja Resulallah! Mi smo imali običaj da, kada očekujemo 
snažan napad neprijatelja, od naših naselja iskopamo hendeke ili jarke." Taj 
prijedlog se dopao Resulullahu i ostalim ashabima i odlučili su se 
suprotstaviti mušricima na taj način. ?? 

Poslanik je odmah krenuo sa nekoliko ashaba da odrede mjesta kuda 
će se kopati kanal. Južna strana Medine je bila zasađena raznim plodovima, 
tako da je bila prekrivena gustim rastinjem. Mogućnost da mušrici prođu s 


212 {bn Hišam, es-Sire, I, 220; Vakidi, el-Megazt, I, 441; Ibn Sa'd, er-Tabakat, 
II, 65-74. 

ove strane u grupama bila je neznatna, a i sasvim mala grupa vojnika je bila 
dovoljna da odbrani grad od napada.Na istoku se nalazilo židovsko pleme 
Benu Kurejza s kojim su muslimani imali potpisan sporazum. To je značilo 
da je neprijatelj mogao napasti samo sa istoka ili sa sjevera, odakle su imali 
otvoren ulaz u grad. Utvrđene su lokacije na ovoj strani grada, na kojima će 
biti iskopan kanal. Svaki ashab je dobio zadatak da kopa dužinu od tri metra. 
Dubina je morala biti koliko dva čovjeka (3,5 metra), a širina dovoljno velika 
da kanal ne može preskočiti konj koji je u trku. Imali su malo vremena da to 
obave jer je neprijatelj već bio izašao iz Mekke i zaputio se ka Medini. Bilo 
je neophodno da se kanal iskopa u rekordnom vremenu. 

Poslanik je uz riječi: ,Bismillahirrahmanirrahim" prvi prvi počeo 
kopati, zajedno sa svojim ashabima. Svako je ulagao maksimalan napor da se 
kanal iskopa što je moguće prije. Čak su i djeca pomagala oko njegovog 
kopanja. Resulullah je pripremio jedan šator na brdu Zubbab. Zemlja koja se 
izbacivala iz kanala prebacivala se oko ovoga brda, a u isto vrijeme su 
donosili kamenje sa planine Sel' koje će kasnije biti upotrijebljeno protiv 
neprijatelja. Neki su zemlju prebacivali u drvenim posudama, a ostali 
pomoću odjeće. I Resulullah je radio dok se ne bi umorio. Ashabi su mu 
stalno prilazili upomoć, tražeći od njega da se ne umara već da njima prepusti 
da obavljaju posao. Na to bi im Resulullah rekao: ,,Želim i ja zadobiti dio 
sevapa koje vi zarađujete." 

Tih dana je Medinu zahvatila velika hladnoća a uz to je cijela godina 
bila izuzetno sušna, tako da je posvuda vladala neimaština. Bilo je prilično 
teško pronaći hranu. Resulullah bi, zajedno sa svojim ashabima, pored teškog 
fizičkog umora dugo trpio 1 glad. Da bi ublažili osjećaj gladi, za stomake su 
vezali kamenje, i tako crpili i posljednje atome snage kako bi izvršili zadatak 
kopanja hendeka. 

Muhammed alejhisselam, Milost svih svjetova, bio je tužan, ne zbog 
svojih muka, već zbog gladi i hladnoće svojih ashaba, pa je molio Uzvišenog 
Gospodara: ,Gospodaru! Ne postoji svijet, osim ahireta, koji zaslužuje da se 
za njega upućuje dova. Ja Rabbi! Smiluj se ensarijama i muhadžirima!" 
Ashabi su u potpunosti podržavali Resulullaha, te su ga ohrabrivali riječima: 
,Mi ćemo slijediti Allahovog poslanika, u službi širenja časne vjere islama 
sve do kraja naših života." Ova uzajamna ljubav je činila da sve nedaće poput 
gladi i hladnoće u trenu nestanu. 

Kopanje kanala je trajalo od zore pa do mraka. Jednoga dana je Ali 
bin Hakem prilikom iskopavanja povrijedio nogu. Popeli su ga na konja i 
doveli Resulullahu. Poslanik, alejhisselam, je proučio bismillu i rukom 
prešao preko njegove rane. Allahovom voljom rana je istog trena prestala 
krvariti, a i svaka bol je prestala. 

Dok je iskopavanje nastavljeno, ashabi su naišli na dio zemlje koji je 
bio izuzetno tvrd. Nikako ga nisu uspijevali iskopati, pa su obavijestili o tome 
Poslanika. Došao je do tog mjesta i zatražio malo vode. Stavio ju je u usta a 
potom posuo po tvrdoj zemlji. Zemlja se tada počela raspadati poput pijeska. 
Prilikom kopanja Resulullahu se pomjerila odjeća tako da su ashabi 

primijetili da je Resulullah vezao kamen za stomak kako bi i sam ublažio 
glad. Odmah priđe Džabir bin Abdullah i zatraži od Resulullaha da mu 
dozvoli da na trenutak ode do kuće. Resulullah mu je to odobrio, a Džabir o 
događajima koji su uslijedili pripovijeda: 

,Odmah sam otišao kući i rekao supruzi: 'Resulullah je toliko gladan 
da ne znam koliko još može izdržati. Ima li u kući bilo kakve hrane?' Ona mi 
odgovori da nema ništa, osim malo pšenice i jedno jare. Odmah sam zaklao 
jare, a supruga je pomoću mlina samljela pšenicu koju smo pronašli. 
Zamijesila je brašno, a meso stavila u posudu da se peče. Potom sam otišao 
do Resulullaha i rekao mu: 'Poslaniče! Imam nešto malo hrane, pa povedi sa 
sobom još jednu ili dvije osobe kod mene na ručak! 

Upitao me je koliko hrane imam, a ja sam mu prenio šta sam 
pripremio. — 'Reci supruzi da ne skida s vatre ni meso niti hljeb dok ja ne 
dođem.' Nakon toga se okrenuo mudžahidima i rekao im: 'O narode sa 
hendeka! Ostavite posao, idemo kod Džabira na gozbu.' Ashabi se odazvaše 
na ovaj poziv i zaputiše se za Resulullahom. Ja sam otišao do kuće 1 ispričao 
supruzi šta se desilo. Ona me upita da li je Resulullah pitao koliko ima hrane 
kod nas, na šta joj rekoh da jeste. Zatim me upita je li ashabe pozvao 
Resulullah ili sam to ja učinio. Rekoh da je to učinio on, a ona me utješi 
riječima da on sigurno zna šta radi. 

Nedugo zatim se na našim vratima pojavi nurli lice Reulullaha, 
alejhisselam. Brojnim okupljenim ashabima reče da uđu u kuću, tako da se ne 
tijesne, a oni uđoše u grupama od po deset ljudi. Nebijji muhterem je tada 
učinio dovu za bereket onoga što ima za jesti. Zatim je iz posude nekim 
predmetom uzimao komade mesa i stavljao ih na hljeb a potom ih davao 
ashabima. Radio je tako sve dok svi ashabi nisu bili siti. Kunem se da je i 
poslije toga preteklo mesa u posudi, iako se njime nahranilo više od hiljadu 
ljudi. Nakon što smo i mi jeli, ostatak smo podijelili komšijama.?? 

Hazreti Selman Farisi je kanal kopao izuzetno vješto. Radio je sam 
koliko deseterica drugih. Ipak se i on susreo sa čvrstom stijenom koju nije 
mogao probiti. Mnogo se trudio oko nje ali ipak nije uspijevao. UZ to je 
polomio i nekoliko komada oruđa za kopanje. Ode Resulullahu i saopšti mu 
nevolju: ,,Ja Resulallah! Prilikom kopanja smo naišli na tvrdu stijenu koju 
nikako nismo uspjeli razbiti. Svo oruđe koje smo imali smo polomili 
pokušavajući da je razbijemo, ali je nismo uspjeli ni pomjeriti s mjesta. 
Resulullah ode do tog mjesta i zatraži da on pokuša da to učini. Ashabi su 
okupljeni oko njega, sa znatiželjom iščekivali šta će se desiti. 

Prvak svih vjerovjesnika se spustio u kanal, proučio 
,,Bismillahirrahmanirrahim" i alatkom za kopanje udario po stijeni tako da je 
Medinu u trenu obasjala munja a komad stijene se odcijepio. Poslanik, 
alejhisselam, uzviknu: ,, Allahu Ekber", a 1 prisutni ashabi ponoviše tekbir za 
njim. Resulullah ponovo zamahnnu i reče: ,,Allahu ekber'', kada se opet 


213 Buhari, eMegazi", 27; Darimi, Mukaddima", 7; Ibn Ebi Sejbe, el- 

pojavi jaka svjetlica i odvoji se još jedan komad stijene. Kada je treći put 
uzviknuo: ,,Allahu ekber" i udario po stijeni, ona se raskomadalala u bezbroj 
komada. Resulullah je i nakon toga uzviknuo: ,,Allahu ekber" a i ashabi su 
ponovili isto. 

Hazreti Selman pruži ruku te pomože Poslaniku, alejhisselam, da 
izađe iz kanala a zatim mu reče: ,, Ja Resulallah, nikada nisam vidio nešto 
slično. Šta se krije iza ovoga što smo vidjeli?" Resulullah se okrenu i drugim 
ashabima te ih upita da li su i oni vidjeli ono što je vidio Selman? —"Jesmo, o 
Poslaniče! Svaki put kada bi udario u stijenu pojavljivala bi se munja, a mi 
bismo za tobom donosili tekbire." — ,,Kada se pojavila prva munja pred 
očima su mi se ukazali dvori Kisre (Medajina). U tom času dođe Džibril i 
reče: 'Tvoj će ummet ovladati ovim mjestima.' Kada se munja pojavi drugi 
put, ukazaše mi se blistavi dvori rimskog vilajeta (Šama), tada mi Džibril 
ponovo reče da će moj ummet ovladati i ovim područjem. Treći put mi se 
ukazaše dvori San'e (Jemena). Reče mi da će i oni biti pod kontrolom moga 
ummeta." 

Potom Resulullah opisa dvorac Adžema u Medajinu, a hazreti 
Selman, koji je iz tih krajeva reče: ,,Kunem se Allahom, Koji te je poslao sa 
istinitom knjigom i vjerom, da je taj dvorac upravo onakav kakvim si ga 
opisao. Svjedočim da si ti Allahov poslanik." Poslanik mu reče: ,,O Selmane! 
Šam će sigurno biti osvojen. Heraklije će pobjeći u najudaljenije predjele 
svoje zemlje. Ovladat ćete kompletnim Šamom. Niko vam se neće moći 
suprotstaviti. I Jemen će sigurno biti osvojen. I Dijar-i Mešrik će biti osvojen 
a Kisra će biti ubijen. Allah će vam podariti ove pobjede poslije moje 
smrti, 24 

Selman-i Farisi je kasnije rekao da je doživio obistinjavanje svih 
ovih najava. 

Neprijatelj samo što nije bio stigao, pa je sa iskopavanje hendeka 
nastavljeno najvećom mogućom brzinom, kako bi što prije bio završen. 
Mudžahidi su napuštali radna mjesta samo u slučajevima nužde, da bi se 
potom odmah vraćali na radna mjesta. 

Munafici su bili krajnje opušteni. Radili su kada bi im bila volja i 
napuštali radno mjesto bez dopuštenja. Osim toga, ismijavali su Resulullaha i 
način na koji su ashabi radili: ,,Mi se iz straha od neprijatelja uzdamo u 
kanale, a on obećava da ćete zauzeti Šam i Jemen. Ništa nama tu nije jasno." 

Ovim povodom je objavljen ajet u kome se kaže: ,,Pravi vjernici su 
samo oni koji u Allaha i Njegova Poslanika vjeruju, a koji se, kad su s njim 
na kakvom odgovornom sastanku, ne udaljuju dok od njega dopuštenje ne 
dobiju. Oni koji od tebe traže dopuštenje, u Allaha i Poslanika Njegova, 
doista, vjeruju. I kad oni zatraže dopuštenje od tebe zbog kakva posla svoga, 
dopusti kome hoćeš od njih, i zamoli Allaha da im oprosti jer Allah prašta i 
On je milostiv. 29 


214 Vakidi, el-Megazt, I, 450. 

U vezi munafika objavljeni su sljedeći ajeti: ,,Ne smatrajte 
Poslanikov poziv upućen vama kao poziv koji vi jedni drugima upućujete; 
Allah sigurno zna one među vama koji se kradom izvlače. Neka se pripaze 
oni koji postupaju suprotno naređenju Njegovu, da ih iskušenje kakvo ne 
stigne ili da ih patnja bolna ne snađe. Allahovo je sve što je na nebesima i na 
Zemlji, On sigurno zna kakvi ste vi, i On će ih obavijestiti o svemu što su 
radili na Dan kad se budu Njemu vratili. A Allah sve dobro zna!'?'" 

Prošlo je šest dana od početka kopanja hendeka. Unatoč svim 
naporima jedan dio je, zbog skučenosti s vremenom, ostao nedovršen. Na 
tome mejstu kanal nije bio dovoljno ni dubok niti širok. Poslanik je izrazio 
svoju zabrinutost u vezi sa ovim mjestom riječima: ,,Mušrici ne mogu Ući 
osim preko ovoga mjesta." Potom su tu postavljeni stražari. 

Kada je mušrička vojska bila nadomak Medine, komadant židovskog 
plemena Benu Nadir, Hujej, predvodniku Kurejšija reče da, iako su Židovi 
plemena Benu Kurejza iz Medine u savezništvu s muslimanima, on može 
prevarom prevesti njihovog vođu Ka'b bin Eseda da bude protiv muslimana. 
Vođa Kurejšija mu je poručio da odmah ode do Ka'ba i posreduje da ovaj 
raskine savezništvo s muslimanima u korist mušrika. Jedna od tačaka 
ugovora kojim je sklopljeno savezništvo bilo je 1 sljedeće: ,,Ako neko 
napadne Medinu, oni će se pridružiti muslimanima i boriti se na njihovoj 
strani." 

Hujej se po noći iskrao iz mušričke vojske i otišao do kuće Ka'b bin 
Eseda. Pokucao je na vrata i predstavio se, a zatim rekao: ,O Ka'be! Vodim 
vojsku od deset hiljada ljudi u kojoj učestvuju sve Kurejšije kao i mnoga 
druga plemena poput Kinana ili Gatafana. Muhammed i njegovi sljedbenici 
se ovoga puta sigurno neće izvući. Zakleli smo se zajedno s Kurejšijama, da 
nećemo otići odavde dok ovu zemlju u potpunosti ne očistimo od njih." Ka'b 
izrazi svoju bojazan riječima: ,,A šta ako ne uspijete ubiti Muhammeda, a 
Kurejšije i pripadnici Gatafana se vrate svojim kućama? Tada će nas 
Muhammed 1 njegova vojska sve poubijati!" — ,,Zatraži sedamdeset talaca, 
pripadnika Kurejšija i Gatafana da ti budu osiguranje u slučaju njihovog 
poraza. Ne zaboravi da, čak i ako oni izgube, ja vas neću napustiti. Bit ću sa 
vama u svakoj situaciji." Tako Hujej, prevari Ka'ba i ostale Židove i oni 
raskidoše savezništvo sa muslimanima. 

Hujej se vratio mušričkoj vojsci i saopštio im novosti. Sada će Benu 
Kurejza napasti muslimane s leđa. 

Sedmi dan mušrička vojska od deset hiljada ljudi je prišla Medini sa 
zapadne i južne strane i tu napravila logor. Logor je bio na mjestu gdje je 
iskopan kanal — hendek. Namjera mušrika je bila da ogromnom vojskom 
pregaze Medinu, te da ubiju Muhammeda, alejhisselam, i njegove ashabe i 
tako zauvijek završe s islamom i muslimanima. Bila je to izuzetno velika 
vojska kojoj se bilo ko tešto mogao suprotstaviti. 

Kada su mušrici ugledali hendek, o kome nisu ni sanjali, ostali su 
kao skamenjeni i bili su potpuno demoralisani. Kanal je bio toliko dubok i 
širok da ga konj u galopu nije mogao preskočiti. Onaj ko bi u njega upao ne 
bi lahko mogao izaći, pogotovo vojnik koji je bio u oklopima. 

Čim je obaviješten da su mušrici stigli, Muhammed, alejhisselam, je 
okupio ashabe, koji su bili iscrpljeni šestodnevnim kopanjem i u podnožju 
planine Sel postavio logor. Iza njih je bila planina Sel i Medina, a ispred njih 
hendek i neprijatelj... Ponovo je Ibn-i Ummi Mektum ostavljen u Medinni 
kao Poslanikov zamjenik, a žene i djeca odvedeni u utvrđenje. Među tri 
hiljade muslimanskih vojnika bilo je 36 konjanika. Zastave su nosili Zejd bin 
Haris i Sa'd bin Ubade.?'! Poslanikov šator od kože, postavljen je u podnožju 
planine Sel. 

Ashabi, koji će još jednom historiji služiti kao primjer junaštva, s 
oprezom su pratili svaki pokret neprijatelja. Poslaniku dođe hazreti Omer: — 
,Ja Resulallah! Čuo sam da su pripadnici židovskog plemena Benu Kurejza 
raskinuli savezništvo sa nama i pripremaju se za rat protiv nas." Resulullah je 
na ovu neočekivanu vijest uzviknuo: ,,Hasbunallahu ve ni'mel vekil, ni'mel 
mevla ve ni'mennasir — Dovoljan nam je Allah, kako je On divan pomagač!" 
Bio je jako povrijeđen jer je sada muslimanska vojska bila između dvije 
vatre. Na zapadu i jugu su bili mušrici, a na istoku i sjeveru Židovi. 

Resulullah je poslao Zubejr bin Avvama u tvrđavu Benu Kurejza. 
Hazreti Zubejr je izvidio situaciju i vratio se sa vijestima; ,Ja Resulallah! 
Vidio sam kako popravljaju tvrđavu i izvode ratne manevre. UZ to, sakupljali 
su svoju stoku." Na to je Poslanik, alejhisselam, poslao Sa'd bin Mu'aza, Sa'd 
bin Ubadu, Havvata bin Džubejra, Amr bin Avfa i Abdullah bin Revahu da 
ponovo razgovaraju s predstavnicima Benu Kurejze i obnove međusobni 
ugovor.?' 

Ova peterica ashaba su otišli do njihove tvrđave i pažljivo ih 
savjetovali ali to nije dalo nikakvog rezultata. Čak su ih počeli i vrijeđati. 
Posljednje riječi su im bile: ,,Vi ste nas duboko povrijedili time što ste 
protjerali našu braću iz plemena Benu Nadir. Ko je tag Muhammed? Mi ne 
priznajemo nikakav sporazum s njim. Zakleli smo se da ćemo zajednički 
napasti svim snagama i ubiti Muhammeda. Sigurno ćemo stati iza naše braće 
i pomoći im...!Y 

Sa'd bin Muaz i ostali ashabi su se vratili i saopštili Poslaniku, 
alejhisselam, šta se desilo, tako da drugi ashabi ne bi shvatili o čemu se radi. 
Resulullah im reče: ,,Nemojte tu vijest širiti. Samo objasnite onima koji su 
već saznali. Rat se zaista sastoji od opreza i varke. 2? 

Ashabi su čekali Poslanika s druge strane hendeka, tražeći od njega 
dalja uputstva. Malo zatim Poslanik svjetova dođe do njih i nekoliko puta 

donese tekbir ,,Allahu ekber!'! Svi ashabi uglas odgovoriše na tekbir istim 
riječima, a kafirima s druge strane hendeka se uvuče strah u kosti. Kada su 
čuli tekbire mušrici rekoše: ,,Sigurno im je stigla neka radosna vijest, dok 
donose tekbire." 

Resulullah se obrati ashabima: ,,O džemate muslimana! Budite 
radosni zbog Allahove pomoći i pobjede!" Tako im je dao radosnu vijest da 
će iz ove bitke izaći kao pobjednici. Slavni ashabi su do sada vojevali u 
mnogim bitkama i preživjeli i Bedr i Uhud. Svaki put su Allahovom voljom i 
Pejgamberovim bereketom porazili mušrike, iako su oni bili mnogostruko 
brojniji i naoružaniji. Sve dok im je na čelu bio prvak svih ljudi, nije bilo 
muke koju nisu bili spremni podnijeti, niti zadataka koje nisu bili u stanju 
izvršiti. Vladala je neimaština i glad, a i vrijeme je bilo izuzetno hladno... 
Mnogi su, od gladi vezali kamenje za stomake, među njima i Poslanik. Na 
drugoj strani je bio neprijatelj poput zapete puške. Ashabi nisu obraćali 
pažnju na brojnost neprijatelja niti na nevolje s kojima su se suočavali. 
Oslanjali su se na Resulullaha, njemu su se predali i zavjet mu dali... 

Predvodnici Kurejšija kao i drugih plemena, koji su bili zajedno s 
njima, su prije napada na kanalu tražili mjesto koje nije dovoljno široko 
iskopano i preko kojega bi mogli preći. Obišli su hendek od početka do kraja. 
Napokon dođoše do dijela koji je zbog brzine nedovoljno iskopan i odlučiše 
da započnu napad na tom mjestu. I mušrička vojska je zbunjeno išla za 
svojim komadantima i u čudu gledala čas u hendek, čas ashabe: ,,Kunemo se 
da ovo nije arapski običaj. Sigurno im je to preporučio onaj Perzijanac." 

Kada komadanti pokazaše svojoj vojsci uski dio kanala i upitaše ko 
od njih može preći na ovom dijelu, javi se pet vitezova. Oni su trebali preći 
na drugu stranu kanala i sami se tamo boriti. I ashabi i mušrici su pomno 
pratili svaki korak ovih vojnika. Najprije se povratiše nazad kako bi uzeli 
zalet. Potom okrenuše glave konja prema najužem dijelu hendeka i potjeraše 
ih. Svih pet konja preskočiše kanal, u punom trku, i dospješe na drugu stranu. 
Iako su ih mnogi drugi htjeli pratiti, nisu uspjeli i ostali su na drugoj strani. 
Među vitezovima koji su uspjeli preskočiti kanal bio je i izuzetno snažan 
vojnik po imenu Amr bin Abd. Sav je bio u štitovima i izgledao je 
zastrašujuće. Na čas povika: ,,Ima li ko da mi smije izaći na megdan?" 

Tada iskoči hazreti Alija pred Resulullaha: , Ja Resulallah, dozvoli 
meni da se borim s njim! On na sebi nije imao bilo kakvog štita. Resulullah 
skide svoj štit i obuče ga hazreti Aliji. Dade mu svoj mač i sa svoje glave 
skide ogrtač te ga na njegovu glavu stavi vlastitim rukama: ,,Allahu! Na 
Bedru je postao šehid moj amidžić Ubejda a na Uhudu Hamza. Uz mene je 
ostao moj brat i amidžić Alija. Ti ga čuvaj. Podari mu svoju pomoć i ne 
ostavljaj me samoga!" Ashabi na ovu Resulullahovu dovu rekoše amin. 

Tekbirima i dovama ispraćeni hazreti Alija, pješice krenu prema 
Amru ibn Abdu, koji je bio na konju, te stade ispred njega poput stijene. Amr 
bijaše u punoj ratnoj opremi i jedino mu oči nisu bile pokrivene. Ne prepozna 
hazreti Aliju, te upita ko je on. On reče: ,Ja sam Alija bin Ebi Talib!t — ,,0 
sine moga brata! Tvoj otac mi je bio izuzetno drag prijatelj i zbog toga ne 

želim proliti tvoju krv. Zar nema niko od tvojih starijih da stane ispred 
mene?'! Na taj način lažno pokuša iskazati sažaljenje. Hazreti Alija na to 
reče: ,, O Amre! Tako mi Allaha ja želim proliti tvoju krv. Ali zar ne smatraš 
da obojica trebamo biti u istom položaju? Zar to ne priliči tvom ugledu? Ja 
sam pješak a ti si na konju?" 

Čim to ču, Amr ponosno siđe s konja. Mačem mu posječe noge i 
bijesan stade pred hazreti Aliju. Hazreti Alija nastavi govoriti: ,O Amre! Ja 
sam čuo da kada stupiš u borbu sa nekim iz plemena Kurejš, ispuniš mu 
jednu od dvije želje. Jeli to istina?" — ,Istina je", odgovori on. — ,,Onda je 
moja prva želja da povjeruješ u Allaha i Njegovog poslanika, i da prihvatiš 
iman." — ,,Preskoči to, to mi ne treba!', odmah ga prekinu Amr. "Druga 
želja mi je da se vratiš u Mekku, jer kada Resulullah pobijedi, ti ćeš mu na taj 
način pomoći. — ,,1 to preskoči, jer sam se zakleo da se neću namirisati dok ne 
dobijem osvetu." — ,O Allahov neprijatelju, nije mi preostalo ništa osim da se 
borim sa tobom." 

Amr se nasmija na ove riječi; ,Ovo je pravo čudo. Nikada se ne bih 
nadao da pred mene smije stati neki Arap. O sine moga brata! Kunem se da 
ne želim da te ubijem jer mi je tvoj otac bio prijatelj. Hoću da pred mene 
izađe neko poput Ebu Bekra ili Omera." Kad hazreti Alija reče da on želi da 
ga ubije, bez obzira šta pričao, krv mu udari u glavu i u času zamahnu mačem 
na hazreti Aliju. To je on očekivao pa se munjevitom brzinom izmače u 
stranu i postavi štit. Amr je porazbijao štitove koji su bili mnogo jači od 
Alijinog, pa tako učini i sa njegovim. Uz to, mačem okrznu hazreti Alijinu 
glavu i povrijedi je. Sada dođe red na njega da zamahne. Uzviknu: ,,Ja Allahf 
i udari Zulfikarom po Amrovom vratu. U tom času se prolomiše tekbiri: 
Allahu ekber", a kafiri počeše jadikovati. Dova najboljeg od svih 
vjerovjesnika je bila primljena. Gromada od ljudskog tijela Amra je pala na 
zemlju, a njegovi saborci istog časa navališe na hazreti Aliju. Pritekoše mu u 
pomoć ashabi, te Zubejr ibni Avvam rani Nevfel bin Abdullaha i obori ga u 
jarak. Hazreti Alija za njim skoči u jarak i ubi Nevfela. Ostali mušrici s 
mukom uspješe da izađu iz hendeka i pobjegnu na svoju stranu. Vođa 
mušrika tako pade u očaj još na početku bitke. 

Već se mogao nazrijeti tok bitke. Hendek je sprečavao boj prsa u 
prsa. I jedni i drugi su nastojali neprijatelju nanijeti gubitke strijelama. To je, 
s druge strane, samo produžavalo bitku. Mušrici shvatiše da neće moći dobiti 
bitku na ovaj način, te krenuše u napad na najslabije mjesto na hendeku. 
Deset hiljada mušrika je nastojalo preći hendek dok ih je tri hiljade 
mudžahida svim snagama, strijelama i kamenjem nastojalo odvratiti od njega. 
Nastao je nevjerovatan boj koji je trajao do zalaska sunca. 

Resulullah je tokom noći na različita mjesta hendeka postavio 
stražare. I sam je stražario kod dijela hendeka koji je bio tijesan. Poslao je u 
Medinu pet stotina vojnika i naredio im da na njenim ulicama donose tekbire. 
Na taj način je preduprijedio opasnost koja bi mogla doći od strane Židova ili 

Židovi iz plemena Benu Kurejze su mušricima poslali Hujeja bin 
Ahtaba i zatražili od njih dvije hiljade ljudi kako bi mogli izvršiti upade 
tokom noći. Namjera im je bila napasti nezaštićene žene i djecu tokom noći. 
No, cjelonoćni obilasci ashaba i uzvikivanje tekbira unijeli su im strah u srca. 
Povukli su se u svoje utvrđenje i tamo čekali priliku. S vremena na vrijeme 
su pokušavali ući u Medinu u malim grupama. 

Jedne noći je jedan od predvodnika plemena Benu Kurejza, Gazzal, 
sa još desetericom ljudi uspio doći do kuće Resulullahove tetke Safije, gdje 
su bile smještene žene i djeca. Ukućani nisu imali nikakvog oružja kako bi se 
zaštitili. Židovi su ih najprije gađali strijelama, a potom su pokušali ući. 
Jedan od njih je ušao u dvorište kuće i počeo provjeravati okolinu. Tada 
Poslanikova, alejhisselam, tetka ukućanima tiho dade znak da šute i siđe na 
prvi sprat do ulaznih vrata. Običnom krpom bijaše prekrila skoro cijelu 
glavu, tako da je izgledala poput muškarca. U ruku je uzela komad drveta, a 
za pas je zadila nož. Polahko je otvorila vrata, neprimjetno prišla do Židova 
ispred nje, te ga snažno udarila drvetom koji je držala u ruci. Čim je pao na 
zemlju, hazreti Safija iskoristi priliku i usmrti ga. Potom je njegovu glavu 
bacila pred ostale neprijatelje koji su ih gađali strijelama. Kad su ugledali 
glavu svoga pripadnika, ostali Židovi se baciše u bijeg. Pri tome su optuživali 
svoje sunarodnjake koji im rekoše da u muslimanskim kućama nema niti 
jednog muškarca.??" 

Bitka se nastavila istim intenzitetom do jutra. S obje strane su 
prelijetale strijele. Resulullah je bodrio ashabe da se strpe i da će konačna 
pobjeda pripasti vjernicima riječima: ,,Kunem se Allahom u čijoj je ruci moja 
duša, sve neprilike sa kojima se suočavate će proći i postići ćete na kraju 
zadovoljstvo. Čim su čuli ove riječi, ashabi su zaboravili na glad i na ostale 
nedaće, i svom snagom se nastavili boriti. Nisu dopustili niti jednom mušriku 
da pređe preko hendeka. Jedan od ashaba koji su se borili hrabro bio je i 
velikan Sa'd bin Muaz. Tokom bitke ranjen je u ruku strijelom koju je na 
njega bacio mušrik po imenu Hibban bin Kajs bin Araka. Strijela je pogodila 
arteriju, pa je Sa'd gubio mnogo krvi. Kada je vidio koliko ashaba se trudi da 
mu zaustave krv, shvatio je da je njegova situacija ozbiljna, pa je zamolio 
Gospodara: ,Ja Rabbi! Ako će Kurejšije nastaviti ratovati, podari mi još 
života. Nema mi draže stvari nego se boriti protiv mušrika koji Tebe i Tvoga 
poslanika u laž ugone. Ako je bitka pri kraju, učini me šehidom. Dozvoli mi 
da vidim kraj Benu Kurejze." Dova mu bi primljena pa mu se krvarenje 
zaustavi. 

Munafici poput Abdullaha bin Ubejja, koji su se pretvarali da se 
bore zajedno sa ashabima, ostajali su u zadnjim redovima i nisu se 
približavali prvom frontu. UZ to, činili su sve kako bi demoralisali ashabe pa 
su govorili: ,, Muhammed vam stalno obećava bogatstva Kajsera i Kisre. Zar 
ne vidite da smo zarobljeni u jarku. Od straha ne možemo ni nuždu obaviti. 
Allah i Muhammed nas samo varaju..." Kada bi neprijatelj jače napao bježali 

bi uz ispriku da moraju čuvati žene i djecu koji su u kućama. Ovakvo njihovo 
ponašanje je stvaralo dodatnu poteškoću. 

Mušrici su koristili sve raspoložive mogućnosti kako bi što prije 
stigli do cilja. Najviše su napadali na uski klanac. Resulullah se nije odvajao 
od tog mjesta i stalno je bodrio ashabe da izdrže, a oni su uspijevali držati 
neprijatelja na drugoj strani boreći se hrabro i nesustrašivo. Konačni cilj je 
bio šator u kojem se nalazio Resulullah, alejhisselam. 

Resulullahovo tijelo je bilo prekriveno oklopom, a na glavi je imao 
zaštitu u vidu šljema. Stajao je uspravno ispred šatora i davao ashabima upute 
vezane za dalju borbu. Mušrici su u određenim trenucima u velikim grupama 
napadali na uski klanac kako bi ga prešli, no ashabi bi se odmah grupisali na 
istom mjestu i svim silama držali neprijatelja. Bitka bi u tim trenucima bila 
tako žestoka da ashabi nisu imali vremena okrenuti glavu. Toga dana je bitka 
počela u jutarnjim satima i trajala do kasno u noć. Kada je došlo vrijeme 
namaza, ashabi su prenijeli Resulullahu da nisu stigli obaviti namaz, a on im 
je odgovorio: ,,/Tako mi Allaha, nisam ni ja." U vrijeme jacije su jedim 
protunapadom uspjeli raspršiti neprijatelje i udaljiti ih. Mušrici Kurejšije i 
pripadnici Gatafana su se povukli u svoje štabove, a ashabi su požurili ka 
Resulullahu. Iako Fahr-i alem, sallallahu alejhi ve sellem, nije uobičavao 
činiti dovu za uništenje nekoga, nije više izdržao i na namazu je uputio dovu: 
,Kako god su oni nas cjelodnevnom borbom spriječili da obavimo namaz, 
neka se i njihove kuće, njhovi stomaci i njihovi kaburi ispune vatrom." 
Nakon što su naklanjali propušteni podne, ikindiju i akšam namaz, zajedno su 
obavili jaciju-namaz. 

Nakon velikog truda kojeg su uložili, da jednom i zauvijek dokrajče 
Islam, mušrici su shvatili da borbom po dnevnoj svjetlosti to nisu u stanju 
ostvariti. Dogovorili su se da je jedini način da poraze muslimane, da istim 
intenzitetom nastave sa napadima i tokom noći. Muslimane su mogli poraziti 
jedino na taj način. Zajedno sa Židovima iz plemena benu Kurejze su odlučili 
odmah početi sa noćnim upadima. Poredali su vojnike i na smjenu ih 
postavili kao stražu noću. Takvo stanje je potrajalo danima. Resulullah i 
njegovi ashabi su bili iscrpljeni glađu, umorom i nesanicom, no i dalje su 
uspješno odbijali svaki neprijateljski napad. Nisu propustili niti jednog 
neprijateljskog vojnika da pređe preko hendeka. Ova sveopšta odbrana je bila 
teža, zamornija i jača od svih prethodnih pohoda i bitaka kroz koje su 
muslimani prošli. 

No, i kod mušrika se nakon vošednevnih strašnih borbi počela 
uviđati nestašica hrane. Njihovi konji i deve su zbog nemogućnosti da nađu 
bilo šta za ispašu uginjali u velikom broju. Tim povodom je mušrički 
komadant Dirar bin Hattab poslao jednu vojnu jedinicu do Benu Kurejze da 
obezbijede hranu. Židovi, koji su sve žrtvovali kafirima, odmah su poslali 
dvadeset deva natovarenih pšenicom, hurmama i stočnom hranom. Dok se 
Dirar radostan vraćao sa svojim vojnicima i hranom, naišli su na jednu grupu 
ashaba u mjestu Kuba. Ashabi su odmah izvršili napad i nakon žestoke borbe 

uspjeli su poraziti neprijatelja, te se vratiti Resulullahu sa zalihama hrane. Na 
taj način su dobili mnoge Poslanikove dove.""! 

Resulullah, alejhisselam, je bio izuzetno tužan zbog muka kroz koje 
su njegovi voljeni ashabi prolazili, tokom skoro mjesec dana žestokih borbi. 
Prema njima je bio blag poput njihovih vlastitih roditelja. Pored ogromnih 
napora koje su ulagali u borbi i očuvanju šehadeta, Poslanik, sallallahu alejhi 
ve sellem, je spuštao čelo na zemlju i molio Gospodara riječima: ,,O ti koji 
pristižeš u pomoć onima koji su u teškoj situaciji! O Allahu koji udovoljavaš 
dovama nevoljnih i nemoćnih! Ti sigurno znaš u kakvom stanju smo ja i moji 
ashabi. Ja Rabbi! Ti kafire učini poraženima! Zabavi ih njihovom mukom i 
učini nas pobjednicima nad njima!...Ć 

Resulullah, alejhisselam, je ovu dovu često učio tokom posljednjih 
dana borbe. 

Mušrici su sada ulagali nadljudske napore, suočeni sa sve manjim 
zalihama hrane, da što prije obave zadatak i zatru svaki trag muslimanima. 
Jedne večeri, dok je boj trajao, Poslaniku je došao jedan mušrički vojnik, čije 
je srce već bilo okrunjeno islamom. To je bio Nu'ajm bin Mes'ud iz plemena 
Gatafan. Obrati se Posljednjem Poslaniku riječima: , Ja Resulallah! Ja sam 
došao da potvrdim da je Allah jedan i da si ti Njegov Poslanik! Hvala Allahu, 
počašćen sam da pređem na Islam. Do sada sam se borio protiv vas. Od sada 
ću se boriti protiv kafira. Spreman sam učiniti sve što mi naredite. Ja 
Resulallah! Moj narod još ne zna da sam primio Islam." Tada mu Poslanik 
reče: ,Možeš li se vratiti među kafire i pokušati ih razdvojiti 1 zavaditi?" 
Allahovom pomoću, mislim da to mogu učiniti, Poslaniče. Od tebe samo 
tražim dozvolu da mogu reći šta bude trebalo?" Resulullah mu odvrati: ,,Rat 
je varka. Smiješ reći sve što želiš?" 

Hazreti Nu'ajm bin Mes'ud je najprije otišao do Židova Benu 
Kurejze: ,,Vi znate kakve simpatije i ljubav gajim prema vama. Molim vas da 
ovo o čemu ćemo pričati ostane među nama i da to nikome ne prenosite." 
Židovi mu potvrdiše da će to biti tajna. Na to hazreti Nu'ajm reče: ,Ovaj 
čovjek (hazreti Muhammed) uvijek izaziva nevolje. Znate šta je učinio 
plemenima Benu Nadir i Benu Kajnuka. Svi ste vidjeli kako ih je istjerao sa 
njihovih ognjišta. Sada se plemena Gatafan i Kurejš bore protiv muslimana i 
vi ste na njihovoj strani. Iako se danima borite još uvijek ste na mrtvoj tački. 
Ako ovako nastavite, boj bi se mogao prilično oduljiti. No, imeci, djeca i 
kuće pripadnika Gatafana i Kurejšija nisu tu kao što je slučaj sa vama. Ako 
uspiju dobiti ovaj rat, pokupit će ratni plijen i vratiti se svojim kućama. A ako 
izgube, povući će se i vas ostaviti na njihovu milost ili nemilost. Vi niti imate 
snage niti mogućnosti da se borite sami sa muslimanima. Sadašnja pozicija 
borbe je takva da su muslimani bliže pobjedi. Ako bude kako sam 


21 Vakidi, el-Megazt, I, 467. 

pretpostavio, muslimani će vas sve poubijati, te zbog toga hitno morate 
preduzeti neke mjere. 72? 

Židovi su sa pažnjom i ushićenjem slušali hazreti Nu'ajmove riječi i 
bili su mu izuzetno zahvalni što se brine o njima: ,,Ti si nam pokazao istinsko 
prijateljstvo. Sada nam reci kakve mjere trebamo poduzeti." Hazreti Nu'ajm 
je to i čekao, te im reče: ,,Mislim da ne trebate ulaziti u borbu sa 
muslimanima dok kao taoce ne uzmete nekoliko pripadnika Gatafana i 
Kurejša. Sve dok su zarobljenici kod vas, ne mogu napustiti boj." Židovi 
priznaše da je to lijepa mjera opreza te ga još počastiše i zahvališe mu se. 

Hazreti Nu'ajm je, čim je napustio Židove, otišao u glavni štab 
Kurejšija. Svojim komadantima reče: ,,Vi znate koliko mrzim Muhammeda, a 
koliko volim vas. Zato smatram svojom dužnošću da vam prenesem neke 
informacije do kojih sam došao. Od vas tražim da mi se zakunete da ono što 
vam kažem nećete prenijeti nikom drugome." Oni se zakleše i rekoše mu da 
nastavi. —" Neka znate da su se Židovi Benu Kurejze pokajali što su sa vama 
sklopili savezništvo i poslali su Muhammedu sljedeću obavijest: , Želimo da 
zarobimo neke od glavešina Gatafana i Kurejša i da ih predamo vama. Poslije 
želimo da se udružimo sa vama i zatremo trag mušricima. Zauzvrat od tebe 
tražimo da oprostiš našoj braći iz plemena Benu Nadir i da im dopustiš da se 
vrate svojim domovima. Muhammed je ovaj prijedlog prihvatio. Ako Židovi 
budu od vas tražili taoce, ni pod koju cijenu to ne prihvatajte, jer će ih ubiti. I 
nemojte ove riječi nikome prenositi, ma šta se desilo.'"? Mušrici se svesrdno 
zahvališe hazreti Nu'ajmu na ovim važnim informacijama i nagradiše ga za 
to. 

Nu'ajm napusti Kurejšije i ode do pripadnika Gatafana. Ono što je 
prenio Kurejšijama, reče i njima. 

Sljedeći dan jedan od zapovjednika Kurejša reče predstavnicima 
Benu Kurejze: ,,Za nas je boravak na ovim mjestima sve teži 1 teži. Vrijeme 
je sve hladnije, a i sve više naših životinja umire. Noćas se trebamo dobro 
pripremiti i sutra izvršiti sveopći napad. Židovi im na to odgovoriše: ,,Prvo 
mi ne ratujemo subotom, a drugo tražimo od vas kao garanciju nekoliko 
talaca, kako bismo pristali boriti se na vašoj strani. Ako se bitka oduži a vi 
onemoćate, napustit ćete nas i ostaviti nas u rukama muslimana. Ako nam 
kao garanciju ostavite neke od vaših prvaka, onda sigurno nećete otići." Kada 
je ovo čuo, kurejšijski zapovjednik reče da su Nu'ajm bin Mes'udove riječi 
bile istina, te im poruči: ,,Nikoga vam nećemo dati. Ako se sutra budete borili 
sa nama, to je za vaše dobro. Ako ne, mi ćemo se pokupiti i otići, a vi se sami 
borite protiv Muhammeda i njegovih sljedbenika." 

Pripadnici Benu Kurejze pomisliše da je ono što im je Nu'ajm 
govorio istina i rekoše: , Onda se nećemo boriti zajedno sa vama..." Tako je 
strah ovladao srcima i jednih i drugih."? 


7 {bn Hišam, es-Sire, II, 228; Vakidi, el-Megazt, I, 481; Kettani, et- 
Terattbu 'l-Idarijje, I, 543. 
+ {bn Hišam, es-Sire, II, 228; Vakidi, el-Megazt, I, 481. 

Džibril, alejhisselam, je došao Resulullahu i obradovao ga viješću da 
će Allah, dželle šanuhu, neprijatelje onesposobiti strašnim uraganom. Na to 
je Resulullah pao na koljena i učinio dovu: ,,Neka Ti je hvala, Allahu, jer si 
se smilovao meni i mojim ashabima." Potom je radosnu vijest prenio i 
čestitim ashabima. 

Bila je to subota uvečer. Pao je takav mrak, da se prst pred okom 
nije mogao vidjeti. U tome je nastupilo strašno nevrijeme i vjetrovi. Ovu noć 
Huzejfe bin Jeman prenosi ovako: 

,Bila je tako mračna noć, da do tada nikad nismo doživjeli nešto 
slično. U isto vrijeme mogla se čuti strašna grmljavina uz koju je puhao 
vjetar kakav stanovnici tih mjesta ne pamte. Tada nam je Muhammed, 
alejhisselam, prenio vijest da su se mušrici zabavili sobom i da među njima 
vlada strah i neđusobno nepovjerenje. Mi se od hladnoće i gladi nismo mogli 
pomaći sa mjesta na kojima smo bili, te smo se samo uspjeli pokriti 
prekrivačima koji su nam bili nadohvat ruke i iščekivati šta će se dalje desiti. 

Resulullah je stao da obavi namaz, i nakon što je jedan dio noći 
proveo u namazu, okrenu se prema nama i upita: Ima li među vama ikoga ko 
je spreman otići do mušričke vojske 1 ispitati u kakvom su stanju, te se vratiti 
sa vijestima o tome? Zamolit ću Uzvišenog Allaha da njega učini meni 
prijateljem u Džennetu.' Niko od prisutnih zbog hladnoće i gladi nije mogao 
ustati. Potom Resulullah dođe do mene. Sjedio sam zagrljenih koljena i 
cvokotao vilicama. Resulullah me dotače i upita ko sam. Rekoh: 'Ja sam 
Huzejfe, Božiji Poslaniče.' — ,,Idi vidi šta rade pripadnici tog plemena. Dok se 
ne vratiš do mene, ne bacaj na njih kamenje i strijele, niti se bori mačem. Sve 
dok se ne vratiš nećeš osjećati ni hladnoću ni toplinu, a sigurno nećeš pasti u 
ruke neprijatelja kao zarobljenik, i neće te mučiti.' 

Uzeo sam mač i koplje, spreman da krenem. Poslanik učini dovu: 
'Allahu, čuvaj ga i sprijeda i straga, i iznad i ispod, te i sa njegove desne i sa 
lijeve strane." 

Išao sam prema mušricima kao da sam bio u vlastitoj kući. Tako mi 
Allaha, niti sam osjećao strah, niti hladnoću, niti sam bio uznemiren. Njihove 
glavešine i komadante sam našao okupljene oko jedne logorske vatre. Ebu 
Sufjan reče: 'Trebali bi se pokupiti i otići odavde. Izvadio sam jednu strijelu 
iz torbe i zategnuo luk. Htio sam iskoristiti priliku koju sam imao zbog 
svjetlosti vatre i ubiti ga. Taman kad sam htio ispaliti strijelu, sjetih se 
Resulullahovih riječi kako ne smijem izazvati nikakav incident dok se ne 
vratim njemu, te sam odustao. Poslije toga sam u sebi osjetio još veće 
samopouzdanje. Uvukao sam se među mušrike i sjeo pored vatre. 
Nezapamćena mećava i meleki su ih neprestano uznemiravali. Vjetar je nosio 
brojne predmete pred sobom, gasio vatre i obarao šatore. U jednom momentu 
ustade njihov vođa Ebu Sufjan: 'Moguće je da se među vama nalaze špijuni, 
pa ih se čuvajte. Neka svako od vas pogleda ko je pored njega. Neka svako 
uzme za ruku onoga pored sebe.' Kao da je Ebu Sufjan osjećao da je neko 
nepozvan došao među njih. Odmah sam ispružio ruke i uhvatio mušrike s 

desne i s lijeve strane, te ih preduhitrio i prvi ih upitao za imena. Tako sam 
spriječio da me otkriju. 

Nakon toga Ebu Sufjan reče sljedeće: 'O Kurejšije! Vi niste u stanju 
stajati na nogama. Konji i deve su počeli uginjati. Suša je na sve strane. I 
sami vidite šta nam se dešava zbog vjetra. Odmah napustite ovo mjesto. Ja 
idem prvi." Tada se pope na devu i krenu. Razočarana mušrička vojska u 
rasulu krenu put Mekke. Pustinjski pijesak ih je sprečavao da vide bilo šta 
oko sebe. '?! 

Kada su oni otišli uputio sam se prema Resulullahu. Negdje na 
polovini puta, ispred mene se pojavilo dvadesetak ljudi obučenih u bijelo, sa 
sarukom (povezom) na glavi. Rekoše mi: 'Javi Resulullahu, da je Allah 
uništio njegove neprijatelje..." Stigoh do Resulullaha i nađoh ga kako klanja 
na jednoj prostirci. Čim sam se vratio, ponovo me je spopala drhtavica koju 
sam imao prije nego što sam krenuo. Nakon namaza, Resulullah me upita 
kakve mu vijesti donosim. Ja mu saopćih u kakvom teškom stanju su 
dušmani i da su otišli put Mekke, a Resulullah bi izuzetno zadovoljan ovom 
viješću, te se nasmiješi. Danima već nismo bili oka sklopili. Resulullah me 
pozva do sebe i pokri me jednim dijelom prostirke na kojoj je sjedio. Tako 
smo zanoćili tu noć. Poslanik me je probudio u zoru, kada već nije bilo ni 
traga mušričkoj vojsci. Snažan vjetar i padavine su ih pratili sve do Mekke, a 
pojedinci su svjedočili da su sve vrijeme čuli tekbire. 

Kada su mušrici napustili svoje položaje i krenuli ka Mekki, i druga 
plemena koja su bila u savezništvu s njima učinili su isto i napustili Medinu. 
Pali su u očaj nakon teškog poraza kojeg su doživjeli. Dok su oni tugovali, 
Resulullah i njegovi ashabi su beskrajno zahvaljivali Allahu, dželle šanuhu, 
na pobjedi i padali Mu na sedždu. Zaputili su se ka Medini neprestano 
uzvikujući tekbire: ,,Allahu ekber. Ulice grada su se u trenu ispunile djecom 
koja su izašla da dočekaju Sultana cijelog univerzuma, te svoje mubarek 
očeve, amidže, daidže i stariju braću. I Resulullah im se nasmiješi te ih 
obradova..." 

Tokom Bitke na Hendeku palo je šest šehida. O ovome događaju 
Uzvišeni Allah u Kur'anu kaže: ,,Allah je nevjernike pune srdžbe odbio, - 
nisu nimalo uspjeli -, i vjernike je Allah borbe poštedio, - Allah je, uistinu, 
moćan i silan." 

,,O vjernici, sjetite se Allahove milosti prema vama kada su do vas 
vojske došle, pa smo mi protiv njih vjetar poslali, i vojske koje vi niste vidjeli 
— a Allah dobro vidi šta vi radite. ??9 

Poslije ove bitke Muhammed, alejhisselam, je rekao: ,,Sada je vaš 
red na stražu. Ubuduće vas Kurejšije ne mogu napasti." 


24 Vakidi, el-Megazt, I, 489. 
25 el-Ahzab 33/25. 
26 el-Ahzab 33/9. 

Židovi Benu Kurejze 


Kada se Resul-i ekrem, sallallahu alejhi ve sellem, vratio u Medine-i 
munevveru, otišao je do svoje supruge Aiše. Skinuo je oklop i odložio oružje. 
Oprao je mubarek tijelo koje je bilo uprašeno. Tada mu se u liku Dihje ukaza 
naoružani konjanik u oklopima, koji je zapravo bio Džibril, alejhisselam. 
Priđe Resulullahu, alejhisselam, 1 prenese mu naredbu: ,,O Allahov 
poslaniče! Allah ti naređuje da odmah napadneš Benu Kurejzu.' Resulullah 
pozva Bilala te mu naredi da okupi ashabe, pozivajući ih sljedećim riječima: 
,Drugovi moji! Ustanite 1 uzjašite svoje konje i deve. Ko je poslušan, 
ikindiju—namaz će obaviti na zemlji Benu Kurejze." 

Habib-i ekrem je ponovo obukao oklop i opasao mač. Stavi šljem na 
mubarek glavu, preko leđa objesi štit, a u ruku uze luk. Potom se pope na 
konja i krenu prema ashabima. Hazreti Aliji predade bajrak islama i 
postaviga na čelo izvidnice koja je krenula prema Benu Kurejzi. Kao i 
obično, Abdullaha bin Ummi Mektum je ostavljen u Medini kao 
Resulullahov zamjenik.??' 

Slavni ashabi su u sredinu stavili Resulullaha i krenuli na put 
uzvikujući tekbire: ,,Allahu ekber." Na putu su naišli na pripadnike plemena 
Benu Ganma. Oni su naoružani i spremni čekali Resulullaha. Poslanik ih 
upita da li su naišli na nekoga u putu. — ,,Pored nas je prošao Dihje-i Kelbi. 
Jahao je nagizdanu bijelu mazgu koja je bila ogrnuta skupocjenom kadifom." 
Resulullah im reče: ,,To je bio Džibril, alejhisselam. Poslan je Benu Kurejzi 
da bi uzdrmao njihovu tvrđavu i unio nemir u njihova srca..." Do trenutka 
kada su stigli do plemena Benu Kurejze, broj muslimanske vojske se povećao 
na tri hiljade. 

Hazreti Alija je zastavu islama postavio ispred utvrde Benu Kurejze. 
Kada su to primijetili tamošnji Židovi, izgovoriše mnoge ružne riječi na 
račun Resulullaha. Hazreti Alija prenese Poslaniku njihove riječi, a 
Resulullah krenu sa 3000 vojnika prema njima. Milostivo ih pozva da 
prihvate Islam. Oni najljepši poziv ne prihvatiše, a Resulullah im potom uputi 
drugi: , Onda se odazovite naredbi Allaha i Njegovog Poslanika i predajte 
se." Pošto su i to odbili, Poslanik, alejhisselam, naredi prvaku strijelaca Sa'd 
bin Ebi Vekasu da ih neprestano gađa. Sa'd i drugi ashabi oko njega zasuše 
židovsku utvrdu strijelama pri tome glasno uzvikujući tekbire. Oni također 
odgovoriše bacanjem kamenja i strijela, nakon čega otpoče sukob. 

Ovo židovsko pleme, koje je muslimane u oskudnom momentu 
napalo s leđa, i koje od obijesti nije prihvatilo poslanstvo Muhammeda, 
alejhisselam, nije imalo hrabrosti da otvori vrata i sukobi se prsa u prsa. 

Bitka se nastavila naizmjeničnim gađanjem, a munafici koji su se 
skrivali među muslimanskom vojskom su tajno poslali poruku Židovima da 
se ni pod koju cijenu ne predaju. — ,,Ako se nastavite boriti, pružit ćemo vam 


{bn Hišam, es-Stre, II, 234; Vakidi, el-Megazf, I, 497; ibn Sa'd, et- 
Tabakat, II, 74; Suhejli, er-Ravzul-Unf, III, 436. 

svakojaku pomoć i boriti se zajedno sa vama, a ako bude trebalo napustiti 
ovo mjesto, ponovo ćemo to učiniti skupa." Ovom viješću osokoljeni Židovi 
počeše pružati još snažniji otpor. No, opsada je potrajala blizu mjesec dana, a 
pomoć munafika nije dolazila. Tada ih obuze strah, i poslaše izaslanika koji 
saopšti da žele sklopiti sporazum. 

Židov po imenu Nebbaš bin Kajs istupi ispred njih kao pregovarač, 
te reče Poslaniku, alejhisselam: ,O Muhammede! Pokažite i prema nama 
milost koju ste pokazali prema pripadnicima Benu Nadira. Predat ćemo ti 
naše imetke i oružje, samo nemoj prolijevati našu krv. Dopusti da napustimo 
ovo mjesto zajedno sa našim ženama i djecom, i da svaka porodica ponese po 
tovar deve, osim oružja. Resulullah im na to odgovori: ,,Ne mogu pristati na 
to." — ,Onda se odričemo imetka. Nemoj prolijevati našu krv, i dopusti da sa 
ženama i djecom napustimo ovo mjesto." — ,,Ne! Nemate drugog izbora nego 
se bezuslovno pokoriti mojoj volji." Nebbaš se razočaran vrati u utvrdu i 
prenese svojim suplemenicima tok razgovora. Pripadnike Benu Kurejze tada 
obuze strah i panika.?"? 

Jedan od njihovih vođa, Ka'b bin Esed, dođe pameti, te poruči 
svojim suplemenicima: ,,O narode! Kao što vidite nalazimo se u strašnoj 
nevolji. U toj situaciji imam tri savjeta za vas. Izaberite od njih koje hoćete, 
pa potom možete po njemu i postupiti. Kao prvo, trebamo se povinovati tom 
čovjeku i slijediti ga. Tako mi Allaha, svi znamo da je on poslanik koji je 
najavljen i u našim knjigama. Ako mu se pokorimo, zadržat ćemo i svoje 
živote i porodice, a i imetke. Jedini razlog zbog kojeg mu se ne pokoravamo 
je ljubomora prema Arapima, i činjenica da on ne pripada Izraelćanima. No, 
o tome odlučuje Uzvišeni Allah. Pozivam vas da ga slijedimo!...+ Židovi se 
svi uglas usprotiviše ovom prijedlogu, te rekoše: ,,Ne! Mi ga ne prihvatamo, 
niti ćemo slijediti bilo koga ko nije od nas!" 

Tada Ka'b iznese drugi prijedlog: ,,Hajdemo svi pobiti naše žene i 
djecu, pa onda, nemajući više o kome misliti iza sebe, svi zajedno napadnimo 
na muslimane, dok ne izginemo!...+ I ovaj njegov prijedlog bi odbačen. 

U trećem prijedlogu Ka'b iznese sljedeće: ,,Večeras je subota večer. 
Pošto muslimani znaju da ne ratujemo subotom, mislit će da su sigurni pa će 
biti neoprezni. Izađimo svi odjednom na vrata, i napadnimo ih! Možda tako 
uspijemo da ih porazimo. Židovi odbiše i ovaj prijedlog govoreći: ,,Mi se 
nećemo odreći zabrane bilo kakvog posla subotom." Samo su braća Esib i 
Sa'lebe, te njihov amidžić Esed prihvatili prvi prijedlog i prihvatili Islam. 
Nakon tog razgovora oni su izašli i pridružili se ashabima. 

Židovi se nastaviše prepirati dugo vremena. Naposljetku se podiže 
zastava predaje. Od Resulullaha zatražiše da im odredi nekoga ko će im 
presuditi, a on im ponudi da od ashaba biraju koga žele. Oni odabraše Sa'd 


28 Vakidi, el-Megazt, I, 460. 
2 {bn Hisam, es-Sire, II, 235; Vakidi, el-Megazt, II, 501; Suhejli, er-Ravzul- 
Unf, III, 439. 

bin Mu'aza, i rekoše da će biti zadovoljni njegovom presudom. Poslanik, 
alejhisselam, pristade na to i naredi da pozovu Sa'da bin Mu'aza. 

Sa'd je bio teško ranjen u Bitci na Hendeku. Resulullah je izdao 
naredbu da ga liječe u jednom šatoru u sklopu Mesdžid-i nebevijje. Kada je 
izabran za suca, na nosilima bi donesen do utvrde Benu Kurejze. U putu je 
sam sebi govorio: ,,Tako mi Allaha neću dozvoliti da na mene utječe bilo 
kakva kritika, bez obzira s koje strane ona dolazila." Kada ga dovedoše do 
Resulullaha, spustiše ga sa nosila, te mu Poslanik, alejhisselam, reče: ,,O 
Sa'de! Oni su pristali da im ti presudiš. Reci mi šta si im presudio." Sa'd reče: 
,Ja Resulallah! Moja duša je tebi kurban. Allah 1 Njegov poslanik su preči da 
presude." Resulullah mu odgovori: ,,Allahova odredba je da im ti presudiš!" 
Židovi mu dadoše čvrsto obećanje da će prihvatiti njegovu presudu. Obje 
strane su sa nestrpljenjem iščekivale njegov govor. On napokon prozbori i 
donese presudu: 

,Moja presuda je da se svi pametni i punoljetni muškarci pogube! 
Da se njihove žene i djeca uzmu u roblje, a da im se imovima raspodjeli 
među muslimanima!..." 

Ove riječi zalediše krv u žilama Židova. Prema njihovom zakonu, 
upravo je to bila kazna za obijesnike poput njih: ,,Kada stigneš do grada sa 
kojim se treba sukobiti, pozovi ih na mir. Ako pristanu, neka ti svi plate harač 
i služe te. Ako se odluče ratovati, izvrši opsadu njihova grada. Kada 
Allahovom pomoću izvojevaš pobjedu, sve neprijatelje muškarce ubij. 
Njihove žene, djecu i imetke uzmi kao ratni plijen!..." 

Obzirom da je Sa'd bin Muazova presuda istovjetna božanskoj 
odredbi, Poslanik svih svjetova ga pohvali zbog presude, i reče mu: 
,,Presudio si shodno Allahovom zakonu koji je zapisan u Levh-i Mahfuzu i 
koji se nalazi iznad sedam nebesa." 

Židovi se nisu mogli usprotiviti presudi koja je bila zapisana i u 
njihovim objavama. Svi punoljetni i umno zdravi muškarci su sakupljeni i 
svezani, a potom je nad njima izvršena kazna. Žene, djeca i imeci su 
raspodjeljeni među ashabima."?" 

Na taj način je uništeno pleme koje je muslimane napalo s leđa u 
najgorem mogućem trenutku, koje je pogazilo sve prethodne dogovore, i koje 
se još od vremena djetinjstva Poslanika trudilo da ga smakne. Medina je 
očišćena od njihova zla zauvijek. 

Ashab-i kiram su se zaputili natrag, put svijetle Medine, radosni 
zbog izvojevane pobjede, spokojni u pogledu njihove budućnosti. 

Jedna od žena, zarobljena ovom prilikom, primi Islam. Resulullah bi 
obveseljen ovim njenim činom, te je obradova visokim položajem u 
Džennetu, i učini je svojom mubarek suprugom. To je bila naša majka, 
hazreti Rejhana."?! 


20 {bn Sa'd, et-Tabakat, II, 75; Suhejli, er-Ravzul-Unf, s. VI, 294. 
1 {bn Hišam, es-Sire, II, 245; Vakidi, el-Megazt, II, 519; ibn Sa'd, er- 
Tabakat, II, 75. 

Šehadet Sa'd bin Mu'aza 


Sa'd bin Mu'az je poslije izricanja presude ponovo vraćen u šator iz 
kojeg je donesen. Zbog zadobijenih rana sve više je trpilo njegovo zdravlje. 
Resulullah mu je prišao i zagrlio ga: ,,Allahu! Sa'd se borio u Toje ime, na 
Tvom putu. Potvrdio je 1 slijedio Tvoga resula. Olakšaj mu polaganje 
računa..." Kada je čuo ove Resulullahove mubarek riječi, Sa'd otvori oči: , Ja 
Resulallah! Neka je mir i svaka počast na tebe. Svjedočim da si ti Allahov 
poslanik." Poslije ovih izgovorenih riječi rodbina ga je odnijela u kuću Benu 
Abdulešhela. Te noći mu se stanje dodatno pogoršalo. Džibril, alejhisselam, 
dođe do Resulullaha, i reče mu: ,Ja Resulallah! Ko je pripadnik tvoga 
ummeta koji je noćas preselio na drugi svijet, a čije preseljenje je objavljeno 
kao radosna vijest među melekima?" Resulullah je odmah upitao za Sa'dovo 
stanje. Rečeno mu je da su ga odnijeli njegovoj kući. Iako su sa 
Resulullahom bili neki ashabi, on je odmah otišao da posjeti Sa'da. Pošto je 
putem išao izuzetno brzo, ashabi su se požalili na umor. Resulullah im 
odvrati: ,,Meleki su prije nas stigli na Hanzalinu dženazu, pa će i na Sa'dovu 
stići prije nas. Nećemo uspjeti doći prije njih" - i tako im prenese razlog 
žurbe. Kada je došao do Sa'da, on je već bio preselio na bolji svijet. Sjede 
pored njegove glave i zovnu ga njegovim nadimkom: ,,O Ebu Amr! Ti si bio 
najbolji prvak. Neka ti Allah podari sreću, bereket i najljepšu nagradu. 
Održao si riječ datu Uzvišenom Allahu, pa će i Allah ispuniti obećanje koje 
je dao tebi." 

U tom trenutku Sa'd bin Mu'azova majka kroz plač reče sljedeće 


stihove:?2 


,,Kako može izdržati, 
njegova žalosna majka? 
Tražim strpljenje i plačem 
nad onim što me snašlo... " 


Eslem bin Haris prenosi sljedeće: ,, Resulullah je došao u kuću Sa'd 
bin Mu'aza. Mi smo ostali na vratima, dok je Resulullah ušao unutra, praveći 
prilično velike korake. Potom smo i mi ušli za njim. Kada nam je Poslanik, 
alejhisselam, rukom pokazao da stanemo, mi smo to i učinili 1 vratili se. 
Unutra nije bilo nikoga osim Sa'da, odnosno njegova tijela. Resulullah se 
unutra zadržao neko vrijeme, a potom izašao. Zanimalo me je zašto je pravio 
velike korake prilikom ulaska pa sam ga upitao za to. —Još nisam bio u 
ovakvoj gužvi. (Soba je bila puna meleka). Jedan melek se sageo i ponudio 
mi da sjednem na njega, i tek sam tada uspio sjesti." Poslije je pozvao Sa'da 
njegovim nadimkom, te nastavio: 'Neka ti je sretno o Eba Amr! Neka ti je 
sretno o Eba Amr! Neka ti je sretno o Eba Amr!' 


232 {bn Hišam, es-Stre, II, 250. 

Na njegovoj dženazi su se okupili svi Ashab-i kiram. Resulullah je 
predvodio dženazu-namaz, a potom je ponio njegov tabut. Dok su nosili 
njegovo tijelo ashabi rekoše: 'O Poslaniče! Još nismo nosili lakšu dženazu.' 
Poslanik im reče: 'Sišli su meleki i oni ga nose.' 

Dok su nosili njegovo tijelo munafici ga pokušaše ocrniti, govoreći 
kako je lahak, a Resulullah im reče: 'Na Sa'dovoj dženazi je sedamdeset 
hiljada meleka. Nikada do sada nisu sišli na zemlju u ovolikom broju na 
ovako malom prostoru.' Njegova smrt je izuzetno rastužila Resulullaha i 
njegove ashabe." 

Ebu Se'id el-Hudri prenosi od svoga djeda sljedeće: ,Ja sam bio 
jedan od onih koji su kopali njegov kabur. Kada sam počeo kopati, pojavio se 
miris miska iz zemlje." Šurahbil bin Hasene prenosi: ,,Kada su Sa'da bin 
Mu'aza spuštali u mezar, neko je sa njegovog kabura uzeo šaku zemlje. 
Poslije je tu zemlju odnio kući gdje se ona pretvorila u misk. Dok su spuštali 
njegovo tijelo, Resulullah je sjeo pored njegovog kabura i pustio svoje 
mubarek suze, te rukom uzeo za svoju mubarek bradu. Bio je jako ožalošćen. 
Još je rekao: 'Arš se zatresao zbog smrti Sa'd bin Mu'aza.' 

Jednom prilikom je Poslaniku poklonjena lijepa odjeća. Kada su 
ashabi pohvalili njenu ljepotu, on reče: ,,Sa'd bin Mu'azova maramica u 
Džennetu je ljepša od ovoga." 

Još neki od značajnih događaja, pete godine po hidžri, su sljedeći: 
Poslanik je pošao sa vojskom od hiljadu ljudi na plemena koja su živjela na 
Dumetu-1 Džendelu, koja su ucjenjivala i uznemiravala putnike koji su 
putovali prema Šamu, kao i građane Medine-i munevvere. Čim su čuli da ide 
muslimanska vojska, ta plemena su se razbježala. Poslije nekoliko dana 
vojska se vratila u Medinu."? 

Resul-i ekrem se u mjesecu zu-l ka'detu oženio Zejnebom bint 
Džahš.??? Ove godine je naređeno nošenje hidžaba, pa su se muslimanke 
pokrile."?? Munafici su bacili potvoru na hazreti Aišu, pa su neki muslimani 
ovim bili prevareni. Kur'anskim ajetima razotkrivena je spletka munafika, a 
hazreti Aiša je oslobođena optužbi.??" Pleme Muzejne, koje je živjelo blizu 
Medine poslalo je glasnika da objavi da prihvataju Islam, pa su ubrojeni 
među muhadžire.'"! Ove godine se dogodio zemljotres i cijepanje Mjeseca. 
Iste godine je naređen obred hadždža. 


23 Vakidi, el-Megazt, I, 403; ibn Sa'd, et-Tabakat, II, 62. 

234 fbn Sa'd, et-Tabakat, III, 42. 

235 Buhari, "Tevhid", 22; Ibn Sa'd, et-Tabakat, VIII, 106. 

26 Buhart, "Megazi", 34; Muslim, "Tevbe", 68; Ahmed b. Hanbel, el- 
Musned, VI, 194; Vakidi, el-Megazt, II, 431. 

237 {bn Sa'd, et-Tabakat, I, 291. 

MIROVNI SPORAZUM NA HUDEJBIJI 


Poslije Bitke na Hendeku, neka od plemena koja su živjela u okolici 
Medine su prihvatila položaj i snagu ,Islamske države. Od tada su 
razmišljali na način da je bolje biti u savezništvu sa muslimanima, ili još 
bolje prihvatiti Islam u potpunosti. Neki od njih su došli pred Resulullaha i u 
njegovom mubarek prisustvu prigrlili din-i Islam. 

Najbolje stvorenje svih svjetova, sallallahu alejhi ve sellem, je 
formirao grupe ashaba i slao ih okolnim plemenima da ih upućuju u Islam. 
Nekim plemenima je otišao lično a neka od plemena, poput Dumetu-l 
Džendela, su poslušali savjete i iskazali želju za prihvatanjem islama. Neka 
od plemena popun Gatafana ili Benu Lihje su od straha od muslimanske 
vojske pobjegli. Na taj način su okolna plemena potvrdila i priznala ulogu i 
značaj muslimana. 

Šeste godine po hidžri, desila se jedna od najgorih suša tog područja, 
te sa neba nije pala ni kap kiše. Nikakvo rastinje zbog toga nije uspijevalo, te 
su 1 ljudi i životinje muku mučili sa nestašicom hrane. Jednog petka mjeseca 
ramazana ashabi zamoliše Resulullaha da učini dovu Uzvišenom Allahu da 
spusti kišu. Resulullah ode do pustinje zajedno sa ashabima i prije učenja 
ezana za džumu-namaz, klanjaše zajedno dva rekata. Poslanik donese tekbir: 
, Allahu ekber"', a potom diže ruke tako visoko u zrak da se otkrio dio tijela 
ispod njegovih pazuha. — ,,Allahu! Podari nam kišu!... Ashabi su ponavljali 
za njim dodajući riječi: ,, Amin. 

U tim trenucima nebo je bilo u potpunosti vedro, i nigdje nije bilo 
oblačka. Dok je Poslanik, alejhisselam, činio dovu, poče puhati vjetar, a 
zatim se pojaviše i oblaci. Uslijedi blaga kiša. Prvak svih poslanika ovaj put 
reče: ,, Svemogući Allahu! Spusti obilnu kišu na nas i učini je hairli za nas!" 
Tada na sve strane poče padati jaka kiša. 

Na odjeći Resulullaha i njegovih ashaba nije ostalo mjesta koje nije 
dohvatila voda. Dok su stigli kućama, voda je već lila na sve strane. Svi su 
hodali gazeći po vodi. Kiša je nastavila padati cijali taj dan. Zatim slijedeći, a 
i dan poslije toga, sve do idućeg petka kada su ashabi došli Poslaniku: ,,Ja 
Resulallah. Od vode su nam se počele rušiti kuće, a životinje daviti u njoj. 
Kada bi zamolio Gospodara da kiša prestane..." Resulullah se nasmiješi te 
podiže ruke: ,,Ja Rabbi! Odnesi ovu kišu na poljane, vrtove i mjesta gdje raste 
drveće!" U tom trenu kiša koja je neprestano lila sedam dana prestade padati, 
te se preseli na mjesta za koja je Resulullah činio dovu. 

Bio je mjesec zu-l ka'de, šeste godine po hidžri. Jedne noći Poslanik 
u snu vidje kako zajedno sa ashabima obilazi Kabe-i muazzamu u Mekke-i 
mukerremi. Neki od ashaba su tom prilikom potkratili kosu. Silno su se 
uzbudili kada im je Muhammed resulullah ispričao svoj san. Znali su da će se 
prvi put nakon hidžre vratiti u svoju voljenu Mekku u kojoj su rođeni i 
odrasli, i u kojoj su proveli mnoge tužne ali i vesele trenutke. Posjetit će 
mubarek Kabu, prema kojoj su se okretali pet puta dnevno u svojim 

namazima. Kako je to samo bila radosna vijest za njih... Čim je Resulullah 
Ashab-i kiramu prenio radosnu vijest: ,,Sigurno ćete ući u Mesdžidu-l 
haram"', odmah su počeli sa pripremama Za taj čin. 

Nakon što je Resulullah izvršio pripreme za put, u Medini je ponovo 
kao zamjenika ostavio Abdullaha bin Ummi Mektuma. Prvog ponedeljka 
mjeseca zul-ka'deta popeo se na svoju devu Kasvu. Okupio je hiljadu i četiri 
stotine ashaba i poselamio se sa onima koji ostaju u Medini. Nanijetili su da 
obave umru, te su se zaputili prema Mekke-i mukerremi. Sa sobom su 
ponijeli oružje i sedamdeset deva koje su namjeravali zaklati. U povorci je 
bilo prisutno dvije stotine konjanika i četiri hanume, sashabijke. Jedna od 
žena koje su pošle bila je Poslanikova čedna supruga hazreti Ummu Selema. 

Kada su stigli na mjesto mikata, Zu-1 Hulejfu, obukli su ihrame i 
klanjali podne- namaz. Potom su obilježili deve koje će zaklati i povezali ih. 
Nadžijetu-bnu Džundub Eslemi je zajedno sa svojim pomoćnicima zadužen 
da izvrši ovaj zadatak. Abbad bin Bišr je dobio dvadeset konjanika i poslat je 
u izvidnicu. Bušr bin Sufjan je poslat kao glasnik u Mekku."?? 

Resul-i ekrem je zajedno sa ashabima obukao bijele ihrame, te su svi 
u jedan glas počeli izgovarati riječi zahvale i veličanja Uzvišenog Gospodara: 
,Lebbejk! Allahumme lebbejk! Lebbejk! La šerike leke lebbejk! Innel hamde 
venni'mete leke ve-1 mulke la šerike lek! I zemlja i nebo su odjekivali ovom 
uzvišenom telbijom, a Zu-1 Hulejfa je utonula u posebno ozračje. Svi su bili 
uzbuđeni i krenuli su sa Zu-l Hulejfe kako bi što prije stigli do Mekke. Na 
putu Habib-i ekremu priđoše hazreti Omer i Sa'd bin Ubade: ,Ja Resulallah! 
Zar ćemo nenaoružati ući među stanovnike koji su sa tobom na ratnoj nozi? 
Bojimo se da vam ne naude. Dragulj oba svijeta im odgovori: ,Ja sam 
naumio obaviti umru. Ne želim u takvom stanju nositi oružje." 

Put je tekao mirno, a Poslanik je plemena koja je sretao pozivao u 
Islam. Neki su uljudno odbijali prihvatiti taj poziv, dok su neki slali bogate 
poklone. Tako su prešli polovinu puta i stigli na mjesto Gadiru-1 Eštat, koje 
se nalazi iza Usfana. Na to mjesto se već bio vratio Bušr bin Sufjan, koji se 
sreo sa Kurejšijama i javio im da muslimani dolaze. Poslaniku, alejhisselam, 
je svoja zapažanja opisao ovako: ,,Ja Resulallah! Kurejšije su obaviještene da 
dolazite. Od straha su poslali poklone okolnim plemenima i zatražili od njih 
pomoć. Pred vas su poslali jedinicu od dvije stotine vojnika kao izvidnicu. 
Okolna plemena su prihvatili poziv i sastali su se u mjestu Beldah. Okupili su 
mnogo vojnika i zakleli su se da vam neće dozvoliti da uđete u Mekku." 

Poslanik je teško primio ovu vijest: ,,Neka su proklete Kurejšije! 
Svakako ih je rat uništio. Zar kurejšijski mušrici misle da posjeduju neku 
snagu? Tako mi Allaha, neću odustati od borbe sa njima sve dok ne proširim 
i učinim jačim din-i Islam, zbog kojeg sam poslat od strane Uzvišenog 
Allaha, ili dok ne izgubim glavu." 

Poslije se okrenu ashabima i upita ih za njihovo mišljenje u vezi 
novonastale situacije. Ashabi koji su cijelim svojim bićem bili odani 


28 Vakidi, el-Megazt, II, 574; Ibn Sa'd, et-Tabakat, II, 95. 

Resulullahu rekoše: ,,Allah i Njegov Poslanik bolje znaju. Naše duše su tebi 
kurban. Mi smo pošli da učinimo tavaf oko Kabe. Niti smo pošli da se 
borimo, niti da ubijemo bilo koga. Ali ako nas spriječe da posjetimo Kabu, 
sigurno ćemo se sukobiti sa njima i ostvariti svoj cilj!'£.. 

Resulullah je obradovan ovako jasnim stavom svojih ashaba: ,,Onda 
krenite uz Allahovo Veličanstveno ime!..." Ashabi su uz telbiju: ,,Lebbejk! 
Allahumme lebbejk! Lebbejk! La šerike leke lebbejk! Innel hamde 
venni'mete leke ve-1 mulke la šerike lek!" 1 tekbire: ,,Allahu ekber'', krenuli 
put Mekke. Jenog dana, u podnevsko doba, Bilal-i Habešija pokaza raskoš 
svoga lijepog glasa i prouči ezan, te tako obavijesti ashabe da je nastupilo 
vrijeme namaza. U tom trenutku pred njih stigoše dvije stotine kurejšijskih 
vojnika i stadoše između njih i Mekke spremni na borbu. Ne obazirući se na 
to, Resulullah zajedno sa ashabima obavi namaz. Bio je to veličanstven 
prizor Resulullaha, kao imama, i hiljadu i pet stotina ashaba koji za njim u 
safu mirno stoje, zatim se preginju na ruku pa na sedždu. Njihovo spuštanje 
čela na tlo, iz pokornosti prema Svevišnjem Gospodaru, probudilo je u 
srcima nekih mušrika simpatije prema Islamu. Kada su muslimani predali 
selam 1 završili sa namazom, jedan od komandanata Kurejšija sam sebe 
zapita: ,,Pa zašto nismo napali muslimane dok su bili u namazu, i iskoristili 
trenutak njihove slabosti. Mogli smo većinu njih poubijati... No, ne brinite se, 
oni će sigurno ponovo stati na namaz, jer im je kao što vidite, on draži od 
njihovih života, i tada, sigurno nećemo propustiti priliku." 

Allah, dželle šanuhu, je Resulullahu dojavio ove njihove riječi 
posredstvom Džibrila, alejshisselam. 

U Kur'anu se kaže: ,,Kada ti budeš među njima i kad odlučiš da 
zajedno s njima molitvu obaviš, neka jedni s tobom molitvu obavljaju i neka 
svoje oružje uzmu; i dok budete obavljali molitvu, neka drugi budu iza vas, a 
onda neka dođu oni koji još nisu molitvu obavili pa neka i oni obave molitvu 
sa tobom, ali neka drže oružje svoje i neka budu oprezni. Nevjernici bi jedva 
dočekali da oslabi pažnja vaša prema oružju i oruđu vašem, pa da svi 
odjednom navale na vas. A ako vam bude smetala kiša ili ako bolesni budete, 
nije vam grijeh da oružje svoje odložite, samo oprezni budite. Allah je 
nevjernicima pripremio sramnu patnju. ??? 

Kada je hazreti Bilal proučio ezan za ikindiju-namaz, kurejšijski 
vojnici su ponovo stali spremni između muslimana i Mekke. Poslanik je 
naredio ashabima da postupe shodno kur'anskim naređenjima. Mušrici su 
ostali zapanjeni ovakvim načinom obavljanja namaza. Allah im je u srca ulio 
strah, pa se nisu usudili poduzeti bilo kakav korak. Udaljili su se sa tog 
mjesta kako bi obavijestili stanovnike Meke o dešavanjima. Resulullah je 
zajedno sa ashabima krenuo prema mjestu zvanom ,,Hudejbija". 

Kada su stigli do granice Mekke, Resulullahova deva Kasva je bez 
ikakvog vidljivog razloga kleknula. Uložili su veliki trud da je podignu, ali 
nisu uspjeli. Tada Poslanik, alejhisselam, reče: ,Ona nema naviku ovako 

iznenada kleknuti. Nju je Gospodar spriječio da uđe u Mekku, kao što je 
učinio i sa Ebrehinim slonom, s kojim je on pokušao napasti Mekke-i 
mukerremu. Kunem se Allahom, u čijoj je ruci moj život, da ću učiniti šta 
god Kurejšije budu tražili od mene kako bih ispoštovao Allahovu naredbu da 
se ne smije ratovati u svetim mjestima." 

Potom je ponovo pokušao podići Kasvu, a ona je tada skočila na 
noge. Došao je do granice harema, do mjesta Hudejbije i tu je stao. 
Resulullah je s ashabima zakonačio na ovom mjestu. 

Šator muslimanske vojske je podignut izvan granica mubarek 
Mekke, i odlučili su tu čekati. Kada bi došlo vrijeme namaza, obavljali bi ga 
unutar granica Mekke. Nestalo je pitke vode u bunarevima, i jedina preostala 
voda se nalazila u Poslanikovom ibriku. Iscrpljeni ashabi tada rekoše: ,Ja 
Resulallah! Jedino je još kod tebe ostalo pitke vode. Samo što nismo potpuno 
uništeni." 

-"Sve dok sam ja među vama, nećete biti uništeni", reče im 
Resulullah. Potom držeći ruku na posudi sa vodom prouči ,,Bismillah", te im 
reče: ,,Sad pijte!'! Voda je tekla kao iz česme, tako da su se svi napili, uzeli 
abdest, napunili svoje posude vodom, te nahranili deve i konje. Resulullah se 
nasmiješi i zahvali Uzvišenom Gospodaru. 

Tog dana među ashabima je bio i Džabir bin Abdullah, koji reče: 
,,Bilo nas je hiljadu i pet stotina. Da nas je bilo i stotinu hiljada, opet bi bilo 
dovoljno vode za sve nas." 


Bi'at-i Ridvan 


Dok je Resulullah bio na Hudejbiji došao mu je vođa plemena Huza, 
Budejl, s kojim su muslimani od ranije imali prijateljske odnose. Tom 
prilikom mu je saopštio da su okolna plemena, na poziv Kurejšija, stigla na 
Hudejbiju, i da su se zakleli na borbu sve dok imaju vojske. Resulullah na to 
reče: ,,M1 nismo došli da se borimo sa bilo kim. Došli smo da obavimo umru, 
da posjetimo Kabe-i muazzamu i učinimo tavaf oko nje. Ali bez obzira na to, 
ukoliko nas neko pokuša spriječiti u tome, mi ćemo se s njim sukobiti. Nema 
sumnje da su dosadašnji sukobi iscrpili Kurejšije, nanijeli im brojne štete i 
učinili ih nejakim. Ako oni budu htjeli, spreman sam im ponuditi primirje. U 
tom vremenskom razdoblju bi bili sigurni od napada moje vojske. Neka se ne 
miješaju u moje odnose s drugim plemenima, to nije njihova stvar. Ukoliko ja 
pobijedim u tim sukobima, a potom ih Allah, dželle šanuhu, uputi na Pravi 
put pa postanu muslimani, nema nikakve smetnje da i Kurejšije, pod uvjetom 
da to sami žele, postanu muslimani. S druge strane, ako ja ne uspijem izaći 
kao pobjednik protiv drugih plemena, onda će 1 oni moći odahnuti i dobiti na 
snazi. Ako oni ne prihvate navedeno, već pokušaju da ratuju s nama, kunem 
se Onim u Čijoj je ruci moja duša i Čiju vjeru širim, da neću prestati sa 
borbom dok i sam ne poginem. U tom slučaju će Allah sigurno ispuniti svoje 
obećanje i bit će mi na pomoći." 

Poglavar plemena Huzaa, Budejl, krenu prema Kurejšijama kako bi 
im saopštio Poslanikove, alejhisselam, riječi. Nakon što su mušrici saslušali 

šta im je poručio Muhammed, alejhisselam, poslaše Urvu bin Mes'uda - 
Resulullahu kako bi se sastao s njim. Urve reče da su mušrici odlučni u tome 
da neće dopustiti bilo kome da uđe u Mekku. Resulullah mu na to reče: ,,O 
Urve! Reci tako ti Allaha! Zar neko može spriječiti da se žrtvuju ove deve, i 
da se posjeti Kaba-i muazzama?"', a potom mu ponovi sve što je prethodno 
rekao i Budejlu. 

Urve je s jedne strane slušao Poslanikove, alejhisselam, riječi a s 
druge strane posmatrao ponašanje Ashab-i kirama, način na koji se ophode 
međusobno kao i prema Muhammedu, alejhisselam. Saslušao je Poslanikov 
prijedlog i krenuo prema Kurejšijama da im prenese tok razgovora. Kada je 
stigao do njih reče: ,,O Kurejšije! Znate da sam odlazio kao izaslanik mnogim 
vladarima, poput Nedžašije, Kajsera ili Kisre. Tako mi Allaha, nikada do 
sada nisam vidio poštovanje sljedbenika prema vođi kao što je to prema 
Muhammedu, alejhisselam. Niko od njegovih ashaba ne progovara prije nego 
što zatraži dozvolu od njega, pa čak i kada mu dlaka s glave spadne, takmiče 
se ko će je sebi prigrabiti, radi bereketa. Dok pred njim govore, jedva da se 
mogu čuti. Iz poštovanja prema njemu obaraju svoje poglede pred njim. Kada 
im nešto kaže ili naredi, nastoje to odmah obaviti, bez obzira šta pri tome 
morali učiniti. 

O Kurejšije! Koliko god da se trudili, šta god uradili, oni vam neće 
dozvoliti ni da mu dlaka s glave zafali. Sigurno vam neće dopustiti da ga bilo 
ko dotakne, a ne da mu neko nanese neku štetu. Stanje je takvo pa vi dobro 
razmislite, šta ćete dalje činiti. U ovakvoj situaciji, Muhammedov prijedlog 
smatram povoljnim. Zbog toga vam savjetujem da ga iskoristite, dok još 
imate mogućnost!" 

Kurejšije ga ne poslušaše, i pri tom ga još napadoše i izvrijeđaše. 

Kako iz Kurejšijskog štaba nije dolazila nikakva vijest, Resul-i 
ekrem, alejhisselam, posla Hiraš bin Umejju, kako bi im ponovio svoj 
prijedlog. Kurejšije se prema njemu ponesoše na okrutan način. Nakon što su 
mu posjekli devu, te je pojeli, napadoše i na njega da ga ubiju. Hiraš bin 
Umejje teškom mukom uspjede da se spasi, te po dolasku prenese šta mu se 
desilo. Odnos prema njemu je rastužio Resulullaha. 

U tom trenutku iz mušričkog tabora prema Poslaniku krenu 
predvodnik plemena Ashabiš, Hulejs. Mušrici su ga poslali kao svog 
izaslanika. Kada ugleda Hulejsa, Poslanik reče: ,,Dolazi vam čovjek iz 
plemena koje poštuje žrtvu, i koje je predano pokornosti i izvršavanju naredbi 
Allaha, dželle šanuhu. Pošaljite deve koje trebaju biti žrtvovane u njegovom 
pravcu, da bi ih on vidio." Ashabi su učinili što im je Resulullah zapovijedio, 
izgovarajući pri tome telbiju: ,,Lebbejkallahumme lebbejk." 

Hulejs je dugo gledao u deve koje su bile povezane i spremne da 
budu žrtvovane. Oči mu se napuniše suzama, pa reče:"Muslimani jedino žele 
da posjete Kabu! Kako je ružan pokušaj da ih se u tome spriječi! Kunem se 
Gospodarom Kabe da će Kurejšije zbog tog čina propasti." Resulullah na ove 
riječi odgovori: ,,Tako je brate iz Benu Kinana!'' Hulejs nije mogao od stida 
ni pogledati Resulullaha pa nije ni izašao pred njega, već se odmah vratio u 

kurejšijski tabor. Prenio im je šta je vidio uz riječi: ,Nikako se ne slažem s 
vama u tome da ga trebate spriječiti da posjeti Kabu!" Kurejšije se 
razbijesniše zbog njegova stava i prozvaše ga neznalicom. 

Mušrci zatim poslaše Mikrez bin HafSsa, koji je bio poznat po svojoj 
surovosti. I on je došao s istom porukom od Poslanika, alejhisselam. Nakon 
toga se mušrici pobojaše da muslimani neće izvršiti iznenadni napad. 

Poslanik nije želio odustati i stati na pola puta, već odluči da 
Kurejšijama pošalje nekoga ko je među njima cijenjen. Odluka pade na 
Osmana bin Affana. Na polasku mu reče: ,,Mi nismo pošli da se borimo s 
bilo kim. Želimo posjetiti Kabu i učiniti tavaf oko nje, i u njenoj blizini 
žrtvovati deve koje smo poveli. Prenesi im ove riječi, a zatim ih pozovi u 
Islam.'? Osim toga Resul-i ekrem mu reče da obraduje tamošnje muslimane 
da će Mekka uskoro biti osvojena." 

Hazreti Osman ode do mušrika i prenese im sve kako mu je rečeno. 
Oni odbiše 1 njegov poziv. Rekli su mu da, ukoliko želi, jedino on može 
posjetiti Ka'bu. Hazreti Osman im reče da to neće učiniti bez Resulullaha. 

Mučšrici bijahu povrijeđeni ovim riječima, te ga zarobiše. Ubrzo do 
Resulullaha dođe vijest da je hazreti Osman postao šehid. Resulullah bi silno 
ožalošćen ovim, 1 reče: ,,Ukoliko je to istina, nećemo otići odavde dok se ne 
sukobimo s njima.'" Potom sjede pod drvo Semure, koje se nalazilo u blizini, i 
reče ashabima: ,,Allah vam naređuje da mi se zakunete na vjernost" - te ih 
pozva da to učine. 

Ashab-i kiram pojedinačno dadoše zavjet Resulullahu, stavljajući 
svoje ruke na njegovu: ,,Kunemo ti se da ćemo se boriti zajedno sa tobom 
dok ti Allah ne podari pobjedu, ili dok svi ne postanemo šehidi.'" Resulullah 
stavi svoje mubarek ruke, jednu preko druge, i učini isto u hazreti Osmanovo 
ime. Obradovala ga je zakletva ashaba pa je rekao da Džehennemska vatra 
neće dotaći nikoga, od onih, koji su mu se zakleli na vjernost ispod drveta. 
Ova zakletva se zove: ,,Bi'at-i Ridvan." 2 

Ashabi opasaše svoje mačeve čakajući Resulullahov znak da izvrše 
napad. Kurejšijski špijuni i sami posvjedočiše zakletvi ashaba na vjernost 
Poslaniku, dok god je živ i posljednji među njima, i njihovim pripremama za 
rat. Odmah obavijestiše svoj tabor o tamošnjim događajima. Poslanik je, za 
svaki slučaj, noću ostavljao stražu kako bi zaštitio svoje ashabe. Jedne noći, 
dok je hazreti Osman bio u zarobljeništvu, muslimane napade jednica od 
pedesetak mušrika predvođena Mikrezom, kako bi ih zatekli na spavanju. Te 
noći su na straži bili Muhammed bin Mesleme i drugi ashabi. Poslije kratke 
bitke ashabi zarobiše kafire. Samo je Mikrez uspio pobjeći. Zarobljenike 
potom dovedoše pred Resulullaha. Neki od njih su uhapšeni, dok je nekima 
oprošteno i bili su pušteni na slobodu. I sljedeću noć mušrici ponoviše isto, 
ali ponovo su bili uhvaćeni. Resulullah i njih pusti na slobodu. 


240 fbn Sa'd, et-Tabakćat, II, 97. 
24 Buhart, "Megazi", 19; Ahmed b. Hanbel, el-Musned, I, 59; VAkidi, el- 
Megazi, I, 279; Ibn Sa'd, er-Tabakat, II, 97. 

Spasi me, ja Resulallah!... 


Vojska kafira je bila svjesna da su muslimani danonoćno bili pri 
punoj ratnoj spremi i da su ih mogli napasti svakog trenutka, te su zbog toga 
osjećali zebnju. Shvatili su da iz ove situacije nema drugog izlaza već da se 
napravi sporazum s njima, te su brzo sastavili pregovarački tim. Delegaciji, 
na čijem čelu je bio Suhejl bin Amr, rečeno je da izdejstvuju dogovor u 
kojem će stajati da muslimani, ako ništa, ne mogu ući u Mekku ove godine. 

Muhammed, alejhisselam, je primio delegaciju Kurejšija, a njihova 
prva želja je bila da se oslobode zarobljeni kafiri. Resulllah im reče: ,,Sve dok 
ne pustite moje ashabe koji su u Mekki neću ni ja pustiti vaše!" Suhejl je 
priznao da su muslimani prema njima postupili na lijep način, pa je osigurao 
da se Osman ibn Affan 1 još deset ashaba koji su prethodno zatvoreni 
oslobode. Potom su pušteni i mušrici koji su uhvaćeni tokom napada na 
muslimane. 

Nakon dugih pregovora, postignut je dogovor i došao je red da se to 

stavi na papir i tako ozvaniči. Poslanik svih svjetova, naredi hazreti Aliji da 
piše: 
,,Bismillahirrahmanirrahim.""! Suhejl se odmah usprotivi ovome: ,,Kunem se 
da ne znam šta znači riječ rahman. Zato nemoj tako pisati, napiši 'Bismike 
Allahumme". Ako to ne učiniš, odustajem od dogovora. Resulullah je znao da 
u sklapanju sporazuma leži velika mudrost, zato reče hazreti Aliji: , Kako je 
lijepa rečenica 'Bismike Allahumme". Napiši tako." Kada je to hazreti Alija 
učinio, Poslanik, alejhisselam, nastavi: ,,Ovo su tačke ugovora o miru, na čije 
se poštivanje obavezuju i u vezi kojih su se dogovorili Muhammed, 
Resulullah i Suhejl bin Amr." Suhejl uhvati hazreti Aliju za ruku, te se 
okrenu prema Poslaniku i reče mu: ,,Kunemo se da se protiv tebe ne bismo 
borili, niti bismo ti spriječavali obilazak oko Kabe; da smo priznali da si ti 
Allahov poslanik. Zbog toga umjesto Resulullah, piši Abdullahov sin 
Muhammed." 

Poslanik pristade i na to: , Tako mi Allaha, koliko god vi mene 
ugonili u laž, ja sam Allahov poslanik. Pisanje moga imena i imena moga 
oca, neće odbaciti moje poslanstvo od mene. O Alija! Izbriši to i napiši 
Muhammed sin Abdullahov." 

Niko od ashaba se nije složio s tim da se izbriše riječ Resulullah. U 
trenutku se uznemiriše, te rekoše: ,,O Alija! Piši Muhammed, Resulullah, ili 
ćemo stvar sa kafirima riješiti mačem."' Poslanik je bio zadovoljan onim što 
su ashabi rekli, ali im je mubarek rukom dao znak da šute. Hazreti Alija mu 
tada reče: ,Moja duša je tebi kurban, ja Resulallah! Moja ruka ne može 
podnijeti da izbriše ovu riječ." Resulullah od njega zatraži da mu pokaže 
mjesto gdje je to pisalo, pa svojom mubarek rukom to izbrisa i naredi da se 
napiše ,Muhammed, sin Abdullahov.'' Potom su napisane tačke ugovora: 

1- Ugovor se potpisuje na deset godina u kojima strane potpisnice neće 
ratovati. 

2- Muslimani neće posjetiti Kabu ove godine. Mogu to učiniti tek iduće 
godine. 

3- Muslimani koji dođu posjetiti Kabu, mogu ostati tri dana i sa sobom 
neće imati nikakvog oružja, osim uobičajenog za putnike. 

4- Dok muslimani budu obavljali tavaf, mekanski mušrici će napustiti 
to mjesto i omogućiti muslimanima da u miru izvrše tavaf. 

5- Ako neko od Kurejšija postane musliman, pa se odluči bez dozvole 
roditelja otići u Medinu, muslimani su dužni da ga vrate. Ako neko 
od muslimana pređe na stranu mušrika u Mekku, neće biti vraćen. 
Hazreti Omer je upitao Resulullaha, da li će zaista prihvatiti ovu 
tačku, a on mu odgovori: ,,Da. Neka Allah one koji od nas prebjegnu 
njima drži dalje od nas." 

6- Ako neko od ashaba dođe u Mekku s ciljem da obavi hadž ili umru, 
njegov život i imetak će biti sigurni. 

7- Ako neko od mušrika na putu za Šam ili Egipat svrati u Medinu, 
njegov život i imetak će biti sigurni. 

8- Ostala arapska plemena će moći zatražiti zaštitu strane koju sami 
žele. Slobodni su da se pridruže muslimanima ili mušricima. 
Došao je red na potpisivanje ugovora. U tom času se nazrije neko 

kako ide prema muslimanima, vukući lance za sobom. Kada je prišao povika: 
, Spasite me!" Čim je to čuo, vođa kurejšijske delegacije skoči na noge. Stade 
ga udarati drvetom koje je prigrabio iz blizine. On prikupi svu snagu koju je 
imao te se baci pred Resulullahova koljena, preklinjući ga: ,,Spasi me ja 
Resulallah!" To je bio musliman iz Mekke koga je otac, zbog prihvatanja 
din-i islama, okovao u lance. Svakodnevno ga je mučio 1 tjerao da se klanja 
kipovima. Iskoristio je odlazak mušrika na Hudejbiju, te pobjegao iz Mekke 
kako bi došao među muslimane. Taj velikan je bio hazreti Ebu Džendel, sin 
Suhejla, koji je pregovarao ispred mušrika. Suhejl pokaza Resulullahu sina 
Ebu Džendela, te mu reče: ,,Prvi koga ćeš vratiti nazad, shodno potpisanom 
ugovoru, će biti on. 

Resulullah i ashabi su bili jako tužni zbog ovog događaja. Svi su s 
neizvjesnošću iščekivali Resulullahov odgovor. S jedne strane je bio 
dogovor, a s druge ashab koji je trpio mučenje. Sultan svih svjetova reče 
Suhejlu: ,,Mi još nismo potpisali ovaj ugovor." — ,Ja Muhammed! Tačke 
ugovora smo napisali prije nego je on došao. Ako ne vratiš moga sina, nikada 
neću potpisati ovaj ugovor." 

Resulullah je zamolio: ,,/Za moj hatar, ostavi njega van dogovora", 
no mušrici nisu pristali na to. Dok je Suhejl bin Amr vukao sina za sobom, 
Ebu Džendel reče: ,Ja Resulallah! Braćo muslimani! Zar me prepuštate 
mušricima, iako sam prihvatio Islam i zatražio vašu zaštitu? Zar ćete 
dopustiti da me svaki dan stavljaju na nesnosne patnje? Ja Resulallah! Zar me 
vraćaš kako bi me odvratili od moje vjere?" 


"VBuhart, "Megazi", 35; Ebu David, "Džihad", 168; Ahmed b. Hanbel, el- 
Musned, IV, 323; Ibn Hišam, es-Sfre, II, 307; Vakidi, el-Megazi, II, 608; Ibn 
Sa'd, et-Tabakat, II, 97-98. 

Bilo je skoro neizdrživo slušati ove povike. Ashabi su od boli počeli 
plakati. I Resulullahove mubarek oči bijahu napunjene suzama. Ponovo priđe 
Suhejlu i zamoli ga da ga ne vodi sa sobom, da ga ostavi. Suhejl reče da ne 
postoji način na koji bi mu on to dopustio. 

Na to Resulullah reče: ,,O Ebu Džendele! Strpi se još malo. Podnesi 
šta god ti budu činili! Zatraži od Allaha nagradu za to! Uzvišeni Allah će 
sigurno i tebi i drugim nejakim muslimanima podariti izlaz iz situacije u koju 
si zapao, i podariti spas. Nama ne priliči da ne održimo datu riječ." 

Nad cijelim događajem su se sažalili i mušrici, pa rekoše: ,,O 
Muhammede! Ebu Džendela uzimamo pod svoju zaštitu radi tebe. Nećemo 
dozvoliti Suhejlu da ga muči." Nakon tih riječi su Resulullah i ashabi malo 
odahnuli. (Suhejl bin Amr je nakon osvojenja Mekke postao musliman, i bio 
je jedan od Ashab-i kirama.) 

Mirovni sporazum je napisan u dva primjerka i potpisan. Nakon toga 
su se mušrici vratili u svoj tabor." 

Kurejšije su bile obradovane ugovorom, jer je on izgledao kao da je 
na štetu muslimana. Naprotiv, ovaj sporazum je bio velika pobjeda 
muslimana, i njegove stavke su bile u korist muslimana. Prije svega 
muslimanima je priznata država. Mušrik koji je išao iz Mekke za Šam ili 
Egipat, mogao je svratiti u Medinu, i tu je bio u potpunosti siguran. Tako su 
imali priliku izbliza vidjeti način života muslimana, lijepe odnose koji su 
vladali među njima, pravdu islama i priliku da ga zavole. Na posljetku će 
prihvatiti istinitu vjeru Islam i priključiti se ashabima u njenom širenju. 

Nakon deset godina, koliko je ovaj ugovor trebao trajati, broj 
muslimana će se povećati, što će rezultirati jačanjem i širenjem vjere na sve 
strane. 

Poslanik je bio tužan zbog tačke po kojoj će svi, koji među 
Kurejšijama prihvate Islam, biti vraćeni u Mekku. Za njih rekao da će im 
Allah sigurno otvoriti neka vrata i dati im izlaz iz teške situacije. 

Posao sa mušricima je bio završen. Resulullah poruči ashabima: 
,,Ustanite! Žrtvujte svoje kurbane, obrijte glave i skinite ihrame.'' Poslanik, 
alejhisselam, je prvi zaklao kurban. Potom ga je obrijao njegov berber hazreti 
Hiraš bin Umejje. Ashabi su razgrabili dlake s Poslanikove glave i prije nego 
su one pale ne zemlju, kako bi stekli njihov bereket. I ashabi su zaklali svoje 
kurbane, a potom su neki obrijali glave, a neki potkratili kosu.?'? 

Na Hudejbiji su ostali dvadeset dana. Poslanik je sa ashabima 
krenuo put Medine. Na putu mu je Allah objavio suru Feth, i obećao da će 
upotpuniti blagodat prema njemu i prema muslimanima. 

Dok je Sultan svemira pobjednički korača prema Medini, Ebu Basir, 
koji je pripadao kurejšijskom plemenu Sakif, počašćen je primanjem islama. 
Nakon što je shvatio da ne može živjati među kafirima, došao je pješice u 


"ibn Hišam, es-Stre, II, 321; Vakidi, el-Megazt, II, 608; Ibn Sa'd, er- 
Tabakat, VII, 405. 
24 Buhart, "Šurut", 15; Ahmed b. Hanbel, el-Musned, IV, 323. 

Medinu. Shodno ugovoru na Hudejbiji, napustio je Medinu i smjestio se u 
mjesto Is, pored Crvenog mora." 

To mjesto je bilo na trgovačkom putu iz Mekke prema Šamu, kojim 
su išli mušrici Kurejšije. Muslimani koji su nakon toga prihvatali Islam, nisu 
odlazili u Medinu, već bi se pridružili Ebu Baširu u Isu. Prvi među njima je 
bio hazreti Ebu Džendel. Njih su slijedili i drugi. U početku ih je bilo 
pedeset, pa stotinu, da bi taj broj narastao na tri stotine. Kurejšijske karavane 
su bile primorane prolaziti kroz ovo mjesto na njihovom putu za Šam. Ebu 
Basir je zajedno sa muslimanima koji su tu živjeli zaustavljao mušrike, koji 
bi prolazili tim putem, i tražio od njih da prihvate Islam. Borio bi se sa onima 
koji na to ne bi pristali, dovodeći ih u težak položaj. 

Mekanski mušrici su shvatili da im je presječen trgovački put za 
Šam, pa su u Medinu poslali grupu izaslanika. Molili su Resulullaha da 
poništi tačku ugovora na Hudejbiji, kojom se naređuje da će Kurejšije koje 
prihvate Islam i krenu u Medinu bez dozvole roditelja, biti vraćeni. Poslanik 
im se smilovao pa je prihvatio da se ta tačka poništi. Tako se Kurejšijama 
otvorio put za Šam. Muslimani su dobili nagradu za svoje strpljenje i 
smjestili se u Medinu blizu Resulullaha, sallallahu alejhi ve sellem. 


25 {bn Hišam, es-Sire, II, 324; Vakidi, el-Megazt, II, 625. 

POZIVI KROZ PISMA 


Pisma poslana vladarima 


Nebijj-i muhterem, alejhisselam, je po povratku sa Hudejbije žudio 
za širenjem islama na cijeli svijet, za spasenjem ljudi od džehennemske vatre 
i vječnim spasom. On je poslan kao milost svim svjetovima. Zbog toga je 
htio okolnim vladarima poslati pisma i pozvati ih u din-i Islam. Za svoje 
izaslanike je odabrao: Dihje-i Kelbija - Bizantincima, Amr ibni Umejju — 
Abesincima a Hatem ibn Ebi Balta'a - Egipćanima. Sa istim zadatkom je 
poslao: Salit ibni Amra u Jemamu, Šudžaa bin Vehba u Gassan a Abdullah 
bin Huzejfu vladaru Irana. "9 

Ovi izaslanici su bili istaknuti ashabi, najljepši i najrječitiji među 
njima. Svakom od vladara je napisano posebno pismo. Ta pisma su 
zapečaćena Muhammedovim, alejhisselam, pečatom, koji se sastojao iZ tri 
reda: ,,Allahov poslanik, Muhammed, alejhisselam." Pripremljeni izaslanici 
su se, mudžizom - čudom Poslanika, alejhisselam, probudili govoreći jezike 
naroda kojima su trebali biti upućeni." 

Hazreti Amr bin Umejje, koji je trebao biti izslanik za Abesiniju, 
dobio je zadatak da od njihovog kralja Nedžaši Eshame zatraži da se ashabi 
koji su prethodno učinili hidžru u Abesiniju vrate u Medinu. 

Amr je za kratko vrijeme dospio u Abesiniju i izašao pred njihovog 
kralja Nedžašiju Eshamu. Nedžašija se podigao sa svoje stolice, i sa 
naročitim poštovanjem preuzeo pismo koje mu je uručeno. Poljubio ga je, 
stavio na čelo, a potom otvorio i naredio da mu se pročita: 

,,Bismillahirrahmanirrahim! 

Od Allahovog poslanika Muhammeda, alejhisselam, kralju Abesinije 
Nedžašiji Eshami!... Neka je mir na onoga koji slijedi istinu. O vladaru! 
Želim ti da budeš u miru i zahvaljujem se Allahu koji ti je podario mnoge 
blagodati. Nema drugog Boga osim Njega. On je Melik (Vladar svega na 
zemaljskoj kugli), On je Kuddus (zaštićen od svake vrste nedostataka), On je 
Mu'min (daje sigurnost), On je Muhejmin (sve čuva i nadZžire). 

Svjedočim da je Isa (alejhisselam) riječ i ruh, kojeg je Allah 
udahnuo u čistu, čednu i od vanjskog svijeta u potpunosti povučenu 
Merjemu. 

O vladaru! Pozivam te da povjeruješ u Allaha Koji nema sudruga. 
Pozivam te da Njemu robuješ, a da meni budeš pokoran. Ja sam zadužen od 
strane Gospodara da prenesem ovaj poziv. 


246 Buhari, "Tefstr", 4; "Megazi"', 77, 82, 84; Filim", 7; Muslim, "Džihad", 
109; Ahmed b. Hanbel, e/-Musned, I, 262; III, 441; ibn Hišam, es-Stre, II, 
607; Bejheki, es-Sunen, II, 43, 353; ibn Sa'd, et-Tabakat, I, 259; Huzai, et- 
Tahridž, s. 183-184; Kettani, et-Teratibu 'l-Idarijje, I, 345-346. 

24 {bn Sa'd, et-Tabakat, II, 15. 

Ja ti prenosim potrebnu uputu i savjet koji će ti biti dovoljan i na 
dunjaluku i na ahiretu. Prihvati moj savjet. Neka je mir na one koji odaberu 
pravi put i prihvate hidajet (uputu)." 

Nakon što je vladar Eshame, pažljivo saslušao šta stoji u pismu, 
izgovorio je kelime-i šehadet: ,,Ešhedu en la ilahe illallah ve ešhedu enne 
Muhammeden abduhu ve resuluhu"', i postao musliman. Potom reče: ,,Kunem 
se da je on poslanik kojeg su nagovijestili raniji vjerovjesnici, i kojeg 
iščekuju pripadnici knjige. Da imam mogućnost, sigurno bih otišao do njega i 
počastio se služenjem njemu." Naredio je da se pisma stave u posebnu kutiju, 
te rekao da sve dok ta pisma budu kod Abesinaca, sa njima će biti 1 bereket i 
dobro." 

Resulullah je Nedžašiji poslao dva pisma. Eshame je udovoljio i 
želji navedenoj u drugom pismu, te je Poslanikovu, alejhisselam, mubarek 
suprugu Ummu Habibu i ostale ashabe koji su bili tamo, brodom poslao za 
Medinu, šaljući uz to i brojne poklone. U pismu koje je on poslao saopštio je 
da prihvata din-i Islam. 

Hazreti Dihje-i Kelbi je zadužen da poziv u Islam prenese 
bizantskom caru. Pismo je trebao predati Harisu, vladaru Gassana u Busri, a 
on caru Herakliju. 

Hazreti Dihje je skrušeno preuzeo pismo i brzo stigao u Busru. 
Susreo se sa Harisom i prenio mu poruku. Haris je sa Dihjom poslao Adij bin 
Hatema, koji tada još nije bio prihvatio Islam, da odu u Kuds u kojem je tada 
boravio Haraklije. Njih dvojica stigoše u Kuds i stupiše u kontakt sa carevim 
najbližim saradnicima. Careve sluge im rekoše: ,,Kada izađete pred Kajsera, 
ići ćete pognute glave, a kada dođete ispred njega, past ćete mu na sedždu i 
nećete se dizati sve dok vam on ne da dozvolu." 

Ove riječi su Dihji teško pale, pa reče: ,Mi muslimani ne činimo 
sedždu nikome osim Allahu, dželle šanuhu. Pored toga, nije prirodno 
ljudskom biću da jedan čovjek čini sedždu drugome."' Sluge mu rekoše da u 
tom slučaju Kajser nikada neće primiti pismo koje mu je poslato, niti će 
pročitati njegov sadržaj, a uz to će vas još i otjerati. — ,,Naš poslanik 
Muhammed, alejhisselam, ne dozvoljava da mu neko čini sedždu, čak ni da 
mu se blago nakloni. On se pažljivo obraća i prema slugama. Prima ih kod 
sebe, sasluša, otkloni im nedaću i svi od njega odu zadovoljni. Zbog toga su 
svi njegovi sljedbenici slobodni." 

Jedan od carevih sluga potom reče: ,,S obzirom na to da ne želiš da 
mu učiniš sedždu, onda ću ti pokazati drugi način da ispuniš svoj zadatak. 
Postoji jedno mjesto ispred dvorca na kojem se Kajser odmara, i svaki dan, 
poslije podne, izlazi u šetnju. Tu ima jedan sto, i ukoliko ima neki papir na 
njemu pročita ga, a potom odmara. Ti sada otiđi i stavi pismo na taj sto, a 
zatim se vrati. Kada vidi pismo pozvat će te, i ti ćeš tako obaviti svoju 
zadaću." 


248 Ahmed b. Hanbel, el-Musned, IV, 198; ibn Hišam, es-Stire, I, 223; 
Bejhekt, es-Sunen, II, 79; ibn Sa'd, et-Tabakat, I, 207-208. 

Dihje je tako i učinio. Heraklije po dolasku uze pismo i zatraži 
prevodioca za arapski jezik. Prevodilac poče čitati pismo Resulullaha na 
čijem je vrhu pisalo: ,Bismillahirrahmanirrahim! Od Allahovog poslanika 
Muhammeda, rimskom velikanu Herakliju!" Heraklijev bratić, Jennan, bi 
bijesan što je ovaj izgovorio te riječi, pa ga udari pesnicom u prsa tako da 
prevodioca obori na zemlju, pri čemu mu ispade mubarek pismo iz ruku. 
Tada ga Heraklije upita: ,,Zašto si to učinio?"', on mu odgovori: ,,Zar ne vidiš 
kakvo je ovo pismo? Na početku je spomenuo drugo ime, prije tvoga, a onda 
te nije oslovio vladarem, nego velikanom. Zašto nije napisao ,,Car Rimljana", 
i tvoje ime spomenuo na samome početku?" 

Heraklije mu uzvrati: ,,Tako mi Boga, ti ili si golema neznalica ili 
luđak. Zar hoćeš da pocijepaš pismo prije nego ga ja pročitam i vidim šta se 
nalazi u njemu. Tako mi Boga, ako je istina da je on Allahov poslanik, onda 
je potpuno u pravu što je svoje ime stavio prije moga i što me je oslovio 
velikanom Bizanta. Ja sam samo njihov vladar, nisam njihov vlasnik", te je 
potom otjerao Jennaka od sebe. 

Potom je pozvao učenjaka po imenu Uskuf, koji je bio najučeniji 
kršćanski teolog koga je on imao. Dao je pismo njemu i rekao mu da čita. U 
nastavku pisma je stajalo: ,,Neka je mir na one koji slijede Allahov pravi put i 
koji ga postignu. O velikanu Bizanta. Pozivam te da prihvatiš Islam. Učini to 
kako bi postigao konačnu sreću. Postani musliman, pa će ti Allah dati 
dvostruku nagradu. Ako odbiješ, grijesi svih kršćana ostaju na tebi." Onda je 
citirao 64. ajet sure Ali Imran: ,,Reci: O sljedbenici knjige! Dođite da se 
okupimo oko jedne riječi, zajedničke i nama i vama: da se nikome osim 
Allahu ne klanjamo, da nikoga Njemu ravnim ne smatramo i da jedni druge, 
pored Allaha, bogovima ne držimo!" Pa ako oni ne pristanu, vi recite: 
,,Budite svjedoci da smo mi muslimani 12? 

Dok se čitalo Resulullahovo pismo, sa Heraklijevog lica su padale 
kapljice znoja. Kada je završio čitanje, reče: ,Ja od Sulejmana, alejhisselam, 
nisam vidio da neko počinje pismo sa 'Bismillahirrahmanirrahim'.'" Heraklije 
ga upita šta misli o tome, a on mu reče: ,, Tako mi Allaha, on je poslanik 
kojeg su nagovijestili i Musa i Isa, alejhimusselam. Mi smo ga svakako 
iščekivali." 

Heraklije ga ponovo upita: ,,A šta ti misliš, kako treba da postupim u 

ovoj situaciji?" 
-"Smatram da treba da ga slijediš." — , Ja dobro znam šta ti pričaš. Ali nemam 
snage da prihvatim Islam i da mu se pokorim. Ostat ću bez krune, a i biću 
ubijen." Poslije toga je pozvao Dihju i Adija bin Hatema. Adij mu reče: ,,O 
vladaru! Ovaj čovjek kojeg vidiš, dolazi od Arapa i pripovijeda o čudnim 
događajima." Heraklije ga upita šta se dešava, a Dihje reče: ,,Pojavio se jedan 
čovjek među nama koji je objavio da je poslanik. Jedan dio naroda ga slijedi, 
a jedan dio je protiv njega. Događaju se sukobi između nas koji mu 
vjerujemo i onih koji to ne čine." 


29 Ali imran 3/64. 

Poslije toga je Heraklije počeo istraživati Resulullaha. Poslao je 
depešu upravniku Šama i naredio mu da nađe nekoga ko je iz istog plemena 
kao i Poslanik, alejhisselam. U međuvremenu je poslao pismo jednom 
učenjaku iz Rima koji mu je bio blizak prijatelj, i koji je poznavao semitske 
jezike. Od njega je dobio odgovor u kojem se navodi da je čovjek kojeg 
spominje, zaista, posljednji Poslanik. Upravitelj Šama se susreo sa vođama 
Kurejšijske karavane koja je dolazila. Među njima je bio i Ebu Sufjan, koji 
tada još nije bio prihvatio Islam. 

Ebu Sufjan reče: ,,Dok smo bili u Gazzi, dođe nam Heraklijev 
upravnik Šama i reče, kao da će nas napasti: ,Jeste li vi pripadnici naroda 
čovjeka iz Hidžaza?" Odgovorili smo da jesmo. "Onda idete sa mnom caru 
Herakliju." Odvede ih pravo Herakliju, koji se nalazio u jednoj crkvi u 
Kudsu. Sjedio je zajedno sa svojom carskom svitom sa krunom na glavi. Tu 
je primio Ebu Sufjana i još tridesetak Mekelija. 

Prevodilac ih pozva da priđu, i upita ih koji od njih je najbliži po 
srodstvu čovjeku koji se predstavlja kao poslanik. Ebu Sufjan reče da je to 
on. Heraklije ga upite šta mu je u srodstvu, a Ebu Sufjan mu odgovori da je 
sin njegovog amidže. Heraklije tada zatraži da mu Ebu Sufjan priđe bliže, a 
da ostali ostanu iza njega. Iako je na početku Ebu Sufjan izgovarao neke laži, 
pod prijetnjom cara Heraklija se preplaši i poče govoriti istinu. Potom se 
među gaće poče odvijati sljedeći razgovor: 

Kakvo je porijeklo čovjeka koji za sebe tvrdi da je poslanik? 

-  Onje po porijeklu najbolji i najuglediniji među nama. 

- — Dalije neko u vašoj lozi ranije tvrdio da je poslanik? 

-_ Ne 

- — Dalije među njegovim precima bilo careva ili vladara? 

-_ Ne 

- — Da li mu se pokoravaju ugledni ili siromašni? 

- Njemu se pokoravaju siromašni, slabi, mladići i žene. Među 
njegovim sljedbenicima nema mnogo starijih ili uglednih 
pripadnika. 

- — Dali se broj njegovih pristalica smanjuje ili povećava? 

-  Povećava se. 

- Dalije bilo ljudi koji su, nakon što su primili njegovu vjeru, ostali 
nezadovoljni i ljuti, pa ga napustili? 

-_ Ne 

- — Dalije neko zapamtio da je lagao prije nego je postao poslanik? 

-_ Ne 

- — Da li je nekad prekršio dogovor ili iznevjerio nešto što mu je 
povjereno? 

- — Do sada nije. Mi smo trenutno s njim sklopili sporazum o prekidu 
sukoba. Ne znamo šta će se desiti u tom periodu. 

- — Šta vam on naređuje? 

- — Da robujemo samo jednom Allahu i da mu ne pripisujemo druga. 
Sprečava nas da se klanjamo kipovima, kojima su se klanjali naši 

preci. Naređuje nam da klanjamo namaz, da budeme pravedni i 
pomažemo siromahe. Da se klonimo harama, da ne iznevjerimo 
kada nam se nešto povjeri, i da čuvamo rodbinske veze međusobnim 
posjetama. 


Ovaj se razgovor odvio u crkvi, a potom je pročitano mubarek pismo 
Muhammeda, alejhisselam. Kada je Heraklije poljubio pismo i stavio ga na 
glavu, nastala je graja među njegovim slugama. Car je naredio da se Ebu 
Sufjan i drugi koji su došli s njim izvedu napolje. Iako Ebu Sufjan još nije bio 
musliman, kasnije je rekao da je u tom trenutku bio ubijeđen da će misija 
Muhammeda, alejhisselam, uspjeti. 

Hazreti Dihje, koji je bio lijepe vanjštine, stade pred cara Heraklija i 
umiljatim glasom reče: ,,O care! Tebi me je poslao čovjek iz Busre (Haris) 
koji je bolji od tebe. Kunem ti se Allahom da je onaj koji me je poslao njemu 
(Resulullah) bolji i od njega i od tebe. Predlažem ti da moje riječi saslušaš 
trezveno i da prihvatiš moj savjet. Jer ako hladne glave razmisliš, prihvatit 
ćeš ono što ti nudim. Ako ne poslušaš moje savjete, onda nisi milostiv!" 

Heraklije mu reče da nastavi, pa hazreti Dihje to i učini: ,,Onda te 
pozivam da robuješ Gospodaru kojem se klanjao i Isa, alejhisselam. Pozivam 
te da prihvatiš vjerovjesnika kojeg su najavili i Musa, alejhisselam, a poslije 
njega i Isa, alejhisselam. Ako nešto znaš o njima, i ako želiš postići konačnu 
sreću, predoči ih pred sebe. U suprotnom ćeš ostati bez spasa u vječnom 
životu, 1 ostat ćeš u kufru i širku. Znaj i to, da tvoj Uzvišeni Gospodar 
uništava nepravednike i daje nimete kome On hoće." 

Heraklije nakon ovoga reče: ,,Ja se, prije nego pročitam pismo koje 
mi dođe, posavjetujem sa učenjacima koji mi dođu i ne puštam ih dok ne 
saznam sve što želim. Tako sam samo na dobitku. Daj mi vremena da 
razmislim i odlučim šta je ispravno." Heraklije potom pozva hazreti Dihju da 
porazgovaraju nasamo. Tu mu se povjeri: ,Ja znam da je čovjek koji te je 
poslao, posljednji poslanik, koji je najavljen u prethodnim objavama. No, ako 
mu se pokorim, bojim se da će me Bizantinci ubiti. Poslat ću te njihovom 
najvećem učenjaku Dagatiru, koga oni cijene više nego mene. Svi kršćani se 
njemu pokoravaju. Ako on prihvati, prihvatit će i svi Bizantinci. Onda ću i ja 
saopštiti svoje ubjeđenje i otkriti ga." 

Nakon toga je Heraklije napisao pismo, predao ga Dihji i poslao ga 
preko njega Dagatiru. 

Muhammed, sallallahu alejhi ve sellem, je poslao pismo i Dagatiru. 
Kada je Dagatir pročitao pismo i Resulullahov poziv, nije imao nimalo 
sumnje da se radi o posljednjem poslaniku, koga su najavili i hazreti Musa i 
hazreti Isa, alejhimusselam Potom je to i posvjedočio 1 prihvatio iman. Otišao 
je kući i zatvorio se u nju. Sedmicama nije uputio predavanje, koje je 
prethodno držao svake nedjelje. Kršćani se zapitaše: ,,Šta se desilo sa 
Dagatirom? Od kako se sreo sa onim Arapom, na izlazi iz kuće. Hoćemo da 
ga vidimo." Potom počeše povikivati da izađe. 

Dagatir skide crno svešteničko odijelo sa sebe i obuče bijelo, te se 
pojavi u crkvi, oslonjen na štap. Okupi stanovnike toga grada i obrati im se 
riječima: ,,O kršćani! Neka znate da nam je došlo pismo od Ahmeda 
(alejhisselam). Pozvao nas je u istinsku vjeru. Ja bez sumnje Znam i vjerujem 
da je on zaista Allahov poslanik. Čim su to čuli, kršćani napadoše na njega i 
usmrtiše ga. Hazreti Dihje se vrati i saopšti Herakliju šta se desilo. 

-"Šta sam ti rekao? Dagatir je u njihovim očima na daleko većem 
stepenu od mene. Kada bi te riječi od mene čuli, isto bi i sa mnom postupili" 

U predaji koju Buharija navodi u svome ,,Sahihu"', a koju prenosi 
Zuhri se navodi: ,,Heraklije je u svoj dvorac pozvao sve svoje glavešine i 
naredio im da zaključaju vrata. Potom se popeo na jedno visočije mjesto i 
rekao: 'O Bizantinci! Da li želite da postignete istinsku sreću, da nastavite 
svoju temeljitu vladavinu i da slijedite Isaa, alejhisselam?" Bizantinci mu 
rekoše: 'O vladaru! Šta treba da uradimo da bismo to postigili?' — 'Ja sam vas 
pozvao radi jedne dobre stvari. Došlo mi je pismo hazreti Muhammeda. 
Poziva me u Islam. Tako mi Boga, on je poslanik koga čekamo, koji se 
pojavljuje u našim knjigama i koga su najavljivali naši učenjaci. Pozivam vas 
da mu povjerujemo i da postignemo vječnu sreću.' Poslije ovih riječi, počeše 
da o njemu govore ružne riječi i potrčaše prema vratima gunđajući na sve 
strane. Pošto su vrata bila zaključana, nisu mogli izaći. Kada Heraklije uvidje 
njihovu reakciju, poboja se za svoj život pa im reče: 'O Bizantinci! Ovim 
riječima sam htio provjeriti vašu odanost vjeri. Vaše ponašanje i vezanost za 
vjeru me je oduševilo.' Na to mu se Bizantinci pokoriše i nakon što su se 
vrata otvorila, raziđoše se.??" 

Heraklije pozva hazreti Dihju i reče mu šta se desilo. Dao mu je 
mnogo  prelijepih poklona. Uz to posla jedno pismo Muhammedu, 
alejhisselam. Heraklije je htio prihvatiti Islam, ali iz straha za svoj položaj i 
život to ne učini. U pismu koje je napisao Resulullahu navodi: 'Posljednjem 
poslaniku Muhammedu, kojeg je najavio Isa, alejhisselam, od cara Bizantije 
Heraklija. Tvoj izaslanik mi je došao i prenio mi tvoju poruku. Ja svjedočim 
da si ti istiniti Poslanik. Mi smo naišli na tvoje ime u Indžilu, a i Isa, 
alejhisselam, te je najavio. Iako sam pozvao Bizantince da ti povjeruju, oni su 
to odbili. Da su me slušali, to bi sigurno bilo bolje za njih. Ja neizmjerno 
želim biti pored tebe i služiti ti na svaki mogući način.' 

Hazreti Dihje napusti Heraklijeve odaje i zaputi se u Hismu. Dok je 
bio na putu, u regiji Šenar, koja pripada Džuzamu, Hunajd bin Us i njegovi 
sinovi upitaše za hazreti Dihju. Uzeli su mu sve, osim stare odjeće koju je 
imao na sebi. Na tom području su Islam već prihvatili Dubejb bin Rifae bin 
Zejd i njegovo pleme. Kada im je Dihje prenio šta mu se desilo, napali su na 
Hunejda bin Usa i povratili sve što je Dihji oteto. Poslije je Resulullah na 
Hunejd bin Usa poslao Zejd bin Harisa. Svi su na tom području prihvatili 
Islam. Hazreti Dihje je, čim je stigao u Medinu, prije nego što je otišao kući 
da se odmori, otišao do Resulullaha, alejhisselam. Hazreti Dihje prenese 


250 {bn Sa'd, et-Tabakat, I, 259. 

Habib-i ekremu sve što se dešavalo do najsitnijih detalja. Resulullah pročita 
Heraklijevo pismo i reče: ,,On će još neko vrijeme ostati car. Sve dok moje 
pismo bude kod njih on će biti na vlasti. 2"! 

Iako je Heraklije u pismu naveo da prihvata Islam, Resulullah, 
sallallahu alejhi ve sellem reče.: ,,Laže! Nije se odrekao svoje vjere. Heraklije 
je Poslanikovo pismo zamotao u najkvalitetniju svilu i stavio ga u jednu 
zlatnu posudu. Porodica Heraklija je čuvala to pismo u tajnosti. Vjerovali su 
da sve dok je u njihovim rukama ovo pismo, da će i njihova vladavina 
potrajati. Zaista je tako i bilo. 

Prije nego je Resulullah, sallallahu alejhi ve sellem, poslao Hatib bin 
Ebi Balta'a egipatskom vladaru, upitao je ashabe: ,,O moji drugovi! Koji od 
vas je spreman odnijeti ovo pismo vladaru Egipta, u ime nagrade od 
Uzvišenog Allaha, dželle šanuhu?" Odmah se javio hazreti Hatib: ,Ja 
Resulallah! Ja ću to učiniti." - Poslanik učini dovu: ,,O Hatibe! Neka ti 
Uzvišeni Allah ovu vazifu učini berićetnom!" 

Hazreti Hatib preuze pismo od Resulullaha, alejhisselam, oprosti se 
od njega i zaputi se kući. Pripremio je svoju jahalicu, poselamio se sa 
porodicom i krenuo na put. Saznao je da se egipatski vladar Mukavkis nalazi 
u Aleksandriji. Čuvar kapije dvorca je saznao zbog čega hazreti Hatib dolazi, 
te mu je na ulazu ukazao posebno poštovanje. Nije dozvolio da čeka ispred 
vrata niti jednog trenutka. Mukavkis je u tim trenucima razgovarao sa svojim 
slugama na jednom brodu. Hazreti Hatib je uzeo jedan čamac 1 otišao do 
njega. Mukavkis otvori pismo i poče čitati. 

Bismillahirrahmanirrahim! 

Od Allahovog roba i poslanika Muhammeda velikanu Kopta 
(starosjedioci Egipta) Mukavkisu! Neka je mir na sljedbenike pravog puta. 
Pozivam te da primiš Islam kako bi postigao mir. Prihvati Islam kako bi 
pronašao selamet (spas, mir) i kako bi zaslužio Allahovu, dželle šanuhu, 
dvostruku nagradu. Ako okreneš lice, svi grijesi Kopta će pasti na tebe. O 
Ehl-i kitabije! (Kršćani i Židovi). Dođite da se okupimo oko zajedničke riječi 
i nama i vama. Da se nikome osim Allahu ne klanjamo, da nikoga Njemu 
ravnim ne smatramo i da jedni druge, pored Allaha, bogovima ne držimo! Pa 
ako oni ne pristanu, vi recite: Budite svjedoci da smo mi muslimani !??? 

Kada je pročitao pismo Sultana svemira, Mukavkis reče Hatibu: 
,,Neka je sa srećom!" Okupi svoje komadante 1 ostale službenike na dvoru, i 
reče hazreti Hatibu: ,,Želim shvatiti neke stvari koje nisam uspio razumjeti, te 
zbog toga želim porazgovarati sa tobom.'' Hazreti Hatib mu reče da izvoli, a 
Mukavkis nastavi: 

-  Obavijestite me o čovjeku koji vas šalje! Je li on poslanik? Reci mi o 
tome šta znaš! 
- — Jeste. On je poslanik! 


%1 Buhari, "Tefstr", 4; Ahmed b. Hanbel, el-Musned, III, 441; Bejhekt, es- 
Sunen, II, 353; Ibn Sa'd, et-Tabakat, I, 259. 

Ako je on zaista poslanik, kako tvrdi, zašto nije učinio dovu protiv 
naroda koji ga je otjerao iz rodnog mjesta i natjerao da traži utočište 
na drugom mjestu? 

Ti vjeruješ da je Isa, alejhisselam, zaista bio poslanik, zar ne?On nije 
učinio dovu protiv svoga naroda iako su ga uhvatili i htjeli ubiti, pa 
ga je Uzvišeni Gospodar uzdigao na zemaljsko nebo i nagradio ga. 
On nije učinio dovu protiv svoga zabludjelog naroda, iako je to 
trebao učiniti, zar ne? 

Dao si lijep odgovor. Zaista si ti mudrac koji dolazi od čovjeka koji 
je vlasnik mudrosti. Ostani noćas kod nas a ja ću ti sutra dati 
odgovor. 


Hazreti Hatib reče Mukavkisu, misleći na faraona, koji je bio za vrijeme 
Musaa, alejhisselam: Prije tebe je ovdje bio jedan vladar. On je narodu 
poručio: ,Ja sam najveći bog!" 1 tvrdio je da je gospodar. Allah, dželle 
šanuhu, ga je kaznio kaznama i na dunjaluku i na ahiretu - i tako mu se 
osvetio. Ti uzmi pouku iz tog slučaja i nemoj biti drugom pouka! 


Mi imamo svoju vjeru i nećemo je napustiti osim ako se uvjerimo da 
je druga bolja od nje. 

Islam je sigurno vjera koja je bolja od one, za koju tvrdiš da je nećeš 
napustiti ako ne dođe bolja od nje. Mi te pozivamo u Allahovu 
posljednju vjeru - Islam. Allah, dželle šanuhu, je slanjem ove vjere 
zaokružio vjerovjesništvo na Zemlji 1 učinio je dovoljnom ljudima. 
Ovaj Vjerovjesnik ne poziva samo tebe u Islam, nego cijelo 
čovječanstvo. Kurejšije su najoštrije reagovale na njegov poziv, a 
Židovi su pokazali najviše neprijateljstva prema njemu. Kršćani su 
mu bili najbliži. Kunem se Allahom da je Musaovo, alejhisselam, 
najavljivanje Isaa, alejhisselam, poput Isaovog  najavljivanja 
Muhammeda, alejhisselam. Isto tako, naš poziv tebi da prihvatiš 
Kur'an je poput vašeg poziva židovima da prihvate Indžil. Nema 
sumnje da je svaki vjerovjesnik poslat narodu koji će ga razumjeti i 
shvatiti. Svakom narodu dužnost je prihvatiti vjerovjesnika koji mu 
je poslan. Ti si od onih koji su doživjeli dolazak posljednjeg 
vjerovjesnika i mi te pozivamo u njegovu vjeru. 


Nakon ovih Hatibovih riječi, Mukavkis reče: 


Ja sam shvatio poruku ovog Vjerovjesnika. U njegovim naredbama i 
zabranama nisam pronašao ništa što je suprotno zdravom razumu. 
Koliko sam razumio, on niti je čarobnjak, niti proricatelj sudbine a 
niti lažov. Neke od predznaka poslanstva sam pronašao kod njega. 
Jedan od tih pokazatelja je i otkrivanje tajni. Otkrio je i neke od 
stvari koje su prethodno bile tajne. Daj mi malo vremena da 
razmislim o tome. 


Mukavkis je, navečer, iz sna probudio hazreti Hatiba i saopštio da mu 
želi postaviti još nekoliko pitanja u vezi Resulullaha, sallallahu alejhi ve 
sellem. Razgovor između njih dvojice je tekao ovako: 


234 


Ako ćeš mi reći istinu na pitanja koja ću ti postaviti, imam tri pitanja 
za tebe. 

Pitaj šta god želiš. Ja ću ti uvijek govoriti istinu. 

Čemu Muhammed, alejhi selam, poziva ljude? 

Poziva ih da robuju samo Allahu, dželle šanuhu. Da u toku dana i 
noći obave pet namaza, da poste mjesec ramazan, da održe data 
obećanja i da ne jedu meso uginulih životinja. 


Na to Mukavkis reče: 


Opiši mi kako izgleda (fizički izgled)!? Na ovo pitanje je dobio 
odgovor u kratkim crtama - preskočivši mnoge detalje vezane za 
njegov izgled. 

Ima još stvari koje nisi opisao. U njegovim očima ima mala doza 
crvene boje, a na leđima ima znak poslanstva. Za prevoz se koristi 
životinjama, oblači jednostavnu odjeću, a hrani se hurmama i malom 
količinom mesa. Štite ga amidže ili sinovi amidža 


Kada ču ove riječi hazreti Hatib ih potvrdi: 


I to spada u njegove osobine. 

Mukavkis ponovo postavi pitanje Hatibu: 

Da li koristi surmu? 

Da. Češlja se koristeći ogledalo te uvijek sa sobom na put nosi 
surmu, ogledalo, češalj i misvak. 

Ja sam znao da će doći posljednji poslanik i pretpostavljao sam da će 
biti iz područja Šama. I prijašnji poslanici su bili porijeklom iz tog 
područja. Istina je da sam u knjigama našao da će posljednji 
poslanik doći iz Arabije, iz zemlje u kojoj će vladati neimaština, 
uskogrudnost i zaostalost. I vrijeme pojave poslanika, prema našim 
knjigama, odgovara sadašnjem vremenu. O njemu znamo i to da će 
zabraniti u braku sastaviti dvije sestre, da će primati poklone ali ne i 
sadaku, te da će sjediti sa siromašnima i nemoćnima. Kopti me neće 
poslušati u vezi njegovog poslanstva, a ja se neću odreći svoje vlasti. 
Po tom pitanju sam zaista sebičan. Taj poslanik će ovladati mnogim 
zemljama, a njegovi drugovi će doći u našu zemlju i zavladati 
njome. Ja o tome niti riječi neću reći Koptima, niti bih spomenuo 
bilo šta od ovoga, bilo kome. 


Nakon razgovora, Mukavkis pozva pisara koji je govorio arapski, i 


Poslaniku, alejhisselam, odgovori sljedećim riječima: 


,,Abdullahovom sinu Muhammedu od velikana Kopta Mukavkisa! 
Neka je mir na tebe. Pročitao sam pismo koje si mi poslao. Razumio 


sam o čemu mi u njemu govoriš i poziv koji mi upućuješ. Ja sam znao da će 
se pojaviti poslanik. Smatrao sam da će doći iz Šama. Tvoga izaslanika sam 
počastio. Tebi šaljem dvije sluškinje koje imaju veliku vrijednost među 
Koptima i raznovrsnu odjeću. Pored toga ti šaljem jednu rasnu mazgu." 


Mukavkis nije učinio ništa osim navedenog i nije prihvatio Islam. 


Hazeti Hatiba je ugostio u Egiptu pet dana. Ukazao mu je veliku počast. 
Poslije mu reče: ,,Sada se vrati onome ko te je poslao. Naredio sam da mu se 

pošalju dvije sluškinje, dvije životinje jahalice, hiljadu miskala zlata (jedan 
miskal iznosi 4,8 grama), dvadeset kompleta najcjenjenije egipatske odjeće i 
još mnoge poklone. Naredio sam da se i tebi da stotinu dinara i pet kompleta 
odjeće. Sada napusti moju zemlju. Ni pod koju cijenu ne dozvoli da Kopti iz 
tvojih usta čuju bilo šta!" 

Mukavkis je Poslaniku, alejhisselam, poslao još mirisni med, razne 
prelijepe mirise, najcjenjenije tkanine u Egiptu, surmu - koliko je moglo stati 
u jednu kutiju, ružin sok, češalj, makase, misvak, ogledalo, iglu i konac. 

Mukavkis sa hazreti Hatibom posla grupu vojnika koji su bili 
zaduženi da ga čuvaju. Kada su nogom kročili u Arabiju, susretoše karavanu 
koja je išla u Medinu. Hatib se priključi karavani i vrati Mukavkisove vojnike 
kući. 

Hatib bin Balta'a stiže u Medinu sa poklonima, te izađe pred 
Resulullaha, sallallahu alejhi ve sellem. Allahov Miljenik, alejhisselam, 
prihvati Mukavkisove poklone. Kada je Hatib Poslaniku predao 
Mukavkisovo pismo i njegove riječi, Poslanik, alejhisselam, reče: ,,Kakav je 
on zlikovac! Nije pristao da se odrekne vlasti. Ako mu je prepreka u primanju 
islama bila vlast, neka zna da ona sigurno neće ostati u njegovim rukama. "?? 

Dvije sluškinje koje je Mukavkis poslao Poslaniku, alejhisselam, su 
bile: Marija i njezina sestra Sirin. Hazreti Hatib im je u putu preporučio da 
prihvate Islam, što su one i učinile. Resulullah je Mariju uzeo sebi za 
mubarek suprugu i sa njom dobio sina po imenu Ibrahim. Sirin je poklonio 
ashabu Hasanu bin Sabitu, koji je imao nadimak Šairi-n-nebijj. 

Dvjema mazgama, čija je boja bila veoma blizu bijele, dadoše 
imena Duldul i Ufejr ili Jafur. Do tog dana mazga bijele boje nije bila 
poznata u Arabiji. Duldul je prva mazga bijele dlake koju su muslimani 
vidjeli. Poslanik, alejhisselam, je dao da se ponudi voda iz posebne posude 
koju je dobio na poklon. 

Mukavkis je poklonio posebno poštovanje prema Resulullahovom 
pismu, i sluškinjama je naredio da ga stave u jednu posudu izrađenu od 
slonove kosti. Potom ga je zapečatio u kutiju. (To pismo je 1267. po hidžri / 
1850. godine po miladu, pronađeno u egipatskoj regiji Ahmin, u jednom 
starom manastiru, među koptskim vjerskim knjigama. Otkupio ga je 
osmanski sultan Abdulmedžid-han i stavio ga u prostoriju svetih predmeta u 
dvorcu Topkapi u Istanbulu.) 

Perzijskom vladaru je poslan Abdullah bin Huzafe. Kada je hazreti 
Abdullah uručio pismo sebičnom perzijskom šahu, on ga je predao svome 
pisaru da ga pročita: 

,,Bismillahirrahmanirrahim! 

Od Allahovog poslanika Muhammeda, perzijskom velikanu Kisri..." 
Pisar je pročitao do ovoga mjesta, kada je umišljenom šahu krv udarila u 
glavu i on ga je pocijepao. Razbijesnilo ga je to što je pismo počelo 
Muhammedovim, alejhisselam, imenom. Htjede otjerati hazreti Abdullaha od 


253 {bn Hišam, es-Stre, II, 607; Ibn Sa'd, er-Tabakat, I, 260. 

sebe, a on se obrati šahu i njegovim glavešinama vatropoklonicima: ,,O strani 
narode! Vi niti vjerujete u poslanike niti prihvatate Božije Objave! Dani 
vašeg života u ovoj zemlji su odbrojani. Živite u snu. 

O Kisra! Prije tebe su mnogi vladari sjedili na ovome prijestolju. 
Oni među njima, koji su slijedili Allahove zakone su otišli sa ovoga svijeta 
zaradivši svoj ahiret, dok su oni koji nisu vjerovali otišli u teškim mukama!... 

O Kisra! Pismom koje sam ti donio ukazana ti je velika čast. Ti si to 
omalovažio. Kunem ti se da, kada vjera koju si omalovažio dođe u ovu 
zemlju, tražit ćeš mjesto gdje da pobjegneš." 

Potom je napustio Kisrin dvorac i brzo napustio i Perziju. Došao je u 
Medinu i prenio Resulullahu šta se desilo. Kada je to Poslanik, alejhisselam, 
čuo, učini dovu: ,,Allahu! Kako je on pocijepao moje pismo, tako i ti uništi i 
pocijepaj njega i njegovu vlast." 

Allah je uslišio Poslanikovu dovu i Kisru je jedne noći mačem na 
komade isjekao njegov sin. U vrijeme hazreti Omera je osvojena kompletna 
teritorija Perzije, današnjeg Irana, a stanovništvo je prihvatilo Islam.""' 

Hazreti Šudža' bin Vehb je poslan vladaru Gassana, Harisu bin Ebi 
Šimru. Šudža' je najprije naišao na čuvara njegovog dvorca i pozvao ga da 
prihvati Islam. On je to učinio, i prenio je Resulullahu selame i poštovanje. 
Odmah je hazreti Šudža'a uveo u odaje vladara Harisa. Kada je ovaj pročitao 
pismo, razbijesni se i baci ga na pod. Hazreti Šudža se odmah vratio u 
Medine-i munevveru i prenio Resulullahu, sallallahu alejhi ve sellem, 
situaciju. Poslanik je bio razočaran takvim postupkom pa je rekao: ,,Neka 
propadne njegova vlast." Ubrzo poslije tog događaja, Haris bin Ebi Šimr je 
umro a njegova država se raspala. 

Salit bin Amr je poslan vladaru Jemame, Hevze bin Aliju. Hevze je 
bio = kršćanin. Poslanik mu je u pismu poručio — sljedeće: 
,Bismillahirrahmanirrahim! 

Od Allahovog poslanika Muhammeda Hevzi bin Aliju. 

Neka je mir na onoga ko je upućen na pravi put. O Hevze! Znaj da 
će se Islam proširiti koliko god deve i konji mogu ići i prevladat će nad svim 
drugim vjerama. Prihvati i ti Islam kako bi se spasio. Ako ga prihvatiš, 
zemlje kojima vladaš ću ponovo prepustiti tebi na upravu..." 

Vladar Jemame, Hevze, je odbio prihvatiti  Resulullahov, 
alejhisselam, poziv. Savladala ga je žudnja za vlašću i pozicijom. Zbog toga 
je ostao uskraćen za uputu Poslanikove dove za njega. Hazreti Salit bin Amr, 
koji je bio Resulullahov izaslanik, mu se smilova, pa reče: ,,O vladaru 
Jemame, Hevze! Ti si velikan svoga naroda. Vladari koje si ti smatrao 
velikima su pomrli i postali zemlja. 


234 Buhari, "Tefsir", 4; "Megazi"', 77, 82, 84; "Elm", 7; ibn Hišam, es-Sfre, 
II, 607; ibn Sa'd, et-Tabakat, I, 189, 259; Huzat, et-Tahridž, s. 184. 
25 {bn Hišam, es-Sire, II, 607; Ibn Sa'd, et-Tabakat, I, 261. 

Istinski velikani su oni koji izvršavaju Allahove naredbe, klone se 
Njegovih zabrana i koji zasluže vječni Džennet. Ako je neki narod 
povjerovao, nemoj ih spriječavati da budu na 
pravom putu, zbog krivog kojeg ti slijediš. Ja ti preporučujem da slijediš 
Allahove naredbe i da se kloniš Njegovih zabrana. Ako tako postupiš ući ćeš 
u Džennet. Ako budeš slijedio šejtana, završit ćeš u Džehennemu. 

Ako prihvatiš moje savjete, bit ćeš siguran od onoga čega se plašiš i 
postići ćeš ono što želiš. Ako ih pak odbiješ, onda ne mogu ništa učiniti za 
vas. Ti razmisli o posljedicama..." 

Hevze nije poslušao ove Salitove lijepe savjete. Nakon toga je 
shvatio da nema potrebe da se više zadržava u Jemami i brzo se vratio u 
Medinu. Saopštio je Resulullahu rezultate svoga puta. Resullullah je bio 
ožalošćen njegovim odbijanjem islama. Nedugo zatim je stigla vijest o 
Hevzinoj smrti.??9 

Na taj načinje šest Poslanikovih izaslanika obavilo svoj zadatak 
prenošenja obavijest velikim carstvima tog vremena da je objavljena vjera 
Islam. Saopštili su im da je došla konačna sreća i oduzeli im mogućnost 
opravdanja na Sudnjem danu da nisu bili upzoreni. 

Vladar Abesinaca Eshame je prihvatio Resulullahov poziv i ubrojao 
se među one koji su zadobili Resulullahovu mubarek dovu. Bizantijski car 
Heraklije i egipatski vladar Mukavkis nisu prihvatili Islam, ali su se prema 
Resulullahovom pismu ponijeli sa najdubljim poštovanjem - lijepo su se 
odnosili prema njegovim izaslanicima, a njemu su poslali brojne poklone. 
Vladari Gassana i Perzije se nisu na lijep način ponijeli prema izaslanicima i 
svoje neprijateljstvo su pokazali na sasvim otvoren način. Vladar Jemame se 
prema izaslaniku islama ponio bez posebne pažnje. 


256 {bn Hišam, es-Stre, II, 607; Ibn Sa'd, et-Tabakat, IV, 203. 

OSVOJENJE HAJBERA 


U časnoj Medini je bilo Židova koji su se vanjštinom pokazivali kao 
muslimani a koji u stvarnosti to nisu bili, odnosno bili su munafici. Među 
njima je bio i munafik i sihirbaz (čovjek koji se bavi vračanjem) Lebid bin 
A'sam. Židovi su ga obasipali zlatom i govorili mu: "Znaš kako je 
Muhammed istjerao naš narod iz Medine i kako je poubijao muškarce među 
nama. Od tebe tražimo da mu napraviš sihir i kazniš ga!" On je pristao na to i 
dao se u potragu za Resulullahovom kosom i zubcima njegovog češlja. Uspio 
je dobiti ono što je tražio posredstvom jednog židovskog djeteta koje je bilo 
posluga Resulullahu. 

Lebid je Poslanikovu mubarek kosu privezao za zube njegovog 
češlja komadom konca u jedanaest čvorova, te je zatim puhnuo u njih. Stavio 
je to pod jedan kamen u nekom bunaru i ostavio da tu stoji. Poslije toga se 
Resulullahovo zdravlje pogoršalo. Pao je u postelju i nije mogao iz nje ustati 
danima. Ashabi su svakodnevno obilazili Poslanika, ali ih je razdirala 
činjenica da se njegovo stanje pogoršavalo iz dana u dan. Munafici su se 
svesrdno veselili onome što se dešavalo. 

Nakopokon, jednog dana se Resulullah obrati hazreti Aiši riječima: 
,,0O Aiša! Da li znaš da me je Allah, dželle šanuhu, obavijestio o lijeku mojoj 
bolesti. Došla su mi dvojica (Džibril i Mikail), od kojih je jedan sjeo kraj 
mojih nogu a drugi kraj glave. Jedan upita drugoga koja me je bolest snašla, a 
on mu odgovori: 'Učinjen mu je sihr.' Prvi ponovo upita: 'A ko mu je 
napravio sihir?' -"'Lebid bin A'sam.' — 'A čime mu je učinjen sihir?' — 'Jednim 
češljom privezanim za ostatke kose i košpicom hurme.' Kada ga je upitao 
gdje se to nalazi, on reče u bunaru Zervan." 

Zervan je bio bunar koji se nalazio u bašči plemena Beni Zurejk u 
Medini. Resulullah je tamo poslao hazreti Aliju, Zubejra, Talhu i Ammara. 
Iscrpili su vodu iz bunara i podigli kamen sa njegovog dna. Tu nađoše 
jedanaest čvorova 1 ostatke konca. Uzeše to i donesoše Resulullahu. Koliko 
god da su se trudili nisu uspjevali odriješiti čvorove. Džibril, alejhisselam, 
dođe sa objavom - surama Felek i Nas. Kako je Resulullah učio jedan po 
jedan ajet ovih sura, tako se jedan po jedan čvor odvezivao. Kada su završili 
posao, Resulullahu se ponovo vratilo zdravlje. 

Lebid je uhvaćen i doveden pred Poslanika, sallallahu alejhi ve 
sellem — ,,Allah me je obavijestio o sihru koji si mi napravio i gdje si ga 
stavio. Zašto si to učinio?" — ,,Iz ljubavi prema zlatu", odgovori on. Neki od 
ashaba odmah zatražiše da mu odsijeku glavu, ali Resulullah to nije dozvolio, 

jer nije dozvoljavao da se bilo ko kažnjava zbog lične štete koja je nanesena 
njemu, već reče: ,, Vječna kazna koju će on iskusiti je mnogo teža. ?? 

Kada su Židovi protjerani iz Medine, naselili su južne dijelove 
Arabije. Neki od njih su se skrasili na Hajberu dok su drugi naselili Šam. 
Protjerani su sa svojih ognjišta jer su pokušali izvršiti atentat na Resulullaha, 
alejhisselam. Nikada u njima nije u potpunosti ugašen žar za osvetom i 
mržnja prema muslimanima. Naprotiv, iz dana u dan, taj osjećaj je kod njih 
samo rastao. Nastojali su usmrtiti Božijeg Poslanika što je prije moguće i 
uništiti din-i Islam. Neko od njihovih predvodnika predloži da porazgovaraju 
sa stanovnicima Gatafana i pokušaju s njima uspostaviti savez protiv 
muslimana. Drugi su opet predlagali sljedeće: ,, Trebamo pozvati židovska 
plemena Fedek, Tejma i Vad-il Kura, i sa njima zajedno napasti muslimane 
prije nego oni napadnu nas. Na taj način ćemo dobiti osvetu za kojom 
žudimo!" 

Hajberski Židovi su prihvatili ovaj prijedlog i pozvali upomoć 
okolna židovska plemena kao i pleme Gatafan. Samo iz Gatafana su došli 
brojni poznati ratnici i počeli sa pripremama na Hajberu. 

Dok su se oni tako pripremali, o kompletnoj situaciji je obaviješten i 
Muhammed, sallallahu alejhi ve sellem. Poslao je hazreti Abdullaha bin 
Revvahu i s njim još torijicu ashaba da hitno ispitaju šta se na Hajberu 
dešava. Hazreti Abdullah i ashabi odmah odoše na Hajber, koji je bio bogat 
grad sa osam utvrda, bogatim zemljištem, te mnogim voćnjacima i baščama. 
Hazreti Abdullah posla ashabe da obiđu utvrde Šikk, Ketibe i Natat, a i sam 
je otišao u jednu utvrdu i tri dana posmatrao sva kretanja Židova i pripreme 
koje su poduzimali u njoj. Nakon tri dana se sve četverica sastaše na 
dogovorenom mjestu i odmah odjahaše ka Medini da obavijeste Resulullaha, 
alejhisselam, šta su tamo zatekli. 

Muhammed, sallallahu alejhi ve sellem, naredi da se njegovi ashabi 
hitno spreme. Odlučio je napasti na Hajber kako bi preduprijedio napad 
Židova na Medinu. Židovi Medine su se uspaničili kada su čuli za ovu 
odluku. Htjeli su poljuljati moral muslimanske vojske pa rekoše: ,,Kunemo se 
da, kada biste vidjeli kako tamošnje utvrde izgledaju i kakvi ratnici borave u 
njima, nikada vam ne bi palo na um da nogom kročite na ta mjesta. Utvrde sa 
visokim zidinama na planinama čuvaju oklopni vitezovi. Iz okoline su im 
upomoć pristigle hiljade vojnika. Nemate nikakve šanse da osvojite Hajber." 
Na to su im veliki ashabi odgovarali: ,,Allah je obećao svome Miljeniku da će 
osvojiti Hajber", i tako im dali do znanja da se nikada neće plašiti Židova. 
Ovakva odlučnost ashaba samo još više poveća njihovu zabrinutost. 

Vođa munafika Abdullah bin Ubejj hitno posla poruku u Hajber koja 
je glasila: ,Muhammed na vas ide sa malim brojem vojnika. Ne trebate 
previše brinuti zbog toga. No ipak, prenesite svoje imetke u utvrde, iz 
predostrožnosti. Izađite iz utvrda i dočekajte ih ispred njih." 

Ashabi su brzo okončali pripreme, halalili se sa ukućanima i okupili 
se oko Resulullaha. Bilo je hiljadu i četiri stotine pješaka i dvije stotine 
konjanika. Spremno su se odazvali Poslanikovoj naredbi kako bi širili din-i 
Islam, vodili džihad i postigli stepen šehida. Neke od žena su tražile dozvolu 
od Poslanika da pođu zajedno sa njima, kako bi im pripremale hranu, zavijale 
rane, te služile gdje god bi bilo potrebe. Resulullah je pokazao razumijevanje 
prema njima i nije ih lišio nagrade koja slijedi borcima na Allahovom putu. 
Tako se mudžahidima priključilo i dvadeset žena na čelu sa Resulullahovom 
mubarek suprugom Ummi Selemom."? 

Resul-i ekrem je u Medini ostavio svoga zamjenika hazreti Siba'a iz 
plemena Gifar, te naredio pokret prema Hajberu. (U predajama stoji i to da je 
kao zamjenik ostao Numejle bin Abdullah). Put je započeo tekbirima. Mladi 
ashabi kojima nije data dozvola za polazak zbog toga što su bili premladi za 
to, ljubomorno su ispraćali Resulullaha i svoje očeve, amidže, daidže, 
djedove i braću sa suzama u očima i tekbirima na jezicima. 

Bila je sedma godina po hidžri. Poslanikovu, alejhisselam, časnu 
zastavu je nosio hazreti Alija, dok je snage na desnom krilu predvodio hazreti 
Omer.'"" Put je prolazio u lijepoj atmosferi. Pjesnici su svojim pjesmama 
zahvaljivali Allahu, dželle šanuhu, na svim nimetima kojima su bili obasuti, 
donosili salavate na Resulullaha, sallallahu alejhi ve sellem, i hvalili časne 
ashabe. Ashabi su opet izgovarali: ,,Allahu ekber, Allahu ekber! La ilahe 
illallahu vallahu ekber'', kao da su krenuli na bajram. Prilikom svakog 
konačišta, Resulullah je učio dovu: ,,Bože sačuvaj nas brige od ishoda, od 
neprijatnosti iz prošlosti, sačuvaj nas od nemoći, opuštenosti, škrtosti i duga 
koji bi nas opterećivao. Utječem Ti se od zalima i nepravednika i njihovih 
djela." Kada su prišli Hajberu, Resulullah je zaustavio Ashabe i podigao 
ruke: ,,O moj Allahu, Gospodaru nebesa i onoga što si njima u sjeni ostavio! 
Gospodaru Zemlje i onoga što je na njoj! Gospodaru šejtana i onih koje je on 
zaveo! Gospodaru vjetrova i onoga na što nailaze! Mi od Tebe tražimo dobro 
ovome gradu, dobro stanovnicima ovoga grada, kao i hair i dobro svemu što 
živi u ovome gradu. Utječemo Ti se od zla ovoga grada, njegovih stanovnika 
i svega što u njemu živi! Na usnama ashaba su se ponavljale riječi: ,,Amina! 
Amin!" Potom je rekao: ,,Bismillahirrahamanirrahim"! i naredio ashabima 
polazak. Ashabi se odazvaše naredbi i krenuše putem sve do utvrde Natat- 
koja je bila najjača utvrda u Hajberu. Na tom mjestu postaviše svoju bazu. 
Kada su stigli, već je bilo veče. Resulullah, alejhisselam, po običaju nije vršio 
napad prije jutra, već bi prvo pozivao u Islam. Ukoliko protivnička strana ne 
bi prihvatila, onda bi se prelazilo u napad. Zbog toga su ashabi čekali da 
svane jutro. Niko od Židova nije primijetio da je muslimanska vojska već 
stigla. 

Habib-i ekrem je poslije obavljanja sabah-namaza, Završio sve 
pripreme i pokrenuo vojsku mudžahida. Hiljadu i četiri stotine pješaka i dvije 

stotine konjanika je usklađenim koracima prišlo utvrdi Natat. Kada su Židovi, 
koji su izašli izvan utvrde da obrađuju bašče i zemljište, ispred sebe vidjeli 
mudžahide, uhvati ih panika. — , Kunemo se da su ovo Muhammed i njegova 
uređena vojska!", bile su jedine riječi koje su uspjeli izgovoriti. Pobjegoše u 
utvrdu, ostavljajući sve iza sebe. Vidjevši u kakvom su Židovi stanju, 
Poslanik, alejhisselam reče: ,,Allahu ekber! Allahu ekber! Hajber će biti 
uništen!", i te mubarek riječi ponovi tri puta. 

Poslanik, sallallahu alejhi ve sellem, je Židovima dao ultimatum da 
prihvate Islam, ili da se predaju pod uslovima plaćanja harača i džizje. U 
protivnom će biti prolivena krv. Obavijestili su o ovome jednog od svojih 
prvaka Selama bin Miškena, a on im reče: ,Govorio sam vam da preduhitrite 
Muhammeda i njegovu vojsku i da izvršite napad prije njih, pa me niste 
poslušali. Ako ništa, borite se sada protiv njega kao pravi ratnici. Bolje je da 
svi poginete u borbi protiv muslimana, nego da ostanete bez igdje ikoga." Na 
taj način ih je pokušao ohrabriti pred bitku. Židovi su odmah poslali djecu i 
žene u utvrdu Ketibe, imovinu u utvrdu Neime, a vojnike u utvrdu Natat. 

Na poziv da prihvate Islam, Židovi su odgovorili bacanjem strijela. 
Mudžahidi su se uspjeli od njih odbraniti pomoću svojih štitova. Poslanik 
naredi da se pripreme strijele, te uz tekbir: ,,Allahu ekber'', sve strijele bijahu 
odapete zajedno. Rat je već otpočeo. S jedne strane su se borili ashabi na čelu 
sa Resulullahom, alejhisselam, koji su se trudili da rašire Allahovu riječ i da 
širenjem islama spriječe da njihovi neprijatelji skončaju u Džehennemu. Sa 
druge strane su bili Židovi, koji su uporno odbijali priznati istinu koju su 
jasno vidjeli. Nisu prihvatili Posljednjeg Poslanika zbog ljubomore i zavisti, 
jer nije dolazio iz njihovog naroda. Zbog toga su nastojali ubiti Resulullaha, 
alejhisselam, još od njegovog djetinjstva, koristeći se raznim prevarama i 
mudrolijama, no Allahovim sebebom, nisu mu mogli ništa. 

Preko deset hiljada vojnika je bacalo strijele i koplja na hiljadu i šest 
stotina ashaba. Ashabi su se branili svojim štitovima, pa su, kada bi im se 
ukazala prilika, istim tim strijelama gađali njih. Neki od ashaba su, ipak, tom 
prilikom ranjeni. 

Tada pred Habibullaha, sa velikim poštovanjem izađe Habbab bin 
Munzir i reče: ,,Tebi je moja duša kurban, ja Resulallah! Šta misliš da naš 
tabor preselimo na neko drugo mjesto?" Resulullah mu obeća da će, ako Bog 
da, to učiniti kada padne noć. Na tom mjestu su bili u bliskom domašaju 
neprijateljskih strijela, pa su čak i ashabi koji su bili u potpunosti u pozadini, 
bili ugroženi od neprijateljskih strijela.?"! 

Rat je toga dana nastavljen razmjenom strijela sve do mraka. 
Ranjeno je pedesetak ashaba. Čim je pala noć, Muhammed bin Mesleme je 
zadužen da pronađe novo mjesto za vojni tabor. On predloži da to bude 
mjesto Redži', pa se na to mjesto tabor i prenese. Otpoče liječenje 
ranjenika. ??? 

Sljedećeg dana se sukobiše pred neprijateljskom utvrdom Natat. I 
treći, četvrti i peti dan prođoše u opsadi. Židovi sve vrijeme ostadoše u 
utvrdi, braneći se. Tih dana Resulullaha snađe snažna glavobolja, pa se nije 
pojavljivao među ashabima cijela dva dana. Prvi dan je bajrak nosio hazreti 
Ebu Bekr, a drugi dan hazreti Omer. Obojica su se žestoko borili protiv 
neprijatelja, zajedno sa ashabima, ali ne uspiješe zauzeti utvrde. U 
međuvremenu i Židovi dobiše na moralu, pa su povremeno otvarali kapije i 
izlazili da napadnu muslimane. Otpočela je borba prsa u prsa. Poslanik je 
stalno ashabima preporučivao da donose tekbire, pa su riječi: ,,Allahu ekber" 
odjekivale na sve strane. U jednom trenutku brat Muhammeda bin Mesleme, 
Mahmud, postade šehid. Borbe su najjačim intenzitetom nastavljene sve do u 
noć. 

Dan kasnije iz utvrde izađe jedan od najpoznatijih komandanata 
Hajbera, Merhab, koji je bio izrazito krupan i snažan čovjek; ovaj put još u 
oklopima. Do tada mu niko nije smio izaći na megdan. Okrenu se 
mudžahidima i stade se hvaliti: ,Ja sam Merhab, poznat po svom junaštvu." 
Tada se začu glas: ,,I ja sam Amir, poznat po tome da se bacam u svaki boj i 
svaku ratnu situaciju, kakva god bila." Div Merhab reče: ,,Žali svoj život! i 
svom silinom udari mačem po Amiru. On uspjede postaviti štit, i mač se zabi 
u njega proizvodeći strašan zvuk. Hazreti Amir uzviknu: ,Ja Allah! 1 
zamahnu mačem prema Merhabovoj nozi. No, mač se odbi od željezni oklop 
na njegovoj nozi i okrznu hazreti Amirovu nogu. Tom prilikom je mač 
zakačio Amirovu arteriju na nozi i teško je ozlijedio. Ashabi priđoše da 
podignu Amira koji je sav bio u krvi i odvedoše ga do tabora. Amir tu ubrzo 
postade šehid.?? 

Boj se nastavio svom žestinom s obje strane. Predveče je Resulullah 
ponudio mušričkom plemenu Gatafan, koje se pridružilo mušricima sa 4000 
vojnika, da se vrate svojim kućama. Ukoliko to učine, obećao im je dati cijeli 
godišnji prinos hurmi sa Hajbera. Oni odbiše taj prijedlog. Poslije toga je 
Resulullah, alejhisselam, naredio ashabima da jutro dočekaju pred utvrdom 
gdje su bili mušrici iz plemena Gatafan. Mušrici iz tog plemena su se silno 
uplašili da ih muslimani neće napasti tokom noći, tako da nisu smjeli zaspati. 
U tome im dođe vijest, za koju nisu bili sigurni odakle dolazi, da je neko 
napao na njihove domove i da su im uzeli, žene, djecu i imetke. Glas se čuo 
tri puta i svi ga pripadnici Gatafana sa zebnjom saslušaše. Glas je čuo i 
njihov komadant Ujejne, i on prije zore brzo okupi vojsku te se vratiše kući. 
Ujutro su Židovi ostali zapanjeni kada su saznali da su pripadnici Gatafana 
bez razloga napustili utvrdu i spopala ih je panika. Pokajali su se što su ih 
uopće pozvali u pomoć. 


263 Ahmed b. Hanbel, el-Musned, IV, 51; Vakidi, el-Megazt, II, 639; Bejheki, 
es-Sunen, II, 174; Ibn Sa'd, et-Tabakat, II, 211. 


243 


Junaštvo hazreti Alije 


Tog dana je borba nastavljena žestokim sudarima vojski. Ponovo 
nije osvojena tvrđava. Navečer Resul-i ekrem reče: ,,Sutra ću zastavu dati 
junaku koji voli Allaha, dželle šanuhu, i Njegova Poslanika. I njega vole 
Allah i Njegov Poslanik. Uzvišeni Allah će dati da njegovom rukom 
ostvarimo pobjedu." Tako je Resulullah najavio ashabima radosnu vijest. 
Ashabi su cijelu tu noć proveli iščekujući s nestrpljenjem sutrašnji dan. Svaki 
od njih je očekivao da bi baš on mogao dobiti čast da ponese zastavu, moleći 
Gospodara da tako bude. Hazreti Bilal-i Habešija plačljivim glasom prouči 
sabahski ezan. Dok se učio ezan, svako je na svoj način doživljavao 
zadovoljstvo i radost koju je mogao podariti samo Uzvišeni Gospodar. Nakon 
predvođenja sabah-namaza, Resulullah ustade na noge i naredi da se donese 
mubarek zastava islama. Ashabi su s nestrpljenjem, na nogama, iščekivali 
kome od njih će se ispuniti dova da bude junak koji je spomenut u hadisu. 
Napokon Resulullah reče: ,,Neka je hvala Allahu koji je Muhammeda 
počastio poslanstvom. Ovu zastavu ću dati junaku koji ne zna šta znači bijeg 
sa bojnog polja." Potom mubarek očima pogledaa shabe: ,Gdje je Alija?" 
Ashabi rekoše da osjeća bol u očima, a Poslanik naredi da mu ga pozovu. Tih 
dana je hazreti Aliju zadesila bol u očima od koje ih nekoliko dana nije 
mogao otvoriti. Ashabi odoše do njega i saopštiše mu Poslanikove, 
alejhisselam, riječi, te mu pomogoše da dođe do njega. Sultan svemira, 
zamoli Gospodara da hazreti Aliji podari ozdravljenje, a zatim svoju mubarek 
ruku nakvasi ustima i njome pređe preko Alijinih očiju. Istog trena, hazreti 
Alija više nije osjećao nikakvu bol. Za njega bi upućena dova: ,,Allahu! 
Otkloni od njega nedaće koje nastaju zbog hladnoće i vrućine." Resulullah 
hazreti Aliji obuče oklop, dade mu svoj mač i bijelu zastavu islama uz riječi: 
,,Bori se dok ti Allah ne podari pobjedu. Nipošto se ne okreći." 

Hazreti Alija ushićeno reče: , Moja duša je tebi kurban, ja 
Resulallah! S njima ću se boriti dok ne prihvate Islam. Resulullah ga ponovo 
posavjetova: ,,Tako mi Allaha, bolje ti je da tvojim uzrokom Allah uputi 
samo jednog od njih, nego da imaš veliki broj najboljih deva i da ih žrtvuješ 
na Allahovu putu kao sadaku. "9 

Dok je hazreti Alija napredovao prema židovskoj utvrdi, časni 
ashabi su išli za njim. Kada je prišao blizu tvrđave Natat i zakačio zastavu za 
jedan kamen, vrata te tvrđave su se počela otvarati. Kroz vrata se pojavi 
židovska konjica, koju su sačinjavali najodabraniji junaci Hajbera. Svaki od 
njih je imao dupli oklop od željeza. Jedan od njih krenu prema hazreti Aliji 
kako bi ga napao. To bijaše Merhabov brat Haris, izuzetan ratnik, poput 
brata. Začu se udar željeza, i nakon udara Zulfikara, poput munje, Harisova 
glava se otkotrlja od njegova tijela. Nebo se ispuni tekbirima: ,,Allahu ekber! 
Allahu ekber!" 

Čim ču da mu je brat ubijen, Merhab krenu sa grupom ratnika prema 
muslimanima. Stade i on pred hazreti Aliju sa duplim oklopom na sebi. Sa 
dva mača u dvije ruke i ogromnim tijelom ličio je na diva: ,Ja sam Merhab, 
koji se ne libi uskočiti u najljući boj i boriti se kako dostoji pravome junaku. 
Ja i lavove siječem na komade mačem ili strijelom." 

Hazreti Alija odgovori: ,,Meni je mati dala ime Hajdar (Lav). Ja sam 
poput lava u punoj snazi. Tebe mogu oboriti na zemlju jednim udarcem." 
Kada Merhab ču riječ ,,Hajdar"', obuze ga strah. On je noć ranije usnio san, u 
kojem ga je razdirao lav. Da li je to bio lav koga je usnio? U tome on skoči i 
zamahnu mačem na hazreti Aliju, ali on svojim štitom odbi njegov napad. 
Potom hazreti Alija pozva Allaha upomoć i svojim Zulfikarom zamahnu 
takvom silinom da pocijepa njegov šljem, a nakon toga i Merhabovu glavu na 
dva dijela. Strašan zvuk koji napravi Zulfikar odjeknu cijelim Hajberom. 

Resulullah, sallallahu alejhi ve sellem, tada reče: ,Radujte se! 
Osvajanje Hajbera je sada mnogo lakše." Ashabi su bili i začuđeni i ponosni 
junaštvom hazreti Alije, te dugo vremena uzvikivaše tekbire koji se 
prolamaše na sve strane: ,,Allahu ekber!'{ Borba se nastavi, a muslimani su 
korak po korak napredovali prema vratima tvrđave. Kada su bili pred 
kapijom, jedan Židov udari hazreti Aliju po štitu. Štit pade na pod, a hazreti 
Alija nemade vremena da ga podigne. Židov iskoristi priliku i još više 
odmače štit od njega. Hazreti Alija nastavi mačem rastjerivati neprijatelje 
pred sobom s namjerom da vrata tvrđave učini svojim štitom. Prouči 
,Bismillahirrahmanirrahim" i okači se rukama o demire ogromne kapije. 
Allahov lav zatrese vrata tvrđave i ona se otkačiše. Ogromna vrata, koja su s 
mukom mogla pomjeriti osmerice ili deseterica ljudi, hazreti Alija zgrabi 
jednom rukom, a drugom se nastavi boriti. 

Pred njega izađe šest najvećih židovskih junaka, jedan za drugim. 
Allahovom voljom, sve ih posla u smrt i zajedno sa svojim drugovima 
uspjede ući u tvrđavu. Borba se nastavila unutar zidina, a uskoro nije bilo 
nikoga ko bi im se mogao suprotstaviti. Na tvrđavu staviše zastavu islama, i 
tako najvažnija židovska tvrđava pripade muslimanima. 

Resulullah, alejhisselam, poljubi hazreti Aliju u oči, a zatim mu 
reče: , Allah i Njegov Poslanik su zadovoljni tobom zbog junaštva koje si 
pokazao." Slušajući ove mubarek riječi hazreti Alija poče plakati. Kada ga 
Poslanik, alejhisselam, upita zašto plače, on reče: ,,Moja duša je tebi kurban, 
ja Resulallah! Plačem od radosti. Samnom su zadovoljni Allah i Njegov 
Poslanik. "Nisam samo ja zadovoljan. Zadovoljni su i Džibril, Mikail i svi 
meleki." 

Tada mudžahide pojača četiri stotine muslimana iz plemana Devs."% 
Nakon toga se žestoke borbe nastaviše za osvajanje drugih tvrđava. Kada i 
ostalih sedam tvrđava pade u ruke muslimana, Židovima ne preosta ništa 
drugo osim da pošalju pregovarače za mir. Poslanik pristade na dogovor koji 
je sadržavao sljedeće tačke: 


265 {bn Sa'd, et-Tabakćat, I, 353. Ibn Sa'd, et-Tabakat, I, 353. 

1- Neće biti prolivena krv Židova koji su se borili protiv muslimana u 
ovom ratu. 

2- Židovi koji napuste Hajber moći će povesti sa sobom samo djecu i 
ponijeti najosnovnije stvari, koliko može stati na jednu devu. 

3- Sve ostalo će ostaviti, uključujući pokretnu i nepokretnu imovinu, 
oružje poput mačeva, štitova, oklopa i ostalog, svu odjeću osim one 

koju imaju na sebi, tkanine, zlato, životinje poput konja, ovaca i 

ostalo, kao i drugi imetak. 

4- Ništa od imovine koja treba biti predana neće se kriti od muslimana. 

Oni koji budu krili, izlaze iz zaštite Allaha i Njegovog Poslanika... 

Pod ovim uslovima je kažnjen Kinane bin Rebi', koji je svoje imanje 
zakopao u zemlju. Osvojeno blago je bilo ogromno. Pored pokretnih dobara, 
muslimani su preuzeli i bogata polja hurmi." 

U međuvremenu su se pripadnici Gatafana ponovo vratili na Hajber 
da pomognu Židovima. Kada su vidjeli da je Muhammed, alejhisselam, 
osvojio Hajber i porazio Židove rekoše: ,,O Muhammede! Ti si obećao da ćeš 
nam dati polja hurmi na Hajberu na godinu dana, ako ga napustimo. Mi smo 
održali riječ a sada je na tebe red da ispuniš svoje obećanje." Resulullah im 
reče: ,Neka to i to brdo pripadne vama." Oni na to ne pristadoše već 
zaprijetiše sukobom. Poslanik, alejhisselam, im reče: , Onda ćemo se sukobiti 
na Dženefi! Dženefa je bilo mjesto koje je pripadalo Gatafanima. Čim su to 
čuli, oni se prestrašiše i pobjegoše. 

Resulullah i časni ashabi su pretrpjeli izuzetan umor tokom 
osvajanja Hajbera, pa su iskoristili vrijeme da liječe ranjenike i da se 
odmaraju. Supruga Selama bin Muškema, jednog od vođa židova, pokušala je 
izvršiti atentat na Poslanika, alejhisselam, trovanjem. Zaklalala je ovcu i 
ispekla je, stavivši u nju veliku količinu otrova. Potom to ponudi Resulullahu, 
rekavši mu da je to poklon od nje. Resul-i ekrem to prihvati i pozva svoje 
ashabe da zajednu sjednu za sofru. 

On otkide jedan komad, prouči ,,Bismillahirrahmanirrahim"' a potom 
ga stavi u svoja mubarek usta. Nakon što ga je sažvakao nekoliko puta, izvadi 
zalogaj iz usta i reče: ,,Nemojte ovo jesti! Ovaj komad mesa mi je saopštio da 
je zatrovan. Ashabi odmah povukoše ruke sa jela. Ipak, hazreti Bišr bin Berra 
je već bio pojeo jedan komad. Tijelo mu odmah postade plavo i on ubrzo 
postade šehid. Habibullahu dođe Džbril, alejhisselam, i reče mu da mora 
izvršiti vađenje krvi putem idžame između ramena kako bi se oslobodio po 
zdravlje štetnih materija i otrova koji se pomiješao sa njegovom mubarek 
pljuvačkom. Tako bi i učinjeno a potom otrovnu kozu zakopaše u zemlju. 
Zejneba, koja je napravila svo to zlo, bi uhvaćena i dovedena pred Poslanika, 
sallallahu alejhi ve sellem — ,,Jesi li ti ovo zatrovala?", upita je Resulullah a 
ona prizna svoje nedjelo i reče: ,,Da! Ja sam to uradila. -"A zašto si to 
uradila?" — ,,Ti si ubio moga muža, oca i amidžu. Sama sebi rekoh: ,,Ako je 
on zaista Poslanik, Allah će ga o ovome obavijestiti, a ako ne, biće ubijen i 


266 {bn Hišam, es-Sire, II, 336; Vakidi, el-Megazt, II, 672. 

tako ćemo ga se svi riješiti. Ashabi bješe izuzetno rastuženi ovim 
događajem. Odmah upitaše Poslanika, alejhisselam, da li da je ubiju. 
Resulullah i ovo oprosti, kao i sve drugo što je učinjeno lično njemu. Očarana 
tom velikodušnošću, Zejneba prouči šehadet i posta muslimanka. "9" 

Među zarobljenim ratnim plijenom Hajbera bi i Hujej bin Ahtabova 
kćer Safija. Ona je pripala Muhammedu, alejhisselam, ali je on oslobodi. To 
nju ponuka da shvati njegovu veličinu pa i ona prouči šehadet i posta 
muslimanka. Na to je Poslanik, sallallahu alejhi ve sellem, vjenča i učini 
svojom mubarek suprugom. Tako hazreti Safijja postade majka vjernika. 
Vjenčanje se obavi na mjestu Sevba, kojom prilikom bi ponuđeno prigodno 
jelo. U hazreti Safijjinom mubarek oku se uoči neko plavetnilo a kada ju je 
Resulullah upitao odakle ono potječe, ona odgovori: , Jedne noći sam sanjala 
kako mi se mjesec spustio i ušao u moja njedra. Kada sam to ispričala svome 
mužu Kenani on mi reče da sam bacila oko na vladara arapa i tada me jako 
ošamari. Ovo plavetnilo je rezultat tog udarca. ?% 

Nakon osvojenja Hajbera, židovi se obratiše Poslaniku sa molbom: 
,,0O Muhammede! Mi ćemo napustiti Hajber. Ipak te napominjemmo da se 
razumijemo u poljoprivredu, u obrađivanje vrtova i bašči. Ako želiš izdaj 
nam ovu zemlju pod kiriju. Mi ćemo je obrađivati a polovinu dobiti ćemo 
dati tebi. Resulullah i ashabi nisu imali vremena za obrađivanje bašči. Oni su 
se bavili džihadom, te su neprestano, i dane i noći trošili kako bi širili 
Allahovu vjeru. Stoga on prista na njihov prijedlog pod uslovom da poštuju 
rok koji im bude za to dat. Židovi pristaše na to i počeše obrađivati zemlju." 

Muhammed, alejhisselam, se zajedno sa časnim ashabima vrati u 
Medinu kao pobjednik. U međuvremenu su se u Medinu vratili ashabi koji su 
preselili u Abesiniju pod vodstvom Dža'fera bin Ebi Taliba. Resulullah bi 
jako obradovan kada ih ponovo ugleda u Medini. Poljubi u čelo i prigrli 
hazreti Dža'fera, te mu reče: ,,Ne znam da li sam se više obradovao osvajanju 
Hajbera ili povratku Dža'fera. Vaša hidžra je dvostruka. Vi ste ujedno učinili 
hidžru i u Abesiniju a i u moju zemlju." 

Plijen koji je dobijen sa Hajbera je podijeljen između ashaba koji su 
učestvovali na pohodu na Hudejbiju, onih koji su prisustvovali osvajanju 
Hajbera, ashabima koji su učinili hidžru u Abesiniju, te plemenu Devs koje je 
učestvovalo u pobjedi na Hajberu.?"? 

Osvajanjem Hajbera, svi židovi Arabije su potpali pod kontrolu 
Muhammeda, alejhisselam. Više nisu imali mogućnost da pomognu 


267 {bn Hišam, es-Stre, II, 337; Vakidi, el-Megazt, II, 678; ibn Sa'd, er- 
Tabakat, II, 202. 

268 Buhari, "Salat", 12; "Džihad", 74; Ebu Davad, "Harač", 21; Ahmed b. 
Hanbel, el-Musned, III, 101; Ibn Hišam, es-Sire, II, 330; Vakidi, el-Megazi, 
II, 669; Ibn Sa'd, et-Tabakat, VIII, 121. 

269 Ahmed b. Hanbel, el-Musned, II, 157; ibn Hišam, es-Sire, II, 641; 
Hejsemi, Medžmau 'z-Zevđid, I, 205. 

mušricima. Okolna plemena i države su osvojenjem Hajbera, koji je do tada 
smatran neosvojivim, uvidjela snagu i moć muslimanske vojske i počeli su se 
ustručavati od sukoba sa njom. Mekanski mušrici su zapali u očaj osvojenjem 
Hajbera. Nakon ove povjede mnoga plemena, među njima i velika i mala, 
pohrlila su prema Medini da prihvate Islam i počaste se nazivom ashaba. Čak 
i pleme Gatafan... Neka plemena koja su se i dalje odbijala pokoriti, stavljeni 
su pod kontrolu slanjem vojske na njih. 

POHOD NA UMRETU-L KADA 


Prošla je godina dana od sklapanja mirovnog sporazuma na 
Hudejbiji. Mjesec dana prije kurban-bajrama, Resulullah, sallallahu alejhi ve 
sellem, je naredio ashabima da počnu sa pripremama za umru. Na umru će ići 
svi koji su bili na Hudejbiji i učestvovali u Bi'atur-Ridvanu, s izuzetkom onih 
koji su u međuvremenu preselili na drugi svijet. Dvije hiljade ashaba je 
otpočelo sa pripremama za ovaj čin. Pripremljeno je sedamdeset deva koje će 
biti žrtvovane. Nadži bin Džundub i još četverica Medinelija su dobili 
zadatak da deve čuvaju i vode do Mekke. Osim njega, hazreti Muhammed 
bin Mesleme i stotinu konjanika su poslani ispred delegacije, kako bi ponijeli 
svu potrebnu vojnu opremu. Mušricima se, ipak, nije moglo vjerovati. Tim 
oružjem bi se koristili u slučaju bilo kakvog napada. Neki od ashaba su 
upitali Resulullaha, alejhisselam: ,Ja Resulallah! Prema dogovoru sa 
Hudejbije, ne bismo trebali unijeti nikakvo oružje, osim mačeva za odbranu 
na putu." On im tada reče: ,,Mi ovo oružje nećemo unijeti u harem, među 
Kurejšije. Ono će biti u našoj blizini, pri ruci, samo u slučaju da nas Kurejšije 
iznenada napadnu. 

U Medini je ostavljen Ebu Zerri-1 Gifari, da bude Poslanikov 
zamjenik.?'! Prema nekim predajama, moguće je da je to bio i Ebu Ruhmu-1 
Gaffari. Dvije hiljade ashaba su krenuli put Mekke, predvođeni 
Resulullahom, sallallahu alejhi ve sellem. Ashabi su bili veoma uzbuđeni. 
Nakon toliko godina, bili su na putu da ponovo vide svoje domove koje su 
napustili u ime Allaha... Nadasve, bili su na putu da posjete Kabe-i 
Muazzamu - prema kojoj su se okretali pet puta dnevno tokom namaza... Išli 
su da vide i pripadnike svoje rodbine, koji su prihvatili Islam, ali shodno 
odredbama ugovora, nisu mogli da se isele u Medinu. Išli su da pokažu 
veličinu i svetost din-i islama Kurejšijama, mušricima, koji su ih godinama 
ugnjetavali i terorizirali kako bi ih privolili da se ponovo klanjaju kipovima; 
pa pri tome i mnogu njihovu braću učinili šehidima. Možda će nad takvim 
prizorom velikodušnosti, i mušrička srca smekšati, pa će prihvatiti Vječnu 
Istinu!... 

Oni koji ostadoše u Medini, ispratiše Resulullaha do brda Veda sa 
tekbirima, te se, zatim, vratiše nazad u Medinu. 

Muhammed, alejhisselam, je u mjestu Zulhulejfa, koje je udaljeno 
deset kilometara od Mekke, obukao ihrame. Isto učiniše 1 časni ashabi. Svi 
bijahu u bijelom. Tako otpoče put prema Mekki, radi obavljanja umre. I 
nebom i zemljom su odjekivale riječi: ,,Lebbejkallahumme lebbejk! Lebbejke 
la šerike leke lebbejk! Inne-1 hamde ven-ni'mete leke ve-l1 mulke, la šerike 
lek." Putovanje je teklo izuzetno veselo, sa zikkrom, spominjanjem mubarek 
imena Uzvišenog Allaha, zahvaljivanjem Njemu, te dovama. 


1 fbn Hišam, es-Sfre, I, 434; II, 289; Vakidi, el-Megazt, I, 8; Ibn Sa'd, et- 
Tabakat, II, 59; Kettani, et-Teratibu 'l-Idarijje, I, 484-486. 


249 


Jedinica pod komandom Muhemmeda bin Mesleme je pred ulazom 
su pitali: ,,Zar smo se prošle godine dogovorili da ovako postupamo?", 
rekoše: ,,Šta je ovo?" Muhammed bin Mesleme im dade odgovor koji im 
zaledi krv u žilama: ,Ovo su ratnici Allahovog Poslanika... Ako Allah 
dozvoli, i on će sutra doći..." Mušrici se u strahu i panici vratiše u Mekku i 
obavijestiše pretpostavljene o onome što su zatekli. Mekanski mušrici odmah 
rekoše: ,, Tako nam Allaha, mi smo se držali ugovora. Zašto bi se Muhammed 
sukobio s nama... ?" Odmah odabraše delegaciju da ode do Resulullaha. 

Do tada je Resulullah, sallallahu alejhi ve sellem, sa svojim 
ashabima već bio na mjestu Batn-i Je'džedž, sa kojeg je mogao Vidjeti 
Mekku. Svo oružje, osim mačeva koji su bili na njima, ostaviše na ovom 
mjestu. Zadužiše dvije stotine ashaba da stražare pored oružja. 

Nakon što su ove pripreme završene, delegacija Kurejšija zatraži od 
Poslanika, alejhisselam, dozvolu da se sastanu sa njim. Kada im to bi 
odobreno, rekoše: ,,O Muhammede! Od ugovora na Hudejbiji nismo prema 
vama počinili bilo kakvu izdaju ili prekršaj. Zar ćeš, uprkos tome, doći u 
Mekku sa ovim naoružanjem? Zar nije bilo dogovoreno da nećete nositi 
oružje, osim mačeve koji su za vašim pojasevima?" Najodabraniji Božiji rob 
im odgovori: ,Ja sam poznat po tome da od svoga djetinjstva pa do danas 
držim do svoje riječi. U Harem nećemo ući, osim sa mačevima, kako smo se i 
dogovorili. Ipak želim da ostalo oružje bude u mojoj blizini." Delegacija 
odahnu spoznajom da je do njih doprla drugačija informacija od one koju 
sada imaju, pa rekoše: ,O Muhammede! Istina je da smo od tebe vidjeli samo 
dobro i poštenje. To tebi i priliči." Vratiše se u Mekku i prenesoše 
sugrađanima šta se dešava, te i oni odahnuše. 

Prvaci Kurejša su, zbog svog bijesa i zavidnosti, napustili Mekku i 
popeli se na obližnje planine kako ne bi svjedočili činu dolaska Poslanika i 
njegovih ashaba. 

Muhammed, alejhisselam, posla označene deve, koje su predviđene 
za žrtvovanje, na mjesto Zituva. Potom sa ashabima izvrši posljednje 
pripreme i krenu prema Mekki. Resulullah, sallallahu alejhi ve sellem, je 
stajao u sredini, među svojim časnim ashabima. Fahr-i alem je na svojoj devi 
Kasvi svijetlio nurom poput sunca koje svojom svjetlošću zaklanja na hiljade 
zvijezda na nebu. Aman ja Rabbi! Kakav prizor ljepote! Kakva slika 
veličanstva! Na jezicima riječi: ,,Lebbejke Allahumme lebbejk! Lebbejke la 
šerike leke lebbejk... ,, - a u srcima ljubav prema Gospodaru svjetova i 
Njegovom Miljeniku. Napredovali su prema veličanstvenoj Kabi korak po 
korak. Kako su se približavali Kabi, tako je i raslo njihovo uzbuđenje. Riječi 
telbije, izgovorene jednim zajedničkim jezikom, ispunjavale su nebo, a 
mušrici su svjedočeći ovoj fantastičnoj situaciji osjećali u svojim srcima slast 
veličanstva; te su im se duše topile od uzbuđenja. Mnogima su Zadrhtala srca, 
a u njih prodrla ljubav prema Islamu. Muhammed, alejhisselam, je konačno 
pobjedio... 

Resulullah, alejhisselam, i ashabi su ulazili u Kabe-i Muazzamu, 
iako su nosili mačave. Uzdu Poslanikove, alejhisselam, deve Kasve, držao je 
hazreti Abdullah bin Revaha. Neki mekanski mušrici, njihove supruge i 
djeca, su se poredali pored puta u Darun-Nedvi i posmatrali Resulullaha, 
alejhisselam, i njegove junake-ashabe. Dok je koračao ulicama, Abdullah bin 
Revvaha je recitovao stihove koji su po mušričkim dušama padali kao 
maljevi na glave. 


O kafiri, maknite se s puta Posljednjeg Resulullaha 
Jer njemu je Kur'an, objava Uzvišenog Allaha 


U Njegovom dinu, hair je i dobro 
Umrijeti za njeg, kako li je dobro 


Prihvatih svim srcem poslanstvo njegovo 
Dragog srca primih njegov svaki govor 


O kafiri! Kada niječete da je Kur'an 
Objava od Allaha za svaki zeman, 


Kakve smo udarce vam iznenad zadali 
I kako smo glave od tijela odvajali 


Ako ne kažete, Istina je, Čista 
Snaći će vas muka, kao one prije, ista 


Počinjem imenom Velikog Allaha 
Sem Njeg nema drugoga Ilaha 


I ponovo veličam Njegov Vječni Nam, 
Muhammed je, Njegov rob, k'o poslanik poslan 


Hazreti Omer ne izdrža, pa ga htjede opomenuti: ,,O Ibn-i Revvaha! 
Kako možeš pred Resulullahom, još u Harem-i šerifu citirati poeziju?" ali ga 
prekinu Resulullah: ,,O Omere! Nemoj ga ometati. Kunem se Uzvišenim 
Allahom da ove riječi na mušrike Kurejša padaju brže i snažnije od strijela. 
Nastavi o Ibn Revvaha!"' Zatim se Resulullah ponovo obrati Abdullahu bin 
Revvahi: 

Reci da nema Boga osim Allaha! On je Jedan. On ispunjava svoje 
obećanje. On je Pomagalac svome robu. On daje snagu Svojoj vojsci. On 
jedini nanosi poraz plemenima koja mu se suprotstave." 

Abdullah bin Revvaha potom iz sveg glasa prozbori: 


Bog je samo 
Uzvišeni Allah 

Ravnog Mu nema 
La ilahe Illallah 


On je stalna snaga 
Sljedbenika islama 
A nevjernika, kafira 
On sigurno slama 


Muslimani su ponavljali ove riječi za njim. Kada je Resulullah, 
sallallahu alejhi ve sellem, ušao u Kabu, otkrio je svoje mubarek desno rame. 
Ljepota njegove mubarek kože je zasjenila sve oko sebe.Tada reče: ,,Neka 
Uzvišeni Allah obaspe svojim rahmetom junake koji će danas nositeljima 
širka pokazati Njegovu snagu." Potom su i ashabi otkrili svoja desna ramena 
i prkosno i ubrzano se počeli kretati oko Kabe, obilazeći je tri puta. Jedino su 
usporavali svoje korake kada su bili između Rukn-i jemane i Hadžeru-l 
esveda. Resulullah, alejhisselam, i ashabi su se približavali i ljubili Hadžeru-l 
esved, ili su okretali svoje ruke u dovi prema njemu. 

Mušrici su sa čuđenjem posmatrali odvažnost u hodu ashaba prateći 
ih prilikom njihova kretanja. Oni su dobili vijest kako su muslimani izuzetno 
oslabili otkako su otišli u Medinu i druge vijesti slične tome. Ono što su oni 
vidjeli svojim očima bila je sušta suprotnost, te je njihovo čuđenje bilo još i 
veće. 

Preostala četiri tavafa (obilaska oko Kabe) su obavljena sporijim 
koracima. Poslije tavafa su klanjali dva rekata pred Mekam-i Ibrahimom i 
učinili sedam puta Sa'j između Safe i Merve. Nakon što su zaklani kurbani, 
Poslanik, sallallahu alejhi ve sellem, je naredio da mu obriju glavu. Njegovu 
mubarek kosu su prisutni odmah raznijeli. I ashabi su se obrijali. Tako se 
ostvario san koji je Resulullah sanjao prije tačno godinu dana. 

Obavljanje umre je završeno i približilo se podne. Resulullah, 
alejhisselam, naredi Bilalu Habešiji da pored Kabe prouči ezan, a on to 
odmah izvrši. Dok je on učio ezan pred Kabom, cijela Mekka se komešala. 
Časni ashabi su skrušeno slušali ezan, ponavljajući tiho riječi mujezina. 
Potom je namaz predvodio Habibullah, alejhisselam. Poseban trag na 
mušrike je ostavilo zajedničko obavljanje podne-namaza. 

Resulullahu je postavljen kožni šator na mjesu Ebtah. I ashabi su 
svoje šatore postavili u blizini Poslanikava i tu ostali tri dana. U vrijeme 
namaza su se okupljali pred Bejtullahom i zajedno obavljali namaz. Ostalo 
vrijeme su ispunjavali posjetama rodbini, lično ih upućivajući u ljepote 
islama i onoga što on nosi sa sobom. Nisu mogli sakriti svoje oduševljenje 
ophođenjem ashaba prema njima. Tokom ta tri dana, kao da je Mekka već 
bila osvojena iznutra. 

Nakon tri dana, došlo je vrijeme rastanka. Pred veče Resulullah 
poruči: ,,Niko od muslimana (koji su došli da obave umru) neće ostati u 
Mekki poslije akšama, svi će krenuti na put." Svi se okupiše i krenuše 
ponovo put Medine... 

BITKA NA MUTI 


Dok je Fahr-i alem, Habibullah, alejhisselam, išao u Mekku da obavi 
umru, upitao je ashaba hazreti Velida bin Velida: ,,A gdje je Halid? Ne mogu 
prihvatiti da neko poput njega ne spozna i ne prihvati Islam. Kako bi bilo 
dobro kada bi svoje junaštvo i snagu pokazivao boreći se na strani 
muslimana. Onda bi smo ga voljeli i poštovali." I prije toga je hazreti Velid 
povremeno pisao pisma svome bratu Halidu u kojima ga je pozivao da prigrli 
Islam. Kada su do njega doprle ove Resulullahove riječi, prema Islamu je 
počeo osjećati još veće simpatije. Ashabi koji su obavili umru, već su se 
vratili u Medinu. Prošlo je od tada dosta vremena i došla je i osma godina po 
hidžri. Halid bin Velid je nestrpljivo čekao dan kada će doći u Medinu i 
kleknuti pred Resulullaha, sallallahu alejhi ve sellem, te se tako počastiti din- 
i islamom. Sam o tome kaže: 

, Uzvišeni Allah mi je usadio ljubav prema  Resulullahu, 
alejhisselam, i u srce mi unio naklonost prema Islamu. Uputio me tako da 
mogu razlikovati dobro od zla. Sam sebi rekoh: 'Ja sam ratovao protiv 
Muhammeda, alejhisselam, u svim ratovima. No, svaki put sam bojno polje 
napuštao s osjećajem gorčine i ubjeđenja da će Muhammed, alejhisselam, 
izvojevati konačnu pobjedu.' Prilikom dolaska Resulullaha, sallallahu alejhi 
ve sellem, na Hudejbiju, predvodio sam mušričke snage. Na Usfanu sam im 
se približio tako da su me primijetili. Resulullah, alejhisselam, je tada sigurno 
i samouvjereno obavljao podne-namaz zajedno sa svojim ashabima. Htjeli 
smo ih iznenaditi 1 izvršiti iznenadni napad, ali nismo u tome uspjeli. Bolje je 
što je tako ispalo. Mora da je Resulullah, sallallahu alejhi ve sellem, znao šta 
je u našim srcima pa je ikindiju-namaz obavio sa oprezom. 

Ovaj događaj me je strašno dirnuo. Pomislih kako mora biti da 
ovoga čovjeka čuva Uzvišeni Allah. Tada smo se rastali. Ja sam poslije toga 
mnogo razmišljao o onome što se dešavalo. Resulullah je došao u Mekku 
obaviti umru dok ja nisam bio prisutan. Tražili su me on i moj brat Velid, ali 
me nisu uspjeli pronaći. Brat mi je ostavio pismo sljedećeg sadržaja: 
'Bismillahirrahmanirrahim! Neka je hvala Uzvišenom Allahu i donosim 
salavat na Resulullaha, alejhisselam. Ja zaista ne znam za čudniju stvar od 
toga da si ti okrenuo lice od islama i da odbijaš prihvatiti istinu. Ti nisi neko 
ko ne može shvatiti pogubnost puta kojim koračaš. Zašto ne upotrijebiš svoj 
razum? Kako je čudno da nisi upoznao i shvatio vjeru poput din-i islama. 
Resulullah me je pitao za tebe. Želi da se upoznaš sa islamom i da svoje 
viteštvo i snagu koristiš za dobrobit vjere i muslimana, a protiv mušrika. O 
brate! Propustio si mnoge prilike, pa nemoj više kasniti." 

Kada sam primio ovo pismo, u meni je želja za prihvatanjem islama 
rasla još više. Žurio sam da krenem na put. Bio sam izuzetno obradovan 
Resulullahovim riječima. Te noći sam usnio kako iz mučne i vrele pustinje 
odlazim u zelenilo i osvježenje. Odlučio sam da kada stignem u Medinu, 
potražim Ebu Bekra i zatražim od njega da mi protumači san. 

Dok sam se pripremao da pođem Resulullahu, sallallahu alejhi ve 
sellem, razmišljao sam koga bih mogao povesti kao saputnika. Tada sretoh 
Safvana bin Umejja. Objasnih mu stanje u kojem se nalazim, ali on odbi moj 
prijedlog. Potom sretoh Ikrimu bin Ebi Džehla. Pošto i on odbi moj poziv, 
vratih se kući. Uzjahao sam konja i otišao do Osmana bin Talhe. I njemu 
rekoh da želim ići u Medinu, Resulullahu, kako bih prihvatio islam; te ga 
pozvah da i on krene sa mnom. On prihvati moj poziv bez razmišljanja i pred 
zoru idućeg dana odlučismo da krenemo. U mjestu Hadde smo sreli Amr bin 
el-Asa. I on je krenuo u Medinu kako bi primio Islam. 

Kada smo stigli u Medinu, obukao sam najljepšu odjeću koju sam 
posjedovao. Tada mi dođe brat Velid i reče: 'Požuri! Resulullah je saznao da 
mu dolazite i veoma je obradovan zbog toga. Čeka vas!' Požurio sam i brzo 
stigao pred Odabranika svih svjetova. Nasmiješio mi se. Nazvah mu selam te 
posvjedočih da je jedino Allah Bog i da je on Njegov rob i poslanik. —'Neka 
je hvala Gospodaru Koji te je uputio na Pravi put', odgovori on. Poslije toga 
ga zamolih da učini dovu Uzvišenom Gospodaru da mi oprosti grijehe. 
Nakon učinjene dove mi reče: ,,Islam odbacuje sve grijehe koje čovjek učini 
prije nego ga prihvati kao vjeru." I druga dva prijatelja također prihvatiše 
Islam.??? 

Islam i čast da budu ashabi, na najljepši način prigrliše trojica 
junaka, koji nisu ni najmanje žalili položiti život za uvjerenje koje su smatrali 
ispravnim i od kojega se tokom cijeloga života nisu odvajali; braneći ga 
mačem. Od sada će svom snagom nastojati iskorijeniti kufr. Ashabi su 
tekbirima: ,, Allahu ekber" proslavljali ovaj čin i tako i sami pokazujući kakvu 
radost im je on priuštio. 

Osme godine po hidžri, Server-i kainat, alejhi efdalussalavat, koji je 
poslan kao milost svim svjetovima, posla izaslanike raznim plemenima kako 
bi širio din-i Islam. Neki od ovih poziva su urodili plodom, ali je hazreti 
Haris bin Umefjr, koji je poslan upravitelju Busre, uhapšen od strane jednog 
kršćanskog vojnika u selu Mute (pokrajina Belka u Šamu). Hazreti Haris je 
doveden pred upravitelja Šama, Šurahbila bin Amra, i bez obzira što je bio 
zvanični izaslanik, ubijen na prevaru. On je tako postao jedan od časnih 
šehida. '? 

Resulullah je bio jako pogođen ovom viješću, stoga je odmah 
naredio ashabima da se okupe. Oni se po primanju naredbi halališe sa svojim 
ukućanima, te se hitno okupiše u vojnom taboru Džerf. Nakon što je 
predvodio podne namaz, Habibulah, alejhisselam, reče: ,,Ovim ashabima, 
koji će poći u džihad, na čelo stavljam Zejd bin Harisa. Ako Zejd postane 
šehid, neka ga zamijeni Džafer bin Ebi Talib. Ako Džefer postane šehid, neka 
njegovo mjesto preuzme Abdullah bin Revvaha. Ako i on postane šehid, 
odaberite nekog među vama ko zaslužuje da bude predvodnik, pa neka on 


22? {bn Asakir, Tarihu Dimašk, XVI, 228. 
23 Vakidi, el-Megazt, II, 756; ibn Sa'd, er-Tabakat, II, 128; ibn Asakir, 
Tarihu Dimašk, XI, 464. 

komanduje vojskom." Nakon što shvatiše da će pobrojani ashabi postati 
šehidi briznuše u plač: ,Ja Resulallah! Da su bogdom ostali živi pa da se o 
njih okoristimo...! Resulullah im na to ne odgovori, već prešuti.''! 

Zejd, Džafer i Abdullah, koji su bili prisutni na tom mjestu, su sve 
čuli, pa ih je obasula radost zbog onoga što slijedi. Njihova najveća želja je 
bila da na Allahovom putu postanu šehidi. Dobili su radosnu vijest i o nju su 
se osvjedočili vlastitim ušima. Mudžahidi su izvršili pripreme i čekali su 
svoga komandanta. Resulullah, sallallahu alejhi ve sellem, je predao bijelu 
zastavu islama Zejd bin Harisu. Naredio mu je da ode do mjesta gdje je Haris 
bin Umejr postao šehid i da tu stanovnike pozove u Islam. Ukoliko ne 
prihvate, dobio je naredbu da se sa njima sukobi. 

Abdullah bin Revvaha je zaplakao dok se posljednji put selamio sa 
komandantima koji su bili kraj njega. Upitaše ga: ,,O sine Revvahin! Zašto 
plačeš?" Abdullah bin Revvaha je bio pjesnik, pa im odgovori u stihu: 


Razlog mojim suzama 
Nije ljubav za dunjalukom 
Niti se, tako mi Allaha 
Vodim za vama željom 


Pravi razlog leži, 

U Časnome Kur'anu 
Ovako u ajetu poručuje 
Gospodar insanu 


Neka zasigurno znate 

Da međ' vama nema nikoga 
Koji neće proći 

kroz vrata Džehennema... 


Čuo sam ovaj ajet 

Dok ga je učio Resulullah 
Ako sretnem Džehennem 
Kako ću izdržati, ah! 


Prijatelji mu rekoše: ,Neka te Uzvišeni Allah uvrsti među dobre 
robove svoje, koje On voli." — ,,Ali ja želim oprost od Svemogućeg 
Gospodara. Osim toga, još samo želim da postanem šehid udarcem mača, 
nakon kojega će krv frštati na sve strane, ili strijelom koja trga dijelove 
tijela", reče hazreti Abdullah. Kada je vojska bila spremna za polazak, hazreti 
Abdullah bin Revvaha se oprosti od Resulullaha, alejhisselam, a potom mu 
reče: ,Ja Resulallah! Preporuči mi nešto što ću moći zapamtiti i što nikada 


274 Buhart, "Megazi", 46; VAkidi, el-Megazt, II, 756-758; Ibn Sa'd, et- 
Tabakat, II, 128-130. 


253 


neću izgubiti iz sjećanja." Resulullah: ,,Ti ćeš sutra doći u zemlju u kojoj se 
Uzvišenom Allahu veoma malo na sedždu pada, pa ti uvećaj broj onih koji 
čine sedždu." Kada Abdullah zatraži da mu Habibullah podari još neki savjet, 
Poslanik, sallallahu alejhi ve sellem, nastavi: ,,Stalno spominji uzvišenog 
Allaha. Spominjanje Allaha će ti pomoći da postigneš ono što želiš." 

Vojska od tri hiljade ljudi krenu na put ispraćena tekbirima: ,,Allahu 
ekber." Resulullah 1 ashabi koji su ostali u Medini ispratiše vojsku do brda 
Veda, gdje Resulullah, alejhisselam, vojsci uputi posljednju poruku: 
, Preporučujem vam da izvršavate Allahove naredbe a izbjegavate Njegove 
zabrane, da se lijepo odnosite prema muslimanima koji su sa vama. Borite se 
na Allahovom putu izgovarajući Njegovo ime. Nemojte izdati imetke koje 
osvojite kao ratni plijen. Nemojte kršiti dogovore. Ne ubijajte djecu. U 
kršćanskim crkvama ćete pronaći ljude koji su se odvojili od svijeta i 
posvetili se ibadetu. Nemojte ih uznemiravati. Osim njih, srest ćete ljude 
čijim su glavama zagospodarili šejtani, pa im posijecite glave. Ne ubijajte 
žene i starce. Ne spaljujte, niti sijecite drveće. I ne rušite domove." 

Komadantu Zejd bin Harisu reče: ,,Kada se susretneš s neprijateljima 
mušricima ponudi im tri stvari!... Ako prihvate Islam, pozovi ih da učine 
hidžru u Medinu koja je dom muhadžirima. Ako pristanu, obavijesti ih da će 
dobiti sva prava koja uživaju muhadžiri, ali i sve obaveze koje i oni imaju. 
Ako pak prihvate Islam a odluče ostati u svojim domovima, reci im da će biti 
poput Arapa koji su odselili od muslimana, i da će nad njima biti provedena 
Božija volja. Neće dobiti ništa od ratnog plijena, osim onih koji su se borili 
na strani muslimana. 

Ako pak ne prihvate Islam, pozovi ih da plate džizju! Ne 
uznemiravaj one među njima koji to prihvate. Ako ni to ne prihvate, uz 
Božiju pomoć, pokreni rat protiv njih!'£... 

Nakon ovih savjeta Resulullah napusti mudžahide. Ponovo se 
prolomiše tekbiri i muslimanska vojska krenu. Oni koji su ostali, slali su im 
selame učeći dove: ,Neka vas Allah sačuva od svake vrste ospasnosti i 
zdrave i žive vas vrati..." Pratili su ih sa suzama u očima sve dok se nisu 
izgubili na horizontu... 

Sveta zastava u ruci Zejd bin Harisa se vihorila dok su mudžahidi 
išli u nepoznatom pravcu kako bi hizmetili Allahovoj časnoj vjeri Islamu. 
Muslimanska vojska se brzo kretala prema Siriji. Put je tekao mirno i bez 
incidenata. Mudžahidi su bili nestrpljivi da se što prije susretnu s 
neprijateljem. Jedan od vojnika, koji je najviše ispoljavao želju da postane 
šehid, bio je hazreti Abdullah bin Revvaha. Zejd bin Erkam prenosi: 

,Ja sam siroče koje je odgoji Abdullah bin Revvaha. Kada je krenuo 
u pohod na Mutu, stavio je i mene na svoju devu. U neko doba noći sa 
njegovih usana čuh sljedeće stihove: 


O devo! Ako me odneseš 


Do izvora u pustinji 
A odatle još konaka četiri, koliko traju 

Neću te voditi 
Više na put nikada 
Rastat ćemo se mi 
Tad' za svagda 


Ja se vratit' neću 
Kući svojoj, mislim 
Nadam se dostići 
Šehidsku deredžu 


Na zadnjem konaku me prođoše 
mumini brzinom velikom 

O sine Revvahin 

Čak i najbliži tvoji 


Prođoše pokidavši 
Veze bratske 

Ostaviše te Gospodaru 
I napustiše 


Više ne mislim 

O imetku za sobom 

Nije me ni briga 

Ni za drvećem ni za hurmom 


Slušajući ove riječi počeh plakati, kada me Abdullah bin Revvaha 
dotaknu pitajući: 'Kako si nestašan! Šta ti je? Šta se tebe tiče ono što sam 
govorio o sebi? Ako mi Allah podari da postanem šehid, ti ćeš se na ovoj 
životinji vratiti svojoj kući, a ja ću se osloboditi svih briga ovoga svijeta i biti 
rahat.' Potom siđe sa deve i klanja dva rekata namaza. Ostao je dugo iza 
namaza učeći dovu, a onda me zovnu: 'Dijete!' 'Izvoli', odgovorih mu. —'Ako 
Bog da, ja ću biti počašćen stepenom šehida tokom ovoga putovanja.'' 

Dok su se ashabi približavali Siriji, upravitelj Šurahbil bin Amr je 
već odavno bio obaviješten o njihovu dolasku. Odmah je obavijestio 
bizantinskog cara Heraklija, i nakon što je od njega dobio ogromnu pomoć, 
odahnuo je. Prema obavještajnim podacima koje je dobio -muslimana je bilo 
između tri i pet hiljada, a njegova vojska je brojala preko stotinu hiljada ljudi, 
uz nebrojeno oružje. 

Ashabi, alejhimurridvan, su prilikom prelaska sa teritorije Šama na 
Muan saznali da je na njih krenula bizantinska vojska od preko stotinu hiljada 
ljudi. Tu su prenoćili dvije noći. Zapovjednik Zejd bin Haris sakupi ashabe i 
obavijesti ih o događanjima, konsultujući se oko preuzimanja daljih koraka 
protiv Bizantinaca. Neki su predlagali da pokušaju sa iznenadnim upadima i 
zarobljavanjem stanovništva, a nakon toga povratka u Medinu bez ratovanja. 

Drugi su tražili da se pošalje pismo Resulullahu u kome će ga obavijestiti o 
broju Bizantinaca. Željeli su da on hitno pošalje još vojnika ili kaže šta da se 
radi dalje. Kada su se složili oko drugog prijedloga umiješa se Abdullah bin 
Revvaha riječima: 


, O narode moj! 

Čega se plašite? 

Zar da postanete šehidi 
Ovdje došli niste? 


Nikada se do sada 

Mi borili nismo 

Jer brojem ili oružjem 
Od drugih jači bismo 


Vodili smo borbe 
Snagom din imana 
Od Allaha darom 
K'o lavovi islama 


Idite i borite se 
Sigurno u dobru 
Na kraju postanite 
Šehidi il' slavljenici 


Na dan Bedra bijahu 
Allaha mi, konja dva 
Na Uhudu samo jedan 
I tek' malo oružja 


Ako je suđeno 

Da na kraju pobijedimo 
Allah i Poslanik obećaše 
Zato ih slijedimo 


Allah Veliki sigurno 
Pogazit' riječ neće 
Kad je tako mumini 
Osim borbe nema sreće 


Ako je šehitluk 

Naša sudbina 

Srest' ćemo našu braću 
U Džennet-i Firdevsima 

Ove riječi hazreti Abdullaha bin Revvahe ohrabriše mudžahide: 
, Tako nam Allaha, sin Revvahe govori istinu." 

Donijeli su konačnu odluku da će se boriti dok ne postanu šehidi. 
Ashabi se u selu po imenu Muta susretoše sa bizantinskom vojskom od 
stotinu hiljada ljudi. Neprijatelja je bilo koliko su očima mogli pregledati. S 
jedne strane je bilo tri hiljade mudžahida koji su u Šam došli čak iz Medine 
sa zadatkom da šire din-i Islam, dok se s druge strane nalazila rulja od stotinu 
hiljada kafira koji su došli da konačno dokrajče Istinitu vjeru... Na prvi 
pogled je to bio omjer koji se teško mogao upoređivati. Prema njemu se jedan 
musliman morao boriti sa trideset Rimljana. 

Obje strane su se poredale u zasebne vodove. U tom trenutku ispred 
mudžahida, po odredbi Muhammeda, alejhisselam, istupi grupa koja krenu 
prema Rimljanima. Predložiše im da prihvate Islam ili da plaćaju džizju, no 
oni odbiše obje ponuđene opcije. Više se nije imalo šta čekati. Komadant 
mudžahida Zejd bin Haris sa islamskim bajrakom u ruci naredi napad. Ashabi 
koji su samo čekali naredbu, iskočiše poput strijela u napad uzvikujući 
tekbire: ,,Allahu ekber." Izvukoše mačeve i poput munja prodriješe do 
sredine bizantinske vojske. Nije se ništa moglo čuti od jauka ranjenika, 
glasova konja u borbi i udaraca mačeva. Tek što je bitka počela, bojno polje 
se pretvorilo u jezero krvi. Svakim udarcem mačem ashabi su odsijecali ili 
neprijateljsku glavu ili ruku. 

Hazret Zejd se, sa bijelom zastavom koju je zadužio od Resulullaha 
nalazio tačno u sredini neprijateljske vojske uzvikujući ime Uzvišenog 
Gospodara: ,,Allah, Allah!" Mačem je čistio sve pred sobom i u crno Zavijao 
neprijatelje, čineći da se pokaju što su ga ikada sreli. Ni hrabri ashabi nisu 
zaostajali za svojim komandantom. Ugledajući se u njegovu hrabrost borili su 
se kako bi svaki od njih dokrajčio trideset pripadnika neprijatelja. U trenu se 
u prsa hazreti Zejda zabi nekoliko strijela. Potom su uslijedile i druge strijele 
- mubarek tijelo slavnog ashaba je bilo izrešetano strijelama. U tome on pade 
na zemlju, i popi toliko željeni gutljaj šehadeta. 

Hazreti Dža'fer je pratio Hazreti Zejda u stopu pa odmah podiže 
bajrak. Kad ashabi ugledaše da se njihov bajrak ponovo vihori, poskočiše 
protiv neprijatelja sa novim žarom. I Hazreti Dža'fer se junački borio, kao što 
je to činio i hazreti Zejd. S jedne strane se borio protiv neprijatelja, a s druge 
je bodrio svoje prijatelje ashabe da se i oni nastave hrabro boriti. Neprestano 
je, kao predvodnik mudžahida, ubrzavao pokrete mačem, tako da neprijatelju 
nije dozvoljavao ni oka otvoriti. Dok se hazreti Dža'fer junački borio, jedan 
od njegovih drugova je već bio daleko ispred. Borio se sam među 
Bizantincima i svakome je uspijevao zadati po jedan udarac. No, nije prošlo 
mnogo vremena da shvati da ovaj polazak nema povratka. Vođa mu'mina 
reče: ,Moja je dužnost da svakom kafiru zadam po jedan udarac." Nije 
ispuštao Allahovo ime sa usana, i sa neprijateljima se borio žestoko. 
Napokon jedan neprijateljski vojnik zada Dža'feru udarac po njegovoj desnoj 
ruci. Kada mu otkinu desnu ruku, hazreti Dža'fer uhvati bajrak islama 
lijevom rukom, prije nego je on pao na tlo. Podiže je i ponovo mahnu njome. 

U tome ga pogodi još jedan udarac mača i otkinu mu i lijevu ruku. Sada se 
trudio da bajrak zadrži u zraku tako što ga je dijelovima ruku prislonio na 
prsa. Poslije toga uslijediše još nekolika žestoka udarca od kojih pade i 
postade šehid. Njegova mubarek duša odleprša u najviše Džennetske 
stepene... Poslije bitke su izbrojali oko devedeset udaraca na tijelu, što od 
mača, što od strijela.?? 

Kada su mudžahidi vidjeli da su izgubili i drugog komandanta, 
podigoše zastavu i predaše je Abdullahu bin Revvahi. On je s ponosom 
pronese i nastavi se boriti sa dušmanima. Dok se junački borio protiv 
neprijatelja, recitirao je sljedeće stihove: 


O strasti moje, 

Svakako ćete mi se pokoriti 
Da ću danas biti šehid 
Zakleo sam se da ću poginuti 


Ili ćete mi se 

Pokoriti milom 
Ili ću vas na to 
Natjerati silom 


Ako ne umrete 
ovoga časa 

Zar nećete nikada 
Meni vi recite 


Ako učiniš što učiniše 
Dža'fer bin Ebi Talib 
I Zejd bin Haris 

Dobro si učinio, znaj 


Oni su šehidi 

O strasti moje 

Da se kasnije ne pokajete 
Ne stojte, već i vi krenite! 


Kao i njegovi prethodnici, i hazreti Abdullah se nastavi lavovski 
boriti uzvikujući: ,,Allahu ekber! Tokom borbe, od neprijateljskog mača 
strada njegov prst, i nastavi visiti na njegovoj mubarek ruci. Ashab koji je 
izgarao u ljubavi prema Allahu, dželle šanuhu, i Njegovu Resulu, skoči s 
konja, i stavi prst koji mu je smetao u borbi pod nogu, te reče: ,,Zar ti nisi već 
povrijeđen? Svakako ti se ovo desilo na Allahovom putu"', a potom ga otkide 
i baci. Ponovo se pope na konja i nastavi boriti svom snagom. Nakon nekog 

vremena poče sam sebe koriti što, unatoč tolikoj borbi, nije uspijevao postići 
šehadet... Ponovo skoči na neprijatelja, dok ga na kraju ne pogodi jedna 
stijela i obori na zmlju. Tako i on dade svoj mubarek život boreći se na 
Allahovom putu i putu Njegova Poslanika, te mu duša odleti u Džennet... 

Tada Ebu 1 Jusr Ka'b bin Umer, koji se nalazio uz Abdullaha, 
nastojaše ponovo podići bajrak islama. 

Pogledom je, među ashabima koji su se nalazili oko njega, tražio 
nekoga ko je stariji od njega. Kada ugleda Sabita bin Ekrema, zastavu preda 
njemu. Hazreti Sabit zabi zastavu ispred ashaba, te reče: ,Braćo! Odmah 
izaberite među sobom nekoga ko će dalje preuzeti zastavu a zatim ga 
slijedite! Iako su oni rekli da biraju njega, hazreti Sabit to nije prihvatio. Oči 
tada bijahu uprte u hazreti Halida bin Velida. -"O Ebu Sulejmane, ti preuzmi 
zastavu", reče mu hazreti Sabit. S obzirom na to da je hazreti Halid tek 
pristupio muslimanima, u skladu sa svojim edebom on ne htjede preuzeti 
bajrak, već reče: ,Ja ne mogu preuzeti ovaj bajrak pored tebe! Tebi daleko 
bolje priliči da ga poneseš, u odnosu na mene. Ti si stariji od mene, a i imao 
si čast da se boriš s Resulullahom na Bedru!"'... 

Ashabima je vrijeme bilo izuzetno dragocjeno. Borili su se bez 
odmora protiv ogromnog broja neprijatelja. Zbog toga hazreti Sabit ponovi 
svoje riječi: ,,O Halide! Brzo preuzmi časnu zastavu Resulullaha! Tako mi 
Allaha, ja sam je uzeo da je dam tebi. Ti bolje poznaješ ratne taktike od 
mene." Poslije toga se okrenu ashabima i zatraži njihovo mišljenje: ,,Braćo, 
da li prihvatate da vam Halid bude komandant?" Svi uglas rekoše: ,,Mi smo 
ga prihvatili kao našeg predvodika." 

Čuvši ove riječi, hazreti Halid sa velikom skrušenošću preuze 
zastavu koju je svojom mubarek rukom predao Muhammed, sallallahu alejhi 
ve sellem, te je poljubi. Skoči na svoga konja i hrabro nastavi koračati kroz 
neprijateljske redove. ?"" 

Časni ashabi pod njegovom komandom ponovo krenuše u napad. 
Hazreti Halid se borio neviđenom hrabrošću i vještinom. Rušio je sve pred 
sobom. Tokom borbe hazreti Kutbe bin Katade odrubi glavu jednog od 
zapovjednika neprijateljske vojske, Maka bin Zafile. Bizantincima nakon 
toga pade moral. Dan je već išao prema svome kraju. Za obje strane, boriti se 
u mraku bilo je izuzetno opasno, jer se moglo desiti da se greškom napadne 
saborac. 

Zbog toga se obje strane povukoše u svoje tabore, gdje su pružali 
pomoć ranjenicima. Hazreti Halid je bio pravi stručnjak za ratovanje. Želio je 
ujutro pred neprijatelja izaći sa drugom taktikom i time ih iznenaditi. Tokom 
noći je promijenio pozicije vojske. Zamjenio je desno krilo lijevim, a vojnike 
koji su bili naprijed poslao je nazad i obratno. 

Čim jutro svanu, ashabi ponovo napadoše uzvikujući: ,,Allahu 
ekber" - neprijatelji su se ovoga puta sreli sa muslimanima koje nisu vidjeli u 

jučerašnjem boju. Mora da su muslimani dobili pojačanje!... Uvuče im se 
strah u srca od mogućih vojnih pojačanja, te ih obuze panika. Hazreti Halid 
iskoristi tu nesigurnost neprijatelja. Tog dana postiže prednost nad njima, 
usmrtivši na hiljade njihovih pripadnika. Istoga dana je u njegovim rukama 
polomljeno devet mačeva.?'! Allahovom, dželle šanuhu, odredbom i 
Resulullahovim, alejhisselam, dovama, tri hiljade mudžahida nanese težak 
poraz neprijatelju koji je brojao stotinu hiljada vojnika. Na bojnom polju je 
palo i petnaest šehida. Na taj način je Bizantiji očitana lekcija poslije koje je 
zasutavljen njihov dalji prodor na jug... 

Resul-i ekrem, nebijj-i muhterem je i prije nego mu je stigla vijest sa 
bojnog polja okupio ashabe u Džamiji da im saopšti šta se dešavalo na Mu'ti. 
Na Resulullahovom mubarek licu je bila primjetna tuga - tako da se ashabi 
nisu usuđivali postavljati bilo kakva pitanja, kako ga dodatno ne bi rastužili. 
Ipak, neko od ashaba upita: ,,Naše duše su tebi kurban, ja Resulallah! Otkako 
na tvom licu vidimo tugu i nas je ista obuzela. Samo Dragi Allah zna kako se 
osjećamo. "' Voljeni Poslanik kroz suze reče: ,,Tuga koja me je snašla je zbog 
mojih ashaba šehida. Tako sam se osjećao sve dok ih nisam vidio kao braću 
poredane u Džennetu. Zejd bin Haris je uzeo zastavu i postao šehid. On je 
sada ušao u Džennet i trči njegovim prostranstvima. Potom je zastavu 
preuzeo Dža'fer bin Ebi Talib. Napao je na neprijatelja, no i on je na kraju 
postao šehid. Ušao je u Džennet kao šehid. Tamo lebdi sa dva krila sazdana 
od dragulja.Poslije Dža'fera, zastavu je preuzeo Abdullah bin Revvaha. Borio 
se protiv neprijatelja sa zastavom u ruci. I on je postao šehid i ušao u 
Džennet. Pokazani su mi kako u Džennetu sjede na prijestolju od zlata. 
Allahu, oprosti Zejdu!... Allahu oprosti Dža'feru!... Allahu oprosti Abdullahu 
bin Revvahi!" 

Još uvijek su se slijevale suze niz Resulullahovo, alejhisselam, 
mubarek lice dok je nastavio govoriti: ,,Poslije Abdullaha bin Revvahe 
zastavu je preuzeo Halid bin Velid. Sada se borba odvija svom žestinom. 
Allahu! On (Halid bin Velid) je jedan od tvojih mačeva. Budi mu na 


Resulullah je Allahovom, dželle šanuhu, voljom i Njegovom 
mudžizom znao šta se dešava na bojnom polju koje je od njega bilo udaljeno 
hiljadu kilometara, te je to prenio ashabima. Nakon što je saopštio ove 
novosti na dan kada je poginuo hazreti Dža'fer bin Ebi Talib, ode do hazreti 
Dža'ferove kuće. Njegova supruga Esma je tada pospremila kuću, okupala 
djecu te im češljala kose. Resulullah, alejhisselam, je zovnu: ,,O Esma! Gdje 
su Dža'ferova djeca? Dovedi mi ih! Kada to majka Esma učini, Resulullah, 
sallallahu alejhi ve sellem, ih zagrli i izljubi. Mubarek srce mu ne izdrža već 
pusti nekoliko suza. Kada to vidje Dža'ferova supruga, upita: ,,Zašto s njima 

postupaš kao s jetimima, ja Resulallah! Da se nije nešto loše desilo Dža'feru i 
njegovim drugovima?" To voljenog Poslanika još više ražalosti: ,,Da. Danas 
su postali šehidi." Tada i hazreti Esma zagrli svoju djecu - jetime i poče 
plakati. Muhammed, alejhisselam, nije mogao više izdržati, te se udalji od 
njih. 

Nakon što se vratio svojoj kući, Resulullah reče svojim zevdže-i 
mutahherama, čistim suprugama: ,Nemojte zaboraviti odnijeti hranu 
Dža'ferovoj porodici." Tri dana je nošena hrana porodicama šehida. 

Neko vrijeme poslije toga hazreti Ja'le bin Umejje u Medinu donese 
radosu vijest o pobjedi. Prije nego je bilo šta rekao, Poslanik, sallallahu alejhi 
ve sellem, ga preduhitri: ,,Želiš li da im ti saopštiš novosti ili da ja tebi 
ispričam šta se desilo?", a potom u detalje iznese događaje sa Mu'te. Ja'la bin 
Umejje: ,,Kunem se Allahom koji te je poslao sa Istinitom knjigom, da si sve 
što se dešavalo prenio istinito." "Uzvišeni Allah je zbog mene, skratio 
ovozemaljski razmak, tako da sam mogao vidjeti bojno polje vlastitim 
očima." 

Nekoliko dana poslije, vijesnici su prienijeli vijest da se 
muslimanska vojska približila Medini. Resulullah je, zajedno sa ashabima 
izašao pred Medinu da ih dočeka. Iz daljine se nazirala prašina i zastava 
islamske vojske. Svi su bili uzbuđeni kada se na čelu sa Halid bin Velidom 
pojavila pobjednička vojska mudžahida... 

OSVOJENJE MEKKE 


Bila je osma godina po hidžri. Jedna od stavki sporazuma na 
Hudejbiji je glasila: ,,Arapska plemena koja ostanu na teritoriji izvan dviju 
strana potpisnica sporazuma, imaju mogućnost odabira da se stave pod 
zaštitu strane koju budu sami željeli i u tome neće biti nikakve prisile." 
Prema toj odredbi, pleme Huzaa, s kojima je Resulullah bio u dobrim 
odnosima, prešlo je na stranu muslimana, dok se pleme Beni Bekr priklonilo 
mušričkoj strani. Plemena Huzaa i Beni Bekr su od ranije bili u 
neprijateljskim odnosima, te su napadali jedni druge kad god bi im se ukazala 
prilika za to. Prema sporazumu na Hudejbiji i oni su na neko vrijeme 
prekinuli međusobne sukobe. Pleme Beni Bekr se uspjelo držati tog dogovora 
dvije godine. Jedan njihov pripadnik tada napisa pjesmu u kojoj je izrugivao 
Muhammeda, alejhisselam, a neki mladić iz Benu Huzaa nemogaše izdržati 
na te uvrede pa napade pripadnika Beni Bekra i odrubi mu glavu. Pripadnici 
Beni Bekra uzeše ovaj slučaj kao izgovor za kršenje uspostavljenog 
dogovora, i odgovoriše napadom na Benu Huza. U tome su im pomogli i 
mušrici, šaljući im vojnike i oružje. Tada usmrtiše preko dvadeset pripadnika 
plemena Benu Huzaa u Harem-i šerifu. Tokom borbe neki od muslimana iz 
plemena Benu Huzaa zatražiše pomoć od Resulullaha, sallallahu alejhi ve 
sellem. Među učesnicima ovog iznenadnog napada koji se dogodio tokom 
noći, viđeni su i neki mušrici Kurejšije. "?" 

Tu noć je Resulullah, alejhisselam, bio u kući supruge Mejmune. 
Kada je ustao da uzme abdest, mudžizom i Uzvišenog Allaha, dželle šanuhu, 
dobi obavijest o pozivima muslimana u pomoć u Mekki; kao i o tome da u 
tamošnjim dešavanjima učestvuju i mušrici. Poslanik im odgovori: Lebbejk! - 
što znači: odgovaram vašem pozivu. Kada je majka Mejmuna vidjela da 
Resulullah, alejhisselam, to govori, iako je bio sam, upita ga: ,Ja Resulallah! 
Da li to neko ima pored tebe?" 

Resulullah, alejhisselam, je obavijesti o događajima u Mekki, kao i o 
tome da u svemu učestvuju i Kurejšije. 

Kurejšijski mušrici su napadom na pleme Huzaa i ubistvom njihovih 
članova prekršili sporazum sa Hudejbije. Ipak, vođa Kurejšija Ebu Sufjan 
nije znao Za to, i u tim trenucima je putovao u Šam radi trgovine. Kada se 
vratio, obavijestiše ga odešavanjima: ,,Ovo je stvar koja se u svakom slučaju 
mora ispraviti. Ovo nije moguće zataškati. Ako to ne učinimo, Muhammed će 
nas protjerati iz Mekke." Ebu Sufjan na to reče: ,Iako o ovome nisam bio 
obaviješten, moram otići do Medine kako bih obnovio mirovni sporazum, 
prije nego vijest stigne do Medine." 

Oni nisu znali da je Poslanik, sallallahu alejhi ve sellem, bio 
obaviješten o svemu još dok se to dešavalo. Pored toga, tri dana nakon 
incidenta, Amr bin Salim iz plemena Huzaa je došao Resulullahu sa još 
četerdeset ratnika i ponovo ga obavijesti o dešavanjima. Habibullah, 
alejhisselam, reče: ,,Ako ja ne pomognem Huzau neka ni meni pomoć ne 
bude upućena." Tada naredi da se napiše pismo kurejšijskim mušricima u 
kome se navodi: ..."Odreći ćete se savezništva sa Beni Bekrom i platiti 
odštetu za ubijene pripadnike Benu Huzaa. Ako to ne učinite, znajte da vam 
objavljujem rat!"... 

Kurejšije nisu prihvatile ni ovaj čin milosti, pa uzvratiše: "Niti 
ćemo prekinuti naše savezništvo, niti ćemo platiti odštetu! Jedino možemo 
ratovati! Ipak, čim su to poslali, pokajaše se zbog svoga stava i poslaše Ebu 
Sufjana u Medinu da pregovara o novom mirovnom sporazumu." 

Prije nego je Ebu Sufjan stigao u Medinu, Resulullah ih obavijesti 
da će se to desiti: ,,Koliko razumijem, Ebu Sufjan dolazi u Medinu da obnovi 
mir i da produži njegov rok. Kako je došao tako će se i vratiti, bez 
uspjeha!"... 

Ebu Sufjan, koji tada još nije bio prihvatio Islam, stiže u Medine-i 
munevveru u kuću svoje kćerke a Resulullahove, alejhisselam, supruge, 
Ummi Habibe. Htjede sjesti na Resulullahov, alejhisselam, pokrivač, ali 
Ummi Habiba stiže da pomakne pokrivač prije nego je on sjeo. Njezinom ocu 
to teško pade: ,,Draga kćeri! Zar mene ne smatraš dostojnim ovoga 
pokrivača?" Majka, hazreti Ummi Habiba, koja je Muhammedovo, 
alejhisselam, zadovoljstvo držala ispred svačijeg drugog, reče ocu: ,,Ovo je 
pokrivač Allahovog Poslanika. Na njega ne mogu sjesti mušrici. Ti si mušrik 
i nedžis. Nikako nisi dostojan da sjediš na njemu." 

-"Kcćeri, pa tebi se nešto desilo otkako si otišla od kuće." 

-"Elhamdulillah! Allah Uzvišeni mi je podario Islam. Ti se još 
uvijek klanjaš kipovima koji su napravljeni od kamena i koji niti vide niti 
čuju. Oče! Kako je moguće da velikan Kurejšija i jedan od njegovih 
najuglednijih pripadnika bude udaljen od islama?" Tada se on žestoko rasrdi: 
,Ti ćeš me tako nečasno dočekivati i optuživati me da sam neznalica! Zar da 
ostavim vjeru svojih očeva i prihvatim Muhammedovu?" Potom napusti 
kuću. 

Vođa Kurejšija dođe pred Resulullaha, te reče: ,,Došao sam da 
obnovimo mirovni sporazum i da ga produžim. Hajde da se ponovo 
dogovorimo oko mira." Habib-i ekrem, sallallahu alejhi ve sellem, mu 
odgovori: ,,Mi nećemo prekršiti sporazum sa Hudejbije, ali nećemo ni novi 
potpisivati. Vođa Kurejšija ponovo reče: ,Hajde da promijenimo 
sporazum!" Resulullah, alejhisselam, mu ništa ne odgovori. Kada je Ebu 
Sufjan vidio da sav njegov trud nije urodio plodom, vrati se u Mekku i 

prenese sugrađanima šta se desilo. Oni ga ukoriše: ,,Znači, vratio si se a da 
nisi ništa uspio isposlovati?" Ipak nisu imali druge opcije osim da čekaju. 


Ko se skloni u Mesdžid-i haram... 


Kada je Ebu Sufjan napustio Medinu, Resul-i ekrem je odlučio 
krenuti u pohod na Mekke-i mukerremu protiv Kurejšija, koji su povrijedili 
tačke ugovora sa Hudejbije. Ovu odluku je čvrsto skrivao u sebi, kako 
mušrici ne bi dobili na vremenu da se pripreme za napad. Drugi razlog bio je 
mogućnost da se Mekka osvoji bez prolijevanja krvi u Harem-i šerifu. Ta 
ratna predostrožnost će ohrabriti mnoge muslimane koji su tek trebali da se 
počaste din-i islamom. 

O situaciji su bili obaviješteni tek Ebu Bekr i još nekolicina viđenijih 
ashaba. Ashabima je naredio da se izvrše pripreme za put ne otkrivajući kuda 
se zapravo ide. Resulullah, sallallahu alejhi ve sellem, je poslao pozive i 
okolnim muslimanskim plemenima: Eslem, Ešdža, Džuhejn, Husajn, Gifar, 
Muzejne, Sulejm, Damra i Benu Huzaa. ,,Ko vjeruje u Allaha i u Sudnji dan 
neka se na početku ramazana okupi u Medini", poručio je Poslanik. 

Habibullah, alejhisselam, je iz predostrožnosti naredio hazreti 
Omeru da blokira puteve koji vode u Mekku, kako bi spriječio vezu sa 
ostatkom Arabije. Hazreti Omer je odmah po naređenju postavio stražu na 
glavne i na sporedne planinske puteve sa naredbom: ,,Vratit ćete svakoga ko 
pokuša ući u Mekku!" 

Da bi se ovaj posao obavljao u tajnosti, Muhammed, alejhisselam, je 
činio dovu Uzvišenom Gospodaru: ,,Allahu! Učini da kurejšijski špijuni i 
izviđači budu gluhi i slijepi dok ne stignemo u njihovo mjesto neočekivani!" 

Da bi prikrio stvarnu namjeru pohoda, Poslanik, alejhisselam, je 
naredio hazreti Ebu Katadi da sa jednom četom vojnika krene prema sjeveru, 
ka dolini Izam, kao da će napasti tamošnje mušrike ili Bizantince. 

U međuvremenu je Resulullah, mudžizom, saznao za pismo koje je 
bilo upućeno u Mekku, u kome su ih obavještavali o pripremama koje su se 
dešavale u Medini. Naredio je hazreti Aliji da uhvati pismonošu. 

Do drugog dana mjeseca ramazana, pristigla je pomoć od okolnih 
plemena, te se vojska okupi u mjestu pored bunara Ebu Inebe. Broj ashaba se 
povećao na dvanaest hiljada. Četiri hiljade njih su bili ensarije, sedam stotina 
muhadžiri, a ostali su bili muslimani okolnih plemena.??? 

Voljeni Poslanik je kao zamjenika u Medini ostavio hazreti 
Abdullaha bin Ummi Mektuma.""? Hazreti Zubejr bin Avvama je postavio na 
čelo izvidnice od dvije stotine ljudi, da idu ispred ostatka vojske. 

Poslanik svih svjetova, je sa Allahovim, dželle šanuhu, blagoslovom 
i ogromnom vojskom od dvanest hiljada vojnika iza sebe krenuo u pohod. 
Krenuli su na put ka svojim domovima u Mekki, iz kojih su protjerani osam 
godina ranije uz brojne patnje, muke i nasilje. Uputili su se da očiste Kabu od 

kipova zbog kojih je ona postala leglo krivovjerja... Da poduče istini, pravdi i 
milosti mušrike koji zbog tvrdoglavosti nisu htjeli odustati od svojih stavova. 
Htjeli su da budu sebebom - razlogom širenja islama, spašavajući tamošnje 
stanovnike vječne Džehennemske kazne. Kakva je to bila samilost!... 

Kada je stigao sa muslamskom vojskom do Zu-l Hulejfe, sreo je 
amidžu Ibn-i Abbasa, koji se sa porodicom iselio iz Mekke. Resulullah se 
jako obradovao činom svoga amidže, te mu reče: ,,Abbase! Kao što sam ja 
posljednji Poslanik, tako si ti posljednji muhadžir.'" Poslao je njegove stvari u 
Medinu. Hazreti Abbas je ostao zajedno sa Resulullahom i tako učestvovao u 
osvojenju Mekke." 

Poslanik svih svjetova je sa vosjkom došao do mjesta Kudejd, u 
blizini Mekke, i tu naredio ashabima da se poredaju kao u ratnom stanju. 
Svakom plemenu je dao posebnu zastavu i zadužio po jednog bajraktara za 
njih. Zastavu muhadžira su nosili: Hazreti Alija, Zubejr bin Avvam i Sa'd bin 
Vekkas. Osim njih, ensarije su imale dvanaest, Ešdža i Sulejm jednog, 
Muzejne i Huzaa tri, Eslem dva a Benu Džuhejn četiri bajraktara."? 

Već je prošlo deset dana otkako su ashabi napustili Medinu. Pred 
akšam su se već dobrano približili Mekki, a jaciju-namaz su zajedno obavili 
na mejstu Merru-z Zahran. Resulullah, alejhisselam, je naredio ashabima da 
se ovdje zaustave. Nakon toga je naredio hazreti Omeru da prenese svim 
vojnicima da svaki od njih zapali po jednu vatru.??" Kada se u istom trenutku 
zapali preko deset hiljada vatri, Mekku obasja ogromna svjetlost. Mekkelije 
nisu bile svjesne šta se dešava pa ih obuze panika. Odmah zadužiše Ebu 
Sufjana da ispita o čemu je riječ. On povede sa sobom još jednog Mekeliju, te 
se kriomice približiše muslamskoj vojsci. Tada Resulullah, alejhisselam, 
naredi ashabima da potraže Ebu Sufjana poručujući: ,,Sigurno ćete ga 
pronaći." 

Kako su Kurejšije napredovale, tako su bili izbezumljeniji prizirom 
kojeg su vidjeli. Nisu mogli vjerovati da se toliki broj vojnika okupio u 
okolici Mekke. Zaprepasti ih i broj zapaljenih vatri... Sa zebnjom razgovaraše 
o tome među sobom, dok ne stigoše do mjesta Erak. 

Resulullah, sallallahu alejhi ve sellem, tada poruči ashabima da je 
Ebu Sufjan u tom trenutku na Eraku. Hazreti Abbas ih prepozna i dovede 
pred Resulullaha. U putu Ebu Sufjan upita hazreti Abbasa o stanju, a on mu 
odgovori: ,,Ebu Sufjane! Neka te bude stid! Resul, alejhisselam, na vas ide sa 
vojskom kojoj se ne možete suprostaviti. Kunem se da će se Kurejšije strašno 
provesti. Samo da znaju šta ih čeka!" Ebu Sufjan i njegovi sljedbenici sa 
strahom prođoše kroz muslimansku vojsku i dođoše pred Poslanika, 
alejhisselam. Poslanik svih svjetova ih lijepo dočeka. Od njih dobi 
informacije u kakvom su stanju Mekkelije. Nakon što su razgovarali do dugo 
u noć, pozva ih u Islam. Hakim bin Hizam i Budejl odmah proučiše kelime-i 

šehadet i postadoše muslimani, a Ebu Sufjan nastavi sa oklijevanjem u VeZi 
toga. 

Kada svanu zora, utočište milosti, Resul-i ekrem reče Ebu Sufjanu: 
,Ebu Sufjane! Zar te nije stid? Nije li došlo vrijeme da shvatiš da nema 
drugog Boga osim Allaha?" -"Nema ti ravnog po mehkoći razgovora sa 
drugima, niti po časti i pažnji koju posvećuješ održavanju rodbinskih veza. — 
Nakon svih patnji koje smo ti prouzrokovali, ti nas još uvijek pozivaš na 
Pravi put. Kako je tvoj odnos pun poštovanja! Vjerujem da nema Boga osim 
Allaha! Da ima, imao bih neku korist od njega. Ti si Allahov Poslanik!" Tako 
se Ebu Sufjan počasti islamom i postade jedan od ashab-i kirama.""! 

Hazreti Abbas upita Resulullaha, alejhisselam: ,,Ja Resulallah! 
Možeš li Ebu Sufjanu dati neku privilegiju kojom će zadobiti poštovanje 
stanovnika Mekke?" Resulullah, alejhisselam, to prihvati, pa reče: ,,Ko god 
se skloni u Ebu Sufjanovu kuću, biće siguran i spašen od sukoba." Kada Ebu 
Sufjan zamoli da Poslanik, alejhisselam, to još poveća, Resul-i ekrem reče: 
,,Ko god se skloni u Mesdžid-i haram, biće siguran. Ko zatvori kućna vrata i 
ostane u njoj, biće siguran." 

Da bi se Ebu Sufjan uvjerio u snagu i veličinu muslimanske vojske, 
te to prenio mekanskim mušricima, Resulullah naredi hazreti Abbasu: 
,Odvedi ga na mjesto gdje se dolina sužava i gdje konji teško prolaze zbog 
tjesnaca. Neka vidi veličinu muslimana, Allahove vojske!" 

Ebu Sufjan je morao vidjeti prizor koji će prenijeti mušricima, tako 
da se niko od njih ne suprotstavi... Na taj način se neće proliti krv u Harem-i 
šerifu... 

Kada je hazreti Abbas prolazio sa Ebu Sufjanom, vojska se poreda u 
ratni položaj. Svako pleme, sa zastavom na čelu, jedno za drugim poče 
prolaziti kroz klanac. Svi su bili naoružani, u oklopima. Donosili su tekbire 
dok su prolazili. Ebu Sufjan je pojedinačno pitao ko je ko, a hazreti Abbas bi 
mu odgovarao: ,Ovo su pripadnici Benu Sulejmana. Komadant im je Halid 
bin Velid. Ovo su Benu Gifar, ovo Benu Ka'b." I nebo i zemlja su se 
prolamali tekbirima ashaba: ,,Allahu ekber! Allahu ekber!" Broj ashaba, 
njihovo oružje i njihov stav su očaravali svakoga ko bi ih vidio. 

Ebu Sufjana je najviše zanimao Fahr-i alem, sallallahu alejhi ve 
sellem. Iščekivao je vojnike koji će se pojaviti u njegovoj pratnji. Smatrao je 
da će oni biti posebni. Zbog toga je često pitao: , Jesu li ovo vojnici u pratnji 
Resulullaha?" Napokon se pojavi i car svih poslanika, sijajući poput sunca na 
svojoj devi Kasvi. Oko njega su bili muhadžiri i ensarije. Savki od njih je bio 
u punoj spremi, sa oružjem i oklopima na rasnim konjima i devama. 

Kada ih Ebu Sufjan ugleda, ne odoli a da ne upita: ,,Ko su ovi o Ebu 
Abbase! "U sredini je Resulullah! Oko njega su muhadžiri i ensarije, čije 
srce kuca za šehadet." 

Dok je Resulullah, sallallahu alejhi ve sellem, prolazio pored njih, 
reče Ebu Sufjanu: ,,Danas je dan kada će Uzvišeni Allah povećati čast Ka'be. 

Danas je dan kada će se preko Ka'be staviti pokrivač. Danas je dan milosti i 
merhameta... Danas je dan kada će Allah počastiti Kurejšije (islamom)." 

Hazreti Ebu Sufjan je vidio ono što je trebao vidjeti i čuo ono što je 
trebao čuti. , Vidio sam i dvor careva u Kisri. No, još nisam vidio ovakvo 
veličanstvo. Još se nikada nisam sreo sa vojskom i džematom kao što je to 
slučaj danas. Niko se ne može suprotstaviti ovakvoj vojsci. Niti može imati 
veću snagu." 

Nakon toga se zaputi u Mekku. Mekkelijama koji su ga željno 
iščekivali saopšti da je prihvatio Islam, i dodade: ,O skupe Kurejšija! 
Muhammed, alejhisselam, vam je došao sa vojskom kojoj se nikako ne 
možete suprotstaviti. Nemojte se bez potrebe zavaravati. Prihvatite Islam da 
biste bili spašeni. Vidio sam ono što vi niste. Niko im se snagom ne može 
suprotstaviti. Ko uđe u Ebu Sufjanovu kuću biće spašen. Ko se skloni u 
Bejtullah biće spašen. Ko se skloni u vlastitu kuću i zatvori vrata, također će 
biti spašen. 288 

Okorjele Kurejšije mu se tada usprotiviše i počeše ga vrijeđati. Čak 
počeše i sa hitnim pripremama da bi se suprotstavili mudžahidima. Njihov 
broj je ipak bio neznatan. Ostali se ne povedoše za njima, nego se uputiše 
svojim domovima. Neki se skloniše u Mesdžid-i haram. 

Server-i alem, sallallahu alejhi ve sellem, i njegovi časni ashabi su se 
okupili u mjestu Zituva. Dok je svojim mubarek očima gledao ashabe ispred 
sebe, prisjećao se događaja koji su se desili prije osam godina. Sjetio se 
napuštanja Mekke i hidžre, te kako su mušrici opkolili njegovu kuću. Kako je 
neopažen uspio umaći ubicama učeći ajete sure Jasin. Potom kako je uspio 
zajedno sa Ebu Bekrom otići do pećine Sevr, a da ga niko nije primijetio. U 
glavi su mu odzvanjale riječi koje je uputio prilikom napuštanja Mekke: 
, Tako mi Allaha, znam da si ti najbolje mjesto od svih koje je Uzvišeni Allah 
stvorio. I Gospodaru i meni si najdraže mjesto. Da nisam otjeran, nikada te ne 
bih napustio." Sjetio se i kako je tim povodom Džibril, alejhisselam, donio 
85. ajet sure Kasas u kome ga je utješio, obećavajući mu da će se ponovo 
vratiti u Mekke-i mukerremu. Prisjećao se pobjeda koje je zajedno sa 
ashabima izvojevao protiv neprijatelja na Bedru, Uhudu, Hendeku, Hajberu i 
Muti. Sada se oko njega nalazilo dvanaest hiljada ashaba koji su samo čekali 
njegov znak da uđu u Mekku. Server-i alem se još jedanput najiskrenije i 
najodanije zahvalio Gospodaru svjetova na onome što mu je podario. Spustio 
je svoju mubarek glavu sa ogromnim strahopoštovanjem. 

Fahr-i kainat je podijelio ashabe u četiri grupe. Desno krilo je 
predvodio hazreti Halid bin Velid, a lijevo Zubejr bin Avvam. Na čelu 
pješadije je bio hazreti Ebu Ubejde bin Džerrah a ostatak je predvodio hazreti 
Sa'd bin Ubade. Hazreti Halid će sa svojim trupama doći s južne strane 
Mekke, ukoliko se za to ukaže potreba, suprotstaviti se neprijatelju, te se 

sastati sa Server-i alem poslanikom na brdu Safa. Hazreti Zubejr će doći sa 
sjevera, postaviti zastavu na mjesto Hadžun i tu čekati Resulullaha, sallallahu 
alejhi ve sellem. Sa zapadne strane će doći hazreti Sa'd bin Ubade."?? 

Resul-i ekrem svojim komadantima poruči: ,,Nipošto se nemojte 
upuštati u sukobe sve dok niste napadnuti. Nikoga ne smijete ubiti." Jedino 
će petnaest ljudi, čija su imena posebno navedena biti ubijeno, čak i ako bi se 
sklonili pod plašt Kabe-i muazzame. 


Došla je istina, laž je propala... 


Bio je petak, trinaesti dan mjeseca ramazan-i šerifa. Prvi mudžahid 
koji je krenuo sa vojskom bio je hazreti Halid bin Velid. Kada su bili na 
obroncima planine Handan, južno od Mekke, primijetio je kako ih mušrici 
zasipaju strijelama. Dva mudžahida su postali šehidima. Hazreti Halid tada 
poruči svojim vojnicima: ,,Neće biti ubijeni samo oni koji nakon poraza 
pobjegnu." Tada krenuše na neprijatelja i u trenu ih razbiše. Tokom borbe je 
ubijeno sedamdeset mušrika. Ostali pobjegoše prema planini i prema 
kućama. 

Ashabi koji su u časnu Mekku ušli iz drugih pravaca nisu naišli na 
bilo kakav otpor. Među onima koji su trebali biti ubijeni, uhvaćeno je njih 
peterica i odmah bijahu kažnjeni. Ostali su pobjegli iz Mekke. Mudžahidi su 
ulazili u Mekku poput talasa, sa velikim ushićenjem, uzvikujući tekbire: 
, Allahu ekber, Allahu ekber..." Server-i alem, sallallahu alejhi ve sellem, je u 
svoj rodni grad, Mekku, ušao na svojoj devi Kasvi sa Usamom bin Zejdom za 
sobom, i sa velikim poštovanjem prema ovom veličanstvenom gradu. Sve 
vrijeme je zahvaljivao Gospodaru svjetova što je dočekao ovaj dan, te je učio 
ajete iz sure Feth, koji su nagovještavali osvajanje Mekke. 

Fahri kainat se sa svojim odanim ashabima uputio ka Kabe-i 
muazzami. Dok se približavao Kabi, s desne strane mu je bio hazreti Ebu 
Bekr a s lijeve Usejd bin Hudajr. Nakon što je posjetio hadžeru-1 esved, 
donio je telbiju i tekbir. U tome ga slijediše i ashabi, pa se nebom iznad 
Mekke nastaviše prolamati riječi: ,, Allahu ekber! Allahu ekber! 
Muslimanima se u toj situaciji suze same počeše slijevati niz obraze, dok su 
mušrici sa strahom iščekivali šta će se dalje dešavati u svojim kućama i u 
Harem-i šerifu. 

Potom Poslanik svih svjetova sa ashabima poče činiti tavaf. Nakon 
što je sedmi put obišao oko Ka'be, on siđe sa svoje deve i klanja dva rekata 
namaza kod Mekam-i Ibrahima. Poslije namaza popi nešto vode sa izvora 
Zemzem, koji mu donese hazreti Abbas. Poželi Resulullah da uzme abdest 
Zemzemom. Ashabi su toliko cijenili Resulullaha, alejhisselam, da su se 
takmičili da se dograbe vode koja se tokom uzimanja abdesta slijevala sa 
Poslanikovog mubarek tijela. Iznenađeni ovim nevjerovatnim prizorom, 
mušrici priznaše: ,,Mi nikada nismo ni Vidjeli ni čuli da se neko ovako odnosi 
prema svome vođi." Server-i alem, sallallahu alejhi ve sellem, htjede porušiti 

sve kipove koji su se nalazili oko Ka'be a koji su bili napravljeni od drveta ili 
kamena. Prouči ajet: ,,I reci: Došla je istina a nestalo je laži; laž zaista 
nestaje'??" { pruži štap koji je držao u svojoj mubarek ruci prema kipovima. 
Čim bi dotakao neki kip, on bi se odmah srušio na lice. Tako je u nekoliko 
trenutaka srušeno tri stotine šestdeset kipova.""! 

Kada je nastupilo vrijeme podne-namaza, Resulullah naredi Bilalu 
da prouči ezan pored Ka'be. On se istog trena odazva naređenju. Vjernici su 
sa posebnim uživanjem slušali učenje ezana, dok su mušrici proživljavali 
svoje najteže trenutke. 

Resu-i ekrem zatraži ključeve Ka'be. Kada su mu ih donijeli, on 
počisti sve što je ostalo od porušenih kipova i papira, te uđe u Kabu zajedno 
sa hazreti Usamom bin Zejdom, hazreti Bilalom i hazreti Osman bin Talhom. 
Potom klanja dva rekata unutar Ka'be, okrenut suprotno od njenih vrata. Na 
sve strane su se prolamali tekbiri. Ispred vrata je stajao hazreti Halid bin 
Velid, sprečavajući ostale da ne nagrnu unutra. 

Sultan svemira je držao dvoja krila vrata Ka'be sa svoje dvije 
mubarek ruke. Sve Kurejšije su bile u Mesdžidu-1 haramu i posmatrali hazreti 
Pejgambera s pomiješanim osjećajima straha i nade. Oni su ti koji su 
Poslanika i ashabe stavljali na patnje nebrojeno puta do sada. Vezali su im 
varatove užadima i tako ih vukli ulicama. Bacali ih u vatru i pokušavali 
spaliti. Stavljali im na prsa užareno kamenje i mučili ih do besvijesti. Tri 
godine ih držali u jednom naselju bez hrane i vode. Neke od njih vezali za 
noge a zatim trgali dijelove njihovih tijela, tjerajući za njih zavezane deve u 
suprotnim pravcima. Povrh svega, protjerali su ih sa njihovih ognjišta. I kao 
da to sve nije dovoljno, koliko puta su pokušali da ih sve pobiju, ratujući 
protiv njih. 

No, unatoč svemu ovome, imali su nadu. Pred njima je bilo Utočište 
milosti, koji je kao milost poslan svim svjetovima. Nakon što ih je Resulullah 
neko vrijeme posmatrao, reče: ,,O Kurejšije! Sada se pitate kako ću postupiti 
prema vama." Oni odgovoriše: ,,Mi od tebe očekujemo dobro i njemu se 
nadamo. Ti si blage naravi. I sin si našeg brata koji je bio dobar i blag. 
Pobijedio si nas pa od tebe očekujemo dobrotu." 

Resul-i ekrem, sallallahu alejhi ve sellem, im se nasmiješi, te reče: 
,Moj i vaš odnos je poput odnosa Jusufa, alejhisselam, 1 njegove braće. I ja 
ću poput njega danas preći preko vašeg omalovažavanja i neću vas ukoriti. 
Neka vam Uzvišeni Allah oprosti. Govorim vam Božije riječi. ??? Idite, sada 
ste slobodni." 

Ova veličanstvena milost je smekšala kruta srca, i prezir i odvratnost 
preokrenula u ljubav. Kada ih je Poslanik svih svjetova pozvao u Islam, 
okupiše se da prihvate njegov poziv. Resulullah se ponovo pope na brdo 
Safa, sa kojeg je prvi put pozvao Kurejšije u Islam. Na istom tom mjestu je 

ponovo prihvatio prisegu Mekkelija, među njima žena, djece, starih i mladih. 
Tako su se Kurejšije počastile islamom i titulom ashaba. 

Nakon što je obavio razgovor sa muškarcima, isto je učinio i sa 
ženama te čuo i njihovo mišljenje. "? 

One su govorile o nepripisivanju druga Allahu, dželle šanuhu, 
pokornosti Poslaniku, alejhisselam, čuvanju časti i dostojanstva i ne ubijanju 
ženske djece. Menu ženama koje su primile Islam, a koje su bile na popisu za 
odstrel, bila je i supruga hazreti Ebu Sufjana, Hinda. No, Resulullah, Milost 
svjetova, je i njoj oprostio. Svi koji su postali muslimani su otišli domovima i 
porazbijali kipove koje su u njima držali. Poslata je vojska i okolnim 
plemenima te su i tamo porazbijali sve kipove. Tako je dolaskom istine, 
iskorijenjena zabluda. Među onima koji su primili Islam bili su i Ebu 
Džehlov sin Ikrime, te Vahši, koji je ubio hazreti Hamzu. Hazreti Ikrime je 
poginuo kao šehid u Bitki na Jermuku, dok je hazreti Vahši tokom Bitke na 
Jemami ubio Musejlemetu-1 Kezzaba.""" 

BITKA NA HUNEJNU 


Kada je Server-i alem, sallallahu alejhi ve sellem, krenuo iz Medine 
u osvajanje Mekke, dva velika plemena iz okoline Mekke, Hevazin i Sekif, 
su se pobojala da muslimani ustvari napadaju njih, te su izvršili mobilizaciju 
za rat. Pošto su saznali da Poslanik svih svjetova želi osvojiti Mekku, 
odahnuli su, no ipak rekoše: ,,Poslije Kurejšija, red će sigurno doći na nas. 
Osim toga, kunemo se da se muslimani do sada nisu suprotstavili plemenu 
koje se zaista zna boriti. Mi trebamo napasti njih prije nego to oni učine 
nama, i tako im pokazati kako se ratuje." Vojska koju je činilo dvadeset 
hiljada vojnika, na čelu sa vođom plemena Hevazin, Malik bin Avfom, krenu 
prema muslimanima. Sa sobom su poveli i svoje žene, djecu kao i sav imetak, 
kako se ne bi uplašili pred muslimanima i pobjegli sa bojnog polja. 

Ova vijest se brzo proširila Mekkom. Poslanik je zbog toga kao 
izvidnika u pleme Hevazin poslao Abdullaha bin Hadreda. Hazreti Abdullah 
se prerušio u njihovu nošnju i ušao među neprijateljske redove. Saznao je 
njihove ciljeve i način rada, te je to odmah prenio Resulullahu, sallallahu 
alejhi ve sellem. 

Resuli-ekrem je hitno okupio svoje časne ashabe. U Mekki je u 
svojstvu zamjenika ostavio dvadesetogodišnjeg hazreti Attab bin Esida, te se 
dao na put. Želio je mušrike iz plemena Hevazin i Sekif napasti u njihovom 
skrovištu, sa dvanaest hiljada vojnika. Zastavu mudžahida je ponio hazreti 
Alija??? a komanda pješadije povjerena je Halid bin Velidu.??" Poslanik, 
sallallahu alejhi ve sellem, je obukao svoj zaštitni prsluk i šljem i popeo se na 
svoju mazgu po imenu Duldul. Jedanaestog dana mjeseca ševvala stigli su u 
dolinu Hunejn. Te noći je Resulullah poredao vojsku i pripremio ih za boj. 
Krenuli su nakon što su obavili sabah-namaz. 

Komadant mušrika je iskoristio noć i postavio zamku tako što je na 
dvije strane Hunejna krišom postavio svoje vojnike. 

Halid ibni Velid, koji je išao ispred ostatka vojske, krenuo je sa 
svojom jedinicom prema prolazu, ne znajući za postavljenu zamku. Pošto je 
bilo doba pred zoru, mrak ga je sprečavao da primijeti neprijateljsku vojsku. 
Odjednom je na hiljade strijela počelo padati po mudžahidima. Da bi se 
spasili od ovog nenadanog napada, mudžahidi su bili primorani na 
povlačenje. Sada je iznenadni zaokret unatrag poremetio raspored jedinica 
koje su bile pozadi. Kada su se i oni okrenuli radi povlačenja, vidjeli su 
dvadeset hiljada neprijateljskih vojnika koji su se sručili u dolinu, poput 
poplave, jurišajući na muslimane. 

Resulullah, alejhisselam, je tada sam krenuo prema neprijateljima 
koji su se sručlili na muslimane. Tek je hazreti Abbas, hazreti Ebu Bekr i još 


25 {bn Sa'd, et-Tabakat, IV, 357; Suhejli, er-Ravzul-Unf, IV, 204. 
296 Ahmed b. Hanbel, el-Musned, IV, 350; ibn Hišam, es-Sfre, II, 428; 
Vakidi, el-Megazt, II, 912. 

stotinjak muslimana odlučilo rizikovati život 1 priteći Resul-i ekremu u 
pomoć. Svojim tijelima su napravili obruč oko Resulullaha. Hazreti Abbas i 
Sufjan bin Haris su pokušavali uhvatiti Poslanikovu, alejhisselam, mazgu za 
uzdu, kako bi spriječili Poslanika da zađe dublje među neprijateljske redove. 
Resulullah, zabrinut za budućnost din-i islama, pozva Abbasa, te mu reče: ,,O 
Abbas! Obrati im se riječima: 'O Medinelije! O vi, koji ste dali Poslaniku 
prisegu pod drvetom Semure! Ne rasipajte se! Okupite se ovdje!" Hazreti 
Abbas je bio krupne građe. Kada bi povikao, glas mu je dopirao veoma 
daleko. Tad on iz sveg glasa povika: ,O Medinelije! O vi koji ste dali 
obećanje Poslaniku, alejhisselam, pod drvetom Semure! Ne rasipajte se! 
Okupite se ovdje!"' Ashabi su, čuvši ove riječi, htjeli da se okrenu istog trena, 
ali su se njihove jahalice preplašile, te ih nije bilo moguće okrenuti. Na kraju 
su bili primorani da uzmu oružje i štitove u ruke i da skoče sa jahalica. 
Velikom brzinom su sustigli Poslanika, alejhisselam, 1 stali se hrabro boriti 
uz njega. Počeli su odjekivati tekbiri: Allahu ekber! Allahu ekber!, koji 
zaplašiše neprijatelje. Ashabi su i ranije pokazali neviđena junaštva tokom 
Bitki na Bedru, Uhudu, Hendeku i Hajberu, a među njima posebno hazreti 
Alija, Ebu Dudžane i Zubejr bin Avvam. Sada su udarili na neprijatelja 
okrećući se u svim pravcima, te tako uspješe odbiti neprijateljske snage 
unazad. 

Poslanik svih svjetova je pratio borbu i zalaganje svojih ashaba koji 
su svim mogućim sredstvima nastojali poraziti neprijatelja, te se sa njegovih 
mubarek usana začu dova: ,,Allahu, Ti nam budi na pomoći! Ti svakako ne 
želiš da oni ostvare pobjedu protiv nas." Dok je činio dovu, Resulullah, 
alejhisselam, je u uzeo šaku pijeska i bacio je prema neprijatelju, govoreći: 
,,Neka im lica budu crna!" Poslanikovom, alejhisselam, mudžizom, nije ostao 
niti jedan neprijateljski vojnik kojem pjesak nije zaslijepio oči. I meleki su 
pritekli u pomoć. Resulullah, alejhisselam, reče: ,,Kunem se Allahom, da su 
oni poraženi!" Mušrički redovi se počeše raspadati a oni bježati na sve strane. 
Kada bi se okrenuli, vidjeli bi za sobom hrabre ashabe koji su im bili za 
petama, te su bježali ne obazirući se na žene i djecu koju su poveli sa sobom 
na bojno polje. 

Na bojnom polju je ostalo sedamdeset poginulih, šest hiljada 
zarobljenika i nebrojeno blago. Neki od dezertera se skloniše u tvrđavu Taif. 
Jedan dio njih je otišao u Nahlu i Evtas. Među onima koji su se sklonili u 
Taif je bio i mušrički komadant Malik bin Avf. Ashabi su neko vrijeme 
pratili bjegunce, da bi u Evtasu ponovo došlo do žestoke borbe. Neprijatelj je 
i ovaj put bio poražen." 

I u ovoj bitci je Allahovom, dželle šanuhu, voljom, himmetom i 
bereketom Muhammeda, alejhisselam, pobjeda pripala muslimanima. Pala su 
četiri šehida, dok su neki ashabi bili povrijeđeni. Kada je Resulullah čuo da je 
među povrijeđenima i Halid bin Velid, odmah je otišao do njega, prešao 
svojom mubarek rukom preko njegove rane, i ona je istog trena Zacijelila. 


27 Vakidi, el-Megazt, II, 925. 

PUT U TAIF 


Poslanik svih svjetova, sallallahu alejhi ve sellem, želio je stići i 
neprijatelje koji su pobjegli u Taif i tako postići potpunu pobjedu. Ovo 
posljednje utvrđenje kufra, no, ipak jedno od najznačanijih, nalazilo se u 
blizini Mekke. Još prije hidžre je Resulullah, alejhisselam, došao u Taif i 
mjesec dana pozivao njene stanovnike u din-i Islam. Oni su na to uzvratili 
nanošenjem neviđenih ezijeta i patnji Poslaniku, alejhisselam. Čak su 
njegove mubarek noge tu bile okrvavljene. Resulullah je ovdje, zajedno sa 
Zejd bin Harisom, proživio neke od najtežih dana svoga života. Resulullah, 
alejhisselam, je naprijed poslao Halida bin Velida i zajedno sa ostalim 
ashabima došao je za Halidom do pred Taif. Pripadnici plemena Sekif su već 
ranije obezbijedili velike količine hrane i pića, zbog borbe za njih, veoma 
važnu tvrđavu. Kada su ugledali ashabe, zatvorili su kapije tvrđave 1 počeli se 
braniti. Uspijevali su se nekako oduprijeti ashabima, mudžahidima, koji su 
prilazili tvrđavi i gađali ih strijelama. Borbe su se na taj način nastavile, a 
stanovnici Taifa se nikako nisu usuđivali izaći iz utvrde i boriti se prsa u prsa. 

Neki ashabi su predložili da se pokuša sa bacanjem kamenja pomoću 
sprava, kako bi kamenje palo unutar zidina. Resulullah je taj prijedlog 
prihvatio, i odmah su napravljene sprave za to. Opsada je tako nastavljena 
bacanjem kamenja na neprijatelja. Ashab-i kiram su svim silama pokušavali 
što prije zauzeti utvrdu. Tokom borbi, četrnaest ashaba su pali kao šehidi. 
Ipak, značaj utvrde za neprijatelja je sprečavao brzo osvajanje. 

Prošlo je dvadeset dana otkako je počela opsada, Resul-i ekrem je 
usnio kako mu je poklonjena posuda puna masla, i u tom trenutku dođe jedan 
horoz i prosu sve iz posude na zemlju. On je san protumačio na način, da ove 
godine neće uspjeti osvojiti Taif i odustao je od opsade. 

Osam noći prije toga Poslanik, Milost svih svjetova, dobio je 
ponudu meleka da uz njegovu dozvolu sruči okolna brda na stanovnike Taifa. 
On je na to odgovorio: ,Ja sam poslan kao milost. Jedina želja mi je da 
poslije ovih mušrika dođe generacija koja će činiti ibadet Uzvišenom 
Allahu." Tada je zatražio uputu: ,,Ja Rabbi! Pokaži pripadnicima Sekifa Pravi 
put. Vrati nam ih!" 

Habib-i ekrem je zajedno sa ashabima napustio Taif i došao u mjesto 
Džiran, gdje su prikupili ratni plijen i zarobljenike sa Hunejna. Pored šest 
hiljada zarobljenika, bilo je preko dvadeset hiljada krupne i dvadeset hiljada 
sitne stoke, te nebrojeno blago. Poslanik je plijen podijelio mudžahidima koji 
su to zaslužili. Tada mu bi javljeno da je došla delegacija ispred plemena 
Hevazin, te da se žele sastati sa njim. Resulullah, alejhisselam, ih primi, i oni 
mu saopštiše da kompletno pleme Hevazin prihvata Islam. Resulullaha to 
izuzetno obradova, i oslobodi robove koji su u borbi njemu pripali, te ih posla 
kući. I ashabi su tom prilikom učinili isto, te je u jednom danau oslobođeno 
šest hiljada zarobljenika. Kada je za ovo saznao vođa plemeana Hevazin, 

Malik bin AVf, i on je došao i prihvatio Islam. Resulullah mu je ukazao na 
veliko dobro.??? 

Tu je posao bio završen. Resulullah se, kao i svaki put do sada, 
zajedno sa svojim ashabima, u Mekku vraćao kao pobjednik. Attab bin 
Mesida je postavio za upravitelja Mekke,"?? a Muaz bin Džebela je ostavio da 
podučava tamošnje stanovnike vjeri." Nakon što je učinio tavaf oko Kabe i 
završio obavljanje umre, zajedno sa ashabima ponovo krenu put Medine... 

Godinu dana nakon toga, Taifljani su u Mekku poslali delegaciju od 
šest članova koji su došli pred Resulullaha, alejhisselam. Poslanik svjetova je 
godinu dana ranije Gospodaru učinio dovu: ,Ja Rabbi! Pokaži pripadnicima 
Sekifa Pravi put. Vrati nam ih! Evo, sada su Sekifljani došli da prime Islam. 
Resul-i ekrem, je bio obradovan njihovim dolaskom, te im je darovao neke 
poklone i rekao im da se vrate u Taif. Za njihovog upravitelja je postavio 
Osmana bin Ebi-l Asa.?"! 


$jbn Hišam, es-Sire, II, 452; Vakidi, el-Megazt, III, 925; Ibn Sa'd, et- 
Tabakat, I, 312. 

29 ibn Madže, "Tidžarat? 20; ibn Hišam, es-Stre, II, 440; Hakim, el- 

POHOD NA TEBUK 


Nakon što je Server-i alem, sallallahu alejhi ve sellem, ponovo 
stigao u Medine-i munevveru, poslao je izaslanike mnogim državama, kako 
bi ih pozvao u Islam. Vladari Omana i Bahreina su se odmah počastili 
prihvatanjem din-i islama. Osim toga, mnoga plemena su poslala svoje 
izaslanike Resulullahu, saopštavajući mu da se i oni žele skloniti pod okrilje 
islama. 

Islam se sada širio velikom brzinom. Resul-i ekrem je okolnim 
plemenima slao ashabe da ih podučavaju vjeri, kao i upravnike koji će ih 
voditi. Devete godine po hidžri, Medina je bila pod opsadom plemenskih 
predstavnika koji su željeli prihvatiti Islam. 

Bio je mjesec redžeb, devete godine po hidžri. Resulullah svojim 
ashabima poruči: ,,Danas je preselio jedan vaš dobar brat. Ustanite da mu 
obavimo namaz!'! Pejgamber, alejhisselam, je lično predvodio dženazu- 
namaz u odsustvu. Potom reče: ,Pomolimo se Gospodaru da se smiluje 
našem bratu Nedžašiji Eshami." 

Nakon nekog vremena, iz Abesinije je stigla vijest da je Nedžašija 
preselio. To se dogodilo tačno onoga dana, kada je Resulullah, sallallahu 
alejhi ve sellem, predvodio dženazu-namaz.'? 

Tokom devetog stoljeća po hidžri, kada se Islam snažno širio na sve 
strane, Arapi (kršćani), napisaše pismo bizantskom caru Herakliju, koji je bio 
nezadovoljan širenjem "Islamske države", u kojem je stajalo: , Čovjek koji se 
pojavio sa tvrdnjom da je poslanik je mrtav. Muslimani se trenutno nalaze u 
teškoj situaciji i nestašici hrane. Ako želiš da prihvate tvoju vjeru, sada je 
pravi trenutak da ih na to natjeraš." Odmah, nakon primanja ovog pisma 
Heraklije posla vojsku od četrdeset hiljada vojnika pod komandom Kubada, 
da napadnu muslimane. 

Čim je saznao za ovu vijest, Resulullah je okupio ashabe i naredio 
im da počnu sa pripremama Za rat. Zbog suša koje su ih zadesile te godine, 
ashabi su zaista bili u teškoj materijalnoj situaciji. Tek je stanje trgovaca bilo 
nešto bolje. Poslanik je od ashaba tražio da za potrbe opremanja vojske sa 
sobom ponesu i nešto od svog imetka. Ova Poslanikova, sallallahu alejhi ve 
sellem, naredba je pokrenula sve ashabe. Svako je sa sobom nosio šta je 
imao, te se i dušom i imetkom spremao za džihad. 

Resulullahov, alejhisselam, saputnik iz pećine, hazreti Ebu Bekr je 
poklonio cijeli svoj imetak. Kada ga je Resulullah, alejhisselam, upitao: ,,O 
Eba Bekre! Šta si ostavio svojoj porodici?", on mu odgovori: ,,Allaha i 
Njegovog Poslanika." Hazreti Omer je poklonio polovinu svoga imetka. 
Kada je i njega Poslanik upitao šta je ostavio svojoj porodici, reče: , Ostavio 
sam im onoliko koliko sam donio. Na to Resulullah reče: ,,Razlika između 
vas dvojice je poput razlike u vašim riječima. Tada hazreti Omer reče: ,,Neka 


20% Buhari, "Dženaiz", 52; Nesat, "Dženaiz", 37. 

su ti moji roditelji kurban, o Ebu Bekre! Pretičeš me u svim takmičenjima u 
dobru. Sada sam shvatio da te neću moći sustići u bilo kojoj oblasti. "%? 

Ashabi su se trudili, koliko je bilo u njihovoj moći, da pomognu oko 
priprema za put. Unatoč tome, munafici počeše optuživati ashabe da to što 
daju, daju kako bi se pokazali drugima. Poslanik, alejhisselam, tada reče. ,,Ko 
danas da sadaku, ta sadaka će na Sudnjem danu svjedočiti u njegovu korist 
pred Allahom, dželle šanuhu. Poslije ovih Resulullahovih riječi, muslimani se 
počeše još više takmičiti u davanju svojih imetaka. Hazreti Osman bin Affan 
je opremio trećinu vojske, te je tako bio musliman koji je najviše dao tom 
prilikom. Hazreti Osman je u potpunosti opremio vojsku, pa nije zaboravio ni 
čekiće kojima će popravljati posude za vodu, ako se one izobliče. Ovim 
povodom je Resulullah rekao: ,Od danas se hazreti Osmanu ne pišu 
grijesi. 2% Jedan od ashaba, čije je materijalno stanje bilo izuzetno teško, te 
noći je do jutra nosio vodu za jednu bašču hurmi, kako bi dao svoj doprinos 
džihadu. Hurme koje je zaradio, ujutro je donio Resulullahu; , Ja Resulallah! 
Uradio sam ono što sam mogao, kako bih dobio naklonost svoga Gospodara, 
pa, prihvati to od mene!" 

Dok su se muslimani, muškarci, svim snagama trudili da zajednici 
doprinesu što je više moguće, i žene su na tom putu, činile sve što su mogle. 

Period priprema za pohod na Tebuk bio je izuzetno tegoban za 
muslimane. Suša je bila toliko jaka, da su mnogi ashabi dolazili Resulullahu, 
sallallahu alejhi ve sellem, bez igdje ičega, govoreći mu: ,Ja Resulallah! 
Ostali smo bez svojih životinja, jahalica. A ni hrane nemamo. No, želimo 
zajedno sa tobom ići u ovu bitku i postići nagradu koja za to slijedi." Voljeni 
Poslanik im je, ožalošćen, saopštavao da nema živoinja koje bi im mogao 
dati. U jednom slučaju su Poslaniku, alejhisselam, sa istom željom došli 
Salim bin Umejr, Abdullah bin Mugaffel, Ebu Lejla Mazini, Ulbe bin Zejd, 
Amr bin Humam, Haremi bin Abdullah i Irbad bin Sarije. Kada im je 
Resulullah saopštio da nema životinja, koje bi im za ovu priliku mogao dati, 
od tuge što neće biti sa Resulom i zajedno s njim učestvovati u bitki, počeše 
plakati. Ovim povodom Uzvišeni Allah je objavio ajet: ,,Neće se ogriješiti... 
ni oni kojima si rekao, kada su ti došli da im daš životinje za jahanje: 'Ne 
mogu naći za vas životinje za jahanje'- pa su se vratili suznih očiju, tužni što 
ne mogu da ih kupe." Na posljetku su i njih hazreti Abbas i hazreti Osman 
opremili za rat. 

Kada su pripreme okončane, Resulullah je okupio vojsku na 
Senijetu-1 veda. Skoro niko nije izostao iz bitke. Resulullah naredi vojsci da 
krene, a u Medini je kao svoga zamjenika ostavio Muhammeda bin 
Meslemu."" Pred polazak na put Poslanik sallallahu alejhi ve sellem vojsci 


35 Vakidi, el-Megazt, II, 990; ibn Asakir, Tarihu Dimašk, II, 34. 

još poruči: ,, Ponesite sa sobom što više obuće. Sve dok imate rezervnu 
obuću, nećete imati poteškoće." 

Kada je vojska krenula, vođa munafika Abdullah bin Ubejj je 
muslimane pokušao zastrašiti nevjerovatnim riječima: ,,Kunem se da, kao da 
ga vidim, zajedno s njegovim ashabima kako po dvojica vise na konopcima." 
Ashabi se nisu obazirali na ove njegove riječi, već su sa nestrpljenjem 
iščekavila borbu. Munafici su, vidjevši to, postali još očajniji. 

Resul-i ekrem naredi da se na polasku sa Senijetu-l1 vedaa prema 
Tebuku otvore zastave i bajraci. Najveći bajrak su nosili hazreti Ebu Bekr i 
hazreti Zubejr bin Avvam. Zastavu plemena Evs je nosio Usajd bin Hudajr, a 
zastavu plemena Hazredž Ebu Dudžane.'" Broj ashaba koji su bili pod 
komandom Resulullaha, sallallahu alejhi ve sellem, iznosio je trideset hiljada, 
od toga deset hiljada konjanika. Desnim krilom je komandovao hazreti Talha 
bin Ubejdullah, dok je lijevim krilom komandovao hazreti Abdurrahman bin 
Avf. 

Slavni ashabi su po nepodnošljivim vrelinama krenuli za 
Resulullahom sallallahu alejhi ve sellem. Sve dok je na njihovu čelu bio 
Miljenik Allaha, dželle šanuhu, glad i oskudica ih nikako nisu mogle 
spriječiti da krenu. Nije bilo bitno koliko je dug put koji su trebali prevaliti, 
koliko snažna vojska se nalazi s druge strane, niti bilo šta drugo. Na ovaj 
način bi išli bilo kuda. 

Resulullah, alejhisselam, i njegovi hrabri ashabi bi se malo odmorili 
u mjestu konačišta, a zatim su ponovo kretali na put. Osmi konak su proveli u 
mjestu Hidžr, gdje je uništen narod Saliha, alejhisselam. Zbog nešposlušnosti 
prema svome poslaniku, Uzvišeni Allah ih je kaznio ''sajhom"' - strašnim 
zvukom. Poslanik svojim ashabima reče: ,,Noćas će zapuhati oluja koja će 
doći iz suprotnog pravca. Neka niko od vas ne ustaje sam. Dobro svežite 
svoje deve. Ovo je mjesto na koje se spustila kazna. S ovog mjesta ne smijete 
piti vodu niti uzimati abdest njome." Svi su se pokorili Resulullahovoj 
naredbi. Oluja koja se pojavila tokom noći nosila je sve pred sobom. Jedan 
ashab je u tim trenucima ustao da potraži devu, koju je prethodno propustio 
svezati. Oluja ga je odnijela u podnožje planine Tajj. Drugi je pokušao 
obaviti nuždu. Na mjestu gdje je to učinio, istog trena ga spopade bolest 
zvana Hunak. Kasnije je zahvaljujući Poslanikovoj, alejhisselam, dovi 
ozdravio. 

Sljedećeg jutra, posude za vodu su bile prazne. Zavladala je 
ogromna žeđ, od koje su se svi nalazili u očaju jedva preživljavajući. 
Munafici su ovo iskoristili, te pokušaše odmah unijeti smutnju među 
muslimane: ,,Da je Muhammed zaista poslanik, učinio bi dovu i kiša bi pala." 
Kada su Resulullaha, sallallahu alejhi ve sellem, obavijestili o stanju, on je 
podigao svoje mubarek ruke i zamolio Allaha, dželle šanuhu, da spusti kišu. 
Na čistom nebu, tokom velikih vrućina, odmah se počeše okupljati oblaci. 


397 Vakidi, el-Megazt, II, 996; ibn Asakir, Tarihu Dimašk, II, 36. 
308 Vakidi, el-Megazt, II, 1001; Ibn Asakir, Tarihu Dimašk, II, 36. 

Otpoče jaka kiša. Svi napuniše posude za vodu, te napojiše i svoje životinje. 
Kada su se oblaci razišli, moglo se vidjeti da je kiša padala jedino na mjestu 
gdje je bila vojska. Muhammed, sallallahu alejhi ve sellem, i ashabi počeše 
donositi tekbire i zahvaljivati Allahu, dželle šanuhu. Tada rekoše 
munaficima: ,,Sada nemate nikakva opravdanja. Povjerujte u Allaha i 
Njegova poslanika i postanite dobri muslimani!... No munafici i na to 
odgovoriše: ,,Šta se to desilo? Jedan oblak je naišao, pala je kiša i on se zatim 
ponovo izgubio." 

Veliki problem za ashabe je bila i glad koja je postajala nesnosna. 
Stanje je bilo tako da su jednu hurmu dijelila dvojica. No, uprkos žestokim 
vrućinama, gladi i žeđi koja ih je razdirala, vojska se približila Tebuku. 
Poslanik, alejhisselam, reče ashabima: ,,Sutra ćete se približiti izvoru vode 
Tebuk. Nemojte mu se primicati dok ja ne stignem!" Sljedećeg dana, kada su 
stigli do njega, vidjeli su da je izvor bio izuzetno slab. Voljeni Poslanik je u 
jednu posudu nasuo malo te vode, a zatim svoju mubarek ruku stavio u nju, 
čineći dovu Gospodaru svjetova. Potom ju je prosuo po izvoru. Odjednom, iz 
izvora buknu slap vode. Iako se napojilo trideset hiljada vojnika, njena jačina 
se nimalo nije smanjila. Poslije je vodom koja je došla kao mudžiza 
Resulullaha, alejhisselam, natopljena okolna zemlja. To područje ozeleni i 
postade oaza u pustinji, ispunjena svakojakim bereketom. 

Kada je Resul-i ekrem zajedno sa svojim ashabima došao do 
Tebuka, nije naišao na Bizantince, niti na njihovu vojsku koju su, između 
ostalih, činila i arapska plemena koja su prihvatila kršćanstvo, poput Amile, 
Lahma i Džuzama. Na Muti je stotinu hiljada Bizantinaca poraženo od strane 
tri hiljade ashaba. Ovaj put se pred Bizantincima nalazilo trideset hiljada 
ashaba i Resulullah, sallallahu alejhi ve sellem, na njihovom čelu. Rimljani 
su se, čuvši da je Resulullah okupio ashabe i krenuo zajedno s njima, 
razbježali na sve strane. 

Resulullah, alejhisselam, se posavjetovao s ashabima pa su odlučili 
da ne idu dalje od Tebuka. U međuvremenu su neka plemena, koja su živjela 
na tom području, čula da je Muhammed, alejhisselam, došao sa svojom 
vojskom. Od straha su Resulullahu poslali svoje predstavnike, koji ga 
obavijestiše da žele plaćati otkupninu u zamjenu za sigurnost. Poslanik, 
alejhisselam, im se smilovao i prihvatio njihove ponude, te sa svakim od njih 
pojedinačno potpisao mirovni sporazum. 

Zamka... 


Server-i kainat, alejhi efdalus-salavat, je neprijatelja čekao dvadeset 
dana. Na Tebuku se intenzivno družio sa ashabima, napajajući njihove duše i 
srca. Berićet i svjetlost koji izviru iz njegova srca, prenio je u srca svojih 
ashaba. U jednom od nezaboravnih govora posvećenih ashabima, on je rekao: 
,Hoćete li da znate ko je najbolji čovjek?" Ashabi rekoše: ,, Hoćemo ja 
Resulallah! —" Najbolji od vas je onaj koji na svome konju ili devi, ili pak na 
svojim nogama radi na Allahovom putu do posljednjeg daha! Loši ljudi su 
oni koji čitaju Allahovu knjigu, ali se od nje nimalo ne koriste zbog svoje 
usiljenosti." 

Neko od prisutnih upita za šehide, pa mu Resululullah odgovori: 
,Tako mi Allaha u čijoj je ruci moja duša, šehidi će pred Allaha, dželle 
šanuhu, na Sudnjem danu izaći sa mačevima okačenim o vratove. Sjedit će na 
posebnim stolicama od svjetlosti. 2? 

Dok su se vršile pripreme za povratak sa Tebuka u Medinu, ashabe 
je zadesila neizdrživa glad da su se obratili Poslaniku, alejhisselam. 
Resulullah, alejhisselam, im reče da sve što imaju od hrane sakupe na jedan 
komad kože. Sve što su sakupili teško da bi napunilo jednu manju posudu. 
Server-i alem, sallallahu alejhi ve sellem, obnovi abdest te klanja dva rekata. 
Podiže svoje mubarek ruke i zamoli Uzvišenog Gospodara da blagoslovi 
hranu koja je pred njima. Nakon toga naredi ashabima da donesu svoje 
posude. Sve posude za hranu koje su vojnici posjedovali su napunjene, te 
iako su svi ashabi jeli koliko su mogli, primijećeno je da hrane nije bilo 
manje nego što je to bio slučaj na početku. 

Mudžahidi su napustili Tebuk i krenuli prema Medine-i munevveri. 
Jedne noći se munafici dogovoriše da Resulullaha sačekaju u jednom od 
uskih prolaza, postave zamku i pokušaju ga ubiti. Resulullahovu devu je 
vodio hazreti Ammar bin Jasir, dok je za njim išao Huzejfe bin Jeman. Dok 
su munafici čekali da Poslanik, alejhisselam, upadne u njihovu zamku, 
Džibril, alejhisselam, je već obavijestio Poslanika, sallallahu alejhi ve sellem, 
o njihovoj spletki. Kada je došao do mjesta na kome je zasjeda bila 
postavljena, grupa munafika koji su prekrili lica, krenuše u napad. Hazreti 
Huzejfa uzviknu: ,,O Allahovi neprijatelji!"', te ih poče udarati štapom koji je 
držao u ruci. Munafici se uplašiše od dreke i vriske koja nastade, te se 
dvanaest munafika brzo pomiješa sa ostalim vojnicima. Resulullah, 
alejhisselam, reče hazreti Huzejfi njihova imena, ali mu poruči da o tome ne 
govori nikome. 

Usejd bin Hudajr čuvši za ono što se desilo, dođe Resulullahu, 
sallallahu alejhi ve sellem: ,,Neka ti je moja duša kurban, ja Resulallah! Samo 
mi reci njihova imena pa da ti donesem njihove glave." Insistirao je da mu 
Poslanik da dozvolu ali on to ipak nije učinio.?'? 


29 Vakidi, el-Megazt, II, 1018. 
310 Vakidi, el-Megazt, II, 1040. 

Mesdžid-i dirar 


Poslanik, alejhisselam, napokon, zajedno sa svojim hrabrim 
ashabima stiže u Medine-i munevveru, zaplašivši Bizantince i očitavši im 
lekciju iz hrabrosti. Poslanik svih svjetova naredi ashabima da zakonače u 
mjestu Zi Evan, koje se nalazilo u blizini Medine. Dok su se ashabi odmarali, 
Resulullahu, sallallahu alejhi ve sellem, priđe nekoliko munafika i od njega 
zatražiše da posjeti Mesdžid-i dirar. 

Mesdžid-i dirar se nalazio u mjestu Kuba. Taj su mesdžid munafici 
napravili preko puta mesdžida kojeg je Resulullah sagradio u Kubau tokom 
hidžre u Medinu. Dok je Resulullah, alejhisselam, išao još u pohod na Tebuk, 
munafici mu saopštiše da su sagradili mesdžid, tražeći od njega da ga posjeti 
i u njemu predvodi namaz. S obzirom na to da je Poslanik tada bio na putu, to 
ne učini, već im reče da bi to mogao učiniti po povratku sa Tebuka, ukoliko 
bude imao priliku. 

Namjera munafika je bila da podijele džemat-zajednicu muslimana, 
da ih međusobno zavade i učine da služe njihovim interesima. Osim toga, 
namjeravali su pomoći bizantskoj vojsci oružjem koje će uskladištiti u ovom 
mesdžidu. Predvođenjem namaza u njemu, Resulullah, alejhisselam, bi učinio 
ovaj mesdžid svetim, a to je i bila namjera munafika. Tako bi se muslimani 
utrkivali da dolaze u ovo mjesto i tako bili na udaru munafičkih smutnji. 

Server-i alem, sallallahu alejhi ve sellem, je prihvatio ovaj poziv 
munafika 1 odlučio da posjeti taj mesdžid. Uzvišeni Allah je objavljujući ajete 
sure Tevbe (107-110.), razotkrio namjere dvoličnjaka. Nakon toga je 
Resulullah, alejhisselam, naredio Maliku bin Duhšumu i Asimu bin Adiju: 
,Uđite u ovaj mesdžid, čiji su pripadnici, nasilnici, a zatim ga zapalite i 
sravnite sa zemljom." Oni su navečer izvršili naredbu, zapalivši ga a potom 
su ga uništili u potpunosti. Munafici na ovo uopće nisu reagovali.?"! 

Kada su stanovnici Medine čuli da dolazi Resulullah, alejhisselam, 
zajedno sa svojim ashabima, okupiše se i sa nestrpljenjem ih počeše 
iščekivati... 

Dva mjeseca nakon povratka sa Tebuka, vođa munafika Abdullah 
bin Ubej je umro. Time je nestalo i jedinstva među dvoličnjacima- 
munaficima. 

Na taj način obezglavljeni su ne samo munafici već i mušrici na 
prostoru Arabije, kao i Židovi. Prestali su sa aktivnostima na spriječavanju i 
uništavanju islama. 


31 {bn Hišam, es-Sfre, II, 529; Vakidi, el-Megazt, II, 1040; Ibn Sa'd, er- 
Tabakat, III, 466, 549. 

OPROSNI HADŽDŽ 


Jedan od pet temeljnih šartova islama hadždž, propisan je devete 
godine po hidžri. U objavljenom ajetu se kaže: ,,U njemu su znamenja 
očevidna, mjesto na kojem je stajao Ibrahim. I onaj ko uđe u nj treba da bude 
bezbjedan. Hodočastiti Hram dužan je, Allaha radi, svaki onaj koji je u 
mogućnosti; a onaj koji neće da vjeruje — pa zaista Allah nije ovisan ni o 
kome. 5? 

Fahr-i alem, Muhammed, sallallahu alejhi ve sellem, je ovu naredbu 
prenio svojim ashabima. Te godine je hazreti Ebu Bekra postavio na čelo 
grupe od tri stotine hadžija. Ta delegacija je pod vodstvom hazreti Ebu Bekra 
stigla u Mekku. U tim trenucima su objavljeni prvi ajeti sure Berae (Tevbe). 
U njima su objašnjeni detalji u vezi bratimljenja. Resulullah, sallallahu alejhi 
ve sellem, je u Mekku poslao hazreti Aliju, kako bi ostalima saopštio ove 
odredbe."? 

Prema običaju koji je bio raširen među Arapima u tom periodu, 
ukoliko bi se sklopio neki ugovor ili raskidao već postojeći, to je saopštavao 
lično potpisnik istog ili neko od njegovih bližih srodnika. Resulullah je zbog 
toga poslije odlaska delegacije hadžija u Mekku, za njima poslao i hazreti 
Aliju. Hazreti Alija je stigao grupu na čelu sa hazreti Ebu Bekrom te su 
zajedno ušli u Mekku.?'{ 

Hazreti Ebu Bekr je tada prenio hutbu u kojoj je pojasnio propise 
hadždža. Eshab-i kiram, alejhimurridvan, su hadždž obavili prema tim 
propisima. Hazreti Alija je za vrijeme hadždža prenio Poslanikovu hutbu, u 
Mini, na mjestu ,,Džemre-i akabe"'. Tom prilikom je rekao: 

,,O ljudi! Mene je poslao Resulullah, sallallahu alejhi ve sellem", a 
potom je proučio prvi ajet sure Berae. -"Zadužen sam da vam saopštim četiri 
stvari, a to su: 

1- Niko osim mu'mina neće ući u Džennet. 
2- Nakon isteka ove godine, niti jedan mušrik se ne može približiti 

Kabi. 

3- Od sada Kabu niko neće obilaziti bez odjeće. (Mušrici su do tada 

Kabu obilazili goli) 

4- Ko god je sklopio ugovor sa Resulullahom, on će biti ispoštovan do 
završetka njegova roka. Ostalima su ostavljena četiri mjeseca. 

Poslije toga nema sklapanja sporazuma sa mušricima, niti im može 

biti obezbijeđena zaštita." 


312 Ali imran 3/97. 

31 Kettani, et-Terattbu 'l-Idarijje, I, 256. 

314 Buhari, "Megazi", 68; "Džizje", 16; ibn Hišam, es-Stfre, IV, 545-546; ibn 
Sa'd, et-Tabakat, II, 169; Kilai, el-Iktifa, II, 409; Kettani, et-Teratibu'l- 
Idarijje, I, 256. 


283 


Ni jedan mušrik više nije dolazio do Ka'be, niti je iko mogao bez 
odjeće obilaziti oko nje. Nakon ovog saopštenja, mnogi mušrici su prihvatili 
Islam. Hadždžski obred je upotpunjen, a ashabi na čelu sa hazreti Ebu 
Bekrom i hazreti Alijom su se vratili u Medinu. 

Desete godine po hidžri, Islam se proširio na sve dijelove arabijskog 
poluotoka. Ljudi su u Medinu dolazili sa svih strana Arabije, čeznuvši da 
postanu muslimani i takmičeći se ko će prije postići vječni spas. Tako da u 
Arabiji nije bilo nikoga ko se mogao suprotstaviti muslimanima, a Islam je 
zavladao cijelim tim prostorom. Ostalo je tek nekoliko židovskih i kršćanskih 
plemena koji nisu prihvatili Islam. 

Resulullah, sallallahu alejhi ve sellem, je desete godine po hidžri, 
poslao Halid bin Velida i s njim četiri stotine mudžahida u pleme Haris bin 
Ka'b, koje se nalazilo na prostoru Jemena, sa pozivom u Islam. Halid bin 
Velid je, na preporuku Resulullaha, alejhisselam, tri dana pozivao ovo pleme 
da prihvate Islam. Oni su prihvatili poziv i postali muslimani. Iste godine je 
Resul-i ekrem, sallallahu alejhi ve sellem, potpisao mirovni sporazum sa 
kršćanima Nedžrana. Neki od njih su kasnije sami prihvatili Islam. Hazreti 
Alija je sa tri stotine ashaba otišao do plemena Medledž u Jemenu. Iako su se 
u početku usprotivili, na kraju su prihvatili poziv. Poslanik, alejhisselam, je te 
godine, u sve gradove na koje se Islam proširio, poslao predstavnike, te 
službenike (amil, sai) koji će sakupljati zekat.?? 

Desete godine po hidžri, Resulullah je izvršio pripreme za obavljanje 
hadždža, a isto je naredio i svojim ashabima u Medini. Istu poruku je poslao i 
muslimanima koji su se nalazili van Medine. Ovom pozivu se odazvalo na 
hiljade muslimana i sakupili su se u Medini. Nakon izvršenih priprema, 
Resul-i ekrem je 25. zu-l kaddeta, sa grupom od četrdeset hiljada ljudi, 
poslije podne-namaza krenuo prema Mekki. Tom prilikom je Server-i kainat 
učinio dovu: ,,O Allahu! Učini ovaj hadždž, primljenim, makbul i mebrur i 
očisti ga od primjesa dvoličnjaštva, umišljenosti i traženja slave kod ljudi!" 
Obuče ihrame i na znak Džibrila, alejhisselam, poče glasno donositi telbiju. 
Pridružiše mu se u tome i ashabi, te i nebo i zemlja odjekivaše od njihovih 
povika: "Lebbejk! Allahumme lebbejk! Lebbejk! La šerike leke lebbejk! 
Innel hamde venni'mete leke vel mulk lašerike lek!'£.. Resulullah je naredio 
da se povede 100 deva koje će biti žrtvovane kao kurbani na hadždžu. Nakon 
putovanja koje je trajalo deset dana, u Mekku su stigli 4. zu-1 hidždžeta. 
Nakon što su pristigle hadžije iz Jemena i ostalih dijelova gdje su živjeli 
muslimani, broj prisutnih muslimana je iznosio preko 124000. Resul-i ekrem 
se 8. zu-l hidždžeta zaputio na Minu, a 9. zu-1 hidždžeta (dan Arefata) na 
Arefat. Poslije podneva je na sredini polja Arefat, sa svoje deve, Kasve, 
pročitao oproštajnu hutbu (govor) i poselamio se sa svojim ashabima.?'" 


35 Vakidi, el-Megazt, II, 974; ibn Sa'd, et-Tabakat, II, 160; ibn Asakir, 
Tarihu Dimašk, XVIII, 23. 
316 Buhari, "Hač", 95; ibn Sa'd, et-Tabakat, II, 173. 

OPROŠTAJNA HUTBA (GOVOR) 


...O ljudi! Pažljivo poslušajte moje riječi! Možda se, poslije ove 
godine, s vama neću moći sastati na ovome mjestu. 

Ljudi! Kako su ovi dani sveti, kako su ovi mjeseci sveti, kako je ovaj 
grad (Mekka) svet, tako su sveti i vaši životi, vaša imovina i vaša čast. 
Zaštićeni su od bilo kakvog nasrtaja na njih. 

O moji ashabi! Sutra ćete doći pred vašeg Gospodara i sigurno ćete 
biti pitani za svako vaše djelo i svako vaše stanje. Nemojte se nipošto, nakon 
mene, vratiti zabludama u kojima ste živjeli prije, pa napadati jedan drugoga. 
Neka ovu moju zapovijed prenesu oni koji me slušaju, onima koji danas nisu 
ovdje. Možda će onaj koji to čuje, bolje shvatiti ono o čemu govorim, od 
onoga koji me danas sluša, pa će se zaštititi. 

O moji ashabi! Neka svako od vas, ko je preuzeo bilo kakav emanet 
(obavezu), vrati to njegovome vlasniku. Zabranjuje se svaka vrsta kamate! 
Ona je pod mojim nogama. No obaveza vam je vratiti osnovicu duga koju ste 
uzeli. Nemojte činiti zulum (nasilje), a nemojte dopuštati ni da se vama čini. 
Allahovom naredbom, kamatarenje je ubuduće zabranjeno. Svaki oblik ovog 
običaja, koji dolazi iz perioda džahilijjeta (neznanja) se ukida i pod mojim je 
nogama. Prva kamata koju ukidam je ona koja pripada Abdul-Muttalibovom 
sinu (mome amidži) Abbasu. 

O moji ashabi! Krvna osveta, koja je također običaj iz džahilijjeta 
(neznanja), se ukida. Prva osveta koju zabranjujem je ona koja se odnosi na 
Abdul-Muttalibovog unuka (sina moga amidže) Rebiu. 

O ljudi! Promijeniti mjesece u kojima je zabranjeno ratovati, je bez 
sumnje, visoki stepen kufra (nevjerstva). To je jedna od stvari koja kafire 
(nevjernike) odvodi u dalalet (propast). Mjesec koji jedne godine smatraju 
dopuštenim za to, iduće godine zabranjuju. Rade to, da bi potvorili i 
promijenili halal i haram (dozvoljeno i zabranjeno) koje im je odredio 
Gospodar svjetova. Oni žele učiniti ono što je Allah zabranio (haram), 
dozvoljenim (halal), a ono što je dozvolio (halal), zabranjenim (haram). 

Nema sumnje da je vrijeme poprimilo oblik i red kakav je Uzvišeni 
Allah stvorio i učinio. 

O ljudi! Danas je šejtan zauvijek izgubio mogućnost stavljanja ovih 
mjesta pod svoju kontrolu. No, ukoliko mu se, osim onih stvari koje sam ja 
ukinuo, budete pokoravali u drugim stvarima, koje budete smatrali malim, to 
će ga sigurno obveseliti. Da biste sačuvali svoju vjeru, klonite se takvih 
stvari! 

O ljudi! Savjetujem vam da obratite pažnju na prava žena i da se u 
tome pogledu bojite Allaha! Vi ste žene preuzeli kao emanet od Allaha, 
dželle šanuhu. Prisvojili ste njihove časti i dostojanstva preuzevši obavezu od 
Uzvišenog Allaha da ćete ih čuvati. Vi imate nad njima prava kao što i one 
imaju nad vama. Vaša prava u odnosu na ženu su da one ne povrijede svetost 
vaših porodica sa bilo kim ko nije po vašoj volji. Ako one u vašu porodicu 


285 


uvedu bilo koga a da se vi s tim ne slažete, dozvoljeno vam je da im skrenete 
pažnju na način što ćete ih blago udariti. Prava žena u odnosu na vas su da im 
u okviru zajedničkog dogovora obezbijedite sve vrste hrane i odjeće. 

O vjernici! Ostavljam vam emanet, kojeg, ukoliko se budete čvrsto 
držali, nećete zalutati. Taj emanet je Allahova, dželle šanuhu, knjiga Kur'an-i 
kerim (U drugim predajama se spominje i ,,moj sunnet" 1 ,,moj ehl-i bejt"). 

O vjernici! Dobro poslušajte moje riječi i dobro ih zapamtite. 
Musliman je muslimanu brat, pa su tako svi muslimani braća. Nikome nije 
dozvoljeno (halal) da povrijedi bilo koje pravo koje pripada vašem bratu po 
vjeri, osim, ukoliko se neko tog prava dobrovoljno ne odrekne. 

O moji ashabi! Nemojte činiti nepravdu sami sebi. Vi imate prava i 
kod vas samih. 

O ljudi! Uzvišeni Allah je svakom vlasniku prava dao njegovo pravo 
(u Kur'an-i kerimu). Nema potrebe za ostavljanjem oporuka. Dijete pripada 
onome u čijoj je postelji rođeno. Za onoga ko učini blud postoji mahrumijjet 
(zabrana). Neka je Allahova kazna i proklestvo meleka i ljudi na onoga ko 
tvrdi da potječe od drugoga osim svoga oca, ili nezahvalnika koji ne priznaje 
onoga pod čijom je zaštitom. Allah, dželle šanuhu, od ovakvih neće prihvatiti 
ni pokajanje (tevbu), niti njihovu pravednost i šehadet. 

O ljudi! Vaš Gospodar je Jedan. I vaš otac je jedan; svi ste vi 
Ademova djeca. A Adem je od zemlje. Kod Allaha je najbolji onaj koji ga se 
najviše boji. Nema prednosti Arap nad nearapom. Prednost je jedino moguća 
po bogobojaznosti. 

O ljudi! Šta ćete reći kada vas sutra budu pitali o meni!"?... 

Ashabi rekoše: ,,Prenio si Allahovu vjeru. Ispunio si svoju zadaću. 
Potvrdit ćemo da si nas opominjao i savjetovao." 

Nakon toga je Resul-i ekrem, sallallahu alejhi ve sellem, podigao 
svoj mubarek kažiprst i pokretom pokazao na okupljeni džemat govoreći: 
,Gospodaru, Ti si svjedok, Gospodaru, Ti si svjedok, Gospodaru, Ti si 
svjedok." 

Na dan kad je Resulullah saopštio svoj oproštajni govor, objavljen je 
3. ajet sure el-Maide: ,,Sada sam vam vjeru vašu usavršio i blagodat svoju 
prema vama upotpunio i zadovoljan sam da vam Islam bude vjera..." Kada je 
Resulullah, sallallahu alejhi ve sellem, proučio ovaj ajet, hazreti Ebu Bekr je 
počeo plakati. Ashabi ga upitaše zašto plače, a on reče: ,Ovaj ajet je 
pokazatelj da je Resulullahovo preseljenje blizu. Zbog toga plačem. "7 

Resulullah, sallallahu alejhi ve sellem, je u Mekki ostao deset dana i 
nakon što je obavio oproštajni hadždž i oproštajni tavaf - obilazak oko Ka'be, 
potom se vratio u Medinu. Poslije oproštajnog hadždža, ashabi su se vratili u 
mjesta odakle su 1 došli, te su prenijeli Resulullahove riječi i izvršili 
naređenja koja im je dao sam Poslanik, alejhisselam. 

Još jedan događaj koji se desio desete godine po hidžri je 
pojavljivanje lažnih poslanika. Jedan od njih, po imenu Esved-i Ansi, pojavio 

se u Jemenu. Po naredbi Resulullaha, on je ubijen u kući od strane muslimana 
Jemana. Drugi je bio Musejlemetu-I1 Kezzab. Nakon smrti Poslanika, 
alejhisselam, hazreti Ebu Bekr je na njega poslao hazreti Halid bin Velida sa 
vojskom. Musejlemu je ubio Vabšija, radijallahu anh.?'Š 

PRESELJENJE 


Jedanaeste godine po hidžri, Džibril, alejhisselam, je dobio zadatak 
da Resulullah pred njim dva puta napamet prouči Kur'an, od početka do 
kraja. U godinama prije toga, Resul-i ekrem je to činio jednom u godini. 
Nakon što mu je Džibril, alejhisselam, na posljetku prenio ajete sure Nasr: 
,Kada Allahova pomoć i pobjeda dođu, 1 vidiš ljude kako u skupinama u 
Allahovu vjeru ulaze, ti veličaj Gospodara svoga, hvaleći ga, i moli ga da ti 
oprosti, On je uvijek pokajanje primao"', Server-i alem, sallallahu alejhi ve 
sellem, mu reče: ,,O Džibrile! Osjećam u sebi da mi se primakla smrt." 
Džibril, alejhisselam, mu prouči sljedeće ajete: ,,Onaj svijet je, zaista, bolji za 
tebe od ovoga svijeta, a Gospodar tvoj će tebi sigurno dati, pa ćeš zadovoljan 
biti." 

Resulullah, sallallahu alejhi ve sellem, je zatražio od svih ashaba 
koji su se tog dana nalazili u Medini, da se okupe u džamiji na podne- 
namazu. Nakon što je predvodio podne- namaz, Server-i alem je održao 
govor, od kojeg su svi koji su slušali ostali zapanjeni, te su im suze same 
tekle iz očiju. Kada ih je kasnije upitao: ,,O ljudi! Kakvo mišljenje imate o 
meni kao o poslaniku?", ashab-i kiram odgovoriše: ,Ja Resulallah! Neka ti 
Uzvišeni Allah s naše strane podari svaki hajr." Ti si nama bio poput 
brižljivog oca i pažljivog brata koji nas je stalno savjetovao. Ti si ispunio 
svoj zadatak poslanstva kojeg ti je dao Uzvišeni Allah. Prenio si nam objavu. 
Pozivao si Putu svoga Gospodara mudro i lijepom riječju. Neka te Allah za to 
nagradi najvećom nagradom." 

Resulullah, alejhisselam, reče: "O pravovjerni! Tako vam Allaha, ko 
god ima kod mene bilo kakvo pravo - hak, neka ustane i dođe da to izmirimo 
prije Sudnjega dana." Niko se ne javi. Resulullah i drugi i treći put spomenu 
Allahovo Uzvišeno ime, pa reče: ,,Ko ima kakvo prevo, neka dođe." Na te 
riječi se pojavi hazreti Ukaš, koji je bio jedan od ashab-i kirama. Priđe 
Resulullahu i reče mu: "Neka su ti kurban moji roditelji, ja Resulallah! U 
Bitci na Tebuku sam bio zajedno sa tobom. U trenutku kada smo odlazili sa 
Tebuka, moja deva se našla pored tvoje. Sišao sam sa svoje deve i približio ti 
se u namjeri da poljubim tvoje mubarek tijelo. Tada si me udario bičem iako 
ne znam zašto si to učinio." 

Resulullah: ,,O Ukaše! Neka te Allah sačuva od toga da te Njegov 
poslanik hotimično udari. Bilale! Otiđi u kuću moje kćerke Fatime i donesi 
mi taj bič!" Hazreti Bilal izađe iz džamije 1 uhvati se za glavu. Nije mogao 
vjerovati da će Resulullah dozvoliti da se nad njim izvrši poravnanje. Kada 
stiže do njezine kuće, pozva je: ,,O miljenice Allahovog poslanika! Daj mi 

Resulullahov bič!'! "Bilale, niti je vrijeme hadždža, niti bitke. Zbog čega 
mome ocu treba bič?" — Zar nisi čula, o Fatima, da će se njime izvršiti 
poravnanje nad Resulullahom"', reče on. 

-EČije to srce može izdržati da se nad Resulullahom izvrši 
poravnanje bičem? No pošto to on traži, evo ti. Samo reci onome ko to traži, 
da poravnanje izvrši nad Hasanom i Huseinom. Neka svoje pravo izmiri nad 
njima. Neka nipošto ne diraju Resulullaha!" Hazreti Bilal uze bič koji 
predade Resulullahu, a on hazreti Ukašu. 

Vidjevši to, hazreti Ebu Bekr i hazreti Omer rekoše Ukašu da 
poravnanje obavi nad njima. Molili su ga da to ne čini nad Resulullahom. No, 
Poslanik reče hazreti Ebu Bekru: ,,O Eba Bekre! Nemoj se miješati. I ti se 
odmakni Omere. Allah zna koliko je visok vaš položaj." Potom usta hazreti 
Alija: ,Ja ne mogu gledati kako udaraš Resulullaha Ukaše. Evo mene. Udari 
me i sto puta, ako želiš, samo njega ne diraj." Resulullah ponovi: ,,Sjedi i ti 
Alija. Allah zna koliko je i tvoj stepen uzvišen kod Njega." Tada ustadoše 
hazreti Hasan i Husein: ,,O Ukaše! Ti znaš da smo mi njegovi unuci. Zbog 
toga je poravnanje nad nama poput poravnanja nad Resulullahom. Molimo te 
da svoje pravo uzmeš od nas, a da Poslanika, alejhisselam, ne diraš."" No, 
Resulullah i njima reče: ,,Sjedite i vi, o radosti očiju mojih." Potom zovnu 
Ukaša: ,Izvoli Ukaše. Udari me!"' 

Ukaš reče: "Kada si ti mene udario, moje tijelo je na tom mjestu bilo 
otkriveno.'f Resulullah tada skide svoju košulju, a među ashabima se začuše 
jecaji: "Pa zar ćeš ga zaista udariti, o Ukaše?" Kada hazreti Ukaš na 
Resulullahovim mubarek leđima ugleda pečat poslanstva reče: "Neka su ti 
kurban moji roditelji, ja Resulullah! Ko ima srca i snage udariti tebe? Kako 
bih mogao ostvariti svoje pravo?" Tada priđe i poljubi Poslanikov mubarek 
pečat na leđima. Tada mu Resulullah reče: "Ne! Ili ćeš me udariti ili ćeš mi 
oprostiti." -"Opraštam ti, ja Resulallah! Hoće li i meni Allah oprostiti na 
Sudnjem danu?" 

Resulullah zatim reče: "Ko god želi da vidi moga prijatelja iz 
Dženneta, neka pogleda ovog starca." Čim ashabi čuše ove mubarek riječi 
počeše ljubiti Ukaša u čelo: ,Blago tebi o Ukaše. Postigao si visok stepen 
Dženneta. Postigao čast da budeš u društvu Resulullaha. "?" 

Prolazili su posljednji dani mjeseca safera. Poslanik svih svjetova je 
želio da još jednom u Islam pozove stanovnike Bizantskog carstva, koje se 
nalazilo na sjeveru i predstavljalo veliku opasnost, prije nego oni ugroze 
muslimane. Ukoliko ne prihvate, želio je povesti rat protiv njih, kako bi bili 
pod komandom Islamske države. Tim povodom je naredio ashabima da se 
pripreme za boj sa Bizantincima. Ashabi se raziđoše otpočinjući sa 
pripremama, a Resulullah, sallallahu alejhi ve sellem, pozva hazreti Usamu 
bin Zejda, te mu reče: O Usame! Idi Allahovim blagoslovom i imenom do 
Šama, do granica Belke, do Daruma u Palestini i mjesta gdje ti je otac postao 
šehid. Pređi preko njih svojim konjima. Postavljam te za komandanta ove 

vojske. Napadni Ubnanije iznenada 1 sruči se na njih poput munje. Idi tako 
brzo da, prije nego napadneš neko mjesto, nipošto ne saznaju da dolaziš. 
Povedi sa sobom vodiće, te pošalji ispred sebe izvidnicu i špijune. Ako ti 
Uzvišeni Allah podari pobjedu, zadrži se neko vrijeme među njima." Naredi 
mu još da se sa vojskom utabori u mjestu Džurf, te mu svojim mubarek 
rukama predade zastavu.""! 

Pope se na mimber u džamiji te reče: "O moji ashabi! Koliko god je 
Usamin otac zaslužio da bude komandant i koliko sam cijenio njega, isto tako 
je i njegov sin Usame zaslužio da predvodi vojsku. Usame je jedan od meni 
najdražih ljudi." 

Među ashabima - prvacima, koji su učestvovali u vojsci pod 
vodstvom hazreti Usame, bili su 1 hazreti Ebu Bekr, hazreti Omer, hazreti 
Ebu Ubejde bin Džerrah te hazreti Sa'd bin ebi Vekkas. 

No, Resul-i ekrem se sutradan razboli, pa se pohod izvrši tek poslije 
njegova preseljenja na Bolji svijet. Poslanik, alejhisselam, je obolio od teškog 
oblika malarije. Kako je vrijeme prolazilo tako se 1 tjelesna temperatura 
Resulullaha povećavala, a bolest postajala sve teža. Jedne noći kada su bolovi 
bili nešto blaži, Resulullah u ponoć ustade iz kreveta, obuče se i pripremi da 
izađe. Kada to ugleda naša majka hazreti Aiša, upita ga: "Neka su ti kurban 
moji roditelji, ja Resulallah! Kuda si krenuo?" Server-i alem, sallallahu alejhi 
ve sellem, joj odgovori: "Dobio sam naređenje da tražim oprost za merhume 
ukopane na mezarju Baki." Sa sobom povede Ebu Muvejhida i Ebu Rafi'u. 
Dugo je činio dovu na mezarju, tražeći od Allaha oprost i milost za merhume. 
Kada su vidjeli koliko je Resulullah činio dovu, prisutni ashabi rekoše: 
Kamo sreće da smo i mi sada među merhumima ovog mezarja, pa da smo 
počašćeni da se i za nas Resulullah ovako moli." Resul-i ekrem se okrenu 
prema Ebu Muvejhibu te mu reče: ,O Ebu Muvejhibe! Meni je ostavljena 
mogućnost da biram između ovozemaljskih bogatstava i ahiretskih blagodati. 
Rečeno mi je: 'Biraj da li želiš ostati vječno na dunjaluku a potom ući u 
Džennet, ili postići Likaullah (susret sa svojim Gospodarom) te poslije toga 
ući u Džennet.' 

Jednog se dana zaputio ka Uhudu kako bi činio dovu za šehide koji 
tamo leže. Dugo je Allahu upućivao dove za njih. Nakon toga ode do 
mesdžida te reče ashabima: "Ja ću prvi od vas doći do vrela Kevser i tamo ću 
vas dočekati. Tamo ćemo se susresti... Ja se za vas ne plašim da ćete se 
poslije mene povratiti u mnogoboštvo. No, ponijet će vas dunjaluk, pa ćete se 
dati za njim, te ćete biti ljubomorni jedni na druge i ubijati se među sobom. 
Strah me je da ćete na posljetku nestati i otići sa ovoga svijeta poput onih 
prije vas, koji su nestali i otišli..." Nakon se zaputio svojoj mubarek kući. 

Bolest je postajala sve teža. Časne Poslanikove supruge su 
obavijestile hazreti Aišu, majku vjernika, da se odriču svoga prava na posjete 
Poslanika u njenu korist 1 zamolile je da ostane kod nje. Resulullah je bio 
zadovoljan ovom požrtvovanošću njegovih zevdže-i mutahhera (čistih 

supruga), te je uputio dovu za njih. Poslije tog dana, boravio je kod hazreti 
Aiše. 

Poslanikovo, alejhisselam, zdravstveno stanje se pogoršavalo i 
tjelesna temperatura je sve više rasla. Od muka je bio primoran da se stalno 
okreće u krevetu. Ashabi su ga neprestano posjećivali i bili izuzetno 
ožalošćeni što ga vide u takvom stanju. Ebu Said-i Hudri prenosi sljedeće: 
£Obišao sam hazreti Resulullaha. Na njemu se nalazio jedan ogrtač od kadife. 
I taj ogrtač je, zbog žestine temperature njegova tijela bio toliko užaren, da ga 
rukom nismo mogli dotaći. Kada je primijetio naše čuđenje i tugu, Resulullah 
Teče: 

'Najveća iskušenja imaju poslanici. No i pored toga, poslanici se više 
raduju iskušenjima nego vi dobru koje vas snjađe.' 

Ummu Bišr bin Bera prenosi: "Otišao sam da obiđem Resulullaha. 
Mubarek tijelo mu je gorjelo poput vatre. Rekoh mu: 'Neka ti je moja duša 
kurban, ja Resulallah! Ja nikada do sad nisam vidio ovakvu bolest!'... Reče 
mi: 'O Ummu Bišr! Jačina bolesti je zbog količine mojih sevapa. Ova bolest 
je zbog otrovnog mesa koje sam kušao na Hajberu. Otrov koji sam tada pojeo 
sada razdire moj ebher, tj. aortu."? 

Resulullah, alejhisselam, je Abdullahu bin Mes'udu rekao: "Nema 
niti jednog muslimana kome je Allah dao bolest, a da mu Allah njegove 
grijehe i ružna djela ne briše poput lišča koje opada sa drveća!" 

Bolest je iz dana u dan postajala sve teža. Ashab-i kiram od žalosti i 
tuge nikako nisu mogli da se smire u svojim kućama. Sakupili su se u 
mesdžidu i zadužili hazreti Aliju da ode do Resulullaha i provjeri u kakvom 
je stanju. Poslanik svih svjetova ga znakom upita: "Šta kažu moji ashabi?" 

Odgovorih mu da su jako zabrinuti i da se boje da ih ne napustiš. 
Resulullah, sallallahu alejhi ve sellem, iz svoje milosti prema voljenim 
ashabima, ustade iz postelje, bez obzira na bolove. Nasloni se na hazreti Aliju 
i Fadla bin Abbasa i ode u mesdžid. Pope se na mimber i nakon donošenja 
zahvale Uzvišenom Allahu reče: "O ashabi! Čuo sam da ste se zabrinuli 
razmišljajući o mojoj bolesti. Zar je i jedan poslanik među svojim narodom 
ostao vječno pa da i ja budem vječno sa vama? Neka znate da ću ja stići 
svome Gospodaru. Savjetujem vas da poštujete prvake muhadžira. A vama, o 
muhadžiri, savjetujem da lijepo postupate sa ensarijama. Oni su prema vama 
činili dobro. Primili su vas u svoje kuće. Stavili su vas ispred sebe, iako su i 
sami bili u teškoj situaciji. Podijelili su svoju imovinu sa vama. Ko god bude 
upravljao ensarijama, neka dobro povede računa o njima, te neka onima 
među njima koji pogriješe oprosti." Nakon toga nastavi sa davanjem savjeta: 
Uzvišeni Allah je jednom svome robu ostavio mogućnost da izabere da 
ostane na ovome svijetu ili da preseli k Njemu. Taj rob je izabrao susret s 
Njim'" Hazreti Ebu Bekr ove riječi shvati kao znak Resulullahovog 
preseljenja, pa reče: "Naše duše su tebi kurban, ja Resulallah!' 1 tada poče 
plakati. Utočište milosti, sallallahu alejhi ve sellem, mu reče: "Ne plači Ebu 

Bekre!'! Tako mu naredi da se strpi i hrabro podnese ono što ga zadesi. Iz 
njegovih mubarek očiju su tekle suze dok je govorio: "O moji ashabi! Ja sam 
potpuno zadovoljan Ebu Bekrom koji je iskreno darovao svoj imetak na putu 
din-i islama. Da mogu sebi izabrati saputnika na onaj svijet, to bi bio on. 
Pozatvarajte sva vrata mesdžida osim Ebu Bekrovih vrata!" 

Potom siđe sa mimbera, te se vrati u sobu hazreti Aiše. Ashab-i 
kiram počeše plakati, pa se Resulullah ponovo vrati u mesdžid, oslonjen na 
hazreti Aliju i Fadla bin Abbasa. Stade na donju stepnicu mimbera i reče: ,,0 
muhadžiri i ensarije! Nema potrebe žuriti da bi se stiglo do nečega, čemu je 
propisano vrijeme. Uzvišeni Allah ne žuri kada su u pitanju Njegovi robovi. 
Ako neko pokuša promijeniti Njegovu sudbinu i odredbu ili biti iznad nje, to 
će Ga veoma rastužiti. Onaj ko pokuša prevariti Uzvišenog Allaha, sam će 
sebe prevariti. Znajte da sam ja prema vama rauf i rahim. Stići ćete i vi do 
mene. Doći ćete na izvor vrela Kevser. Neka onaj koji želi da se sretne sa 
mnom i postigne Džennet, ne priča bez potrebe. O muslimani! Činiti grijeh i 
biti kafir znači i smanjenje opskrbe. Ako ljudi budu slijedili Allahove 
propise, njihovi predvodnici, prvaci i upravnici će se prema njima odnositi sa 
milošću i pažnjom. Ako budu griješnici i nezahvalnici, neće imati milostive 
vođe. Kao što je moj život bio dobro za vas, tako je i moja smrt za vas milost 
i dobročinstvo. Spreman sam da se poravnam, ako sam bilo koga od vas 
naružio ili ružnu riječ izgovorio prema bilo kome od vas, na način da mi 
uzvrati istom mjerom. Ovosvjetska kazna je zaista mala u odnosu na 
onosvjetsku. Lakše je podnijeti ovosvjetsku kaznu." Kao što je na prethodnoj 
hutbi iskazao zadovoljstvo Ebu Bekrom, ovoga puta je to učinio sa hazreti 
Omerom riječima: "Omer je sa mnom a ja sam s njim. Poslije mene, istina je 
s Omerom." 

Nakon što je održao ovu hutbu, Resulullah, je sišao sa mimbera. 
Poslije obavljanja namaza, ponovo se pope na mimber. Ashabima uputi još 
savjeta i oporuka, i poselami se sa njima riječima: "Ostavljam vas u amanet 
Uzvišenom Allahu." 

Bolovi koje je Resulaullah osjećao su se iz dana u dan intenzivirali. 
Pozva hazreti Bilala Habešiju da pozove ashabe kako bi izmiro dugove 
prema njima . Reče mu: "Pozovi ljude u mesdžid. Želim im dati posljednje 
upute!"... 

Hazreti Bilal je sazvao ashabe u mesdžid. Resulullah je u mesdžid 
ponovo došao naslonjen na hazreti Aliju i hazreti Fadla. Sjede na mimber i 
nakon što se zahvalio Uzvišenom Allahu, reče: "O ashabi! Znajte da se 
približilo vrijeme našeg rastanka. Ko god kod mene ima bilo kakvo pravo, 
neka to od mene zatraži. Neka svako ko je bio sa mnom zatraži od mene 
svoje pravo ili neka ga halali, da mogu stati pred svoga Gospodara i Njegovu 
milost bez dugova.'!? Nakon toga siđe sa mimbera i poče predvoditi podne- 
namaz. 

Tri dana pred preseljenje, Resulullahovo, alejhisselam stanje se jako 
pogoršalo. Nije više mogao izlaziti iz kuće niti predvoditi namaz u mesdžidu. 
Prvi namaz koji nije mogao obaviti u džematu, bila je jacija-namaz. Hazreti 

Bilal je tom prilikom, kao što je to uvijek i činio, došao na Poslanikova vrata 
rekavši: "Es-salat ja Resulallah!'! No Resulullah zbog bolova koje je osjećao, 
nije mogao otići u mesdžid. -"Prenesite Ebu Bekru, neka on predvodi 
namaz." Hazreti Aiša reče: "Neka ti je moja duša kurban, ja Resulallah! Moj 
otac je mehka srca i lahko se rastuži. Ako tebe ne vidi kao predvodnika, neće 
moći bilo šta proučiti od tuge. Možeš li poručiti da hazreti Omer predvodi 
namaz?" Resulullah još jednom ponovi: ,,Recite hazreti Ebu Bekru neka bude 
imam i neka predvodi namaz." Hazreti Bilal je prenio hazreti Ebu Bekru Es- 
Siddiku Poslanikovu, sallallahu alejhi ve sellem, poruku. Hazreti Ebu Bekr 
poče plakati zbog izostanka Resulullaha u mihrabu. I ashabi koji pristajahu za 
njim u namazu počeše plakati. Kada Poslanik ču plač iz mesdžida, upita 
prisutne šta se dešava. Hazreti Fatima mu odgovori: "Moja ti je duša kurban, 
ja Resulallah! Ashabi plaču jer ne mogu izdržati bez tvoga prisustva!,..?% 

Utočište milosti, Muhammed, sallallahu alejhi ve sellem, bi rastužen 
ovim događajem. Da bi utješio ashabe, nije se obazirao na teškoću stanja u 
kojem se nalazio, već je krajnjim naporom uspio ustati iz postelje i oslonivši 
se na hazreti Aliju i hazreti Abbasa, dođe do mesdžida. Nakon namaza reče: 
£O0O moji ashabi! Vi ste pod zaštitom Uzvišenog Allaha, i Njemu vas 
ostavljam u amanet. Budite bogobojazni. Bojte se Allaha. Pokoravajte se 
Uzvišenom Allahu i izvršavajte Njegove naredbe. Ja sada napuštam ovaj 
dunjaluk." 

Hazreti Ebu Bekr je predvodio ashabe obavljajući narednih 
sedamnaest dnevnih namaza. U jednom trenutku je Resulullah, sallallahu 
alejhi ve sellem, osjetio olakšanje u svome mubarek tijelu, te se osloni na 
hazreti Aliju i hazreti Abbasa i dospje do mesdžida. Ebu Bekr primijeti da je 
Resulullah pristigao pa se htjede povući i ustupiti mu mjesto. Resul-i ekrem 
mu dade znak da ostane na svome mjestu. Resulullah je stajavši sa lijeve 
strane Ebu Bekra, posljednji put predvodio namaz svojim ashabima.??' 

To se desilo tri dana prije njegovog preseljenja. Džibril, 
alejhisselam, posjeti Poslanika svih svjetova, i reče mu: "Ja Resulallah! 
Prenosim ti selam od Uzvišenog Allaha! Iako zna za tvoje stanje, pita kako se 
osjećaš?" Resul-i ekrem mu odgovori: "Tužan sam!" 

Džibril, alejhisselam, dođe i u nedjelju i Resulullahu postavi isto 
pitanje, a on mu odgovori kao i prethodni put. On je Poslanika još obavijestio 
da je ubijen Esed-i Ansi, koji se u Jemenu predstavljao kao Poslanik. Resul-i 
ekrem je to prenio ashabima. Nekoliko zlatnika, koji su mu pristigli prije 
nego je obolio, podijelio je siromasima, a nekoliko ih je dao hazreti Aiši. U 
nedjelju se Resulullahovo stanje pogoršalo. U posjetu mu je došao 
zapovjednik vojske vjernika hazreti Usame, ali mu Resulullah ništa ne reče. 
Samo je podigao svoje mubarek ruke i njima dotakao hazreti Usamu. Bilo je 
jasno da čini dovu za njega. 


323 Suhejli, er-Ravzul-Unf, s. VII, 572; Tirmizi, Šemđil-i Šertf, s. 386-387. 
— Bejheki, es-Sunen, II, 4. 

Ponedjeljak je dan kada je Resul-i ekrem počastio ovaj svijet svojim 
dolaskom, ali i dan njegova preseljenja sa ovoga svijeta. Bio je trinaesti i 
poljednji dan otkako je obolio... Poslanik svjetova je došao u mesdžid kada 
su ashabi obavljali sabah-namaz, predvođeni hazreti Ebu Bekrom. Vidio je 
kako njegov ummet obavlja namaz, poredan u safove. To ga obradova pa se 
blago nasmiješi. I sam pristade u namaz za hazreti Ebu Bekrom. Kada su 
ashabi vidjeli da je Resulullah došao u mesdžid pomisliše kako je ozdravio, 
pa se obradovaše. Resul-i ekrem tada krenu ka sobi u kojoj se nalazila hazreti 
Aiša te joj reče: "Želim pred Uzvišenog Allaha izaći a da za sobom ne 
ostavljam bilo kakav ovodunjalučki imetak. Podijeli siromasima i te zlatnike 
koji su ostali kod tebe.'! Nakon toga ga je obuzela groznica. Kada je ponovo 
otvorio oči, upita hazreti Aišu da li je podijelila navedene zlatnike. Ona mu 
reče da će ih podijeliti, a on joj naredi da to učini odmah. Kada to ona učini, 
Resulullah reče: "Sada sam spokojan." 

Još neko vrijeme provede u postelji odmarajući se, a potom pozva 
hazreti Aliju. Svoju mubarek glavu stavi u njegovo krilo. Mubarek čelu mu je 
bilo u znoju, a 1 boja lica mu se bila promijenila. Hazreti Fatima nije mogla 
izdržati da ga gleda u takvom stanju, pa je otišla do Hasana i Huseina. Uhvati 
ih za ruke pa poče plakati: "Oče moj! Ko će sada paziti na tvoju kćer? Kome 
ćeš u amanet ostaviti Hasana i Huseina? Dragi oče! Neka ti je moja duša 
kurban. Kako ću ja bez tebe? Koga će moje oči gledati poslije tvog mubarek 
lica?" 

Kada ču ove jecaje svoje kćeri, Resulullah otvori mubarek oči, te 
pozva hazreti Fatimu k sebi. Nakon dove: "Gospodaru podari joj strpljenja!", 
reče joj: "Fatima, svjetlosti moga oka! Otac ti sada predaje dušu." Tada 
hazreti Fatima poče još jače plakati. Hazreti Alija je zamoli: "O Fatima! 
Nemoj govoriti, molim te! Nemoj Poslanika još više žalostiti!"! Tada ga 
Resul-i ekrem prekinu: "Ne sprečavaj je, o Alija! Pusti je da za ocem pusti 
suze!"%, i kao da izgubi svijest. 

Zatim Resulullahu dođe hazreti Hasan: "O moj mubarek djede! Ko 
može izdržati bez tebe? Kome ćemo svoje tegobe ispričati? Ko će poslije tebe 
biti milostiv prema mojoj majci, ocu i bratu? Gdje će, poslije tebe i tvoje 
supruge ashabi pronaći tako savršenstvo ćudi?" Nakon ovih riječi, potpuno 
shrvane bijahu i Resulullahove supruge te počeše plakati. 

Ashabi, koji su smireni čekali ispred vrata, osjetiše da se 
Resulullahovo stanje pogoršalo, što im teško pade. I oni pustiše suze. 
Preklinjali su na vratima da ih puste kako bi još jednom vidjeli Resulullahovo 
lijepo lice. Čuvši povike svojih ashaba, Milost svih svjetova, Muhammed, 
alejhisselam, naredi da im se otvore vrata i dopusti im da uđu. Tom prilikom 
su u Resulullahovu kuću ušli viđeniji ashabi. 

Nakon što im je preporučio da budu strpljivi, reče: "O moji ashabi! 
Vi ste najbolji i najčasniji među ljudima. Ko god dođe poslije vas, vi ćete u 
Džennet ući prije njih. Budite čvrsti u održavanju vjere 1 držite Kur'an-i 
kerim kao svoga vodića. Nemojte se oglušiti o zapovijedi vjere."" Potom reče: 

,Ja Rabbi! Jesam li im prenio poruku?" i zatvori mubarek oči. Mubarek lice 
mu obli znoj. Hazreti Alija znakom naredi ashabima da izađu. 

Nakon što su izašli iz sobe, uđe hazreti Aiša i zatraži savjet. 
Resulullah joj reče: "O Aiša! Sačuvaj se tako što ćeš sjediti u krajičku svoje 
sobe!'f Tada mu iz mubarek očiju počeše navirati suze. Suze su tekle iz očiju 
najboljeg stvorenja svih svjetova... Njegove suze su kidale i duše prisutnih. 
Hazreti Ummi Seleme reče: ,Neka ti je moja duša kurban, ja Resulallah! 
Zašto plačeš?" — "Plačem kako bi se Gospodar smilovao mome ummetu", 
odgovori on. 

Sunce se penjalo ka sredini neba 1 približio se trenutak... 
Poslanikova, sallallahu alejhi ve sellem, mubarek glava bila je naslonjena na 
hazreti Aišu. Resul-i ekrem je proživljavao posljednje ovodunjalučke 
trenutke, kada mu mubarek usne izustiše: "Lijepo postupajte sa robovima 
koji su u vašem posjedu! Obucite ih i nahranite! Činite im dobročinstvo. 
Budite ustrajni u namazu! Bojte se Allaha u vezi vaših supruga i vaših 
robova. O Allahu moj! Oprosti mi! Podari mi svoju milost! Pridruži me 
skupini Refik-i ala!f Iz očiju hazreti Fatime su tekle suze poput rijeka, dok je 
njena žal slamala srca. Muhammed, sallallahu alejhi ve sellem, joj reče da 
sjedne pored njega te joj poruči: "Malo se strpi, kćeri moja, nemoj plakati! 
Jer zbog tvog plača je u suzama Hamele-i arš (meleki). Obrisa hazreti 
Fatimine suze, utješi je, zatraži od Uzvišenog Allaha strpljenje i reče: "Kćeri 
moja! Moja duša se vraća Gospodaru! Kaži: 'Inna lillahi ve inna ilejhi 
radžiun.!' Za svaku nedaću koja se desi postoji protunaknada.'" Nekoliko 
trenutaka sklopi oči a onda ponovo reče: "Od sada za tvoga oca nema tuge i 
gusse (potištenosti). On se oprašta od prolaznog svijeta i mjesta mihneta." 
Zatim reče hazreti Aliji: ,Ostao sam dužan tom i tom Židovu toliko i toliko 
imetka. Učinio sam to radi pripreme vojske. Nipošto nemoj zaboraviti da to 
vratiš. Ti ćeš svakako otplatiti moj dug i biti prvi koji će se sastati sa mnom 
povrh vrela Kevser. Poslije mene ćeš iskusiti mnoge tegobe, pa se strpi. Kada 
ljudi budu htjeli dunjaluk, ti izaberi ahiret." 

Ponovo je došao Usame kome Resulullah reče: "Neka ti je Allah na 
pomoći! Kreni u boj!" On ustade i ode prema vojsci. Odmah je vojsci naredio 
da krenu"? 

Poslanik svih svjetova je bio na izdisaju... Trenutak se jako 
približio... Uzvišeni Allah poruči Azrailu: "Otiđi mome Miljeniku u 
najljepšem liku. Ako dozvoli, uzmi mu dušu polahko i na najljepši način. 
Ako ne dozvoli, vrati se!'! Azrail, alejhisselam, dođe do Resul-i ekremove 
kuće u najljepšem liku i u ljudskoj odjeći. Na vratima reče: "Esselamu 
alejkum, o vlasniče kuće poslanstva! Da li mi dopuštaš da uđem? Neka je 
Allahova milost na tebe!" 

Hazreti Aiša poruči hazreti Fatimi, koja je sjedila pored Resulullaha, 
da ona ovaj put otvori vrata. Ona ode do ulaznih vrata i tužnim glasom reče: 
£0 Allahov robe! Resulullah, sallallahu alejhi ve sellem, je sada zaokupljen 

sobom." Azrail, alejhisselam, ponovo zatraži dozvolu, no dobi isti odgovor. 
Kada svoj selam ponovi i treći put i glasno reče kako mora vidjeti Poslanika, 
alejhisselam, obavijestiše Resulullaha, sallallahu alejhi ve sellem, pa on 
upita: %O Fatima! Ko je na vratima?" 

Hazreti Fatima reče: "Ja Resulallah! Neko traži dozvolu da uđe. 
Nekoliko puta sam mu odgovorila, ali sam se, nakon njegovog trećeg upita, 
sva naježila.'" Na to Resulullah reče: "Znaš li ko je to, o Fatima? On je melek 
Azrail koji uništava blagostanja, razvaljuje skupine, ostavlja žene udovicama 
a djecu siročadima, uništava kuće i rastura mezarja. Uđi o Azraile!! Tada 
hazreti Fatimu obuze neopisiva bol pa joj se iz mubarek usta ote sljedeća 
rečenica: "O Medino, teško tebi!" 

Resul-i ekrem stavi svoju mubarek ruku na Fatimina prsa i sklopi 
oči. Prisutni pomisliše kako mu je duša napustila tijelo. Hazreti Fatima ne 
izdrža pa se nakloni prema očevom uhu i nježnim glasom mu, kroz plač, 
reče: "O babo moj!" Kada ne dobi odgovor reče: "Ja Resulallah, neka ti je 
moja duša kurban! Molim te otvori oči i reci nešto!'! Poslanik svjetova otvori 
oči i obrisa joj suze. Šapnu joj na uho da će preseliti na Bolji svijet. Na to 
hazreti Fatima ponovo poče plakati, a on joj reče: "Ti si prva koja će mi se 
pridružiti od mog Ehl-i bejta.'" Ona bi obradovana time pa se smiri. 

Hazreti Fatima upita: "O babo moj! Danas je dan rastanka. Kada ću 
se ponovo sresti sa tobom?" Resulullah odgovori: "Kćeri moja! Naći ćeš me 
na Sudnjem danu pored Havda. Dijelit ću vodu pripadnicima moga ummeta 
koji mi dođu." — A šta ću ako te tamo ne nađem?" — "Pronaći ćeš me pored 
mizana (vage). Tamo ću zagovarati za šefa'at svome ummetu", odgovori joj 
Resul-i ekrem. — A šta ako te ni tamo ne nađem, ja Resulallah!?", ponovo će 
Fatima. — "Onda ćeš me naći pored sirata. Tamo ću moliti Gospodara: 
'Gospodaru! Čuvaj moj ummet od vatre!" 

Rastužen ovim riječima hazreti Alija reče: "Ja Resulallah! Ko će te 
ogasuliti kada preseliš, i u kakve ćemo te ćefine zamotati? Ko će ti predvoditi 
dženazu-namaz? Ko će te spustiti u mezar?" Resulullah: O Alija! Ti me 
ogasuli. Neka ti vodu posipa Fadl bin Abbas. Džibril će biti treći sa vama. 
Kada me ogasulite, pripremite mi ćefine. Džibril će donijeti lijepe džennetske 
mirise. Nakon toga me odnesite u mesdžid i izađite. Najprije će mi namaz 
obaviti Džibril, pa Mikail, pa Israfil a onda drugi meleki koji će dolaziti u 
grupama. Nakon njih uđite vi i poredajte se u safove. Neka niko ne prolazi 
ispred mene." 

Potom se obrati Azrailu koji ga je čekao: "O Azraile! Jesi li došao da 
me posjetiš ili da mi uzmeš dušu?" Azrail mu reče: "Došao sam i kao gosta i 
po dužnosti. Uzvišeni Allah mi je naredio da pred tebe dođem tražeći tvoju 
dozvou. Mubarek dušu ću ti uzeti samo ako to ti odobriš. Ja Resulallah! Ako 
dopustiš, postupit ću po tvojoj naredbi i uzeti ti dušu. Ako ne, vratiti ću se 
svome Gospodaru!" 


32% fbn Sa'd, et-Tabakat, II, 258. 

-£ O Azraile! Gdje si ostavio Džibrila?", upita ga Poslanik. ,,Džibril 
je ostao na zemaljskom nebu. Ostali meleki ga tješe zbog tvoga preseljenja." 
Dok su tako razgovarali pridruži im se i melek Džibril. Resulullah mu reče: 
40 brate Džibrile! Došlo je vrijeme preseljenja sa dunjaluka. Šta me čeka kod 
Uzvišenog Allaha? Prenesi mi radosne vijesti pa da smireno predam emanet 
njenom Vlasniku." Džibril, alejhisselam, reče: O Allahov Miljeniče! Ja sam 
vrata nebesa ostavio otvorenim. Meleki su se poredali u safove i čekaju s 
radošću dolazak tvoje mubrek duše." Resulullah mu reče: "Zahvala pripada 
Allahu. Prenesi mi radosne vijesti. Šta me čeka kod Uzvišenog Gospodara." 
Džibril, alejhisselam, reče: "Ja Resulallah! Zbog tvoga dolaska Džennet je 
otvorio svoja vrata pa su potekle rijeke, Džennetsko cvijeće je procvalo a 
hurije su se dotjerale." 

Resul-i ekrem ponovo reče: "Zahvala pripada Allahu! Prenesi mi još 
radosnih vijesti, o Džibrile!+ — "Ja Resulallah! Ti si prvi koji će na Sudnjem 
danu imati pravo šefa'ata (zagovora), 1 prvi čiji će šefa'at biti primljen." 
Resulullah ponovo reče: "Zahvala pripada Allahu! O Džibrile! Nastavi mi 
govoriti o radostima!'! — "Šta hoćeš da znaš, ja Resulallah?", upita ga Džibril. 
—"Sva moja briga, tuga i nespokoj je moj ummet koji će doći poslije mene", 
odgovori mu Muhammed, alejhisselam. Hazreti Džibril: "O Allahov 
miljeniče! Uzvišeni Allah će na Sudnjem danu praštati tvome ummetu sve 
dok ti ne budeš zadovoljan. Tebe će u Džennetu naseliti prije svih drugih 
poslanika, a tvoj ummet prije svih drugih ummeta." Resulullah, sallallahu 
alejhi ve sellem, se tada obrati Džibrilu: "Imam tri želje kod Uzvišenog 
Allaha! Jedna je da me učini zaštitnikom grješnicima moga ummeta. Druga je 
da ih ne kažnjava zbog njihovih grijeha na dunjaluku, dok je treća da se djela 
pripadnika moga ummeta počinjena u četvrtak i ponedeljak meni dostave." 
(Ako budu dobra djela, onda ću činiti dovu za njih, pa će ih Allah ukabuliti. 
Ako su loša, želim da se mojim šefa'atom pobrišu iz knjige djela). Džibril, 
alejhisselam, mu je prenio da mu je Allah primio sve tri želje. Nakon toga je 
Resul-i ekrem, sallallahu alejhi ve sellem, osjetio olakšanje. 

Uzvišeni Allah je objavio sljedeće: "O Moj miljeniče! Ko ti je 
spustio u tvoje mubarek srce ovoliku ljubav i samilost prema tvome 
ummetu?" —'" Moj Gospodar, Koji me je stvorio i odgojio", odgovori 
Poslanik svih svjetova. Uzvišeni Allah dalje reče: "Moja milost i oprost 
prema tvome ummetu su hiljadu puta veći od tvoga. Prepusti njih meni." 
Resulullah, sallallahu alejhi ve sellem, reče: "Sada sam smiren. O Azraile! 
Izvrši svoju dužnost." 

Azrail, alejhisselam, se približi da izvrši naredbu nad najboljim 
stvorenjem radi koga je i on stvoren. Allahov miljenik stavi svoje mubarek 
ruke u posudu sa vodom koja je stajala pored njega i potra njima svoje 
mubarek lice, izgovarajući: "La ilahe illallah! O moj Allahu! Refik-i ala!f 
Tada mu mubarek duša bi oduzeta i dostavljena do ala-i illijjina... 


Essalatu vesselamu 
Alejke ja Resulallah! 

Essalatu vesselamu 
Alejke ja Habiballah! 
Essalatu vesselamu 
Alejke ja sejjidel 
Evveline vel ahirin! 
Šefa'at ja Resulallah! 
Dahijlek ja Resulallah! 


Džibril, alejhisselam, se oprostio od Resulallaha riječima: "Esselamu 
alejke, o Allahov poslaniče! Moja želja i namjera si bio ti. Od sada se više 
neću spuštati na Zemlju." 

Kada je Resulullahova duša otputovala u više sfere, hazreti Fatima i 
ezvadž-i tahirat (radijallahu anhunne) su počele glasno plakati. "?/ 

U tom trenutku se začu glas: "Esselamu alejkum, ja Ehl-i bejt, ve 
rahmetullahi ve berekatuhu.'" Nakon selama prouči 185. ajet sure Ali Imran: 
Znajte da će svako živo biće smrt okusiti i samo na Sudnjem danu dobićete 
u potpunosti plaće vaše." Utješi Ehl-i bejt riječima: "Imajte pouzdanje u 
Allahove dobrote 1 blagodati. Njega prigrlite i u Nj se pouzdajte. Nemojte 
očajavati! Nastradao je ustvari onaj koji sebi nije priskrbio dobrih djela." 

Svi prisutni su čuli taj glas, iako nisu znali odakle dolazi, te 
odgovoriše na njegov selam. Ove riječi je izgovorio Hidr, alejhisselam. 

Na Resulullahu su se pojavili znakovi preseljenja, pa Ummi Ejmen 
obavijesti sina Usamu. Kada su za ovu tužnu vijest saznali Usame, hazreti 
Omer i Ebu Ubejde, ostavili su vojsku i stigli u Mesdžid-i nebevi. Ashabi, 
koji su se nalazili u Mesdžid-i šerifu, su vidjeli hazreti Aiše-i Siddiku i ostale 
Poslanikove časne supruge kako plaču, pa su se tome iznenadili. Nisu znali 
šta se sa njima dešava. Bili su kao pokošeni. Hazreti Alija je ostao zaleđen, 
kao da je mrtav. Hazreti Osmanu se ukočio jezik. Hazreti Ebu Bekr je u tim 
trenucima bio u svojoj kući. Otrčao je do Resul-i ekremove kuće. Otkrio je 
njegovo lice i vidio je da je već preselio. Mubarek lice mu je kao i cijelo 
tijelo sijalo od nura. "Kako je i tvoja smrt lijepa, kao i tvoj Život, ja 
Resulullah! reče on, a zatim ga poljubi. Mnogo je suza tu prolio i pokrio 
mubarek Poslanikovo, sallallahu alejhi ve sellem, lice. Utješio je prisutne, pa 
se vratio u mesdžid, popeo se na mimber i održao ashabima govor u kome je, 
nakon zahvale Allahu i salavata i selama na Njegovog Poslanika, rekao: "Ko 
god je povjerovao Muhammedu, alejhisselam, neka zna da je on preselio. Ko 
vjeruje u Allaha neka zna da je on Hajj (Živi) i Baki (Vječni)" Nakon toga je 
proučio 144. ajet sure Ali Imran: + Muhammed je samo poslanik a i prije 
njega je bilo poslanika. Ako bi on umro ili ubijen bio, zar biste se stopama 
svojim vratili? Onaj ko se stopama svojim vrati, neće Allahu nimalo nauditi, 
a Allah će zahvalne sigurno nagraditi." Utješio je ashabe i ponovo Zaveo red. 


32 fbn Sa'd, et-Tabakat, II, 262. 

Tako su svi povjerovali da je Resulullah preselio." Tuga i osjećaj 
bespomoćnosti su se zarili u srca ashaba poput sablje. Iz očiju su lile suze a 
srca su se cijepala od želje za Resulom, sallallahu alejhi ve sellem. 

Prva stvar koju su ashabi, alejhimurridvan, uradili, bio je odabir 
hazreti Ebu Bekra za halifu, upravitelja. Dali su mu prisegu, pokorili mu se i 
počeli postupati shodno njegovim naređenjima. 

Resul-i ekrem, sallallahu alejhi ve sellem, je preselio na ahiret 
jedanaeste godine po hidžri (632. po miladu), dvanaestog rebiul-evvela, u 
ponedeljak prije podne. Tada je prema mjesečevoj godini imao 63, a prema 
sunčevoj 61 godinu. 

Resulullaha su ogasulili hazreti Alija, hazreti Abbas, hazreti Fadl bin 
Abbas, hazreti Kusem bin Abbas, hazreti Usame bin Zejd i hazreti Salih.??! 
Dok su ga gasulili, širio se divan miris, koji se nikada poslije toga nije 
ponovio. Poslije su ga zamotali u ćefine. U mesdžid su ga donijeli na jednom 
divanu a potom su svi napustili džamiju, kako je to od njih Resulullah, 
sallallahu alejhi ve sellem zatražio. Meleki su u grupama dolazili da obave 
dženazu. Pošto su meleki obavili namaz, ponovo se začuo glas koji reče: 
FUđite! Obavite namaz svome Poslaniku! Na taj znak, ashabi su ušli u 
džamiju 1 obavili mu dženazu- namaz bez imama. Sa namazom su završili tek 
u srijedu uvečer. 

Ashabi su se povinovali hadisu kojeg je prenio hazreti Ebu Bekr, a 
koji se tiče njegovog mezara: "Poslanici se kopaju ondje gdje ispuste svoju 
dušu." Spušten je u kabur koga je u obliku Lahda iskopao Ebu Talha-i Ensari, 
u srijedu oko ponoći. Hazreti Abbasov sin Kusem je, nakon što je 
pozavršavao sve poslove oko kabura, posljednji izašao iz njega. Rekao je: "Ja 
sam posljednji koji je vidio Resulullahovo mubarek lice. Mubarek usne su 
mu se pomjerale. Primakao sam se da čujem šta govori, kada reče: 'Ja Rabbi! 
Moj ummet!... Ja Rabbi! Moj ummet!"...2?? 

Na dan kada je Resul-i ekrem preselio, hazreti Abdullah bin Zejd je 
učinio dovu: "Ja Rabbi! Ja sam ove oči koristio kako bih gledao u nurli lice 
Tvoga miljenika. Šta će mi, kada više njega ne mogu gledati? Rabbi uzmi mi 
vid! Dova mu je uslišana pa je izgubio vid... 

Pokušaji odvraćanja od vjere 

Nakon Resulullahovog preseljenja, počela su dešavanja vezana za 

irtidad - odvraćanje od vjere. Ova dešavanja su u jednom trenutku bila široko 


rasprostranjena. Velike su zasluge Ebu Bekra u borbi protiv njih. Da nije bio 
odlučan u borbi protiv toga, postojala je opasnost da se to zlo proširi cijelom 


28% Buhari, "Fezadilu's-Sahabe", 5; ibn Hišam, es-Sire, II, 655; Ibn Sa'd, er- 
Tabakat, II, 271; Hakim, el-Mustedrek, II, 323. 

3 {bn Hišam, es-Sire, II, 655. 

330 fbn Sa'd, et-Tabakat, II, 272; Suhejli, er-Ravzul-Unf, s. VII, 578. 

31 Tirmizi, Šemđil-i Šertf, s. 396. 

332 fbn Sa'd, et-Tabakat, II, 298. 

Arabijom. Zbog toga je hazreti Aiša rekla: "Kada je Resulullah preselio, 
Arapi su se počeli okretati od svoje vjere. Porastao je nifak. Da se na planine 
sručilo ono što je na moga oca, sigurno bi ih smrvilo."?? 

Hazreti Ebu Hurejre je također rekao: "Da nije bilo Ebu Bekra, 
Resulullahov ummet bi nakon njegove smrti propao! Kunem se Allahom, 
osim Koga nema drugog Boga, da nije Ebu Bekr preuzeo hilafet, ne bi ostao 
niko ko bi ga obožavao." Ove je riječi ponovio tri puta. 

Ebu Redžau-l Utaridi je rekao: "Kada sam ušao u Medinu vidio sam 
okupljene ljude među kojima je jedan drugome govorio: 'Neka ti je moja duša 
kurban! Da tebe nije bilo, mi bi sigurno propali', a zatim sam vidio kako ga 
ljubi u glavu." 

Upitao sam ko su ova dvojica, kada mi odgovoriše: "Omer ljubi Ebu 
Bekra, zbog borbe sa murtedima."?+ 

Hazreti Aiša također kaže: "Jednom prilikom, moj otac je isukao 
sablju i popeo se na devu kako bi se borio sa murtedima. Tada mu priđe 
Alija, uhvati za jular njegove deve i reče mu: 'Govorim ti ono što ti je 
Resulullah rekao na Uhudu: 'Vrati svoju sablju u korice i nemoj nas ostavljati 
u neizvjesnosti time što ćeš sebe dovesti u opasnost.' Tako mi Allaha! Ako se 
tebi nešto desi, Islam se nikada više neće oporaviti.'" (Da je bio protiv toga da 
Ebu Bekr bude halifa, želio bi da ode i pogine. Tako bi se njemu otvorilo 
mjesto da postane halifa). 

U još jednoj predaji hazreti Aiša prenosi sljedeće: "Nakon 
Resulullahovog preseljenja, mnoga arapska plemena su se odvratila od vjere. 
Počelo se širiti židovstvo, kršćanstvo i dvoličnjaštvo. Muslimani su postali 
poput ovaca koje su se rasule u olujnoj noći. Mnoge Mekkelije su bile 
spremne odreći se svoje vjere. Suhejl bin Amr je stao na vrata Ka'be i održao 
im važan govor, kojim ih je spriječio da se odvrate od Islama i ugasio njihove 
sumnje." 

Termini "irtidža'", u značenju ,,odbiti vjeru, odustati od vjere", i 
murtedži", ,,onaj koji odustaje od vjere, koji se vraća iz vjere, su u historiji 
Islama nastali nakon navedenih događaja. 

Nakon smrti Resulullaha, sallallahu alejhi ve sellem, odvraćanja od 
vjere su se počela dešavati organizovano i u grupama, unošenjem smutnji od 
strane dvoličnjaka, Kršćana i Židova. 

Hazreti Suhejl bin Amr je stao na vrata Ka'be, te im se obratio 
sljedećim riječima: 
£0 Mekkelije! Vi ste posljednji prihvatili Islam. Zato nipošto nemojte biti 
prvi koji će se odvratiti od vjere. Tako mi Uzvišenog Allaha, kao što je 
nagovijestio Resulullah, sallallahu alejhi ve sellem, Gospodar svjetova će 
sigurno završiti ovaj posao. Ja sam svjedok da je on lično, sa ovog istog 
mjesta poručio: 'Izgovorite zajedno sa mnom: la ilahe illallah, pa da Arapi 


333 {bn Hišam, es-Sire, II, 665; ibn Asakir, Tarihu Dimašk, XXX, 312. 
334 {bn Asakir, Tarihu Dimašk, XXXXIII, 502. 

prihvate Islam i uzimaju vas za uzore, a da vam ostali plaćaju džizju. Tako mi 
Allaha, riznice blaga Kisre 1 Kajsera će biti utrošene na Allahovom putu.' 

Vidjeli ste da su oni koji su mu se izrugivali, postali sakupljači 
zekata i sadake a budite sigurni da će se i drugi dio govora obistiniti. Tako mi 
Allaha, nemam sumnje da, sve dok Sunce izlazi i zalazi, biće 1 ove vjere. 
Neka vas ti ljudi među vama ne varaju. Ovo što ja govorim, i oni jako dobro 
znaju. 

No, njihova zavidnost prema Hašimovićima im je zapečatila njihova 
srca. 

O ljudi! Ja među Kurejšijama imam najviše prevoznih sredstava i na 
kopnu i na moru. Budite poslušni svome vođi i dajite mu zekat. Ako Islam ne 
opstane, ja preuzimam na sebe dug da vam svima vratim sredstva koja ste 
uplatili za zekat." Nakon toga je počeo plakati. 

Prisutni se, čuvši njegove riječi, umiriše. 

Nakon što je Suhejl bin Amr upečatljivim govorom spriječio 
Mekkelije da se odvrate od vjere, stekli su se uvjeti da se pojavi upravnik 
Mekke Attab bin Esid. 

Suhejl bin Amr je u Bitci na Bedru učestvovao na strani mušrika, pa 
je bio zarobljen. Resulullah, sallallahu alejhi ve sellem, je za njega hazreti 
Omeru rekao: "Nadati se je da će on održati govor narodu sa jednog vrlo 
značajnog mjesta." Tek je tada bilo jasno da je mjesto koje je Poslanik, 
sallallahu alejhi ve sellem, nagovijestio, bilo Mekka, a govor, ovaj govor. 

I hazreti Omer se sjetio Resulullahovih riječi, kada je slušao ovaj 
govor Suhejla, pa se nije mogao suzdržati da ne kaže: "Svjedočim da si ti 
zaista Allahov poslanik. "9 


335 fbn Ebi Šejbe, el-Musannef, VIII, 484. 

ŽIVOT U KABURU 


Poslanik je živ u kaburu 


Poslanici su živi u kaburu na nama nepoznat način. I evlije i šehidi 
su također živi. Nisu živi samo u prenesenom značenju, već su fizički živi. U 
169. ajetu sure Ali Imran se kaže: "Nikako ne smatraj mrtvima one koji su na 
Allahovu putu izginuli! Ne, oni su živi i u izobilju su kod Gospodara svoga." 

Ovaj ajet-i kerim nam potvrđuje da su šehidi živi. Poslanici su 
svakako na većem stepenu od šehida. Prema mišljenju islamskih učenjaka, 
svaki poslanik je preselio kao šehid. Resulullah, sallallahu alejhi ve sellem, je 
tokom posljednje bolesti rekao: "Bol od hrane koju sam jeo na Hajberu me je 
pratila ostatak života.?"" Ovaj hadis nam govori da je Resulullah preselio 
smrću šehida. 

Na ovaj način zasigurno znamo da je Resulullah, sallallahu alejhi ve 
sellem, poput svih drugih šehida, živ u kaburu. I Buharija i Muslim prenose 
hadis-i šerif u kojem se kaže: "U noći mi'radža proveden sam pored kabura 
Musaa, alejhisselam. Stajao je u mezaru obavljajući namaz." 

U drugom hadis-i šerifu se kaže: "Uzvišeni Allah je zabranio zemlji 
da uništi tijela poslanika. ?"! Islamski učenjaci se oko ovoga slažu 
jednoglasno. Buharija i Muslim prenose i sljedeće: "Uzvišeni Allah je u noći 
mi'radža sve poslanike poslao našem Resulullahu. Zajedno su klanjali dva 
rekata namaza koji je on predvodio." 

Namaz se sastoji od ruku'a i sedžde. Ovo nam govori da su namaz 
obavili u stanju života, svojim tijelima. I Musaov, alejhisselam, namaz u 
kaburu nam potvrđuje isto. Na kraju prvog poglavlja posljednjeg toma djela 
€Miškat", navodi se hadis koji prenosi Ebu Hurejre od Muslima, u kojem se 
kaže: "Uzvišeni Allah mi je pokazao Musaa, alejhisselam, dok je klanjao na 
nogama. Bio je mršav. Kosa mu nije bila razbacana i neuredna. Bio je poput 
junaka iz plamena Šen'e. Isa, alejhisselam, je ličio na Urve bin Mes'uda 
Sekafija. 2? 

Šen'e je naziv za dva plemena koja se nalaze u Jemenu. Ovi hadisi 
nam govore da su poslanici živi kod svoga Gospodara i da su i njihova tijela, 
poput njihovih duša u lijepom i aktivnom stanju. Nisu ukočena i moguće ih je 
vidjeti u materijalnom i nematerijalnom svijetu. 

To je razlog da poslanici mogu biti viđeni i sa svojim tijelima i sa 
svojim dušama. U hadisima se navodi da su i Musa i Isa, alejhisselam, 
obavljali namaz. Namaz podrazumijeva razne fizičke pokrete koji se ne mogu 
vršiti samo mislima. Njegove riječi da je Musa, alejhisselam: "Srednjeg rasta, 


336 {bn Hišam, es-Sfre, II, 337; Vakidti, el-Megazt, II, 678. 

337 Nesat, "Džuma", 5; Ibn Madže, "Ikametu's-Salat", 79; Darimt, "Salat", 
206. 

338 Muslim, Iman", 346; ibn Sa'd, et-Tabakat, I, 215. 

mršav i sakupljene kose", govore nam da nije vidio njegovu dušu, već 
njegovo tijelo. 

Imam Bejheki prenosi: "Kada se poslanici stave u mezar, njihove 
duše se ponovo spoje sa tijelima. Mi ih tada ne možemo Vidjeti, jer postanu 
nevidljivi poput meleka. Mogu ih vidjeti jedino odabrani Allahovi robovi, 
kojima je data moć kerameta." I Imam-i Sujuti dijeli ovo mišljenje. 

Mnogi su u više prilika čuli kako im se iz mezarova odgovara na 
selam koji im upute. 

U hadisu se kaže: "Kada mi neko nazove selam, Uzvišeni Allah mi 
vrati dušu pa mu ja odgovorim. "? 

Hazreti Imam-i Sujuti je rekao: "Resulullah je vidio Božansku 
Ljepotu. Zaboravio je fizičke osjećaje. Kada mu neki musliman nazove 
selam, on napusti to stanje pa ponovo dobije fizički osjećaj. Nije malo takvih 
na dunjaluku. Kada se previše razmišlja o nekom ovodunjalučkom ili 
ahiretskom poslu, čovjek često ne čuje šta mu se govori. Pa može li čuti glas 
neko ko je utonuo u Božansku ljepotu." 

Kadija hazreti Ijad u svome djelu "Šifa'" prenosi od Sulejman bin 
Suhajma sljedeće: "Jedne noći sam u snu vidio Fahr-i kainat našeg poslanika 
pa ga upitah: 'Ja Resulallah! Da li znaš kada ti neko dođe i nazove selam?' On 
mi odgovori: 'Znam i odgovorim im na selam.'' 

Postoje mnogi hadisi koji govore o tome da su poslanici u kaburu 
živi, tako da je ta tvrdnja na veoma jakim osnovama. Npr.: "Čujem salavat 
koji mi se donosi pored moga kabura. Oni koji se izgovore u dalekim 
mjestima, budu mi preneseni." 

Ovaj hadis-i šerif prenosi Ebu Bekr bin Ebi Šejbe. Hadisi slični 
njemu se nalaze u djelima šest velikih imama hadisa. 

U hadisu kojeg prenosi Ibn Ebid-Dunja od hazreti Abdullaha bin 
Abbasa se kaže: "Kada neko posjeti mezar nekog svoga poznanika i nazove 
mu selam, mejt to prepozna i odgovori mu na selam. Ako nazove selam 
mejtu koga ne poznaje on mu se obraduje i odgovori." 

Ako se neko pita kako Resulullah, sallallahu alejhi ve sellem, može 
na selam odgovoriti svakome ko mu u isto vrijeme na različitim krajevima 
svijeta naziva selam, odgovor je da je to poput Sunca koje u podne obasjava 
na hiljade gradova. 

Hazreti Ibrahim bin Bišar kaže: "Nakon što sam obavio hadždž, 
otišao sam do Medine kako bih posjetio kabri-saadet. Ispred hudžre-i saade 
sam nazvao selam. Čuo sam odgovor riječima: "Ve alejkes-selam." 

Resulullah, sallallahu alejhi ve sellem, je rekao: "Nakon što 
preselim, razumijevat ću stvari kao što to činim dok sam živ." U drugom 
hadisu se prenosi: "Poslanici su živi u kaburu i obavljaju namaz." 


39 Ebu David, "Menasik", 100; Ahmed b. Hanbel, el-Musned, II, 527; 
Bejheki, es-Sunen, II, 245. 
340 {bn Asakir, Tarihu Dimašk, XIII, 326. 

U povjerljivim djelima se navodi da su mnogi velikani među 
evlijama, poput Sejjid Ahmed Rifaija, čuli odgovor na selam koji su uputili 
Resulullahu, a da je Ahmed Rifai bio počastvovan 1 ljubljenjem 
Resulullahove mubarek ruke. 

Imam-i Sujuti u svome djelu kaže: "Evlije koje su na visokom 
položaju vide poslanike kao da su živi. Resulullahovo viđenje Musaa, 
alejhisselam, u mezaru je bila mudžiza. Viđenje evlija je keramet. 
Nevjerovati u keramete spada u veću zabludu od neznanja." 

U hadisu kojeg prenose Ibn-i Hibban, Ebu Madže i Ebu Davud se 
kaže: "Donosite mnogo salavata na mene petkom. Oni mi bivaju dostavljeni." 
Upitali smo da li se dostave i poslije smrti, pa reče: "Zemlja ne uništava tijela 
poslanika. Kada mu'min donese salavat na mene, jedan melek me o tome 
obavijesti na način da je taj sin toga iz tvoga ummeta tebi uputio selame i 
dove." 

Kao što je Resulullah bio velika Allahova milost i blagodat 
ashabima dok je bio živ, tako je i velika blagodat cijelom svom ummetu i 
nakon što preseli. On je izvor dobra. 

U hadisu kojeg prenosi Bekir bin Abdullah Muzeni se kaže: "Moj 
život je dobro za vas. Pričat ćete mi a i ja ću vama pričati. Kada umrem, moja 
smrt će biti za vas dobro. Vaša djela će mi biti pokazana. Kada vidim da ste 
uradili dobro, zahvalit ću se Allahu. Kada vidim da ste uradili loše, tražit ću 
za vas oprost i magfiret. +! 

Hazreti Kusem bin Abbas je bio počašćen aktivnostima oko 
Resulullahove dženaze. Zadnji je napustio Resulullaha, sallallahu alejhi ve 
sellem, nakon što je završio sve poslove. On je rekao: "Ja sam posljednji 
vidio Resulullahovo mubarek lice. U kaburu su mu se mubarek usne 
pomicale. Kada sam se sageo da čujem šta govori, čuo sam riječi: 'Ja Rabbi! 
Moj ummet...! Ja Rabbi! Moj ummet...!$%? 


Viđenje Resulullaha, alejhisselam 


Da li je moguće vidjeti Resulullaha, sallallahu alejhi ve sellem, u snu 
ili na javi? I, ako ga je moguće vidjeti, da li je to zaista on, ili se radi o 
nekome ko je nalik njemu? Islamski alimi su dali različite odgovore na ova 
pitanja. 

Pored toga što se svi slažu da je u kaburu u stanju života, mnogi se 
slažu i oko toga da ga je lično moguće vidjeti u snu. Ova tvrdnja ima uporište 
u hadisima Resulullaha, sallallahu alejhi ve sellem: "Ko me vidi u snu, kao 
da me je vidio na javi." 


34 Hejsemi, Medžmau 'z-Zevđid, XIII, 313; Ibn Sa'd, er-Tabakat, II, 194. 
22 {bn Sa'd, et-Tabakat, II, 298. 
PB Tirmizi, Šemđil-i Šertf, s. 409. 

Zbog toga je hazreti Imam-i Nevevi rekao: "Vidjeti ga u snu je isto 
što 1 vidjeti ga na javi." U hadisu se prenosi: "Ko me Vidi u snu, vidio me je 
na ispravan način. Šejtan se ne može pretvoriti u moj lik. 24 

Hazreti Ibrahim Lekani je rekao: "Učenjaci hadisa se jednoglasno 
slažu da je vidjeti Poslanika, alejhisselam, u snu isto što i vidjeti ga na javi." 
Mnogi su primjeri za oba slučaja. Prenijet ćemo ih nekoliko: 

Hazreti Mu'inuddin Češti bi prilikom posjete nekom mjestu 
posjećivao i tamošnje mezarje i zadržavao bi se na njemu neko vrijeme. Kada 
je postao poznat, činio je to krišom, tako da ga niko ne primjeti dok ulazi ili 
izlazi iz njega. Jednom prilikom je posjetio Mekku, odnosno Kabe-i 
muazzamu. Nakon što se jedno vrijeme zadržao u Mekki, otputovao je u 
Medine-i munevveru. Na dan kada je posjetio Resulullahov, sallallahu alejhi 
ve sellem, mezar, začuo se glas koji kaže: "Pozovite mi Mu'inuddina." 

Čuvar Poslanikovog mezara je tada uzviknuo: "Mu'inuddin!'', no 
odazvalo mu se nekoliko ljudi. Tada upita: "Kojeg Mu'inuddina želite? Ovdje 
ih ima više." 

Nakon toga se čuvar vrati do turbeta i stade na vratima Revda-i 
mutahhere. Dva puta je čuo glas koji kaže: "Dovedi mi Mu'inuddina Češtija." 
Čuvar se tada okrenu prema prisutnom džematu i reče: "Želi vidjeti 
Mu'inuddina Češtija!" 

Kada ču ove riječi, hazreti Mu'inuddin Češti zapade u posebno 
stanje. Približi se Resulullahovom kaburu, donoseći salavate kroz suze i 
skrušeno ostade stajati na nogama. Tada začu glas: "O Kutbi mešaih! Uđi 
unutra!" 

Poslanik, alejhisselam, mu je tom prilikom rekao: "Ti si sluga moje 
vjere. Trebaš otići u Indiju. Tamo ćeš naći grad po imenu Edžmir. U njemu 
se nalazi jedan od mojih potomaka (unuka) po imenu Sejjid Husein. Otišao je 
tamo sa nijetom da se bori, radi džihada, ali je postao šehid. EŽdmir samo što 
nije pao u ruke nevjernika. Blagoslovom tvoga odlaska u to mjesto, Islam će 
se proširiti, nevjernici će biti poraženi te će ostati bez moći i utjecaja." Zatim 
mu je dao jedan nar (šipurak) uz riječi: "Pažljivo pogledaj ovaj nar i shvatit 
ćeš kuda trebaš da ideš." 

Mu'inuddin Češti je učinio kako mu je Resulullah naredio, a kada je 
pogledao nar, jasno je na njemu vidio istok i zapad. 

Hazreti Ahmed Rifai je jednom prilikom otišao na hadždž. Na 
povratku je svratio do Resulullahovog, sallallahu alejhi ve sellem, mubarek 
mezara i tom prilikom izreticitirao sljedeće stihove: 


Daleko sam bio 
da ti zemlju ljubim, 
sam nisam mogao doći 


24 Buhari, "Ta'bir", 10; Muslim, "Ru'ja", 22; Ebu Davod, "Edeb", 96; 
Tirmizi, "Ru'ja", 4; ibn Madže, "Ta'biru'r-Ru'ja", 4; Ahmed b. Hanbel, el- 
Musned, I, 400; Ibn Ebi Šejbe, el-Musannef, VII, 232. 

pa mi je duša bila izaslanikom 
Sada mi je tebi zijaret nasib 
Pa neka tvoju mubarek ruku 
Moje usne poljube o Habib! 


Kada je završio sa pjesmom, iz Resulullahovog mubarek mezara se 
ukazala ruka, a Sejjid Ahmed Rifat ju je poljubio sa velikim poštovanjem. 
Svi prisutni su u čudu posmatrali šta se dešava. 

Nakon što je poljubio Resulullahovu mubarek ruku, legao je na 
vratima Revda-i mutahhere. Kroz suze je preklinjao sve prisutne da hodajući 
pređu preko njegovog tijela. Učenjaci su bili prisiljeni da izađu na drugi izlaz. 
Ovaj keramet je postao poznat, pa se prenosi sve do današnjih dana. 

Hazreti Ibn-i Abidin je poznat po svojoj bogobojaznosti i ustrajnom 
prakticiranju islamskih propisa kao i po svojim kerametima. Dok je obavljao 
dnevne namaze, sjedeći na tehijjatu (sjedenju) vidio bi Resulullaha, sallallahu 
alejhi ve sellem. Kada ga ne bi vidio, obnovio bi taj namaz. 

Jedan od najznačajnijih islamskih alima - mudžeddid posljednjih 
hiljadu godina - Imam-i Rabbani Ahmed Faruki Serhendi je rekao: "U 
zadnjoj dekadi mjeseca ramazana desila mi se jedna prekrasna stvar. Spavao 
sam u svome krevetu. OČči su mi bile zatvorene kada sam osjetio da je na moj 
krevet neko sjeo. Tada sam pred sobom ugledao najbolje stvorenje svih 
vremena, Resulullaha, sallallahu alejhi ve sellem. 

Reče mi: 'Došao sam da ti napišem idžazu (potvrdu). Nikome do 
sada nisam napisao takvu idžazu.' Na njoj sam vidio ispisane velike blagodati 
ovoga svijeta, dok su na njenoj poleđini bile ispisane blagodati ahireta." 

Abdulkadir Gejlani u svome djelu "Gunje" prenosi od hazreti 
Ibrahima Temmimija da mu je Hidr, alejhisselam, rekao: "Ako želiš vidjeti 
Resulullaha, alejhisselam, nakon obavljenog akšam-namaza nastavi na 
nogama klanjati evvabin-namaz do jacije-namaza, ne komunicirajući ni sa 
kim iz okoline. Predaj selam nakon svaka dva rekata. 

Na svakom rekatu prouči Hamd, tj. Fatihu i sedam puta suru Ihlas. 
Nakon obavljene jacije-namaza u džematu, vrati se kući i klanjaj vitr-namaz 
sam. Pred spavanje također klanjaj dva rekata, na kojima ćeš učiti Fatihu i 
sedam puta suru Ihlas. Nakon namaza ćeš pasti na sedždu i sedam puta 
zatražiti istigfar (oprost) od Uzvišenog Allaha, i sedam puta proučiti: 
Subhanallahi vel hamdu lillahi ve la kuvvete illa billahil alijjil azim. Potom 
ćeš se podići sa sedžde, ispružiti ruke i proučiti dovu: Ja hajju, ja kajjum, ja 
zeldželali vel ikram, ja ilahel evveline vel ahirin, ve ja Rahmeteddunja vel 
ahireti ve rahimehuma ja Rabbi, ja Rabbi, ja Rabbi, ja Allah, ja Allah, ja 
Allah. 

Nakon toga ćeš ustati na noge i proučiti istu dovu. Potom ćeš pasti 
na sedždu i ponovo proučiti istu dovu. Nakon toga podigni glavu sa sedžde, 
okreni se prema kibli i zaspi na način na koji želiš. Uči salavate na 

Resulullaha, sallallahu alejhi ve sellem, sve dok ne zaspiš. 

Ja mu rekoh: "Želim da mi preneseš od koga si naučio ovu dovu." — 
Zar mi ne vjeruješ?", upita me. -"Tako mi Allaha, koji je sa Istinom poslao 
Muhammeda, alejhisselam, vjerujem ti." 

Hidr, alejhisselam, mi reče: "Ja sam bio među onima pred kojima je 
Resulullah učio ovu dovu 1 podučio ih da je i oni uče. Naučio sam ovu dovu 
od nekoga koga je on njoj podučio." 

Postupio sam na način kako mi je Hidr, alejhisselam, rekao. U 
postelji sam počeo donositi salavate na Muhammeda, alejhisselam. Zbog 
radosti što ću vidjeti Resulullaha, razbudio sam se i do sabaha nisam uspio 
zaspati. 

Obavio sam sabah namaz i sjedio dok se sunce nije popelo na nebu. 
Obavio sam i duhu-namaz. Sam sebi rekoh, ako ovako nastavim do akšama, 
učinit ću kao i prethodne noći. U tim trenucima me je prenio san, pa sam 
zaspao. U snu su me meleki uzeli i odveli u Džennet. Tamo sam vidio palate i 
dvorce sagrađene od dragog kamenja, te potoke meda, mlijeka i džennetskih 
pića. 

Meleke koji su me odnijeli u Džennet upitah: "Čiji je ono dvorac?" — 
To je za one koji učine djelo koje si ti učinio. Nakon što sam okusio 
Džennetska jela i pića, izvedoše me iz njega i vratiše me odakle sam i došao. 

Nakon toga mi dođe Resulullah, sallallahu alejhi ve sellem, sa 
sedamdeset poslanika i sedamdeset safova meleka od kojih je svaki saf bio 
dug koliko je moglo stati između istoka i zapada, te me uze za ruku. Tada mu 
rekoh: "Ja Resulallah. Hidr, alejhisselam, mi je prenio da je od tebe čuo ovaj 
hadis. Resulullah, alejhisselam, reče: 'Hidr je rekao istinu. Hidr je najučeniji 
među ljudima na zemlji. On je glava Ebdala. On je jedan od Allahovih 
vojnika na Zemlji.'" 

Ponovo rekoh: "Ja Resulallah! Može li onaj ko postupi kako sam ja 
postupio, imati nagradu drukčiju od one koju sam ja dobio?" — "Šta može biti 
veće i značajnije od blagodati koju si ti dobio? Vidio si svoje mjesto u 
Džennetu. Okušao si Džennetsko voće i Džennetska pića. Vidio si, zajedno sa 
mnom, meleke i ostale poslanike. Vidio si Nur-i'n.' 

_"Ja Resulallah! Da li će dobiti ono što sam ja dobio, onaj koji bude 
činio postupke poput mojih, a ne bude sanjao ono što sam ja sanjao?" — 
Kunem se Allahom, koji me je poslao kao istinitog poslanika, da će veliki 
grijesi koje takav bude počinio biti oprošteni. Nestat će Allahove srdžbe, ako 
je bilo prema takvome. Kunem se Allahom, koji me je poslao kao poslanika, 
da iako me takav u snu ne vidi, dobit će nagrade koje si i ti dobio." Tada sam 
začuo glas sa nebesa koji kaže da će Allah primiti djela onih koji budu tako 
postupali i da će oprostiti ummetu Muhammedovom od istoka do zapada." 

-"Ja Resulallah! Da li će i takva osoba vidjeti tvoju ljepotu i 
Džennet, kao što sam ja vidio?" -"Da! Sve će mu to biti dato." -% Ja 
Resulallah! Da li je ispravno da ovoj dovi podučim sve muslimane, među 
njima i muškarce 1 žene." "Tako mi Allaha, koji me je poslao kao istinitog 
poslanika, to ne može ni učiniti nego neko koga je Allah stvorio kao 'Seida'.f 

Nema sumnje da je onaj ko je vidio Resulullaha, sallallahu alejhi ve 
sellem, u snu, u njegovom pravom liku, zaista to i vidio. Šejtan ne može 
poprimiti njegov lik. No, šejtan se može prerušiti u druge likove. Onaj ko ne 
poznaje Resulullaha, sallallahu alejhi ve sellem, teže će to moći razlikovati. 

Neki učenjaci kažu: "Vidjeti Resulullaha i u različitim likovima, 
ponovno zaista podrazumijeva njegovo viđenje. No, to je dokaz nedostataka 
u imanu osobe koja ga vidi. Onaj ko u snu vidi Resulullaha, sallallahu alejhi 
ve sellem, u njegovom pravom liku, a mu'min-vjernik je, ući će u Džennet." 

Hazreti Ebu Hurejre prenosi sljedeći hadis: "Ko u noći petka klanja 
dva rekata, na svakom rekatu učeći fatihu, ajetu-1 kursiju po jednom i Ihlas 
petnaest puta, te nakon namaza hiljadu puta kaže: Allahumme salli ala 
Muhammedin nebijji-l ummijj, vidjet će me prije nego nastupi sljedeća 
džuma. Takvome se praštaju svi prošli i budući grijesi. Džennet je za one koji 
me vide." 


Posjeta Resulullahovom, sallallahu alejhi ve sellem, Kabr-i šerifu 


Fahr-i kainat, Muhammed, alejhisselam, je rekao: "Ko me posjeti 
poslije moje smrti, kao da me je posjetio dok sam bio živ." U jednom hadisu 
koji se spominje u djelu "Mir'at-i Medine"! se kaže: "Vadžib mi je da podarim 
šefa'at onome ko posjeti moj kabur." Ovaj hadis prenose Ibn-i Huzejme, 
Bezzar, Darekutni i Taberani. U drugom hadisu koga prenosi hazreti BeZZar 
se kaže: "Dozvoljeno mi je (halal) da podarim šefa'at onome ko me posjeti." 

U hadisu koji se nalazi u "Muslim-i šerifuf 1 +" Mu'džemu", Ebu 
Bekra bin Mekkarija, se navodi: "Ko dođe da posjeti moj kabur, sa nijetom 
koji se čisto odnosi na to, zaslužio je da mu poklonim šefa'at na 
Kijametskom danu." 

U hadisu kojeg prenosi Darekutni se kaže: "Ko učini hadždž, a ne 
posjeti me, uvrijedio me je. Želja Resulullaha, sallallahu alejhi ve sellem, da 
bude posjećen je i zbog praštanja grijeha pripadnicima svoga ummeta. 

Zbog toga su naši prvaci u fikhu, nakon obavljenog hadždža, 
posjećivali i Medine-i munevveru 1 klanjali dva rekata namaza u Mesdžid-i 
šrifu. Počastili bi svoje oči bereketom viđenja Revda-i mutahhere, kabr-i 
šerifa koji je vrijedniji od Mimber-i munira i Arš-i ala-e, potom mjesta na 
kojima je Resulullah, sallallahu alejhi ve sellem, sjedio, hodao, dodirivao, te 
posjetom mjestima na kojima su boravili časni ashabi koji su pomagali u 
gradnji mesdžida, kao i tabiina koji su pomagali u njegovoj obnovi. Također 
su i alimi i salihi koji su dolazili poslije njih posjećivati Medinu nakon 
obavljenog hadždža, i postupali poput naših učenjaka islamskog prava. 
Shodno tome, i današnje hadžije, posjećuju Medine-i munevveru, kao što su 
to činili oni koji su bili prije njih. 

Svjetlo islamskih učenjaka, hazreti Ebu Hanife, je rekao: "Posjeta 
kabr-i seadetu je jedan od najjačih mustehaba i njegovo obavljanje je blizu 
vadžiba." 

Onaj ko posjećuje Resulullaha, sallallahu alejhi ve sellem, treba 
stalno donositi salavat-i šerife. U hadisima se spominje da se ti salavati i 

selami dostavljaju Resulullahu, sallallahu alejhi ve sellem. Adab prilikom 
posjete Resulullahu, alejhisselam, je sljedeći: 

Kada se Medina-i munevvera ugleda iz daleka, donese se salavat i 
selam. Potom se prouči dova: "Allahumme haza haremu nebijjike, fedž'alhu 
vikajeten li minen-nar ve emanen mine-l azab ve su-il hisab.'" Po mogućnosti, 
lijepo je prije ulaska u grad ili u mesdžid, okupati se, namirisati se lijepim 
mirisom i obući novu i čistu odjeću. To su sve pokazatelji poštovanja. U 
Medine-i munevveru ući ponizno i skrušeno. Nakon riječi: "Bismillahi ve ala 
milleti Resulillah", proučiti 80. ajet sure Ali Imran. Po završetku učenja ajeta, 
prouči se: Allahumme salli ala Muhammedin ve ala ali Muhammed. Vagfir li 
zunubi veftah li ebvabi rahmetike ve fadlike, potom se uđe u Mesdžidi-n- 
Nebijj. Zatim se klanjaju dva rekata tehijjetu-1 mesdžida pored 
Resulullahovog, sallallahu alejhi ve sellem, mimbera, na način da stub 
mimbera dođe pored desnog ramena. 

Resul-i ekrem je na tom mjestu uobičavao klanjati namaz. To je 
prostor između Resulullahovog kabura i mimbera. U hadis-i šerifu se kaže: 
Prostor između moga kabura i mimbera je Džennetska bašča. Moj mimber 
se nalazi na mome havdu."" Potom je posjetilac dužan učiniti sedždu 
zahvale Uzvišenom Allahu koji mu je omogućio da posjeti Resulov kabur. 
Kada ustane, otići će do Resulullahovog, alejhisselam, kabura (hudžre-i 
seadeta) skrušeno. Kada dođe na rastojanje od dva metra, okrenut će se 
prema njegovom mubarek licu, ostavljajući kiblu za svojim leđima. Više od 
toga se ne približava. Na tom mjestu treba stajati sa puno poštovanja i 
skrušenosti, na način kako je to Uzvišeni Allah naredio u Kur'an-i kerimu, 
kao da stojimo pred živim Resulullahom, sallallahu alejhi ve sellem. 
Potrebno je zadržati smirenost i staloženost. Stajati na navedenoj udaljenosti, 
ne dodirujući zid Poslanikovog, alejhisselam, mubarek mezara je ispravnije 
za činiti. To stajanje treba biti poput stajanja u namazu. 

Potrebno je zamišljati Resulullahov, mubarek lik pred sobom, 
imajući u vidu da on čuje njemu upućene riječi i dove i zamišljati da na te 
selame i dove uzvraća riječima: "Amin.'!? Resulullah, alejhisselam, je rekao: 
Čujem svakoga ko mi donese salat pored moga kabura." U drugom hadisu 
se prenosi da se pored Poslanikovog, alejhisselam, mezara nalazi melek, koji 
mu prenosi selame koje mu upućuju pripadnici njegovog ummeta. Potom se 
kaže: "Esselamu alejke ja Sejjidi, ja Resulallah! Esselamu alejke ja 
Nebijjallah! Esselamu alejke ja Safijjallah! Esselamu alejke ja Habiballah! 
Esselamu alejke ja Nebijjer-rahmeti! Esselamu alejke ja Šefi'a-1 ummeti! 
Esselamu alejke ja Sejjide-1 murselin! Esselamu alejke ja Hateme-n- 
nebijjin!" 


% U nekim izvorima se spominje tekst hadisa: "Prostor između moga 
minbera i kabura je džennetska bašča. Moj minber je iznad moga havda." 
Vidi; Buhari, "I'tisam', 16; Muslim, "Hač", 588; Ahmed b. Hanbel, e/- 
Musned, II, 236. 

Neka ti Allah Uzvišeni, da najveću nagradu. Ja svjedočim da si ti 
ispunio svoju poslaničku dužnost. Prenio si svoj emanet. Podučio si svoj 
ummet. Borio si se na Allahovom putu sve dok ti nije došao jekin (smrt). 
Neka je na tebe Allahov mir i blagoslov sve do Sudnjega dana. Ja Resulallah! 
Mi ti dolazimo iz velike daljine. Došli smo da bi posjetili tvoj kabr-i šerif, da 
bi isplatili dug prema tebi, uvjerili se na licu mjesta u ono što si radio, 
počastili se posjetom tebi 1 tražili od tebe da nam kod Uzvišenog Gospodara 
budeš šefa'atdžija. Mi smo se ogriješili prema samima sebi. Grijesi su nas 
opteretili. Ja Resulallah! Ti si onaj koji čini šefa'at i čiji se šefa'at prima. 
Tebi je obećan Makam-i Mahmud. 

Uzvišeni Allah u Kur'anu kaže: "A mi smo poslali svakog poslanika 
zato da bi mu se, prema Allahovom naređenju, pokoravali. A da oni koji su 
se sami prema sebi ogriješili dođu tebi i zamole Allaha da im oprosti, i da i 
Poslanik zamoli za njih, vidjeli bi da Allah zaista prima pokajanje i da je 
milostiv. "4" Mi smo došli pred tebe. Ogriješili smo se prema sebi i molimo te 
za oprost naših grijeha. 

Ja Resulallah! Budi nam šefa'atdžija kod Allaha, dželle šanuhu. Ja 
Resulallah! Ti zatraži da nam Allah naše duše uzme u pokornosti tvome 
sunnetu, da nas smjesti u tvoje mubarek društvo na Sudnjem danu i da nas 
učini od onih koji će se napojiti sa tvoga havda. Ja Resulallah! Podari nam 
tvoj šefa'at! Potom je potrebno proučiti 10. ajet sure Hašr: "Oni koji poslije 
njih dolaze govore: 'Gospodaru naš, oprosti nama i braći našoj, koja su nas u 
vjeri pretekla i ne dopusti da u srcima našim bude imalo zlobe prema 
vjernicima; Gospodaru naš, Ti si zaista dobar i milostiv.'" 

Poslije toga ćemo mu prenijeti selame onih koji su mu ih uputili i 
reći: "Esselamu alejke Ja Resulallah! Taj i taj traži od tebe da mu budeš 
zagovornik kod Uzvišenog Gospodara. Budi šefa'atdžija njemu i svim 
muslimanima", i donijeti mnogo salavata na njega. Potom se treba pomaknuti 
pola metra udesno naspram glave hazreti Ebu Bekra Siddika i reći: 
Esselamu alejke ja halifete Resulillah! Esselamu alejke ja refikahu fil gar. 
Esselamu alejke ja Eminehu ale-1 esrar." Neka ti Allah podari najveće 
stepene, kao predvodnika ovog ummeta. Ti si Resulullahu bio halifa na 
najljepši način. Na najljepši način si slijedio njegov sunnet. Borio si se sa 
murtedima (otpadnicima od vjere) i onima koji su napustili Pravi put. Uvijek 
si govorio istinu. Sve do smrti si bio na pomoći onima koji su na Pravome 
putu. Neka je na tebe Allahov mir, milost i blagodat na tebe. O Allahu! 
Tvojom milošću, uzmi nam duše sa njegovom ljubavlju. Nemoj nam odbiti 
posjetu njemu." 

Potom će se pomaknuti još pola metra udesno naspram hazreti 
Omera i reći: "Esselamu alejke ja Emire-1 mu'minin! Esselamu alejke ja 
Muzhire-l1 Islam! Esselamu alejke ja Muksire-l1 esnam! Neka te Uzvišeni 
Allah nagradi najljepšom nagradom. I u životu a i nakon preseljenja si 
potpomagao Islam i muslimane. Pazio si jetime. Bio si dobar prema rodbini. 


346 en-Nisa 4/64. 

Bio si vodić muslimanima, sa kojim su oni bili zadovoljni i upućivao si ih na 
Pravi put. Pomagao si im u njihovim poslovima. Siromahe si učinio bogatim i 
zacijelio njihove rane. Neka je na tebe Allahov mir, milost i blagodat." 

Potom će se obratiti hazreti Ebu Bekru i Omeru riječima: "Esselamu 
alejkuma ja dadžiaj Resulillah ve refikajhi ve vezirejhi ve muširejhi ve 
muavinejhi lehu alel kijami fiddini ve-l1 kaimejni ba'dehu bi mesalih-il 
muslimin. Neka vas Allah nagradi najljepšom nagradom. Molimo Allaha da 
nam Resulullah bude šefa'atdžija, da primi naš sa'j, da nas usmrti kao 
muslimane i ponovo takve oživi i da nas učini od onih koji će na Sudnjem 
danu biti blizu Resulullaha." 

Potom se čini dova za sebe, za roditelje, za one koji su zamolili za 
dovu, te za sve muslimane. Potom se okrene naspram lica Resulullaha, 
sallallahu alejhi ve sellem, i prouči 64. ajet sure En-Nisa: A mi smo poslali 
svakog poslanika zato da bi mu se, prema Allahovom naređenju, pokoravali. 
A da oni koji su se sami prema sebi ogriješili dođu tebi i zamole Allaha da im 
oprosti, i da i Poslanik zamoli za njih, vidjeli bi da Allah zaista prima 
pokajanje i da je milostiv." Ja Rabbi! Mi se pokoravamo tvome Uzvišenom 
govoru, odazivamo se Tvojoj naredbi, i molimo te da se za nas pred Tobom 
zauzme Resul-i ekrem.'" Posjeta se završava učenjem 10. ajeta sure Hašr u 
značenju: "Oni koji poslije njih dolaze govore: 'Gospodaru naš, oprosti nama 
i braći našoj koja su nas u vjeri pretekla i ne dopusti da u srcima našim bude 
imalo zlobe prema vjernicima; Gospodaru naš, ti si zaista dobar i milostiv.'{ I 
upućivanjem dova: "Rabbenagfirlena ve li abaina ve li ummehatina ve li 
ihvaninellezine sebekuna bi-l1 imani'', "Rabbena atina... 1 "Subhane 
rabbike..." 

Potom se dođe do stuba koji se nalazi između Resulullahovog, 
alejhisselam, kabura i mimbera, za koji se je vezao i tako tevbu učinio hazreti 
Ebu Lubabe. Tu se klanjaju dva rekata i traži se oprost grijeha od Uzvišenog 
Allaha, uz pokajanje za njih. Gospodaru se upute dove u kojima se iskažu 
želje i potrebe. Nakon toga se ide do Revda-i mutahhere. To mjesto je u 
obliku kocke i tu se klanja nafila prema želji. Uče se dove, donose tesbihi, 
zahvaljuje Uzvišenom Gospodaru, a zatim se dođe do mimbera. Tom 
prilikom se stavi ruka na mjesto na koje je ruku stavljao sam Resulullah, dok 
je držao govor, sa nijetom da se počasti bereketom Resulullaha, sallallahu 
alejhi ve sellem. Tu se također klanjaju dva rekata. Upućuju se želje 
Uzvišenom Gospodaru. Zatraži se utočište od Allahove srdžbe i kazne. 
Nakon toga se dođe do stuba Hannan. To je stub ili panj sa kojeg je 
Resulullah, alejhisselam, održao govor, a nakon što ga je Resulullah napustio 
i počeo to činiti sa mimbera, Hannan je zajecao od tuge za njim. Poslanik je 
tada sišao sa mimbera i prigrlio ga, nakon čega se on smirio. Na ovom mjestu 
je vrijeme potrebno provesti u učenju Kur'an-i kerima noću, čineći Zikir — 
spominjući Allaha, dželle šanuhu, te čineći dove u blizini mimbera i kabura i 
razmišljajući o Gospodaru. 

Dok sobe Poslanikovih, alejhisselam, mubarek supruga nisu 
pripojene Mesdžidu-s-seadetu, na strani Hudžr-i seadeta prema kibli, bilo je 

jako malo fizičkog prostora. Bilo je teško stajati naspram Muvadžehe-i 
seadeta. Posjetioci bi prolazili pored vrata zida Hudžre-i seadeta, na strani 
Revda-i mutahhere i tu nazivali selam Resulullahu. Nakon toga je imam 
Zejnu-1 Abidin okreteao leđa Revda-i mutahheri i donosio selame. Dugo 
vremena su se posjete vršile na taj način. Nakon što su sobe Resulullahovih, 
sallallahu alejhi ve sellem, mubarek supruga pripojene Mesdžidu, posjete su 
vršene stojeći ispred prozora Muvadžehe-i šerifa. 

Hazreti Aišina soba je bila visoka tri metra i napravljena je od kreča 
i stabla datule. Imala je dvoja vrata, jedna na zapadnoj a druga na sjevernoj 
strani. Zapadna vrata su na strani Revda-i mutahhere. U posljednjim 
godinama hilafata hazreti Omera, Mesdžid-i seadet je proširen, te je oko 
Hudžre-i seadeta sagrađen zid od kamena. 

Za vrijeme hilafeta Abdullaha bin Zubejra taj zid je srušen i 
sagrađen je novi crni zid koji je bio čvršći od prethodnoga. Na sjevernoj 
strani tog Zida, koji nije bio natkriven, nalazila su se vrata. Kada je 49. godine 
hazreti Hasan preselio na Bolji svijet, njegov brat Husein je, shodno oporuci 
svoga brata, donio tijelo svoga starijega brata pred vrata Hudžret-i seadeta. 
Kada je počeo učiti dove za njega, neki su pomislili da ga želi ukopati na tom 
mjestu, pa su se tome usprotivili. Na to je pokopao brata na mezarju Baki. Da 
bi se slični slučajevi u budućnosti preduprijedili, prekrili su zid i vrata sobe i 
zatvorili ih. 

Šesti halifa iz reda Emevija, Velid, je za vrijeme upravljanja 
Medinom izgradio veći zid na Mesdžid-i seadetu i prekrio jednim malim 
kubbetom. Tri kabura je postalo nemoguće Vidjeti niti ući u njih. Za vrijeme 
upravljanja Medine-i munevverom Omera bin Abdul-aziza, 707. (h. 88.) 
godine, po naredbi halife Velida porušene su sobe Poslanikovih mubarek 
supruga i proširen je Mesdžid-i seadet. Oko ovoga zida je sazidan novi Zid, 
bez vrata, koji je imao pet strana. 

Vezir Atabeka, kojima su upravljali Zengije iz Iraka, Džemaluddin 
Isfahani, ujedno amidžić Salahudina Ejjubije, je 1189. (h. 584.) godine 
sagradio ogradu od drveta oko ovih zidova i ona se prostirala do krova 
Mesdžida. 

Ta ograda je 1289. godine izgorjela u požaru, pa je na tom mjestu 
napravljena nova željezna ograda, obojena u zeleno. Ta ograda se naziva 
šebeke-i seadet. Strana šebeke-i seadeta koja je okrenuta prema kibli zove se 
Muvadžeha-i seadet, istočna strana Kadem-i seadet, zapadna Revda-i 
mutahhera a sjeverna strana se naziva Seade-i Fatima. S obzirom na to da se 
Mekka-i mukerrema nalazi južno od Medine-i munevvere, na lijevoj strani 
nekoga ko se okrene prema kibli, u sredini Mesdžidi-n-nebijja, to jeste u 
Revda-i mutahheri, nalazi se Hudžre-i seadet, a na desnoj mimber-i šerif. 

Godine 847. (h. 232.) postavljene su mermerne ploče, između mjesta 
na kojem se nalazi Šebeke-i seadet i vanjskog zida. Povremeno su i vanjski 
dijelovi ovog mjesta ukrašavani mermerom, a posljednji je to učinio sultan 
Abdulmedžid-han. 

Na Hudžre-i seadetu, uključujući i zid u obliku pentagona, 
sagrađeno je malo kubbe pod nazivom Kubbetu-n-nur. Kisve-i šerif koje su 
slali osmanski Sultani su prekrivali upravo ovo kubbe. Veliko kubbe koje se 
nalazi iznad Kubbetu-n-nura, i koje je zelene boje, naziva se Kubbetu-l1 hadra. 
Kisva, koja se stere na vanjsku stranu ograde zvane Šebeke-i seadet, je 
zakačena za držače koji se nalaze ispod Kubbetu-1 hadra. Ovi unutrašnji i 
vanjski zastori se nazivaju Settare. 

Šebeke-i seadet ima troja vrata okrenuta prema istoku, zapadu i 
sjeveru. Unutar Šebeke-i seadeta nije mogao ući niko osim čuvara harem-i 
šerifa. Obzirom da svakako nema vrata niti prozora, jedini mali prored nalazi 
se u sredini kubbeta koji je zatvoren željeznom ogradom. Isti otvor se nalazi i 
na Kubbetu-1 hadra-u koji stoji naspram navedenog otvora. Sve do 1973. (h. 
1253.) kubbe Mesdžid-i šerifa je bilo boje olova. Tada je naredbom sultana 
Mahmuda II Adli-hana obojeno u zeleno. Godine 1872. (h. 1289.) naredbom 
sultana Abdul-aziz-hana ponovo je obojeno. 

Niko nije uložio toliko sredstava i truda u obnovu i popravke oko 
Mesdžid-i seadeta kao što je to učinio sultan Abdulmedžid-han. Za obnovu 
harema je utrošio sedam stotina hiljada zlatnika, a radovi su završeni 1861. 
(h. 1277.) godine. 

Sultan Abdulmedžid-han, koji je utrošio ogromno bogatstvo na 
obnovu Mesdžid-i seadeta, želio je da se stari oblik harema preslika u 
istanbulskoj džamiji Hirka-i šerif, te je tim povodom 1850. godine naredio 
Hadži Izzet Efendiji, jednom od profesora arhitekture u Istanbulu, da krene 
za Medinu. Izzet Efendi je proveo godinu dana mjereći svaki detalj, te je 
sultanu poslao model koji je umanjen 53 puta u odnosu na original, a on je to 
postavio u džamiju Hirka-i šerif, koju je lično dao izgraditi. 

Nakon obnove, koju je dao izvršiti Abdulmedžid-han, prostor 
između zida okrenutog prema kibli i Šebeke-i seadeta je 7,5 metara a između 
istočnog zida i Kadem-i seadeta 6 metara. Širina Šebeke-i šamija je 11 
metara a razdaljina između Muvadžehe-i šerifa i Šebeke-i šamija je 19 
metara. Širina Mesdžidi-n-nebevija na strani kible je 77 metara, dok je dužina 
od zida okrenutog prema kibli do zida Šamije 117 metara. Širina Revda-i 
mutahhere, prostora između Hudžre-i seadeta i Mmimber-i šerifa, je 19 
metara. 

Poslije odlaska Osmanlija, na ovim svetim mjestima su rađeni 
raznorazni radovi, tako da su mnoga djela od neprocjenjive vrijednosti 
porušena i opljačkana. 

Nakon posjete Resulullahu, sallallahu alejhi ve sellem, mustehab je 
obići i mezarje Baki. Potom je lijepo obići i druga mezarja, među njima 
posebno mezar hazreti Hamze, Sejjidu-š-šuheda (prvak šehida). Lijepo je 
obići mezaristan Baki i mezare hazreti Abbasa, Hasan bin Alija, 
Zejnulabidina, njegovog sina Muhammeda Bakira, njegovog sina Dža'fer-i 
Sadika, Emiru-1 mu'minina hazreti Osmana, Resulullahovog sina hazreti 
Ibrahima, Resulullahove Zevdže-i mutahhere, tetku Safiju i mnoge druge 
ashabe i tabiine. Obično se obavi namaz u Mesdžid-i Fatimi koja se nalazi na 

mezarju Baki. Mustehab je četvrtkom obići šehide Uhuda. Tamo se iZgovVOri: 
£Selamun alejkum bima sabertum, feni'me ukbeddar. Selamun alejkum ja 
ehle ukbeddari-I kavmi-1 mu'minin. Ve inna inšaAllahu min karibin bikum 
lahikun.'' Potom se prouče Ajetu-l kursija i sura Ihlas. 

Posjetioci Hudžre-i seadeta moraju biti svjesni i pribrani. Nije 
umjesno imati ovodunjalučke misli. Potrebno je razmišljati o mubarek nuru 
Muhammeda, alejhisselam, i visini njegova stepena. Pitanje je da li će biti 
primljene dove, koje su Allahu upućene u razmišljanju o ovosvjetskim 
poslovima, o sastancima sa ljudima na položaju i završavanju poslova s 
njima, kao i razmišljanju o raznoraznim kupoprodajama. 

Posjetiti Hudžre-i seadet predstavlja častan ibadet. Neki čak navode 
da oni koji to niječu dovode u pitanje svoj iman. Oni se tim činom 
suprotstavljaju Allahu, Njegovom poslaniku i muslimanima. Iako neki 
Malikijski imami smatraju da je posjetiti Resulullaha vadžib, ogromna većina 
uleme ostaje na stanovištu da je to na stepenu mustehaba. 


Tevessul 


Poslaniku, sallallahu alejhi ve sellem, je podaren tevessul u svakom 
vremenu; prije stvaranja, poslije stvaranja, za vrijeme ovodunjalučkog života, 
poslije smrti kao i u kaburskom životu. Tako će biti učinjeno i nakon 
proživljenja na Sudnjem danu, na Arasatu i u Džennetu. Vesile predstavlja 
sve što nekoga čini bliskim Allahu i što doprinosi ispunjenju želja. 

Dozvoljeno je tražiti Resulullahov, alejhisselam, tevessul, to jeste, 
učiniti ga vesilom kod Uzvišenog Allaha, i tražiti njegovu pomoć i šefa'at. 
To spada u djela koja čine poslanici (alejhimusselam), Selef-i salihini, ulema 
i drugi muslimani. Niko od muslimana to ne smatra pogrešnim, niti to odbija 
bilo ko, osim onih koji slijede pogrešan i'tikad. 

Kada je praotac čovječanstva, Adem, alejhisselam, spušten na 
zemlju, uzeo je Resulullaha, sallallahu alejhi ve sellem, kao vesilu. To nam 
prenosi Muhammed, alejhisselam, u hadisu u kome se kaže: "Kada je Adem 
izvađen iz Dženneta zbog svoga djela rekao je: 'Ja Rabbi! Oprosti mi 
hurmetom Muhammeda!' — 'O Ademe! Odakle ti znaš za Muhammeda? Ja ga 
još nisam ni stvorio', reče mu Gospodar. — 'Ja Rabbi! Kada si me stvorio i 
udahnuo u mene Svoga Ruha, otvorio sam oči i na dijelu Arša vidio kako 
piše La ilahe illallah, Muhammedu-r-Resulullah. Njegovo ime se tvojom 
ljubavlju spominje uz Tvoje Uzvišeno ime.' —'Tstinu si rekao o Ademe! On mi 
je najdraže stvorenje. Opraštam ti zbog toga što si tražio oprost njegovim 
hurmetom."$+ U drugom rivajetu se spominje: "On je poslanik koji će doći 
iz tvoga zurrijjeta. Da nisam njega stvorio, ne bih stvorio ni tebe, ni tvoje 
potomstvo. Oprostio sam ti zato što si njega uzeo kao šefa'atdžiju. 

Vezano za ovaj slučaj nalazi se na hiljade primjera. Navest ćemo 
nekoliko: 


34 Hakim, el-Mustedrek, II, 672. 
348 Hejsemti, Medžmau 'z-Zevđid, VIII, 198. 

Jedan slijepac je tražio od Resulullaha da mu omogući da progleda. 
Resulullah, sallallahu alejhi ve sellem, mu reče: "Ako želiš, učinit ću dovu. 
No ako se strpiš i podneseš to, biće bolje za tebe. -"Nemam više strpljenja, 
molim te da učiniš dovu." Onda uzmi abdest i uči sljedeću dovu: 
Allahumme inni es'eluke ve etevedždžehu ilejke bi nebijjike Muhammedin 
nebijji-r-Rahmeti. Ja Muhammed! Inni etevedždžehu bike ila Rabbi fi hadžeti 
litakdije Allahumme šeffi'hu fijje." 

Kada je taj proučio navedenu dovu, Allah mu je primio pa je 
progledao. Ovaj hadis prenosi Imam-i Nesai. 

U vezi Resulullahovog vesileta, hazreti Osman bin Hanif prenosi 
sljedeći događaj: "Dok je Osman bin Affan bio halifa, jedan nevoljnik se 
meni obratio sa molbom zbog stida da se pojavi pred halifom. Ja mu rekoh da 
odmah uzme abdest, ode do Mesdžid-i seadeta, prouči navedenu dovu i uputi 
želju. 

Čovjek nakon proučene dove bi odveden pred halifu, koji ga primi i 
postavi na prostirku ispred sebe, te sasluša njegovu želju. Odmah mu je i 
ispuni. On se obradova vidjevši da je veoma brzo postigao svoju želju i 
ponovo dođe meni: 'Neka je Allah zadovoljan tobom. Da nisi rekao halifi ne 
bih se spasio svoje muke.' Mislio je da sam se ja sastao sa halifom." 

Dok je halifa bio hazreti Omer nastupilo je vrijeme gladi. Ashab 
Bilal bin Hars ode do Resulullahovog turbeta i reče: "Ja Resulallah! 
Pripadnici tvoga ummeta će skoro pomrijeti od gladi. Molim te da budeš 
vesila da se spusti kiša." Te noći u snu vidje Resulullaha, sallallahu alejhi ve 
sellem, kako mu govori: "Otiđi halifi i prenesi mu moj selam. Neka uputi 
kišnu dovu." Kada je to hazreti Omer 1 učinio, zaista je pala kiša. 

Uzvišeni Allah prima dove zbog svojih voljenih. Uzvišeni Allah je 
saopštio da Muhammed, sallallahu alejhi ve sellem, kod Njega ima posebno 
mjesto. Zbog toga, dova koju neko uputi riječima: Allahumme inni es'eluke 
bi džahi nebijjike-1 Mustafa", se ne odbija. No, nije prikladno Resulullaha, 
alejhisselam, činiti vesilom za sitne ovodunjalučke stvari. 

Burhaneddin Ibrahim Maliki je rekao: "Jedan izuzetno gladan 
čovjek je došao do Hudžre-i seadeta i rekao: 'Ja Resulallah! Gladan sam.' 
Nedugo zatim je došao čovjek koji ga je odveo kući i nahranio. Kada mu je 
rekao da je njegova dova primljena, ovaj mu reče: 'Brate moj! Došao si iz 
daleka, ostavljajući svoju porodicu i prošavši razne poteškoće da bi posjetio 
Resulullaha! Zar ti dolikuje da Resulullahu upućuješ dove zbog zalogaja 
hljeba. Trebao si na tako uzvišenom mjestu tražiti Džennet i beskrajne 
blagodati. Allah ne odbija dove koje se upute na tom mjestu." Oni koji budu 
počašćeni da posjete Resulullaha treba da traže šefa'at na Sudnjem danu. 

Imam-i Ebu Bekr-i Mukri je jednog dana sjedio zajedno sa Imam-i 
Taberanijem i Ebu Šejhom u Mesdžid-i seadetu. Već nekoliko dana nisu ništa 
jeli, te su bili izuzetno gladni. Imam-i Ebu Bekr više nije mogao izdržati pa 
reče: "Gladan sam, ja Resulallah!'', te se potom skloni u stranu. Neko od 
časnih Sejjida ubrzo dođe sa svojom poslugom i reče: "Braćo, neko je od vas 

zatražio pomoć od moga djeda u hrani. Naredio mi je da vas nahranim." 
Zajedno pojedoše hranu koja im bi donesena, a ostatak im ostavi i ode. 

Ebu Abdullah Muhammed Marekeši, jedan od islamskih velikana, u 
svome djelu "Misbahu-z-zulam"', nabraja na stotine ljudi koji su postigli 
svoje želje zahvaljujući vesili (zauzimanju) Resulullaha, sallallahu alejhi ve 
sellem, kao i dove koje su oni upućivali. Jedan od onih kojima se želja 
ispunila, tražeći vesilu Resulullaha, alejhisselam, je i Muhammed bin Munke. 
On prenosi sljedeće: "Jedan čovjek je mome ocu ostavio osamdeset zlatnika i 
otišao u džihad, ostavivši mu oporuku: 'Sakrij ovo pažljivo! Možeš ih dati 
samo ako ti dođe neko kome je zaista potrebno.' U Medini je nastupila glad, 
pa je otac sve zlatnike podijelio siromasima i nevoljnicima. Potom ocu dođe 
vlasnik zlatnika i zatraži mu ih nazad. Otac mu reče da dođe sljedeću noć. 
Otišao je do Hudžre-i seadeta i cijelu noć molio Resulullaha, sallallahu alejhi 
ve sellem. U ponoć mu dođe čovjek koji od njega zatraži da ispruži ruku. 
Dade mu vrećicu punu zlata i nestade bez traga. Kada se otac vratio kući 
prebrojao je zlatnike. Silno se obradovao jer je vidio da ih ima osamdeset. 
Odmah ode do vlasnika i vrati mu ih nazad." 

U istoj knjizi se navodi svjedočenje hazreti Imam-i Muhammeda 
Musaa koji kaže: "Godine 637. (h. 1239.), krenuo sam iz utvrde Sader sa 
jednom probranom grupom ljudi. Sa sobom smo poveli i vodića. Nakon 
nekog vremena nestalo nam je vode, te smo je počeli tražiti. Ja sam se 
odvojio od grupe radi obavljanja nužde. U tim trenucima osjetih nevjerovatnu 
pospanost. Pomislih da će me ostali svakako probuditi kada krenu, te 
naslonih glavu na zemlju. 

Kada sam se probudio, vidjeh da sam ostao sam u sred pustinje. 
Prijatelji su me zaboravili i otišli. U trenu me obuze strašna panika. Počeo 
sam trčati desno — lijevo po pustinji. Nisam znao gdje se nalazim niti kuda da 
pođem, jer gdje god sam se okrenuo bilo je isto; samo pustinjski pijesak. 
Nemalo zatim pade noć. Nisam mogao pronaći bilo kakav trag na putu kojim 
smo išli. Ostao sam sam u mrkloj noći i panika je postajala sve jača. Od 
straha sam počeo hodati brže. 

Nakon nekog vremena padoh na zemlju od iznemoglosti i žeđi. 
Izgubio sam nadu da mogu ostati živ i kao da sam predosjećao smrt koja mi 
dolazi. Bolovi i patnje zbog umora i žeđi su dostizali svoj vrhunac. Tada sam 
se sjetio dove: "Pomozi ja Resulallah! Molim te da mi Allahovim 
dopuštenjem pomogneš!" 

Čim sam završio sa dovom začuo sam kako mi se neko obraća. 
Okrenuo sam se da vidim ko je, i vidjeh da me zove čovjek u bijelom, koji 
svojom svjetlošću obasja noćnu tamu i koga nikada ranije nisam vidio. Priđe 
mi i uze me za ruku. U tom trenutku nisam osjećao ni žeđ ni umor. Bio sam 
kao preporođen. Odmah mi je postao drag, pa smo tako nastavili hodati neko 
vrijeme. Osjetio sam da proživljavam najljepše trenutke svoga života. Kada 
smo prešli jedno brdašce ugledah svjetla grupe sa kojom sam putovao, te 
začuh njihove glasove. Uskoro im se približismo. Vidio sam životinju na 
kojoj sam jahao kako ih slijedi u stopu. U jednom trenutku ona dođe pred 

mene i kada je ugledah počeh vrištati od sreće. Tada mi i čovjek koji je išao 
uza me pusti ruku, te mi pomože da se popnem na životinju, govoreći: "Mi ne 
odbijamo želju onoga ko nam se obrati i zatraži od nas pomoć." Poslije toga 
se vrati odakle je i došao. Tada sam shvatio da je to zapravo bio Resulullah, 
sallallahu alejhi ve sellem. Dok je odlazio, vidjeli smo da se svjetlost koja ga 
je pratila vinula prema nebu. Kada se svjetlost potpuno izgubila, shvatih šta 
se desilo, te se počeh koriti: "Kako sam mogao propustiti da poljubim 
Resulullahovu ruku." No, već je bilo kasno. 

Ebu Hajr Akta je proveo u Medini pet dana gladan. Ode do Hudžre-i 
seadeta i poselami Resulullaha, sallallahu alejhi ve sellem. Reče mu da je 
gladan, skloni se u stranu i zaspa. U snu ugleda Resulullaha zajedno sa 
hazreti Ebu Bekrom na desnoj strani. S lijeve strane mu je bio hazreti Omer 
Faruk, a ispred njega Alija el-Murteza. Hazreti Alija mi priđe i reče: "Ja Ebe- 
I Hajr, ustani! Zašto ležiš? Dolazi ti Resulullah!'!{ Ebu Hajr odmah ustade a 
Resulullah, alejhisselam, mu dade veliki hljeb. On dalje prenosi da je od 
gladi odmah počeo jesti. Kada je pojeo pola hljeba probudio se, a drugu 
polovicu je našao u svojim rukama. 

Ahmed bin Muhammed Sufi prenosi: "U pustinjama Hidžaza sam 
ostao bez cijele svoje imovine. Otišao sam u Medinu i poselamio Resulullaha 
pored Hudžre-i seadeta. Potom se sklonih u jedan kraj i zaspah. Tada ugledah 
Resulullaha kako mi govori: "Jesi li došao Ahmede? Otvori dlanove!" 
Napuni mi ruke zlatnicima koje nađoh u rukama i kada sam se probudio. 

Imam-i Semhudi je jednom prilikom izgubio ključ od ulaznih vrata 
kuće. Dođe pred Hudžre-i seadet i obrati se Resulullahu: "Ja Resulallah! 
Izgubio sam ključ i ne mogu da uđem u kuću." Ubrzo mu jedno dijete donese 
ključ i upita ga da li pripada njemu. 

Mustafa Iški iz Kilisa, u svom historijskom djelu "Mevarid-i 
Medžidijje'" kaže: "Ostao sam u Mekki dvadeset godina. Godine 1247. 
(1831.) uspio sam sakupiti šestdeset zlatnika i doći sa porodicom u Medinu. 
Sve pare sam potrošio na put, tako da sam prenoćio kod jednog poznanika i 
otišao do Hudžre-i seadeta. Zatražio sam od Resulullaha, alejhisselam, 
pomoć. Nakon tri dana mi dođe neki čovjek koji mi saopšti da mi je našao 
jednu kuću pod zakup. Pomogao mi je da tamo prenesem stvari i platio 
godišnju kiriju. Nakon nekoliko mjeseci sam se razbolio i ostao u postelji 
mjesec dana. U kući nije ostalo ništa od hrane, niti bilo šta, što bi se moglo 
prodati. Popeh se uz pomoć moje supruge na krov i htjedoh se obratiti 
Resulullahu za pomoć, okrenuvši se prema njegovom turbetu. Kada sam 
podigao ruke, postidio sam se što tražim ovosvjetske stvari. Vratio sam se u 
sobu, bez da sam rekao bilo šta. 

Sljedeći dan mi dođe čovjek koji reče da mi taj i taj šalje vrećicu 
zlatnika. Iako nam je to pomoglo da se prehranimo, nisam uspijevao 
ozdraviti. Ponovo odoh do Hudžre-i seadeta i zatražih pomoć od Resulullaha, 
sallallahu alejhi ve sellem. Izađoh iz mesdžida i vratih se do kuće, ne tražeći 
pomoć od bilo koga u putu. Kada sam ulazio u kuću, nisam više osjećao bilo 
kakvu bol. 

Da se ne bih urekao, nekoliko dana sam ulicom hodao oslanjajući se 
na štap. Ponovo mi nestade novaca, pa sam ostavio ženu i djecu i po noći 
otišao do Mesdžid-i-n-nebevijje. Nakon obavljenog jacije-namaza, saopštio 
sam Resulullahu svoju muku. Na putu mi priđe nepoznat čovjek i dade mi 
jednu vrećicu. U njoj je bilo 49 zlatnika. Kupih svijeću i još nekih potrepština 
i vratih se kući." 

U drugom tomu djela "Šekajik-i Nu'manijje'' se navodi, da je prvom 
Šejhu-1 Islamu Osmanske  države- velikom islamskom  učenjaku i 
mudžeddidu svoga vremena - Mevlana Šemsudinu Muhammedu bin Hamzi 
Fenariju, na oči pala koprena i ostao je slijep. Jedne noći mu Resulullah, 
sallallahu alejhi ve sellem, u snu reče da protumači značenje ajeta sure Taha. 
On mu odgovori da nema snage da u njegovu prisustvu komentariše 
veličanstveni Kur'an-i kerim, a požali mu se i da je oslijepio. Liječnik svih 
poslanika, Muhammed, alejhisselam, izvadi iz svoga mubarek ogrtača komad 
tkanine, stavi na njega svoju mubarek pljuvačku i previ je na njegove oči. 
Mulla Fenari je, kada se probudio, pronašao taj komad krpe na očima i kada 
ga je skinuo progledao je. Zahvalio se Uzvišenom Allahu i naredio da taj 
komad stave preko njegovih očiju kada umre. Umro je 834. (1431.) u Bursi i 
ispunjena mu je ta želja. 

Abbasijski halifa Ebu Džafer Mensur je razgovarao sa Imami 
Malijom u Mesdžidi-n-Nebevijju: "O Mensure! Ovo je Mesdžid-i seadet. 
Uzvišeni Allah je jednu skupinu ljudi opomenuo kur'anskim ajetom iz sure 
Hudžurat: "Ne povisujte glas iznad Resulullahovog glasa!" Pohvalio je one: 
Koji blagim glasom govore pored Ressulullaha, sallallahu alejhi ve 
sellem. 2? 

Rekao je da je poštovati Resulullaha nakon smrti isto što i poštovati 
ga dok je bio živ. Mensur tada obori glavu: "O Ebu Abdullah! Da li se trebam 
okrenuti prema kibli ili prema Kabr-i seadetu?" Hazreti Imam-i Malik mu 
odgovori: "Ne okreći lice od Resulullaha! Resulullah, sallallahu alejhi ve 
sellem, koji je šefa'atdžija na Sudnjem danu, zalagat će se i za tebe i za tvoga 
praoca Adema, alejhisselam." 

Neka se ne traži šefa'at okrećući se prema Kabr-i seadetu, grleći 
njegovu mubarek dušu. U 64. ajetu sure Nisa se kaže: A da oni koji su se 
prema samima sebi ogriješili dođu tebi i zamole Allaha da im oprosti, i da i 
Poslanik zamoli za njih, vidjeli bi da Allah zaista prima pokajanje i da je 
milostiv! 

Ovaj ajet-i kerim nas obavještava da će onima koji budu tražili 
Resulullahovo zauzimanje, tevba biti primljena. Na ove riječi Mensur ustade 
i stade pred Hudžre-i seadet: "Ja Rabbi! U ovome ajetu Si obećao da ćeš 
primiti pokajanje onih koji se pokaju tražeći Resulullahovo, alejhisselam, 
zauzimanje. Tako se ja Tebi obraćam za oprost, pred Tvojim velikim 
Poslanikom. Oprosti i meni kao što si oprostio i onima koji su mu se obraćali 
dok je bio živ. Ja Rabbi! Obraćam Ti se tražeći zauzimanje kod Tvoga 


3 el-Hudžurat, 49/3. 

Miljenika, koji je Nebijjurrahme. O najveći među poslanicima, Muhammede, 
alejhisselam. Zamolio sam Gospodara tražeći tvoj šefa'at. O Allahu! Primi 
Resulullahovo zauzimanje." Molio je stojeći na nogoma, leđima okrenut 
prema kibli a licem prema prozoru Muvadžehe-i seadeta. Mimber-i nebevi 
mu je bio na lijevoj strani. 

Savjet koji je Imam-i Malik dao halifi Mensuru pokazuje da oni koji 
upućuju dove pred Hudžre-i seadetom trebaju biti u potpunosti svjesni stanja 
u kojem se nalaze. Prenosi se i to da nije poželjno da se u Medini zadržavaju 
dugo oni koji na tom mjestu pokažu bilo kakav znak oholosti ili nedovoljnog 
poštovanja. 

Jedan anadolijski seljak je proveo dugo vremena u Medine-i 
munevveri, tamo se oženio i na određen način služio Hudžre-i seadetu. 
Jednoga dana ga uhvati jaka bolest pa poželi kiselog mlijeka. Pomislio je u 
sebi: "Da sam u svome selu, naredio bih da mi donesu kiselog mlijeka." Te 
noći je Resulullah, sallallahu alejhi ve sellem, čuvaru harema u snu poručio 
da na mjesto seljaka postavi nekoga drugog. Šejhu-1 harem mu reče: "Ja 
Resulallah! Taj hizmet obavlja taj i taj pripadnik tvoga ummeta." "Reci mu 
neka ode u svoje selo i neka se napije kiselog mlijeka", odgovori mu 
Resulullah. Sljedeći dan se seljak povinova naredbi i zaputi se ka svome selu. 

Iz ovog slučaja treba uzeti pouku koliko štete može napraviti samo 
jedna ljudska misao, a možemo tek pretpostaviti koliko bi, da nas Allah 
sačuva, neka nedolična riječ ili pokret učinili zla; pa makar to bilo i u šali. 


Vrijednost i značaj donošenja Salavat-i šerifa 


Jedna od značajnih dužnosti svakoga pojedinca je da: kada se 
izgovori ili napiše Resulullahovo mubarek ime, u znak poštovanja donese na 
njega salavat-i šerif. U 56. ajetu sure El-Ahzab se kaže: "Allah i meleki 
Njegovi blagosiljaju Vjerovjesnika. O vjernici! Blagosiljajte ga i vi i šaljite 
mu selam!" 

Učenjaci tefsira riječ ''salat'', koja se u ovom ajetu spominje tumače 
kao milost i rahmet Uzvišenog Allaha, istigfar — traženje oprosta od strane 
meleka i činjenje dove vjernika. Svi islamski alimi se jednoglasno slažu da: 
kada se prvi put čuje, napiše ili izgovori neko od Resulullahovih, sallallahu 
alejhi ve sellem, imena vadžib je donijeti salavat, a u ostalim slučajevima je 
to mustehab. 

Kada neko želi uputiti dovu Uzvišenom Allahu, najprije će Mu se 
zahvaliti, a zatim donijeti salavat na Resulullaha, sallallahu alejhi ve sellem. 
Takva dova je prilična da bude primljena kod Gospodara. Dova na čijem se 
početku i kraju donese salavat se ne odbija. 

Hazreti Ebu Talha prenosi: "Jednom sam došao kod Resulullaha, 
alejhisselam. Našao sam ga radosna kao nikada do tada. Kada sam ga upitao 
za razlog, reče mi: 'Kako da se ne radujem? Maloprije mi je Džibril donio 
radosne vijesti.! Uzvišeni Allah kaže: 'Kada neko od pripadnika tvoga 

ummeta na tebe donese jedan salavat, Uzvišeni Allah na njega donese deset 
salavata. 299 

U nekim od hadisa koji se bave ovim pitanjem se navodi: 

Neka je proklet onaj u čijem prisustvu se spomene moje ime a ne 
donese na mene salavat i selam. Neka je proklet onaj ko dočeka ramazan, pa 
izađe iz njega a ne postigne oprost od grijeha. Neka je proklet onaj ko doživi 
starost svojih roditelja, a ne uđe u Džennet dobročinstvom prema njima." 

Onaj u čijem prisustvu se spomene moje ime, pa ne donese na 
mene salavat i selam je najveći škrtac." 

Hazreti Ebu Humejd Es-Saidi prenosi: "Neki od ashab-i kirama su 
upitali Resulullaha: 'Ja Resulallah! Kako da na tebe donosimo salat i selam?" 
Resulullah im je odgovorio: 'Allahumme salli ala Muhammedin ve ezvadžihi 
ve zurrijetihi kema sallejte ala Ibrahime ve barik ala Muhammedin ve 
ezvadžihi ve zurrijjetihi kema barekte ala Ibrahime inneke hamidun medžid.'" 

Neki od načina donošenja salavat-i šerifa su sljedeći: 

- — Alejhisselam 

- — Sallallahu alejhi ve sellem 

- — Allahumme salli ala sejjidina Muhammed 

- — Allahumme salli ala Muhammedin ve ala ali Muhammed kema 
sallejte ala Ibrahime ve ala ali Ibrahim... 

- — Allahumme salli a'la Muhammedin ve a'la alihi ve sahbihi edžmein 

- — Alejhissalatu ves-selamu ve-t-tehijje 

- — Alejhi ve ala džemi'i mine-s-salavati etemmuha ve mine-t-tehijjati 
ejmenuha... 

Prenosi se da je neko rekao: "Neko od mojih prijatelja je u pismu 
koje je poslao, na svakom mjestu gdje se pominjalo Resulullahovo mubarek 
ime, pisao: 'Sallallahu alejhi ve sellem teslimen kesiren kesira."" Kada su ga 
upitali za razlog, on reče: 'U mladosti sam pisao knjige o hadisu. No, kada 
sam pisao Resulullahovo ime nisam uz njega dodavao salavat. Kada sam 
jednom u snu vidio Resulullaha i prišao mu, on je svoje mubarek lice 
okrenuo od mene. Prošao sam na drugu stranu ali je ponovo okrenuo svoje 
lice." 

Zabrinuh se pa rekoh: 'Ja Resulallah! Zašto od mene okrećeš lice?' — 
'Zato što u toj knjizi pored moga imena nisi navodio salavat na mene', 
odgovori mi on. Od tada zajedno sa njegovim ism-i šerifom uvjek navodim i 
salavat." 

U hadisima se navodi: "Ko na mene donese jedan salavat, Uzvišeni 
Allah na njega donese deset salavata, oprosti mu deset grijeha i poveća mu 
stepen za deset deredža." 

Najbliži meni na Sudnjem danu i najzaslužniji za moj šefa'at je onaj ko na 
mene najviše donosi salavat-i selama." 

Uzvišeni Allah je rekao Musau, alejhisselam: "Želiš li da ti budem 
bliži nego što je tvoj govor tvome jeziku, tvoja misao tvome srcu i tvoja 


0 Ahmed b. Hanbel, el-Musned, III, 102; ibn Ebi Šejbe, el-Musannejf, II, 399. 

zjenica tvome oku?" "Želim, ja Rabbi!", reče on. -"Onda donosi mnogo 
salavata na Muhammeda (Sallallahu alejhi ve sellem). SA da li želiš da na 
Sudnjem danu ne osjećaš žeđ?" "Želim, ja Rabbi! -"Onda donosi mnogo 
salavata na Muhammeda (sallallahu alejhi ve sellem). 

Poslanik, alejhisselam, je rekao: 

Onaj ko na ovome svijetu bude donosio najviše salavata na mene, 
biće mi najbliži na svakom stepenu, na Sudnjem danu. Ko u toku dana i noći 
u petak donese stotinu salavata na mene, Allah će mu ispuniti stotinu želja. 
Sedamdeset njih je ostavljeno za ahiret a trideset za ovodunjalučke poslove. 
Uzvišeni Allah meni te slavate dostavi putem meleka. Oni budu poput 
poklona koje vi dobijate. Taj melek mi saopšti ime, rod i porijeklo onoga ko 
mi donese salavat, a potom to zapiše na jedan bijeli papir pored mene. Moje 
znanje poslije smrti je poput znanja dok sam bio živ. ?"! 

Kada dođe četvrtak, Allah pošalje meleke koji imaju srebrene sveske 
i zlatne olovke. Zapisuju one koji donose salavate u četvrtak i noć petka. 

Ako dvojica muslimana kada se sretnu učine musafehu i donose 
salavat na Poslanika, prije nego što se rastanu budu im oprošteni svi 
prethodni i budući grijesi. 

Kada neko od vas uđe u džamiju, neka donese salavat na Poslanika i 
neka kaže: "Bože sačuvaj me od šejtana!'?%? 

U drugoj predaji se kaže: "Neka prilikom izlaska kaže: 'Allahumme 
inni es'eluke min fadlike.'" 

Ako upućena dova ne počinje sa zahvalom Allahu i donošenjem 
salavata na Muhammeda, alejhisselam, ona ostaje iza zastora. Dova koja 
počinje sa zahvalom i salavatom biva primljena. 

Sve dok se ne donese salavat na Poslanika i njegov Al, između dove 
i nebesa postoji zastor. Donošenjem salavata, taj zastor se trga i dova ide ka 
nebu. U suprotnom, dova se vraća na zemlju. 

Ako se prilikom nekog skupa ne pomene Allahovo ime i ne donese 
salavat na Poslanika, na prisutne se spušta bič, koji ako želi kažnjava 
prisutne, a ako ne, oprosti im. 

Kada neko osjeti zvonjenje u ušima, neka me se sjeti i donese 
salavat na mene. 

Ko naumi učiniti neko djelo, neka se posavjetuje u vezi njega. 
Uzvišeni Allah će mu u tom poslu podariti rušd. Ako neko želi nešto reći, pa 
to zaboravi, neka donese salavat na mene. U donošenju salavata na mene je 
olakšanje za njegove riječi. Nadati se je da će se sjetiti." 

Ako neko počne sa hairli poslom bez spominjanja Allahovog imena 
i donošenja salavata na mene, taj posao je manjkav i gubi svaki blagoslov.??"" 


331 fbn Asakir, Tarihu Dimašk, LIV, 301. 

32 fbn Ebi Šejbe, el-Musannef, I, 374; VII, 124. 

25 Tirmizi, "Fiten", 78. 

334 Ahmed b. Hanbel, el-Musned, II, 359; Abdurrezzak, el-Musannef, XI, 
163. 

Kada je jedan od islamskih velikana, Ebu Hafs Kaidi preselio, neko 
ga je usnio, pa ga je upitao kako je Uzvišeni Allah postupio s njim. -"Podario 
mi je milost i oprost i smjestio me u Džennet." Potom ga je upitao šta je 
razlog tome, a on reče: "Zaustavio me je među melekima. Izračunali su moje 
grijehe i salavate na Resulullaha, sallallahu alejhi ve sellem. Našli su da sam 
donosio mnogo salavata. Tada im Uzvišeni Allah reče: 'O meleki Moji! Vaš 
posao je završen. Ne ispitujte ga ništa drugo! Odvedite ga u Moj Džennet!" 

Neko od selefa prenosi: "Preselio mi je prijatelj s kojim sam zajedno 
izučavao hadis. U snu sam ga vidio kako je obukao prelijepu zelenu odjeću. 
Kada sam ga upitao čime je to zaslužio reče: 'Gdje god sam vidio 
Resulullahovo, sallallahu alejhi ve sellem, ime, u nekom hadisu, pisao sam 
pored njega 'Sallallahu alejhi ve sellem.' Zbog toga sam dobio ovu nagradu." 

Drugom prilikom, također jedan od pripadnika selefa pripovijeda: 
€Preselio mi je jedan komšija koji je bio pisar. Vidio sam ga u snu i upitao ga 
kako je s njim postupio Uzvišeni Allah. Rekao mi je da mu je On oprostio 
grijehe. Upitao sam ga čime je to zaslužio, pa mi reče da kada je god pisao 
Resulullahovo ime, uz njega je dodavao 'Sallallahu alejhi ve sellem." 

Ebu Sulejman Darani pripovijeda: "Kada sam pisao hadise, uz 
njegova mubarek imena sam dodavao 'Sallallahu alejh', ali sam izostavljao 
riječi 've sellem'. U snu mi je Resulullah, sallallahu alejhi ve sellem, došao i 
rekao mi: 'O Ebu Sulejman! Kada u hadisima pišeš moje ime, piši pored 
salata i 've sellem'. To su četiri slova. Za svaki harf slijedi nagrada od deset 
sevapa. Kada to ispuštaš, gubiš četerdeset sevapa." Još jedan čovjek je imao 
takav običaj pa mu je Resulullah u snu rekao: "Zašto moj salat ne pišeš u 
potpunosti?" 

Ebu Bekr Es-Siddik pripovijeda: "Onaj ko se boji zaborava, neka 
donosi mnogo salavata na Resulullaha, alejhisselam." 

Jedan od predvodnika dobrih ljudi, Muhammed bin Said bin 
Mutarrif prenosi: "Svake noći sam prije spavanja donosio određen broj 
salavata. Jedne noći mi je u san došao Resulullah, alejhisselam. Kada je ušao 
u sobu ona se ispunila svjetlošću. Potom dođe do mene i reče: 'Primakni se da 
blagoslovim usta što donose toliko salavata na mene.' Ja sam se postidio pa 
sam pružio obraz. Poljubio me je svojim mubarek usnama. Probudio sam se 
zaprepašten. Soba mi je bila ispunjena mirisom miska. Osam dana sam 
osjećao taj prelijepi miris na svome obrazu." 

Kada je preselio Hallad bin Kesir, također jedan od velikana 
čovječanstva, ispod njegove glave su pronašli papir na kojem je pisalo: "Ovo 
je potvrda da je Hallad bin Kesir spašen od Džehennema."' Upitali su njegove 
bližnje čime je to zaslužio, pa rekoše da je svakoga petka donosio salavate na 
Poslanika, alejhisselam. 

U djelu "Zejnu-1 Medžalis', šejha Ajnija se navodi: "Resulullah, 
alejhisselam, je rekao: 'Tri grupe ljudi će se na Sudnjem danu naći u hladu 
Arša, kada ne bude drugoga hlada. Upitali su ko su ti pa reče: 'Ko spasi moj 
ummet neke neprilike, ko slijedi moj sunnet i ko na mene donosi mnogo 
salavata.'" 

Šejh Ebu Musa Dariri prenosi: "Uhvatila nas je oluja na moru. Svi 
prisutni su se bojali za svoj život. U takvom stanju me je savladao san. Usnio 
sam Resulullaha, alejhisselam, koji mi je rekeo: 'Prenesi prisutnima na brodu 
da hiljadu puta kažu: Allahumme salli ala sejjidina Muhammedin ve ala ali 
sejjidina muhammed salaten tundžina biha min džemi'il ehvali ve-l afat ve 
takdilena bila džemi'al hadžat ve tutahhiruna biha min džemi'issejjiat ve 
terfe'una biha 'indeke e'led-deredžat ve tubelliguna biha aksel gajat, min 
džemi'il hajrati fil hajati ve ba'de-l memat. Kada smo tri stotine puta to 
proučili, oluja se smirila i mi smo se spasili. Učenje ovog salavata se 
preporučuje prilikom bilo kakvog važnog posla ili nevolje, nepogode ili 
zemljotresa. 

U priznatim djelima se po pitanju vrsta salavata navodi preko 
četerdeset hadisa. Neki od njih su sljedeći: 

Allahumme salli ala Muhammedin ve ala ali Muhammed, kema sallejte 
ala Ibrahime ve ala ali Ibrahim, ve barik ala Muhammedin ve ala ali 
Muhamemed kema barekte ala Ibrahime ve ala ali Ibrahim inneke hamidun 
medžid. 

Allahumme salli ve sellim ve barik verham ala sejjidina Muhammedin 
huve sejjidu-1 arabi vel adžem ve imami Mekket-il mukerremeti ve Medineti- 
1 Munevvereti vel harem. Alleme-l insane ma lem jalem. 

Asluhu nurun ve nesluhu Adem. Ba'suhu muahharun ve halkuhu 
mukaddem. 

Ismuhuš-šerifu mektubun alel Levhi-1 mahfuzi bijak-il kalem. 

Ve džismuhu-š-šerifu medfunun fil Medineti-1 munevvereti vel harem. 
Ja lejte ektehilu turabellezi tahte-1 kadem. 

Fe tuba summe tuba limen dua ve tabiahu ve limen esleme sahibe-š- 
šefa'ati lil alemin. 

Kailen ja Rabbi! Sellim ummeti, ummeti va ummeta ja zel lutfi ve-l 
kerem. 

Fe junadi-1 munadi min kibeli-r-Rahman. Kabiltu šefa'ateke ja nebijjel 
muhterem. Udhulul Džennete la havfun alejkum ve la huznun ve la elem. 
Summe radijallahu teala an Ebi Bekrin ve Omere ve Usmane ve Alijjin zil- 
kerem. 

Ve sallallahu ala sejjidina Muhammedin vel hamdu leke ja Rabbe-l 

alemin. Bi hurmeti sejjidi-1 murselin. 

HILYE-I SEADET 


Njegova mubarek imena i nadimci 


Najčešče spominjano ime Resulullaha je Muhammed". Ono znači 
Izrazito hvaljeni i voljenif". Ovo ime se u Kur'an-i Kerimu pominje četiri 
puta, u surama: Ali Imran, Ahzab, Feth i Muhammed, i to redom u ajetima: 
144., 40., 29. 1 22. U 6. ajetu sure Saff se spominje pod imenom Ahmed, 
onaj koji mnogo hvali Gospodara"', i "onaj koji je nagoviješten Isaovom, 
alejhisselam, narodu." Osim Muhammed 1 Ahmed, u Kur'an-i Kerimu se 
spominje i još pod imenima: Mahmud, Resul, Nebi, Šahid, Bešir, Nezir, 
Mubeššir, Munzir, Dai ilallah, Siradž-i munir, Rauf, Rahim, Musaddik, 
Muzekkir, Muddesir, Abdullah, Kerim, Hakk, Munir, Nur, Hatemu-n- 
nebijjin, Rahmet, Ni'met, Hadi, Taha, Jasin... Pored navedenih, još neka od 
njegovih imena se spominju u Kur'anu i hadisu, te u nekim časnim objavama 
koje su poslate ranijim poslanicima. 

U nekim hadisima se navode imena: Mahi, Akib, Mukaffi, Nebijju- 
r-Rahme, Nebijju-t-Tevbe, Nebijju-1 Mulahim, Kattal, Muvekkil, Fatih, 
Hatem, Mustafa, Ummij i Kusem (Onaj koji objedinjava sva dobra). 

U jednom hadis-i šerifu Resulullah, alejhisselam, kaže: "Pet imena 
se odnose na mene: ja sam Muhammed, ja sam Ahmed, ja sam Mahi, 
Uzvišeni Allah sa mnom uništava bezbožništvo. Ja sam Hašir, ljudi će biti 
poredani na mojim stopama na Sudnjem danu. Ja sam Akib, nema poslanika 
poslije mene.??? 

Resulullah je nosio nadimak Ebu 1 Kasim prema sinu Kasimu, koga 
je imao sa hazreti Hatidžom i koji je rano preselio na Bolji svijet. Također je 
prije poslanstva među  Kurejšijama dobio nadimak El-Emin, zbog 
povjerljivosti, pravednosti i drugih lijepih osobina. 

Jedno od Resulullahovih muberek imena je i "Jasin", koje se 
spominje u srcu Kur'an-i Kerima, u suri Jasin. Jedan od islamskih velikana, 
hazreti Sejjid Abdulhakim-i Arvasi, tumačeći ovu riječ kaže da je to: "O moj 
voljeni, koji si izvor moje radosti!" 

Pored brojnih poema koje su napisane u Resulullahovu, sallallahu 
alejhi ve sellem, slavu, o njemu je napisano i mnogo naučnih djela. 
Proslavljeni Resulullahovi, alejhisselam, biografi, koji su svjetsku slavu 
stekli pišući o njemu, na kraju su priznali da nijedna njihova riječ nije 
dovoljna da adekvatno istakne veličinu Poslanika svih svjetova. Oni koji su 
imali čast da ga vide i zaljube se u njega, trudili su se da ga opišu koliko im 
je dozvoljavao jezik, da bi na posljetku priznali da čovjek nije u stanju opisati 
tu ljepotu. 


"5 Kadi ijaz, Šifa-i Šerif, s. 230. 

Hilye-i seadet 


Opisivanje Habib-i ekrema, Resulullaha, sallallahu alejhi ve sellem, 
naziva se Hilye-i seadet. 

Islamski učenjaci su posvećivali kompletne svoje živote pisanju o 
Resulullahovom, alejhisselam, životu, kako bi prenijeli sve njegove vidljive 
karakteristike: izgled, osobine, lijepe ćudi kao i sve druge pojedinosti zajedno 
sa cijelim lancem prenosilaca tih osobina. Ovi podaci su sakupljeni direktno 
iz Resulullahovih, alejhisselam, hadisa, kao i govora njegovih ashaba. Djela 
koja sakupljaju ove podatke se nazivaju djelima sire. Među hiljadama djela o 
siri, napoznatija su: Imam-i Tirmizijevo djelo "Eš-šemailu-r-Resul", Kadi 
Ijadovo djelo "Šifa-i Šerif", Imami Bejhekijino i Ebu Nuajm Isfahanijevo 
djelo "Delailu-n-Nubuvve"', te djelo hazreti Imama Kastalanija "Mevahib-i 
Ledunijje". 

U hadis-i šerifima i govoru ashaba, Resulullahov "hilye-i seadet"' se 
prenosi na sljedeći način: 

Resulullahovo, alejhisselam lice, kompletna pojava kao i njegov 
mubarek glas su bili ljepši od navedenih stvari svih ljudi. Mubarek lice mu je 
bilo donekle okruglo, te je sijalo poput mjeseca kada bi bio veseo.""" Na 
mubarek čelu mu je bilo vidljivo kada je bio radostan. Resulullah je 
podjednako vidio po danu i po noći, kao 1 ispred i iza sebe. Kada bi htio 
pogledati u stranu ili unatrag, okretao bi se cijelim tijelom. Pogled mu je više 
bio okrenut prema zemlji nego prema nebu. Mubarek oči su mu bile velike, a 
trepavice duge. U mubarek očima mu se u određenoj količini moglo nazrijeti 
crvenilo, zjenice su mu bile crne a noću bi stavljao surmu. Fahr-i alemovo, 
sallallahu alejhi ve sellem, čelo je bilo otvoreno. Mubarek obrve su mu bile 
tanke i nisu bile spojene. Vena koja se nalazila između njegovih obrva bi 
nabrekla kada bi se naljutio. Mubarek nos mu je bio lijep i bio je na sredini 
lica malo podignut. Mubarek glava mu je bila velika, a ni mubarek usta mu 
nisu bila mala. Mubarek zubi su mu bili bijeli, gornji sjekutići razdvojeni. 
Kada bi govorio, kao da mu je iz zuba izlazio nur — svjetlost. Nije viđen niko 
ko je bio slatkorječiviji i sposoban govornik kao što je to bio on. Mubarek 
riječi su mu bile lahko razumljive, pridobijale su i srca i duše. Kada bi 
govorio, riječi su se nizale poput bisera. Ako bi neko htio brojati njegove 
riječi, mogao je to učiniti. Ponekada bi, radi boljeg razumijevanja, tri puta 
ponavljao ono što bi rekao. U Džennetu će se govoriti kao što je to činio 
Muhammed, alejhisselam. Mubarek glas mu je stizao tamo gdje niko drugi 
nije mogao. 

Fahr-i alem, Resulullah, je bio nasmijana lica. Smijao bi se blago i 
tada bi mu se vidjeli mubarek prednji zubi. Nur bi sijao kada bi se on 
nasmijao. I plač mu je bio blag poput smijanja. Nije se glasno smijao niti je 
glasno plakao. Kada bi bio tužan, iz Mubarek očiju su mu lile suze i čuo se 
glas iz njegovih mubarek prsa. Nekada bi od straha pred Uzvišenim Allahom 


356 Ahmed b. Hanbel, el-Musned, III, 459; Hakim, el-Mustedrek, II, 605. 

zaplakao u namazu, dok bi slušao Kur'an-i Kerim i razmišljao o grijesima 
svoga ummeta. 

Resulullahovi, sallallahu alejhi ve sellem, mubarek prsti su bili dugi, 
a ruke mišićave. Imao je široke dlanove. Miris cijelog njegovog mubarek 
tijela bio je ljepši od miska. Mubarek tijelo mu je bilo mekano, ali i čvrsto. 
Enes ibn Malik prenosi: "Služio sam Resulullaha deset godina. Mubarek ruke 
su mu bile mekše od svile a mubarek koža mu je mirisala ljepše od cvijeća. 
Mubarek ruke 1 njezini prsti su bili dugi. I nožni prsti su mu bili dugi. 
Mubarek stomak mu je bio širok kao i njegova prsa. Kosti na ramenima su 
mu bile široke kao i njegova prsa. Resulullahovo, alejhisselam, mubarek srce 
je bilo Božanski dar. 

Resul-i ekrem nije bio ni previše visok ni nizak. Kada bi pored njega 
stajao neko ko je visok, Resulullah bi izgledao visočiji od njega. Kada bi 
sjedio, mubarek ramena su mu bila iznad ramena svih ostalih prisutnih. 

Dlake na Resulullahovoj kosi i bradi nisu bile niti ravne niti previše 
kovrdžave, već valovite. Mubarek kosa mu je bila duga. Jedno vrijeme mu je 
je padala na oči da bi je kasnije primjetno razdvajao na dvije strane. Nekada 
bi je ostavljao dugu a nekada bi je kratio. Nije farbao ni kosu niti bradu. U 
trenutku kada je preselio, na mubarek glavi i bradi mu je bilo manje od 
dvadeset dlaka. Potkresavao bi svoje mubarek brkove. Njihova dužina i oblik 
su bili poput obrva. Imao je vlastite brice. Muhammed, sallallahu alejhi ve 
sellem, je uvjek uza se imao češalj i misvak. Kada bi češljao mubarek kosu i 
bradu, ogledao bi se na ogledalu. Fahr-i kainat, alejhisselam, bi hodao brzo 
gledajući preda se, a mjesta kuda bi prolazio poznavala bi se po njegovom 
mubarek mirisu. Resulullah, alejhisselam, je bio Arap. To znači da je bio 
bijelog tena, blago pomiješanog sa crvenom bojom, lijepog izgleda, svijetao i 
dražesan. Ako bi neko za Resulullaha svjesno rekao da je bio crn, postao bi 
kafir. 

Riječ ''arab", etimološki znači: "lijepo'. Kao primjer može nam 
poslužiti sintagma "Lisan-i arab", koja znači: "lijep jezik". U geografskom 
smislu, riječ "arab"! označava: ljude rođene i odrasle na Arapskom poluotoku, 
othranjene tamošnjom hranom, zrakom, vodom i klimom, i one koji nose 
njihovu krv. Kao što se osobe porijeklom iz Anadolije nazivaju Turcima, iz 
Njemačke Nijemcima i Bugarske Bugarima, tako je i Resulullah, sallallahu 
alejhi ve sellem, Arap. Arapi imaju bijeli ten. Posebno je Resulullahova, 
alejhisselam, porodica bila bijeloga tena i izuzetno lijepa. Svakako je i 
Resulullahov djed Ibrahim, alejhisselam, bio bijel i sin stanovnika Basre 
poznatog pod imenom Taruh, koji je bio vjernik. Azer koji je bio kafir, nije 
bio Ibrahimov, alejhisselam, otac, već amidža i očuh. 

Ljepota Resulullahovog, alejhisselam, oca Abdullaha se pročula i do 
Egipta, pa su zbog svjetlosti na njegovom čelu, dvije stotine tamošnjih 
djevojaka došle u Mekku kako bi se udale za njega. No, nur Muhammeda, 
alejhisselam, je bio suđen hazreti Amini. 

Njegov amidža Abbas, kao i njegov sin Abdullah, su također bili 
bijeli. I Resulullahovi, sallallahu alejhi ve sellem, potomci do Sudnjega dana 
su bijeli 1 lijepi. 

Resulullahovi ashabi su bili bijeli i lijepi. Osman, radijallahu anhu, 
je bio plav, bijeloga tena. Dihje-i Kelbi, koga je Resulullah poslao kao 
izaslanika rimskom caru Herakliju, bio je izuzetno lijep, tako da, kada bi 
hodao tamošnjim ulicama, Rimljanke su izlazile da ga vide. Džibril, 
alejhisselam, bi često dolazio u liku Dihje, radijallahu anhu. 

Stanovnici Egipta, Šama, Afrike, Sicilije i Španije nisu Arapi. Arapi 
su krenuli sa Arapskog poluotoka kako bi svijetu prenosili Islam, tako da su 
sa tom misijom stizali i ostajali u tim područjima. Osim tih mjesta, nalaze se i 
u Anadoliji, Indiji kao i drugim mjestima. Ipak, ne može se tvrditi da se 
stanovnici ovih područja generalno nazivaju Arapima. 

Egipćani su crnomanjasti. Abesinci su crni. Stanovnici Zanzibara su 
također crni. Poštovati Resulullahovu, sallallahu alejhi ve sellem, rodbinu i 
unuke predstavlja čin ibadeta i to čine svi muslimani. Mnogi crni narodi, 
poput Abesinaca, Fellaha i drugih, koji su kao gosti dolazili u Anadoliju, su 
se predstavljali kao Arapi, kako bi im se ukazalo poštovanje. Naivni 
Anadolci su im u tome vjerovali i lijepo ih primali. Razlog tome je činjenica 
da u tim stvarima nema razlike između crnih i bijelih ljudi. Crni musliman je 
na nebrojeno većem stepenu od bijelog kafira 1 vrijedniji je od njega. To što 
je neki musliman crn, ni u kojem slučaju ne umanjuje počast zbog njegova 
imana. Hazreti Bilal-i Habešija i Usama, koga je Resulullah, alejhisselam, 
naročito volio, bili su crne boje. Kafiri koji su svojom zlobom postali poznati 
svima, Ebu Leheb i Ebu Džehl su bili bijeli. Uzvišeni Allah ne gleda 
čovjekovu boju kože, već snagu njegova imana i stepen bogobojaznosti. No, 
lažno — predstavljanje Arapa  crnima, koristilo je — neprijateljima 
islamažidovima. S jedne strane su osobe crne puti predstavljali manje 
vrijednima i nedostojnim bijelaca, koristeći ih kao robove. Uporedo s tim, 
crne pse i mačke su nazivali Arapima, praveći karikature crnaca u raznim 
sredstvima informisanja, 1 trudeći se da na taj način Resulullaha, sallallahu 
alejhi ve sellem, prikažau u ružnom svjetlu. Resulullah, alejhisselam, je 
sadržavao u sebi sve lijepe ćudi. Njegove lijepe ćudi su po svojoj suštini 
tvehbi"', to jeste darovane od strane Allaha, dželle šanuhu, i nisu "kesbi" to 
jeste stečene. Nikada nije proklinjao, upotrebljavajući ime nekog muslimana, 
niti je bilo kada svojom mubarek rukom istukao bilo koga. Svetio se radi 
Uzvišenog Allaha, a nikada iz ličnih pobuda. Lijepo je i sa poštovanjem 
postupao prema svojim ashabima, prema rodbini i prema svojoj posluzi. 
Unutar kuće je bio izuzetno blag i veseo. Obilazio bi bolesnike i obavljao 
dženaze. Pomagao je ashabima u njihovim poslovima i uzimao djecu u svoje 
naručje. No, srce mu nije bilo okupirano ovodunjalučkim stvarima. Mubarek 
duša mu je bila u svijetu meleka. 

Kada bi neko iznenada vidio Resulullaha, obuzeo bi ga strah. Da nije 
bio blag po svojoj prorodi, niko ne bi mogao sjediti pored njega, niti bi 
mogao izdržati slušajući njegov govor, zbog posebnosti stanja u kojima su se 

nalazili poslanici. No on nikoga nije gledao u lice svojim mubarek očima iz 
stida. Fahr-i alem, sallallahu alejhi ve sellem, je bio najdarežljiviji među 
ljudima. Nije zapamćeno da je neko od njega nešto zatražio a da mu on nije 
izašao u susret. Ako bi posjedovao ono što se od njega traži, darovao bi, a 
ako to nije mogao ispuniti, onda ne bi ni odgovarao. Toliko je činio dobra, da 
ni bizantijski carevi, perzijski šahovi niti svi drugi vladari zajedno nisu mogli 
toliko dobra učiniti. Sam je, uprkos tome, preferirao skroman život. Živio je 
tako, da bi mu rijetko i na um padala hrana i piće. Ne bi govorio na način da 
mu se donese hrana, ili da mu se nešto spravi od hrane. Ako bi mu donijeli 
hranu, on bi jeo i nije odbijao nikakvo voće. Nekada bi mjesecima jeo malo, 
opredjelivši se za glad. Nekada bi opet jeo obilno. Nije pio vodu poslije jela. 
Vodu je pio u sjedećem položaju.?"" Kada bi jeo u društvu, posljedni bi 
pružao ruku prema hrani.""" Primao je svačije poklone. Onoga ko mu donese 
poklon, nagrađivao bi sa mnogo ljepšim i većim poklonom. 

Uobičavao je oblačiti različitu odjeću. Kada bi dolazili strani 
izaslanici, ukrasio bi se obukavši kvalitetnu i lijepu odjeću. Nosio je srebreni 
prsten sa kamenom od akika, i koristio ga je kao pečat. Na pečatu mu je 
pisalo 5Muhammedun Resulullah". Krevet mu je bio napravljen od kože i bio 
je ispunjen lišćem palmina drveta. Nekada bi spavao na tom krevetu, nekada 
na zemlji zastrrom kožom, a nekada na hasuri ili na suhoj zemlji. Spavao bi 
okrenut na desnu stranu, tako što bi mubarek dlan desne ruke stavio pod 
glavu. Nije uzimao imetak koji je bio zekat, nije jeo neprerađen luk ili 
češnjak, niti je recitirao poeziju. 

Resulullhove, alejhisselam, mubarek oči bi spavale dok mu časno 
srce to ne bi činilo. Lijegao bi gladan, a ustajao sit. Nikada nije Zzijevao. 
Mubarek tijelo mu je bilo od nura i za njim se nije pojavljivala njegova sjena. 
Na odjeću mu ne bi slijetali insekti, niti bi mu bilo kakve životinje pile 
mubarek krv. Nakon što je Uzvišeni Allah objavio da je on Njegov poslanik, 
šejtani su se popeli na nebo i nisu više mogli dobijati bilo kakve vijesti, a 
vračari i proricatelji su ostali bez riječi. Server-i alem, sallallahu alejhi ve 
sellem, je i sada živ na nama nepoznat način. Njegovo mubarek tijelo nikada 
ne može struhnuti. U njegovom kaburu se nalazi melek, koji mu prenosi 
salavate koje mu šalju pripadnici njegova ummeta. Prostor između njegovog 
mimbera i kabura je Revda-i mutahhera. To je jedna od Džennetskih bašči. 
Posjetiti njegov kabur-i šerif je jedan od najljepših ibadeta i vidova 
pokornosti. 

Velikani među Resulullahovim ashabima su Poslanikovu ljepotu 
opisali na sljedeći način: 

Ebu Hurejre: "Nisam vidio nikoga ko je bio ljepši od Resulullaha. 
Bio je poput sunca na zemlji koje je sijalo svom svojom snagom. Kada bi se 
nasmijao, zubi bi mu osvjetljavali zidove." 


357 Kastalani, el-Mevahibu 'l-Lediinijje, s. 318. 
38 Kastalani, el-Mevahibu 'l-Ledinijje, s. 319. 

Ibn-i Ebi Hale: "Poslanikovo, alejhisselam, mubarek lice bi sijalo 
poput četrnaestog dana u mjesecu." 

Hazreti Alija: "Ko bi ga ugledao iznenada, obuzeo bi ga strah. Ko bi 
s njim porazgovarao i upoznao ga, odmah bi ga zavolio." 

Džabir bin Semure: "Resulullah me je pomilovao po licu svojom 
mubarek rukom. Osjetio sam takvo osvježenje, kao da je prodavac mirisa iz 
svoje torbe izvadio novi i nepoznati miris. Kada bi Resulullah, rukujući se sa 
nekim, dodirnuo njegovu ruku, na njegovoj ruci bi cijeli dan ostajao lijep 
miris. 

Hazreti Aiša: "Kada bi Resulullah, alejhisselam, neko dijete 
pomilovao po glavi, kasnije bi se to dijete lahko moglo prepoznati među 
ostalom djecom. '?9 

Resulullah, sallallahu alejhi ve sellem, je jednog dana zaspao u 
svojoj kući. Došla je Ummu Sulejm, Enes bin Malikova majka. Dok je 
spavao, na Resulullahovom, alejhisselam, licu su se pojavile kapljice znoja. 
Ummi Sulejm je tada počela skupljati te kapljice. Kada se Resulullah 
probudio 1 upitao svoju tetku po mlijeku zašto to čini, ona mu reče: "Dodat 
ću ih u svoje mirise. Tvoj znoj je najljepši miris. 2"! 

Ebu Hurejre: "Nisam vidio da neko brže hoda od Resulullaha, 
alejhisselam. Kao da mu se zemlja presavijala pod nogama. Kada bismo 
hodali sa njim, ulagali bismo sav napor da idemo ukorak s njim i teško bismo 
to uspijevali." 

Resulullah, alejhisselam, je govorio izrazito lijepo. Sjajno je znao 
kada započeti govor i kada prestati s njim. Riječi su mu bile krajnje jasne i 
umjesne. U njegovom govoru bi uvijek dolazio do izražaja značaj i smisao 
onoga što govori. S obzirom na to da mu je moć iskazivanja bila izuzetno 
jaka, nikada ne bi osjećao zamor i napor prilikom govora. 


Poslanikova, sallallahu alejhi ve sellem, ljepota 


Ulema-i Rasihin, to jeste islamski učenjaci, koji su prvaci u 
ovosvjetskim i transcendentnim naukama, i koji su nasljednici Poslanika, 
alejhisselam, imali su čast vidjeti ga u svoj njegovoj ljepoti i ostati zapanjeni 
njime. Na njihovom čelu je Ebu Bekr Es-Siddik. On je prepoznao kod 
Resulullaha, sallallahu alejhi ve sellem, nur poslanstva, te priznao njegovu 
veličinu, ljepotu i stepen koji posjeduje. Niko od ostale uleme ga u tome nije 
uspio sustići. Hazreti Ebu Bekr bi u svakoj prilici, bez obzira gdje gledao i šta 
radio, viđao Resulullaha, sallallahu alejhi ve sellem. Jednom prilikom je 
rekao: "Ja Resulallah! Gdje god pogledam, vidim tebe!'!? Drugom prilikom 
reče: "Zamijenio bih sva svoja dobra djela za jednu tvoju grešku." Jedna od 
onih koji su Resulullahovu, alejhisselam, ljepotu na najbolji mogući način 


39 Muslim, "Fezail'', 120; Kadi ijaz, Šifa-i Šerif, s. 68. 

260 Kadi ijaz, Šifa-i Šerif, s. 68. 

361 Muslim, Fezail'', 125; Ahmed b. Hanbel, el-Musned, III, 221; Bejheki, 
es-Sunen, I, 254. 

vidjeli, shvatili i drugima prenijeli, jeste i hazreti Aiša. Hazreti Aiša je bila 
učena, inteligentna, razumna, odgojena i pregalac u iznalaženju rješenja. 
Govorila je čisto i jasno. Jako dobro je poznavala značenja kur'anskih ajeta, 
arapsku poeziju i prirodne nauke. I sama je spjevala neke stihove u čast 
Resulullaha. Sljedeća dva stiha je napisala naša majka hazreti Aiša: 


Ve lev semi'u fi 
Misre evsafe haddihi; 
Lema bezelu fi sevmi, 
Jusufe min nakdin. 
Levima Zeliha lev 
Reejne džebinehu, 

La aserne bilkat'il 
Kulubi alel ejdi 


U prijevodu: Da su Egipćani čuli za ljepotu njegovih 
(Resulullahovih, alejhisselam) obraza; ne bi dali ništa Jusufu, alejhisselam 
(čija je ljepota slavna). To jeste, sav svoj imetak bi dali da mogu vidjeti 
njegovo lice. Da su Resulullahovo nurli čelo vidjele žene, koje su optužile 
Zulejhu "da se zaljubila u Jusufa, alejhisselam", umjesto ruku isjekle bi svoje 
srce, a da pri tome ne bi osjetile bilo kakvu bol. 

Hazreti Aiša je rekla sljedeće: "Jednog dana je Resulullah, sallallahu 
alejhi ve sellem, raskopčavao kaiš sa svojih nanula. Ja sam tada prela svilenu 
odjeću. Kada sam pogledala u njegovo mubarek lice, kroz njegovu svjetlost 
je kapao znoj. Kapi znoja su bacale svjetlost na sve strane i zanosile moje oči. 
Ostala sam začuđena. Okrenuo se prema meni i upitao me: 'Šta ti je bilo, pa si 
tako utonula u razmišljanje?' —Ja Resulallah! Obuzelo me je čuđenje, vidjevši 
čistoću svjetlosti na tvome licu, kao i sijanje kapljica znoja sa tvoga mubarek 
čela.' Resulullah je ustao i prišao mi. Poljubio me je među oči i rekao: 'O 
Aiša! Neka ti Allah podari svako dobro. Ja nisam uspio tebe obradovati, kako 
si ti obradovala mene.' To jeste obradovala si me više nego što sam ja tebe. 
Resulullah, alejhisselam, je poljubio hazreti Aišu među njene mubarek oči, 
zato što je primijetila i postala svjesna njegove ljepote. Zbog toga je 
nagrađena i počašćena. 

Niti jedno stvorenje nema spoj toliko spoljašnjih ljepota, kao što je 
to slučaj sa Resulullahom, sallallahu alejhi ve sellem. Hazreti Imam-i Kurtubi 
prenosi sljedeće: "Resul-i ekremova ljepota nije u potpunosti vidljiva. Da je 
objelodanjena njegova stvarna ljepota, ashabi ne bi skidali pogled sa njega. 
Da je zaista na vidjelo izašla njegova istinska ljepota, niko ne bi mogao 
odoljeti da ga ne gleda." 

Jusufa, alejhisselam, su ljudi vidjeli u njegovoj vanjskoj ljepoti, a 
Resulullaha, sallallahu alejhi ve sellem, u njegovoj unutrašnjoj ljepoti. Zbog 
Jusufove, alejhisselam, ljepote sjekle su se ruke. Ljepotom Resulullaha, 
alejhisselam, posječeni su kipovi i idoli, te su razbijeni oblaci nevjerništva. 

Ashabi su jednom prilikom upitali Resulullaha: "Ja Resulullah! Ko 
je ljepši? Ti ili Jusuf, alejhisselam?" —" Moj brat Jusuf je od mene sabih 
(ljepši), a ja sam melih (umiljatiji). Njegova izvanjska ljepota je veća od 
moje." 

Resulullah, alejhisselam, je u jednom hadisu rekao: "Svi Allahovi 
poslanici su bili lijepog lica i lijepog glasa. Vaš poslanik je od svih njih, 
najljepšeg i lica i glasa." 

Jedno od Resulullahovih, alejhisselam, imena koja se spominju u 
Kur'anu je i prva riječ kur'anske sure Jasin, upravo riječ "Jasin'. Jedan od 
velikana Ulema-i Rasihina, hazreti Sejjid Abdulhakim Arvasi je riječ "Jasin" 
protumačio kao "O moj miljeniče, koji si izvor moje radosti." Ko god čuje za 
to vrelo radosti, vidi ga iz daleka, priđe mu i napoji se sa njega koliko mu je 
želja; cijeli svoj život provede izgarajući za Resulullahovom ljepotom, i 
pokuša tu ljubav prenijeti suznim očima ili bolnim stihovima. Jedan od onih 
koji su to uspjeli izraziti na najljepši mogući način je hazreti mevlana Halid-i 
Bagdadi. U jednoj od njegovih kasida u kojoj opisuje čežnju i ljubav prema 
Resulullahu, sallallahu alejhi ve sellem, kaže se: 


Cijeli svemir ljubav ti izriče, i ja s njim, 

Gdje god krenem, tvoju svjetlost poželim, 

Ti si vladar Kab-i Kavsejn prijestolja 

Gost sam ti, reći, radi poštovanja tebi ne valja 
Sve stvoreno rad tebe bi postalo 

Milošću kad bi me obasuo, srce bi mi cvjetno ostalo 
Svak u Hidžaz rad tavafa Kabe dolazi 

Planine bih preskočio da ti stignem, nalazim 
U snu mi se kruna sreće na glavu postavi 
Zemlja ispod tvojih nogu mi se licu dostavi 

O Džami, bulbule prijatelja, što ih hvališ 

U svom Divanu ove retke što stavi: 

Poput jadna psa, bez vode što mu jezik visi 
Kap tvoje dobrote tražim, zagovornik ti si. 


Pored bezbroj stihova i pohvala u čast Resulullaha, sallallahu alejhi 
ve sellem, u njegovo ime su napisana i mnoga obimna djela. Najuspješniji 
među njima, koji su svjetsku slavu stekli pisanjem o Poslaniku, alejhisselam, 
na kraju su priznali da su nemoćni na pravi način pohvaliti Resulullaha, 
sallallahu alejhi ve sellem. Zaljubljenici u njega, koji su imali čast vidjeti ga; 
opisivali su njegovu ljepotu koliko ih je jezik služio, no opet su priznali da 
nisu u potpunosti u tome uspjeli. U djelima islamskih učenjaka navedene su 
stotine citata koji opisuju Resulullaha. Ko god to pročita, odmah može 
zaključiti da je Resulullahova ljepota, kojom ga je odlikovao Uzvišeni Allah, 
neopisiva i nezamisliva. Postaju mu odani, bez da ga vide. Zaljubljenici u 
Habibullaha osjećaju ljubav prema njemu pri svakome dahu. Kada god 


pogledaju Mjesec, uživaju u potrazi za svjetlošću koja izvire iz njegovih 
mubarek očiju. 


Ko je čuo za sjaj tvog obraza 
Taj ružu i ne gleda. 

Ko se topi u ljubavi za tobom 
Taj za lijekom ne gleda. 


U jednom hadisu koga prenosi Enes bin Malik se kaže: "Niko od vas 
neće istinski povjerovati, dok mu ja ne budem draži od djece, roditelja i svih 
ljudi. 292 

Hazreti Omer mu reče: "Ja Resulallah! Kunem ti se Allahom da si 
mi draži od svakoga, osim od mene samoga." Resulullah mu odgovori: 
eNećete postići iman sve dok vam ja ne budem draži i od vas samih!" Na to 
hazreti Omer reče: "Tako mi Uzvišenog Allaha, koji ti je poslao Kur'an, draži 
si mi i od mene samoga." —"Sada je kako treba"', reče mu Resulullah. 

Neko je došao Resulullahu i rekao mu: "O Allahov poslaniče! Kada 
će se desiti Sudnji dan?" "Šta si ti pripremio za Sudnji dan?", upita ga 
Resulullah! "Nisam se pripremio klanjajući mnogo namaza, posteći i dajući 
sadaku. Ali ja volim Allaha i Njegova poslanika." Na to mu Resulullah reče: 
"Svako će biti sa onim koga voli."% 

Voljeti Resulullaha je farz-i ajn svakome muslimanu. Kada se ta 
ljubav smjesti u nečije srce, lahko će osjetiti slast imana i islama, i živjeti ga. 
Ta ljubav će rezultirati potpunim slijeđenjem Poslanika svih svjetova. Sa tom 
ljubavlju će se počastiti bezbrojnim nimetima i bereketima kojima je 
Uzvišeni Allah obasuo svoga Miljenika. Lanac tih blagodati se prenosi preko 
učenjaka Ehl-i sunneta, koji svakoga muslimana vode do te ljubavi. 

Vadžib je na svakog mu'mina, koji čuje neko Resulullahovo, 
alejhisselam, mubarek ime, da se prema njemu odnosi sa smirenošću, 
edebom i poštovanjem iz dubine duše; kao da se nalazi u njegovom mubarek 
društvu. 

Izraz poštovanja prema njemu je i čuvanje od govora o njemu, 
upotrebljavajući riječi koje među ljudima označavaju manju vrijednost. 

Kao primjer za to, navest ćemo da se za Resulullaha ne može reći da 
je bio siromašan. Ne može se reći da je bio čoban. Poštovanje prema njemu 
ćemo pokazati ako za nešto što je volio Resulullah, ne kažemo: "Ja to ne 
volim." Resulullah je rekao: "Ja se ne naslanjam na bilo šta kada jedem", 
naše je da to poštujemo i ne kažemo: "Ja jedem naslanjajući se na to i to", ili 
zaista to čineći. Svjesno nepoštivanje ovakvih stvari s namjerom da se iskaže 
neposlušnost prema Resulullahu, otvara vrata nevjerništva. 


362 Muslim, Iman", 76; Nesat, "Iman", 19; ibn Madže, Mukaddima", 9; 
Ahmed b. Hanbel, e/-Musned, III, 207; Hakim, el-Mustedrek, II, 528. 

23 Buhari, SAhkam", 10; Tirmizi, "Zuhd", 50; Ahmed b. Hanbel, el-Musned, 
III, 104; Hejsemi, Medžmau 'z-Zevđid, XI, 186; Kadi Ijaz, Šifd-i Šerif, s. 77. 

Poštovanje prema Uzvišenom Allahu i Njegovom poslaniku se 
iskazuju i na taj način, što se ne stavlja bilo šta na mushaf ili na knjigu u 
kojoj su navede Resulullahove, alejhisselam, riječi. Još jedan od pokazatelja 
poštovanja je brisanje prašine sa njih kao i obraćanje pažnje da se ne bacaju 
papiri na kojima je navedeno Allahovo ime ili ime Njegovog poslanika. 

Takvi papiri se ne cijepaju. Lijepo je iskazati više poštovanje prema 
papirima pisanim islamskim harfovima. Ako se neki papir koji sadrži 
Allahovo ime ili neki njegov ajet zbog starosti ošteti, može se zamotati u 
čistu krpu i zakopati u zemlju, te pokušati obrisati vodom ili spaliti. Kada 
izgori, taj pepeo se ponovo zakopava u zemlju. Bolje je zapaliti ga nego 
brisati. 

Jedan od lijepih načina iskazivanja poštovanja prema Resulullahu je 
i iskazivanje poštovanja prema Medine-i munevveri, koja je Resulullahov 
harem-i šerif, čuvanje od grijeha u njoj kao i iskazivanje poštovanja prema 
njenim stanovnicima. 

RESULULLAHOVE, ALEJHISSELAM, VRIJEDNOSTI 


Savršen odgoj 


Uzvišeni Allah, navodeći sva dobra koja je podario svome miljeniku 
Muhammedu, sallallahu alejhi ve sellem, navodi i to da mu je dao lijepe ćudi, 
kroz kur'anski ajet: "Ti si stvoren lijepe ćudi." Ikrime prenosi sljedeće: "Čuo 
sam od Abdullaha ibni Abbasa da izraz "Hulukil azim", to jeste lijepe ćudi, 
koji se spominje u ovome ajetu predstavlja ahlak koga je saopštio Kur'an-i 
kerim. U ajet-i kerimu se kaže: "Jer ti si, zaista, najljepše ćudi. """ Huluk-i-1 
azim znači imati skriveni odnos sa Allahom, imati tajne sa njim, te lijepo 
postupati sa ljudima. Resulullahov, alejhisselam, lijep ahlak uzrokovao je 
prelazak mnogih na Islam. 

Njegove riječi su bile naročito umiljate, tako da su osvajale srca i 
vodile duše. Bio je toliko razborit, da je svojim načinom upravljanja trpio 
brojne nedaće i uspio smekšati srca, te navesti na pokornost stanovnike 
Arabijskog poluotoka; koji su tradicionalno tvrdoglavi i grubi ljudi. Mnogi su 
napustili svoje prijašnje vjere, te se kao muslimani na putu din-i islama borili 
protiv svojih očeva 1 svoje braće. Na tom putu su žrtvovali svoje imetke i 
domove, te prosuli svoju krv, iako nisu bili naviknuti na takve stvari. 
Njegove lijepe ćudi, mehkoća, oprost, strpljenje, dobrota i odavanje počasti 
drugima su bili toliko moćni da su mu se svi divili. Ko god bi ga čuo ili vidio, 
postajao bi muslimanom drage volje. Nikada od njega nije viđeno bilo kakvo 
zlo, nedostatak ili nešto ružno, ni u jednom njegovom pokretu, poslu ili riječi. 
Iako se nije srdio ni na koga zbog ličnih stvari, prema neprijateljima vjere je 
bio postojan i hrabar. 

Viđene su na hiljade mudžiza Muhammeda, alejhisselam, i to su 
potvrdili i njegovi prijatelji i neprijatelji. Najveća među tim mudžizama je bio 
njegov odgoj i lijepa ćud. Hazreti Ebu Said El-Hudri je rekao: "Resulullah, 
sallallahu alejhi ve sellem, je hranio životinje. Vezao je devu, čistio svoju 
kuću i muzao svoje ovce. Popravljao bi obuću i šio veš. Jeo bi zajedno sa 
svojom poslugom. Pomagao bi svojim slugama kada bi se umorili zbog 
nekog posla. Kupovao bi na pijaci i donosio kući. Kada bi se susreo sa 
nekim, bio on bogat ili siromah, veliki ili mali, prvo bi se poselamio s njim. 
Prvi bi pružio ruku kada bi se rukovao. Jednako se odnosio prema robu i 
robovlasniku, crncu i bijelcu. Odazvao bi se na svačiji poziv. Nikada ne bi 
potcejenjivao ili omalovažavao ono što se od jela iznese pred njega. Ne bi 
ostavljao jutarnju hranu za večer ili večernju za jutro. Bio je lijepe ćudi. 
Volio je činiti dobro i lijepo se ophodio sa svakim. Bio je nasmijan i govorio 
je lijepo, ali se nije smijao kada je govorio. Bio je ponekad i tužan, ali nije to 
odavao na svome licu. Bio je pristupačan, ali nije imao prirodu prevrtljivca. 
Na prvi pogled je ulijevao strah, ali nije bio grub. Bio je prijatan i darežljiv, 

no nije bio rastrošan. Sažalijevao bi se na svakoga, ali nije bespotrebno 
prosipao imetak. Mubarek glava mu je uvijek bila oborena, tako da je gledao 
ispred sebe. Ni od koga nije očekivao pomoć. Onaj ko želi sreću 1 spokoj, 
neka bude poput njega." 

Enes bin Malik prenosi: "Služio sam Resulullahu, sallallahu alejhi 
ve sellem, deset godina i nikada nije rekao uf. Nije rekao: 'Zašto si to uradio 
tako?' ili 'Zašto to nisi uradio tako?"9 

Ebu Hurejre je rekao: "U jednoj bitci smo od njega tražili da učini 
dovu da nevjernici budu uništeni pa je rekeo: 'Ja nisam poslan da proklinjem i 
nanosim patnje ljudima. Ja sam poslan da činim dobročinstvo i da ljudi 
postignu zadovoljstvo." Uzvišeni Allah u 107. ajetu sure Enbija kaže: "Tebe 
smo poslali kao milost svjetovima." 

Ebu Seid El-Hudri je rekao: "Resulullahov haja' (stid) je veći od 
stida čednih djevojaka muslimanki. "9" 

Enes bin Malik je rekao: "Kada bi se Resulullah, alejhisselam, sa 
nekim rukovao, ne bi povukao svoju ruku dok taj ne bi povukao svoju. Ne bi 
okretao svoje lice od njega dok taj svoje ne okrene. Kada bi sjedio sa nekim, 
sjedio bi na oba koljena, ne bi podizao jednu nogu iz poštovanja prema 
onome sa kim je sjedio." 

Džabir bin Sumure je rekao: "Resulullah je malo pričao. Pričao bi 
kada je imao potrebu ili kada bi bio upitan o nečemu." Iz ovoga proizilazi da 
se svaki musliman treba čuvati bespotrebnog govora i šutjeti. U njegovim 
mubarek riječima se mogao vidjeti tertil i tersil. To znači da je govorio na 
lijep način, s lahkoćom, i da gaje bilo lahko razumjeti. 

Enes bin Malik je rekao: "Resul, alejhisselam, je posjećivao bolesne, 
ispraćao dženaze i odazivao se na poziv. Jahao je i magarca. Vidio sam 
Resulullah, alejhisselam, na Hajberu. Bio je na magarcu sa uzdom od nekog 
konopa. Kada bi se vraćao sa sabah-namaza, stanovnici Medine bi mu 
donosili posude sa vodom i tražili od njega da u njih stavi svoje mubarek 
prste. Ne bi ih odbijao ni kada bi nastupila zima, a voda bila hladna. "9" 

Drugom prilikom Enes je rekao: "Kada bi Resulullaha, alejhisselam, 
i neka djevojčica zamolila da za nju obavi neki težak posao, on je ne bi 
odbijao." 

Džabir je rekao: "Niko nije čuo da je neko nešto tražio od 
Resulullaha, a da mu on nije izašao u susret." 

Resulullah, sallallahu alejhi ve sellem, je po količini stida koju je 
posjedovao bio ispred svih stvorenja. Pred nedoličnim stvarima bi naprosto 
zatvarao oči. Nikome se ne bi obraćao na način koji ta osoba ne voli." 


25 Ahmed b. Hanbel, e/-Musned, III, 255; Kastalani, el-Mevdahibu 'l- 

Hazreti Aiša je rekla: "Kada bi Resulullahu bilo rečeno da neko radi 
nešto što nije bilo ispravno, rekao bi uopćeno, ne navodeći njegovo ime: 
'Zašto tako rade?" 

Na taj način bi opominjao onoga ko počini ružnu stvar i ne bi 
odavao njegovo ime. 

Enes bin Malik je rekao: "Jednog dana je Resulullahu došao čovjek 
koji je imao neku mrlju u vidu žutila na licu. Nije mu rekao ništa što bi ga 
rastužilo ili povrijedilo. Kada je izašao, rekao je: 'Trebali ste mu reći da opere 
ono sa lica. 29 

Resulullah je ujedinjavao plemena. Nije sijao razdor među njima. 
Iskazivao bi poštovanje prema svakom poglavaru plemena i davao mu 
mjesto. 

Nikoga nije udaljavao od svoje mubarek ljepote. Tražio bi svoje 
ashabe i pitao za one koji ne dođu. Savjetovao bi one koji sjednu blizu njega. 

Ne bi svojim ponašanjem odavao utisak da nekoga voli više od 
drugoga. Kada bi mu došao neko da se požali, on bi ga strpljivo saslušao. 

Ne bi napuštao osobu koja mu dođe, dok on sam to ne bi učinio. 
Prema svima se ophodio demonstrirajući svoj savršeni odgoj. Po pitanju 
pravde i pravičnosti za njega je svako bio jednak. Nije davao prednosti 
jednima nad drugima. 

Hazreti Aiša je rekla: "Nisam vidjela nikoga tako lijepa odgoja kao 
što je bio Resulullah. Kad god bi ga pozvao neko od njegovih ashaba ili Ehl-i 
bejta, on bi odgovorio sa izvoli." 

Resulullah, alejhisselam, je svoje ashabe nazivao najljepšim 
imenima i ne bi nikome prekidao riječ. Ne bi prekidao razgovor dok to ne 
učini drugi, ili krene da izađe iz prostorije u kojoj su se nalazili. 

O njegovoj samilosti 1 lijepom postupanju govori i Allah, dželle 
šanuhu: "Vaša neugodnost ga vrijeđa i čini tužnim. Veoma vam je privržen. 
Prema mu'minima je izuzetno samilostan i za njih mnogo traži hajra." 

U 107. ajetu sure Enbija se kaže: "(O miljeniče!) A tebe smo samo 
kao milost svjetovima poslali." Resulullah, alejhisselam, je neke obaveze 
olakšavao, bojeći se da će teško pasti njegovom ummetu. "Da nije poteškoća 
pripadnicima moga ummeta, naredio bih im da prilikom svakog uzimanja 
abdesta koriste misvak.?"" 

Kada je u pitanju sposobnost pravovremenog prekidanja govora, 
niko nije ravan Resulullahu. 

Abdullah bin Ebi-l Hamsa je rekao: "Obavljao sam kupoprodaju 
zajedno sa Resulullahom, prije nego mu je objavljeno poslanstvo. Ostalo je 
nešto imetka što sam mu trebao predati. Obećao sam da ću mu to donijeti u 
određeno vrijeme na određeno mjesto, pa sam to zaboravio učiniti. Kada sam 


28 Kai ijaz, Šifd-i Šerif, s. 116. 

se nakon tri dana sjetio date riječi, potrčao sam ka tom mjestu. Vidjevši ga 
kako tri dana tamo čeka ostao sam zaprepašten. Reče mi: "Mladiću, zamorio 
si me. Čekam te ovdje tri dana." 

Resulullahova, sallallahu alejhi ve sellem, urođena dobrota bila je 
zadivljujuća i daleko od ćudi bilo kojeg drugog stvorenja, pa i poslanika. 

Nikada nije osjetio kibur (oholost). Kada mu je ostavljeno na volju 
da bira između toga da bude poslanik u ulozi kralja ili sluge, on je odabrao da 
bude sluga.?"' 

Na to mu je Israfil, alejhisselam, rekeo: "Nema sumnje da ti je tako 
lijepu ćud darovao Uzvišeni Allah. Ti si najveći među Ademovim sinovima i 
prvi čovjek koji će ustati iz kabura na Sudnjem danu. Također si prvi koji će 
biti zagovornik drugima." 

Resulullah je jednom prilikom rekao hazreti Aiši: "Ponuđeno mi je 
da zemlja Mekke bude zlato. Rekao sam: 'Ne želim to ja Rabbi! Želim da 
budem jedan dan gladan a drugi sit. Kada budem gladan molit ću te dovom, a 
kada budem sit zahvaljivat ću ti. %? 

Džibril, alejhisselam, je došao Resulullahu, alejhisselam, i rekao mu: 
€Prenosim ti selam od Uzvišenog Allaha, Koji poručuje: 'Ako želi, ove 
planine ću mu učiniti zlatom. Učinit ću da kuda god bude išao planine zlata 
budu uz njega." 

Resulullah, alejhisselam, mu je odgovorio: " O Džibrile! Dunjaluk je 
kuća beskućnika. On je imetak onoga ko nema imetka. Prikupljat će ih onaj 
koji nema pameti.?? 

Na to mu Džibril reče: "O Muhammede! Uzvišeni Allah te je učinio 
akl-i sabitom i uspravnim." 

Hazreti Aiša je rekla: "Nekada bi prošlo i po mjesec dana a da u kući 
ne zapalimo vatru kako bismo spravili nešto hrane. Imali smo samo hurme i 
vodu." 

Ibn-i Abbas je rekao: "Resulullah, alejhisselam, i njegov Ehl-i bejt 
su mnoge noći lijegali gladni. Uvečer nisu imali ništa za jesti." 

Hazreti Aiša je također rekla: "Resulullahov mubarek stomak nikada 
nije bio sit. Nije se zbog toga nikome žalio. Potreba je bila za njega bolja od 
bogastva. Čak i kada bi se cijele noći prevrtao od gladi, to ga nije sprječavalo 
da danju posti.?"' 

Da je htio, mogao je od svoga Rabba tražiti sva bogatstva, hranu i 
zadovoljstva ovoga svijeta. Kunem se da, kada bih ga vidjela u takvom 
stanju, plakala bih od sažaljenja. Svojom rukom bih pomilovala njegov 


37! Kastalani, el-Mevahibu 'l-Lediinijje, s. 309. 

372 {bn Sa'd, et-Tabakat, I, 381; Kastalani, el-Mevahibu 'l-Lediinijje, s. 308- 
309; Gazzali, Ihja, III, 196. 

32 Ahmed b. Hanbel, el-Musned, VI, 71; Ibn Ebi Šejbe, el-Musannef, VII, 
243. 

374 fbn Sa'd, et-Tabakat, I, 406. 

mubarek stomak i rekla mu: 'Moja duša ti je kurban! Zar ne možeš 
obezbijediti nešto ovosvjetskih dobara koja će ti dati snagu?" 

-+ O Aiša! Šta će mi ovaj svijet? Moja braća, odabrani poslanici, 
Ulu-1 azm, podnijeli su i gore od ovoga. Ipak su nastavili živjeti kao i prije i 
stigli svome Gospodaru. 

Zbog toga im je Gospodar povratak Njemu učinio izuzetno lijepim i 
povećao im njihovo dobro. Ja se stidim provoditi lagodan život. Takav život 
bi me udaljio od njih. 

Najljepša stvar koju mogu postići jeste sastanak sa svojom braćom", 
reče on. 

Hazreti Aiša reče: "Mjesec dana nakon ovih riječi, Resulullah je 
preselio." 

I Resulullahova darežljivost je bila nadaleko čuvena. Ni u ovome mu 
niko nije bio ravan. 

Ibn-i Abbas je rekao: "Resulullah je bio najdarežljiviji čovjek kada 
je u pitanju činjenje dobra. U ramazan-i šerifu i prilikom sastajanja sa 
Džibrilom, alejhisselam, bio bi darežljiviji od jutarnjeg povjetarca."' 

Enes bin Malik prenosi: "Išao sam zajedno sa Resulullahom. Na 
njemu je bio Burd-i Nedžrani a to je bio ogrtač od platna iz Jemena. Prišao 
mu je jedan seljak sazada i povukao za ogrtač tako jako da je njegov vez 
ogrebotinom ostavio traga na Resulullahovom vratu. Resulullah se potom 
nasmijao i naredio da mu se nešto da." 

Resulullah, alejhisselam, je imao jednu komšinicu koja je bila 
starica. Ona jednom posla svoju kćerku Resulullahu da mu zatraži nešto 
odjeće, kako bi mogla prekriti tijelo prilikom obavljanja namaza. Resulullah 
tada nije imao nikakvu odjeću osim svoje. Skinuo je svoju gelabiju i dao joj 
je na poklon. Obzirom da je i sam ostao bez odjeće, nije mogao otići u 
džamiju kada je došlo vrijeme za to. Kada su ashabi čuli da je Resulullah 
toliko darežljiv da je poklonio i svoju odjeću, pa zbog toga ne može doći u 
džamiju, odlučili su i sami svu svoju imovinu podijeliti siromasima. Uzvišeni 
Allah je tada objavio 29. ajet sure El-Isra: "Ne drži ruku svoju stisnutu, a ni 
posve otvorenu — da ne bi prijekor zaslužio i bez ičega ostao." 

Toga dana Resulullahu poslije namaza dođe hazreti Alija i reče mu: 
Ja Resulallah! Danas sam posudio osam srebrenih dirhema kako bih nešto 
uzeo djeci. Evo ti polovina od toga pa kupi sebi odjeću." Resul, alejhisselam, 
je otišao na pijacu i uzeo gelabiju za dva dirhema. Za preostala dva dirhema 
je pošao kupiti nešto hrane kada je na putu sreo jednog slijepca koji reče: "Ko 
će mi radi Allaha, i radi Džennetske odjeće pokloniti nešto za obući?" 
Resulullah mu pokloni odjeću koju je kupio, a kada ju je prosjak uzeo, osjeti 
da iz nje dolazi prelijep miris poput miska. Shvatio je da je to jer ju je nosio 
Resulullah, alejhisselam. Sve što bi Resulullah makar jednom obukao, na 
njemu bi ostajao njegov miris, čak i kada se istroši toliko da ispuca na više 
dijelova. Ponovo bi na svakom dijelu ostao miris miska. 

Slijepac tada učini dovu: "Ja Rabbi! Tako Ti hurmeta ove košulje 
podari mi vid!" Kada je otvorio oči, progledao je. Resulullah ga napusti i za 

jedan dirhem kupi još jednu gelabiju. Dok je išao da kupi još nešto hrane za 
dirhem koji mu je od svega preostao, ugleda jednu djevojku, služavku, kako 
plače. "Zašto tako plačeš kćeri?", upita je on. -"Ja sam sluškinja jednog 
Židova", reče ona. -"Dao mi je jedan dirhem i rekao da za pola dirhema 
kupim jednu flašu, a za drugu polovinu ulja. Učinila sam to i vraćala se 
putem kada mi flaša ispade iz ruku. Ostala sam i bez flaše i bez ulja. Sada ne 
znam šta da radim." Resulullah izvadi i posljednji dirhem i dade joj: "Uzmi 
za ovo flašu i ulje i idi svojoj kući." "Ali mene je strah da će me istući zato 
što sam zakasnila"', reče ona. —"Ne boj se! Ja ću otići zajedno sa tobom i reći 
mu da ti ne naudi." 

Dođoše do kuće i pokucaše na vrata. Kada židov na vratima ugleda 
Resulullaha, sallallahu alejhi ve sellem, osta začuđen. Resulullah mu objasni 
šta se desilo i zamoli ga da je ne grdi. On tada kleknu pred njega i reče mu: 
£0 Veliki Poslaniče, koji si prvak hiljada ljudi! O Veliki Poslaniče, čiju 
naredbu čekaju hiljade lavova da je odmah izvrše! Zbog jedne služavke si 
miskina poput mene počastio svojim dolaskom. Ja Resulallah! U tvoje ime 
oslobađam ovu djevojku. Poduči me imanu i Islamu. Dozvoli mi da u tvome 
prisustvu primim Islam." Resulullah, alejhisselam, ga poduči Islamu, te on 
posta musliman. Vrati se kući i poduči tome i svoje ukućane. Svi primiše 
Islam. Sve se to desilo bereketom Resulullahove lijepe ćudi. 

Resul-i ekremove, alejhisselam, lijepe ćudi su brojne. Svaki 
musliman je dužan da ih nauči i potrudi se da ih primijeni u svome životu. 
Tako će, uz Božiju pomoć, sebe sačuvati od nedaća na dunjaluku i ahiretu i 
postići zagovor Poslanika svih svjetova. 

Neka od njegovih lijepih ćudi su sljedeća: 

1. Resulullahovo, alejhisselam, ovosvjetsko i onosvjetsko znanje, 
razumijevanje, inteligencija, razum, darežljivost, samilost, strpljenje, trud, 
povjerljivost, = slatkorječivost, odanost,  principijelnost, počast, — stid, 
bogobojaznost i druge osobine koje je posjedovao, jače su i veće od osobina 
svih drugih poslanika. Opraštao bi patnje i štete koje bi doživljavao i od 
prijatelja i od neprijatelja. Nikome se ne bi svetio. Kada su mu neprijatelji na 
Uhudu raskrvarili obraz i polomili nekolika zuba, za one koji su to počinili on 
je rekao: "Ja Rabbi! Oprosti im! Oni ne znaju šta rade!" 

2. Nije sebe smatrao većim od drugih. Kada su prilikom jednog 
putovanja htjeli zaklati ovcu i nahraniti se njome, jedan od prisutnih reče: "Ja 
ću je zaklati", drugi reče: "Ja ću je oguliti", treći: "Ja ću je skuhati." 
Resulullah, alejhisselam, tada reče: "Ja ću sakupiti drva." Rekoše mu: "Ja 
Resulallah! Ti se odmaraj. Mi ćemo to učiniti." Na to im on reče: "Ja znam 
da ćete vi sve to učiniti. No ja ne želim da budem odvojen od onih koji rade. 
Uzvišeni Allah ne voli onoga ko se odvoji od društva 1 sjedi", te krenu 
sakupljati drva. 

3. Kada bi došao među ashabe ne bi sjedao na čelo. Sjeo bi gdje bi 
vidio prazno mjesto. Jednog dana je izašao među ljude oslanjajući se na svoj 
štap. Prisutni pred njim ustadoše na noge. -" Vi nemojte ustajati preda mnom 
da biste mi iskazali poštovanje, kao što to čine drugi. I ja sam čovjek poput 


339 


vas. Jedem poput vas i odmaram se kada sam umoran", reče im Resul-i 
ekrem. 

4. Često je sjedio na koljenima. Zabilježeno je i da je sjedio na 
koljenima tako što bi ruke stavio na neki predmet oko sebe.?"? Nije odvajao 
svoje sluge od sebe ni kada je jeo, oblačio se ili pri bilo kojem drugom poslu. 
Pomagao bi im u njihovim poslovima. Nije viđeno da je nekoga istukao niti 
mu rekao ružnu riječ. Enes bin Malik, koji mu je uvijek bio na usluzi je 
rekao: "Služio sam Resulullahu deset godina. On je više služio meni nego ja 
njemu. Nikada me nije povrijedio, niti mi se obratio na ružan način. ?"" 

5. Kada bi obavio sabah-namaz, rekao bi: "Ima li neko među vama 
bolestan, pa da ga obiđemo."' Ako ne bi bilo bolesnih, pitao bi: "Ima li neka 
dženaza oko čijeg obavljanja možemo pomoći?" Ako bi bila dženaza, 
pomogao bi oko gasula, oblačenja ćefina, predvodio bi namaz i odlazio do 
njegovog kabura. Ako ne bi ni toga bilo, rekao bi: "Da li je neko od vas nešto 
sanjao? Da to podijeli sa nama, da mu to protumačim." 

6. Služio bi svojim gostima i svojim ashabima: "Najbolji među 
ljudima jedne skupine je onaj koji im služi." 

7. Nije viđeno da se smijao glasno. Nasmijao bi se bez puštanja 
glasa. Nekada bi mu se prilikom smijanja vidjeli prednji sjekutići. 

8. Nije pričao bez potrebe i smisla. Kada je trebalo govorio bi 
kratko, korisno i jasno. Nekada bi govor ponavljao tri puta kako bi bio što 
bolje shvaćen. 

9. Od njegove veličine, niko mu nije mogao direktno gledati u lice. 
Kada bi mu neko gledao u mubarek lice, oblio bi ga znoj: "Nemoj osjećati 
tegobu. Ja nisam ni vladar niti nasilnik. Sin sam žene koja je jela tečnost iz 
mesa.'' Tada bi prisutni prestao da ga se boji i počeo otvoreno s njim govoriti. 

10. "Ja među vama najbolje razumijem Uzvišenog Allaha i najviše 
ga se bojim." "Da vidite ono što ja vidim, malo bi se smijali a mnogo 
plakali. ""! Kada bi ugledao oblak, učinio bi dovu: "Ja Rabbi! Nemoj nam 
ovim oblakom poslati kaznu!" Kada bi puhao vjetar govorio bi: "Ja Rabbi! 
Pošalji nam hairli vjetar! Kada bi grmilo govorio bi: "Ja Rabbi! Smiluj nam 
se i nemoj nas usmrtiti! Nemoj nas kazniti već nas počasti!"! Kada bi stao da 
obavi namaz, iz njegovih grudi bi se začuo glas poput onoga koji uzdiše dok 
plače. Tako je bilo i kada je učio Kur'an-i Kerim. 

11. Imao je čudesno čvrsto srce. Tokom Bitke na Hunejnu 
muslimani su se rasuli i ostalo je tek nekoliko boraca. Nekoliko puta je 
napadima neprijatelja odolijevao sam i nije ni trenutka posustao. 

12. Bio je izuzetno darežljiv. Poklonio bi na stotine deva i ovaca a 
sebi ne bi nostavljao ništa. Mnogi nevjernici krutoga srca, primili su Islam 
zadivljeni ovim Resulullahovim dobročinstvima. 


375 Ebu David, "Edeb", 25. 
376 Ahmed b. Hanbel, el-Musned, III, 255. 
37 Kadi ijaz, Šifa-i Šerif, s. 145. 

13. Svojim suprugama i posluzi bi ponekad odvajao hurmi i žita, 
koliko je bilo potrebno za jednu godinu, a od toga bi ponovo udjeljivao i 
siromašnima. 

14. Od jela je volio ovčije meso, tečnost iz mesa, tikvu, slatko, med, 
hurme, mlijeko, kajmak, lubenicu, dinju, grožđe i krastavac. 

15.Vodu je pio polahko iz tri gutljaja počinjući sa bismillom, dok bi 
na kraju rekao: "Elhamdulillah" i učinio dovu. 

16. Oblačio je šta bi imao od onoga što je dozvoljeno. Pokrivao bi se 
odjećom sličnom ihramima, koja je šivena od debljih materijala i 
peštamalom, i volio je oblačiti košulje i džubbeta. Oni su bili pravljeni od 
pamuka ili vune. Uglavnom bi nosio odjeću bijele boje, ponekada zelene. 
Ponekada bi oblačio i šivenu odjeću. U posebnim prilikama: petkom, za 
vrijeme bajrama, prilikom posjeta stranih delegacija kao i za neke druge 
svečanosti, oblačio bi dragocjene košulje i džubbeta zelene, crvene i crne 
boje. Ruke bi pokrivao do lakata a mubarek noge do članaka. 

17. Prema običaju koji je vladao u Arabiji, kosu je puštao do 
polovine ušiju a ostatak bi sjekao. Kosu je premazivao posebno 
pripremljenimugodnim mirisima. 

18. Na ruke, glavu i lice je stavljao miris miska ili neke druge 
mirise, te se mirisao i mirisima koji se dobijaju sagorijevanjem specijalnih 
biljki. 

19. Spavao je na listovima palme prekrivenim kožom. Kada su mu 
jednom prilikom donijeli dušek ispunjen vunom, odbio ga je i rekao: "O 
Aiša! Tako mi Allaha, kada bih želio mogao bih imati na svakom mjestu 
gomile zlata i srebra." Nekada bi ležao na hasuri, drvetu, dušeku ili na suhoj 
zemlji. 

20. Svake noći bi tri puta povlačio surmu preko svojih očiju. 

21. U kući je uvijek uza se imao ogledalo, češalj, posudu sa surmom, 
misvak, makase, iglu i konac. Kada bi krenuo na put, nosio bi to sa sobom. 

22. Poslije jacije bi spavao do ponoći, a potom ibadetio do sabah- 
namaza. Spavao bi okrenut ne desnu stranu, sa otvorenim dlanom desne ruke 
pod glavom, učeći razne sure iz Kur'ana. 

23. Činio bi Tefe'ul. Što znači da bi prizivao hajr-dobro na 
iznenadne stvari koje su mu se dešavale kao i na stvari koje bi vidio prvi put. 
Ništa nije smatrao pokazateljem nesreće. 

24. Kada bi bio tužan, zamišljeno bi se držao za bradu. 

25. Kada bi bio tužan, odmah bi otpočinjao sa namazom. Užitkom 
koji pruža namaz, odagnavao bi sve svoje brige i tugu. 

Resulullah, = sallallahu = alejhi ve sellem, je imao toliko 
strahopoštovanja prema Uzvišenom Allahu, da ga niko nije mogao odagnati 
od razmišljanja o tome. Klanjao bi dok mu mubarek noge ne bi poplavile. 
Kada bi ga upitali: "Ja Resulalla! Tebi su oprošteni svi prethodni i budući 
grijesi. Zašto toliko klanjaš?", on bi rekeao: "Zar ne trebam zbog toga biti 
najzahvalniji Allahov rob?" 


341 


Njegova plemenita svojstva 


Postoje na stotine knjiga koje za temu imaju Muhammedove, 
alejhisselam, fadilete, što znači plemenita svojstva. Neka od tih svojstava 
ćemo navesti: 


1. 


2. 


Prije svih stvorenja, prvo je stvorena duša i nur Muhammeda, 
alejhisselam. 

Uzvišeni Allah je njegovo ime zapisao na Aršu, Džennetu i 
sedam nebesa. 

Na listovima jedne ruže koja raste u Indiji piše "La ilahe 
illallah, Muhammedurresulullah." 

U jednoj rijeci u blizini Basre pronađena je riba u čijoj 
unutrašnjosti na desnoj strani piše "Allah", a na lijevoj 
Muhammed." 

Postoje meleki koji su stvoreni da samo izgovaraju 
Muhammedovo, alejhisselam, mubarek ime. 

Razlog zbog koga je melekima naređeno da učine sedždu 
Ademu, alejhisselam, je Muhammedov, alejhisselam, nur, koji 
je postojao u njemu. 

Uzvišeni Allah je nagovijestio svim poslanicima dolazak 
Muhammeda, alejhisselam, a njihovim narodima je naredio da 
ga slijede ukoliko se on pojavi u njihovom vremenu. 

Desili su se mnogi predznaci dolaska Muhammeda, 
alejhisselam, na ovaj svijet. Oni su zapisani u historijskim 
djelima kao i djelima mevluda. 

Kada je došao na svijet pupčana vrpca mu je bila prekinuta, te je 
bio obrezan. 


. Njegovim dolaskom na svijet, šejtanima je zabranjeno da se 


penju na nebesa i dobijaju vijesti o događajima od meleka. 


. Prilikom njegovog dolaska na ovaj svijet svi kipovi i drugi 


predmeti kojima se klanjalo, pali su na glavu. 


. Njegovu bešiku su ljuljali meleki. 
. Dok je bio u bešici razgovarao je sa Mjesecom 1 pokazivao 


prstom njegovu putanju. 


. Govorio je još dok je bio u bešici. 
. U djetinjstvu ga je pratio jedan oblak, koji mu je uvijek bio 


iznad glave i pravio mu hlad. To se nastavilo sve dok nije 
primio poslanstvo. 


. Svaki poslanik je na desnoj ruci imao pečat poslanstva. 


Muhammedov, alejhisselam, pečat je bio na leđima, naspram 
njegovog srca. 


. Vidio je iza sebe, na isti način kako je vidio i ispred sebe. 
. Vidio je u mraku kao i na svjetlu. 
. Njegova pljuvačka bi slanu vodu činila slatkom. Bila je lijek za 


bolesnike. Bebama je bila hrana poput mlijeka. 

20. 


21. 
22: 


23. 


24. 
23; 


26. 


27. 


28. 


29. 


30. 


31. 
32. 


33. 


34. 


Dok bi mu oči spavale, srce bi bilo budno. Takvi su bili i svi 
ostali poslanici. 

Nikada nije zijevao. (To nisu činili ni ostali poslanici) 

Mubarek znoj mu je mirisao poput ruže. Jedan siromah je od 
njega zatražio pomoć prilikom udaje svoje kćeri. S obzirom na 
to da u tom trenutku nije imao ništa što bi mu mogao dati, u 
jednu flašicu je stavio svoga znoja. Kada bi se djevojka njime 
namirisala, mirisala bi joj cijela kuća. Njena kuća je postala 
poznata kao kuća koja lijepo miriše. 

Iako je bio srednjeg rasta, kada bi stajao pored nekog visočijeg 
od sebe, izgleda bi visočiji u odnosu na njega. 

Kada bi hodao na svjetlosti sunca ili mjeseca, ne bi imao sjenu. 
Na njegovo tijelo i odjeću nisu slijetali komarci ili neki drugi 
insekti. 

Njegova odjeća se ne bi zaprljala, bez obzira koliko je nosio. 
Kuda god bi hodao, za njim bi išli meleki. Zbog toga bi 
ashabima govorio da idu ispred njega, govoreći: "Ostavite da za 
mnom idu meleki." 

Kada bi stao na kamen, na njemu bi ostao znak njegova stopala. 
Kada bi hodao po pijesku, ne bi ostajao trag za njim. Kada bi 
vršio nuždu, zemlja bi se rastavljala i sakrivala nečistoću. (Tako 
je bilo i sa ostalim poslanicima) 

Imao je najveće znanje među ljudima i melekima. Iako je bio 
Ummij, tj. ni od koga ništa nije učio, Uzvišeni Allah ga je 
svemu podučio. Kao što je Adem, alejhisselam, podučen 
imenima svih stvari, tako je on podučen i imenima i znanju svih 
stvari. 

Saopštena su mu imena svih pripadnika njegova ummeta, 
njihovi životi i sva dešavanja među njima. 

Njegov razum je iznad razuma svih ljudi. 

Njemu su podarene sve lijepe ćudi koje ljudi mogu imati. Kada 
su velikom pjesniku Omer Ibn-il Faridu rekli: "Zašto nisi pisao 
u slavu Resulullaha?", on je odgovorio: "Shvatio sam da nemam 
snage da ga hvalim. Nisam našao riječi kojim bih ga pohvalio! 
Uzvišeni Allah je stavio njegovo ime pored svoga u kelime-i 
šehadetu, ezanu, ikametu, sjedenju u namazu, u mnogim 
dovama, u nekim ibadetima i hutbama, zatim u savjetovanju, u 
teškim trenucima, u kaburu, na mahšeru, u Džennetu 1 na jeziku 
svakoga stvorenja. 

Najveća njegova odlika jeste da je on Habibullah. Uzvišeni 
Allah ga je učinio Njemu dragim, voljenim. Njegov stepen je 
iznad stepana svih stvorenja i meleka. Uzvišeni je rekao: "Kako 


18 Kadi ijaz, Šifa-i Šerif, s. 69. 

sam Ibrahima sebi učinio prijateljem, tako sam tebe učinio sebi 
voljenim!" 

35. "A Gospodar tvoj će tebi sigurno dati, pa ćeš zadovoljan 
biti!" Iz ovoga ajeta vidimo da je Allah, dželle šanuhu, 
Resulullahu obećao pokloniti sva znanja, sve vrline, ahkam-i 
islamijju, pomoć protiv neprijatelja i pobjedu, pripadnicima 
njegova ummeta sve pobjede i šefa'at na Sudnjem danu. Kada je 
objavljen ovaj ajet, Resulullah se okrenuo prema Džibrilu i 
rekao mu: "Ne mogu biti zadovoljan da bilo ko iz moga ummeta 
uđe u Džehennem." 

36. Uzvišeni Allah se u Kur'anu svim poslanicima obraća njihovim 
imenima, dok se Muhammedu, alejhisselam, obraća sa: "O moj 
poslaniče! O moj resule!" 

37. Jasno je i sasvim razumljivo govorio svim narječjima arapskog 
jezika. Mnogim strancima koji su dolazili iz dalekih mjesta, 
obraćao bi se na njihovim jezicima. Oni koji bi to čuli, bili bi 
oduševljeni, a on bi im govorio: "Uzvišeni Allah me je odgojio 
na najljepši način." 

38. Sa malo riječi bi rekao mnogo. Preko stotinu hiljada hadisa 
pokazuju da je bio "Dževamiu-l kelim'. Neki učenjaci kažu: 
Muhammed, alejhisselam, je četiri temelja islama objasnio sa 
četiri hadisa: "Djela se vrednuju prema namjerama"""", 
, Dozvoljeno je jasno, i zabranjeno je jasno'""', Tužitelj treba 
dovesti svjedoke, a tuženi se zakleti" i "Sve dok neko od vas 
svome bratu ne želi isto što i sebi, njegov iman nije potpun"??? 
Prvi od ova četiri hadisa govori o ibadetu, drugi o muamelatu 
(pravna pitanja), treći o husumatu (pravdi i politici) a četvrti o 
adabu i ahlaku (lijepom ponašanju). 

39. Muhammed, alejhisselam, je bio masun i masum. Nije počinio 
nikakav grijeh, niti znajući, niti nehotice, ni prije niti poslije 
poslanstva. Nije zabilježen nikakav njegov ružan postupak. 

40. Muslimanima je naređeno da u namazu poselame Resulullaha 
riječima: "Esselamu alejke ejjuhennebijju ve rahmetullahi." Nije 
dozvoljeno u namazu selamiti bilo kojeg drugog poslanika ili 
meleka. 

41. Rečeno je: "Da nije tebe, ne bih ništa stvorio!" 


3P ed-Duha 93/5. 

Drugi poslanici su sami odgovarali na potvore koje su iznošene 
na njihov račun, dok je na potvore na Muhammeda, 
alejhisselam, odgovarao direktno Uzvišeni Allah, braneći ga. 
Broj pripadnika ummeta Muhammeda, alejhisselam, je veći od 
ukupnog broja ummeta svih prethodnih poslanika. Oni su na 
većem stepenu od pripadnika prijašnjih ummeta. U hadisu je 
navedeno da će dvije trećine pripadnika Dženneta biti iz 
ummeta Muhammeda, alejhisselam. 

Sevabi koji će biti dati Muhammedu, alejhisselam, su 
mnogostruko veći od sevaba drugih poslanika. 

Zabranjeno je zvati ga vlastitim imenom, povisiti glas pred njim 
ili proći ispred njega na putu. Pripadnici drugih ummeta su 
svoje poslanike zvali njihovim imenima. 

Vidio je Džibrila, alejhisselam, u liku meleka dva puta. Niti 
jedan drugi poslanik nije vidio Džibrila u prirodnom liku. 
Dozvoljeno = je = zaklinjati se Uzvišenom Allahu, 
Muhammedovim, alejhisselam, imenom, dok to nije dozvoljeno 
imenima drugih poslanika i meleka. 

Zabranjeno je ženiti Resulullahove supruge poslije njegove 
smrti, tako da su one zaštićene kao majke vjernika. 

Srodstvo po krvi ili braku neće biti uzimano u obzir na Sudnjem 
danu, osim u slučaju rodbine Muhammeda, alejhisselam. 
Nadijeti Resulullahovo ime je dobro i na ovom i na budućem 
svijetu. Iskreni vjernici koji budu nosili njegovo ime neće ući u 
Džehennem. 

Svaka njegova riječ i postupak su ispravni. Svako njegovo 
prosuđivanje potvrđuje Uzvišeni Allah! 

Svakome je dužnost voljeti ga. Rekao je: "Ko voli Allah, voli i 
mene.'! Pokazatalj ljubavi prema njemu je slijediti njegovu 
vjeru, njegov put, njegov sunnet i njegov ahlak. U Kur'anu mu 
je naređeno da kaže: "Ako me budete slijedili, voljet će vas 
Allah!" 

Vadžib je voljeti njegov Ehl-i bejt. "Onaj ko je neprijatelj mome 
Ehl-i bejtu, on je munafik." Ehl-i bejt je Resulullahova rodbina 
kojoj je zabranjeno da prima zekat. To su njegove mubarek 
supruge i mu'mini koji potiču od njegovog djeda Hašima, to 
jeste potomci Alije, Ukajla, Džafera, Tajjara i Abbasa. 

Vadžib je voljeti sve njegove ashabe. "Nemojte nakon moje 
smrti biti neprijatelji mojim ashabima! Voljeti njih znači voljeti 
mene, a biti prema njima neprijatelj znači biti meni nepijatelj. 
Ko njih povrijedi, kao da je mene povrijedio. Ko mene 
povrijedi, povrijedio je Uzvišenog Allaha. Onaj ko povrijedi 
Allaha, on će ga kazniti. 

Uzvišeni Allah je Muhammedu, alejhisselam, stvorio po dvojicu 
pomoćnika na zemlji i na nebu. To su Džebrail, Mikail, Ebu 
Bekr i Omer, radijallahu anhum edžmein.?""" 

Svaki odrasli muškarac i žena će u kaburu biti pitani za 
Muhammeda, alejhisselam. Kao što će biti pitani: "Ko je tvoj 
Gospodar?", tako će biti pitani: "Ko ti je poslanik?" 

Čitati Muhammedove, alejhisselam, hadise predstavlja ibadet. 
Ko ih čita, imat će za to sevape. 

Azrail, alejhisselam, je po Resulullahovu dušu došao u liku 
čovjeka. Zatražio je dozvolu da bi ušao u njegovu kuću. 

Zemlja iz njegovog kabura je vrijednija od bilo kog drugog 
mjesta, pa i Dženneta i Kabe. 

U kaburu živi vrstom života, koju mi ne poznajemo. U kaburu 
uči Kur'an i obavlja namaz. Tako je i sa svim ostalim 
poslanicima. 

Meleki koji čuju donošenje salavata na Resulullaha na raznim 
stranama svijeta, dolaze do njega i prenose mu te salavate i 
selame. Njegov kabur svaki dan obilazi na hiljade meleka. 

Djela i ibadeti pripadnika njegova ummeta mu bivaju pokazani 
svakoga dana ujutro i navečer. Vidi i one koji to čine, pa 
upućuje dovu Gospodaru za oprost grijeha pripadnika njegova 
ummeta. 

Posjetiti njegov kabur je lijepo djelo i za žene. Ostale kabure im 
je dozvoljeno posjećivati samo u određenim prilikama i 
obučenim na način kako to priliči muslimanima i 
muslimankama. 

Uzvišeni Allah prima dove onih koji ga čine tevessul, to jeste 
onih koji nešto zatraže hurmetom i imenom Muhammeda, 
alejhisselam, i poslije njegove smrti kao što je to činio i prije 
nje. 

Na Sudnjem danu će Resulullah, sallallahu alejhi ve sellem, prvi 
ustati iz kabura. Na njemu će biti Džennetska odjeća. Stići će 
među ljude na buraku. U ruci će držati zastavu koja se zove 
€Livau-l hamd". Svi poslanici i ljudi će se okupiti oko ove 
zastave. Svi će biti iscrpljeni od čekanja koje će trajati hiljadu 
godina. Ljudi će redom ići poslanicima: Ademu, Nuhu, 
Ibrahimu, Musau i Isau, alejhimusselam, 1 tražiti od njih 
zagovor kod Uzvišenog Allaha da se otpočne sa svođenjem 
računa. Svaki od njih će reći da zbog određenog razloga 
osjećaju stid i strah prema Uzvišenom Allahu, tako da ne mogu 
tražiti šefa'at. Kada, na posljetku, odu Resulullahu i njega 
zamole, on će pasti na sedždu i zamoliti Allaha, pa će im dova 

biti primljena. Prvo će biti svedeni računi pripadnika njegova 
ummeta, te će oni prvi prijeći preko sirata i prvi ući u Džennet. 
Osvijetlit će mjesta kroz koja budu prolazili. Kada bude preko 
sirata prolazila hazreti Fatima, reći će se: "Neka svi zatvore oči, 
dolazi kćer Muhammeda, alejhisselam." 

66. Činit će šefa'at na šest mjesta. Prvo je "Makam-i Mahmud", 
gdje će svojim šefa'atom sve ljude spasiti azaba čekanja na 
Sudnjem danu." Drugi njegov šefa'at će mnoge uvesti u 
Džennet. Treći njegov šefa'at će one koji su trebali izdržati 
kaznu, spasiti kazne. Četvrti će spasiti Džehennema vjernike 
koji budu imali mnogo grijeha. Peti će omogućiti onima čiji je 
broj dobrih 1 loših djela bio podjednak i koji budu čekali na 
mjestu zvanom "A'raf', da uđu u Džennet. Šesti će omogućiti 
onima koji su u Džennetu da se njihov stepen poveća. 

67. Mjesto na kome će u Džennetu biti smješten Resulullah zove se 
Vesile". To je najveći stepen u Džennetu. Tu se nalazi korijen 
drveta Sidretu-1 munteha, čije grane dostižu do svih mjesta 
Dženneta. Blagodati džennetlijama će dolaziti sa tog drveta. 


Njegov istigfar 


Muhammed, alejhisselam, je bio najbolje Allahovo, dželle šanuhu, 
stvorenje, ali Ga se je on najviše i bojao. Iako ga je Uzvišeni Allah sačuvao 
činjenja grijeha, on je neprestano ibadetio i molio Allaha za oprost, upućujući 
mu dove. Spavao bi prvu polovinu noći (poslije jacije) a drugu bi provodio u 
ibadetu. 

Ibni Abbas prenosi sljedeće: "Jedne noći sam bio gost kod majke 
vjernika hazreti Mejmune. Resulullah je spavao do polovine noći ili blizu 
njene polovine. Potom se probudio i rukom sa svoga lica otklonio znakove 
sna. Ustao je, dohvatio ibrik koji je bio okačen i uzeo abdest. Proučio je 
zadnjih deset ajeta sure Ali-Imran i stao na namaz. I ja sam ustao, obavio 
abdest poput njega i stao pored njega da klanjam. Resulullah je obavio dva 
rekata namaza. Potom je klanjao još dva rekata, a zatim još dva. Nakon toga 
je obavio vitr-namaz. Iza toga je zaspao do sabahskog ezana. Ponovo je 
obavio dva rekata namaza i otišao u džamiju da obavi sabahski farz 
namaz. 286 

Hazreti Aiša pripovijeda: "Resulullah, alejhisselam, je jedne noći 
zaspao a kada se probudio reče: 'O Aiša! Ako mi dozvoliš, večeras bih 
obavljao ibadet svome Gospodaru!' Potom je ustao. Učio je Kur'an i plakao. 
Plakao je toliko, da su mu se koljena skvasila. Nastavio je učiti a suze su mu 
pokvasile sve dijelove tijela na koje bi pale. Tako je činio do sabaha. 

Kada mu ujutro dođe Bilal-i Habešija i vidje njegovo stanje reče: 
'Neka su ti kurban moj otac i majka, ja Resulallah! Zar ti Uzvišeni Allah nije 


5 Kadi ijaz, Šifa-i Šerif, s. 217. 

oprostio sve prošle i buduće grijehe?' Resulullah mu reče: 'O Bilale! Zar da 
ne zahvaljujem Gospodaru a On mi je objavio ajete." /U stvaranju nebesa i 
Zemlje, i u izmjeni dana i noći su zaista znamenja za razumom obdarene." 

U hadisu koga prenosi Muslim se kaže: "Na srce mi dolaze takve 
stvari da zbog njih svakog dana i noći činim sedamdeset istigfara." "Na 
mome srcu se pojavi zastor (koji sprečava da na njega dođe envar-i ilahijja). 
Zbog toga svakoga dana činim sedamdeset istigfara." Također je rekao: 
"Svakoga dana Uzvišenom Allahu donesem stotinu istigfara."? 

Resulullah je prema Allahu, dželle šanuhu, osjećao tako 
strahopoštovanje, da se nikada ne bi glasno smijao. 

Imam-i Tirmizi prenosi hadis od Ebu Zerra u kome se kaže: "Nema 
sumnje da ja vidim ono što vi ne vidite i čujem ono što vi ne čujete. Na nebu 
nema niti pedalj na kome meleki Gospodaru ne čine sedždu. Tako mi Allaha, 
da znate ono što ja znam, malo bi se smijali a mnogo bi plakali. Krenuli biste 
na put i molili Allaha iz sveg glasa. 2? 

U hadisu koga prenosi Ebu Hurejre se kaže: "Nikoga u Džennet neće 
odvesti njegova djela." —"Zar ni tebe, ja Resulallah?", upitaše. -"Da. Ni mene 
u Džennet neće uvesti moja djela. Jedino me može stići Allahova dobrota i 
milost. 

Ibn Omer prenosi: "Kada bismo se našli sa Resulullahom, sallallahu 
alejhi ve sellem, u nekom mesdžidu, čuli bismo kako stotinu puta izgovara: 
'Ja Rabbi! Oprosti mi i primi moje pokajanje. Ti primaš pokajanje i Milostiv 
si." 

Enes bin Malik prenosi: "Resulullah, sallallahu alejhi ve sellem, bi 
stalno govorio: "Allahumme ja mukallibel kulub, sebbit kalbi ala dinik. 2? 

U hadisu kojeg Tirmizi prenosi od Ebu Seida el-Hudrija, Resulullah 
je rekao: "Onome ko kada legne da spava izgovori: 'Estagfirullahellezi la 
ilahe illa huvel hajju-1 kajjum ve etubu ilejh', Uzvišeni Allah prašta grijehe 
čak i kada bi oni bili koliko morske pjene ili pijeska na području Temima, ili 
koliko je listova na drveću ili broja dana na ovome svijetu." 

Prema Buhariji i Muslimu, Resulullah je činio istigfar na sljedeći 
način: "Allahumme'gfir li hatieti ve džehli ve israfi fi emri ve ma ente e'lemu 
bihi minni." 

(Allahu! Oprosti mi pogreške za koje Ti znaš ili za pretjerivanja koja sam 
počinio svjesno ili nesvjesno) 

SAllahummegfir li hezli ve džiddi ve hatai ve amdi ve kullu zalike 
indi. Allahummegfirli ma kaddemtu ve ma ahhartu ve ma esrartu ve ma 

a'lentu ve ente elemu minni ente-l1 mukeddemu ve ente-1 mu'ehharu ve ente 
ala kulli šej'in kadir. 2? 

(Allahu! Oprosti mi sve moje nedostatke koje možda počinih u šali, 
svjesno, u zaboravu ili znanju. Oprosti mi sve grijehe za koje Ti znaš koje 
sam počinio prije i koje ću počiniti kasnije bile one skrivene ili javne. Ti si 
oduvjek i zauvjek. Ti si moćan svemu!) 


Njegov šefa'at (zauzimanje) 


Resulullah, sallallahu alejhi ve sellem, će na Sudnjem danu činiti 
šefa'at za pripadnike svoga ummeta, to jeste, spasit će ih muka i tegoba. U 
jednom hadis-i šerifu on je rekao: "Podarena mi je mogućnost između 
šefa'ata (zauzimanja) i ulaska u Džennet polovine pripadnika moga ummeta. 
Ja sam odabrao šefa'at. To je bolje. Ne mislite da je on samo za one koji su 
postigli takvaluk (bogobojaznost), već je i za griješnike... 2? 

U hadisu kojeg prenosi Ebu Hurejre, Resulullah, sallallahu alejhi ve 
sellem, je rekao: "Moj šefa'at pripada onome ko iskreno kaže: 'La ilahe 
illallah', na način da srcem potvrđuje ono što jezikom izgovara. ?? 

U nekim hadis-i šerifima se kaže: "Ja ću činiti šefa'at za pripadnike 
moga ummeta koji vole moj Ehl-i bejt." 

eČinit ću šefa'at za pripadnike moga ummeta koji su veliki 
griješnici." 

Mogu činiti šefa'at za svakoga, osim onih koji ružno govore o 
mojim ashabima." 

eČinit ću šefa'at za one pripadnike moga ummeta koji se budu 
ogriješili prema svome nefSsu, i koji budu zavedeni njime." 

Na Sudnjem danu, ja ću prvi činiti šefa'at." 

Onaj ko ne vjeruje u moj šefa'at, neće ga ni dostići. 

Na Sudnjem danu će od strahote puhanja u Rog (Sur) ljudi biti 
izgubljeni, a oči neće znati u kojem pravcu da gledaju. Tada će i vjernici i 
nevjernici biti dovedeni na mjesto polaganja računa. To je jedna od kazni koji 
će biti prisutne na Sudnjem danu. 

U tim trenucima će Arš pomjeriti osam meleka. Korak svakog od 
njih je koliko put od dvadeset hiljada ovozemaljskih godina. 

Meleki i oblaci veličaju Uzvišenog Allaha na poseban način, bez da 
razumiju to veličanje, sve dok ne bude postignuta odredba o Arš-i a'lau. Na 
taj način Arš i stoji na bijeloj zemlji, koju je za njega stvorio Uzvišeni Allah. 

U tim trenucima će sve glave biti pognute ka zemlji zbog Allahove kazne, 
kojoj se ništa neće moći oduprijeti. Ljudi će u čudu i nevjerici zapomagati. 

Poslanike i učenjake će obuzeti strah. I evlije i šehidi će tražiti 
pomoć od Allahove, dželle šanuhu, kazne, kojoj nema lijeka sem Allahove 
volje. I dok oni budu u takvom stanju obuzet će ih nur (svjetlost) koji je 
daleko jači od svjetlosti Sunca. Ljudi, ionako napaćeni nesnosnim vrućinama 
Sunca, ovim će u potpunosti ostati zbunjeni. Hiljade godina će provesti u 
takvom stanju. Uzvišeni Allah im neće ništa reći. 

Ljudi će otići do prvog poslanika Adema, alejhisselam, i moliti ga: 
£0 Ademe! Ti si častan 1 veličanstven ploslanik! Allah, dželle šanuhu, je tebe 
stvorio i naredio melekima da ti učine sedždu. Udahnuo je u tebe Svoga ruha. 
Zauzmi se za nas da Uzvišeni Allah otpočne sa Svođenjem računa, pa neka 
nas zadesi šta god nam bude presuda. I neka svako završi na mjestu koje mu 
bude određeno. Neka Uzvišeni Allah, koji je Stvoritelj i Sudac svemu učini 
sa svojim robovima šta god poželi!f 

Adem, alejhisselam, će im odgovoriti: "Ja sam kušao od voća koje 
mi je Uzvišeni Allah zabranio, pa me je sada stid Uzvišenog Gospodara. 
Otiđite vi Nuhu." Nakon toga će se ljudi godinu dana međusobno savjetovati. 

Potom će otići Nuhu, alejhisselam, i reći mu: "U nesnosnim smo 
mukama. Zauzmi se za nas da nam se ubrza početak Suđenja, pa da se 
oslobodimo ovih muka." Nuh, alejhisselam, će im odogovoriti: "Ja sam 
učinio dovu Uzvišenom Allahu, nakon koje su sva živa bića na Zemlji 
pomrla. Zbog toga me stid moga Gospodara. Otiđite vi Ibrahimu, 
alejhisselam, koji je Halilullah. Uzvišeni Allah je u zadnjem ajetu sure 
Hadždž objavio: 'Ibrahim (alejhisselam) vam je prije i nego ste došli na svijet 
dao ime muslimana.' Možda vam on može pomoći." 

Ponovo provedoše godinu savjetujući se među sobom. Potom odoše 
Ibrahimu, alejhisselam. ,,O oče svih muslimana! Ti si velikan koga je 
Uzvišeni Allah sebi učinio prijateljem. Učini šefa'at za nas. Neka Uzvišeni 
Allah presudi svojim robovima."' Ibrahim, alejhisselam, im odgovori: ,,Ja sam 
tokom svoga života tri puta izgovorio teške riječi. Na taj način sam se borio 
na Allahovom putu. Sada me je zbog toga stid zatražiti od Gospodara 
Svjetova pravo zauzimanja. Otiđite vi Musau, alejhisselam. Uzvišeni Allah je 
razgovarao s njim i pokazao mu duhovnu naklonost. On će vam učiniti 
šefa'at." 

Nakon ovih riječi ponovo provedoše još hiljadu dana u dogovaranju. 
No, tokom tog perioda njihovo stanje postade još teže. Mjesto mahšera 
postade još tješnje. Odoše do Musaa, alejhisselam, i rekoše mu: ,,O Ibn-i 
Imrane! Ti si Allahov poslanik s kojim je On razgovarao i kome je objavio 
Tevrat. Zauzmi se za nas da Suđenje počne. Dugo već ovdje stojimo. Od 
gužve nemamo više gdje ni svoje noge staviti." 

Musa, alejhisselam, im odogovori: "Ja sam godinama Gospodaru 
činio dovu da se faraonova porodica kazni raznim kaznama. Poslije sam 
tražio da budu pouka onima koji dolaze. Sada me je stid da tražim šefa'at. 
No, Uzvišen Allah je utočište milosti. Otiđite vi Isau, alejhisselam. On je 

najblaži među svim poslanicima i najbolji od njih po ma'rifetu i zuhdu. On će 
se zauzeti za vas." 

Da bi se spasili patnji mahšera, ljudi se zatim obratiše Isau, 
alejhisselam: ,,Ti si Allahov, dželle šanuhu, ruh i njegova riječ. Uzvišeni 
Allah za tebe u 45. ajetu sure Ali Imran kaže: ,,Vedžih (cijenjen) i na 
dunjaluku i na ahiretu." Učiniti šefa'at za nas!" 

Isa, alejhisselam, im odogovori: ,,Moj narod je mene i moju majku 
proglasio bogovima pored Uzvišenoga Allaha. Kako ću tražiti šefa'at, zbog 
vi vidjeli da neko ima vreću a da u njoj nema nafake i da mu usta nisu 
zapečanjena? Može li se doći do nafake bez da se uništi taj pečat na njegovim 
ustima? Otiđite vi posljednjem i najvećem od svih poslanika, Muhammedu, 
sallallahu alejhi ve sellem. On je svoj šefa'at čuvao za svoj ummet. Njegov 
narod ga je mnogo puta napatio. Okrvavili su njegovo mubarek čelo. Slomili 
su njegov mubarek zub. Proglasili su ga luđakom, a bio je najodabraniji među 
svim poslanicima. On je na njihove nesnosne patnje i uvrede odgovarao 
kur'anskim riječima, kojima je odgovorio i Jusuf, alejhisselam, svojoj braći: 
'Nemojte gubiti nadu! Uzvišeni Allah, koji je Najmilostiviji će vam 
oprostiti." Kada je Isa, alejhisselam, opisao sve vrijednosti Muhammeda, 
alejhisselam, svi su poželjeli da odmah odu do njega. 

Brzo stigoše do Resul-i ekrema i rekoše mu: ,,Ti si Habibullah! 
Habib je osoba sa najboljim osobinama. Učini šefa'at za nas. Išli smo kod 
prvog poslanika Adema, alejhisselam. On nas je uputio na Nuha, 
alejhisselam. Kada smo otišli njemu, on nas je uputio na Ibrahima, 
alejhisselam. Kada smo došli do njega, on nas uputi do Musaa, alejhisselam. I 
on nam reče da ne može učiniti šefa'at, već nas uputi na Isaa, alejhisselam, a 
on nas uputi tebi. Ja Resulallah, sallallahu alejhi ve sellem. Mi poslije tebe 
nemamo kome otići." 

Resulullah im odgovori: ,,Ako Uzvišeni Allah dozvoli, učinit ću 
šefa'at za vas." 

Doći će do Suradikat-i Dželal, tj. do zastora Dželal, kada će se 
zastori podići. Otići će do Arš-i a'la-a i tu pasti na sedždu. Bit će na sedždi 
godinu dana. Potom će učiniti takvu zahvalu Uzvišenom Allahu, da mu niko 
od stvorenja nikada prije nije donio takvu zahvalu. Neki smatraju da je 
Uzvišeni Allah sam Sebe pohvalio na taj način, kada je stvorio nebesa i 
zemlju. 

Na mahšeru će se stanje ljudi dodatno pogoršati. Njihova muka će 
biti još bolnija i jača. Ljudima će oko vrata visiti imetak koji su na dunjaluku 
skrivali od svakoga. Oni koji nisu dali zekat na deve, biće im obješene deve 
oko vrata. Tako će se derati i vikati da će biti poput ogromnih planina. Isto će 


397 Jusuf, 12/92. 


351 


biti i sa onima koji nisu davali zekat na druge životinje. Njihovo 
zapomaganje će biti poput gromova koji se prolamaju nebom. "?? 

Za vratovima onih koji nisu davali zekat na poljoprivredna dobra, bit 
će okačena ista ta dobra. Ako nije davao zekat na žito, imat će ga za vratom i 
tako redom. Pritisnuti teretom, zapomagat će i vrištati govoreći "vavejla" i 
va sebura". (Vejl je riječ za kaznu ili patnju. Kada čovjek ne može izdržati 
patnju i bol vrištat će na ovaj način. Sebur se koristi kada nastupi sveopšti 
haos i propast). 

Oni koji nisu davali zekat na zlato, srebro, pare i druge trgovačke 
proizvode, oko vrata će imati ogromnu zmiju. Kada budu izbezumljeno 
vikali: ,,Šta je ovo!?%, dobit će odgovor: ,,Ovo je vaš imetak, na koji niste dali 
zekat na dunjaluku." Ovi strašni trenuci su nagoviješteni 180. ajetom sure Al- 
1 Imran, u kome se kaže: ,Ono čime su škrtarili, bit će im okačeno o vratu na 
Sudnjem danu." 

Drugoj grupi ljudi će iz stidnih mjesta teći gnoj. Svi oko njih će biti 
izuzetno uznemireni strašno neprijatnim mirisom koji će dolaziti iz njih. To 
će biti bludnici i oni koji budu činili harame. 

Druga grupa će biti obješena za grane drveća. To su homoseksualci. 

Još jedna grupa će biti u izuzetno ružnom stanju, izvučenih jezika do 
prsa. Ljudi će okretati glave od njih. To će biti lažljivci i potvaratelji. 

Jedna grupa će imati stomake velike poput planina. To će biti oni 
koji su bez prisile i davali i uzimali kamatu na ovom svijetu. Njihovi grijesi 
će biti predočeni svima. 

Uzvišeni Allah će reći: ,O Muhammede! Podigni svoju glavu sa 
sedžde. Reci, bit ćeš saslušan. Zatraži 1 bit će ti udovoljeno.' Na ove riječi će 
Muhammed, sallallahu alejhi ve sellem, reći: ,Ja Rabbi! Odvoji među 
robovima svojim one koji su dobri i koji to nisu! Dugo su već u ovakvom 
stanju. Svako od njih je postiđen i osramoćen na Arasatu, zbog onoga što su 
činili." 

Tada će se začuti glas: "Da, o Muhammede!" Gospodar svjetova će 
narediti Džennetu da se opskrbi svim vrstama blagodati. Sve te blagodati će 
biti donesene na Arasat. Njihov miris će biti tako lijep da će se čuti na 
razdaljini od pet stotina godina. Tako će se srca okrijepiti. Duše će se 
preporoditi. (Oni koji su bili nevjernici, murtedi — prešli na drugu vjeru, koji 
su ismijavali muslimane, koji su varali omladinu i un ištavali njihov iman i 
oni čija su djela pokvarena i loša neće, osjetiti ovaj miris). 

Uzvišeni Allah će narediti da se na mahšer dovedu Džennet i 
Džehennem. Tada će Džehennem imati stašne krikove i izljeve vatre i dima 
koji će prekriti svo nebo. Njgova buka kao i žega bit će nepodnošljivi. Svi će 
ljudi propasti u mjestu na kome su se nalazili. 

Neće im u tom stanju moći pomoći niti poslanici, niti vjerovjesnici. 
Hazreti Ibrahim, Musa i Isa će se uhvatiti za Arš-i a'lu. Ibrahim, alejhisselam, 

će zaboraviti na svoga sina Ismaila kojeg je htio žrtvovati. Musa, 
alejhisselam, će zaboraviti na svoga brata Haruna, alejhisselam, a Isa, 
alejhisselam, će zaboraviti na svoju majku Merjemu. Svako od njih će reći: 
,Ja Rabbi! Danas ne želim ništa osim sebe!"' 

Muhammed, alejhisselam, će reći: ,Podari mome ummetu smiraj i 
spas ja Rabbi!" Niko neće biti u stanju da mu odoli. Uzvišeni Allah to 
najavljuje u 28. ajetu sure Džasije: ,, Vidjet ćeš svaki ummet na njihovim 
koljenima od straha pred Uzvišenim Gospodarem. Svi će biti pozvani knjizi 
djela koja su činili na dunjaluku." 

Uzvišeni Allah u 8. ajetu sure Mulk kaže: ,Od njegove žestine i 
gajza, nar će izgledati kao da će se prepoloviti." Na to će Muhammed, 
alejhisselam, izaći i zaustaviti Džehennem. Reći će: "Vrati se bezvrijedan i 
ponižen, dok ti tvoji stanovnici ne počnu dolaziti poniženi." 

Džehennem će progovoriti: "O Muhammede! Dozvoli mi, jer ti si 
meni zabranjen!" Sa Arša će se začuti glas: "O Džehenneme! Poslušaj 
Muhammedov, alejhisselam, govor i pokori mu se!" Nakon toga će 
Muhammed, alejhisselam, povući Džehennem u lijevu stranu Arš-i a'la-a. Svi 
stanovnici mahšera će se radovati ovom gestu milosrđa i šefa'ata 
Muhammeda, alejhisselam. Strah će im se malo umanjiti i pokazat će se 107. 
ajet sure Enbija: "Poslali smo te kao milost svjetovima. "?? 

Resul-i ekrem će činiti šefa'at na šest mjesta. Prvim šefa'atom, na 
mjestu Makam-i mahmud, spasit će sve ljude od patnje čekanja Sudnjeg 
dana. Drugi šefa'at će mnoge uvesti u Džennet. Treći će spasiti mnoge koji 
su trebali biti kažnjeni njhove kazne. Četvrti šefa'at će spasiti vjernike koji 
budu imali mnogo grijeha od Džehennema. Peti će pomoći onima čiji broj 
dobrih 1 loših djela bude podjednak i budu čekali na mjestu A'raf i uvesti ih u 
Džennet, dok će šesti šefa'at biti zalaganje da se stanovnicima Dženneta 
poveća njihov stepen. 

NJEGOVE MUDŽIZE 


Toliko je mnogo svjedoka koji su posvjedočili da je Muhammed 
alejhisselam Allahov poslanik da ih je nemoguće pobrojati. Uzvišeni Allah je 
rekao: "Da nije bilo tebe, ne bih stvorio ni dunjaluk." Sva bića su 
zajednički posvjedočila da je Uzvišeni Allah Bog i posvjedočili su da je 
Muhammed, alejhisselam, najodabraniji poslanik. Kerameti koje su 
pokazivali odabranici među njegovim ummetom, u suštini su Resulullahove 
mudžize. Karamete mogu imati samo oni koji slijede njega i koji mu se 
pokoravaju. Čak se i mudžize svih ostalih poslanika smatraju njegovim 
mudžizama, jer su stvoreni od njegova nura i iskazali su želju da budu 
pripadnici njegova ummeta. 

Mudžize (nadnaravnosti) Muhammeda, alejhisselam, vremenski se 
mogu podijeliti na tri vrste. U prvu grupu spadaju one koje su bile od kada je 
stvoren njegov mubarek ruh, pa do početka njegova poslanstva, njegova 
bi'seta. Drugu grupu čine mudžize od trenutka bi'seta pa do njegova 
preseljenja sa ovoga svijeta. U treću grupu se ubrajaju mudžize koje su se 
desile i koje će se desiti od njegove smrti pa sve do Sudnjega dana. Prve se 
nazivaju irhas. Svaka od njih se dijeli također na one koje su okom vidljive i 
na one koje je moguće dokučiti umom i tako shvatiti njihovu nadnaravnost. 
Mudžiza je toliko mnogo da ih je nemoguće pobrojati niti ograničiti. Smatra 
se da oko tri hiljade mudžiza spada u drugu navedenu grupu. Nekoliko 
najpoznatijih su sljedeće: 

1. Najveća Muhammedova, alejhisselam, mudžiza jeste Kur'an-i 
Kerim. Svi književnici i pjesnici koji su istraživali Kur'an-i Kerim, ostali su 
zapanjeni njegovom nadmoćnošću u jezičkom i značenjskom aspektu. Nisu 
uspjeli sastaviti niti jedan ajet sličan onom kur'anskom. Njegov izraz i 
nadnaravnost u svakom pogledu nadmašuju ljudsko stvaralaštvo. Kada bi se 
dodala ili oduzela samo jedna riječ, poremetila bi se ljepota i njegovo 
uzvišeno značenje. Njegova jezička ljepota odudara od arapskog sistema 
pisanja poema. On u sebi sadrži mnoge događaje koji su se desili u prošlosti i 
koji će se desiti u budućnosti. Oni koji se bave njime 1 slušaju ga, ne mogu se 
zasititi njegove ljepote. Čak i ako se umore, nikada se ne zasite. Bezbroj je 
primjera koji govore o tome da čitanje, kao i slušanje Kur'an-i Kerima 
otklanja tegobe. Mnogi su osjetili strahopoštovanje prema njemu dok su ga 
čitali ili slušali, a neki su i umrli u tim prilikama. Mnogi zakleti neprijatelji 
islama su slušajući ajete Kur'an-i Kerima smekšali svoja srca i prihvatili 
iman. 

2. Jednoga dana je Resulallah, alejhisselam, otišao do kuće svoga 
amidže Abbasa i okupio oko sebe njega i njegovu porodicu. Ogrnuo ih je 
svojim ihramom i učinio dovu: "Ja Rabbi! Kao što sam ja danas zaogrnuo 

ovu moju rodbinu, tako ih 1 ti zaštiti od Džehennemske vatre. Začulo se kako 
su zidovi tri puta izgovorili riječ 'amin'.— {"! 

3. Jednom prilikom je upitao beduina koji je u ruci držao kip: "Da li 
ćeš mi povjerovati ako kip u tvojoj ruci progovori?" Čovjek mu odgovori: "Ja 
se ovome klanjam pedeset godina i nikada mi ništa nije rekao. Kako će se 
tebi obratiti?" Muhammed, alejhisselam, obraćajući se kipu, reče: "Ko sam 
ja?" On mu odgovori: "Ti si Allahov poslanik! Vlasnik kipa potom odmah 
prihvati Islam. 

4. Dok je Resulullah, sallallahu alejhi ve sellem, jednom prilikom 
hodao nekom livadom, začuo je tri puta poziv: "Ja Resulallah!'! Kada se 
okrenuo prema strani sa koje je dolazio glas, ugleda svezanog jelena a pored 
njega nekog čovjeka kako spava. Jelena upita šta želi, a on mu reče: "Ovaj 
lovac me je uhvatio. U brdu preko puta imam dvoje mladunčadi pa te molim 
da me oslobodiš. Dozvoli mi da ih nahranim pa ću se vratiti." Resulullah ga 
upita: "Hoćeš li održati obećanje i vratiti se?" Jelen mu odgovori: 
ćObećavam u ime Allaha. Ako ne održim obećanje, neka je na mene 
Allahovo proklestvo.'' Resulullah ga pusti a on se nedugo zatim vrati. Kada 
se čovjek probudi, ugleda Resulullaha te ga upita: "Mogu li šta uraditi za 
tebe, ja Resulallah?" "Pusti ovog jelena", reče mu on. Čovjek odmah 
odveza konop i pusti jelana, a on reče: "Ešhedu en la ilahe illallah ve enneke 
Resulullah", 1 ode. 

5. U Tirmizijevom i Nesaijinom "Sunenu"! se kaže: "Resulullahu 
jednom prilikom dođe slijepac i reče mu: 'Ja Resulullah! Zamoli Gospodara 
da mi da vid!" Resulullah mu se smilova pa mu reče da uzme abdest i da 
prouči dovu: 'Ja Rabbi! Tebi se obraćam. Molim te hurmetom tvoga 
miljenika Muhammeda, alejhisselam. O moj voljeni poslaniče Muhammede 
alejhisselam! Molim se Gospodaru uzimajući tebe za vesilu. Molim ga da 
tvojim imenom ukabuli ovu moju dovu. Ja Rabbi! Učini ovog veličanstvenog 
poslanika mojim šefa'atdžijom. Njegovim hurmetom primi ovu moju dovu.'" 
Kada je čovjek postupio kako mu je rečeno, progleda. Muslimani su 
stoljećima učili ovu dovu i tako postizali svoje želje. 

6. Neka žena Resulullahu posla određenu količinu meda na poklon. 
On prihvati med i posla joj praznu teglu natrag. Allahovom voljom tegla se 
vrati vlasnici puna meda. Žena se zaputi do Resulullaha, sallallahu alejhi ve 
sellem, i upita ga: "Ja Resulallah! Šta sam zgriješila? Zašto nisi primio moj 
poklon?" "Primio sam tvoj poklon. Med koji vidiš je Allahov bereket zbog 
poklona koji si poslala." Žena se obradova i ponese med kući. Cijela njena 
porodica se njime hranila mjesecima i nije ga nestajalo. Jednog dana ga 
greškom presuše u drugu posudu i tako ga u potpunosti pojedoše. Kada su 
Resulullaha obavijestili o ovome, on je rekao: "Da je ostao u posudi koju sam 
poslao, ne bi ga nestalo do Sudnjega dana." 


401 Hejsemi, Medžmau 'z-Zevđid, IX, 226; ibn Asakir, Tarihu Dimašk, XXVI, 
311. 


393. 


7. Mnogim pripadnicima ummeta je nagovijestio da će se boriti u 
pomorskim bitkama. Jednoj sashabijki po imenu Ummu Hiram je tako 
nagovijestio da će učestvovati u bitci na moru. Za vrijeme hilafeta hazreti 
Osmana muslimani su brodovima otišli u boj na ostrvo Kipar. I ova sahabijka 
je bila među borcima i tu je postala šehid." 

8. Hazreti Muaviji je rekao: "Ako jednoga dana budeš vladao mojim 
ummetom, nagradi one koji budu činili dobro. Onima koji budu činili zlo 
oprosti!" Hazreti Muavija je za vrijeme hilafeta hazreti Omera i Osmana 
dvadeset godina upravljao Šamom, a potom je dvadeset godina bio i sam 
halifa. 

9. Pogledao je majku Abdullaha ibn Abbasa i rekao joj: "Jednog 
dana ćeš dobiti sina. Kada se rodi donesi ga meni." Kada su mu donijeli 
dijete, proučio mu je ezan i ikamet na uši i pomazao ga vodom iz svojih 
mubarek usta. Nadio mu je ime Abdullah i predao ga majci: "Ponesi ovog 
oca halifa! Kada je dječakov otac hazreti Abbas ovo čuo, došao je do njega i 
zatražio pojašnjenje. -"Da. Tako sam rekao. Ovaj dječak je otac halifa. Među 
njima će biti jedan koji će klanjati namaz sa Seffahom, Mehdijem i Isaom, 
alejhisselam.'! Mnogi su bili na čelu hilafeta Abbasija. Svi oni su bili potomci 
Abdullaha bin Abbasa. 

10. Na čelo njegovog amidžića, Abdullaha bin Abbasa, stavio je 
svoju mubarek ruku i rekao: "Ja Rabbi! Učini ga velikim poznavaocem vjere. 
Podari mu mudrost. Podari mu znanje o Kur'an-i Kerimu.'" Abdullah bin 
Abbas je poslije toga postao jedan od najvećih učenjaka svoga vremena u 
svim oblastima, a posebno u tefsiru, hadisu i fikhu. Ashabi i tabiini su svoje 
kompletno znanje dobijali od njega. Postao je poznat po nadimcima 
Terdžumanu-1 Kur'an, Bahru-1 'ilm i Reisu-l1 mufessirin, te su u mnoge 
muslimanske zemlje došli njegovi učenici. {? 

11. Za svoga slugu Enesa bin Malika je učinio dovu: "Ja Rabbi! 
Učini da on ima mnogo imetka i djece, dug život i oprosti mu grijehe. Kako 
je vrijeme prolazilo, tako se povećavao i njegov imetak. Njegovi voćnjaci su 
svake godine davali plodove. Imao je i mnogo djece 1 živio je stotinu i deset 
godina. Pred smrt je učinio dovu: "Ja Rabbi! Primio si tri dove Tvoga 
Miljenika. Šta će biti sa njegovom četvrtom dovom, da mi oprostiš grijehe?" 
Tada je začuo glas: "Primljena ti je i četvrta dova, budi spokojan!" 

12. Treće godine po hidžri, u Bitci Kattan, Resulullah, sallallahu 
alejhi ve sellem, je u jednom trenutku sam ležao pod jednim drvetom, kada 
mu dođe hrabar nevjernik po imenu Dasur i upita ga: "Ko će te sada spasiti 
od mene?" Resulullah, alejhisselam, mu odgovori: '"Spasit će me Allah.' 
Tada se ukaza Džibril, alejhisselam, u ljudskom liku i udari tog nevjernika u 


402 Buhart, "Džihad", 3; Isti zan", 41; Ebu Davod, "Džihad", 10; Tirmizi, 

403 Ahmed b. Hanbel, el-Musned, I, 266; ibn Sa'd, et-Tabakat, II, 365; 
Hejsemi, Medžmau 'z-Zevđid, XI, 234. 


356 


prsa. On pade i ispade mu mač iz ruke. Resulullah uze njegov mač, pa ga 
upita: SA ko će tebe spasiti od mene?" —"Nema nikoga boljeg od tebe ko će 
mene spasiti." Resulullah mu se smilova i oprosti mu. On potom primi Islam 
i bi sebebom da i mnogi drugi prime Islam." 

13. Jednom prilikom Resulullah, alejhisselam, uze abdest i kada je 
obuo jednu mestvu priđe ptica, zgrabi drugu mestvu i istrese je u zraku. Tada 
iz nje ispade zmija a ptica je zatim vrati na zemlju. Poslije tog događaja, 
Resulullah je istresao obuću prije nego bi je obuo. 

14. Hazreti Enes prenosi sljedeće: "Resulullah, sallallahu alejhi ve 
sellem, je imao maramicu kojom bi brisao svoje mubarek lice. Kada bi se ona 
zaprljala, bacio bi je u vatru. Prljavština sa nje bi sagorila dok bi maramica 
ostala netaknuta i čista. 

15. Tokom Bitke na Uhudu Ebu Katada ostade bez jednog oka koje 
mu pade u ruku. Doveli su ga Resulullahu, alejhisselam, i on uputi dovu: "Ja 
Rabbi! Učini mu oko lijepim!" i stavi ga na njegovo mjesto svojom mubarek 
rukom. To oko mu je bilo ljepše od drugog, a na njega je i vidio jače nego na 
drugo. Jedan od Ebu Katadinih unuka dođe kod halife Omera bin Abdulaziza. 
Kada ga je upitao ko je, on mu kroz stih odgovori da je unuk ashaba kome je 
Resulullah, alejhisselam, vratio oko. Kada ču te stihove, halifa se prema 
njemu ponese sa posebnom pažnjom. 

16. Resulullah, alejhisselam, jednog dana navrati do svoje kćeri 
Fatime i upita je u kakvom stanju joj je porodica. Hazreti Fatima mu 
odgovori: "Oče moj. Tri dana ni ja niti moja djeca nismo ništa pojeli. Trpimo 
glad. Ne obazirem se na sebe ali me žalosti stanje Hasana i Huseina. 

Resulullah, sallallahu alejhi ve sellem, joj reče: "O Fatima! Dušo 
moja! Ti si gladna tri, a ja četiri dana." Bio je rastužen zvog svojih unuka... 

Hazreti Alija je bio na putu kako bi nešto zaradio i nahranio svoju 
djecu. Na izlazu iz Medine sretoše čobana koji je nastojao napojiti svoje deve 
na jednom bunaru. Priđe mu i reče: "O Arape! Treba li ti neko ko će ti 
napojiti deve za nešto novca?" "Treba", odgovori on. —"Ja upravo tražim 
takvog. Ako želiš možeš to učiniti. Za svaku izvučenu posudu vode, dat ću ti 
tri hurme.' 

Hazreti Alija prista na to i poče izvlačiti vodu. Kada je izvukao 
devet posuda, puče konopac koji je bio vezan za posudu i ona završi na dnu 
bunara. Vidjevši to, seljak ljutito skoči i udari šamarom hazreti Aliju. Zatim 
mu dade dvadeset i četiri hurme za osam posuda vode. Hazreti Alija bi tužan 
zbog toga i pruži ruke prema bunaru. Dohvati posudu, stavi je na vrh bunara 
te ode. 

Seljak ostade zapanjen onim što je vidio. Kako je mogao dohvatiti 
posudu, koja je prethodno pala tako duboko. Da li je moguće da je taj čovjek 
bio sljedbenik čovjeka koji je donosio najavljenu vjeru? U čudu reče: 
Svjedočim da je njegov poslanik istiniti poslanik!" 

Pokaja se zbog onoga što je maločas učinio i sam reče: "Onaj ko se 
usudio dignuti ruku na nekoga takvog, zaslužuje da mu ruka bude odsječena 
a da mu kosti budu polomljene." U trenu u jednu ruku uze mač i njim posječe 
drugu ruku. 

Osjetio je veliku bol ali mu je srce bilo mirno. Uze jednom rukom 
posječenu ruku i zaputi se pravo prema Mesdžidi-n Nevebevijju. Ashabe 
upita za Resulullaha, a oni mu rekoše da je otišao do svoje miljenice. Upita 
gdje se nalazi kuća hazreti Fatime te je i pronađe. 

U tim trenucima je Resulullah na svojim koljenima držao hazreti 
Hasana i Huseina i davao im hurme koje je donio. Seljak je skoro skrenuo s 
uma, razmišljajući o grijehu kojeg je počinio, a iz njegovih očiju su lile rijeke 
suza. 

U takvom stanju pokuca na vrata hazreti Fatime. Na vratima se 
pojavi Resulullah, sallallahu alejhi ve sellem, poput sjajnog blještavila. Čim 
ugleda Resulullaha, seljak reče: "Ja ti vjerujem! Ti si Allahov poslanik. Ja se 
iskreno kajem zbog onoga što sam učinio. Oprosti mi ja Resulallah!' 

Kada ga Resulullah upita zašto je osjekao ruku, on mu reče: "Zbog 
toga što me je stid nositi ruku kojom sam udario po licu jednog tvoga 
sljedbenika... Neka ti je moja duša kurban, ja Resulallah!' 

Resulullah, sallallahu alejhi ve sellem, uze njegovu otkinutu ruku, 
prouči: "Bismillahirrahmanirrahim" i sastavi je sa dijelom ruke iz koje je još 
tekla krv. Allahovom mudžizom, ruka poprimi stanje kakvo je imala prije 
nego što ju je seljak posjekao. Uzvišeni Allah je moćan da učini šta god 
poželi. 

EHL-I BEJT 


Njegove mubarek supruge 


Nakon smrti prve supruge Hatidže, Resulullah, sallallahu alejhi ve 
sellem, je u pedeset petoj godini života oženio hazreti Ebu Bekrovu kćerku, 
hazreti Aišu. Ovaj brak je Allahova zapovijed. Sa njom je živio osam godina, 
prije nego je preselio na ahiret. 

Ostali brakovi su bili iz vjerskih ili političkih razloga, ili pak izraz 
samilosti i dobrote prema ženama koje je ženio. Sve su bile udovice i mnoge 
od njih su bile u poznim godinama života. Kao primjer služi slučaj kada je 
dio ashaba, zbog nesnosnih patnji i proganjanja kojima su muslimani bili 
izloženi u Mekki, odlučio iseliti u Abesiniju. Abesinski kralj Nedžašija je bio 
kršćanin. Postavio je muslimanima razna pitanja i zadivljen odgovorima koje 
je dobio, prihvatio je Islam. Pomogao je muslimanima u mnogim prilikama. 
Ubejdullah bin Džahš je bio slabog imana, pa je da bi se spasio od siromaštva 
postao murted, odnosno prihvatio kršćanstvo i tako prodao svoju vjeru za 
ovaj dunjaluk." Ovaj maloumnik, koji je bio tetić Resulullaha, alejhisselam, 
pokušao je prevratiti i svoju ženu Umm-i Habibu, raznim obmanama i 
obećanjima o lagodnom životu i bogatstvu. Ona je, ipak, ostala ustrajna u 
svojoj vjeri i po cijenu siromaštva, da bi se on na kraju zbog toga razveo od 
nje. Očekivao je Ubejdullah da ona zbog nebrige i siromaštva neće dugo 
ostati u životu, ali je on ubrzo nakon toga umro. Umm-i Habiba je bila kćerka 
tadašnjeg komandanta mekanskih Kurejšija, Ebu Sufjana. Resulullah, 
sallallahu alejhi ve sellem, je tada vodio žestoke bitke protiv Kurejšija a Ebu 
Sufjan je svim mogućim silama pokušavao slomiti muslimane. 

Kada je Resulullah, alejhisselam, čuo za snagu vjere Umm-i Habibe 
i šta joj se dogodilo, napisao je Nedžašiji pismo u kome ga je zamolio: 
eŽelim se oženiti Umm-i Habibom koja se nalazi kod vas. Obavi vjenčanje i 
pošalji je meni." Nedžašija je tada već bio prihvatio Islam. Resulullahovo 
pismo je doživio kao ukazanu čast, te pozvao tamošnje muslimane na gozbu 
kod sebe na dvor. Sedme godine po hidžri obavljeno je vjenčanje, a 
Nedžašija je Poslaniku učinio i druge izraze poštovanja. Na taj način je 
Umm-i Habiba bila nagrađena za snagu i čvrstinu svoga imana, i tamo je bila 
situirana i spokojna. Zahvaljujući njoj i brojni muslimani su odahnuli. S 
obzirom na to da je obećano da će u Džennetu pored muževa biti njihove 
supruge, počašćena je najvećim Džennetskim stepenima pored kojih sva 
ovodunjalučka dobra izgledaju poput sitnice. Ovo vjenčanje je bilo jedan od 
razloga kasnijeg Ebu Sufjanovog prihvatanja islama. Tako ovaj brak 

pokazuje Resulullahovu, sallallahu alejhi ve sellem, nadmoć nad ostalim 
ljudima u intelektu, odgoju i samilosti. {% 

Kao drugi primjer služi nam hazreti Omerova kćerka hazreti Hafsa 
koja je također ostala udovica. Treće godine po hidžri, hazreti Omer je upitao 
hazreti Osmana i hazreti Ebu Bekra da ožene njegovu kćerku, no oni su mu 
obojica ponaosob odgovorili da će razmisliti o tome. Jednog dana Resulullah, 
alejhisselam, pred njima, kao i nekim drugim ashabima, reče hazreti Omeru: 
40 Omere! Vidim da si tužan. Šta je razlog tomu?" Resulullah je u trenu 
prozrijevao svačije misli, sasvim jasno, kao što se jasno vidi tinta u nekoj 
bočici. Pitao bi ako je to smatrao. S obzirom na to da je njemu, kao i bilo 
kome drugom, obavezno reći istinu, tako i hazreti Omer odgovori: "Ja 
Resulallah! Ponudio sam ruku svoje kćeri hazreti Ebu Bekru i hazreti 
Osmanu, ali su oni to odbili." Ova trojica ashaba bili su mu najdraži, nije 
želio da rastuži bilo kog od njih, pa odmah reče: "O Omere! Želiš li svoju 
kćer dati nekome ko je bolji i od hazreti Ebu Bekra i hazreti Osmana?" 
Hazreti Omer tada bi zbunjen jer je znao da od njih dvojice nema boljih 
ashaba. "Želim, ja Resulallah!! "Onda svoju kćer daj meni!", reče mu 
Poslanik, alejhisselam. Na taj način je hazreti Hafsa postala majka i hazreti 
Ebu Bekra i hazreti Osmana, kao što je majka i svih muslimana; 1 oni su joj 
postali sluge. Na taj način su hazreti Ebu Bekr, Omer i Osman postali još 
bliži jedan drugome i ojačali međusobne veze." 

Treći primjer jeste kada je pete ili šeste godine po hidžri među 
stotinama zarobljenih sluga iz plemena Beni Mustalek bila i Džuvegjrijja, 
kćerka plemenskog vođe Harisa. Platio je otkup za nju, oslobodio je, a nakon 
toga vjenčao. Tada su i svi ostali ashabi oslobodili svoje robove govoreći: 
Ne priliči nam da kao sluge držimo porodicu i rodbinu Resulullahove, 
alejhisselam, mubarek supruge." Tako je ovaj brak bio razlogom oslobađanja 
stotina sluga. Hazreti Džuvejrijja je često spominjala ovaj slučaj, hvaleći se 
njime. Hazreti Aiša je jednom prilikom rekla: "Ne znam za bolju i berićetniju 
ženu od Džuvejrije. /% 


Ostale supruge 


Hazreti Aiša 

Ona je Resulullahova, alejhisselam, druga zevdže-i mutahhera. 
Kćerka je Ebu Bekra Es-Siddika. Bila je izuzetno pametna, razborita, učena, 
poštovana i dobroćudna. Imala je jaku moć pamćenja pa bi je ashabi pitali za 
mnoge stvari. Pohvaljena je kur'anskim ajet-i kerimom. Njen idžtihad 

(razmišljanje) nije bilo u skladu sa hazreti Alijinim i u slučaju "Deve" bila je 
uz ashabe koji su se borili protiv njega. Kada je hazreti Alija postao šehid, 
bila je izuzetno tužna. Hurufije na nju bacaju razne potvore. Tvrde da nije 
voljela hazreti Aliju, iako je ona prenijela hadis u kome se kaže: "Voljeti 
Aliju je dio imana." Na taj način je i ona potvrdila da ga voli i da ga svako 
treba voljeti. Rođena je osam godina prije hidžre i umrla je u Medini pedeset 
sedme godini po hidžri, kada je imala šezdeset pet godina. 

Sevda bint Zem'a 
Treća Resulullahova supruga. Zajedno sa svojim mužem je prihvatila iman i 
preselila se u Abesiniju. Kada se vratila u Mekku, muž joj je preselio. 
Resulullah je prvo oženio hazreti Aišu pa onda nju. Sevdu je smjestio u svoju 
kuću u Mekki a Aišu u Medini. Bila je izuzetno samilosna i časna žena. 
Preselila je u vrijeme hilafeta hazreti Omera.'? 

Zejneb binti Huzejme 
Bila je izuzetno darežljiva i mnogo je činila ibadet. Prije toga je bila supruga 
Abdullaha bin Džahša. Abdullah je bio sin Resulullahove tetke Umejme i 
poginuo je tokom Bitke na Uhudu. Iako je počašćena da bude Resulullahova 
supruga, preselila je osam mjeseci nakon vjenčanja." 

Ummu Seleme 
Ime joj je bilo Hind. Prva se preselila u Abesiniju zajedno sa svojim mužem 
Ebu Selemom. Ebu Seleme je bio sin Resulullahove tetke Berre i brat 
Ubejdullaha bin Džahša. Preselio je u Medini od rana koje je zadobio 
prilikom Bitke na Uhudu, četvrte godine po hidžri. Nije prihvatila pozive u 
brak od Ebu Bekra i hazreti Omera. Počašćena je brakom sa Resulullahom, 
alejhisselam. Preselila je 59. godine po hidžri u Medini, u osamdeset četvrtoj 
godini života. Ona je posljednja preselila od svih Resulullahovih supruga." 

Zejneb binti Džahš 
Ona je kćerka Resulullahove tetke Umejme i sestra Abdullaha bin Džahša. 
Ime njenoga oca je bilo Berre. Nije prihvatio iman pa je dobio ime Džahš. 
Zejneb je bila jedna od prvih muslimanki. Resulullah, sallallahu alejhi ve 
sellem, ju je najprije udao za Zejd bin Harisa, koji mu je bio posinak. S 
obzirom na to da Zejd nije ispunjavao svoje obaveze prema Zejnebi, razveli 
su se treće godine po hidžri. Tada je Resulullah, alejhisselam, zatražio da se 
uda za njega. Kada je čula da je traži Resul-i ekrem, od radosti je klanjala dva 
rekata i učinila dovu: "Ja Rabbi! Tvoj Resul me želi oženiti. Ako si odredio 
da me počastiš brakom sa njim, Ti me njemu podari!" Njezina dova je bila 
primljena i objavljen je 37. ajet sure Ahzab u kome stoji: I pošto je on s njoj 
živio i od nje se razveo, Mi smo je za tebe udali kako se vjernici ne bi 
ustručavali više da se žene ženama posinaka svojih, kad se oni od njih 
razvedu — kako Allah odredi, onako treba da bude." Obzirom da je 
Resulullahovo vjenčanje sa njom izvršio Uzvišeni Allah, Poslanik nije 

ponovo obavio vjenčanje. Zejneba, radijallahu anha, se time svakoga trena 
dičila i govorila: ,Svaku ženu udaje njen otac. Meni je vjenčanje obavio 
Uzvišeni Allah." Tada je imala trideset osam godina. Preselila je dvadeset 
treće godine po hidžri u pedeset trećoj godini života.? Bila je darežljiva i 
stalno je činila dobro. Bila je spretna u pletenju. Sve što bi sašila ona bi 
poklanjala rodbini i siromasima. Hazreti Omer je svakoj od Ezvadži 
mutahherata davao po dvanaest hiljada dirhema. Čim bi to dobila, ona bi 
odmah sve podijelila kao sadaku. Ona je među Resulullahovim suprugama 
prva preselila nakon njegove smrti. Hazreti Aiša ju je mnogo hvalila. Hadis u 
kome Resulullah kaže: ,,Prva koja će mi se pridružiti nakon moje smrti, biće 
ona otvorene ruke'{P, najavio je da će prva preseliti, jer je ona najviše 
udjeljivala. 
(Pokvareni francuski književnik Volter, napisao je pozorišni komad koji za 
temu ima Resulullahovo prihvatanje hazreti Zejnebe kao supruge, na osnovu 
brojnih zlonamjernih i izmišljenih priča. Ovaj ogavni pozorišni komad, koji 
nikako ne priliči jednom književniku, dopao se papi koji ga je prethodno bio 
proglasio heretikom, te mu je nakon toga poslao pismo u kome prema njemu 
postupa mnogo blaže. Kada je halifa Abdulhamid Han II, čuo da taj komad 
treba da dođe na pozornicu, uputio je ultimatum vladama Francuske i 
Engleske te je na taj način spasio čovječanstvo nezamislivog poniženja.) 

Hazreti Safija 
Ona je kćerka Hujej ibni Ahtaba, vođe Hajberskih židova. U Hajberu je bila 
zaručena za jednog židova da bi nakon toga bila udata za bogataša Kenanu 
bin Hakika. Kada je sedme godine po hidžri osvojen Hajber, Safija je, 
zajedno sa ostalima, pala u zarobljeništvo. Zamolila je Resulullaha da je 
pomiluje i oslobodi, te je primila Islam. Nakon toga je počašćena brakom sa 
Resulullahom. Preselila je pedesete godine po hidžri u Medini. '!? 

Hazreti Mejmuna 
Resulullah joj je predio ime Berre u Mejmunu. Kada se nakon Hajbera 
krenulo na umru puk Mekke, njen muž je preselio. Počašćena je brakom sa 
Resulullahom, sallallahu alejhi ve sellem. Razboljela se pedeset treće godine 
po hidžri. Zatražila je da je izvedu iz Mekke jer je Resulullah nagovijestio da 
će umrijeti van Mekke. Izveli su je iz Mekke i preselila je na mjestu gdje je 
stupila u brak sa Resulullahom.?"? 

Hazreti Marija 
Primila je iman dok je bila Resulullahova sluškinja te ju je Resulullah 
počastio brakom sa njim. Datum rođenja, kao i njeno tačno porijeklo nisu 
tačno utvrđeni jer je poslana kao poklon od strane vladara Aleksandrije 
Mukavkisa. Resulullah, alejhisselam, je sa hazreti Marijom dobio sina po 

imenu Ibrahim. Ona je bila izuzetno povučena, mirna i zatvorena. Preselila je 
u posljednjim godinama hilafeta hazreti Omera 637. (16. godine po hidžri). 
Ukopana je na mezarju Baki. "! 

Hazreti Rejhana 
Primila je Islam dok je bila Resulullahova služavka. Potječe iz medinskog 
židovskog plemena Beni Kurejza. Njena loza je Rejhana bint Šem'un ibn 
Jezid ili Rejhana binti Zejd ibni Amr ibni Hanefe bin Šem'un bin Jezid. 
Datum njenog rođenja nije tačno utvrđen. Presellila je u Medini prije 
Resulullahove, alejhisselam, smrti 631. godine. Ukopana je na mezarju 
Baki." 

U hadis-i šerifu se kaže: ,Brakovi sa svim mojim suprugama kao i 
udaja mojih kćeri bila je u saglasnosti sa dozvolama koje je Džibril, 
alejhisselam, donio od Uzvišenog Allaha." 

Jedan od važnih razloga Resulullahovih, alejhisselam, mnogobrojnih 
brakova jeste širenje Islama. Prije donošenja ajeta o Hidžabu, tj. o 
pokrivanju, žene su dolazile Resulullahu 1 njega pitale o onome što nisu 
znale. Kada bi Resulullah otišao do nečije kuće, tim prilikama bi se okoristile 
i žene, slušajući ga i pitajući o nepoznatim stvarima. Kada je spušten ajet o 
hidžabu i ženama, zabranjeno im je da sjede i razgovaraju sa tuđim 
muškarcima. Poslije toga ni Resulullah više nije primao nepoznate žene. 
Naredio im je da ono što ne znaju pitaju hazreti Aišu. Zbog mnoštva onih 
koje su dolazile da pitaju hazreti Aišu, ona nije imala vremena da im svima 
odgovori. Da bi ovaj značajni zadatak obavio kako treba i olakšao hazreti 
Aiši njeno breme, oženio se većim brojem žena. Stotine osjetljivih ženskih 
tema i odredbi, muslimankama je Resulullah prenio putem svojih mubarek 
supruga. Da je imao samo jednu suprugu, bilo bi izuzetno teško ili čak 
nemoguće da sve to saznaju od nje. Da bi upotpunio prenošenje Allahove, 
dželle šanuhu, vjere, preuzeo je na sebe teret više brakova. 


Njegova djeca 


Resulullah, alejhisselam, je imao ukupno sedmero djece, od toga 
četiri sina i tri kćeri. Sva djeca, osim hazreti Fatime, preselila su prije 
Resulullaha. Njegova loza se nastavila preko hazreti Fatime. Potomci 
njegova unuka hazreti Huseina, nazivaju se sejjidi a hazreti Hasana šerifi. 
Poštovanje prema sejjidima 1 šerifima je ujedno i poštovanje prema 
Resulullahu, a ljubav prema njima, ako Bog da, za posljedicu ima odlazak sa 
ovoga svijeta sa kelime-i šehadetom na jeziku. 

Kasim: On je prvi od trojice Resulullahovih sinova. Zbog toga je 
Resulullah nosio nadimak Ebu-1 Kasim. Rođen je u Mekki prije poslanstva. 
Njegova majka je Hatidžetu-1 kubra. Preselio je dok je imao sedamnaest 
mjeseci. 


416 {bn Sa'd, et-Tabakat, VIII, 216. 
417 {bn Sa'd, et-Tabakat, VIII, 130. 
418 fbn Sa'd, et-Tabakat, VIII, 16. 

Zejneba: Prva je od Resulullahove četiri kćeri. Rodila se kada je 
Resulullah imao trideset godina. Prije primanja poslanstva, udala se za 
pazitelja svoje majke Ebu-1 As bin Rebi'u.f? Ebu-1 As isprva nije prihvatio 
Islam. Kada je zarobljen na Bedru, pušten je pod uslovom da pošalje svoju 
suprugu u Medinu. Iako je uz njega pušten i njegov brat, kafiri su sa pola 
puta vratili Zejnebu u Mekku. Resulullah je nakon toga u Medinu poslao 
Zejd bin Harisa koji je krišom Zejnebu doveo do Medine. Ebu-l1 As je Islam 
prihvatio poslije Bitke na Hudejbiji, a Zejneba mu se nakon toga vratila. 
Preselila je osme godine po hidžri, kada je imala trideset i jednu godinu. Njen 
sin Alija je bio na devi iza Resulullaha prilikom osvojenja Mekke. Zejnebinu 
kćerku Ummamu je kasnije oženio Hazreti Alija. ?" 

Rukajja: Resulullahova kćerka koja se rodila kada je Resulullah 
imao trideset i tri godine. Bila je izuzetno lijepa. Udata je za Ebu Lehebovog 
sina Utbu. Kada je objavljena sura Leheb, Utbe ju je pustio prije nego su se i 
vjenčali. Objavom je određeno da bude udata za hazreti Osmana. Zajedno su 
dva puta učinili hidžru u Abesiniju. Razboljela se pred Bitku na Bedru, kada 
je imala dvadeset 1 dvije godine. Hazreti Osmanu je naređeno da ne ide u 
Bitku na Bedru, već da ostane kod kuće i pazi na suprugu. Na dan kad je u 
Medinu stigla radosna vijest o pobjedi na Bedru, ona je preselila na ahiret. /?! 

Ummi Kulsum: Ona je Resulullahova kćerka koja je bila udata za 
Ebu Lehebovog drugog sina Utejbu. Kada je objavljena sura Leheb, on ju je 
pustio prije vjenčanja, te pri tome Poslaniku izrekao mnoge uvrede. 
Resulullah, sallallahu alejhi ve sellem, je protiv njega Uzvišenom Allahu 
uputio dovu: "Gospodaru, pošalji na njega neku od Tvojih zvijeri!" Na putu 
prema Šamu rastrgao ga je lav. Nakon smrti Rukajje, objavom je ponovo 
određeno da je oženi hazreti Osman. Preselila je devete godine po hidžri. 
Njenu dženazu je lično predvodio Resulullah, te je pustio suze pored njenog 
mubarek kabura.'?? 

Fatima: Ona je Resulullahova četvrta kćerka. Supruga je hazreti 
Alije a punica hazreti Omera. Kada se udala imala je petnaest godina. ? U 
eMevahib-i ledunnijje'" se navodi da je njen mehr iznosio četiri stotine 
miskala srebra. To u protuvrijednosti iznosi 57.14 miskala zlata (današnjih 38 
zlatnih lira). Alija, radijallahu anhu, je tada imao dvadeset i jednu godinu. On 
također potječe od Ehl-i bejta. Bio je bijelog tena i izrazito lijep. Rođen je 
trinaeste godine prije hidžre u Mekki. Preselio je jedanaeste godine po hidžri, 
kada je imao dvadeset i četiri godine života. Imao je tri sina: Hasana, Huseina 


40 {bn ishak, es-Sfre, s, 229; Abdurrezzak, el-Musannef, VII, 171; Ibn Sa'd, 
et-Tabakat, VIII, 31. 

20 fbn Sa'd, et-Tabakat, VIII, 31. 

PI fbn Sa'd, et-Tabakat, VIII, 36. 

2? fbn Asakir, Tarihu Dimašk, XXXIX, 37. 

3 {bn Sa'd, et-Tabakat, VIII, 22. 

i Muhsina, te dvije kćerke po imenu Ummi Kulsum i Zejneb."' 


Resulullahova loza je nastavljena preko hazreti Fatime. Zejneb se udala za 
Abdullaha bin Dža'fera Tajjara i imala sina Alija i kćerku Ummi Kulsum. 
Oni se nazivaju Šerif-i Džaferi. 

Abdullah: On je Resulullahovo, alejhisselam, posljednje dijete sa 
hazreti Hatidžom. Rođen je poslije poslanstva ali je preselio još kao beba. 
Naziva se još Tajjib i Tahir. Nakon što je Abdullah preselio, As bin Vail je 
rekao: "Muhammedovo sjeme je zatrto.'" Na to je Uzvišeni Allah objavom: 
-Inna eatajna..., odgovorio nevjerniku Asu.? 

Ibrahim: On je treći Resulullahov sin i posljednje njegovo dijete. Sin 
je Marije koju je kao poklon poslao Heraklijev upravitelj Egipta Mukavkis. 
Rodio se osme godine po hidžri i umro je kada je imao godinu i po. Dok je 
bio bolestan, Resulullah bi ga uzeo u krilo i za njim lio svoje mubarek suze. 
Kažu da se prilikom njegove smrti dogodilo pomračenje Sunca. Kada je to 
čuo Resulullah, sallallahu alejhi ve sellem, rekao je: "Sunce i Mjesec su dva 
stvorenja koja potvrđuju Allahovu, dželle šanuhu, jednoću. Njihova 
se Uzvišenog Allaha." Kada je Ibrahim preselio rekao je: "O Ibrahime! Kako 
sam samo tužan zbog tvoje smrti! Iz očiju mi suze liju a srce mi ječi! No neću 
reći nešto što će rasrditi moga Gospodara. 9 


Njegov Ehl-i Bejt 


Svi porodični ogranci Resulullaha se nazivaju Ehl-i bejtom. Među 
Ehl-i bejt spadaju njegove mubarek supruge, njegova kćer hazreti Fatima i 
hazreti Alija, njihova mubarek djeca hazreti Hasan 1 hazreti Husein, njihova 
djeca, kao i pripadnici Poslanikove, alejhisselam, čiste porodične loze 
Hašimovih sinova. 

Uzvišeni Allah u Kur'an-i Kerimu kaže: "Allah želi da od vas, o 
porodico Poslanikova, grijehe odstrani, i da vas potpuno očisti. ?7 

Kada su ashabi upitali: "Ja Resulallah! Ko pripada Ehl-i bejtu?", u 
tom trenutku je došao hazreti Alija. Resulullah mu dade svoj mubarek 
pokrivač da ga stavi poda se, a u tome trenutku dođoše i Fatimatu-z-Zehra, 
Imam-i Hasan i Imam-i Husein. Sve ih je okupio oko sebe i reče: "Ovo je 
moj Ehl-i bejt." Ova poštovana grupa se još naziva i "Al-i Abaf" 1 FAl-i 
Resul? 

Ljubav prema Ehl-i bejti nebeviju, ako Bog da, za posljedicu ima 
odlazak na ahiret sa kelime-i šehadetom na jeziku i postizanje vječnog 
spasenja. Ljubav prema Ehl-i bejtu je farz svakom mu'minu. U jednom 


94 fbn Ishak, es-Sire, s, 231; Ibn Sa'd, et-Tabakat, VIII, 26; ibn Kestr, el- 
Bidaje, V, 293. 

5 {bn Sa'd, et-Tabakat, VIII, 16. 

26 fbn Sa'd, et-Tabakat, VIII, 212-215. 

27 el-Ahzab 33/33. 

8 Hakim, el-Mustedrek, II, 451. 

hadisu server-i alem, Resulullah, sallallahu alejhi ve sellem, kaže: "Moj Ehl-i 
bejt je poput lađe Nuha, alejhisselam. Ko ih bude slijedio, biće spašen. Ko 
ostane, biće uništen. ? 

Mnoge su blagodati i značaji vezani za Ehl-i bejti nebevi. Nemoguće 
ih je pobrojati, niti ih je moguće opisati i nahvaliti kako im doliči. Njihova 
veličina je vidljiva iz kur'anskog ajeta. 

Imam-i Šafii je to lijepo opisao kada je rekao: "O Ehl-i bejti Resul! 
Uzvišeni Allah je u Kur'an-i Kerimu naredio ljubav prema vama. Vašu 
visoku deredžu i vašu vrijednost pokazuje činjenica da, onaj ko se za vas ne 
moli u namazu, neće imati primljen namaz. Kakva čast vam je dodijeljena 
kada vas je Uzvišeni poselamio u Kur'an-i Kerimu." 

Hazreti Enes prenosi: "Resulullah je upitao: 'Koga najviše volite 
među Ehl-i bejtom?' pa je rekao: 'Hasana i Huseina." 

Hazreti Ebu Hurejre prenosi: "Bio sam pored Resulullaha kada je 
došao Hasan. 'Ja Rabbi! Njega volim. I Ti ga voli i voli one koji ga vole.' 
Drugom prilikom je rekao: 'Hasan i Husein su moji lijepi mirisi na ovom 
dunjaluku." 

Poslanik, alejhisselam, je također rekao: "Ostavljam vam dvije 
stvari. Ako se njih budete držali, nećete zalutati. Prvo je veće od drugog. 
Prvo je Allahova knjiga Kur'an-i Kerim. To je čvrsto uže koje se proteže od 
neba do zemlje. Drugo je moj Ehl-i bejt. Ovo dvoje će uvijek biti zajedno. Ko 
ih ne bude slijedio, zalutat će sa moga puta. ! 

Hazreti Hasan i Husein su se jedne prilike razboljeli. Resulullah tada 
reče hazreti Aliji i hazreti Fatimi: "Poklonite nešto za ove moje duše." 
Hazreti Alija, hazreti Fatima i njihova sluškinja Fidda su u to ime postili tri 
dana. Ta dva Džennetska stanovnika su potom ozdravili. No u kući nisu imali 
ništa od hrane. Hazreti Alija je, zbog toga, od jednog židova posudio tri 
sa'a?? (u vrijednosti od tri hiljade dirhema) ječma. Sve tri su nanijetili za tri 
dana koja su ispostili. Jedan dio tog ječma je uzela hazreti Fatima i ispekla 
pet komada hljeba. Njih je bilo petero. Kada je došlo vrijeme iftara, po jedan 
komad je stavila pred hazreti Aliju, Hasana, Huseina, služavku Fiddu i jedan 
ispred sebe. Pred iftar im dođe jedan nevoljnik i reče: "Ja Ehl-i bejti 
Resulillah! Ja sam jedan od miskina muslimana. Dajte mi nešto da pojedem. 
Neka vas Uzvišeni Allah nagradi Džennetskim blagodatima.'" Tada mu 
dadoše hljebove koje su imali, a sami se iftariše vodom. Sljedećeg dana 
ponovo zapostiše. Služavka ponovo uze dio ječma i ispeče im po jedan hljeb. 
Kada su htjeli iftariti dođe im jedno siroče. Dadoše mu sve hljebove i tako ga 
obradovaše, a sami ponovo iftariše vodom. Sljedeći dan ponovo zapostiše. 
Iskoristiše i preostali dio ječma i napraviše hljeb. Kada su kanili iftariti dođe 


29 Hakim, el-Mustedrek, II, 373. 

im jedan zarobljenik, koji im reče da tri dana nije ništa jeo. Bio je zavezan i 
nisu mu dali ništa od hrane i zatraži od njih da mu se smiluju u ime Allaha. 
Ponovo mu dadoše sve hljebove i iftariše se vodom. Ovim povodom je 
Uzvišeni Allah objavio ajet u kome se kaže: "Oni su zavjet ispunjavali 
plašeći se Dana čija će kob svuda prisutna biti, i hranu su davali — mada su je 
i sami željeli — siromahu i siročetu i sužnju. Mi vas samo za Allahovu ljubav 
hranimo, od vas ni priznanja ni zahvalnosti ne tražimo...!...+ Na njima će biti 
odijela od tanke zelene svile, i od teške svile, nakićeni narukvicama od 
srebra, i daće im Gospodar njihov da piju čisto piće"? 

Ebu Hurejre prenosi hadis u kome Resulullah kaže: "Najbolji među 
vama su oni koji poslije mene čine dobočinstvo mome Ehl-i bejtu." 

Hazreti Alija prenosi od Resulullaha sljedeće: "Onima koji budu 
činili dobročinstvo prema mome Ehl-i bejtu ja ću učiniti šefa'at na Sudnjem 
danu." "Oni koji će sigurno preći sirat-ćuprijom su oni koji mnogo vole moj 
Ehl-i bejt i moje ashabe." 

U jednom hadisu koga prenosi Imam-i Rabbani se kaže: "Ko voli 
Aliju, sigurno voli i mene. Ko se njemu suprotstavi, sigurno se suprotstavio i 
meni. Ko ga povrijedi, sigurno je povrijedio i mene. Ko mene povrijedi, 
sigurno je povrijedio i Uzvišenog Allaha." 

Resulullah, alejhisselam, je rekao: "Uzvišeni Allah mi je naredio da 
volim četiri osobe. Prenio mi je da ih i Sam voli." Kada su ga upitali ko su, 
on je rekao: "Alija je među njima. Alija je među njima. Alija je među njima. 
Ebu Zerr, Mikdad i Selman." "Ko me povrijedi zbog moje porodice, biće 
žestoko kažnjen." 

U drugom hadis-i šerifu se kaže: "Fatima je jedan džuz mene. (Što 
znači ona je dio mene). Ko nju povrijedi, povrijedio je i mene." Hazreti Ebu 
Hurejre je rekao: "Resulullah je rekao hazreti Aliji: 'Fatima mi je draža od 
tebe. Ti si mi vrijedniji od nje." 

Ponovo je rekao: "Ne tražim od vas protuuslugu što sam vam donio 
din-i Islam. Tražim od vas samo da volite meni bliski Ehl-i bejt. 24 

Islamski učenjaci ljubav prema Ehl-i bejtu ubrajaju među uslove 
odlaska sa ovoga svijeta s imanom na jeziku. Među njima je Resulullahovo 
mubarek tijelo. Cijeniti Ehl-i bejt je dužnost svakog muslimana. 

Veliki islamski učenjak Imam-i Rabbani (rahmetullahi alejhi) je 
rekao: "Moj otac je bio veoma učen u ovosvjetskim i onosvjetskim naukama, 
dakle u znanjima o srcu. Uvijek je govorio o potrebi iskazivanja ljubavi 
prema Ehl-i bejtu. Govorio bi da ta ljubav predstavlja važnu stvar da bi 
čovjek na izdisaju bio sa imanom. Kada je trebao preseliti na ahiret bio sam 
pored njega. U posljednjim momentima njegova života, podsjetio sam ga na 
ove riječi i upitao ga kako ta ljubav utječe na njega. I u tim trenucima mi je 
rekao: 'Plivam u moru ljubavi prema Ehl-i bejtu.' Istog trena sam uputio 


5 el-insan 76/7-21. 
4 Hejsemi, Medžmau 'z-Zevđid, IX, 100; ibn Asakir, Tarihu Dimašk, 
XXXXII, 125. 

zahvalu Uzvišenom Allahu. Ljubav prema Ehl-i bejtu je bogatstvo Ehl-i 
sunneta. Ahiretske nagrade će uvijek proizilaziti iz ovih riznica." 

Tri su ogranka Resulullahovog Ehl-i bejta: Prvi su oni koji su mu 
rodbina po lozi. Među njima je njegova tetka. Druga vrsta su njegove čiste 
supruge. Treća vrsta su žene služavke, koje su stalno boravile kod njegovih 
supruga i bile zadužene da im služe u svakodnevnim poslovima. Ashabi koji 
su radili poslove izvan njegove kuće, koji su učili ezan u Mesdžidu, hazreti 
Bilal, Selman i Suhejb su se hranili iz Hane-i seadeta. 

Hazreti Fatima i njezini potomci do Sudnjega dana spadaju u Ehl-i 
bejt. Njih treba voljeti čak iako su asije. Voljeti ih i pomagati srcem, tijelom i 
imetkom, te im ukazivati poštovanje, predstavlja dio imana. (U sirijskom 
gradu Hami, postojao je sud za sejjide. Djeca rođena u ovoj mubarek lozi su 
upisivana pred sudijom u prisustvu dvojice svjedoka. Ovaj sud je ukinuo 
odani prijatelj Engleza, Mustafa Rešid-paša). 


Resulullahovi ashabi 


To su Resulullahovi prijatelji. "Sahabi" ili "Sahib" je musliman koji 
je jednom u životu vidio Poslanika makar i na kratko, ili je bio slijep, a makar 
jednom je razgovarao sa njim i preselio na ahiret sa imanom; bez obzira na to 
da li je bio mlad ili star, ili da li je bio muško ili žensko. Neki od njih se 
nazivaju: "Eshab", "Sahabe" ili "Sahb." 

U sahabije ne spadaju oni koji su Resulullaha vidjeli dok su bili 
kafiri, te Islam primili poslije Resulullahove smrti, ili oni koji su bili 
muslimani a potom postali murtedi, odnosno izašli iz imana. Ashabi koji su 
nakon prihvatanja imana izašli iz njega, a potom se njemu vratili nakon 
Poslanikove, alejhisselam, smrti, spadaju među ashabe. S obzirom na to da je 
Resulullah bio poslanik i džinima, i džini spadaju među ashabe. 

Ashab-i kiram su u vjerskim pitanjima najveći autoriteti jer su oni 
Kur'an-i Kerimu podučeni direktno od Resulullaha, sallallahu alejhi ve 
sellem, i druge podučili njemu i na taj način im ga protumačili. Resulullahove 
riječi i postupke prenijeli su onako kako su lično vidjeli ili čuli. 

Hadisi koje su oni prenosili bez bilo kakvih manjkavosti, čine 
osnovu budućih propisa. Institucija Idžma-i ummeta u Islamu je na potpun i 
ispravan način ostvarena jedino u vrijeme ashaba. Osim toga, svaki od ashaba 
pripada učenjacima mudžtehidima, čija se riječ smatrala zakonom odnosno 
propisom. Oni su iznad mudžtehida koji su došli kasnije. 

Učenjaci Ehl-i sunneta su podijelili ashabe prema stepenu 
vrijednosti u tri grupe: 

1- Muhadžiri: To su oni muslimani koji su napustili Mekku prije 
njenog osvajanja ili neko drugo mjesto, ostavivši pri tome i svoj 
zavičaj, imetak i rodbinu i preselili se u grad Medinu. Oni su 
Resulullahu došli sa imanom ili su iman prihvatili u njegovom 
prisustvu. Hazreti Amr bin As je jedan od njih. (Pogledaj Muhadžir) 

2- Ensarije: Muslimani koji su se nalazili u Medini i njenoj okolici, kao 
i pripadnici plemena Evs i Hazredž. Oni su se Resulullahu i 

Medinelijama zavjetovali da će biti uz njega i štititi muslimane u 

svakoj situaciji i ispunili su svoje obećanje. 

3- Ostali ashab-i kiram: To su oni koji su prihvatili iman osvajanjem 
Mekke ili nakon toga u Mekki ili na nekom drugom mjestu. Oni 
nisu ni muhadžiri niti ensarije. Nazivaju se samo ashabima. 

Prvaci među ashabima su četverica Resulullahovih halifa. Poslije 
njih, najvrijedniji su preostala šesterica iz grupe Ašere-i mubešere, to jeste 
deset ashaba kojima je obećan Džennet; Talha, Zubejr bin Avvam, 
Abdurrahman bin Avf, Sa'd bin Ebi Vekas, Said bin Zejd, Ebu Ubejde bin 
Džerrah te hazreti Hasan i hazreti Husein. 

Poslije navedenih četverice halifa i onih koji su obradovani 
Džennetom, dolazi prvih četerdeset muslimana. Poslije njih dolaze tri stotine 
i trinaest učesnika Bitke na Bedru. Zatim sedam stotina junaka koji su se 
borili na Uhudu. Poslije njih, to je grupa od hiljadu i četiri stotine ljudi, koji 
su šeste godine po hidžri Resulullahu ispod drveta dali zavjet: "Možemo i 
umrijeti ali nema povratka." Ta prisega se zove "Biat-i Ridvan. 

Broj ashaba je varirao tokom vremena: Prilikom osvajanja Mekke 
bilo ih je deset hiljada, u Bitci na Tebuku sedamdeset hiljada, na Oprosnom 
hadždžu devedeset hiljada a u trenutku kada je Resulullah preselio, bilo je 
preko stotinu dvadeset četiri hiljade ashaba. O ovoj temi postoje i druga 
mišljenja. 

Zadnji koji su preselili na ahiret među ashabima su: Abdullah bin 
Evfa 705. (h. 86.) preselio u Kufi, Abdullah bin Jesr 706. (h. 88.) u Šamu, 
Sehl bin Sa'd 709. (h. 91.) u Medini i tada je imao stotinu godina, Enes bin 
Malik 711. (h. 93.) u Basri i Ebu-t Tufejl Amir bin Vesile, 718. (h. 100.) u 
Mekki. 

Ashabi su i nakon smrti Resulullaha, alejhisselam, za vrijeme 
četverice Pravednih halifa ostali dosljedni svome zavjetu širenja islama i 
vođenja borbe na Allahovom putu. Nisu pogazili svoje obećanje. Svi su, kao 
jedan, ostavili svoje domove i izašli iz Arabije kako bi Islam širili na sve 
strane svijeta. Mnogi od njih se sa tog puta nikada nisu vratili, već su se do 
smrti borili za Islam u mjestima u koja su odlazili. Na taj način su se u 
kratkom vremenskom periodu desila velika osvajanja. U osvojenim mjestima 
se Islam širio ogromnom brzinom. 

Svi ashabi su pravedni. Svi su zajedničkim snagama prenosili svoja 
znanja o Islamu. Oni su sakupili Kur'an-i Kerim. Resulullahove, sallallahu 
alejhi ve sellem, hadise su nam, također, oni prenijeli. 

(Objavljena su mnoga djela koja govore o vrijednosti 1 veličini 
ashaba, o njihovom doprinosu din-i Islamu, njihovim uzornim životima te 
popis njihovih imena. U tom smislu, jedna od vrijednih knjiga jeste i djelo 
€Eshab-i kiram" koju je objavila izdavačka kuća "Hakikat".) 


45 Ahmed b. Hanbel, el-Musned, I, 59; II, 101, 120; Ibn Hišam, es-Sfre, II, 
315; Vakidi, el-Megazt, I, 279; Ibn Sa'd, et-Tabakat, II, 97. 

Nakon poslanika i meleka, ashabi su najodabranija Allahova 
stvorenja. Ime svakog od njih treba izgovarati sa poštovanjem. 

Svaki od ashaba pojedinačno je bolji od svih pripadnika ovoga 
ummeta. U Muhammedov, alejhisselam, ummet spadaju svi koji povjeruju da 
je on poslanik, to jeste svaki musliman, bez obzira na rasu, boju kože ili 
pripadništvo narodu. 

O vrijednosti ashaba se u ajet-i kerimu kaže: "Vi ste najbolji 
pripadnici ummeta. {29 

, Allah je zadovoljan prvim muslimanima, muhadžirima i ensarijama 
i svima onima koji ih slijede čineći dobra djela, a i oni su zadovoljni Njime; 
za njih je On pripremio džennetske bašče kroz koje će rijeke teći, i oni će 
vječno i zauvijek u njima boraviti. To je veliki uspjeh. ?7 

Muhammed je Allahov poslanik, a njegovi sljedbenici su strogi 
prema nevjernicima, a samilosni među sobom; vidiš ih kako se klanjaju i 
licem na tle padaju želeći Allahovu nagradu i zadovoljstvo - na licima su im 
znaci, tragovi od padanja licem na tle. Tako su opisani u Tevratu. A u 
Indžilu: oni su kao biljka kad izdanak svoj izbaci pa ga onda učvrsti, i on 
ojača, i ispravi se na svojoj stabljici izazivajući divljenje sijača - da bi On s 
vjernicima najedio nevjernike. A onima koji vjeruju i dobra djela čine Allah 
obećava oprost i nagradu veliku. ?$ 

Neki hadisi o ashabima su sljedeći: 

Ne govorite ružne riječi mojim ashabima! Kada bi neko od onih 
koji dolaze poslije mojih ashaba dao sadake koliko brdo zlata, ne može 
zaraditi nagradu jednog moga ashaba, koji je kao sadaku dao šaku ječma, pa 
čak ni polovinu toga. +? 

, Moji ashabi su kao zvijezde na nebu. Koju god da slijedite pronaći 
ćete Pravi put." 

,,Ne suprostavljajte se mojim ashabima. Bojte se Allaha. Ko ih voli, 
čini to jer voli mene. Ko im se suprotstavlja, suprotstavlja se meni. Ko njih 
povrijedi, povrijedio je mene. Ko mene povrijedi, svakako je povrijedio 
Uzvišenog Allaha." 

,Najbolji pripadnici moga ummeta su moji savremenici. Poslije njih 
najbolji su oni koji dolaze poslije njih. Uza toga su opet oni koji dolaze 
poslije njih. Ko vidi mene, ili vidi nekoga ko je vidio mene, neće ga dotaći 
džehennemska vatra." 

Ovi ajeti i hadisi jasno nam pokazuju vrijednost i veličinu ashaba. 


436 Ali imran 3/110. 


$7 et-Tevbe 9/100. 

8 el-Feth 48/29. 

9 Buhari, "Fezailu's-Sahabe", 5; Ebu David, "Sunne", 11; Tirmizi, 
Menakib", 70; ibn Madže, "Mukaddima", 31; Ahmed b. Hanbel, el-Musned, 
III, 11; Bejheki, es-Sunen, II, 116. 

40 Buhari, "Rikak", 7; Muslim, "Fezailu 's-Sahabe", 319; Nesat, "Iman", 29; 
Ahmed b. Hanbel, el-Musned, I, 438. 

NEKI RESULULLAHOVI ZEVAID'"! SUNNETI 


Njegova mubarek brada i kosa 


Neko je upitao Enesa bin Malika o Resulullahovoj, alejhisselam, 
kosi: 

- — "Kakva je bila mubarek kosa Resulullaha?" 

Hazreti Enes je odgovorio: 

- — "Bila je između dvije vrste. Niti je bila mnogo uvijena, niti je bila 
izrazito ravna. Bila je u stanju između toga dvoga. Što se tiče 
dužine, bila je između ušiju i ramena. {? 

Hazreti Ibn-i Abbas je rekao: "Resulullah, alejhisselam, je svoju 
mubarek kosu puštao da pada na čelo. Poslije ju je razdvajao.' 

Učenjaci prenose sljedeće: "Razdvojiti kosu na dvije strane je 
Resulullahov sunnet. Ipak, sa tom praksom je počeo kasnije. Tako da je 
dozvoljeno puštati je preko čela a i razdvajati je na dvije strane. No, ipak je 
bolje razdvojiti je." 

Hazreti Aiša-i Siddika je rekla: "Resulullah je nosio kosu višu od 
džumme a nižu od vefre. 4? 

Džummom se naziva kosa koja dotiče ramena. Vefra je kosa koja 
dotiče mehki dio uha. Iz rivajeta hazreti Aiše znamo da je Resulullahova kosa 
bila tolika da je bila duža od mehkih dijelova ušiju, ali nije doticala njegova 
mubarek ramena. Dužina joj je bila između toga dvoga. 

Hazreti Kadi Ijaz prenosi: "Navedene predaje se mogu povezati na 
sljedeći način: Kosa na strani njegovih mubarek ušiju bila je na nivou 
mehkog dijela uha. Kosa na zatioku mu je bila do ramena" 

Prenosi se 1 sljedeća predaja: ,Razlog zbog koga se u nekim 
predajama kaže da mu je dužina kose bila do ušiju a u nekim da je bila do 
ramena, jeste što je u nekim vremenskim intervalima bila uređena na prvi 
način, a u nekim na drugi. Sve predaje su ispravne. Resulullah, alejhisselam, 
bi nekada puštao kosu tako da bi ona dosezala njegova ramena. Nekada bi je 
opet tako kratio, da bi došla do mehkog dijela uha ili do njegove polovice. 

Ummu Hani prenosi: ,,Fahr-i alem je jednom prilikom došao kod nas 
u Mekku. Tada je imao četiri gadire. 4 


HI Sunnet-i zevđid: To su stvari koje je Resulullah uobičavao raditi ali koje ne 
spadaju u ibadete već u adete (običaje). Izostaviti zevaid sunnete ne 
predstavlja mekruh. Neki od tih postupaka su: način Resulullahovog 
oblačenja, otpočinjanje dobrih stvari sa desne strane i sl. 

42 Buhari, "Libas", 68; Ebu David, "Teredždžul", 9; Tirmizi, Šemđil-i Šertf, 
s. 31. 

+3 Ebu Davod, "Teredždžu!", 9; Tirmizi, "Libas", 21; ibn Madže, "Libas", 
36; Ahmed b. Hanbel, el/-Musned, VI, 118; ibn Sa'd, er-Tabakat, I, 428. 

Gadira označava odjeljak kose. Iz ovoga razumijemo da je mubarek 
kosu dijelio na četiri dijela. 

Ako sumiramo predaje o ovome, Resulullah je imao kosu i bradu 
koje nisu bile previše uvijene niti izrazito prave. Mubarek kosa mu je bila 
duga. Isprva ju je puštao preko čela da bi je kasnije razdvajao na dva dijela. 
Nekada bi mubarek kosu puštao dok bi je nekada skraćivao. 

Muškarcima je sunnet da obriju glavu ili da puste dužu kosu pa daje 
češljaju na način da je podijeljena na dvije strane. Tu je potrebno ponašati se 
u skladu sa situacijom, vremenom i prostorom. Mekruh je praviti pletenice od 
kose. 

O Resulullahovoj, alejhisselam, bradi, hazreti Enes pripovijeda 
sljedeće: Resulullah, sallallahu alejhi ve sellem, je u kosi imao jako malo 
bijelih dlaka. Zajedno, i na glavi i u bradi nije imao više od sedamnaest ili 
osamnaest bijelih dlaka. 

Hazreti Ebu Bekr Es-Siddik reče Poslaniku jednoga dana: 

- — ,,Osijedio si, ja Resulallah!'' 

Resulullah mu odgovori: 

- — To je zbog sura Hud, Vakia, Murselat, Nebe i Tekvir. 

U ovim surama se mnogo spominju stanja u Džennetu i 
Džehennemu. Zbog brige šta će biti sa mojim ummetom, osijedila mi je kosa 
i brada." 

Amr bin Šuajb prenosi: , Resulullah bi skraćivao bradu u širinu i 
dužinu." 

U hadisu kojeg prenosi Tirmizi, Resulullah je rekao: ,,Onaj ko ne 
skraćuje svoje brkove, ne pripada nama." U drugom hadisu stoji: ,,Puštajte 
brade i skraćujte brkove. 

Ibn-i Abdu-l Hakim je rekao: ,Brkove treba dobro skraćivati, a 
bradu ne. Kada se kaže dobro ih skraćivati, to ne znači brijati ih..." 

Hazreti Imam-i Nevevi je rekao: ,,Kod skraćivanja brkova ispravno 
je da treba skraćivati dok se ne vidi vrh usana ali ne u potpunosti." 

Učenjaci smatraju pokuđenim puštanje brkova u dužinu i uvijanje 
njenih završetaka. Ibni Omer prenosi sljedeće: Resulullahu su govorili o 
skupini Medžusija. Na to je on rekao: ,Oni puštaju vrhove brkova a briju 
bradu. Onda se vi razlikujte od njih. 

Ebu Umame: ,,Ja Resulallah! Ehlu kitabije skraćuju brade a puštaju 
brkove!" Resulullah mu reče: ,,Vi skraćujte vrhove brkova, a puštajte brade." 


44 Tirmizi, "Libas", 39; ibn Madže, "Libas", 36; Tirmizi, Šemđil-i Šertf, s. 
59; Kastalani, el-Mevahibu "l-Lednnijje, s. 279. 

45 Tirmizi, "Tefstrul-Ku ran", 56; ibn Sa'd, et-Tabakat, I, 435; Tirmizi, 
Šemđil-i Šertf, s. 74. 

46 Kastalani, el-Mevđhibu 'l-Lediinijje, s. 280. 

47 {bn Sa'd, et-Tabakćat, I, 449; Kastalani, el-Mevđhibu 'l-Ledanijje, s. 280. 
48 {bn Sa'd, et-Tabakćat, I, 439; Kastalani, el-Mevđhibu 'l-Ledinijje, s. 281. 

Po mišljenju alima, sunnet je skraćivati brkove da izgledaju poput 
obrva. Sunnet je skraćivati bradu čija dužina pređe jednu šaku, zajedno sa 
donjim dijelom vilice. 

No, nije u skladu sa sunnetom skraćivati bradu više od dužine šake. 
Puštati malu bradu sa namjerom da se slijedi sunnet predstavlja bid'at. To je 
haram. Resulullahova praksa puštanja brade je pritvrđeni sunnet. Dozvoljeno 
je, pa čak i potrebno, u potpunosti obrijati bradu zbog emr-i ma'rufa, zbog 
obezbjeđivanja nafake, te kako bi se spriječilo izbijanje smutnje. To su 
opravdanja za propuštanje izvršavanja sunneta ali nisu opravdanja za činjenje 
bid'ata. 


Resulullov način spavanja i buđenja 


Kada bi htio spavati, Resulullah, sallallahu alejhi ve sellem, bi legao 
na desnu stranu, stavio bi dlan desne ruke pod glavu i proučio: 

Allahu! Predajem se Tebi! Svoje lice Tebi okrećem! Svoje stanje 
povjeravam Tebi i oslanjam se na Tebe! Ja se plašim Tvoje kazne i nadam se 
Tvojoj milosti. Nema druge milosti kojoj se mogu nadati, niti kazne od koje 
se plašim osim Tvoje. 

Jedino je Tvoja milost dostojna da se pod njeno okrilje skloni i 
jedino se Tvojom milošću postiže spas. Ja vjerujem u Knjigu koju si Ti 
spustio i u poslanika kojeg si poslao. 

Gospodaru! Spuštam svoju glavu na tlo Tvojim imenom. Ako 
zadržiš moju dušu, obaspi je svojom milošću. Ako mi je povratiš, čuvaj je 
kao što čuvaš duše Tvojih dobrih robova. 

Allahu! Ja umirem sa Tvojim imenom i sa Njim oživljavam. Neka je 
Hvala Uzvišenom Gospodaru koji nas hrani, poji, koji nam daruje sve što 
nam je potrebno i koji nas čuva. Koliko je ljudi čijim potrebama nema ko 
izaći u susret niti ih zaštititi. Allahu! Sačuvaj me na Danu kada budeš sakupio 
sve svoje robove!" Kada bi se probudio rekao bi: 

Hvala Allahu koji nas je nakon smrti ponovo oživio. Njemu ćemo 
se vratiti na Sudnjem danu. ! 

Kada bi lijegao, Resulullah bi izgovarao: 

Gospodaru nebesa i zemlje, Gospodaru svega što postoji, koji daješ 
da iz zrna nikne rod, koji si spustio Tevrat, Indžil i Kur'an. Ja ti se utječem od 
zla svakog zlikovca jer Ti nas od njega štitiš! 

Allahu! Ti si oduvijek. Nema ništa prije Tebe. Ti si zauvijek. Nema 
ništa poslije tebe. Ti si Zahir. Nema ništa osim Tebe." 

Također, ponekad bi prilikom buđenja učio: 

Nema drugog Boga osim Tebe! Tebe veličam i hvalim. Gospodaru! 
Molim te za oprost mojih grijeha. 

Allahu! Povećaj moje znanje. Nemoj dozvoliti da mi srce skrene sa 
Pravog puta nakon što mi na njega ukažeš. Podari mi milost, dobrotu i visok 
stepen kod Tebe. Ti si najmilostiviji od milostivih." 


49 Tirmizi, Šemđil-i Šertf, s. 281. 

Bera bin Azib prenosi da mu je Resulullah rekao: "Kada stigneš na 
mjesto gdje kaniš spavati, uzmi abdest kao što to činiš kada želiš obaviti 
namaz. Potom lezi na desnu stranu i prouči: Allahu! Predajem se Tebi! Svoje 
lice Tebi okrećem! Svoje stanje povjeravam Tebi i oslanjam se na Tebe! Ja se 
plašim Tvoje kazne i nadam se Tvojoj milosti. Nema druge milosti kojoj se 
mogu nadati niti kazne od koje se plašim osim Tvoje. Jedino je Tvoja milost 
dostojna da se pod njeno okrilje skloni i jedino se Tvojom milošću postiže 
spas. Ja vjerujem u Knjigu koju si Ti spustio i u Poslanika kojeg si poslao. 

Ako umreš te noći, umrijet ćeš kao musliman. Ko god ovo izgovori i 
umre te noći, umrijet će kao musliman." 

Resulullah je rekao: "Kada neko od vas ustane tokom noći iz 
postelje te se ponovo u nju vrati da bi nastavio spavati, neka je tri puta 
protrese. Jer niko ne zna šta je poslije njega došlo i leglo na to mjesto. 

Kada želi leći u postelju, neka legne na desnu stranu. Kada to učini, 
neka prouči: 

Allahu! Tebe hvalim i veličam. Gospodaru! Spuštam svoju glavu na 
tlo Tvojim imenom. Ako zadržiš moju dušu, obaspi je svojom milošću. Ako 
mi je povratiš, čuvaj je kao što čuvaš duše Tvojih dobrih robova. 

Kada se probudi neka kaže: Hvala Allahu koji mi je ponovo podario 
moje tijelo, vratio mi moju dušu i dozvolio mi da Ga spominjem." 

Kada je Resulullah naišao na čovjeka koji je legao potrbuške reče 
mu: "Ovo je način spavanja koji Allah nikako ne voli." 

Prema predaji Šerida bin Suvejda, Resulullah je jednom vidio 
čovjeka koji je spavao potrbuške, pa ga je dotakao vrhom noge i rekao mu: 
Ovaj način spavanja Uzvišeni Allah ne voli." 

Taj koji je spavao bijaše pripadnik ashab-i suffe, Abdullah bin 
Tahfe, koji reče: "Spavao sam u zoru na stomaku u Mesdžidu, kada me neko 
dotaknu i reče: 

-— Kojeovo? 
- — Ja sam Abdullah bin Tuhfe! 
Kada sam se bolje zagledao, viđoh da je iznad mene Resulullah, sallallahu 
alejhi ve sellem. Tada mi reče: 
- — 'Tvoj način spavanja je Allahu najomraženiji. 
Poslanik, alejhisselam, nikada nije bio bez abdesta. 
On nikada ne bi otišao u kupatilo, a da nije zatim uzeo abdest. 


146450 


Resulullahov, alejhisselam, način sjedenja 


Hanzala bin Hizjem je rekao: "Otišao sam do Resulullaha i vidio 
sam ga kako sjedi podavijenih nogu (ala turka)." 

Džabir bin Semure prenosi da bi Resulullah nakon obavljenog 
sabah-namaza, sve do izlaska sunca, sjedio u prostoriji gdje je obavljao 
namaz podavijenih nogu. 


450 Ahmed b. Hanbel, e/-Musned, I, 262; V, 426. 


374 


Nikada nije zabilježeno da je Resulullah pružio svoje noge prema 
prisutnima u njegovome društvu. 

Šerid bin Suvej prenosi: "Resulullah je jednom prilikom navratio do 
mene. U tim trenucima sam sjedio stavivši lijevu ruku iza sebe i naslonivši se 
na pola dlana. Resulullah mi reče: 'Zar ti sjediš poput onih koji su zalutali?'€ 
(Zalutali su Židovi). 

Kajle bin Mehrame prenosi: "Vidio sam Resulullaha kako sjedi na 
kurfus. Vidio sam ga kako sjedi ovako, smireno. "! (Kurfusa znači spustiti 
bedra na zemlju, presaviti noge u koljenima tako da koljena dodiruju stomak 
a ruke povezati preko nogu). 

I Resulullahov, alejhisselam, način sjedenja prilikom jela je bio 
poseban. Nije se zatvarao u posebne odaje dok je jeo, sakrivao se iza Zastora, 
niti je pred njega hrana donošena u posebnim tanjirima. 

Resulullah bi sjeo na zemlju i, sa poda ili zemlje, jeo hranu koja je 
pred njim. Rekao bi: "Ja sjedim kao što sjedi rob i jedem kao što jede rob. Ja 
sam samo rob. Ko se okrene od moga sunneta, ne pripada meni. 

Dok je Poslanik, alejhisselam, jednom prilikom na nekoj od 
visoravni Mekke jeo, naslonivši se na neki predmet, dođe mu Džibril, 
alejhisselam, 1 reče: "Znači ti, Muhammede, jedeš kao što jedu kraljevi." 
Resulullah, sallallahu alejhi ve sellem, istog trena sjede na zemlju. ? 

Jednog dana Resulullahu sa Džibrilom dođe melek koji mu nikada 
ranije nije dolazio. Taj melek reče Poslaniku: "Prenosim ti selam od tvoga 
Gospodara, koji ti pruža mogućnost da biraš da budeš poslanik-kralj ili 
poslanik-rob. Biraj šta želiš!f 

Kada mu Džibril dade znak: "Pokaži skromnost", on reče: "Želim 
biti Poslanik-rob.'! Poslije toga Resulullah nikada nije jeo na nogama ili se 
naslanjao na nešto tokom jela. 


Resulullahov način jedenja i pijenja 


Ebu Džuhejfe prenosi da je Resulullah, alejhisselam, rekao: "Ja ne 
jedem naslonjen na bilo šta!9% Postoje tri vrste naslanjanja: nasloniti se na 
neku stranu tijela, prekrstiti noge i nasloniti se na jednu ruku dok se drugom 
jede. 

Treći način naslanjanja je pokuđen. 

Resulullah bi jeo sa tri prsta, sa prstom šehadeta (kažiprstom) i dva 
prsta oko njega. 

Resulullah je rekao: "Bereket u hrani je uzeti abdest prije jela i 
poslije jela, opravši ruke! 


$1 Buhart, Asti zan", 34; Ebu David, "Edeb", 25; Hejsemi, Medžmau 'z- 
Zevćid, V, 423. 

42 {bn Sa'd, et-Tabakat, I, 381. 

43 {bn Sa'd, et-Tabakat, I, 380. 

44 Tirmizi, Šemđil-i Šertf, s. 164; Kadi ijaz, Šifa-i Šerif, s. 86. 

$5 Tirmizi, SEt'ime", 39. 

Ko god od vas zaspi sa mesom ili nekom masti na rukama, ili zaspi 
ostavljajući posuđe nečisto, pa mu se u snu nešto desi, neka za to ne krivi 
nikoga osim sebe" 

Resulullah, alejhisselam, je imao jednu veliku posudu koja se zvala 
Garra. Kada bi došlo vrijeme jutarnje užine, on bi obavio namaz i donijela bi 
se ta posuda u kojoj bi bio Serid (Tirid) i stavila u sredinu. (Tirid je jelo koje 
se pravi od mješavine usitnjenog hljeba i mesa). 

Kada su se muslimani okupili oko posude sa Tiridom, jedan beduin 

vidje da je Resulullah sjeo na koljena pa reče: "Kakvo je to sjedenje?" 
Resulullah mu odgovori: 
Nema sumnje da mi je Uzvišeni Allah podario plemenitost i nije me učinio 
onim koji otežava i koji je tvrdoglav. Krenite sa jelom od krajeva i prestanite 
jesti iz sredine. Bereket jela je u njegovoj sredini. Kada neko od vas želi jesti, 
neka ne počinje sa sredine već sa krajeva, jer će tada bereket sa jela otići!" 

Omer bin Ebi Seleme prenosi: "Ja sam bio dijete koje je odgajao 
Poslanik svih svjetova. Dok sam jeo, ruka bi mi odlazila u sve dijelove 
posude. Resulullah mi reče: "Sine! Prouči bismillu! Jedi desnom rukom i jedi 
ispred sebe!$ 

Poslije toga sam uvijek jeo na taj način. 

Resulullah, alejhisselam, je rekao: "Kad nekome od vas jelo donese 
posluga, neka i on sjede sa vama da jede, jer se on potrudio da pripremi tu 
hranu i strpio se nad njenom toplinom i njenim dimom. Ako izbjegava da to 
učini, ili ako je malo hrane, stavite mu u ruku nekoliko zalogaja." 

Resulullah nikada nije omalovažavao bilo koju hranu nitu ju je 
nipodaštavao. 

Ako bi nešto želio jesti, on bi to pojeo, a ako ne, ostavio bi i ne bi 
govorio. 

Pokazivao je poštovanje i prema najmanjem nimetu i nikada ga nije 
omalovažavao. 

Niti jedan nimet nije posebno hvalio zato što bi mu se dopao, niti je 
neki kudio zato što mu se ne bi dopao. 

Kada bi se hrana iznijela na sofru počeo bi sa jelom nakon što bi 
proučio dovu: "Allahumme barik lena fi ma rezaktena ve kina azabe-n-nar. 
Bismillah!' 

Hazreti Aiša prenosi da je Resulullah rekao: "Kada neko od vas želi 
jesti, neka prouči bismillu i neka spomene ime Uzvišenog Gospodara! Ako to 
zaboravi učiniti na početku jela, neka kaže: 'Bismillahi fi evvelihi ve ahirih!'€ 

Prema predanju Umejja bin Mabšija, neki čovjek je počeo jesti bez 
bismille, dok ga je Resulullah gledao. Kada je završavao sa jelom, tako da 
mu je ostao još samo jedan zalogaj, čovjek reče: "Bismillahi za početak i kraj 
jela." 


46 Tirmizi, Šemđil-i Šertf, s. 204. 

Resulullah se tada nasmija pa reče: "Šejtan je jeo sa njim sve 
vrijeme dok je i on jeo. Kada je rekao bismillah, šejtan je sve povratio tako 
da mu u stomaku ništa nije ostalo." 

Resulullah je počinjao sa desne strane prilikom uzimanja abdesta, 
gusula, oblačenja, obuvanja i češljanja. Kada bi nešto htio uzeti, učinio bi to 
desnom rukom, kada bi nešto htio dati, također bi to učinio desnom rukom i 
svaki posao je po mogućnosti počinjao sa desne strane. "7 

Kada obuvate svoju obuću, počnite sa desnom stranom! Kada je 
izuvate, počnite sa lijevom. Kada se obuvate neka desna noga bude prva, a 
kada se izuvate neka ona bude zadnja." 

Abdullah bin Omer prenosi da je Resulullah, alejhisselam, rekao: 
Kada želite jesti, činite to desnom rukom. I kada pijete, pijte desnom rukom, 
jer šejtan i jede i pije lijevom rukom." 

Seleme bin Ekva prenosi od svoga oca da je Resulullah jednom 
prilikom jeo sa Busr bin Raijul-'irom iz plemena Ešdža', kada ovaj poče jesti 
lijevom rukom. Tada mu Resulullah reče: "Jedi desnom rukom!" 

Čovjek tada izreče laž: "Nemam snage da jedem desnom rukom." 

Resulullah mu, potom, reče: "Ne imao snage! Njega jedino njegova 
pohlepa i umišljenost sprečava da jede desnom rukom!" Poslije tog događaja, 
čovjek više nije mogao podići ruke do usta.'?? 

Resulullah, alejhisselam, je rekao: "Plemeniti i Svevišnji Allah je 
sigurno zadovoljan sa robom koji nešto pojede ili popije, pa potom se na 
tome zahvali Uzvišenom Allahu." 

Ebu Seid el-Hudri prenosi da, kada bi Resulullah htio jesti, proučio 
bi sljedeću dovu: "Elhamdulillahillezi at'amena ve sekana ve dže'alena mine-l 
muslimin / Hvala Allahu Koji nas je nahranio, napojio i učinio 
muslimanima, {0 

Prema predaji Ebu Umametu-l Bahilija, nakon što bi Resulullah 
završio sa jelom, proučio bi i ovu dovu: 
€Elhamdulillahi kesiren tajjiben mubareken fihi gajre mekfijjin ve la 
muveddain ve la mustagnen anhu Rabbena / Hvala pripada Allahu.'"! 
Gospodaru! Mi ti se neizmjerno mnogo zahvaljujemo, čistom zahvalaom koja 
sa sobom nosi bereket i u kojoj nema mustagna!" 

€Elhamdulillahillezi kefana ve ervana gajre mekfijjin ve la mekfurin 
/ Zahvalu upućujemo Allahu, koji nas je nahranio i napojio koliko nam je 
dovoljno, koji nas nije odbio i koji nas nije učinio nezahvalnicima!" 

Ebu Hurejre prenosi da bi Resulullah poslije jela prao ruke. 


47 Buhari, "Vudu", 41. 

8 Muslim, "Ešribe", 142; Ebu Davod, "Et'ime", 20; Ahmed b. Hanbel, el- 
Musned, II, 8, 33; Bejheki, es-Sunen, II, 43. 

49 Bejheki, es-Sunen, II, 45. 

460 K astalant, el-Mevćđhibu 'l-Lediinijje, s. 315. 

461 fbn Madže, "Et'ime", 16; Hakim, el-Mustedrek, IV, 150; Kastalani, el- 
Mevdđhibu 'l-Ledanijje, s. 315. 

Poslanik, alejhisselam, nije pridavao pažnju dunjaluku i 
ovodunjalučkim stvarima. 

Abdullah bin Mes'ud prenosi: "Resulullah je spavao na jednoj hasuri 
koja je ostavila traga na njegovim leđima. Kada se probudio izmasirao sam 
mu leđa i rekao: 

'Neka su ti moji roditelji kurban, ja Resulallah! Kamo sreće da si nas 
obavijestio pa da smo prostrli nešto po hasuri, što bi te zaštitilo.' Tada mu još 
rekosmo: 'Želiš li da ti pripremimo jedan mehak dušek?' 

Resulullah odgovori: 'Što će meni ovodunjalučke stvari? Moj odnos 
sa ovim svijetom je poput ratnika koji se nakratko skloni pod drvo da bi mu 
ono obezbijedilo malo hlada, a zatim nastavi svoj put! 

Ebu Umametu-l Bahili prenosi da je Resulullah rekao: "Uzvišeni i 
Plemeniti Gospodar mi je ponudio da za mene mekkansku dolinu pretvori u 
zlato. Rekao sam: 'Ne ja Rabb! Daj mi da jedan dan budem sit, a drugi 
gladan. Da Te spominjem i veličam kada sam gladan, a da ti se zahvaljujem 
kada sam sit!'40 

Hazreti Aiša prenosi: "Od dolaska Poslanika, alejhisselam, u 
Medinu, pa sve do njegove smrti, njegovi ukućani nikada nisu tri noći 
zaredom jeli hleb od pšenice. Njihov objed je najčešće bio hljeb od ječma i 
hurme a i toga nije bilo u većim količinama." 

Resulullah, alejhisselam, je prije svoje smrti zamijenio svoj borbeni 
oklop sa Židovom po imenu Ebu Šahma za jedan vesk'" ili trideset (sag) 
posuda ječma, kako bi se njegovi ukućani prehranili. 96 

Hazreti Aiša je rekla: "Kunem se Allahom, koji je Muhammeda, 
alejhisselam, poslao kao istinitog poslanika, da nikada u svome životu nije 
vidio sito niti je jeo hljeb napravljen od prosijanog brašna, od kada je postao 
Poslanik pa sve do preseljenja na ahiret. 

Kada neko upita 'Kako onda jedete ječam?', reče: 'Puhali bi u mekinje sa uf'. 

Resulullah, sallallahu alejhi ve sellem, i njegovi ukućani sve do 
njegove smrti nikada nisu dva dana zaredom jeli hljeb od ječma. 

Tako mi Allaha, čekali bismo i četerdeset dana da u Poslanikovoj, 
alejhisselam, kući bude zapaljena vatra!{$7 

Nekada su prolazili i mjeseci, a da se iz neke od Resulullahovih kuća 
nije pojavljivao dim niti je paljena vatra. 


462 Hakim, el-Mustedrek, IV, 344; Kastalant, el-Mevđhibu 'l-Ledinijje, s. 334. 
463 {bn Sa'd, et-Tabakat, I, 381. 

464 Nesat, "Dahaja", 37; Ahmed b. Hanbel, el-Musned, VI, 42; Bejhekt, es- 
Sunen, II, 487. 

465 U prvim godinama Islama 1 vesk je iznosio 194, 3 kilograma. Vidi; 
Walter Hinz, Sistemi mjerenja u Islamu, s. 65. 

466 Buhart, "Buju", 33; "Rehn", 5; Ahmed b. Hanbel, el-Musned, VI, 160; Ibn 
Ebi Šejbe, el-Musannef, IV, 271; Tirmizi, Semđil-i Serff, s. 334; Kastalani, el- 
Mevdđhibu 'l-Ledanijje, s. 307. 

467 Ahmed b. Hanbel, el-Musned, VI, 71; Hakim, el-Mustedrek, IV, 119. 

Prošla bi dva mjeseca a da se za ukućane Poslanika, alejhisselam, ne 
bi napravio hljeb, niti bi se šta skuhalo u šerpi. 

Kada smo mi bili prevareni Esvedejnom, tj. vodom i hurmama, 
Resulullah, alejhisselam, je preselio. 

Resulullah u jednom danu ne bi pomiješao dvije vrste hrane u svome 
stomaku, tako da, kada bi se nahranio hurmama ne bi jeo hljeba, a kada bi se 
nahranio hljebom ne bi jeo hurme! To je ono zbog čega najviše plačem. +? 

Enes bin Malik je rekao: "Ne znam da je Resulullah sve do svoje 
smrti jeo nešto sa hivana, niti je pojeo jufku hljeba koja je napravljena od 
kvalitetnog pšeničnog brašna, kao što ne znam da je pojeo pečeno kozije 
meso. 

(Hivan je poput stola ili plate na koju se stavlja hrana koja treba da 
se jede). 

Ebu Hurejre prenosi da je Resulullah činio sljedeću dovu: "Allahu! 
Podari Muhammedovim ukućanima onoliko nafake koliko im je potrebno da 
ne umru!" 

Resulullah bi hranu jeo sa sofre. Sofra je u stvari torba koja je 
pripremana putnicima za nošenje hrane. Pošto bi često hrana bila stavljena u 
ovu okruglu kožnu torbu, ona je nazvana sofrom. 

Resulullah ne bi govorio da mu se pripremi ovo jelo ili da se ne 
priprema ono jelo. On bi pojeo ono što bi se našlo pred njim. Hazreti Aiša 
prenosi: "Resulullah bi došao meni i upitao me: 'Tmaš li nešto za jesti?' Rekla 
bih da nema, a on bi rekao: 'Onda ja postim.'? 

Resulullah je tako jednoga dana došao kod mene. Rekoh mu: 'Ja 
Resulallah! Dobili smo jedan poklon!' —'Šta?', upita on. —"Hajs', odgovorih 
mu. —'Ali ja sam ujutro zapostio', na to će on." (Hajs je jelo koje se pravi od 
mješavine hurmi, ulja i keša). 

Resulallah, sallallahu alejhi ve sellem, je volio slatko, med, 
prerađevine hljeba i hurmi, te povrće. Kada bi mu neko ponudio mlijeko on 
bi rekao: "U mlijeku su dva bereketa. +? 

Abdullah bin Abbas prenosi sljedeće: "Halid bin Velid i ja smo 
zajedno sa Resulullahom stigli u kuću moje tetke Mejmune binti Haris. 
Ummu Hufejd je Resulullahu poklonila nešto masla i mlijeka. Moja tetka 
tada upita: 'Hoću li donijeti mlijeko koje si dobio na poklon?' —'Možeš!', 
odgovori Poslanik. Tetka tada ode i donese u jednoj posudi mlijeka. 


468 K astalant, el-Mevćđhibu 'I-Lediinijje, s. 306. 

49 Buhart, FEt'ime", 41; Muslim, "Zuhd", 39; Ahmed b. Hanbel, el-Musned, 
VI, 71; Tirmizi, Šemđil-i Šertf, s. 366. 

40 Kastalant, el-Mevćđhibu 'l-Lediinijje, s. 306. 

41 fbn Asakir, Tarihu Dimašk, IV, 81. 

+? Tirmizi, Šemđil-i Šertf, s. 196. 

Resulullah, alejhisselam, uze i popi tog miljeka. Ja sam bio sa 
njegove desne strane a Halid bin Velid sa lijeve. Resulullah, preostalo 
mlijeko ponudi meni i reče mi: 'Popij ti, a ako želiš podaj i Halidu!" 

-'Ja nikada ne bih ponudio drugome mlijeko koje je preostalo od 
tebe', odgovorih mu. Na te riječi Resulullah reče: 'Neka onaj koga Allah 
počasti nekim jelom prouči: Allahumme barik lena fihi ve at'amna hajren 
minhu / Allahu, ti nam podari u ovome jelu bereket. I nahrani nas i boljom 
hranom od nje! Neka onaj koga Allah napoji mlijekom prouči: Allahumme 
barik lena fihi ve zidna minhu! Allahu ti u ovome mlijeku nama podari 
bereket i povećaj nam svoju dobrotu u odnosu na njega! Niti jedna hrana ni 
piće ne mogu zamijeniti mlijeko." 

Prve plodove hurme Medinelije bi donosile Resulullahu. Resulullah, 
alejhisselam, bi na njih proučio dovu za bereket i dao ih najmanjem djetetu 
koje bi prvo ugledao. "Ukućani koji nemaju hurmi su gladni", govorio bi on. 

Prema predanju Enesa bin Malika, Poslanik, alejhisselam, je volio 
tikvu. Kada bi bila postavljena neka hrana koja u sebi ima tikvu, ona bi bila 
odvojena i stavljena pred Poslanika, alejhisselam. Resulullah bi govorio da je 
najukusniji dio ovčijeg mesa, dio sa leđa.'? 

Ummu Ejjubu su upitali: "Resulullah je kod tebe boravio sedam 
mjeseci. Koje mu je bilo najdraže jelo?" 

Ona je odgovorila: "Nikada nisam vidjela da je tražio da mu se pravi 
neka hrana koju je volio, niti je omalovažavao hranu koja mu se nije sviđala. 
Primijetila sam da mu se sviđalo kada sam mu pravila herisu i keškek, a to 
jelo se spremalo jednom u pet, šest ili deset dana. "9 

Od Ebu Musaa el-Eš'arija se prenosi da je rekao: "Vidio sam 
Resulullaha kako jede piletinu." 

Resulullah je volio jesti ono što ostane u tanjiru, pa je rekao: "Kada 
neko od vas nakon završenog jela pojede i pobriše sve ostatke, ta hrana čini 
istigfar za njega." 

Resulullah bi zajedno sa zelenim hurmama jeo dinju ili je sa zelenim 
hurmama jeo krastavac. Rekao bi: "Toplotu ovoga ublažavamo sa hladnoćom 
ovoga, ili hladnoću ovoga ublažavamo sa toplinom ovoga." 

Prenosi se i da je Resulullah, alejhisselam, rekao: "O Zerre! Kada 
pečeš meso povećaj njegovu tečnost, pa obrati pažnju i na komšije i njima 
podijeli. 

Nije potpuni musliman onaj koji zaspi a komšija mu gladan!" 


44 Ebu Davad, "Ešribe", 21; Ahmed b. Hanbel, e!-Musned, I, 284; Ibn Sa'd, 
et-Tabakat, I, 397; Tirmizi, Šemđil-i Šertf, s. 

45 {bn Sa'd, et-Tabakat, I, 391-393; Tirmizi, Šemđil-i Šertf, s. 188; Kastalant, 
el-Mevahibu 'l-Ledanijje, s. 310. 

46 fbn Sa'd, et-Tabakat, I, 393. 

47 Tirmizi, Šemđil-i Šertf, s. 213. 

48 Tirmizi, SEt'ime", 30; Ahmed b. Hanbel, el-Musned, V, 149; Bejheki, es- 
Sunen, II, 232. 

eČinite ibadet Uzvišenom Allahu, hranite druge i širite selam da 
biste ušli u Džennet. +? 

Hrana jednoga je dovoljna za dvojicu. Hrana trojice je dovoljna za 
četvericu. Hrana četverice je dovoljna za osmericu." 

Esma binti Ebi Bekr bi preporučivala da se hrana koja se peče 
kasnije skuha i da ostane u posudi dok ne prestane dimiti, a Resulullah bi na 
to rekao: "To je najveći bereket." 

Resulullah je poslije osvojenja Mekke došao u kuću njegove 
amidžišne Ummihane. Upita je: "Imaš li kod sebe bilo šta za jesti?" Hazreti 
Ummihana mu odgovori: "Nemam. Sve što imam su suhi ostatci hljeba i 
sirće, ali se stidim ponuditi ti to. Š! 

Resulullah reče: "Donesi to. Potopi ih u vodi 1 donesi 1 soli." Posu 
po tome sirće i pojede, te zahvali Uzvišenom Allahu. 

-"O Ummihana! Kako je sirće lijep dodatak! Za kuću u kojoj ima 
sirće, ne može se reći da nema dodataka za hranu!" 

Kada bi ga neko upitao koje je piće najukusnije rekao bi: "Slatka i 
svježa voda, 82 

Resulullah, alejhisselam, bi pio slatku vodu koju bi mu donosili sa 
Bujutussukje. To mjesto je bilo udaljeno od Medine dva dana hoda." 

Resulullah je rekao: "Kada jedete, jedite desnom rukom. I kada 
pijete, ponovo to činite desnom rukom, jer šejtan jede i pije lijevom rukom." 

Kada pijete iz posude nemojte puhati u nju!" Na taj način on je 
zabranio da se puše u hranu ili piće kao što je zabranaio i jedenje iz Zlatnih ili 
srebrenih posuda. 

Kada bi Poslanik, alejhisselam, pio vodu, jednu čašu bi pio iz dva ili 
tri puta govoreći: "Ovo je korisnije i bolja je varka." 

-"Kada neko od vas nešto pije, neka to ne čini iz jednog daha!" 

-"Nemojte piti iz jednoga daha poput deva. Pijte iz dva ili tri daha. 
Kada hoćete piti recite bismillah, a kada završite recite elhamdulillah!+?84 

Nevfel bin Muavije je rekao: "Kad bi Resulullah nešto pio, tri puta 
bi uzimao zrak. Na početku bi spominjao ime Gospodara riječima: 
"Bismillah', a na kraju bi mu se zahvalio riječima: "Elhamdulillah. {9 

Prema predaji hazreti Aiše, Resulullah bi ujutro pio sirće koje bi mu 
bilo pripremljeno i stavljeno u flašu uvečer, a ono koje je spravljeno ujutro 
pio bi uvečer. 


49 Hakim, el-Mustedrek, III, 14; Bejheki, es-Sunen, II, 259; Hejsemi, 
Medžmau 'z-ZeVđid, V, 29. 

Resulullahov običaj je bio da opere ruke i prije i poslije jela, kao i to 
da jede i pije desnom rukom. Prije jela bi mlađi imali prednost u pranju ruku 
a poslije jela stariji. 

Resulullahov sunnet je i to da je jeo s kraja jela i ispred sebe, te bi 
sjeo na lijevu nogu podigavši desnu i presavivši je u koljenu. Nije 
preporučeno jesti veoma vruća jela, kao što nije preporučeno ni mirisati jela. 
Resulullah nije smatrao primjerenim ne pričati dok se jede. To je običaj 
vatropoklonika. Preporučeno je razgovarati o veselim stvarima. Početi i 
završiti jelo sa soli je Poslanikov običaj, koji je ujedno i ljekovit. 

Naučiti bonton prilikom jela i pića potrebno je prije učenja znanja o 
ibadetu. Jedan od prvih bid'ata (novotarija) koje su se pojavile u Islamu bilo 
je jesti dok se u potpunosti ne najede. 

Svakodnevno konzumiranje mesa pričinjava poteškoće srcu. Meleki 
to ne vole. Ipak, jesti meso veoma rijetko je također protivno običajima. 
Lijepo je prostrijeti nešto kao sofru i jesti sa nje. Sofra je spravljana od kože. 
Jako je zdravo jesti biljnu hranu. Sofra za kojom nema nikakvog jela biljnog 
porijekla je uspoređena sa senilnim starcem. 

Imam-i Dža'fer-i Sadik je rekao: "Neka onaj ko želi da ima mnogo 
imetka i potomstva jede biljnu hranu." Lijepo je prvo sjesti za sofru a poslije 
donijeti hranu. Resulullah, alejhisselam, je rekao: "Ja sam rob i jedem sa 
poda poput robova. {87 

Nije lijepo jesti prije nego se ogladni, niti je lijepo jesti u velikim 
količinama. Potrebno je ustajati iza sofre prije nego se u potpunosti Zasitimo i 
ne treba se smijati bez nečega što zaista potiče na smijeh. Resulullah je rekao: 
Osnova dobrote je glad, a osnova zla je sitost." Slast hrane raste sa 
količinom gladi. Sitost prouzrokuje zaborav, šteti srcu i utječe na krv slično 
alkoholu. Glad izoštrava inteligenciju i čisti srce. 

Ne treba jesti i piti zajedno sa griješnicima i lošim ljudima. Jela koja 
provriju treba ohladiti prekrivanjem. Resulullah je rekao: "Jedite desnom 
rukom i pijte desnom rukom." Resulullah bi hljeb uzeo u desnu ruku a potom 
lubenicu jeo lijevom rukom. Hljeb treba komadati ne jednom rukom, već 
objema. 

Zalogaj treba biti mali i treba ga dobro sažvakati. Nije lijepo gledati 
u stranu ili u vis, već treba gledati u zalogaj i ispred sebe. Nije lijepo mnogo 
otvarati usta. Nije lijepo za sofrom rukama dodirivati odjeću ili tijelo. Kada 
se želi kihnuti, treba okrenuti glavu. 


486 Muslim, FEšribe", 142; Ebu David, "Et'ime", 20; Ahmed b. Hanbel, el- 
Musned, II, 8, 33; Bejheki, es-Sunen, II, 43; Kastalani, el-Mevđhibu 'l- 
Ledanijje, s. 315. 

487 {bn Sa'd, et-Tabakat, I, 381; Kadi ijaz, Šifći-i Šerif, s. 86. 

488 Muslim, "Ešribe", 142; Ebu David, "Et'ime", 20; Ahmed b. Hanbel, el- 
Musned, II, 8, 33; Bejheki, es-Sunen, II, 43; Kastalani, el-Mevđhibu 'l- 
Ledanijje, s. 315. 

Nije lijepo sjesti za sofru za koju nismo pozvani. Nije lijepo za 
sofrom jesti više od svih ostalih. Kada se zasitimo, lijepo je činiti dovu da se 
ona ne potroši u haramu. Potrebno je razmišljati o polaganju računa na 
Sudnjem danu. Treba jesti s ciljem da se ojača, kako bi se mogao činiti 
ibadet. Potrebno je jesti polahko čak i u situacijama kada se osjeća jaka glad. 
Lijepo je da sa jelom krenu stariji. Ne treba stvarati neugodnost nekome time 
što ćemo mu više od tri puta reći jedi! Kada se jede zajedno sa gostima, nije 
lijepo prestati sa jelom prije nego se gosti Zzasite. 

Resulullah, alejhisselam, je malo jeo i naglašavao je potreebu da se 
ne jede mnogo. 

Ljudsko srce je poput ploda na polju a hrana je poput kiše. Kao što višak 
kiše uništava plod, tako i višak hrane umrtvljuje srce." 
Uzvišeni Allah ne voli one koji mnogo jedu i mnogo piju." 

Resulullah, alejhisselam, je preporučio da se trećina želuca odvoji za 
hranu a trećina za piće. Trećina treba da ostane za zrak i to je najniža granica. 
Najbolji stepeni se ostvaruju jedući malo i spavajući malo. Pretjerivanje u 
jelu je početak bolesti a jedenje u malim količinama je prvi lijek. Hrana za 
jednu osobu je dovoljna za dvije. Gost ne treba da očekuje od domaćina ništa 
više od hljeba i soli. Domaćin treba da pruži gostu zalogaj hljeba i da mu 
pospe vodu kako bi oprao ruke. 

Halifa Harun Er-Rešid bi sam polijevao gostima kada bi oni prali 
ruke. Gostu treba dati da pojede ono što mu se sviđa. Može mu se dati i 
komad koji je ispao na čisto mjesto. Ako je uprljano onda ga treba dati mački 
ili nekoj drugoj životinji. U takvoj kući će biti više bereketa. Biće dovoljno i 
za njegove unuke. Ako se ne pokupi hrana koja padne na pod, onda je uzima 
šejtan. Sunnet je počistiti svu hranu iz posude i pojesti je. Veliki je sevap 
vodom saprati čašu u kojoj je bilo mlijeko ili slatko i to popiti. Dozvoljeno je 
ostaviti nešto hrane u tanjiru i čaši, ali je Resulullah volio kada bi vjernici 
pojeli ostatke hrane. 

Resulullahov sunnet je očistiti zube poslije jela misvakom ili 
čačkalicom. To je i dio čistoće. Čistoća ojačava iman. Potrebno je poslije jela 
učiniti dovu za bereket, oprost i milost Gospodara za domaćina koji nas je 
počastio. Potom se traži dozvola za odlazak i pozove se i on na jelo. 

Za vrijeme jela ne treba govoriti strašne i odvratne stvari. Nije lijepo 
govoriti o smrti niti o bolesti. Nije lijepo razgledati po hrani koja je stavljena 
na sofru. Nije lijepo uzimati drugi zalogaj prije nego se proguta prethodni. 
Nije lijepo prekidati jelo i ustajati čak i da bismo obavili namaz. Namaz je 
potrebno obaviti ranije. 

Ako će se pripremljena hrana ohladiti, a ostaje mogućnost da se 
namaz može stići obaviti i poslije jela, treba prvo jesti. Kada se sofra 
podigne, treba ustati. Nije lijepo jesti na putu ili dok se hoda. 

Nije lijepo zaspati sa mirisom mesa ili ulja na rukama. Potrebno je i 
djeci oprati ruke. Nije lijepo zaspati u stanju sitosti i treba mjeriti količinu 
hrane koju unosimo u svoj organizam a ne jesti koliko stignemo. To je israf 
(pretjerivanje). Posude za hranu i piće trebaju imati poklopce. Nije lijepo jesti 


383 


ili piti naginjući se ustima, kao što nije lijepo ni piti sa mjesta odakle ističe 
voda na ibriku, ili sa slomljenog ili puknutog mjesta na findžanu ili čaši. 

Ljeti je lijepo piti svježe tečnosti. Resulullah bi tečnost pio kada je 
svježa. Zemzem se može piti i stojeći na nogama. Kaže se da je putniku 
dozvoljeno da pije stojeći na nogama. Nije preporučljivo piti vodu na gladan 
stomak i vodu je lijepo piti polahko, malo po malo. 

Resulullah je volio jelo keškek. Džibril, alejhisselam, je podučio 
Resulullaha kako da pravi herisu ili keškek. Herisa čovjeku daje značajnu 
snagu. Svi poslanici su jeli hljeb od ječma. Resulullah je volio slatko kabak, 
merdžimek čorbu, meso lovine i ovčije meso. Od ovčijeg mesa volio je dio sa 
prednjih i zadnjih nogu i plećku. Volio je plećku ovna. Ovnovo meso je lahko 
i probavljivo svakome. 9? 

Meso mužjaka je bolje od mesa ženki kao i od bijelog mesa. 
Posmatrano sa aspekta ukusa i probavljivosti bolje je ovčije meso i kravlje 
mlijeko. Od mesa životinja koje se love, najbolja je srnetina. Dozvoljeno je i 
zečije meso. Resulullah ga je koristio. Ako se uzima u velikim količinama 
prouzrokuje pospanost, a odgovarajuće je za svakoga. Piletina i meso nekih 
ptica su također dobri i prihvatljivi za svakoga. Posebno je dobro kokošije 
meso. 

Resulullah, alejhisselam, je rekao: "Kako je sirće lijepo jelo!" Sirće 
je najkorisnije jelo. I hurma se jede kao jelo sa hljebom. Grožđe je ujedno i 
jelo i voće. Sunnet je jesti grožđe sa hljebom i same hurme. 

Sunnet je jesti grožđice, badem i lješnjak. U medu je zdravlje. 
Sedamdeset poslanika je činilo bereket dovu za med. Resulullah, 
alejhisselam, je veoma volio hurme. Zajedno je jeo hurme sa lubenicom ili sa 
dinjom. I lubenica 1 dinja čiste bubrege i odagnava glavobolju. Ojačava vid i 
disanje. Resulullah je volio svježe šerbe. Lijepo je učiti salavate dok se jede 
riža. 

Resulullah je preporučio jesti baklu (bob) zajedno sa korom. Rekao 
je i da je habbetussevda ili crnjika (narodni naziv biljke je još i mačkov brk) 
lijek za razne tegobe. Orasi su zajedno sa sirom dobri za zdravlje, dok su 
sami štetni. Zbog toga ih treba jesti zajedno sa nekom drugom vrstom hrane. 
Sjemenke grožđa su štetne po zdravlje. Resulullah bi nekoliko komada 
grožđa uzeo u lijevu ruku, a jeo ih desnom. Dunja pomaže radu srca. U 
svakoj dinji, lubenici i naru (šipurku) ima kap Džennetske vode. Nar treba 
jesti sam i paziti da se ne upropaštava niti jedna njegova kap. On ojačava 
želudac. Ako se iscijedi zajedno sa korom, koristan je za bolove u Žuči i 
odagnava tvrdu stolicu. Smokva osvježava srce. Pomaže kod oštrih bolova i 
probavnih poteškoća. 

Resulullahov sunnet je jesti zeleni krastavac sa soli i lješnjak sa 
hurmama i medom. On je preporučio patlidžan i rekao da se priprema sa 
maslinovim uljem. Celer odagnava zaborav i pročišćava mokraćne kanale. 


49 Tirmizi, Šemđil-i Šertf, s. 188. 

Pomaže u proizvodnji krvi i mlijeka. Čisti jetru, kamenac u žuči, čisti krv, te 
pomaže kod zadebljanja krvnih sudova. Ujedno djeluje protiv jakog znojenja. 

Putniku je dobro da, kada dođe u neko mjesto, prvo pojede malo 
svježeg luka. Luk djeluje u borbi protiv mikroba. Ako se poslije luka pojede 
celer, on odagnava njegov neprijatan miris. U posljednjem jelu koje je 
Resulullah jeo nalazio se luk. Rekao je: "Jedite luk 1 bijeli luk pržene." 
Njihov miris smeta melekima, ali pomaže kod probave. 


Resulullahova stanja unutar i van kuće 


Hazreti Husein prenosi da je upitao oca za poslanikove aktivnosti 
unutar kuće. On mu je rekao sljedeće: 

Resulullah, sallallahu alejhi ve sellem, je od ulaska u kuću svoje 
vrijeme podijelio na tri dijela: na ibadet Uzvišenom Allahu, poslovima 
ukućana i ličnim poslovima. 

I vrijeme koje je odvajao za sebe je bilo dijelom odnos sa ljudima. U 
tim trenucima bi kod njega ulazili tek probrani ashabi. Vjernicima je 
odgovore na pitanja iz područja vjere prenosio preko njih i niti jedno pitanje 
koje je zanimalo ljude nije ostavljao nerazjašnjenim. 

Resulullah, alejhisselam, je imao običaj trošiti vrijeme koje je 
određeno za njegov ummet na način da je pozivao ljude sebi prema njihovom 
stepenu u vjeri i njihovim moralnim osobinama. Neki od njih su bili na 
većem stepenu a neki na manjem u odnosu na ostale. 

Resulullah bi se pozabavio njihovim vjerskim potrebama, odgovarao 
bi na njihova pitanja a potom bi rekao: "Neka oni koji su ovdje prisutni 
prenesu ovo onima koji nisu prosutni. Vi mi prenesite potrebe onih koji nisu 
u prilici da mi ih lično saopšte. Sigurno će Uzvišeni Allah na Sudnjem danu 
učvrstiti onoga koji prenese nečije želje ili potrebe, a koji nije u stanju da to 
sam učini." 

Prisutni kod Poslanika, alejhisselam, nisu govorili o drugim 
stvarima, a ni Resulullah to svakako nije dozvoljavao. 

Oni koji bi došli do Resulullaha, alejhisselam, kod njega bi ušli kao 
učenici a izlazili bi kao osobe koje su okusile najljepše slasti znanja. 

Hazreti Husein je upitao oca šta bi Resulullah radio kada bi izlazio 
iz kuće. On mu je to opisao ovako: 

Poslanik svih svjetova napolju nije pričao. Govorio je jedino ako će 
njegov govor biti koristan muslimanima, ako će ih međusobno zbližiti i 
riješiti njihove nesuglasice. 

Častio bi najuglednije pripadnike jednog naroda i postavljao ih na 
rukovodeća mjesta.?" Prema svakome se odnosio nasmijana lica i na lijep 
način. 

Ako ne bi vidio svoje ashabe, potražio bi ih i pitao za stanje naroda i 
dešavanja među njima. Hvalio je dobro i potpomagao ga, a kudio zlo i 


90 {bn Hišam, es-Sire, II, 254; Vakidi, el-Megazt, III, 925; Ibn Sa'd, et- 
Tabakat, I, 262. 

sprečavao ga. Bio je umjeren i nije ni u čemu pretjerivao. Stalno je 
opominjao muslimane da ne zapadnu u gaflet (neznanje). 

Resulullah je bio spreman i sposoban u ibadetu i pokornosti. Nije 
oduzimao ničije pravo, niti bi dozvoljavao da se ono ispoštuje djelimično. 
Oni koji su bili bliski njemu bili su najbolji ljudi. 

Kod njega su najbolji ashabi bili oni koji su najpreciznije prihvatali 
njegove savjete, a na najvećem stepenu su bili oni koji su najviše i na 
najljepši način pomagali nevoljnicima. Poslanik svih svjetova niti je sjedao 
niti ustajao bez spominjanja Uzvišenog Allaha. 

Nije dozvoljavao da mu se ostavlja posebno mjesto u društvu i taj 
običaj je zabranjivao. Nikada nije prolazio u pročelje kada bi došao u društvo 
koje je već sjedilo, već bi sjeo gdje bi našao slobodno mjesto i tako je i 
muslimanima naređivao da čine. 

Tako bi lijepo posavjetovao i počastio svakoga ko bi sjeo do njega, 
da su ljudi mislili da kod Resulullaha nema poštovanijeg 1 cjenjenijeg 
čovjeka od njega. Strpio bi se kada bi mu neko došao da porazgovara s njim 
ili mu prenese neku potrebu, sve dok ovaj ne bi okrenuo leđa i otišao. 

Kada bi od njega neko nešto zatražio, nikada ga ne bi odbijao, već bi 
ili ispunio njegovu Želju, ili bi ga vratio lijepim i probranim riječima. Njegov 
odgoj je bio toliko sveobuhvatan da je mogao odgovarati svim mentalitetima. 

Sa ljudima je postupao poput milostiva oca. U pravnim pitanjima, 
kod njega je svako imao isti tretman. Poslanikovo društvo je bilo društvo 
znanja, stida, strpljivosti i povjerenja. 

U njegovom društvu se ne bi povisio glas, niko se ne bi optuživao, 
niti bi iko iznosio nečiju grešku ili propust na vidjelo. 

Oni koji su bili u Resulullahovom društvu bili su protuteža jedni 
drugima, i međusobno su imali prednost jedino po bogobojaznosti. Svi su bili 
puni razumijevanja za druge. 

Poštovali bi starije a voljeli i milostivo se odnosili prema mlađima. 
Potrebe nevoljnika bi stavljali ispred svojih i trudili se da im udovolje, a 

Resulullah, alejhisselam, je uvijek bio nasmijan i blag. Mnogo je 
praštao. Nije bio tvrdog srca. 

Ni sa kim nije bio u zavadi. Nije povisivao glas i govorio ružne 
riječi. Nije nikoga ponižavao. Nije bio škrt. Previdio bi ono što mu se ne 
sviđa. Nije zapadao u stanje beznadežnosti i nije javno pokazivao kada mu 
nešto ne bi odgovaralo. 

Resulullah se držao što dalje od tri stvari: 

Svađe sa ljudima. 

Dugog govora. 

Bavljenja beskorisnim stvarima. 

Ljude bi u tri stvari ostavljao same: 

Nikoga nije ponižavo u razgovoru niti iza njegovih leđa. 

Nije istraživao ničije mahane i ružne stvari. 

Nikome ne bi govorio o njemu samome ono što nije dobro i korisno. 

Kada bi Resulullah, alejhisselam, govorio, prisutni bi mirno sjedili i 
šutjeli dok on ne završi, kao da su im ptice na glavama. Na kraju bi rekli ako 
nešto imaju Za reći, s tim da se nikada ne bi raspravljali u njegovom društvu. 

Kada bi neko govorio u Resulullahovom prisustvu, drugi bi šutjeli 
dok on ne završi sa svojim govorom. Kod Resulullaha je isti bio govor onoga 
koji je govorio prvi i onoga koji je govorio Zadnji. 

Ako bi se oni koji su u njegovom društvu nečemu nasmijali i on bi 
se nasmijao, ako bi se nečemu čudili i on bi to činio. 

Ako su siromasi i nevoljnici, koji bi mu dolazili, koristili teške ili 
neprimjerene riječi, on je to trpio i savjetovao bi i svoje ashabe da i oni tako 
čine. 

Rekao je: "Kada vidite da neko izrazi potrebu za nečim, pomozite 
mu da to ostvari!" 

Nije prihvatao neutemeljene pohvale. Ne bi prekidao ničiju riječ, 
osim kada ona ne bi bila istina. Kada bi neko govorio neistine ili ga prekinuo, 
napustio bi to društvo. Resulullahova, alejhisselam, šutnja značila je četiri 
stvari: smirenost, oprez, pohvalu ili razmišljanje. 

Pohvala bi se razumjela iz podjednakog gledanja i slušanja ljudi, a 
razmišljanje kod stvari vezanih za ovaj svijet ili ahiret. Smirenost i strpljenje 
su bile njegove osobine. Ništa ga ovodunjalučko ne bi naljutilo. 

Oprezan je bio na jedan od četiri načina: 

Najbolje bi uzimao da se slijede; 

Ružne stvari bi ostavljao kako bi se iskorijenile; 

Svoje mišljenje bi davao o stvarima koje su korisne Za ummet, i 

Trud bi ulagao u stvari koje će koristiti njegovom ummetu na ovome 
1 budućem svijetu. 

Resulullah ni za šta ne bi rekao: "Ne!'' Kada bi se od njega zatražilo 
da uradi nešto što bi želio uraditi, on bi rekao: "Hoću"', a kada bi mu se reklo 
da učini nešto što nije želio, odšutio bi i ta šutnja bi se prihvatala kao znak da 
to ne želi. 

Radio je za svačije dobro i na ovom i na budućem svijetu. Kada je 
tokom jedne bitke od njega zatraženo da uputi dovu da nevjernici budu 
uništeni, rekao je: "Ja nisam poslan kako bih proklinjao ili kako bi ljudi 
patili. Ja sam poslan kako bih činio dobro svakome i kako bi ljudi postigli 
smiraj!Y 

U 107. ajetu sure Enbija se kaže: "A tebe smo samo kao milost 
svjetovima poslali!" Zbog toga se trudio da čini dobro svakome. 

Hind bin Hale, Resulullahov, alejhisselam, hod opisuje na sljedeći 
način: 

Dok je hodao, Resulullah je živahno podizao noge, nije se gibao u 
stranu, koraci su mu bili široki, naginjao bi se naprijed kao da silazi sa nekog 
visokog mjesta i hodio smireno i slobodno." 

Kada bi htio nešto gledati, okrenuo bi se cijelim tijelom na tu stranu; 

Nije gledao oko sebe kriomice; 

Duže bi gledao u zemlju nego u nebo; 

Kada bi hodao, bio bi iza ashaba i 

Kada bi nekoga sreo, on bi prvi nazivao selam. 

Hazreti Ebu Hurejre prenosi sljedeće: 

,Nisam vidio da neko brže hoda od Resulullaha. Kada bi hodao, kao da se 
zemlja pod njegovim nogama uvijala. 

Mi bismo se mučili da ga pristignemo i idemo ukorak s njim. 
Resulullah je, naprotiv, išao veoma smireno i lahko." 

Enes bin Malik prenosi sljedeće: "Kada bi se Resulullah sreo sa 
nekim, učinio bi musafehu i ne bi povlačio svoju ruku dok osoba sa druge 
strane to ne bi učinila, niti bi mu okretao leđa dok to on ne učini." 

(Musafeha predstavlja rukovanje dvojice ljudi prilikom njihovog 
susreta, na način da se dodirnu dlanovima i pogledaju jedan drugoga) 

Enes bin Malik još prenosi da su upitali Resulullaha: "Božiji 
poslaniče! Da li se prilikom susreta treba međusobno naginjati?" Odgovorio 
je: "Ne." "Trebamo li se zagrliti prilikom susreta?", upitasmo. "Ne! Ali 
učinite musafehu"', odgovori on.'?? 

Bera bin Azib prenosi da je Resulullah, alejhisselam, rekao: "Ako se 
dva muslimana međusobno sretnu, te poselame i učine musafehu, bit će im 
oprošteno prije nego se rastanu." 

Resulullah, sallallahu alejhi ve sellem, je uvijek bio zamišljen. Duže 
bi šutio nego što bi govorio. Nije govorio bez potrebe. Počinjao bi i 
završavao svoj govor Allahovim imenom. 

Kada je govorio, činio je to kratkim i jasnim jezikom. Njegove riječi 
su uvijek bile istinite i umjesne. Kada bi govorio nije imao ni viška ni manjka 
riječi. 

Nije slamao ničije srce i nikoga nije omalovažavao. Pokazivao je 
poštovanje čak i prema najmanjem nimetu, i niti jedan nimet nije 
nipodaštavao. Nije nimet hvalio zbog toga što bi mu se svidio, ali ga nije ni 
kudio zbog toga što mu se ne bi svidio. 

Nije se ljutio zbog ovodunjalučkih stvari. No kada bi se željelo 
uzurpirati nečije pravo, ništa nije moglo spriječiti njegovu ljutnju, dok se to 
pravo ne bi ispoštovalo. 

Nikada se nije ljutio zbog ličnih stvari i nije se svetio. Kada bi želio 
pokazati na nešto, ne bi to činio jednim prstom već cijelom rukom. Kada bi 
se nečemu čudio ili zbog nečega ibretio, podigao bi ruke u zrak tako da bi mu 
dlanovi bili okrenuti prema zemlji. Kada bi govorio, činio bi pokrete rukom 
tako da bi dlanom desne ruke udarao po unutrašnjem dijelu palca lijeve ruke. 
Kada bi se naljutio, odmah bi ga ljutnja prošla i ne bi dao da se to primijeti na 
njemu. 


9! Tirmizi, "Menakib", 12; Ahmed b. Hanbel, el-Musned, II, 350; ibn Sa'd, 
et-Tabakat, I, 380; Ibn Asakir, Tarihu Dimašk, III, 267; Kastalani, el- 
Mevdđhibu 'l-Ledunijje, s. 282. 

Kada bi bio veseo i raspoložen, treptao je očima. Smijeh mu se 
najčešće mogao prepoznati po odrazu na licu. Kada bi se smijao, zubi bi mu 
se sjajili poput bisera. 

Hazreti Ebu Said el-Hudri prenosi: "Resulullah je hranio životinje. 
Vezao je devu. Meo je svoju sobu i muzao ovcu. Šio bi obuću i krpio veš. ?4 
Jeo bi zajedno sa svojom poslugom. Kada bi se njegov sluga umorio, 
pokrećući mlin za brašno, on bi mu pomagao. Otišao bi na pijacu i donosio 
kućne potrebštine. Kad bi se sreo i sa bogatim i sa siromašnim, i sa uglednim 
i manje uglednim, on bi prvi nazivao selam. Prvi bi pružio ruku kako bi sa 
njima izvršio musafehu. 

Jednako se odnosio i prema robu i prema njegovom vlasniku, prema 
bijelcu i prema crncu. Odazivao bi se pozivu, bez obzira ko ga upućuje. Kada 
bi se nešto stavilo ispred njega, ne bi to omalovažavao, pa makar to bilo 
malo. Volio je činiti dobročinstvo. Sa svakim se lijepo odnosio. Bio je 
nasmijan i slatkorječiv. Nije se smijao dok je govorio. 

Izgledao bi tužan, no nije bio oborena lica. Bio je darežljiv. Izgledao 
je poput plemića i nekoga prema kome se osjeća strahopoštovanje. Ipak, nije 
bio grub, bio je nježan. Bio je širokih vidika. Nije pretjerivao i nije davao 
imetak u nešto beskorisno. Bio je milostiv prema svakome. Ni od koga nije 
ništa očekivao. Ko želi sreću i smiraj u životu treba biti poput njega." 

Svaki musliman bi trebao uzimati Resulullaha, alejhisselam, kao 
uzora. Prisvojiti Allahov odgoj je obaveza svakog muslimana. Resulullah je 
rekao: "Naoružajte se Allahovim odgojem!" 

Kao primjer navodimo to da je jedna od Allahovih, dželle šanuhu, 
osobina Settar. To znači da on pokriva grijehe. Tako i musliman treba da 
pokriva i skriva grijeh ili sramotu svoga brata muslimana. Uzvišeni Allah je 
onaj koji prašta grijehe svojih robova. I muslimani tako treba da praštaju 
jedan drugom. Uzvišeni Allah je Kerim, odnosno Rahim. To znači da je on 
pun dobrote i da je milostiv. Musliman zato treba biti darežljiv i milostiv. 
Tako je i sa svim drugim osobinama lijepog odgoja. 

Resulullah je imao mnogo lijepih svojstava. Svaki musliman je 
obavezan da ih nauči i primijeni u svome životu. Na taj način će se zaštiti od 
nedaća na ovome svijetu 1 ahiretu i postići šefa'at Poslanika svih svjetova. 


Resulullahova odjeća 


Resulullah je imao jedno odijelo od hibera. Hiber je jemensko platno 
koje je sačinjeno od pamuka i lana. Volio je oblačiti to odijelo. 

Osim toga imao je dva izara koja potiču iz Omana. Ogrtači kojima 
se pokriva dio tijela ispod pojasa nazivaju se ,,izar'". Imao je još jedan 
prugasti ogrtač sa linijama koje podsjećaju na devino sedlo i u kome bi 
Resulullah nekada izlazio iz kuće. 


3 Kadi ijaz, Šif-i Šerif, s. 132. 
94 Tirmizi, Šemđil-i Šertf, s. 343. 

Ebu Burde prenosi sljedeće: "Kada smo mu jednom došli u posjetu, 
hazreti Aiša je izvadila jedno odijelo koje se zvalo Mulebbed i jedan deblji 
izar koji je poticao iz Jemena, te nam je rekla: 'Resulullah, alejhisselam, je 
preselio u ovoj odjeći." 

Poslanik, alejhisselam, je u hladnim zimskim noćima namaz 
obavljao u jednom vunenom ogrtaču koji nije bio ni previše krut niti previše 
mekan. 

Resulullah je prema nekim predajama savjetovao da izar, koji 
muslimani stavljaju preko pasa, može biti dužine do polovine noge ili malo 
ispod toga, a nikako do članaka noge. 

Rekao je da Allah na Sudnjem danu neće biti milostiv prema 
muškarcima koji vuku po zemlji svoje izare kako bi u njima izgledali veći 
odnosno grandiozniji, pa je Džabiru bin Sulejmu rekao: "Podigni izar do 
polovine noge! Ako to nećeš onda neka bude u dužini članaka. Čuvaj se da 
on ne bude toliko dug, da se vuče po zemlji. To je pokazatelj oholosti, a 
Uzvišeni Allah ne voli ohole!/?$ 

Zbog toga bi Abdullah bin Omer svoj izar pravio tako da mu dođe 
do polovine nogu, košulja bi mu bila iznad toga, a prsluk bi stavljao preko 
košulje. 

Dužina hadramijske Ridaije, u kojoj je Resulullah dočekivao razne 
delegacije, bila je koliko četiri aršina, a širina koliko dva aršina. Njena 
vrijednost je iznosila jedan dinar i bila je zelene boje. 

Ova Poslanikova Ridaa, sačuvana je i u vrijeme halifa te su je halife 
oblačile za ramazanski i kurbanski bajram. 

Poslanik, alejhisselam, je imao dva odijela koja su poticala iz 
Suhara, jedne provincije u Jemenu. Također je imao 1 košulju porijeklom iz 
tog mjesta. Najdraži Resulullahov odjevni predmet je bila kamis (košulja). To 
je vrsta košulje koja se pravi samo od pamuka i tkanine. Rukavi košulja su 
mu bili do šaka. Među poklonima koje je Resul-i ekremu poslao kralj 
Abesinije Nedžašija, nalazila se i jedna košulja. 

Resulullah je imao i košulju napravljenu od jednog sloja tkanog 
pamuka - Suhula. Suhul je ime sela u Jemenu gdje su pravljene takve košulje 
pa su one i dobile naziv po tom mjestu. Među Nedžašijinim poklonima bio je 
i jedan donji veš. 

Resulullahovo odijelo je bilo bijele boje. Rekao je: "Nosite bijelu 
odjeću! Neka živi oblače bijelu odjeću a mrtve zamotavajte u bijele ćefine. 
To je najbolja vrsta odjeće!?7 


95 Muslim, "Libas", 57; Ebu DavOd: 'Libas'?; 7; ibn Madže, "Libas", 1; ibn 
Sa'd, et-Tabakat, I, 453; Kastalani, el-Mevahibu 'l-Ledanijje, s. 326. 

6 Ebu Davad, "Libas", 27; Bejhekt, es-Sunen, II, 325; Kastalant, el- 
Mevdhibu 'l-Ledunijje, s. 321. 

97 fbn Sa'd, et-Tabakat, I, 449. 

Resulullah je nekada nosio i odjeću zelene boje. Ebu Rimse prenosi 
da je vidio Resulullaha obučenog u odijelo zelene boje, koje se sastojalo iz 
dva dijela. ?% 

Ponakad bi oblačio i crvenu Hullu. Bera bin Azib je rekao: "Nisam 
vidio ljepšeg čovjeka kose duge do početaka ušiju, kada obuče crvenu 
odjeću,nego što je bio Resulullah!?? 

Imao je i jedno crveno džubbe koje bi oblačio petkom i za vrijeme 
bajrama. Osim toga, imao je i jedno jemensko džubbe. Ovo džubbe uskih 
rukava, oblačio bi kada bi krenuo na put. 

Poslanik, alejhisselam, bi u bitkama pred neprijatelja izlazio obučen 
u džubbe koje je sačinjeno od platna Tajlasan, a koji su oblačili perzijski 
carevi. Ovo džubbe se nalazilo kod hazreti Aiše sve do njene smrti, a nakon 
nje, preuzela ju je Esma binti Ebi Bekr. Bolesni bi se liječili vodom od pranja 
ovog džubbeta koje je doticalo Poslanikovo, alejhisselam, mubarek tijelo." 

Sudija Dummetul-Džendela, Ukejdir, je Poslaniku poslao džubbe 
svoga ubijenog brata Hasana, koje je ukrašeno pozlatom u vidu hurminih 
listova. Resulullah je obukao ovo džubbe i popeo se na mimber. Potom je 
sišao sa njega ne progovorivši niti jedne riječi. Vjernici su bili oduševljeni 
njegovom ljepotom pa su dodirivali to džubbe i divili mu se. 

Resulullah ih upita: "Da li se vi to divite ljepoti džubbeta?" "Mi 
nismo vidjeli ljepši komad odjeće od ovoga", odgovoriše oni. 

-"Kunem se Allahom, u čijoj je ruci moja duša, da su ljepše Sa'd bin 
Mu'azove maramice u Džennetu nego ovo što vidite!'', reče im Poslanik. 

Resul-i ekrem je jednom prilikom na namazu obukao džubbe koje je 
dobio na poklon. Čim je završio sa namazom, skide ga, kao da ga je prezirao, 
te reče: "Ovo ne priliči bogobojaznima!'!? Hazreti Omer ga upita zašto je 
požurio da ga skine, a on mu reče: "Džibril mi je zabranio da oblačim ovo", 
te ga dade hazreti Omeru. On tada poče plakati: "Ja Resulallah! Šta ću ja sa 
odjećom koju ti nisi htio obući?" "Nisam ti to dao da obučeš, već da 
prodaš", reče mu on. Hazreti Omer ga je prodao za dvije hiljade dirhema. 

Bizantski car je Poslaniku poklonio dugo pozlaćeno krzno. Kada ga 
je Resulullah obukao, narod mu reče: "Ja Resuallah! Je li ti to spušteno sa 
neba?" 

Resulullah ih upita: "Da li vam se toliko svidjelo? Kunem se 
Allahom, vlasnikom svakojake moći, da je jedna Sa'd bin Muazova maramica 
u Džennetu bolja 1 ljepša od ovoga." 

Nakon toga, to krzno je poslao Dža'feru b. Ebi Talibu. Kada ga je on 
stavio na leđa, Poslanik mu reče: "Ja ti to nisam poslao da nosiš. Poslao sam 
ti ga da ga raskomadaš na dijelove, kako bi koristilo kao mahrama ženama." 
Potom ga je hazreti Alija podijelio ženama Ehl-i bejta. 


98 Tirmizi, "Edeb", 48; ibn Sa'd, et-Tabakat, I, 450; Tirmizi, Šemđil-i Šerif, 
s. 97. 

9 {bn Sa'd, et-Tabakat, I, 450. 

500 Kastalani, el-Mevđhibu 'l-Lediinijje, s. 327. 

Među poklonima Abesinca Nedžašije, koje je darovao Poslaniku, 
nalazio se i jedan kaput, porijeklom iz Egipta. 

Resulullah bi nekada oblačio i crnu vunenu odjeću. 

Hazreti Aiša prenosi: "Za Resulullaha je napravljen komad crne 
vunene odjeće. Kada ga je obukao oznojio se, pa je osjetio miris vune. 
Odmah ju je skinuo sa sebe, jer je on volio samo lijepe mirise." 

Hazreti Omer je ugledao pred vratima mesdžida kako se prodaje 
odijelo od svile Istebteka, pa ju je donio Poslaniku: "Ja Resulallah! Da li bi 
ovo kupio, pa ga oblačio petkom kada ti delegacije dolaze u posjetu?" 

Poslanik mu je rekao: "Ovo je odjeća nesretnika na ahiretu", a zatim 
mu je poslao jedno džubbe koje je imao kod sebe. Kada mu je stiglo, hazreti 
Omer ga uze pa dođe kod Resulullaha: "Ja Resulallah! Čuo sam da si rekao 
da ovo oblače samo nesretnici ahireta. A poslije si mi to poslao!?" — , Poslao 
sam ti kako bi ga prodao i na taj način se okoristio. Nisam ti ga posalo da ga 
oblačiš." 

Resulullah je rekao: "Kada neko obuče komad odjeće, kako bi se 
pokazivao u njemu, Allah okrene lice od njega sve dok to ne skine sa sebe. 
Na Sudnjem danu njemu će obući odjeću poniženja." 

Ko obuče odjeću da bi se pokazivao u njoj i hvalisao, Allah će mu 
obući to isto na Sudnjemu danu, pa će ga potom baciti u vatru", rekao je on. 

Burda je vrsta jemenske odjeće sa linijama, poput ihrama, koja se 
zamota oko tijela. 

Burdom se naziva 1 ogrtač ili prekrivač. Sehl bin Sa'd je rekao: 
Jedna žena je Resulullahu, alejhisselam, donijela jednu burdu koju je sašila: 
'Ja Resulallah! Ovo sam lično sašila i donijela tebi!" Resulullah je to 
prihvatio, jer mu je bilo potrebno. 

Ogrnuo se ovom burdom te se pojavio takav među nama. Neko od 
prisutnih stavi ruku na njega pa reče: 'Ja Resulallah! Nema ljepše od ove 
burde. Bi li mi ovo dao?' Resulullah odgovori potvrdno. 

Kada je završio sa nama, vratio se kući pa poslao burdu tom 
čovjeku. Ostali ljude ga nagrdiše: 'Uradio si ružnu stvar. Zatražio si od 
Resulullah nešto što je njemu bilo potrebno. Ti dobro znaš da Resulullah ne 
odbija ničiju molbu!" 

Čovjek im reče: 'Tako mi Allaha, ja je nisam tražio kako bih je 
obukao već kako bi mi poslužila kao ćefin kada umrem.'" 


Tako se zaista i desilo, kada je preselio, zamotan je u tu burdu.?"! 
Pokrivač koji je dao Ka'b bin Zuhejru 


Resulullah je na Tebuku narodu Ejle predao ugovor o praštanju, a 
kao pokazatelj dobre volje poklonio im je, jednu burdu (ogrtač). 


901 fbn Madže, "Libas", 1; Ahmed b. Hanbel, e!-Musned, V, 333; Ibn Sa'd, 
et-Tabakat, I, 454; Bejheki, es-Sunen, II, 346. 

Ebu-l Abbas Abdullah bin Muhammed je ovu burdu od njih kupio za 
tri stotine dinara. Njegovi sinovi su ovaj ogrtač nasljeđivali generacijama 
poslije njega. 

Kada bi se halife, na dane bajrama ogrnule tim ogrtačem, i uzele još 
i Poslanikov štap, srca vjernika bi zadrhtala. 

Poznati arapski pjesnik Ka'b bin Zuhejr je došao Resulullahu da bi 
od njega zatražio oprosta i prihvatio Islam, te mu izrecitovao kasidu Banet 
Suad koja sadrži i sljedeći stih: "Nema sumnje: Resulullah je Nur koji 
osvjetljava Pravi put i jedan od oštrih Allahovih mačeva, koji je poslan da 
uništi zla." Resulullah je tada skinuo svoj ogrtač i poklonio ga njemu. 

Hazreti Muavija je, za vrijeme svoga hilafeta, poslao Ka'b bin 
Zuhejru deset hiljada dirhema u zamjenu za taj Poslanikov ogrtač. Ka'b bin 
Zuhejr mu je odgovorio: "Kada je u pitanju oblačenje Resulullahova ogrtača 
ja nikome ne dajem prednost u odnosu na sebe." 

Kada je Ka'b preselio, Muavija ju je otkupio od njegovih sinova za 
dvadeset hiljada dirhema. Ovaj ogrtač je kasnije nasljeđivan sa halife na 
halifu. 

Poslije pada Emevijske vladavine, kupio ga je prvi Abbasijski halifa 
Ebu-l Abbas Seffah bin Abdullah bin Muhammed), za tri stotine dinara. 

Oblačile su ga halife za vrijeme bajrama. Kada je halifa Muktedir 
ubijen, ovaj ogrtač je zaprljan njegovom krvlju. Zajedno sa sobom su ga 
ponijele Abbasije, prilikom odlaska u Egipat. Kada je Javuz Sultan Selim 
osvojio Egipat, zajedno sa ostalim dragocjenostima u Islanbul je donio i ovaj 
ogrtač. 

On se nalazi u Topkapi muzeju, u sobi Hirka-i Seadet. Dužine je 124 
em, širokih rukava i sačinjena je od crne vune. Unutrašnjost ogrtača je 
opšivena tvrđim platnom krem boje. Na prednjem dijelu nedostaje platno 
veličine 0,23 x 0,30. Nedostaje mu i jedan dio na desnom rukavu i materijal 
je na pojednim mjestima istrošen. 

Smješten je u zlatnu kutiju veličine 0,57 x 0,45 x 0,21, koja se otvara 
sa gornje strane. Pored ove, nalazi se još jedna zlatna kutija u kojoj je stajao 
ovaj ogrtač, a koga je dao izraditi sultan Murat III. Ona je pravo umjetničko 
djelo ukrašeno sitnim draguljima. 

Poslanik je imao pokrivač boje safrana. Njom se pokrivao u kućama 
svojih mubarek supruga. Hamisa je crni, četverokutni, vuneni ogrtač, čije su 
dvije strane ukrašene dezenima. Resulullah bi, prije nego se razbolio, klanjao 
na Hamisi. 

Hazreti Aiša prenosi: ,,Dok je Resulullah klanjao na Hamisi, za oko 
mu je zapeo konac sa nje, pa kada je preselamio reče: 'Odnesite ovu Hamisu 
Ebu Džehmu jer me je maloprije ometala u namazu. Donesite mi Enbidžaniju 
Ebu Džehma bin Huzejfe bin Ganima, potomka Adij bin Ka'ba!" 


502 fbn Hišam, es-Sire, II, 514; Hakim, el-Mustedrek, III, 673; Bejhekt, es- 
Sunen, I, 381. 

Ebu Džehm ga upita: "Ja Resulallah! Zašto si donio ovo?", a 
Resulallah mu odgovori: "Za oko mi je, u namazu, zapeo njen konac." Ovu 
Hamisu mu je prethodno poklonio Ebu Džehm. Enbidžani je vuneni pokrivač 
bez dezena, koji se šije u gradu Enbidžan. Među ratnim plijenom sa Hajbera, 
Poslalaniku je pripala i još jedna Hamisa. 

Resulullah je i na njoj obavljao namaz. Dok je tokom smrtne bolesti 
osjećao muke, često bi njome pokrivao lice. Kada bi mu zasmetala, sklanjao 
bi je sa lica.?% 

Zbog vlage koja je prisutna u Medini, ova Hamisa je prostrta ispod 
Resulullahovog kabura nakon njegova preseljenja. 

Hani bin Hebib, iz delegacije Beni Dara, je devete godine po hidžri, 
prilikom posjete Medini, poklonio Resulullahu jedno lijepo odijelo. 
Resulullah je to odijelo poklonio svome amidži hazreti Abbasu. Hazreti 
Abbas ga upita šta da radi sa njim, a Resul-i ekrem mu reče: "Skini zlato sa 
sebi nadoknadu za nju!" Hazreti Abbas ju je prodao jednome Zidovu za osam 
hiljada dirhema. 

Enes bin Malik prenosi: "Kralj Zijazan je Resulullahu poklonio 
Hullu koja ga je prethodno koštala trideset tri stare deve, a Resulullah je 
prihvatio taj njegov poklon." 

Ishak bin Abdullah bin Haris o ovome kaže: "Resulullah je Zijazenu 
poklonio Hullu u vrijednosti dvadeset devet mladih deva." 

Hulle je dvodijelni odjevni predmet koji se šije od jemenskog 
buruda ili drugog platna sa posebnim ukrasima. Jednodjelna odjeća nije 
Hulla. 


Zlatni prsten koji mu je poklonio Nedžašija 


Među poklonima koje je Resulullahu poslao abesinski kralj 
Nedžašija, nalazio se i jedan prsten od abesinskog Zlata. 

Resulullah je pozvao Ebu-1 Asovu kćerku Ummu i rekao joj: ,,Kćeri! 
Ovaj prsten ti stavi na ruku!" 

Resulullah nas je obavijestio da je muškarcima dozvoljen jedino 
srebreni prsten i da je zlatni i željezni prsten haram - zabranjen. I sam je, do 
smrti, nosio jedino srebreno prstenje. 

Resulullah je prsten stavljao na desnu ruku. Ponekada bi ga stavljao 
i na lijevu ruku. Dozvoljeno ga je stavljati i na desnu i na lijevu ruku. Stavlja 
se na mali prst, ili prst do njega. Lijepo je da na bajram svako stavi prsten. 
Zabranjeno ih je nositi radi hvalisanja. 

Jednog dana je Resulullahu došao Nu'man bin Bešir, noseći na prstu 
zlatan prsten. Poslanik mu reče: ,,Zašto koristiš Džennetsku blagodat prije 


303 Buhari, "Salat", 19; Ebu Davod, "Salat", 93; Darimi, "Salat?, 101; Ahmed 
b. Hanbel, el-Musned, I, 269; Ibn Sa'd, et-Tabakat, I, 468. 

204 Ebu Davad, "Hatim", 8; ibn Madže, "Libas", 40; Ahmed b. Hanbel, el- 
Musned, VI, 119; Bejheki, es-Sunen, II, 407; Tirmizi, Šemćdil-i Šerif, s. 121. 

ulaska u Džennet?" Poslije je stavljeo prsten od željeza. Kada je to vidio reče 
mu: ,,Zašto koristiš Džehennemske stvari?" I njega je skinuo, pa je stavio 
prsten od bronze. Tada mu reče: ,,Zašto na tebi osjetim miris kipova?" 

-"Kakav prsten da koristim, ja Resulallah?%, upita ga on. -"Možeš 
nositi prsten od srebra. Neka ne bude teži od jednog miskala (4.8 gr.)i stavi 
ga na desnu ruku"', reče mu on. 

Amr bin Šuajb prenosi da je Resulullah drugima zabranjivao Zlatno i 
željezno prstenje, a da je dozvoljavao srebreno. 
bizantnskom caru i caru Adžema, rekli su mu: "Ja Resulallah! Oni ne čitaju 
pisma koja nisu zapečaćena!" 

Na to je Resulullah uzeo jedan srebreni prsten na koji je dao 
ugravirati u tri reda riječi ,,Muhammedu-r-Resulullah." U prvom redu na 
prstenu stajala je riječ ,, Muhammed", u drugom ,,Resul" 1 u trećem ,,Allah." 
Kamen na Poslanikovom prstenu je poticao iz Abesinije.?? 

Amr bin Said je došao kod Resulullaha. Kada je Resulullah na 
njegovoj ruci ugledao prsten, upitao ga je šta mu je to na ruci. On mu reče: 
,Ja Resulallah! Ovo je jedna halka. Ja sam je lično izradio. {Šta piše na 
njemu?", upita ga Poslanik. Amr bin Said mu reče: ,Muhammedu-r- 
Resulullah." "Daj mi da ga pogledam!", reče mu Poslanik i od tada ga je 
koristio kao lični pečat, 1 drugima je zabranio da na prsten stavljaju riječi 
Muhammedu-r-Resulullah.?"% 

Resulullah je preselio na ahiret sa ovim prstenom na ruci. Stavljao bi 
ga na mali prst lijeve ruke. Ponekad bi ga stavljao i na desnu ruku. Njegovu 
glavu bi okretao prema dlanu. Kada bi odlazio da vrši nuždu, skidao bi ga sa 
ruke. 

Poslije njegove smrti, taj prsten je na svoju ruku stavio hazreti Ebu 
Bekr, pa hazreti Omer i na kraju hazreti Osman. 

Hazreti Osman ga je, dok je jednoga dana sjedio pokraj bunara Eris, 
za vrijeme svoga hilafeta, skinuo sa ruke i poigravao se njime. Tom prilikom 
mu je on ispao i završio u bunaru. 

Iako je iscrpljena sva voda iz bunara i tražen tri dana, ovaj mubarek 
prsten nije pronađen, te je tamo i ostao." 

I poslije Poslanika je nastavljeno sa praksom pisanja imena na 
prstenu. Na Hazreti Ebu Bekrovom prstenu je pisalo ,,Ni'mel kadir Allah" 
(Kako je Allah Moćan nad svim), na hazreti Omerovom je stajalo ,,Kefa bi-1 
mevti va'izan ja Omer!" (Smrt je dovoljna kao savjet, o Omere), na hazreti 
Osmanovom je pisalo ,,Le nasbirenne"' (Sigurno ćemo se strpiti) a na hazreti 
Alijinom = ,,El-Muku  lillahf (Vlast pripada samo Allahu). Na hazreti 


505 {bn Sa'd, et-Tabakat, I, 471, 473; Tirmizi, Šemđil-i Šertf, s. 123. 

206 fbn Sa'd, et-Tabakat, I, 474. 

297 Buhari, "Libas", 50; Nesat, "Zinet", 82; Ahmed b. Hanbel, el-Musned, II, 
22; ibn Sa'd, et-Tabakat, I, 476-477; Bejheki, es-Sunen, II, 239; Hejsemi, 
Medžmau 'z-ZeVđid, V, 184. 

Hasanovom prstenu je stajalo ,,El-'izzetu lillahf (Samo Allahu pripada 
veličina), na hazreti Muavijinom ,,Rabbigfirli'! (Gospodaru, oprosti mi!), na 
Ibn Ebi Lajlinom ,,Ed-Dunja garibun'" (Dunjaluk je varljiv). Na prstenu 
Imam-i Azama Ebu Hanife je pisalo: ,,Kuli-1 hajr ve illa feskut" (Ili reci 
dobro ili šuti), Ebu Jusufa ,,Men 'amile bire'jihi nedine'{ (Ko bude postupao 
po nahođenju, pogriješit će), na Imam-i Muhammedovom ,,Men sabere, 
zafere" (Ko se strpi, pobjeđuje) a na Imam-i Šafijinom ,,El bereketu fi-l 
kanaa"' (Bereket je u mišljenju). Svoje prstenove su ujedno koristili i kao 
pečate. 


Resulullahova prostirka na kojoj je spavao 


Vanjska strana Resulullahove prostirke na kojoj je spavao bila je od 
kože, a unutrašnjost joj je bila ispunjena hurminim plodovima. Na njoj je 
spavao i on i njegova supruga. Na isti način je bio sastavljen i jastuk koji je 
stavljao pod glavu. 

Hazreti Aiša pripovijeda: "Došla mi je jedna žena iz plemena Ensar. 
Kada je vidjela Resulullahovu prostirku (dušek) otišla je i poslala drugi, 
ispunjen vunom. 

Kada je Resulullah došao, upitao me je šta je to. Rekoh mu kako je 
dolazila žena i poslala to, a on reče: 'Odmah joj ovo vrati!" 

Ja to ipak nisam učinila, jer mi se dopao. Resulullah je ponovio 
svoje riječi tri puta. Na kraju mi reče: 'O Aiša! Tako mi Allaha, da sam htio, 
Allah bi mi dao planine zlata i srebra!" I njegov minder su sačinjavala dva 
Abada. 

Kada mi je došao jedne noći, ja sam taj Abad bila presložila, pa je 
dužinom bio kraći. On je zaspao na njemu a kada se probudio upita: 'O Aiša! 
Zašto noćašnji dušek nije bio kao prije?" —Ja Resulallah! Za tebe sam ga 
presložila', odgovorih mu. —'Vrati ga kakav je bio', reče mi on."" 

Hazreti Aiša dalje pripovijeda: "Kurejšijama u Mekki nije bilo ništa 
draže od toga da spavaju na krevetu. Po dolasku u Medinu Resulullah je 
odsjeo u kući Ebu Ejjuba, pa ga upita: 'Zar nemaš nikakva kreveta?" On mu 
odgovori da nema. 

Ensarija Sa'd bin Zurare je čuo za to, pa mu posla krevet sa 
nogarama od kvalitetnog drveta, prekriven platnom. 

Resulullah je zaspao na njemu čim su ga unijeli, te je na njemu 
spavao sve do svoje smrti. 

Kada je Poslanik stavljen u ćefine, ponovo je stavljen na ovaj krevet 
i dženaza mu je klanjana dok je ležao na njemu. Narod ga je tražio da na 
njemu nose svoje umrle. I Ebu Bekrova i Omerova dženaza je klanjana na 
njemu." 


508 {bn Sa'd, et-Tabakat, I, 465. 
30 {bn Sa'd, et-Tabakat, I, 465. 

Hazreti Aiša je rekla: "Resulullah je imao jednu prostirku na kojoj je 
noću klanjao namaz a danju sjedio, razgovarajući sa svijetom. ?'? 


Resulullahov štap 


Dok bi Resulullah petkom držao hutbu naslanjao bi se na štap ili na 
luk od strijele, a kada je bio na putu uvijek bi se naslanjao na luk. 

Poslanik bi govorio da je običaj poslanika da se naslanjaju na štap, 
sam bi to činio i preporučivao i drugima da to čine. 

Za vrijeme hilafeta Muavije bin Ebi Sufjana, Resulullahov štap se 
nalazio kod Sa'du-1 Karaza. 

Muavija je je pedesete godine po hidžri došao da obavi hadž sa 
željom da izvadi mimber iz Poslanikove džamije i prenese ga u Šam. 

Zatražio je štap koji se nalazio kod Sa'du-l Kiraza. Prišli su mu 
Džabir ibn Abdullah i Ebu Hurejre i rekli mu: "O vođo vjernika! Nošenje 
Resulullahovog mimbera sa njegova mjesta i štapa u Šam nije ispravan 
postupak!" 

Nakon toga, Muavija se izvinuo i ostavio ih. 

Resulullah je odveo Abdullaha bin Unejsa kući i dao mu jedan štap 
govoreći mu: "Čuvaj ovaj štap o Abdullah!" 

Kada je Abdullah stigao među ljude sa tim štapom, upitali su ga šta 
je to. On im reče: "Ovo mi je dao Resulullah i rekao mi da ga čuvam." 

Oni rekoše Abdullahu kako bi bilo dobro da se vrati i upita 
Poslanika čemu ovaj štap služi. Na to se Abdullah vrati i upita Poslanika 
zašto mu je dao taj štap. 

Resulullah reče: ,Ovo je jedan od naših pokazatelja na Sudnjem 
danu. Tada će biti malo ljudi u Džennetu koji će se naslanjati na štap. Ti se 
oslanjaj na njega u Džennetu!" 

Abdullah ga je od tada nosio zajedno sa svojim mačem i nikada se 
nije odvajao od njega. Kada je pao u smrtnu postelju, oporučio je ukućanima 
da taj štap stave zajedno sa njim u ćefine i da ga sa njim ukopaju. Ispunjena 
mu je želja i pokopan je zajedno sa njim. 


Sedam stvari koje je Poslanik nosio sa sobom 


Resulullah, alejhisselam, je imao jedan Mihdžen u dužini jednoga 
aršina ili malo većeg. 

Mihdžen je štap čiji je vrh zaobljen. Iz daljine bi njime pokazivao 
prema Hadžerul esvedu i tako ga milovao i ukazivao mu poštovanje. 

Kada bi se popeo na devu, okačio bi ga ispred sebe. Iamo je još i 
Mihsir po imenu Urdžun. Kada bi resulullah išao u Bakiulgarkad, nosio bi ga 
sa sobom, naslanjao bi se na njega i kada bi sjedio, okretao ga je po rukama. 

Nekada bi držao i hutbe sa ovim štapom u ruci. 

Imao je i jedan Kadib-štap po imenu Memšuk, koji je odlomljen od 
nekog šumskog drveta sa planine. 


310 {bn Sa'd, et-Tabakat, I, 468. 

Dok je hazreti Osman jednom na mimberu držao govor, 
pridržavajući u ruci Kadib, prišao mu je Džahdžah bin Said ili Džahdžah bin 
Kajs, uzeo mu taj štap i prelomio ga preko koljena. Prisutni počeše vikati na 
Džahdžaha, a hazreti Osman siđe sa mimbera 1 ode kući. 

Nakon toga Uzvišeni Allah je dao Džahdžahu bolest svraba na 
koljenu ili laktu. Umro je u mukama zbog svraba, godina dana poslije hazreti 
Osmanove smrti. 

Resulullah je uvijek na putu uza se nosio češalj, ogledalo, misvak, 
ružin sok, surmu i makase. 

Hazreti Aiša je rekla: , Ja bih Resulullahu pred put spremala miris 
ruže, češalj, ogledalo, dvoje makase surmu i misvak." 

U drugoj predaji hazreti Aiša je rekla: ,,Resulullah je uvijek i na putu 
i van njega nosio sedam stvari: 

1. Bočicu ružinog soka, 2. Češalj, 3. Ogledalo, 4. Surmu, 5. Misvak, 6. 

Dvoje makase, 7. Predmet za razdvajanje kose. "! 

Resulullah, alejhisselam, bi svakoga dana dva puta češljao bradu. 

Enes bin Malik prenosi: ,,Resulullah bi često na kosu stavljao ružin 
sok a bradu bi prao vodom. ?? 


Mnogo je pažnje posvećivao redu 


Resulullah je značajnu pažnju posvećivao redu i čistoći. Rekao je: 
,,Ko ima kosu, neka vodi računa o njoj!'! Jednom je u Mesdžid ušao čovjek 
koji je imao neurednu kosu i bradu, dok je u njemu bio Resulullah. Tada mu 
reče: ,Zar nema ružinog soka koji može urediti kosu ovoga čovjeka?", te mu 
pokaza da izađe i uredi kosu i bradu. Kada je taj čovjek izvršio naređenje, 
Resulullah reče: ,Je li bolje kada neko od vas dođe ovakav ili kada dođe 
raščupane kose i brade poput Šejtana?" 

Resulullah je malo skraćivao bradu i u dužinu i u širinu. Prije 
odlaska na Džumu, on bi skraćivao brkove i rezao nokte. Naredio je i ostalim 
muslimanima da skraćuju brkove. 

Kada bi stajao ispred ogledala, Poslanik bi se zahvaljivao Gospodaru 
riječima: ,,Allahu! Kao što si moj lik učinio lijepim, tako učini i moj odgoj!" 

Prije spavanja, Poslanik bi svaku večer tri puta preko očiju provlačio 
surmu. Tri puta bi prelazio preko desnog oka, a dva puta preko lijevog. 
Rekao je: , Koristite surmu! Ona oživljava oči i uništava kosu (trepavice). ?? 

Islamski učenjaci su mišljenja da je muškarcu dozvoljeno da stavlja 
surmu radi liječenja ali ne i radi uljepšavanja. Ne treba miješati riječi Džemal 
i Zinet. Džemal znači odagnati ružnoću i pokazati blagodat, kako bi se bilo 
zahvalno na njoj. Pokazivati blagodat radi hvalisanja i razbacivanja, 
pretstavlja oholost. 


SU {bn Sa'd, et-Tabakat, I, 484. 
32 {bn Sa'd, et-Tabakat, I, 484. 
313 {bn Sa'd, et-Tabakat, I, 485. 

Resulullah je posebnu pažnju posvećivao korištenju misvaka i uvijek 
ga je držao uza se. Rekao je: ,,Koristite misvake od drveta Erak!" On daje 
lijep miris. Još je rekao: ,,To je i moj i misvak poslanika prije mene." 

,,Posebno vam savjetujem korištenje misvaka!" 

, Misvak je čistoća usta i mome Gospodaru draga stvar!" 

Kada bi Resulullah ušao u kuću, prvo bi misvakom očistio zube. 

Ne bi zaspao bez misvaka sa sobom i, kada bi se probudio, prvo bi 
koristio misvak. Koristio je misvak i kada bi tokom noći ustajao na noćni 
namaz. 

Hazreti Aiša je rekla: , Resulullah nikada ne bi zaspao, ni danju, ni 
tokom noći, a da prije uzimanja abdesta ne bi koristio misvak." 


Resulullahovi mačevi 


Resulullah, alejhisselam, je imao devet mačeva. Ma'sur, koji mu je 
ostao od oca. Njega je nosio sa sobom tokom hidžre u Medinu. 

Mač po imenu Abd. Njega je Poslaniku poklonio Sa'd bin Ubade i 
on ga je nosio u Bitci na Bedru.?'? 

Zulfikar: Pripadao je kurejšijskom  mušriku Munebbih bin 
Hadždžadžu ili As bin Munebbihu i osvojen je kao ratni plijen u Bitci na 
Bedru. Obzirom da je na poleđini imao neke dodatke, nazvan je Zulfikar. 
Resulullah je Zulfikara poklonio hazreti Aliji. Drška od mača, halke i lanci na 
njemu su bili od srebra.?!" 

Kada ga je, hazreti Abbas, nakon Poslanikove smrti zatražio od Ebu 
Bekra, Ebu Bekr mu je rekao: "Ja sam ovaj mač uvijek viđao u njegovim 
rukama. Ne smatram da je ispravno uzeti ga od njega.'" Hazreti Abbas ga je 
tako ostavio kod hazreti Alije. 

Resulullahova koplja su bila sljedeća: Tri koplja su mu došla kao 
ratni plijen od Židova Benu Kajnuke. 

Imena dva koplja su bila Musvi i Musna. Imao je i jedno veće koplje 
koje je zvao Bejda, i jedno kraće koje je zva Aneze. 

Ovo zadnje koplje, koje se nazivalo još i Nab'a, poklonio je 
Nedžašija Zubejru bin Avvamu. Resulullah ga je uzeo od Zubejra tokom 
povratka sa Bitke na Hajberu. 

Nedžašija je Poslaniku poslao tri koplja. Resulullah je uzeo jedno, 
drugo je dao hazreti Aliji a treće hazreti Omeru. 

Bilal-i Habešija bi Resulullahovo koplje Anezu donosio pred njega 
za vrijeme obavljanja ramazanskog i kurbanskog bajrama i zabijao ga u 
zemlju ispred njega. 

Resulullah bi bajram-namaz predvodio okrenut prema njemu. 


314 Tirmizi, "Taharet", 18. 

31 fbn Madže, "Taharet", 7. 

Nakon Poslanikove smrti, Bilal je isto to činio i za vrijeme hazreti 
Ebu Bekra. 

U vrijeme hilafeta Hazreti Omera i hazreti Osmana, ovu dužnost je 
obavljao muezzin Sa'd ul-Karaz. 

Sa tom praksom je nastavljeno i u vrijeme Upravnika Medine. 


Resulullahove strijele i štitovi 


Resulullah, sallallahu alejhi ve sellem, je imao šest lukova. Tri od 
njih po imenima Revha, Bejza i Safra su stečeni kao ratni plijen od Židova 
Kajnuke. Luk Safra je spravljen od drveta Neb'$ I luk po imenu Ketum je 
napravljen od tog drveta i slomljen je tokom Bitke na Uhudu, pa ga je takvog 
uzeo Katade bin Nu'man. Osim njih, imao je lukove koje je nazivao Seded i 
Zevra.?? 

Resulullah, alejhisselam, je imao tri štita: Zeluk, na kome je bio 
crtež glave ovna. Taj štit je Poslanik dobio na poklon, ali se on Resul-i 
ekremu nije dopadao jer je na sebi imao sliku. Kada je ustao sljedeće jutro, 
našao je taj štit bez slike na njemu. Uzvišeni Allah je učinio da ta slika 
nestane.??" 

Resulullah je imao sedam zaštitnih prsluka: 

Zatulfudul, koji mu je poklonio Sa'd bin Ubade na polasku u Bitku na 
Bedr. 

Sadijje i Fidda, koji su Allahovom poslaniku pripali kao ratni plijen tokom 
sukoba sa Židovima Benu Kajnuke. 

Resulullah je tokom Bitke na Uhudu obukao Fudul i Fiddu jednu 
preko druge. 

Na Poslanikovoj zaštitnom prsluku, sprijeda i pozada, nalazile su se 
dvije halke (kruga). Sadijje je poznati prsluk, koga je oblačio Davud, 
alejhisselam, kada se sukobio sa Džalutom. 

Kada je Resulullah preselio, jedan od zaštitnih prsluka je dat Židovu 
Ebuššahmu iz poroda Beni Zafera, u zamjenu za trideset saga ječma, kako bi 
se njegovi ukućani prehranili. To je bio Zatulfulud.??? 

Ostali prsluci su bili Zatulvišah, Zatulhavaši, Betra' i Hirnik.?? 

Poslanik je obukao Zatulfudul i Sagdijju u Bitci na Hunejnu."?! 

Od njegovih šljemova, prvi je bio Muvaššah. Njega je dobio kao 
ratni plijen od Židova Benu Kajnuke. 


318 {bn Sa'd, et-Tabakćat, I, 489; Kastalani, el-Mevđhibu 'l-Lediniijje, s. 246. 

Zussubug ili Zussub ili Mešbug je šljem koji je Resulullah, 
alejhisselam, nosio u Bitci na Uhudu, i čije su se dvije kopče zarile u njegovo 
lice. Resulullah je i prilikom ulaska u Mekku na glavi nosio šljem. 


Resulullahove zastave i bajraci 


Resulullahova zastava ili Raja je bila crne boje a Liva odnosno grb 
bijele boje. Muhammed bin Kasimov oslobođeni rob, Junus bin Ubejda, 
prenosi: ,, Muhammed bin Kasim me je poslao Berau bin Azibu da ga pitam 
za Resulullahovu zastavu. 

Bera bin Azib je rekao da je crne boje, da se sastoji iz četiri dijela i 
da je napravljena od vunenog platna sa crno-bijelim linijama. 

Ta zastava je zaista bila crne boje i sašila ju je hazreti Aiša od vune 
u obliku devinog sedla. Poznata je i pod imenom Ukab. 

Resulullahova zastava se nalazila kod hazreti Alije. Tokom bitke na 
Hajberu, Resulullah je rekao: ,,Ovu ću zastavu dati junaku koji voli Allaha i 
Njegova poslanika i koga Allah i Njegov poslanik također vole." Nakon toga 
je pozvao hazreti Aliju i predao mu zastavu."? 

Uzvišeni Allah je dao da hazreti Alija iz te bitke izađe kao 
pobjednik. Na resulullahovom grbu je pisalo ,,La ilahe illallaa Muhammedun 
resulullah." 

Resulullah je Sa'd bin Ebi Vekkasu na putu za Harrar podario jedan 
bijeli grb. 

Kada je hazreti Aliju slao u Jemen, zavezao bi jedan komad platna 
na vrh njegova luka i rekao: ,Ovo je grb! Grb je nosio jedino komadant 
vojske. 

Na bici na Veddanu, Ebvi, grb je nosio hazreti Hamza, na bici na 
Buvatu Sa'd bin Ebi Vekas, u pratnji Kurz bin Džabir-ul Fihrina to je bio 
Hazreti Alija, a tokom bitke na Zu'l Usejri ponovo hazreti Hamza. 

Kada je Resulullah kretao u bitku na Bedru, bijeli grb je dao 
Mus'abu bin Umejr, a hazreti Alija je nosio Resulullahovu crnu Zastavu 
(Ukab). 

Resulullahov bijeli grb je tokom bitke protiv Benu Kajnuke nosio 
hazreti Hamza, u bitkama Karkaratulkurd, Uhud i Bedrulmev'id hazreti Alija, 
a u bici na Hendeku Zejd bin Haris. 

Resulullah je Mekku osvojio noseći bijeli grb. 

U bici na Tebuku, najveći grb je povjerio hazreti Ebu Bekru a 
najveću zastavu Zubejru bin Avvamu. 


Resulullahovi konji 


Prvi Resulullahov konj je bio onaj što ga je kupio od jednog beduina 
iz plemena Beni Fedare za deset ukija srebra, koga su beduini zvali Daris, a 
Resulullah Sekb. Na njemu jahao tokom Bitke na Uhudu.??" 


35 {bn Sa'd, et-Tabakat, II, 80. 
26 {bn Sa'd, et-Tabakat, I, 489. 

Sekb je na ustima imao bjelinu. Bio je izuzetno brz. Kada bi išao 
izgledao bi poput bujice. Resulullah je konja po imenu Murtedžiz kupio od 
jednog beduina, pripadnika plemena Beni Murre. On je bio lijepa izgleda i 
dlake. 

Konja po imenu Lizaz, Poslaniku je poklonio aleksandrijski kralj 
Mukavkis. Lizaz je bio izuzetno brz.""? Konja Zariba Poslaniku je poklonio 
Ferve bin Umejr el-Džuzami. On je bio snažan i izdržljiv konj. 

Konja po imenu Lahif (ili Luhajf) Resulullahu je poklonio Rebia bin 
Ebi Berau-1 Kelbi. Lahif je imao dug rep, takav da bi se vukao po zemlji. 
Ja'sub je bio Resulullahov najbolji konj. Muravih je bio konj za trke i 
Poslaniku ga je poklonio Ubajd bin Jasir na Tebuku. I on je bio izuzetno brz. 

Mirvah je konj koga su predstavnici plemena Beni Reha poklonili 
Poslaniku desete godine po hidžri u Medini. Kada ga je neko potjerao ispred 
Resulullaha, on mu se jako dopao. 

Konj Ved je poklon od Temim-i Darija. Resulullah ga je poklonio 
hazreti Omeru, a on se na njemu borio na Allahovom putu. Resulullah, 
alejhisselam, je trojicu svojih konja slao na trke. Prvi bi bio Lizaz, Zarib bi 
bio iza njega, a poslije njih bi bio Sekb. 

Poslanik je imao i magarce i mazge. Aleksandrijski kralj Mukavkis 
je Poslaniku poklonio jednog magarca i jednu mazgu. Mazga se zvala Duldul 
a magarac Jafur ili Ufejr.)?? Prva bijela mazga koja se pojavila među 
muslimanima bio je Duldul. Resulullah je jahao na njoj tokom Bitke na 
Hajberu, a tokom Bitke na Hunejnu bio je na drugoj mazgi. Jednom prilikom 
Resulullah potjera svoju mazgu tokom napada na Havazije. U tom trenutku 
Hazreti Abbas i Ebu Sufjan bin Haris su zadržavali mazgu kako bi spriječili 
Resulullaha da zađe dublje među neprijatelja. Postoji i predaja da je 
Resulullah tokom Bitke na Hajberu, na Jafura stavio samar i uzde od 
hurminog drveta i na njemu krenuo u boj. 

Kada se Muhammed, alejhisselam, vratio sa Oprosnog hadždža, 
Jafur je bio uginuo, dok je Duldul poslije Resulullahovog preseljenja na 
ahiret ostao kod hazreti Alije. Bio je u njegovom vlasništvu sve do hazreti 
Alijinog šehadeta, a poslije su ga redom uzimali hazreti Hasan, hazreti 
Husein te potom hazreti Muhammed bin Hanefijja. Duldul je živio do 
vremena hazreti Muavije. 


Resulullahove deve 

Kasva: Još se nazivala i Džed'a i Adba i pripadala je stoci Beni 
Kušejr bin Ka'b bin Rebi'i bin Amira ili Hurejš bin Kab'a. Kupio ju je hazreti 
Ebu Bekr za četiri stotine dirhema i predao ju Resulullahu, sallallahu alejhi 
ve sellem, za istu količinu novca. 


37 {bn Sa'd, et-Tabakat, I, 490; Kastalant, el-Mevđhibu 'l-Ledinnijje, s. 247. 
58 {bn Sa'd, et-Tabakćt, I, 490; Kastalani, el-Mevđhibu 'l-Lediniije, s. 247. 
5 fbn Sa'd, et-Tabakat, I, 491. 

U nekim predajama se navodi i to da ju je hazreti Ebu Bekr poklonio 
Poslaniku. 

Resulullah je hidžru u Medinu kao i odlazak na Hudejbiju učinio na 
devi Kasvi. 

Ušao je u Mekku jašući na njoj. Kada bi Resulullah dao da se ona 
utrkuje sa drugim devama, uvijek bi pobijedila. Samo ju je, jednom prilikom, 
uspio preteći jedan beduin na devi koja je imala dvije godine. 

Resulullah je arefatsku hutbu tokom Oprosnog hadždža obavio sa 
ove deve. Kasva je ostavljena na mezarju Baki za vrijeme hilafeta Ebu Bekra. 
Tamo je ona sama uginula."?" 

Deva koja je uzeta kao plijen od Ebu Džehla: 

Resulullah je poznatu Ebu Džehlovu devu, na kojoj je bio tokom 
Bitke na Bedru, dobio kao plijen glavnokomandujućeg. 

Ovu devu je koristio za odlazak u ratove sve do puta na Hudejbiju. 

Resulullah ju je odredio da bude kurban tokom obavljanja umre. 
Mučšrici su za nju davali stotinu deva, no Resulullah im reče: "Da je nisam 
odredio da bude kurban, ispunio bih vam želju." 

Deve koje su davale mlijeko: 

Resulullah je imao sedam deva za mlijeko po imenu Hanna, Semra, 
Urejs, Sa'dijje, Begum, Jesire i Debba koje su bile na ispaši na dvije 
Resulullahove njive: Zul-Džedr i Džemma. Resulullahova porodica bi se 
prehranjivala sa dvije posude mlijeka koje bi dobijali od njih."?' 

U vrijeme Poslanikove, alejhisselam, smrti, niti jedna od njih nije 
bila živa. 

Resulullahova kuća 


Kada je Resulullah sagradio Mesdžid u Medini, dogradio je uz njega 
dvije sobe od opeke i prekrio ih hurminim stablima i listovima. 

Vrata hazreti Aišine sobe bila su na putu koji vodi do Mesdžida. 
Vrata sobe hazreti Sevde bila su okrenuta prema trećem ulazu u Mesdžid, 
zvanom vrata Al-i Osman. 

Kako se Resulullah kasnije ženio sa još žena, tako je rastao i broj 
dograđenih soba između sobe hazreti Aiše i kible, to jeste istočno od 
Mesdžida. Neke sobe su sagrađene od opeke a neke od kamena. 

Neke su sagrađene od stabala hurmi (bagdadski stil) i prekrivene 
glinom i hurminim listovima. 

Hasan bin Ebi-l1 Hasan je rekao: "Kada sam stasao, ušao sam u 
Resulullahovu kuću i rukom sam dohvatio njen plafon. Prostirač u 
Resulullahovoj sobi je bio satkan od čempresa ili smreke." 

Imam-i Buharija prenosi da na Resulullahovim vratima nije bilo 
halke kojom bi se pokucalo, pa se to činilo vrhom strijele. 


530 {bn Sa'd, et-Tabakat, I, 492-493. 
53! {bn Sa'd, et-Tabakat, I, 494. 

Muhammed bin Hilal i Atau-l Horosani su Vidjeli sobe 
Resulullahovih supruga i prenijeli su da su one bile sačinjene od hurminih 
stabala, i da se na vratima nalaze zastori od crne dlake Palasa. 

Prema predaji Davuda bin Kajsa, sobe su od jednih do drugih vrata 
bile veličine 6-7 ziraa"?? a širina im je bila, otprilike, deset ziraa. 

Hazreti Sevda je oporučila da se njena soba dodijeli hazreti Aiši, dok 
su roditelji hazreti Safije njenu sobu prodali Muaviji bin Ebi Sufjanu za 
stotinuosamdeset hiljada ili dvijestotine hiljada dinara, pod uslovom da oni 
ostanu u njoj za svoga života. 

Kada je halifa Abdulmelik u Medini pročitao odluku o 
eksproprijaciji soba Resulullahovih mubarek supruga, kako bi se one 
priključile mesdžidu, mnoge Medinelije su plakali kao onoga dana kada je 
preselio Allahov poslanik."? 

Said bin Musejjeb je svoju žalost iskazao riječima: "Tako mi Allaha, 
koliko sam samo želio da te sobe ostanu kakve su do tada bile! Tako bi nove 
generacije Medinelija i oni koji dolaze sa strane vidjeli sa čime je Resulullah, 
alejhisselam, bio zadovoljan i ne bi izgarali da skupljaju ogromne imetke a 
zatim se ponose njima." 


Materijalna dobra koja je Resulullah uvakufio 


Prvi vakuf u Islamu je Muhajrikov vakuf, koji je pao kao šehid na 
Uhudu, a koji je prethodno bio ugledan i imućan mislilac među židovima. On 
je oporučio da se preda poslaniku sedam njiva koje je Resulullah, 
alejhisselam, preuzeo, a potom uvakufio. Tih sedam njiva su: 1. Miseb 
2.Safije 3. Delal 4. Husna 5. Burka 6.A'vaf 7. Mešrebe."?' 

Za Resulullahove vakufe, koje je ostavio u Medini, smatra se da 
potiču od Muhajrikovog imetka. Ibn Humejd je rekao: ,,Halifa Omer bin 
Abdulaziz je zatražio da se donesu hurme od Muhajrikovog vakufa. Donijeli 
su mu ih u jednoj posudi." 

Kada je Omer bin Abdulaziz rekao: ,,Ebu Bekr bin Hazm mi je 
napisao: 'Ova hurma pripada stablu hurme koja je ostala od vremena 
Resulullaha, alejhisselam, i on je jeo njene plodove', ja rekoh: 'O vođo 
mu'mina! Podijeli ovo među nama!' On je to 1 učinio pa je svakome od nas 
pripalo devet hurmi." 

Omer bin Abdulaziz je rekao: ,,Kada sam ja ušao u taj vrt, dok sam 
bio upravitelj Medine, kušao sam plodove tog stabla hurme i nisam jeo 
ukusnije hurme od tih! 

Amr bin Muhadžir je rekao: "Resulullahova zaostavština se nalazila 
kod Omera bin Abdualziza, u jednoj njegovoj sobi. On bi svaki dan gledao u 
te stvari. Okupio bi prisutne Kurejšije u ovoj sobi pa bi im, okrenuvši se 


532 Jedan zira iznosi 48 centimetara. 
53 {bn Sa'd, et-Tabakat, I, 499. 
534 {bn Sa'd, et-Tabakat, I, 503. 

prema ovim stvarima, rekao: "Ovo je ostavština velikana kojim vas 
Uzvišeni Allah počastio!'t 

Jedan krevet obavijen hurminim listovima, 

Jedan jastuk opšiven kožom i napunjen hurmama, 

Jedna veća posuda za kuhanje, 

Jedna čaša, 

Jedno odijelo, 

Jedan ručni mlin, 

Jedna torba za strijele, 

Jedan jorgan. 

Na ovom jorganu su se nalazili ostaci Resulullahova znoja koji je 
mirisao ljepše od mirisa miska. 

Kada se Omer bin Abdulaziz razbolio, prao bi se njegovom vodom i 
ozdravio bi. Omer bin Abdulaziz je bio jedan od učenjaka, tabiina iz Medine, 
koji je bio imam i dobro je poznavao oblasti fikha, idžtihada i sunneta. 
Njegova majka se zvala ummu Asim binti Asim bin Omer bin Hattab. Bila je 
primjer pravednosti, bogobojaznosti i pobožnosti. 

Imam-i Šafija je rekao: ,,Hulefa-i rašidina ima pet: 1. Ebu Bekr 2. 
Omer 3. Osman 4. Alija 1 5. Omer bin Abdulaziz.'" Omer bin Abdulaziz je po 
pitanju pravednosti imao svojstva Omera, po pitanju bogobojaznosti i 
pobožnosti Hasana Basrija, a u znanju Imama Zuhrija. 


PO ZA FNRJ 

VJERA ISLAM 


To je skup propisa koje je Uzvišeni Allah posredstvom meleka 
Džibrila dostavio poslaniku Muhammedu, alejhisselam, kako bi ljudi postigli 
konačnu sreću i na ovom svijetu i na ahiretu. Sve vidljive i nevidljive 
blagodati i dobrote svih prethodnih vjera su sadržane u Islamu. Njega čine 
osnove 1 odnosi koje niko zdravog i čistog razuma neće odbiti. 

Stvorenja koja su na ovaj svijet došla u besprijekornom stanju i liku 
ga neće odbiti i neće mu se suprotstavljati. Islam sa sobom ne nanosi nikakvu 
štetu i nema ništa što je vrijednije od njega. Islam zagovara blagostanje među 
ljudima i državama. Traži od ljudi da se pokoravaju Allahovim, dželle 
šanuhu, naredbama i samilost prema drugim Njegovim stvorenjima. 

Islam naređuje obradu zemlje, trgovinu i umjetnost. Daje veliki 
značaj nauci, industriji i tehnologiji. Traži od ljudi da pomažu jedni druge i 
da se međusobno zbližavaju. Podučava ljude pravima onih koji upravljaju i 
onih kojima se upravlja: djecom, porodicom i narodima. Pazi na prava i živih 
i mrtvih, a i onih koji će tek doći. On u sebi objedinjuje i ovosvjetsku i 
onosvjetsku sreću i zadovoljstvo. 

Islam je došao sa propisima koji na najbolji mogući način štite i 
fizički i duhovni dignitet ljudi. Na najobimniji način razrađuje prava i 
obaveze ljudi. Ukratko, Islam čine: iman, ibadat, munakehat, muamelat i 
ukubat. 


Iman 


Podrazumijeva izgovaranje kelime-i šehadeta jezikom, koliko god za 
to postoji mogućnost, priznavanje Resul-i ekrema, sallallahu alejhi ve sellem, 
kao Allahovog odabranika, poslanika i obavjestitelja, i prihvatanje stvari koje 
je objasnio sažeto; kao i onih koje je objasnio detaljno, takvima kakve one 
jesu. Jak iman znači potpuno ubjeđenje u postojanje Allaha, dželle šanuhu, 
kao što vjerujemo da vatra gori i da ugriz zmije ubija, pa nastojimo bježati od 
njih; vjerovanje u Njegove sifate ili osobine, težnja ka Njegovom 
zadovoljstvu, klonjenje od Njegove srdžbe i čvrsto ubjeđenje u srcu poput 
natpisa u mermeru. 

Iman ima šest uvjeta koje bezuslovno moramo prihvatiti: Prvi je 
vjerovati da je Uzvišeni Allah Vadžibu-1 vudžud: Jedini dostojan obožavanja 
1 Stvaralac svega što postoji. To je vjerovanje da je jedino Uzvišeni Allah taj 
koji stvara sve što se nalazi na dunjaluku i na ahiretu iz ničega na neponovljiv 
način. On je Stvaralac, Vlasnik i Sudac svemu što je stvoreno. To je vjerovati 
da On nema stvoritelja, upravitelja niti sudiju. On je Vlasnik svih veličina i 
uzvišenih svojstava. On nema nikakvog nedostatka u svojim osobinama. Čini 
šta Mu je volja. Ono što čini, ne čini radi vlastite ili nečije druge koristi. Ne 
čini to kako bi nešto dobio. Zajedno s tim, u svakom Njegovom postupku ima 
mudrosti, veličine 1 dobrote. 

Nije obavezan davati svojim robovima ono što je dobro, niti je 
obavezan kažnjavati ih. Kada bi sve poricatelje 1 griješnike stavio u Džennet, 
to ne bi ni na koji način umanjilo Njegovu veličinu. Isto tako, kad bi sve 
poslušne robove stavio u Džehennem, to ne bi bilo suprotno Njegovoj pravdi. 
On neće pogaziti svoju riječ. Kada bi mu sva stvorenja bila pokorna i kada bi 
mu svi vjerovali, to Njemu ne bi donijelo nikakvu korist. Kada bi mu sav 
dunjaluk bio nepokoran i asije, to mu ne bi činilo nikakvu štetu. Ako bude 
želio može oprostiti svakom griješniku koji je počinio bilo koji veliki grijeh i 
umro bez tevbe, osim, ako se radi o širku. Isto tako, ako bude htio, može 
kazniti i za najmanji grijeh. Saopštio je da kafirima i murtedima, koji u tom 
stanju umru, neće oprostiti i da će ih kazniti vječnom kaznom. 

Iako će muslimani koji budu pripadnici ehl-i kible, budu obavljali 
ibadete ali ne budu slijedili put ili akidu ehl-i sunneta i umru u tom stanju, 
biti stavljeni u Džehennem, takvi sljedbenici bid'ata neće u njemu vječno 
boraviti. 

Dozvoljeno je Uzvišenog Allaha na ovome svijetu vidjeti očima. No, 
to niko nije učinio. Na Kijametskom danu će ga kafiri 1 griješni muslimani 
vidjeti u Njegovoj ljepoti kahra, a dobri vjernici će vidjeti njegovu Uzvišenu 
ljepotu. Mu'mini će ga u Džennetu vidjeti u Njegovom savršenom svojstvu 
Džemala (ljepote). U takvom liku će ga vidjeti i žene i meleki. Kafiri će biti 
uskraćeni za to. Jaka je i predaja koja govori o tome da će i džini biti 
uskraćeni Za tu čast. 

Nezamislivo je da Uzvišenom Allahu prolazi vrijeme u kontekstu 
dana i noći. Za Uzvišenog Gospodara se ne može reći u prošlosti je bio takav 
ili u budućnosti će biti takav, jer On ni na koji način ne doživljava promjene. 
Uzvišeni Allah se ne sjedinjuje sa bilo čim drugim. On nema sličnog, 
sudruga, pomoćnika niti zaštitnika. Nema oca, majku, sina, kćerku niti 
suprugu. U svakom vremenu je budan i zna za svakoga. Bliži je svakome od 
žile kucavice, iako su ta Njegova blizina i budnost neshvatljivi za naš razum. 
Ta bliskost se ne može pojmiti znanjem učenjaka, inteligencijom umnih, niti 
bilo kakvom ljudskom pameću, kao ni svjedočenjem evlija. Uzvišeni Allah je 
Jedinstven u svojim sifatima (osobinama) i Svome Zatu (biću) i oni su 
nepromjenjjijivi. 

Allahova, dželle šanuhu, imena su beskonačna. Poznato je i da ima 
hiljadu i jedno ime. To jeste hiljadu i jedno svoje ime je saopštio ljudima. U 
Muhammedovoj, alejhisselam, vjeri, obavješteni smo o devedeset devet tih 
imena. Oni se zovu Esmau-l husna. 

Drugi temelj imana jeste vjerovati u meleke. Meleki su bića koja su 
latif (lahka, blaga). Lakši su od zraka. Oni nose nur (svjetlo). Oni žive i 
posjeduju razum. Zla svojstvena ljudima, ne postoje kod meleka. Mogu 
uzimati bilo koji oblik. Kao što postoje različita agregatna stanja nekih 
predmeta, tako i meleki mogu mogu ulaziti u različite likove i stanja. Meleki 
nisu duše koje se odvajaju od ljudi. Kršćani meleke smatraju takvima. Nisu ni 
poput energije ili snage bez materije. Neki filozofi su ih tako definirali. 

Melek znači izvjestitelj, prenositelj poruke ili snaga. Množina te 
riječi je riječ "'melaike''. Meleki su stvoreni prije svih živih bića. Zbog toga se 
prije vjerovanja u objave nalazi šart vjerovanja u meleke. Objave su također 
prije poslanika. I u Kur'an-i Kerimu se imanski šarti redaju tim redom. 

Vjerovanje u meleke treba biti na sljedeći način: Meleki su Allahovi 
robovi. Nisu Njegovi partneri. Nisu Njegove kćeri. Kafiri i mušrici su ih 
smatrali takvima. Uzvišeni Allah je zadovoljan svim melekima. Oni 
izvršavaju Njegove naredbe 1 bezgriješni su. Ne odbijaju upućene im 
zapovijedi. Ne postoje meleki muškarci i žene. Ne sklapaju porodice i 
nemaju djece. Živi su. Kada je Allah, dželle šanuhu, rekao da će stvoriti 
ljude, meleki su upitali: "Ja Rabbi! Zar ćeš stvoriti one koji će na zemlji 
nered činiti i krv proljevati?'" Ovakva pitanja zovu se ,,zellef i ne umanjuju 
njihovu čistoću i bezgrešnost. 

Meleki su najbrojnija stvorenja. Njihov broj jedino zna Uzvišeni 
Allah. Na nebesima nema niti jednog praznog mjesta na kome meleki ne čine 
ibadet. Sva su nebesa ispunjena melekima koji čine ruku ili sedždu. Meleki 
su zaduženi za sve na nebesima i na zemlji: za zvjezde, živa bića, listove 
drveća, za svaku molekulu, svaki atom, svaki pokret i sve što postoji. Oni 
posvuda izvršavaju Allahove zapovijedi. Oni su posrednici između Allaha i 
Njegovih stvorenja. Neki od njih su na većem stepenu od drugih meleka. 
Neki od njih obavještavaju poslanike među ljudima. Neki od njih ljudima 
donose lijepe misli i to se zove ilham (nadahnuće). Neki od njih uopće nisu 
obaviješteni o ljudima i ostalim stvorenjima. Svi su zadivljeni Allahovom, 
dželle šanuhu, ljepotom. Svaki od njih ima svoje mjesto i ne odvaja se od 
njega. Džennetski meleki se nalaze u Džennetu i njihovi prvaci se nazivaju 
Ridvani. Džehennemski meleki su Zebanije. Oni izvršavaju naredbe u 
Džehennemu. Džehennemska vatra im ne može nauditi. To je poput slučaja 
da more ne škodi ribama. Džehennemske zebanije imaju devetnaest svojih 
prvaka. Glavni među njima je Malik. 

Meleki koji zapisuju svako dobro i loše djelo svakog čovjeka 
ponaosob, nazivaju se Kiramen katibin ili meleki Hafeza. Postoje predaje o 
drugim melekima Hafeze. Melek na desnoj strani je zapovjednik meleka na 
lijevoj strani i piše dobra djela. Melek na lijevoj strani piše loša djela. 

Postoje meleki koji će kažnjavati nepokorne muslimane i kafire, kao 
i oni koji u kaburu ljudima postavljaju pitanja. Meleki ispitivači se nazivaju 
Munkir i Nekir. Ispitivači mu'mina se zovu još i Mubeššir i Bešir. 

Meleki imaju različite stepene. Najodabranija su četiri meleka. Prvi 
među njima je Džibril, alejhisselam. Njegova obaveza je dostavljanje objave 
poslanicima i prenošenje naredbi i zabrana. Drugi je Israfil koji će puhnuti u 
rog po imenu Sur. Dva puta će puhnuti u njega. Kada puhne prvi put, sve 
živo, osim Allaha, će pomrijeti. Kada puhne drugi put, sve mrtvo će oživjeti. 
Treći je Mikail, alejhisselam. Njegova dužnost je pokretanje svih čestica kao 
i donošenje blagostanja, suše i sl. Četvrti je Azrail, alejhisselam. On ljudima 
oduzima duše. Poslije njih dolaze meleki koji spadaju u četiri grupe. Četiri su 
meleka koji spadaju u Hamle-i Arš. Na Sudnjem danu će ih biti osam. Meleki 

koji se nalaze pored Gospodara su Mukarrebin. Odabrani meleki kazne su 
Kerubijan. Meleki milosti su Ruhanijan. Svi su oni odabrani među melekima. 
Oni su osim poslanika, bolji od svih drugih ljudi. Dobri muslimani su na 
većoj deredži od ostalih meleka. Ostali meleki su bolji od ostalih muslimana, 
to jeste od griješnika i nepokornika. 

Treći šart imana je vjerovati u Allahove kitabe — objave. Uzvišeni 
Allah je te kitabe nekim poslanicima poslao posredstvom meleka, nekima 
napisanim na levhi, a nekima bez meleka na način da čuju objavu. Sve te 
knjige su Allahov govor. One su vječne i nepromjenljive. One nisu stvorenja. 
To nisu riječi meleka ili poslanika. Sve Allahove objave su istinite i ispravne. 

Kur'an-i Kerim je okupio sve objave i dokinuo prethodne propise. U 
Kur'anu se nikada nije pojavio, niti će se do Sudnjega dana pojaviti bilo 
kakav nedostatak, greška ili previd. Sva znanja iz prošlosti i budućnosti su 
okupljena u Kur'anu. Zbog toga su knjige na posebnom stepenu. 
Resulullahova, sallallahu alejhi ve sellem, najveća mudžiza jeste Kur'an. 
Kada bi se svi ljudi i džinni sakupili da pokušaju sastaviti makar jednu riječ 
poput one iz Kur'ana, ne bi u tome uspjeli. 

Postoje 104 "nebeske knjige". Poznato je da je od toga deset suhufa 
objavljeno Ademu, alejhisselam, pedeset suhufa Šitu, alejhisselam, trideset 
suhufa Idrisu, alejhisselam, te deset suhufa Ibrahimu, alejhisselam. Tevrat je 
objavljen Musau, alejhisselam, Zebur Davudu, alejhisselam, Indžil Isau, 
alejhisselam, i Kur'ana Muhammedu, alejhisselam. 

Četvrti imanski šart je vjerovati u Allahove poslanike - pejgambere. 
Poslanici su poslati kako bi ljude izveli na Pravi put, kojim je zadovoljan 
Allah, dželle šanuhu. Oni su iznad svih svojih savremenika po stvaranju, 
ćudi, znanju i inteligenciji. Oni nemaju ružnih osobina ili nepoželjsnih stanja. 
Poslanici imaju svojstvo ,,ismet''. To znači da oni nisu počinili ni manji niti 
veći grijeh, prije i poslije primanja poslanstva. Nisu imali nikakvih mahana 
poput sljepila, gluhoće ili sličnog nedostatka, nakon što im je objavljeno 
poslanstvo, pa sve dok se vjera s kojom su došli nije raširila. Svaki poslanik 
ima sljedećih sedam svojstava: Emanet, sidk, teblig, adalet, ismet, fetanet i 
emnu-l azl. To znači da im nije oduzeto poslanstvo. Fetanet znači da su bili 
izuzetno pametni i inteligentni. 

Poslanici koji su došli sa novom objavom nazivaju se Resuli. 
Poslanici koji nisu donijeli novu vjeru, već su ljude pozivali vjerama koje su 
objavljene prije njih, nazivaju se Nebijji. Nema razlike između resula i 
nebijja u prenošenju propisa ljudima i njihovom pozivanju na Pravi put. 
Vjerovati u poslanike znači prihvatati ih, ne praveći razliku između njih i 
smatrajući ih sviju iskrenim i istinoljubivim. Ako neko ne vjeruje u jednoga 
poslanika, ne vjeruje niti u jednog od njih. 

Poslanstvo se ne može postići radom, glađu, podnošenjem nedaća ili 
činjenjem mnogo ibadeta. To se dešava jedino Allahovim, dželle šanuhu, 
odabirom. Ljudima je Allah slao vjere posredstvom poslanika, kako bi 
njihovi postupci i stanja na ovome i budućem svijetu bili ispravni; i kako bi 
ih sačuvao od zla i uputio na spas, uputu i blagostanje. Allahovi poslanici 

nikada nisu posustajali u svom zadatku da ljudima prenesu Allahove odredbe, 
bez obzira na to kako su se ljudi prema njima odnosili, ismijavali ih, ili koliki 
je bio broj njihovih neprijatelja. Uzvišeni Gospodar je ojačao svoje poslanike 
sa mnogim mudžizama (nadnaravnostima) kako bi ljude uvjerio da oni 
govore istinu. Niko se nije mogao suprotstaviti tim mudžizama. Pripadnicima 
ummeta jednog poslanika se smatraju oni koji ga priznaju za poslanika i 
povjeruju mu. Na Sudnjem danu će se dozvoliti poslanicima koji su imali 
griješnike među svojim sljedbenicima, da se zauzimaju Za njih i to njihovo 
zauzimanje će biti prihvaćeno. Allah će dozvoliti i učenim, dobrim i 
pobožnim pripadnicima ummeta da se također zauzimaju za druge. Poslanici, 
alejhimussalavat, u kaburu žive svojim posebnim životima. Njihova mubarek 
tijela zemlja ne može uništiti. Zbog toga je u hadisu rečeno: "Poslanici u 
svojim kaburovima obavljaju namaz!" 

I kada njihove oči spavaju, njihova srca su budna. Svi su podjednako 
izvršavali svoje poslaničke dužnosti i svi su imali posebne vrednote u odnosu 
na druge ljude. Svi su posjedovali sedam svojstava koja su gore navedena. 
Poslanici nisu mogli, niti su odustajali od svoje misije. Sa druge strane, evlije 
mogu prestati biti evlijama. Svi poslanici, alejhimusselam, su bili ljudi. Među 
poslanicima, poslanim ljudima, nije bilo džina, meleka niti žena. Džini i 
meleki nemaju mogućnost postizanja stepena poslanika. Neki poslanici se 
nalaze na većem stepenu u odnosu na druge poslanike. Na primjer, prema 
brojnosti ummeta kome su poslani, veličini prostora na koji su poslani, 
znanja koje im je dato, širenja darovanog im znanja, broja mudžiza koje su 
im date i njihovog trajanja i nekih blagodati koje su davane pojedinim 
poslanicima. Muhammed, alejhisselam, je bolji od svih drugih poslanika. 
Ulu-I azm poslanici su odabraniji u odnosu na ostale, te su resuli odabraniji u 
odnosu na druge nebijje, koji nisu ujedno i resuli. 

Ne zna se tačan broj poslanika. Poznato je da ih je bilo više od 
stotinu dvadeset i četiri hiljade. Tri stotine trinaest ili tri stotine petnaest njih 
su bili resuli. Šesterica među njima su odabrani. Oni se zovu poslanicima 
Ulu-I1 azma. Među njih spadaju: Adem, Nuh, Ibrahim, Musa, Isa i 
Muhammed, alejhimusselam. 

Ibrahim, alejhisselam, je Halilullah. U njegovom srcu nije bilo 
ljubavi prema bilo čemu drugom osim prema Allahu. Musa, alejhisselam, je 
Kelimullah. On je razgovarao sa Uzvišenim Allahom. Isa, alejhisselam, je 
Ruhullah i Kelimetullah. On je bez oca. Na svijet je došao od majke 
Allahovom naredbom "Budi!" Osim toga, on je Allahove riječi pune 
mudrosti prenosio ljudima, držeći im govore. 

Poslanik, koji je uzrok stvaranja svih stvorenja i najbolji među 
Ademovim sinovima, Muhammed, alejhisselam, zove se Habibullah. Mnogo 
je pokazatelja koji govore o njegovoj veličini i koji potvrđuju smisao ove 
njegove titule. Zbog toga se za njega ne mogu upotrebljavati fraze poput "biti 
poražen" ili "biti na gubitku." On će na Sudnjem danu biti proživljen prije 
svih drugih. Prvi će stići na mjesto Mahšera. Prvi će ući u Džennet. Njegove 
lijepe ćudi ne možemo obuhvatiti, ma koliko govorili o njima. 

Na Sudnjem danu svi poslanici će se okupiti oko njegove zastave. 
Uzvišeni Allah je svakom poslaniku zapovijedio: "Ako doživite vrijeme kada 
se pojavi moj miljenik, Muhammed, alejhisselam, slijedite ga i pomažite!" 
Svi poslanici su tu zapovijed prenijeli svojim narodima. Muhammed, 
alejhisselam, je Hatemu-l enbija. To znači da poslije njega nema poslanika. 

Peti imanski šart jeste vjerovanje u Sudnji dan. Sudnji dan počinje 
smrću svih ljudi. On traje do kraja Kijameta. Nije objavljeno kada će se desiti 
Sudnji dan i to niko ne zna. Resulullah, alejhisselam, nam je prenio mnoge 
njegove predznake i njegov početak: Pojavit će se hazreti Mehdi. Isa, 
alejhisselam, će se sa neba spusiti u Šam i pojavit će se Dedždžal. Pojavit će 
se Je'džudž i Me'džudž koji će praviti nered na zemlji. Sunce će izaći sa 
zapada. Desit će se veliki zemljotresi. Vjera će biti zanemarena. Raširit će se 
grijeh i bezbožništvo. Kao vođe će se pojaviti nemoralni ljudi, bez vjere i 
časti. Allahove naredbe se neće provoditi. Haram će se činiti posvuda. Pojavit 
će se vatra u Jemenu. Pocijepat će se nebesa i Zemlja. Mora će se pomiješati 
a zatim će proključati i isušiti."?? 

Griješnici muslimani se nazivaju "fasik". Svi fasiki i kafiri će osjetiti 
kaburski azab, odnosno patnju. U to je svakako potrebno vjerovati. Kada se 
mejt — umrli stavi u kabur, bit će proživljen na nama nepoznat način, pa će ili 
uživati, ili biti kažnjen. U hadisima se spominje da će se dvojica meleka po 
imenu Munkir i Nekir u kaburu pojaviti u strašnom ljudskom liku 1 ispitivati 
svakoga ponaosob.?)"? Kaburska pitanja će se prema nekim učenjacima 
odnositi na dio akide odnosno apologetike, a prema drugima odnosit će se na 
kompletnu akidu. Zbog toga djecu treba podučiti odgovorima na pitanja: Ko 
ti je Bog? Koja ti je vjera? Čijem ummetu pripadaš? Koja ti je Knjiga? Koja 
ti je kibla? Kojem mezhebu pripadaš u i'tikadu i obredoslovlju? U djelu 
"Tezkire-i Kurtlun' se navodi da oni koji nisu pripadnici Ehl-i sunneta neće 
moći ispravno odgovoriti na ova pitanja. Onima koji tačno odgovore na ova 
pitanja kabur će se proširiti i biće im otvoren prozor prema Džennetu. Ujutro 
i navečer će imati priliku vidjeti svoje mjesto u Džennetu, te će im meleki 
činiti dobročinstvo i obveseljavati ih. Ako ne odgovore ispravno, bit će 
kažnjavani tako surovo, da će njihove jauke čuti sva stvorenja osim ljudi i 
džina. Kabur će im biti tako sužen da će im kosti skoro prolaziti jedne kroz 
druge. Pojavit će se otvor prema Džehennemu kroz koji će ujutro i navečer 
moći vidjeti svoje mjesto u njemu i tako će biti kažnjavani u mezaru sve do 
Sudnjega dana. 

Neophodno je vjerovati da će se proživljenje poslije smrti zaista 
dogoditi. Nakon što kosti i meso struhnu i pretvore se u zemlju, ponovo će 
biti sastavljene, pa će se duše ponovo vratiti u svoja tijela i svi će ustati iz 
svojih mezarova. Taj dan se, zbog toga, zove Kijametski dan (Dan ustajanja). 


35 Buhari, Ilim", 21; ibn Madže, "Fiten"', 25; Ahmed b. Hanbel, el-Musned, 
III, 108. 
536 fbn Madže, "Fiten", 25. 

Sva stvorenja će biti okupljena na mjesto mahšera. Knjige svačijih 
djela će biti dostavljene njihovim vlasnicima. To će izvršiti Vlasnik 
svakojake moći, Gospodar svih svjetova, nebesa, zemlje, atoma i zvijeda. O 
tome nas je obavijestio Muhammed, sallallahu alejhi ve sellem. U njegove 
riječi se ne sumnja, one će se sigurno obistiniti. 

Dobrim ljudima djela će biti data sa njihove desne strane, dok će se 
djela zlih, pokvarenih i grešnih ljudi, dati sa njihove lijeve strane ili sazada. 
Knjige će sadržavati sva dobra i loša, mala i velika, te skrivena i javno 
počinjena djela. Uzvišeni Allah će dati da se objelodane i stvari o kojima nisu 
obaviješteni ni meleki Kiramen katibin. Svako će polagati račun. Na mjestu 
mahšera ukazat će se sve skrivene stvare koje Uzvišeni Allah bude želio 
pokazati. Meleki će biti upitani: "Šta ste radili na nebesima i Zemlji? 
Poslanici: "Na koji način ste prenijeli Allahove propise?" A ostali: ,,Kako ste 
slijedili poslanike? Kako ste izvršavali obaveze koje su vam saopštene? Na 
koji način ste izvršavali obaveze jednih prema drugima?" 

Na mahšeru će oni koji budu činili dobra djela biti nagrađeni i biće 
im ukazana čast i dobrota, a oni koji budu činili loša djela, biće podvrgnuti 
teškim mukama. 

Uzvišeni Allah će, svojom mudrošću i voljom kažnjavati za neke 
male grijehe, a vjernicima kojima On bude želio, oprostit će i velike i male 
grijehe. Obavijestio nas je da onima, koji umru kao mušrici ili kafiri, neće biti 
oprošteno. Svi kafiri, bez obzira da li se radilo o pripadnicima knjige ili 
drugima, koji ne povjeruju da je Muhammed, alejhisselam, posljednji 
poslanik i koji ne prihvate makar samo jednu odredbu i zakon s kojim je 
Muhammed, alejhisselam, došao i u takvom stanju umru, svakako će biti 
stavljeni u Džehennem i tu će ostati zauvijek. 

Na Kijametskom danu postojat će vaga ili Mizan, koja je nama 
nepoznata, a koja će mjeriti svačija djela. Sav dunjaluk i nebesa, moći će stati 
u nju. Sevapi će se nalaziti sa desne strane Arša prema Džennetu i svijetlit će, 
dok će se grijesi nalaziti u tami sa lijeve strane Arša u pravcu Džehennema. 
Sva djela koja su počinjana na ovome svijetu: misli, riječi, pogledi i drugo, 
tamo će dobiti svoj oblik, pa će dobra djela svijetliti a loša djela imati 
odvratan izgled i bit će u tmini. Sva će ona biti mjerena ovom vagom. Ova 
vaga ne liči niti jednoj ovodunjalučkoj teraziji. Prenosi se da će se teži dio 
podići u zrak a lakši spustiti do zemlje. Prema mišljenju nekih učenjaka, 
postojat će razne vrste ovih vaga. 

Sirat-ćuprija (most) je istina. Allahovom, dželle šanuhu, odredbom, 
ona će biti postavljena iznad Džehennema. Svakome će biti naređeno da 
pređe preko ove ćuprije. Svi poslanici će tog dana moliti Gospodara: "Ja 
Rabb! Podari selameta!'! Džennetlije će lahko preći preko mosta i stići u 
Džennet. Neki od njih će preći poput munje, drugi poput vjetra, a treći 
brzinom galopirajućeg konja. Sirat-ćuprija je tanja od dlake a oštrija od mača. 
Takav je slučaj i sa življenjem islama na ovome svijetu. Ko na ovome svijetu 
pobijedi u bitci protiv svojih strasti, on će bez problema preći preko sirat- 
ćuprije. Zbog toga se Pravi put kojim vodi din-i Islam zove sirat-i mustekim. 

To nam pokazuje da se život u Islamu poistovjećuje sa prelaskom sirat- 
ćuprije. Džehennemlije će pasti sa te ćuprije u Džehennem. 

Postoji posebno vrelo po imenu Kevser, koje pripada Poslaniku, 
alejhisselam. Njegova veličina je poput jednomjesečnog puta. Njegova voda 
je bjelja od mlijeka, a miris ljepši od mirisa miska. Posude oko njega su 
brojnije od zvijezda. Ko se napije sa njih, neće više nikada ožednjeti, makar 
bio u Džehennemu. 

Šefa'at je istina. Dozvoljeno je poslanicima, melekima, evlijama, 
dobrim ljudima i drugima kojima dozvoli Uzvišeni Allah, da se zauzimaju za 
praštanje grijeha mu'mina koji presele na ahiret bez učinjene tevbe, te će 
njihovo zauzimanje biti primljeno. 

Džennet i Džehennem su istina. Džennet se nalazi iznad sedam 
nebesa. Džehennem se nalazi ispod svega. Postoji osam Dženneta i sedam 
Džehennema. Džennet je veći od bilo koje planete, Sunca i nebesa. 
Džehennem je veći od Sunca. 

Šesti imanski šart u koji je neophodno vjerovati jeste kader, 
odnosno, vjerovati da sve što se zbiva, događa Allahovom voljom i Njegovim 
određenjem. Sve što ljude zadesi od dobra i zla, korisnog i štetnog, dobitka ili 
gubitka, jeste Allahova odredba. Kader predstavlja Allahovu odredbu po 
nekom pitanju. Ispunjenje Allahove odredbe zove se Kada. Nekada se riječi 
Kada i Kader upotrebljavaju kao sinonimi, zamjenjuju jedna drugu. 

Pokreti svih životinja, nežive materije, predmeta u čvrstom, tečnom 
ili gasovitom stanju, zvijezda, atoma, elektrona, elektromagnetnih čestica, 
ukratko pokreti svih stvorenja, fizičkih i hemijskih procesa, reakcija atoma, 
kretanja energije, dobra i loša djela Allahovih robova, nagrada i kazna za ta 
djela na dunjaluku i ahiretu, nastanak i nestanak svega, bilo je zapisano u 
ezelu i Allah, dželle šanuhu, je bio obaviješten o njima. 

On sve stvari, osobine, pokrete i dešavanja stvara u skladu sa 
zapisom u ezelu, od tada pa sve do Sudnjega dana. Uzvišeni Allah stvara sve 
ljudske postupke, bilo dobre ili loše, njihovo prihvatanje islama, njihov kufr, 
kao i sve njihove pokrete bili oni hotimični ili ne. On je jedini Stvoritelj i 
Pokretač. On sve stvara sa svrhom. 

Vatra, na primjer, gori. U stvari, Uzvišeni Allah je taj koji joj daje to 
svojstvo. Vatra nema direktne veze sa gorenjem. No, njegov je zakon da 
gorenje nečega ne počinje bez prethodnog dodira vatre. Vatra zapravo samo 
zagrijava predmete do stepena kada počnu gorjeti. Vatra ne obezbjeđuje 
razmjenu elektrona koji se vrše među karbonom ili hidrogenom i oksigenom 
kod organskih predmeta. Oni koji ne gledaju ispravno, smatraju da to čini 
vatra. U stvari vatra ne gori. Nije to ni oksigen niti toplota. Nije ni razmjena 
elektrona. To uzrokuje jedino Uzvišeni Allah. Sve ovo je On stvorio kao 
povode gorenja. Onaj ko ne zna, smatra da on pali vatru. Allah je taj koji daje 
gorenje ili sagorijevanje. Može to učiniti i bez vatre. No njegove zakonitosti 
su takve. Ako On ne želi da nešto ne sagori, on to i učini. Tako je Ibrahima, 
alejhisselam, sačuvao gorenja iako je bio u vatri. Zbog velike ljubavi prema 
njemu, učinio je iznimku od svoje zakonitosti. 

Da je Allah htio, sve je mogao stvoriti bez povoda. Stvari bi 
sagorijevale bez vatre. Dao bi sitost i bez jela. On je iz svoje milosti prema 
robovima, svako stvaranje vezao za povod. Svoju moć je sakrio iza povoda 
nekog dešavanja. Tako ljudi ostvaruju Njegova stvaranja pokretanjem 
povoda. Ko želi zapaliti svjetiljku, za to će upotrijebiti šibicu. Koga boli 
glava, koristit će lijek da to spriječi. Ko želi postići Džennet i njegove 
beskonačne blagodati, slijedit će put Islama. Ko se otruje ili u sebe ispali 
hitac iz vatrenog oružja, za posljedicu će imati svoju smrt. Ko bude činio 
grijehe, završit će u Džehennemu. Ko pokrene povod nečega, suočit će se sa 
njegovom posljedicom. Ko bude čitao Islamska djela, naučit če o Islamu, 
zavoljeti ga i prihvatiti. Ko bude živio među bezbožnicima i bude slušao 
njihove riječi, bit će neznalica. Mnoge neznalice u vjeri su bez imana. 

Da Allah stvari nije stvorio sa njihovim povodima, niko ne bi 
zavisio ni od koga. Svako bi sve tražio od Uzvišenog Allaha i ne bi morao 
ništa raditi. Na taj način ne bi bilo pretpostavljenih i onih koji ih slijede, ne bi 
bilo razlike između radnika, umjetnika, učitelja, učenika i poremetio bi se red 
na Zemlji i Ahiretu. Ne bi bilo razlike između lijepoga i ružnoga, dobroga i 
lošega i slično. 

Islam od muslimana traži da vjeruju kako je vjerovao i nama prenio 
naš Poslanik, Muhammed, sallallahu alejhi ve sellem. Resulullah je prenio 
jedan iman. Svi ashabi su vjerovali poput njega i nisu se razilazili u i'tikadu 
(vjerovanju). Poslije smrti Resulullaha, ljudi su o Islamu saznali od Ashab-i 
kirama. Svi su prenijeli isti imana. Taj iman, koji su nam ashabi prenijeli od 
Poslanika, alejhisselam, zove se i'tikad Ehl-i sunneta. Ashabi nikada, i ni u 
najmanjoj količini, nisu uz iman dodavali svoja mišljenja, riječi filozofa, 
svoje prohtjeve, političke stavove ili nešto slično ovome. 

Ashabi su sačuvali iman onakav, kakav im je prenio Muhammed, 
alejhisselam, bezuvjetnim i bespogovornim slijeđenjem svega što im je 
Resulullah prenio i beskrajnim poštovanjem prema Uzvišenom Allahu. Nisu 
se upuštali u lična tumačenja ajeta koji su manje jasni (mutešabih). 

Ashabi su nazvali grupom Ehl-i sunneta one, koji su slijedili ovu 
uputu od Resulullaha, ne dodajući ništa na to, i koji su bili na njihovom putu. 
One koji su sišli sa tog Pravog puta, nazvali su grupom Bid'ata (zablude, 
pokvarenosti). 

Svi ashabi su bili mudžtehidi. Oni su podučavani vjeri direktno od 
Resulullaha. Postigli su velike stepene koji pipadaju onima koji su počašćeni 
da ga direktno sušaju i budu u njegovom društvu. Njihovi nefsovi su postali 
Mutmeinne i tako postigli stepene prosvijećenosti, iskrenosti, odgoja, i 
znanja, koje nijedan od učenjaka i evlija, koji nisu ashabi, ne mogu dostići. U 
hadisu se navodi da je svaki od njih zvijezda vodilja ka Pravom putu. Svi su 
imali jedan iman i i'tikad. Oni su iznalazili rješenja za pitanja koja se ne 
spominju u Kur'anu i sunnetu. Svaki od njih je imao mezheb u obredoslovlju. 
Mnoga njihova tumačenja pojedinih propisa, do kojih su došli marljivim 
radom i traganjem, bila su slična jedna drugima. Ipak njihova rješenja nisu 

sakupljena u jednu knjigu, pa su njihovi mezhebi zaboravljeni. Zbog toga 
danas nije moguće slijediti mezheb niti jednog od Poslanikovih ashaba. 

Među generacijama koje su uslijedile poslije ashaba (Tabiini i Tabeu 
tabiini) pojavio se veliki broj učenjaka, koji su svojim promišljanjima o vjeri 
postigli visoke stepene. I oni su imali mezhebe u svome obredoslovlju. Te 
mezhebe su sačinjavali propisi nastali vlastitim promišljanjem o pojedinim 
novonastalim pitanjima. Mnogi mezhebi su i među ovom generacijom 
također zaboravljeni, jer nisu sakupljeni na jedno mjesto. Jedino su mezhebe 
četiri velika imama, njihovi učenici sabrali poslije njihove smrti u zasebne 
zbirke i tako ih zaštitili, te ih prenijeli drugim ljudima. Prvi od ova četiri 
imama, koji su svim muslimanima svijeta pokazali Pravi put i zaštitili vjeru 
Islam od promjena i zloupotreba, je Imam-i Azam Ebu Hanife, drugi je 
Imam-i Malik bin Enes. Treći je imam-i Muhammed bin Idris Šafii a četvrti 
Ahmed bin Hanbel. 

Od ove četverice mudžtehida, put Imam-i Azama se zove Hanefijski 
mezheb, Imam-i Malikov put je Malikijski mezheb, Imam-i Šafiijev put je 
Šafijski mezheb a put imama Ahmeda bin Hanbela je Hanbelijski mezheb. 
Danas musliman može ispravno obavljati ibadete i ostale poslove, na način 
kako je Uzvišeni Allah zadovoljan, jedino ako slijedi jedan od ova četiri 
mezheba. 


Ibadeti 


Prvi ibadet je obavljati pet dnevnih namaza, shodno njihovim 
propisima i u njihovo vrijeme, svakoga dana. Namazi se trebaju obavljati 
shodno njihovoj podjeli na farzove, vadžibe i sunnete; iskreno, predano i 
razmišljajući o Gospodaru svjetova. Namaz se u Kur'an-i kerimu naziva 
,,Salat." Ova riječ etimološki znači činjenje dove, činjenje istigfara meleka, 
Allahova milost i sažalijevanje. Salat u Islamu znači obavljanje određenih 
pokreta uz izgovaranje određenih riječi, na način kako je to opisano u 
priznatim djelima. Sa namazom se počinje donošenjem Iftitah-i tekbira. To 
je, kod muškaraca, dizanje ruku naspram ušiju uz izgovaranje riječi ,,Allahu 
ekber.'! Završava se na posljednjem rekatu, predavanjem selama na desnu pa 
na lijevu stranu u pravcu ramena. 

Drugi je dati zekat na imetak. Zekat znači čišćenje, hvaljenje i 
dovođenje u lijepo stanje. U smislu islamskih propisa, zekat označava 
obavezu davanja određene količine imetka koji ostane preko potreba i prelazi 
iznos imovine koji se zove nisab, onim muslimanima koji su taksativno 
navedeni u Kur'an-i kerimu. Postoji osam kategorija ljudi kojima se daje 
zekat. U četiri priznata mezheba, postoje četiri vrste imovine na koje se zekat 
daje. Zekat na zlato i srebro, na trgovačku robu, na četveronožne životinje 
koje se nalaze na ispaši više od pola godine i zekat na poljoprivredne 
proizvode. Ova četvrta vrsta zekata naziva se Ušr. On se daje čim se obavi 
žetva. Zekat na ostale tri kategorije se daje godinu dana poslije postizanja 
količine nisaba. 

Treći je postiti sve dane mjeseca Ramazana. Post se naziva 
terminom Savm. Etimološki to znači čuvati nešto od nečega. Prema 
Islamskim propisima, to znači čuvati se, tokom dana mjeseca Ramazana od 
tri stvari, shodno propisima. Te tri stvari su jelo, piće i spolni odnosi. 
Ramazan počinje viđenjem mlađaka na nebu. To je ispravniji način 
određivanja njegovog početka od bilježenja takvimom. 

Četvrti je obaviti hadž jednom u životu, onome ko je u mogućnosti. 
Obaveza je onome ko je u stanju da mu, nakon što obezbijedi svoju porodicu 
tokom svoga putovanja na hadž i nazad, pretekne toliko sredstava da zdrav i 
siguran može putovati do Mekke-i Mukerreme, da u ihramima, jednom u 
životu, Obiđe Kabe-i muazzamu i bude na Arefatu. 

Peti je boriti se za širenje Allahove, dželle šanuhnu, vjere. To se 
zove Džihad i pripremati se za Džihad predstavlja ibadet. 

Munakehat: Predstavljaju pitanja ženidbe, razvoda, opskrbe i slično. 

Muamelat: Kupoprodaja, zakup, kompanije, kamata, nasljedstvo i 
slična pitanja. 

Ukubat: Predstavlja kazneno pravo koje se dijeli na pet vrsta; kisas, 
sirkat, zina, kazf, riddet (to jeste kažnjavanje za otpadništvo od vjere). 


Ahlak 


Islam propisuje opskrbljivanje lijepim ahlakom, čišćenje duše od 
ružnih osobina, dobroćudnost, skrušenost i stid. Način na koji se ovo postiže i 
znanja o ovome stiču, naziva se Tesavvuf. 

Kao što medicina objašnjava procese vezane za zdravlje tijela, tako 
nam tesavvuf tumači načine oslobađanja srca i duše od ružnih postupaka. 
Pomaže ljudima da se oslobode ružnih postupaka koji su pokazatelji bolesti 
srca i pomaže im da se u ime Allaha posvete činjenju dobra i ibadeta. 

Islam nas podučava da je prije svega neophodno steći potrebna 
ime Allaha, to jeste, podučava nas ilmu, amelu i ihlasu. Ako bismo 
čovjekovo duhovno stasavanje i postizanje sreće i na ovome i na budućem 
svijetu, uporedili sa letom jednog aviona, onda su iman i ibadet njegova 
kostur i krila. Hođenje putem tesavvufa je njegova energija, to jeste gorivo. 
Da bi se postigao cilj, potrebno je pribaviti avion. U našem slučaju, 
obezbijedi se imanom i ibadetima. Da bi se ta mašina pokrenula potrebna je 
snaga odnosno kretanje putem tesavvufa. 

Tesavvuf ima dva cilja. Prvi je da se iman smjesti u srce i da se 
učvrsti tako, da ga nikakva sumnja ne može poremetiti. Iman koji se snaži 
samo razumom i dokazima ne posjeduje takvu snagu. Uzvišeni Allah u 28. 
ajetu sure Ra'd kaže: ,,One koji vjeruju i čija se srca, kad se Allah pomene, 
smiruju — a srca se doista, kad se Allah pomene smiruju!" Zikr 
podrazumijeva držanje na umu Uzvišenog Allaha, dželle šanuhu, pri 
svakome postupku i rad kako bi se postiglo njegovo zadovoljstvo. 

Drugi cilj tesavvufa jeste činjenje propisanih ibadeta sa lahkoćom i 
odagnavanje ljenosti i nespokoja, koji se rađaju iz nefs-i emmare. Jedini 

način na koji je moguće postići stepen da se ibadeti obavljaju sa 
zadovoljstvom, te da se na grijeh posmatra sa podozrenjem, jeste sticanje 
znanja tesavvufa i napredovanje kroz njegove stepene. Prepustiti se tesavvufu 
ne znači vidjeti stvari koje drugi ne vide, sticanje znanja koja spadaju u gajb 
ili viđenje u snu nurova, ruhova ili dragocjenih snova. Da bi se postigli 
stepeni tesavvufa, neophodno je prije svega popraviti iman, naučiti islamske 
propise i postupati po njima u poslu i ibadetu. Dok se ovo troje ne učini, 
svakako nije moguće odgojiti srce, očistiti ga od svakojakog korova i 
oterbijetiti — odgojiti dušu. 


Slijeđenje Muhammeda, alejhisselam 


Slijediti. Muhammeda, alejhisselam, znači kročiti njegovim putem. 
Njegov put je put Kur'an-i Kerima. Taj put se naziva din-i Islam. Da bi se on 
slijedio, neophodno je prije svega prihvatiti iman, podučiti se Islamu, 
obavljati farzove, izbjegavati harame a potom obavljati sunnete i izbjegavati 
mekruhe. Nakon toga dolazi i slijeđenje tog puta u stvarima koje su mubah. 

Prihvatiti iman znači početi ga slijediti i ući na vrata sreće. Uzvišeni 
Allah ga je poslao kako bi sve ljude na zemlji pozvao u spas i zadovoljstvo. 
U 28. ajetu sure Sebe se kaže: "Mi smo te poslali svima ljudima da radosne 
vijesti donosiš i da opominješ, ali većina ljudi ne zna" 

Na primjer, mnogo je bolji onaj koji ga slijedi, čak i kada u sred 
dana nakratko zaspi, nego onaj koji ga ne slijedi a po čitave noći provodi u 
ibadetu. Razlog tome je što je "kajlula', odnosno spavanje nakratko prije 
podne njegov adet-i šerif, odnosno sunnet. Kao drugi primjer navest ćemo da 
je bolje jesti i piti u danima bajrama zato što je on tako naredio, nego ne 
prihvatiti vjeru i postiti godinama. Zekat koji se da siromasima slijedeći 
njegovu naredbu, bolji je od brda zlata sadake koja se daje po vlastitom 
nahođenju. 

Nakon što je hazreti Omer jednog jutra klanjao sabah-namaz u 
džematu, okrenu se prema džematu te vidje da jednoga među njima nema. 
Kada upita ashabe za njega oni mu rekoše: "On po cijelu noć čini ibadet. 
Možda ga je sada savladao san." Emiru-l mu'minin reče: "Bolje bi mu bilo da 
je spavao cijele noći a potom sabah-namaz klanjao u džematu." 

Osobe koje ne slijede islamske propise a bore se protiv svojih 
prohtjeva i pri tome se muče nemaju koristi od toga, iz razlogašto ne 
postupaju u skladu sa islamskim propisima. Ako za to dobiju materijalnu 
naknadu, neće dobiti ništa osim par ovodunjalučkih prolaznih dobara. Šta 
nam vrijedi i čitav dunjaluk, a ne tek nešto malo od njegovih dobara! Primjer 
takvih su radnici na pojedinim teškim fizičkim poslovima koji rade i umaraju 
se više od ostalih. Sa druge strane naknada koju dobijaju za to je 
proporcionalno znatno manja od ostalih radnika. Sljedbenici islamskih 
propisa su poput osoba koje se bave poslovima vezanim za drago kamenje. 
Njihov posao je neznatan a dobit im je ogromna. Nekada je njihov rad u 
trajanju od jednoga sata, vrijedniji od hiljadugodišnjeg rada drugih. Razlog 

tome je to, što posao u skladu sa islamskim propisima biva primljen kod 
Gospodara i On je zadovoljan takvim djelima. 

Uzvišeni Allah je na mnogo mjesta u Kur'anu potvrdio istinitost 
ovoga. U 31. ajetu sure Ali Imran se kaže: "Reci: Ako Allaha volite, mene 
slijedite, i vas će Allah voljeti i grijehe vam oprostiti!" — a Allah prašta i 
samilostan je." 

Slijediti. Muhammeda, alejhisselam, znači prihvatati "Ahkam-i 
Islamijju" draga srca, slijediti njegove zapovijedi, cijeniti 1 slijediti 
vrijednosti koje Islam propagira, učenjake i dobre ljude i truditi se Širiti 
Allahovu vjeru. Osim toga, to podrazumijeva zanemarivanje pojedinaca i 
grupa koje ne žele slijediti Uzvišenu vjeru i koji ne drže do nje. 

Gospodar svih svjetova ne voli i ne cijeni ništa što nije u skladu sa 
islamom. Kako se može dobiti nagrada za nešto što se ne voli i što se ne 
cijeni. 

Konačna sreća i zadovoljstvo oba svijeta može se postići jedino 
slijeđenjem Muhammeda, alejhisselam. Da bi ga se slijedilo, neophodne je 
prihvatiti iman, podučiti se Ahkam-i Islamijji"" i postupati po njoj. 

Spas od Džehennemske vatre na ahiretu moći će postići jedino 
sljedbenici Muhammeda, alejhisselam. Sva djela počinjena na ovome svijetu, 
sva znanja, vještine i otkrića, koristit će njihovim vlasnicima na Sudnjem 
danu, pod uslovom da su oni slijedili put Resulullaha, sallallahu alejhi ve 
sellem. U suprotnom, sva dobra koja je činio neko ko nije slijedio Poslanika, 
alejhisselam, ostaju na ovome svijetu i neće mu koristiti na ahiretu. 

Da bi se Resulullah, alejhisselam, slijedio ispravno, neophodno ga je 
bezuvjetno voljeti. Pokazatelj takve ljubavi je držanje dalje od njegovih 
neprijatelja. Ne voljeti one koji njega ne vole. U ljubavi nema mjesta 
stranputicama. Zaljubljenici postaju ovisni o svojim voljenima i ne odvajaju 
se ni za tren od njih. Ne zadržavaju se ni najmanje s onima koji im se 
suprotstavljaju. 

Ovodunjalučka dobra su prolazna i varljiva. Što je danas kod 
jednoga, sutra pripada drugome. Ahiretska dobra su vječna i ona se zarađuju 
na dunjaluku. Ako se ovozemaljski život koji traje tek nekoliko dana posveti 
slijeđenju najboljeg stvorenja na dunjaluku i ahiretu, Muhammeda, 
alejhisselam, nadati se je postizanju Sadet-i ebedijje ili konačne sreće. U 
suprotnom, ništa drugo nam neće biti vrijedno. Svako dobro djelo koje se uči, 
ne slijedeći njegov put, ostaje na ovome svijetu i na ahiretu nema nikakve 
koristi od njega. 

Slijeđenje Poslanika makar i u najmanjoj mogućoj stvari, bolje je od 
svih ovodunjalučkih i ahiretskih blagodati. Ljudska čast i dostojanstvo se 
postižu njegovim slijeđenjem. Da bi slijedili Resulullaha, muslimani su dužni 
slijediti jedan od četiri ispravna Ehl-i sunnetska mezheba. Farz je ili obaveza 
povjerovati Poslaniku, alejhisselam, potvrditi ono sa čime je on došao, voljeti 
ga i pokoravati mu se, prihvatati njegove savjete i poštovati ga. Uzvišeni 
Allah, u vezi ovoga kaže: 

Reci: O ljudi, ja sam svima vama Allahov poslanik, Njegova vlast 
je na nebesima i na Zemlji; nema drugog boga osim Njega, On život i smrt 
daje, i zato vjerujte u Allaha i Poslanika Njegova, vjerovjesnika, koji ne zna 
da čita i piše, koji vjeruje u Allaha i riječi Njegove; njega slijedite — da biste 
na pravom putu bili!" 

Resulullah je rekao: "Naređeno mi je da se borim protiv ljudi 
(kafira) sve dok ne posvjedoče da nema drugog Boga osim Allaha, i ne 
povjeruju u mene i ono sa čime sam došao. Kada to učine, dobit će prava 
koja se odnose na muslimane i spasiti svoje imetke i tijela od mene. Allah će 
im presuditi (u vezi onoga što je skriveno)." 

Ko mi se pokori, pokorio se Uzvišenom Allahu! Ko mi odbije 
poslušnost, odbio je poslušnost Allahu, dž.š. Ko se povinuje mojim 
naredbama, pokorio mi se, a ko se suprotstavi mojim naredbama, odbija mi 
poslušnost." 

Situacija onoga ko mi se pokori i prihvati ono sa čime sam došao, i 
onoga ko mi otkaže poslušnost i ko me bude u laž ugonio je poput čovjeka 
koji je sagradio kuću. Pripremio je gozbu sa raznovrsnim jelima i zadužio 
nekoga da pozove ljude da mu dođu. Onaj ko se odazove pozivu ući će i 
poslužiti se jelom kojim poželi, i u količini u kojoj poželi. Onaj ko odbije 
poziv, ne može ni ući u kuću pa ni poslužiti se njenim dobrima. Kuća je 
Džennet (pripremljen za bogobojazne koji se odazovu Resulullahovom 
pozivu). Onaj ko poziva u tu kuću (punu Allahovih nimeta) je Muhammed 
(alejhisselam). Ko se usprotivi Muhammedu, usprotivio se i Allahu! 
Muhammed (alejhisselam) je rastavljač između onih koji ga prihvate i 
posvjedoče da je Allahov poslanik i kafira koji ga utjeruju u laž." 

eČvrsto slijedite moj sunnet i sunnet mojih hulefa-i rašidina. 
Prigrlite ih svom svojom snagom. Čuvajte se novotarija u vjeri (stvari koje se 
ne nalaze u Kur'anu, sunnetu, idžmau i kijasu). Svaka novotarija u vjeri je 
bid'at. Svaki bid'at je zabluda. "?% 

U hadisu koga prenosi Enes bin Malik, u vezi slijeđenja Resulullaha, 
se kaže: "Ko bude slijedio moj sunnet i širio ga, kao da je meni povećao 
ugled i dao mi na značaju. Onaj ko to bude radio biće zajedno sa mnom u 
Džennetu." 

Resulullah, alejhisselam, je rekao Bilalu bin Harisu: "Ko u Islamu 
učini sunnet-i hasene, dobija nagradu za to ali i nagradu svih onih koji to 
budu slijedili. Ako neko unese sunnet-i sejjie, on dobija grijeh za to ali i 
grijehe svih koji ga budu u tome slijedili??? 

Hazreti Omer bin Abdulaziz je rekao: 


%7 BLA 'raf 7/158. 

538 {bn Madže, "Mukaddima", 6; Darimi, Mukaddima", 16; Ahmed b. 
Hanbel, el-Musned, IV, 126; Hakim, el-Mustedrek, I, 174; Bejheki, es-Sunen, 
II, 422. 

539 fbn Madže, "Mukaddima", 36; Darimi, Mukaddima", 44; Ahmed b. 
Hanbel, el-Musned, IV, 361; Bejheki, es-Sunen, II, 136. 

Resulullah je otvorio najljepši put. Poslije njega su i halife otvarali 
puteve. Postupati u skladu sa Resulullahovim sunnetom i praksom halifa koje 
su došle poslije njega, znači postupati u skladu sa Allahovom knjigom. 
Pokoravati se Allahu i Njegovom poslaniku znači ojačati Njegovu vjeru. 
Niko nema pravo da kvari ili mijenja Islam. Nije dozvoljeno postupati prema 
riječima ljudi koji ne slijede sunnet." 

Oni koji slijede Poslanika, alejhisselam, i njegove ashabe, nalaze se 
na Pravom putu. Ko god je od njih tražio pomoć, dobio ju je. Ko god prihvati 
praksu, koja se razlikuje od sunnet-i šerifa, prihvatio je put koji se razlikuje 
od puta islama. Uzvišeni Allah će dati takvome da čini loša djela i da skonča 
u Džehennemu. A Džehennem je najgore moguće prebivalište. 

Hazreti Ahmed ibni Hanbel prenosi: 

Jednoga dana sam se nalazio u društvu. Oni su se poskidali i ušli u 
vodu. Ja se nisam skinuo, slijedeći Resulullahov hadis: 'Ko vjeruje u Allaha i 
u Sudnji dan, neka ne ulazi u hamam (kupatilo bez pokrivanja stidnih 
mjesta)." 

Te noći mi u snu neko reče: "O Ahmede! Donosim ti radosne vijesti. 
Uzvišeni Allah ti je oprostio jer si slijedio Poslanikov sunnet. Učinio te je 
imamom. Ljudi će te slijediti." Upitao sam ga ko je, a on mi reče: "Ja sam 
Džibril!" 

Ko ne bude slijedio Resulullahovu praksu u svakom svom poslu, on 
nije pravi mu'min. Njegov iman nije potpun dok ga ne bude volio više i od 
sebe samoga. On je poslanik svim ljudima i džinima. 

Svaki narod u svakom vremenu je dužan (vadžib mu je) da ga 
slijedi. Svaki mu'min bi trebao da pomaže njegovu vjeru, da se opskrbi 
njegovim ahlakom, da mnogo izgovara njegovo mubarek ime, da kada čuje 
njegovo mubarek ime ili ga izgovori sa poštovanjem, donese salavat i selam 
na njega, da žudi za njegovom mubarek ljepotom i da voli i poštuje Kur'an-i 
Kerim i din-i Islam sa kojim je on došao. 

HRONOLOGIJA DOGAĐAJA 


Rođenje Muhammeda, alejhisselam, (12. rebiu-l1 evvel — 20. april 
571.) i njegovo davanje majci po mlijeku Halimi. 


Vraćanje u Mekku od strane njegove majke po mlijeku Halime, 
njegovoj pravoj majci Amini. 


Preseljenje njegove majke Amine. Odlazak kod djeda Abdul- 
Muttaliba. 


Smrt djeda Abdul-Muttaliba i odlazak kod amidže Ebu Taliba. 
Putovanje u Siriju sa Amidžom Ebu Talibom. 


Odlazak sa amidžom Ebu Talibom u Siriju i susretanje sa 
sveštenikom Bahirom koji je uvidio da je on Posljednji poslanik. 


Putovanje u Jemen sa amidžom Zubejrom. 
Putovanje na čelu hazreti Hatidžine trgovačke karavane u Šam. 
Stupanje u brak sa hazreti Hatidžom. 


Stavljanje Hadžeru-1 esveda na njegovo mjesto prilikom obnove 
Kabe. 


Dolazak prve objave u pećini Hira. 


Početak otvorenog pozivanja u Islam sa brežuljka Safa, poslije tri 
godine tajnog pozivanja. 


Preseljenje muslimana u Abesiniju. 

Prelazak hazreti Hamze na Islam. 

Prelazak hazreti Omera na Islam. 

Preseljenje na ahiret hazreti Hatidže i Ebu Taliba. 
Odlazak na mi'radž. Prvo zavjetovanje na Akabi. 


Drugo zavjetovanje na Akabi. 

624. 

628. 

630. 


631. 


Hidžra iz Mekke u Medinu. 
Bitka na Bedru 1 pobjeda. 


Promjena kible sa Mesdžid-i Aksa-a na Kabe-i Muazzamu. 
Izgradnja "Safle'' ispred Mesdžida kako bi se zbrinuli siromasi. 


Preseljenje njegove kćerke hazreti Rukijje. 


Sklapanje braka između njegove kćerke hazreti Fatime i hazreti 
Alije. 


Bitka na Uhudu. 

Hazreti Hamzin šehadet (postao šehid). Rođenje hazreti Hasana (U 
mjesecu ramazanu), rođenje hazreti Huseina (u mjesecu ša'banu). 
Brak sa hazreti Omerovom kćerkom hazreti Hafsom. 

Bitka na Hendeku. 


Sporazum na Hudejbiji. 


Slanje pisama poziva u Islam kraljevima i vladarima. Osvajanje 
Hajbera. 


Bitka na Muti i pobjeda. 

Osvojenje Mekke. 

Preseljenje kćerke Zejnebe. 

Rođenje sina hazreti Ibrahima. Preseljenje sina hazreti Ibrahima. 
Bitka na Tebuku. 


Obraćanje na Oprosnom hadžu pred više od stotinu hiljada ashaba. 
Posjeta mezarju "Džennetu-l Baki." 


Preseljenje na ahiret (8. juni, utorak). 

